
tik ką radau mano tikslui tinkamo, tai ir suvartojau; 
beveik ištisus pamokslus savaip esu perdirbęs. 
i dariau tai vien tik sau, tai ir nepažymėjau, ką 
pasisavinau. Daugiausia naudojaus raštais Kre- 
ieeki'o, Szpaderski'o, Dabrowski'o, Hunold'o, Spi- 
ark'o Segneri'o. Bourdaloue... 
ąžinus mūsų „krašte lietuviams spaudą, draugų 
intas, surankiotą medžiagą pradėjau tvarkyti; to- 
ūdu pasidarė mano pamokslų trys knygos: I apie 
Dievą Tėvą“, II apie „Dievo ir Bažnyčios. įsa- 
„nuodėmes ir dorybes“. III apie „Dievo malonę. 
kramentus ir maldą“. Visose trijose knygose til- 
38 pamokslai; juos skiriu G. Dvasiškijai, kaipo vado- 
alikų Bažnyčios mokslui dėstyti sakykloje. Jei ku- 
Ipač jaunesnioji, aiškindama žmonėms katekiz- 
juose surinktą ir tam tikroj eilėj sutvarkytą pa- 
g medžiagą, jei nepritirs tiek vargo, kiek aš 
rėjau, — mano darbas nenueis perniek. 
okslai apie „Tikiu į Dievą Tėvą“ nesubrendu- 
1 visuomenei vietomis gal bus per rimti, bet ti- 
esos tai viso Apreikšto Mokslo pamatas; jį ty- 
esnį padėjau; kitos to dvasiško rūmo dalys — 
lengvesnės. Visur man obalsis buvo šv. Povilo. 
paštalo, įspėjimas: „Tavo žodis tebūna sveikas, 
as, kad priešininkas gėdytųsi, neturėdamas 
kta pasakyti apie mus“ (Tit. 2, 8). Kaip tat 
man pasisekė, nuspręs nuolaidus skaitytojas; 
k parašyti taip, kad jis nesigailėtų skaitęs, 
ašęs, 

ANTROJO LEIDIMO PRAKALBA. 


Prieš dvidešimtį metų buvau išleidęs „Sakyklai Va- 
dovą“. Gerbiamoji dvasiškija sutiko jį nepaprastu pa- 
lankumu. Per pusmetį neliko egzempliorių pusės. Po 
kelerių metų visai pristigo knygų. Mažiausia bent de: 
šimtis metų, kaip tu pamokslų nebegalima rasti kny- 
gynuose. 

Tuo tarpų buvau ne vieno kunigo klausiamas, ar 
jis negalįs dar gauti „Sakyklai Vadovo“. Išdalijau pas- 
kutines knygas.  Nebegavusieji drąsino leisti antru at- 
veju. Vieno dekanato Kunigų konferencija yra nutariusi 
prašyti antrojo leidimo. 

Visa tai mane skatino „Vadovą Sakyklai“ vėl reng- 
ti spaudai. Tačiau kol kas leidžiu tik vieną knygą ir 
tai trečią. Ji buvo mažiausia; ją pertvarkiau, padidi- 
nau bent ketvirta dalimi, pridėjau 10 naujų pamokslų. 
Nuo jos likimo pareis kitų dviejų pasirodymas. 

Tos irgi bus gerokai pataisytos turinio ir kalbos at- 
žvilgiu. Naują ketvirtąjį tomą — „pasitaikomus pamo- 
kslus“ — paliksiu pačiam galui.  Jaunesniems nesi- 
mant toje srityje tinkamo darbo. tenka būti panašiam 


„| žmogų šeimininką, kurs išima iš savo iždo naujų ir 


senų dalykų“. (Mat. 13, 52). * 
Panevėžys, 1931 — V — 2, - WE. P. 


Dievo malonės. 


Pašvenčiamoji Dievo malonė. 


(74 


„Dievo malone aš esu tai, kas esu 
(I Kor:: 15,10): 


Sielos išganymas tai svarbiausias visų reikalas; ton 
pusėn turi linkti visos žmogaus mintys, žodžiai ir darbai; 
reikia laikyti Dievo „ir Bažnyčios įsakymai, saugotis 
nuodėmių, įgyti krikščioniškos dorybės, dar ant žemės 
patapti šventais, begyvenant vykdyti Kristaus žodžiai: 
„Būkite tat tobuli, kaip ir dangiškasis jūsų Tėvas tobu- 
las“ (Mat. 5. 48). Tuo tarpu žmogus. svyruoja, kaip nen- 
drė, vėjo supama“ (Mat. 11. 7) — „nes kūnas geidžia 
prieš dvasią, dvasia prieš kūną“ (Gal. 5, 17). Niekas ne 
gali pasakyti: Gryna mano širdis, laisvas esu nuo 
nuodėmės. Šventasis Raštas liudyja teisingą žmogų sep- 
tynis sykius dienoje nupuolant. 

Užtat ir apaštalas šv. Povilas aimanuoja dėl tos 
įgimtos žmogui silpnybės, sakydamas: „Aš darau ne ge- 
. kurio noriu, bet darau pikta, kurio nekenčiu... Aš ran- 
du tokį įstatymą, kad, kuomet aš noriu daryti gera, prie 
manęs yra prikibęs piktumas... Matau savo nariuose kitą 
įstatymą, pasipriešinantį mano proto įstatymui ir da- 
rantį mane belaisvį nuodėmės įstatymo, kurs yra mano 
nariuose. Nelaimingas aš žmogus! kas mane išliuosuos 
| nuo to mirtingo kūno? Dievo malonė per mūsų Viešpatį, 

Jėzų Kristų“ (Rym. 7, 19—25). 

Dievo malonė tai vienatinė pagalba silpnam žmogui 
„sunkiame išganymo darbe. Visi nuolat vartojame žodi 
“ „Dievo malonė“, bet ar gerai suprantate, ką tai reiškia? 
„ Dažnai maldose Dievą maldaujate reikalingų maloniu, 

"gerai vienok nežinote, ko prašote. Todėl Dievo malo- 
nes, būtinai reikalingas žmogaus išganymui, "toliau jums 

skelbsiu.  Dvejopa yra Dievo malonė: viena pašvenčia- ' 


moji, antra sustiprinamoji; šiandien pasakysiu apie pa- 
švenčiamąją Dievo malone, būtent: I. kaip didelė yra 
toji Dievo dovana, Ii. kaip turtingus daro mus čia ir 
amžinatvėje ir III. kaip ji gaunama. 

I. Pašvenčiamoji malonė yra tai didelė Dievo dova- 
na; ji apvalo mus iš nuodėmių, daro teisingus, šventus 
Viešpaties akyse. iš piktosios dvasios vergų padaro mus 


Dievo vaikus, dangaus karalystės įpėdinius. Pašvenčia- - 


moji malonė nėra tai laikinė pagalba, Dievo duota žmo- 
gui geriems darbams daryti, bet nuolatinė savy- 
bė, būnanti mūsų sieloje, kol jos nenustojame par 
sunkią nuodėmę. Ką kitados arkangelas Gabrielis tarė 
Marijai, beveik tą patį galime pasakyti kiekvienai sielai, 
turinčiai savyje pašvenčiamąją Dievo malonę: „Sveika, 
malonės pilnoji; Viešpats su tavimi“ (Luk. 1, 28). 

Jeį norite plačiau žinoti, ką teikia mūsų sielai toji 
antgamtinė malonė, pirmiausia nurodysiu du dalyku: 


apvalymą iš nuodėmių ir vidujinį pašventimą.  Pašven- . | 


čiamoji Dievo malonė apkuopia mus nuo sunkių nuodė- 
mių, nusidėjėlius padaro teisingus. Kaip šviesa, įėjusi 
tamsun kambarin, išblaško tamsybes, taip, nelyginant, 
pašvenčiamoji malonė. atsiradusi sieloje, naikina kad ir 
sunkiausias nuodėmes. Iš to galite numanyti, kaip dide- 
lė pašvenčiamosios malonės vertė: ji atleidžia mums nuo- 
dėmes, didžiausią piktybę, naikina biauriausias dėmes, 
kurios teršė sielą, šalina nedorybę, vertą pasmerkimo 
„ pragare. | 

Naikindama nuodėmes, pašvenčiamoji Dievo malo- 
nė paliuosuoja mus nuo privalomos už jas amžinosios 
bausmės. Žmogus, ir daug padaręs sunkių nuodėmių, 
mirštąs pašvenčiamoje Dievo malonėje, nepražus am- 


žinai. Bažnyčios mokslas, išdėstytas Šventajame Rašte, 


aiškiai sako: Žmogaus nuodėmės „naikinamos“ (Jon. 
1, 29), būna „išdildytos“ (Apd. 3, 19), žmogus „apkuo- 
piamas“ (Ef. 5, 26); esti „nuplautas“ (I. Kor. 6, 11), 
kuriam po to nebėra „jokio pasmerkimo“ (Rym. 8, 1). 
Per pašvenčiamąją Dievo malonę ne tik atleidžiamos 
nuodėmės ir bausmės už jas, bet ir pašventinama žmo- 
gaus siela; piktažolės ne tik paviršiumi nukertamos, bet 


2 

ir sų šaknimis išfaunamos; 0 jų vietoje pasėjamos dory- 
bių sėklos; iš jų išauga žydinčios, kvepiančios gėlės; jo- 
mis papuošiamas žmoguje atnaujintas Dievo paveikslas. 
Patvirtinti šitai tiesai pasišauksiu genčių apaštalą, kurs 
griežtai sako: Nuteisinti žmonės esti „pašventinti mūsų 
Viešpaties Jėzaus Kristaus vardu ir mūsų Dievo Dvasia“ 
(I Kor. 6, 11). 

Pašvenčiamoji Dievo malonė pakelia žmogų virš jo 
paties prigimties, kad, anot apaštalo šv. Petro betariant, 
„pasidarytumėm dieviškosios prigimties dalininkai“ (II 
Pet. 1. 4). Šv. Tomas daro tokį palyginimą: Geležis yra 
šalta, kieta, bet, įdėta ugnin, įgyja ugnies ypatybių; pa- 
sidaro karšta, spindinti, taip lanksti, kad galima duoti 
jai kokią norint išvaizdą; taip ir žmogaus siela, permerk- 
a pašvenčiamosios Dievo malonės, pasidaro, kiek tai 
zalima sutvėrimui, dieviškosios prigimties dalininkė. 
Taip išaukštintą žmogų Viešpats priima už savo vai- 

ą. Isivaizduokite karalių, kurs pasisavina vaiką, rastą 
"gatvėje, aprėdo jį karaliūno rūbais, auklėja, kaip kara- 
laitį, paskiria savo sosto įpėdiniu... Ar karalius padarys 
am tiek, kiek teikia Dievas žmogui, duodamas jam pa- 
švenčiamąją savo malonę? Toli gražu ne tiek! Karaliaus 
sūnus — niekas. palyginus jį su Dievo sūnumi. „,Veiz- 
Nėkite, sako šv. Jonas, kokią meilę Tėvas mums suteikė, 
ad mes vadinamės Dievo vaikais ir esame“ (I Jon. 3, 1). 

Pašvenčiamoji malonė daro mus dangaus ka- 
alystės įpėdinius. ,„Mes esame Dievo vaikai, sako šv. 
ovilas; 0 jei mes esame vaikai, tai ir tėvainiai; tėvainiai 
Dievo ir bendratėvainiai Kristaus“ (Rym. 8, 17). Tuo tar- 
Du mes pašvenčiamąją malonę taip mažai tevertiname; 
jos mes išsižadame už trumpą kokį nors kūno malonu- 
„mą; ją praradę per sunkią nuodėmę, gyvename be rūpes- 
io dienas, savaites, kartais net ištisus metus, lyg kad 
nieko pikta nebūtų atsitikę, tarsi mūsų sieloje viskas bū- 
li tvarkoje, tartum būtumėm nustoję kokio mažmožio... 
 Pašvenčiamoji Dievo malonė yra brangiausias tur- 
tas, kokį tik sau galime įsivaizduoti. Apaštalas šv. Po- 
vilas sako: „Visuomet sakau ačių mano Dievui dėl 
jūsų už Dievo malonę, kuri jums suteikta Jėzuje Kristu 


" 

je. kad jame jūs pasidarėte turtingi visakuo“ (I Kor. 
1,4). Paklausykite dar, kaip pašvenčiamoji Dievo malo- 
nė daro mus turtingus šiame gyvenime, ypač būsimame, 
'amžinatvėje. 

II. Pasaulis vadina turtingais tuos, kurie apsčiai tu- 
Ti žemės gėrybių. Bet dažnai tokie žmonės esti nelai- 
mingiausi, didžiausi vargšai. Tikras turtas, didžiausia 
laimė ant žemės tai širdies ramybė, pasitenkinimas. To- 
ki turtą gali suteikti pašvenčiamoji Dievo malonė. Šv. 
Jonas Auksaburnis sako: „Niekas nėra didesnis vargšas, 
kaip nusidėjėlis; niekas nėra turtingesnis už teisingąjį“ 
Suprasti šitam Šventojo pasakymui paminėsiu du atsiti- 
kimus. 

Karalius Saliamonas žemės turtais buvo taip aprū- 
pintas, kaip nė vienas žmogus. Per nuodėmes nustojus 
Dievo malonės, dingo sąžinės ramybė ir pasitenkinimas; 
jokios žemės gėrybės negalėjo pripildyti širdies tuštumos 
„Visuose dalykuose, sakė, išvydau niekniekius ir minčių 
prispaudimą“ (Ekl. 1, 14). Žinote, koks likimas slėgė 
teisingą Jobą: nustojo turtų. vaikų, sveikatos; kadangi 
buvo geruoju su Dievu, nė didžiausios nelaimės negalėjo 
išplėšti jam širdies ramybės. „Dievas davė, sakydavo, 
Dievas atsiėmė; teesie Dievo vardas pagarbintas“ (I, 21). 

Kas yra medžiui šaknys, tai mūsų sielai pašvenčia- 
moji Dievo malonė. Kaip medis, kurio šakos nebegaivi- 
namos šaknu. negali vesti vaisių, taip nevaisingi visi žmo- 
gaus darbai, kuriems stinga Dievo malonės. „Kaip vyn- 
medžio šakelė, sako Išganytojas, negali atnešti vaisiaus 
pati iš savęs, jei nepasiliks medyje. taip nė jūs, jei nepa- 
siliksite manyje... Nes be manęs nieko negalite padryti; jei - 
kas manyje nepasiliks, bus laukan išmestas, kaip šakelė, 
ir sudžius, ją surinks, įmes i ugnį. ir ji sudegs“ (Jon. 15, 
4— 6). Kad mūsų darbai pelnytų dangaus karalystę, ji“ 
turi būti Kristaus pašvęsti; užtat mes turime būti per 
malonę susijungę su Kristumi. 

Jei nuodėmė atskirs jus nuo Kristaus, būsite nevaisin- 
gos šakos, atkirstos nuo liemens, sudžiūsite ir būsite me- 
tami pragaro ugnin. Be pašvenčiamosios Dievo malonės 
darykite. ką norite: melskitės, pasninkaukite, duokite iš- 

maldą; už visus tuos gerus darbus neturėsite nuopelnų 
amžinam gyvenimui. Žmogus, daręs daug gero be pa- 
švenčiamosios Dievo malonės, persiskyręs su šiuo pasau- 
liu, bus tartum sapnaves, turis didelius turtus, atsibudęs 
iš miego, pasijutęs be nieko, su tuščiomis rankomis... 

Jei dristumėt pasiskųsti, kaip izraėlitai, paklausti Die- 
vą: „Kam mes pasninkojome ir tu nepažvelgei, žemino- 
me savo sielas ir tu nežinojai?“ Kodėl nematei, kuomet 
klūpojome nusižeminę prieš tavus altorius? Atsakytų: 
„Štai jūsų pasninko dienoje randasi jūsų pačių valia“. Jūs 
"atgailos pavidale slepiate piktą širdį, kurios neapykantos 
niekas negali sušvelninti. gaivinate piktą palinkimą, kurio 
nenorite išsižadėti. „Argi pasninkas, kurį aš išsirinkau, 
ne toks. Atrišk bedievybės mazgus“... Nusikratyk sunkios 
E icdiiaės! „Tuomet tavo šviesa ištrykš, kaip aušra... 
Tuomet tu šauksies, ir Viešpats išklausys... Tu būsi kaip 
"palaistytas sodas... Bus atstatyta tavyje, kas... buvo pa- 
"versta tyrais“ (Is. 63, 3-—13). į 

Kas vyra siela kūnui, tai pašvenčiamoji  Die- 
„vo malonė sielai; be jos nemirtinga žmogaus sie- 
la tartum apmiršta. Nuodėmės stovis, tai tartum sielos 
"mirtis; anot šv. Jokūbo hetariant: „įvykinta gi nuodėmė 
imdo mirtį“ (1, 15); todėl nuodėmė, naikinanti pašvenčia- 
ąją malonę, vadinama mirtingoji. Kuomet mes esame 
unkioje nuodėmėje, apie mus galima sakyt, ką Viešpa- 
„ties angelas yra pasakęs vienam žmogui: „Aš žinau tavo 
darbus, kad tu turi vardą, būk tu esąs gyvas, ir esi numi- 
ęs“ (Apr. 15, 1). Aš matau, kokius gerus darbus tu 
lirbi, bet drauge žinau, kokiomis akimis Dievas į juos 
iūri. Tavo darbai tie patys, kaip ir kitų žmonių; tu 
eldiesi, kaip ir jie: tu esi net gailestingesnis už kitus, bet 
"nuodėmė, kuri glūdi tavo sąžinėje, visa gadina; tu, kaip 
nabašninkas, nebegali darbuotis būsimam gyvenimui. Tu 
ri vardą, būk esąs gyvas, o tu esi numiręs. 
1 Tuo tarpu kiek susirenka nuopelnų amžinam gyveni- 
mui krikščionis, kuris pašvenčiamosios malonės ryšiu 
yra susijungęs su Tšganytoju!.. „Aš vynmedis, sako Kri- 
stus: jūs vynmedžio šakelės. Kas pasilieka manyje ir aš 
jame. tas neša daus vaisiaus“ (Jon. 5, 5). Kiekviena kilni 
mintis, kas žodis, tartas Dievo garbei, žmonių naudai, 

rengia teisingam amžiną mokestį. Kiekviena kova st 
pagundomis, kurioms atsispirta, kiekviena kančia, kan- 
triai nukentėta, spindės, kaip deimantas, nevystančia- 
me jo vainikc. „Dabartinis mūsų vargas, kurs yra trum- 
pas ir lengvas. gamina mumyse kilniausią, amžiną, vi- 
sa perviršijančią garbę“ (Ii Kor. 4, 17), sako šv. Povi- 
las. 

Patėmykite dar vieną nuostabią  pašvenčiamosios 
malonės pajėgą. Esant malonės stovyje, anot šv. To- 
mo betariant, nėra jokio reikalo, kad mūsų darbai 
būtų šventi; gana to, kad jie savo prigimtimi ne- 
bus nedori, bus tik abejučiai; kad jie būtų išganingi, jie: 
pašvenčiami Dievo malonės. Taip elgtis moko ir apa- 
štalas šv. Povilas: „Ar valgote, ar geriate, ar ką kita da- 
rote, visa darykite Dievo garbei“ (I Kor. 10, 31). O 
garbė. kurią duosite Dievui, padidins jūsų garbę dan- 
gaus karalystėje. Ir Kristus atlyginimo nesiūlo vien už 
karžygiškus darbus, bet žada kiekvieną mažiausią žygį, 
geru noru padarytą, irašyti gyvenimo knygon: „Kas bus 
davęs vienam šių mažiausių atsigerti tik taurę šal- 
to vandens... iš tikrųjų sakau jums, nepraras savo už- 
mokesnio“ (Mat. 10. 42). 

Kodėl taip vyra? klausite nustebę. Teisingo žmo- 
gaus patarnavimas, ir menkiausias, yra Dievo prietelio 
darbas. Todėl nėra ko stebėtis, jog Viešpats jį taip 
brangina; jam ir menkniekis, prietelio padarytas, yra 
labai malonus, turi nepaprastos vertės. Be to, doras 
žmogus yra sąnaris to kūno. kurio galva yra Kristus; jis 
gyvena Kristaus dvasia; net, kaip šv. Povilas apie save 
sakosi: „Esu gyvas. tačiau jau nebe aš, bet yra gyvas ma- 
nyje Kristus“ (Gal. 2, 20). Jei tat gyvena mumyse Kri- 
stus, tai visi mūsų darbai pažymėti Jo antspauda, pa- 
švęsti Jo nuopelnais; tuomet mūsų žygis tartum būtų 
nebe mūsų, tik paties Jėzaus Kristaus, Dievo ir Žmogaus. 
Taip net mažmožis išauga dideliu dalyku, vertu 
amžinos garbės danguje. 

Branginkime tat pašvenčiamąją Dievo malonę taip, 
kaip ją kada nors vertinsime ant amžinatvės slenksčio. 
Įsivaizduokite sau, kaip krimsis krikščionis, kada gyve- 
nimo gale turės prisipažinti: Veltui praleidžiau ne dieną. 


+. 

e savaitę, ne mėnesį, bet daugelį metų, gyvendamas 
uodėmėse... Tiesa, meldžiausi. darbavaus, kentėjau; 
adangi neturėjau pašvenčiamosios Dievo malonės, visa 
ai dings amžinam gyvenimui; esu neturtėlis, o dabar 
„ateina naktis, kuomet niekas nebegalės nieko daryti“ 
Jon. 9, 4). - 

Pašvenčiamoji Dievo malonė — tarsi nekaltybės rū- 
as; kas be jo nueis i kitą pasaulį, be abejonės. išgirs 
šganytojo žodžius: „Kaip čia įėjai, neturėdamas vestu- 
ių drabužių?.. Surišę jam rankas ir kojas, išmeskite ji 
aukan i tamsybes; ten bus verksmo ir dantų griežimo“ 
Mat. 22, 12). Tuo tarpu krikščionys, gyvenę pašven- 
iamosios malonės stovyje, žiūrės su paguoda praeitan 
yveniman; jiems pritiks Šv. Rašto žodžiai: „Palaiminti 
irusieji, kurie miršta Viešpatyje! Jau nuo dabar, sako 
vasia, jie turi ilsėtis nuo savo vargų; nes jų darbai 
juos seka“ (Apr. 14, 13). 

III. Tą baltą nekaltybės rūbą, pašvenčiamąją Dievo 
alonę, pirmą sykį gauname šv. krikštu; kartą įgyta, ji 
asilieka mumyse; gerais darbais eina didyn; juo dau- 
iau gera padarysi. tuo labiau padidės tavyje pašven- 
iamoji Dievo malonė. Šventasis Raštas stačiai sako: 
„Tarpkite malone“ (II Pet. 3, 13). „Kas yra teisus, dar 
edaro teisybę: ir kas šventas, dar tepasišventina“ (Apr. 
2,11). „Būkite tat tobūli, kaip ir dangiškasis jūsų Tė- 
as tobūlas“ (Mat. 5, 481. 

Bet nors didžiausia būtų pašvenčiamoji Dievo malo- 
ė, viena vienatinė sunki nuodėmė naikina ją mumyse 
upraskite tat, kaip rūpestingai turite saugotis didelės 
uodėmės, kad neprarastumėt Dievo malonės; jeigu kar- 
ais atsitiko nelaimė jos nustot, kuo greičiausiai stenki- 
ės atgauti ją atgailos sakramentu; jame „Jėzaus Kri- 
taus kraujas. apvalo mus nuo kiekvienos nuodėmės“ 
I Jon. 1, 7) ir grąžina pašvenčiamąją Dievo malonę. 

Šv. Augustinas sako: „Tas, kurs tave sutvėrė be ta- 
ęs, taves be tavęs neišteisins; Jis tave sutvėrė be tavo 
inios, bet išteisins Jis tave, tik tau norint“. Tiesa, sa- 
omis pajėgomis negali žmogus nė žingsnio žengti keliu, 
edančiu iš nuodėmės į pašvenčiamosios malonės stovį; 
ievas turi apšviesti nusidėjėlio protą, kad pažintų savo 

nelaimę; be tos šviesos būtu žmogus, kaip aklas, bevaikš- 
čiojąs ant bedugnės krašto, net nejaučiąs pavojaus, kurs 
jam gresia. Dievas turi pajudinti nusidėjėlio valią, kad, 
pažinęs savo nelaimę, imtųsi daryti tai. kas reikalinga 
pašvenčiamajai malonei atgauti. 

Nusidėjėlis neturi sakyti su brolžudžiu Kainu: „Ma. 
no neteisybė yra per daug didelė, kad aš galėčiau užsi- 
pelnyti atleidimą“ (I Moz. IV, 13). Nesakykite su Evan- 
gelijos akluoju: „Mes žinome, kad Dievas nusidėjėlių 
neišklauso“ (Jon. IX, 31). Jei Dievas nusidėjėlių neiš- 
klausytų, tai ir Evangelijos muitininkas, kurs nedrįso 
nė akių pakelti dangun, tik mušėsi į krūtinę ir sakė: 
„Dieve, būk gailestingas man, nusidėjėliui“, nebūtų grį- 
žes iš bažnyčios nuteisintas (Luk. 18, 13). Šv. Raštas 
aiškiai sako: „Jei kas yra Dievo garbintojas ir daro Jo 
valią. tą išklauso“ (Jon. 3. 31). | 

Nesakykite: „Aš esu pripratęs nusidėti, nesu Dievo 
malonėje. kam tat aš melsiuosi? Kam aš beeisiu tiky- 
bos pareigas? Ką man tai bepadės?“... Tai yra nūsi- 
minėlio kalba! Tiesa, esi nusidėjėlis, bet turi dirbti ge- 
rus darbus, kad palenktum Dievą suteikti grįžimo malo- 
nę ir padaryti tave tinkamą grįžti prie Viešpaties. Nie- 
ku kitu nepalenksi Dievo, kad Jis su tavim susitaikintų. 
kaip tik krikščioniškosios atgailos darbais, ir, be to ne- 
prieisi susitaikinimo su Dievu. 

Argi ne taip pat daroma tarp žmonių? Jei kartais: 
atsitinka nusidėti vyresniems, ko nedaroma, kad su jais 
vėl susitaikintų. Atsiprašoma, nesykį net su ašaromis, 
“ parodomas gailestis. žadama saugotis panašių atsitiki- 
mų. Dabar žiūrėkite, ką esate padare per sunkią nuo- 
dėmę! Jūs nusidėjote aukščiausiam Viešpačiui, nusto- 
jote visų Jojo malonių. Jums sakoma, geri jūsų dar- 
bai gali prisidėti prie malonės atgavimo, kad tai viena- 
tinė priemonė galhėtis, kurią jūs turite. O jūs mano- 
te, būdami nusidėjėliai, galį nieko nedaryt, nieku nesirū- 
pinti. Ar tai bus net žmoniška? 

Jūs sakote, geri darbai, kuriuos darysite sunkios 
nuodėmės stovyje, nieko jums nepadėsią.  Pripažįstu: 
Vienu atžvilgiu nieko jums nepadės, bet kitu bus jums 
labai naudingi.  Nepadės jums, nes nepadarys vertų 


* 

amžinosios laimės: bet daug padės, nes padarys jus ti- 
kusius ją nusipelnyti. Nieko jums nepadės, nes už 
juos Dievas niekad neatlygins amžiname gyvenime, bet 
šiame bus labai naudingi, nes palenks Dievą, kad grą- 
žintų jus iš klaidos kelių ir pastūmėtų tiesos, išganymo 
taku. 

Nors esu pasakęs, jog net geri darbai, daromi be 
pašvenčiamosios malonės, nieko nepadės amžiname gv- 
venime, tačiau galite ir nuodėmės stovyje daryti daug 
dorų darbų: šelpti vargšus, Dievą garbinti, melstis, pa- 
sninkauti. Pagaliau, ne tik galite, bet ir turite visa tai 
"daryti, nes atsiskyrimas nuo Dievo per sunkią nuodėmę 
nepaliuosuoja nuo to, net apleisti savo priedermes bū- 
tu naujas nusidėjimas; o sąžiningas jų atlikimas rengia 
nusidėjėlį grįžti pas Dievą, yra priemonė ir kelias su- 
grižti. 

Todėl turite tuojau sutraukyti nuodėmių pančius, 
atsižadėti kuogreičiausiai savo nedorybių, daryti atgai- 
lą, kad atgautumėt Dievo malonę, kuri pašvenčia ma- 
žiausias mūsų mintis, žodžius ir darbus, padaro bran- 
gius Viešpaties akysė, kad ant amžinatvės slenksčio 
stotumėt ne su tuščiomis rankomis, o laimingi, turtin- 
'gi nuopelnais, įgytumėt sau „turtus danguje, kame rū- 
dys. nei kandys negadina ir kame nei vagys neiškasa 
ir nepavagia“ (Mat. 6, 20). 


* 
* * 


Mieli klausytojai! matėte, kaip didelė yra dovana 
pašvenčiamoji Dievo malonė; ji apvalo mus iš nuo- 
dėmių, ji mus pašvenčia, ji daro mus turtingus šiame 
gyvenime ir amžinatvėje. Tą didelę dovaną davė 
mums Dievas šv. krikštu; didžiausia mūsų priedermė 
"augti Dievo ir žmonių malone, to nekaltybės rūbo nie- 
kad nenustoti.. 

Bet nepamirškime, kad, kaip sakė apaštalas šv. 
Povilas: „Turime ta turtą moliniuose induose (II. Kor. 
4, 7), labai lengvai galime jo nustoti; dėl to rūpestin- 
gai turime vartot visus įrankius, kurie saugo pašven- 
čiamosios malonės stovi. ,„Būdėkite ir melskitės, ragi- 
na Išganytojas, kad neipultumėt į pagundą“ (Mor. 14, 

37). Stiprinkite gerus norus, eidami šv. sakramentų, mel- 
skite ištvermės. Saugokite ją, kaip akies lėlelę, atsi- 
mindami, ką yra sakęs Kristus: „Kas bus ištvermingas 
iki galo, tas bus išgelbėtas“ (Mat. 24, 13). 

Ko nedarote, kad šiame gyvenime būtumėt įtek- 
mingi, turtingi, garbingi? Apie tai nuolat svajojate, 
nepraleidžiate nė vienos progos nepanaudotos, ieškote 
priemonių, by tik galėtumėt pasipelnyti... Jei aš pasa- 
kyčiau, kad laikinė laimė yra priklausoma nuo krikš- 
čionybės priedermių, kad prie jos gali prisidėti visos 
mintys, žodžiai ir darbai, tik reikalinga vienui viena są- 
lyga — sielos nekaltybė, tai visi būtumėt susirūpinę ją 
išlaikyt. bent ją greičiau, kiek galint, atgauti. 

Tačiau ko negaliu pasakyti apie apgaulingą žemės 
laimę. tai sakau apie amžiną laimę dangaus karalystė- 
je. Baigiu Išganytojo žodžiais: ,„Nekraukite sau turtų 
žemėje, kame rūdys ir kandys gadina ir kame vagys iš- 
kasa ir vagia, bet kraukite sau turtus danguje, kame 
nei rūdys, nei kandys negadina, ir kame vagys neiška- 
sa ir nepavagia“. Amen. . 


Sustiprinamoji Dievo malonė. 


„Aš visa galiu tame, kurs mane 
stiprina“ (Pil. 4, 13). 


4 SLI 


Visi gerai žinote. kas yra gamtai saulė; labdarin- 
gų jos spindulių dėka tirpsta ledai, nyksta sniegas, 
dygsta, žaliuoja, žydi ir veda vaisius visokie augmenys. 
Ką saulė visatoje, tai daro žmoguje pašvenčiamoji Die- 
vo malonė: ji atgaivina skurstančią žmogaus sielą, žel- 
do joje krikščioniškas dorybes, brandina vaisius, vertus 
amžino užmokesčio danguje. 

Niekas vienok neištvers pašvenčiamojoje Dičro ma- 
lonėje, neišsisaugos nuodėmių, nė nupuolęs neatsikels 
be sustiprinamosios Dievo malonės: Ji negyvena mu- 
myse, kaip pašvenčiamoji malonė, bet, akies mirksnyje, 
nelyginant, it žaibas tamsioje naktyje, apšvietusi mūsų 
protą, kad pamatytų, kas yra gera, kas pikta, kaip vė- 
jas, pajudinusi mūsų valią, davusi jai stiprybės daryti 
gera, saugotis pikta, ūmai nyksta. 

Apie sustiprinamąją Dievo malonę šiandien jums 
sakysiu; nurodysiu tas dvi tiesas, I. kad žmogus be su- 
stiprinamosios Dievo malonės nieko negali padaryti sa- 
vo išganymui, II. o padedamas Dievo malonės, gali vi- 
sa nuveikti, kaip apaštalas sakosi: „Aš visa galiu 
tame. kurs mane stiprina“. 

I. Yra tai tikėjimo tiesa, kad žmogus vien savomis 
pajėgomis negali nieko išganingo padaryti.  Suprasda- 
mas įgimtą savo silpnybę, šaukia pranašas Jeremijas: 
„Aš žinau: Viešpatie, kad ne žmogaus dalykas... kad jis 
eina ir taiko savo žingsnius“ (10, 32). Veizėkite į kas- 
dieninio gyvenimo vaizdelį, pažvelkite į kūdikį, stovintį 
prie kedės, kuri keletą žingsnių atstu sėdinti motina 
kviečia prie. savęs; kūdikis norėtų prisiartinti prie mo- 
tinos, bet negali, nes jo kojytės — dar'silpnutės. Ką 
zi daro motina, kad vaikas eitų savo kojomis? Ima už 

pažasčių ir, pritūrėdama, veda prie savęs. Kas yra kū- 
dikiui motinos pakvietimas, kad kūdikis norėtų eiti; ir 
jos priturėjimas, kad jis galėtų prisiartinti, tai esti 
mums sustiprinamoji Dievo malonė. 


Kaip kūdikis be motinos pagalbos neis iš vietos, 
taip ir mes be sustiprinamosios Dievo malonės nė žings- 
nio nenužengsime išganymo keliu. Išganytojas aiškiai 
sako: „Niekas negali ateiti pas mane, jei Tėvas... jo ne- | 
patrauks“ (Jon. 6, 44). Kaipgi dangiškasis Tėvas pa- 
traukia žmones prie Sūnaus? klausia šv. Augustinas ir 
pats atsako: malonės saldybe. Jei nusidėjėlis, kaip Mag- 
dalena, puola po Nukryžiuotojo kojų, laisto jas atgai- 
los ašaromis, jei, kaip muitininkas, eina bažnyčion ir 
mušas į krūtinę, sakydamas: „Dieve, būk gailestingas 
man, nusidėjėliui“ (Luk. 18, 13), tai sustiprinamoji 
Dievo malonė patraukė ji prie Kristaus. 


Sako, esą tokių paukščių, kurie turi taip trumpas 
kojas, kad nusileidę negalį pakilti nuo žemės, kol pa- 
pučiąs vėjas, kol užkliudantys už jo savo sparnus. Tie 
paukščiai tai tikras mūsu vaizdas. Nors mes turime 
protą ir laisvą valią, tačiau negalime pakilti net min- 
timis į dangų, jei sustiprinamoji Dievo malonė nepakels. 
neatitrauks nuo žemiškų daiktų. Mes negalime gerai 
„ką nors manyti patys lvg iš savęs, bet mūsų tinkamu- 
mas yra iš Dievo“ (II Kor. 3. 5). „Nė vienas negali 
pasakyti: Viešpats Jėzus, kaip tiktai Šventojoje Dva- 
sioje“ (I Kor. 12, 3). „Dievas yra tas, kurs daro ju- 
myse norėti ir vykinti, kaip jam patinka“ (Pil. 2, 13), 
sako Šv. Raštas. 


Tą tiesą patvirtina šv. Petras; apaštalas per trejus 
metus prisirišo prie Kristaus. Kai Jėzus pasakė moki- 
niams: „Visi jūs pasipiktinsite manimi“, tokia kalba 
Petrui buvo nesuprantama; išrodė jam negalimas daik- 
tas, kad mokinys piktintųsi savo mokytoju, kurį pri- 
pažino Dievu: todėl tarė: „Nors ir visi pasipiktintų ta- 
vimi. aš niekuomet nepasipiktinsiu“. Kristui atsakius: 
„Iš tikrųjų sakau tau. šią nakti pirma, negu gaidys su- 
giedos, tu triskart manęs išsiginsi“, Petras šnekėjo: 

„Nors man reiktų ir mirti draug su tavimi, aš tavęs ne- 
išsiginsiu“ (Mat. 26, 31—35). 

Kiekvienas pripažins, kad apaštalas parodė prie tos 
progos be galo daug gero noro ištikimas būti savo 
Viešpačiui; bet ką tai reiškia jo valia, kuomet vien sa- 
vimi pasitikėjo? Už valandos įvyko Kristaus žodžiai: 
Petras išsigynė savo Mokytojo! Šis atsitikimas tuo biau- 
resnis, juo menkesnė to buvo priežastis; Petras išsigy- 
nė ne teismo rūmuose, ne iš baimės Anno, Kaipo, Erodo, 
Piloto, bet pabūgęs menkos mergaitės. . 


Petras sėdėjo vyriausiojo kunigo kieme; prisiarti- 
no prie jo viena tarnaitė, sakydama: „Ir tu buvai su 
Galilėjiečiu Jėzumi, bet jis išsigynė visų akivaizdoje, 
sakydamas: Aš nežinau, ką tu sakai; išeinant jam 
pro duris, pamatė jį kita tarnaitė ir tenai buvusiems 
sakė: Ir šitas buvo su Jėzumi Nazarėnu; jis vėl išsi- 
gynė su priesaika: Aš nepažįsiu to žmogaus“ (Mat. 26, 
69—72). ž 

Kaip išaiškinamas toks baisus nupuolimas? Labai 
lengvai! Petras per daug pasitikėjo savomis pajėgo- 
mis, nepaklausė Kristaus įspėjimo budėti, saugotis pa- 
vojų, melstis, malda išprašyti sustiprinamųjų Viešpa- 
ties malonių, kad nepasiduotų pagundai. Todėl apašta- 
lui nužeminti, pamokyti mums, įvyko Išganytojo žo- 
džiai: „Be manęs nieko negalite padaryti“ (Jon. 15, 5). 

II.  Atsiminus Petro nupuolimą,  pritiks visiems 
Auksaburnio įspėjimas: „Mes turime matyti, kad jokiu 
būdu neužtenka žmogaus valios, jeigu ji nesustiprinama 
iš aukštybės malone“. Tas Šventojo pasakymas nu- 
šviečia kitą tiesą, kad žmogus, Dievo malonės padeda- 
mas, gali visa padaryti, kas tik reikalinga išganymui. 

Šventasis Raštas, pabrėždamas iš vienos pusės, kad 
žmogus savo pajėgomis nieko išganingo negalis pada- 
ryti, iš kitos — aiškiai tvirtina, kad jisai su Dievo ma- 
lone gali visa. Paguosdamas Korintiečius. apaštalas šv. 
Povilas rašo: „Dievas yra ištikimas; jis neleis jūsų gun- 
dyti virš jūsų pajėgų; bet dar padarys iš pagundos to- 
ki išėjimą, kad galėtumėt ją pakelti“ (I Kor. 10, 13). 
Tai galėjo šv. Povilas sakyti drąsiai, pats patyręs. 

Tris kartus maldavo Viešpati,. kad paliuosuotų jį 
nuo pagundų, ir gavo tokį atsakymą: „Gana tau mano 
malonės, nes pajėga įgyja tobulumo silpnybėje“ (II Kor. 
12, 9). Pasitikėdamas malonės galybe, apaštalas šau- 
kia su džiaugsmu: „Aš visa galiu tame, kurs mane 
stiprina“. Negalėjo šv. Povilas aiškiau išreikšti tos tie- 
sos, kad žmogus, Dievo malonės padedamas. — beveik 
visagalis. | 

Ką šv. Povilas sakosi apie save: „Dievo malone aš 
esu tai, kas esu“ (I Kor. 15, 10), tai savo gyvenimu pa- 
tvirtina silpnasis Petras. Dievo malonės padedamas, 
buvo jis didelis atgailotojas. ištvermingas darbininkas 
Kristaus bažnyčioje ir garsus kankinys. Kristaus ma- 
lonė tai padarė, kad apaštalas labai gailėjosi savo nu- 
puolimo ir per visą gyvenimą graudžiai verkė. 

Kristus nuteistas, vedamas per kiemą kalėjiman, 
pažvelgė į Petrą; šis „išėjęs laukan, graudžiai verkė“. 
Teisingai sako šv. Ambroziejus: „Petras išsigynė pir“. 
mą kartą, bet neverkė, nes Viešpats i jį dar nebuvo pa- 
žvelgęs; jis išsigynė antrą sykį, vis dar neverkė, nes dar 
Viešpats į ji nepažvelgė; jis išsigynė trečią kartą, Vieš- 
pats į jį pažvelgė, ir jis graudžiausiai pravirko“. Kaip 
sniegas tirpsta nuo pavasario saulės, taip apaštalas pa- 
plūdo tikros atgailos ašarose, kai tik malonės spinduliai 
įsiskverbė jo sielon. 

Kas suteikė apaštalui drąsos skelbti Nukryžiuotojo 
Kristaus mokslą ne tik žydams Jeruzolimoje, bet ir pa- 
gonystės viduryje, Romoje? ' Ateina sostamiestin visai 
nežinomas žmogus ir skelbia pagonams, kad tik Jėzaus 
vardan esą tegalima išganymas gauti. Dievo malonė ne 
tik suteikė apaštalui drąsos, bet ir palaimino jo darbus. 
nes sugedusioje Romoje prigijo kryžiaus tikyba, net 
įveikė pagonystę; įvyko šv. Povilo pasakymas: „Aš visa 
galiu tame, kurs mane stiprina“. 

Iš kur gavo silpnas Petras pajėgos iškentėti neapsa- 
komas kančias už Kristaus tikybą, net rodžiai mirti pri- 
kaltas prie kryžiaus? Jėzus suteikė nepergalimą tikėji- 
mo stiprybę, kaip buvo žadėjęs: „Aš prašiau už tave, kad 
tu nenustotum tikėjimo“ (Luk. 22, 32). Stebėtina! Petras. 

kurs kitados, pasitikėdamas savimi, Kristaus išsigynė, 
dabar, Dievo malonės padedamas, prikryžiuotas ramus 
miršta už Jėzaus mokslą. Jis visa galėjo tame, kurs ji 
stiprino. 

Kaip yra mums pilna paguodos šita tiesa! Nors esa- 
me silpni žmonės, bet su Dievo malone visa galime pa- 
daryti. Jei kartais gyvenime būtum išsigynęs savo Išga- 
nytojo per nuodėmę, nesakyk, negalįs su ja persiskirti, 
nes Viešpats. „„nenorėdamas, kad kas pražūtų, bet kad 
visi sugrižtų į atgailą“ (II P. 3, 9), duoda ir tau sustipri- 
namosios malonės, kurios esi reikalingas pasitaisyti; o 
su ja visa gali. 

Jei užpuola persunkios pagundos, nenustok drąsos, 
nes Dievas neleis daugiau gundyti, neg tu išturėti gali. 
Pasitikėk Dievo pagalba; su ja visa galėsi. Jei ištiks 
tave sunkūs smūgiai, kurie išrodys nepakenčiami, nenu- 
simink, bet kalbėk, pasitikėdamas Dievu: „Aš visa galiu 
tame, kurs mane stiprina“. 


Mieli klausytojai! Išaiškinau jums dvi tiesas, kad 
žmogus išganymo darbe be Dievo malonės nieko negali 
nuveikti, o Dievo malonės padedamas gali visa. Pirmoji 
tiesa moko mus nusižeminti, perdaug nepasitikėti savim, 
įgimtomis savo pajėgomis, tik su apaštalu išpažinti: 
„Dievo malone aš esu tai, kas esu“. 

Antroji —- liepia mums pasitikėti antprigimta Die- 
vo pagalba, tariant apaštalo žodžiais: „Aš visa galiu ta- 
me, kurs mane stiprina“, melsti Viešpaties malonių, daž- 
niau eiti prie malonės šaltinių, šv. sakramentų, klau- 
syti šv. Mišių, nepalikti Viešpaties malonių bergždžiomis, 
su kiekviena gauta malone ištvermingai darbuotis. 

Tik taip gyvendami, apyskaitos metu galėsime pa- 
sakyti: „Viešpatie! "Tu davei man penkis talentus, štai 
pelniau kitus penkis“, ir išgirsime pilną paguodos atsa- 
kymą: „Gerai, gerasis ir ištikimasis tarne; kadangi tu 
buvai ištikimas ant nedaug, aš tave pastatysiu ant daug; 
įeik į savo Viešpaties džiaugsmą“ (Mat. 25. 20). Amen. 


Dievo malonės sunaudojimas. 


„Dievo malone aš esu tai, kas 
"esu; ir jo malonė nebuvo many- 
je bergždžia; aš dirbau daugiau 
už juos visus; tačiau ne aš, bet 
su manimi esanti Dievo malo- 
nė“ (I Kor. 15, 10). 


„Nei žemė be lietaus, nei lietus be žemės negali 
vesti vaisių: taip pat nei žmogus be malonės, nei ma- 
lonė be žmogaus negali padaryti  nuopelningų dangui 
darbų“, sako šv. Jonas Krizostomas. Gera, ką žmo- 
gus daro, įvyksta nei vien per žmogų, nei vien per 
Dievą, bet bendrai per Dievą ir žmogų; per Dievą, kurs 
savo malone padeda žmogui gera daryti; per žmogų, 
kurs savo laisva valia dirba, Dievo malonės padedamas. 

Užtat ir sakė apaštalas šv. Povilas: „Dievo malo- 
nė aš esu tai, kas esu; ir jo malonė manyje nebuvo 
bergždžia; dirbau daugiau už juos visus, tačiau ne aš, 
bet su manimi esanti Dievo malonė“. Apie tinkamą Die- 
vo malonės suvartojimą šiandien jums sakysiu; paaiš- 
kinsiu, I. kad Viešpats Dievas savo malonės teikia vi- 
siems žmonėms ir II. kad kiekvienas žmogus privalo 
tinkamai su ja darbuotis. 

I. Dievas teikia visiems reikalingų malonių, nes, 
kaip Apaštalas sako: „nori, kad visi žmonės būtų išga- 
nyti ir pasiektų tiesos pažinimą“ (I Tim. 2, 4). Duoda 
jų teisingiems žmonėms, kad galėtų įvykdyti Dievo ir 
Bažnyčios isakymus. ištverti pašvenčiamoje malonėje; 
nes „kas bus ištvermingas iki galui, tas bus išgelbėtas“ 
(Mat. 24, 13). Net geriausieji žmonės lengvai gali nu- 
pulti tarp šio gyvenimo viesulų; Kristus visus ragina: 
„Budėkite ir melskitės, kad neipultumėt į pagundą“ 


> 

(Mor. 14, 38); saugokitės patys ir Dievą maldaukite pa- 
galbos. Kaip sako šv. Povilas: „Dievas yra ištikimas; 
Jis neleis jūsų gundyti virš jūsų jėgų; bet dar padarys 
tokį išėjimą iš pagundos, kad galėtumėt ją pakelti“ 
(I Kor.. 10, 13). 

Dievas duoda sustiprinamųjų malonių ir nusidėjė- 
liams, net sukietėjusiems, kad iš nuodėmių pakiltų. Pra- 
sikaltęs žmogau! jei tuomi abejotum, įtikins tave tos die- 
vobaimingos mintys, tie geri norai, kuriuos kartkartė- 
mis jauti savyje. Atsimink tiktai, kiek sykių kažin-kok- 
sai slaptas balsas tavo širdies gilumoje šaukė: 
Pasielk taip ir taip, to nedaryk, nevaikščiok į 
tuos namus, neįsileisk su ta žmogysta!... Keno tai bu- 
vo balsas? Tai sakė tau Dievas; tai buvo Jo malonės. 
Vieną kartą žadina jos tave dangaus užmokesčio gausu- 
mu, kitą sykį gasdina pragaro kančių baime, kartais 
mirties valandos nežinia... Iš to matai, kaip nuolat Die- 
vas siunčia tau savo sustiprinamųjų malonių. 

Dievas jų duoda pagaliau net netikėliams,  pago- 
nams, kad „pasiektų tiesos pažinimą“. Šv. Povilas, ra- 
šydamas apie pagonus, kurie nieko nėra girdėję apie 
tikrąji Dievą ir stabus, kaip Dievą garbina, sako: „Kas 
žinoma apie Dievą, juk yra juose apreikšta, nes Dievas 
jiems apreiškė“... Kokiu būdu jiems tai Viešpats ap- 
reiškė, — gal paklaus ne vienas, — kad jų niekas apie 
tikrąji Dieva nemokė? Tan klausiman atsakysiu to pa- 
ties Apaštalo žodžiais: Atskiro pamokslo nereikėjo, nes 
lengvai galėjo pažinti neregimą Dievą iš matomų daik- 
tų, kuriuos Viešpats sutvėrė — „nes kas Jame neregima, 
jo amžinoji galybė ir dievystė, tai nuo pasaulio įkūrimo 
galima matyti proto šviesa iš padarytųjų dalykų“ (Rym. 
1,20) 

Taip gali pagonai ne tik Dievą pažinti, bet ir šv. 
Jo isakymus laikyti: Kaip kūdikis supranta, kas yra 
pikta, kas gera. taip ir pagonai prigimtu protu atskiria 
dorybę nuo nedorybės; žino, jog mylėti tėvai yra geras 
daiktas, o vogti, užmušti, neleista; jiems sąžinės balsas 
sako: blogai pasielgei, daugiau to nebedaryk; jeigu ką 
gera padarė, — sąžinė juos pagiria. .„„Pagonai.—sako šv. 
Povilas, — kurie neturi Įstatymo, prityrimu daro tai, ko 

ką 
reikalauja Įstatymas; jie, Įstatymo neturėdami, yra pa- 
tys sau Įstatymas; jie parodo, kad Įstatymo darbas įra- 
šytas i jų širdis; jų sąžinei jiems liudijant ir jų mintims 
vienai kitą skundžiant arba ir ginant“ (Rom .2, 14). 

Nėra pasaulyje tokios vietos, kur saulė niekad ne- 
šviestų, — laip ant žemės nerasi žmogaus, kuriam Die- 
vas, teisybės Saulė, niekad nešviestų savo malonės spin- 
duliais. Kaip saulė kreipia į save kiekvieną gėlę, taip 
traukia žmonių širdis į Dievą sustiprinamoji malonė. 
Nėra pasaulyje tokių žmoniu, kuriems Dievas nesuteik- 
tų išganymui reikalingų maloniu; nerasi tokios tautos, 
iš kurios nebūtų daug išganytų. Šv. Jonas Apreiškime 
rašo: „Mačiau didelę minią, kurios niekas negalėjo su- 
skaityti iš visų tautu. giminių, žmonių, kuopų ir kalbų: 
jie stovėjo ties Sostu“ (7, 9). 

Pripažįstu. — gal kas pasakys — Dievas visiems: 
duoda reikalingų išganymui malonių, bet dėl ko ne vi- 
siems lygiai? Tiesa, katalikai gauna Dievo malonių dau- 
giaus už klaidatikius ir pagonus; ir katalikų vieni įgy- 
ja daugiau, kiti mažiau;  gavusiems gausiau malonių, 
lengviaus yra savo siela išganyti. "Supraskite! Dievas . 
duoda kiekvienam gana malonių, kūrios ir taip vien tik 
nuo Jo gerumo pareina, ne nuo pareigos; Viešpats ne- 
patenkintam gali labai gražiai pasakyti: „Prieteliau! aš 
tau nedarau skriaudos. Imk, kas tavo ir eik sau... Ar 
man nevalia daryti, ko noriu? ar tavo akis dėl to netikusi, 
kad Aš esu geras?“ (Mat. 20, 13—15). Ar gi būtinai 
Dievas turi duoti visiems vienodai? „Tai ką sakysime? 
— klausia šv. Povilas, — ar Dievas elgiasi neteisingai? 
„— Anaiptol...! Žmogau! kas tu esi, kad bylinėtumeis 
su Dievu?“ (Rom. 9, 14—20). Kas tu esi, kurs drįsti 
nagrinėti Dievo darbus ir klausti, dėl ko Jis nedaro taip. 
kaip tu norėtum? 

Ir aš nedrįstų ir negaliu pilnai išrišti šito painaus 
klausimo; galiu tik stebėtis su šv. Povilu: „O Dievo 
turtų, išminties ir žinojimo gilybė; kaip nesuprantami | 
jo teismai ir nesusekami jo keliai!“ (Rom. 11, 33). Bent 
kiek paaiškinsiu tai palyginimu.  Kariavimas yra žmo- 
gaus gyvenimas ant žemės; žmonės yra tai Dievo ka- 
riuomenė. Vadas ne visiems kariams duoda vienodus 

ginklus: vienus stato prie patrankų, kitiems įteikia šau- 
tuvus, treti kardais apginkluoti; vieni raiti, kiti pėsti... 
Turi būti įvairių ginklų, kad kariuomenė lengviau nu- 
galėtų priešininką. 
) Kas. kareiviui ginklas, tai žmogui Dievo malonė. O 
klausti. dėl ko Dievas nedavė Jūdui tokios malonės. 
kaip ir Petrui, tiek-pat reiškia, kaip teirautis karvedžio, 
„kodėl pėstiesiems neduoda tokio pat ginklo, kaip rai- 
teliams. Karys privalo žinoti, kad ginklą gavo tinka- 
mą, jei norės narsiai kovoti; jeigu mes ginklą šalin, ar 
„ liausis kariavęs, paklius nelaisvėn, tai ne ginklas bus 
kaltas. Taip pat yra su Dievo malone; jei su ta, kuria 
gavai, nenori darbuotis, nekaltink Dievo, būk per maža 
tau davęs. Visi, kiek čia jūsų yra, gaunate nuo Dievo 
pakankamas malones sielos išganymui; saugokitės tik, 
— „neimti Dievo malonės veltui“ (II Kor. 6, 1). 

II. Kaip ligonis gali atmesti. vaistus, reikalingus iš- 
sigydyti, taip kiekvienas goli prieštarauti Dievo malonei. 
Gausių malonių buvo gavęs apaštalas Jūdas; per trejus 
metus buvo su Jėzumi, klausė Jo pamokslų; iš Kristaus 
rankų priėmė Švenčiausiąji Sakramentą; Išganytojas, 
matydamas piktą jo sumanymą, pats Jūdą įspėjo; Aly- 
vų darže stačiai į akis tarė: „Prieteliau, ko atėjai?“ (Mat. 
26, 50), „Jūdai, tu pabučiavimu išduodi žmogaus Sūnų“ 
(Luk. 22, 48). To nežiūrint, Jūdas išdavė Jėzų; paga- 
liaus nusiminęs pasikorė. Štai, kaip žmogus niekais ver- 
čia visas Dievo malones ir eina prapultin. Čia pritai- 
kinsiu šv. Augustino žodžius: „„Kurs tave sutvėrė be ta- 
vęs, neišganys tavęs be tavęs“. Dievas nori tave- išga- 
nyti, duoda tau reikalingą malonę; darbuokis su ja, da- 
ryk, ką liepia, — gausi išganymą. 

Labai svarbu tuojau griebtis Dievo malonės. Tai pa- 
tvirtina daug atsitikimų, kuriuos mini Apreiškimas. Kaip 
atsirado pas Kristų apaštalai? Kai tik Jėzus pašaukė: 
Sekite mane, jie paliko visa ir pasidarė jo mokiniai. 
„Kas nori mane sekti, tas tegul išsižada pats savęs 
ir tegul ima „savo kryžių ir seka mane“ (Mor. 8, 34). 
Tais žodžiais Išganytojas mokina, kad, einant paskui 
Dievo pakvietimą, reikia išsižadėti savęs ir tuojau dar- 

buotis su Dievo malone. Paklausykite atsitikimo, kuris tą 
liesą patvirtins aiškiai. 

Kuomet šv. Povilas kalėjo Cezarėjoje, buvo ten Ro- 
mos ciesoriaus vietininkas Peliksas; jis pasišaukė pas 
save Povilą pažinti krikščionių tikybai. Dabar užtekė- 
jo pagonui aušros žvaigždė, nes Povilo pamokslas ir 
Dievo malonė taip ji sujaudino, kad visas pradėjo dre- . 
bėti. Bet, jam kalbant apie teisybę, nekaltybę ir bū- 
siantį teismą, Peliksas nusigandęs tarė: „Tam kartui eik 
sau, patogiu laiku aš pavadinsiu tave“ (Ap. D. 24, 25). 
Sykį atidėjęs nelaimingas Peliksas neberado patogesnio 
laiko griebtis išganymo darbo. 

Daug yra žmonių, kurie visai panašūs į minėtajį Pe- 
liksą, ir susilaukia liūdno likimo. Įsipainios kas į nuo- 
dėmes ir nebeturi drąsos jų kratytis. Tiesa, jaučia jisai 
sunkų retežį, norėtų nuo jo pasiliuosuoti; netrūksta jam 
paraginimų skirtis su piktais savo papročiais; bet jam 
stoka drąsos stoti kovon su savo palinkimais. Ką pa- 
dės kariui geriausias ginklas, jeigu jis jo nepavartos, 
susitikęs priešininką? Ką reiškia nusidėjėliui didžiau- 
sia Dievo malonė, jei neturi drąsos jos sunaudoti! Kad 
nenueitų veltui Dievo malonė nė viena, griebkis, žmo- 
gau, to dvasios ginklo, kovok prieš išganymo priešinin- 
kus, kurie pastoja tau kelią dangun; juk žinai, kad Vieš- . 
paties malonės padedamas, visa gali; Dievu pasitikėk, 
bet ir pats netingėk. 

Su Dievo malone turime ištvermingai darbuotis, kol 
atsistosime ant amžinatvės slenksčio. Kas ne nuolat nau- 
dojas Viešpaties malone, tas neištikimas tarnas. „Nė 
vienas, kurs prideda savo ranką prie arklo ir atgal dai- 
rosi, netinka Dievo karalystei“ (Luk. 9, 62). „Kas bus 
ištvermingas iki galui, tas bus išgelbėtas“ (Mat. 10, 22). 
Bet nelaimė, kad mes apsileidžiame malonės suvartoji- 
me. Kaip rytų išminčiams Jeruzolimoje pranyko žvaigž- 
dė, kuri vedė juos pas Išganytoją, taip ir mums kartais. 
lyg kad gęsta malonės šviesa; nebejaučiame noro mel- 
stis, nebematome reikalo eiti šv. sakramentų, suima kaž- 
koks dvasios snaudulys. Žinok, žmogau, kad ir tokiose 
valandose netrūksta tau Dievo malonės; neapsileisk, bet 
ištvermingai  darbuokis su ja; į tai ragina tave Vieš- 

pats Apreiškimo žodžiais: „Būk ištikimas iki mirčiai; 
ir aš tau duosiu gyvenimo vainiką“ (2, 10). 

Kada, tave Dievo malonė ragina į gerus darbus, ne- 
atidėliok dien4 nuo dienos, nes „ateina naktis, kuomet 
niekas nebegalės nieko daryti“ (Jon. 9, 4); jei tau są- 
žinė prikaišioja kokią sunkią nuodėmę, ragina tavegt- 
gailon, būtu be galo pragaištinga siūlomąja malone tuojau 
pasinaudoti; kuomet širdis tavyje nerimauja, nori grįžti 
pas Dievą, tuomet pasirodo tau Betliejaus žvaigždė, ku- 
rią turi sekti, kad nueitum pas Jėzų. Kas atidėlioja tą 
„ kelionę, tam viena po kitos užgęsta malonės žvaigždelės; 
Viešpaties balsas kaskart rečiau ir silpniau teatsiliepia, 
kasdien didėja pavojus, kad sąžinė iš klaidingos ramybės 
niekad nebeatbus... Saugokitės visi tokios nelaimės! ,„Mes 
jūs raginame neimti Dievo malonės veltui“ (II Kor. 6, 1). 

Šit pavyzdys, kaip reikia naudotis Dievo malonėmis. 
Saulius, didžiausias Kristaus priešininkas, nesitenkina 
persekiojęs krikščionis Jeruzolimoje; keliauja Damas- 
kan, kad vyrus ir moteris. kurie ten išpažino Kristaus 
mokslą, surištus atvestų Jeruzolimon. Kai buvo netoli 


Damasko, —- „ūimai apšvietė jį šviesa iš dangaus“. Sau- 
lius, iš baimės parpuolęs ant žemės, išgirdo balsą: „Sau- 
liau, Sauliau, kam mane persekioji? — „Kas tu, Vieš- 
patie?“ — klausia nustebęs Saulius. — „Aš Jėzus, kurį 


tu persekioji“. Tada Saulius; „„drebėdamas, nustebęs jį 
paklausė: „Viešpatie, ko nori, kad daryčiau?“ Viešpats 
jam atsakė: „Kelkis ir eik į miestą; ten bus tau pasa- 
kyta, kas tau reikia daryti“. Saulius atsikėlė; atmerkęs 
akis, nieko nematė; vyrai, kurie buvo su juo, nuvedė jį 
Damaskan; jame Saulius buvo tris dienas neregįs. ne- 
valgė ir negėrė. 

Tuo laiku Damaske buvo Kristaus mokinys, vardu 
Ananijas; jis nuėjo pas Saulių ir, uždėjęs ant jo rankas, 
tarė: „Sauliau, broli, mane atsiuntė Viešpats, tas Jėzus, 
kurs tau apsireiškė kelyje, kuriuo ėjai. kad regėtum ir 
pasidarytum pilnas Šventosios Dvasios“ (Ap. D. 11). Sau- 
lius praregėjo; krikšte gavo Povilo vardą:  krikščio- 
niu tapęs, pradėjo kitiems viešai skelbti, kad Nazarietis 
yra Dievo Sūnus. Taip krikščionių persekiotojas tapo 

Kristaus apaštalu; ir nebuvo kito uolesnio Evangelijos 
skelbėjo pagonų tarpe. 

Nė kokie vargai, jokie persekiojimai negalėjo su- 
mažinti jo uolumo? Visą gyvenimą kentėjo, kaip patsai 
sakos: „Nuo žydų gavau penkis kartus po keturiasde- 
šimtis kirčių be vieno; tris kartus buvaus rykštėmis 
plaktas; kartą akmenimis muštas; tris kartus nukentė- 
jau laivo sudūžimą; nakti ir dieną buvau jūros gilumoje, 
dažnai kelionėse... varge ir skurde, daugelyje budėji- 
mų, alkyje ir troškime, daugelyje pasninkų, šaltyje ir 
nuogume“ (II Kor. 24—27). Kas gi jam davė tos galios 
pergalėti tiek vargų? „Dievo malone, — atsako pats 
apaštalas šv. Paulius, — aš esu tai, kas esu; ir Jo malo- 
nė nebuvo manyje bergždžia; aš dirbau daugiaus už juos 
„visus; tačiau ne aš, bet su manim esanti Dievo malonė“ 
(I Kor. 11, 10). 


Supraskite, mieli Klausytojai, kiek, galime padaryti 
su Dievo malonės pagalba; išmokime ją vertinti, su ja 
darbuotis; atsidėję klausykime Dievo balso, kurs atsilie- 
pia mūsų širdyse, sekime jo įkvėpimus; naudokimės pir-, 
momis Dievo malonėmis, gausime kitas, kas kart 
gausesenes, stipresnes; tuomet visa galėsime tame, kursai 
mus stiprina; galėsime tarti su šv. Povilu: „Kas gi at- 
skirs mus nuo Kristaus meilės? ar vargas, ar suspaudi- 
mas?.ar badas? ar nuogumas? ar pavojus? ar persekio- 
jimas? ar kalavijas?... Nes aš esu tikras, kad nei mirtis, 
nei gyvenimas... negalės atskirti mūsų nuo Dievo meilės, 
kuri yra mūsų Viešpatyje, Jėzuje Kristuje“ (Rom. 8. 
835—39). Mirdamas kiekvienas galės pasiguosti to pa- 
lies apaštalo žodžiais: „Mano atsiskyrimo laikas yra 
čia pat; aš kovojau gerą kovą, pabaigiau bėgti, išlaikiau 
tikėjimą: gale man atidėtas teisybės vainikas, kurį man 
duos aną dieną Viešpats, teisusis Teisėjas“ (II Tim. 4, 
6—8). Amen. 


Septyni Sakramentai. 


Sakramentai bendrai. 


„Su džiaugsmu semsitės vandens 
iš Gelbėtojo šaltinių“ (1z. 12, 3). 


„Taip Dievas mylėjo pasaulį, jog davė viengimį sa- 
vo Sūnų, kad kiekvienas, kurs į Jį tiki, nepražūtų, bet 
turėtų amžinąjį gyvenimą; nes Dievas nesiuntė savo Sū- 
naus į pasaulį pasaulio teistų, bet kad pasaulis per Jį 
būtų išgelbėtas“, — sakė apaštalas šv. Jonas (3, 16). 
Todėl Jėzus Kristus, brangiausias mūsų Išganytojas, atė-. 
jęs iš Dangaus ant žemės, per trejus metus mokė žmo- 
nes išganymo kelių: skelbė, ką turi tikėti, kaip elgtis; 
prisiėmė kaltes ne tik Adomo ir Ievos, bet ir visų jų ai- 
nių iki pasaulio pabaigos; kruvina savo kančia ir mir- 
timi ant kryžiaus pergausiai užmokėjo įrūstinto Dievo 
teisybei už žmonių nuodėmes, išliuosavo mus iš piktos 
dvasios vergovės, sutaikė su Dievu, nupelnė mums rei- 
kalingų malonių sielos išganymui. 

Negana to, dar ateityje vėl nupulsiantiems paliko 
iš pergausių savo nuopelnų nusiteisinimo būdą šv. sa- 
kramentuose, Dievo malonių šaltiniuose. Kaip „vėjas. 
— anot šv. Jono betariant, — kur nori pučia; girdi jo 
ūžimą, bet nežinai, iš kur ateina, ar kur eina“ (3, 8), — 
laip ir paprastosios Dievo malonės ūmai apšviečia mū- 
sų protą, pajudina valią ir vėl nyksta. Didesnes vienok 
malones surinko Kristus šv. sakramentuose, tarsi šalti- 
niuose, kuriuos pranašavo pranašas Izaijas, sakydamas: 
„Su džiaugsmu semsitės vandens iš Gelbėtojo šaltinių“. 

Apie tuos, I. septynis Sakramentus, arba regimus ženk- | 
lus, II. Jėzaus Kristaus istatytus, III. per kuriuos žmo- 
nės Dievo malones įgyja, šiandien jums sakysiu. Klau- 
sykite! 

I. Sakramentas — žodis lotyniškas; jis mūsiškai 
reiškia: šventa mintis, paslaptis, slapto šventumo ženk- * 
las; nes, imdami sakramentą, girdime kunigo tariamus 
žodžius, regime daromus jo ženklus, o nematome šven- 
tos malonės, kuri mums teikiama; todėl yra sakoma, jog 
sakramentas yra tai regimas ženklas neregimos Dievo 
malonės. 


Gerai supraskite. kas yra regimas ženklas? Kada 
matote smėlyje pėdas, yra tai ženklas, kad kas nors ten 
vaikščiojo; regimi dūmai ženklina, jog kur nors kūre- 
nasi ugnis. Taip pat, pavyzdžiui, kuomet kunigas krikš- 
tydamas kūdiki apipila vandeniu, ženklina tai, kad jį 
nori apmazgoti. būtent: kaip vanduo nuplauna kūną, 
taip neregima Dievo malonė apvalo jo siėlą. 

Bet ne visados regimi ženklai esti be žodžių aiš- 
kūs. Matydami kokį nors paveikslą, ne visados atspėsi- 
te, ką jis reiškia; bet, jei bus padėtas parašas, bus aiš- 
ku; nes žodžiai — už vis aiškiausias ženklas. Ir van- 
dens ant žmogaus pylimas gali ženklinti norą jį apmaz- 
goti, ar apalpusį atgaivinti; bet, kada girdite, kaip ku- 
nigas,  pildamas vandeni ant kūdikio galvos, prideda 
žodžius: „aš tave krikštyju“...., aišku, kad jam teikia 
krikštą, nuplauna nuo jo sielos gimtąją nuodėmę. To- 
dėl šv. sakramentams vienų ženklų negana; reikalingi 
dar žodžiai; nes, kaip sako šv. Augustinas apie krikštą: 
„Žodžius atimk, vanduo liks vandeniu; pridėk tik Die- 
vo žodžius, tuojau pasidarys sakramentas“. 


Bet kam visa tai reikalinga? — paklaus ne vienas. 
Ar gi Dievas iv be žodžių, be ženklų negalėtų mums 
suteikti reikalingų malonių?  Supraskite! Kristus, dar 
bebūdamas ant žemės, vartojo įvairių ženklų ir žodžių, 
teikdamas žmonėms savo malones ir geradarybes, nors 
gana būtų buvę Jo vieno noro, minties. Vieną kartą 
raupsuotas, atėjęs pagarbino jį, tardamas: „Viešpatie, 
jei nori, tu gali mane apvalyti“. Jėzus, ištiesęs ranką, 

palietė ji, tardamas: „Noriu, būk nesuteptas“. Ir tuojau 
buvo išgydyti jo raupsai (Mat. 8, 2). Pamatęs aklą, Kri- 
stus spiovė ant žemės, padarė iš seilės purvo, juo pate- 
pė akis ir tarė jam: „Eik, nusiprausk Siloės tvenki- 
nyje“... Nuėjo tad aklasis, apsiplovė ir atėjo regis (Jon. 
9, 6). Kai Išganytojas suteikė apaštalams Šventąją 
Dvasią, — kvėpė į juos ir tarė jiems: „Imkite Šventąją 
Dvasia“ (Jon: 20, 22). Sykį sutiko Kristų dešimtis raup- 
suotų vyru; jie sustojo iš tolo ir, pakėlę balsą, šaukė: 
„Jėzau, Mokytojau, pasigailėk mūsų!“ Kristus, pama- 
tęs juos, tarė: „Eikite, pasirodykite kunigams“. Ir atsi- 
tiko, kad, beeidami pas kunigus, jie pasveiko“ (Luk. 17, 
12—14). 3 


„Dievas darė nepaprastų stebuklų Povilo rankomis; 
net skepetos ir juostos nuo jo kūno buvo nešamos ligo- 
niams, ir ligos atstodavo nuo jų, ir piktos dvasios iš- 
eidavo“ (Ap: D. i9, 11). Petras su Jonu, eidamu baž- 
nyčion, rado prie durų vyrą, raišą nuo pat gimimo; jį 
kasdien sodindavo prie bažnyčios, kad pasirinktų išmal- 
dos iš praeinančių. Jis paprašė pašalpos  apaštalus; 
Petras tarė: „Sidabro ir aukso neturiu; bet ko turiu, tai 
tau duodu; Jėzaus Kristaus Nazarėno vardu kelkis ir 
vaikščiok! ir. paėmęs dešinę jo ranką, pakėlė jį; tuo- 
jau sustiprėjo jo blauzdos ir kojos; ir elgeta, pašokęs, 
atsistojo ir vaikščiojo: ir įėjo su apaštalais į bažnyčią.. 
garbindamas Dievą (Ap. D. 3, 1—8). Jėzaus vardu 
apaštalai tiek darė stebuklų, kad žmonės „ligonis iš- 
nešdavo į gatves ir guldė juos ant patalų ir neštuvų, 
kad, praeinant Petrui, bent jo šešėlis apdegtų kurį nors 
iš jų, ir jie būtu paliuosuoti nuo ligų“ (Ap. D. 5, 15). 


Kam šitie ženklai? Vienas atsakymas: Viešpačiui 
Dievui patiko per tokius mažmožius daryti didelius ste- 
buklus. Užtat Šventajame Rašte nesakoma, jog stebuk- 
lus darė Petras, ar Povilas, jo šešėlis, skara, juosta... 
Bet aiškiai pasakyta: „Dievas darė nepaprastų stebuk- 
lų Povilo rankomis“, skepetomis, juostomis, Petro šešė- 
liu. Tas pats Dievas, Jėzus Kristus, kuris tuokart per 
apaštalus ir daiktus, rodos, niekingus, darė „nepapra- 
stų stebuklų“. savo galybe visiems laikams įsteigė šv. 

sakramentus, kaipo regimus ženklus, ir prie jų pririšo 
nuostabias savo malones. | 

Žmogus, kitados besididžiuodamas, norėjo susily- 
ginti su Dievu, nupuolė: dabar turi nusižeminti. jei 
nori pakilti, gauti išganymą, kurs priklauso nuo visai 
menkų daiktų, anot šv. Povilo betariant: ,„Pasauliui sa- 
vo išmintimi nepažinus Dievo jojo išmintyje, Dievui pa- 
tiko išganyti skelbimo paikybę tuos, kurie tiki... Dievas 
išrinko kas pasauliui paika, kad sugėdintų išmintinguo- 
sius; kas pasauliui silpna. išrinko Dievas, kad sugėdintų 
kas stipra“ (I Kor. 1; 21, 27). 

Prie regimų ženklų, Kristaus įsteigtų, Bažnyčia pri- 
dėjo nuo savęs kai kurias sakramentų apeigas, kad aiš- 
kiau parodytų. giliaus įspaustų į tikinčiųjų širdis Die- 
vo malones, gaunam per sakramentus, ir pažadintų 
priimančius į didesnį dievobaimingumą. Juk daugiaus 
yra privengiamas ir gerbiamas karalius, kada pasirodo 
žmonėms karališkoje savo didybėje, apsuptas valstybės 
didžiūnų, negu kasdieniniame savo gyvenime. Taip pat 
ir Dievas labiaus esti garbinamas, kada savo malones 
apreiškia per gražias bažnytines apeigas. Užtat Bažny- 
čia pagražino Sakramentus įvairiomis apeigomis. 

II. Sakramentus, arba regimus ženklus, per ku- 
riuos žmonės igyja Dievo malonių, Kristus įstatė sep- 
1ynis. Katalikų Ražnyčios mokslas, pripažįstąs septynis 
sakramentus, taip yra senas, kaip pati Bažnyčia. Per- 
žiūrėkite visus amžius nuo pat Kristaus laikų; pamatysi- 
te, jog mūsų Bažnyčia visados vartojo septynis sakra- 
mentus. Užtat visi klaidatikiai. kurie pirmais amžiais 
atsiskyrė nuo katalikų, net ir stačiatikiai, kurie gerokai 
vėliau suardė vienybę su Bažnyčia, turi visus septynis 
sakramentus. 

Tiesa, Šventajame Rašte aiškiai nėra paminėtas vi- 
sų septynių sakramentų įstatymas; bet ta dalyką tik- 
riausiai žinome iš Padavimų. Ne veltui visuotinė Tri- 
dento santaryba nutarė: „Kas sakytų, jog Naujos San- 
doros sakramentų yra daugiaus ar mažiau, negu sepiy- 
ni, tai yra: krikštas, sutvirtinimas, Viešpaties Kūnas ir 
Kraujas, atgaila, paskutinis šv. Aliejumi patepimas, ku- 

nigystė,  motėrystė... tebūnie prakeiktas“  (Sess. VII. 
can. I). '* 

Gal kas paklaus, dėl ko Išganytojas įsteigė sakra- 
mentus. septynis — nei daugiau, nei mažiau? Dėl to, 
kad septyni sakramentai labai gerai tinka ir pilnai jų ga- 
na visiems dvasiškiems mūsų reikalams. Žemiškame 
gyvenime žmonės gimsta ir auga; gyvasties išlaikymui 
valgo; ligoje gydosi; eidami kelionėn. pasiima maisto iv 
ginklu; tarp kitų gyvendami, turi klausyti viršininkų; 
mirdami palieka savo vieton ainius; taip ir dvasiško 
žmonių gyvenimo reikalus aprūpino Kristus septyniais 
sakramentais. p 

Krikšte žmogus: atgimsta dvasiškai iš piktos dva- 
sios tarno pastoja Dievo sūnumi; sutvirtinimas sielos 
gyvybę stiprina, ir žmogus iš kūdikio tampa tarsi Kri- 
staus kareivis; kad žmogus nuolatinėje kovoje su išga- 
nymo priešininkais  nenūsilpnėtų, — peni Kristus jį 
Švenčiausiu Sakramentu, angelų duona; atgaila gydo 
sielos žaizdas, gautas kovose; pagaliau, atėjus mirčiai, 
žmogus rengiasi į tolimą kelionę; Bažnyčia, tepdama šv. 
aliejumi, duoda jam ginklą, kad nepasiduotų paskutinė- 
je kovoje, nuo kurios laimėjimo pareina laimingoji am- 
žinastis. 

Kad ant žemės tarp žmonių būtų graži tvarka, Kri- 
stus kunigystės sakramentu pašvęstus žmones skiria sa- 
vo vietininkais, kurių kitiems įsako klausyti: „Kas jū- 
sų klauso. tas manes klauso; kas jus niekina, — 
mane niekina“ (Luk. 10. 16). Kunigai ne tik tvarkos 
prižiūri, bet ir šv. sakramentus dalyja; todėl ir sakė 
apaštalas šv. Paulius: „Tegul žmonės žiūri į mus, kaip į 
Kristaus tarnus ir Dievo paslapčių teikėjus“ (I Kor. 
4,1). Kad žmonių visuomenė neišnyktų, reikalingas yra 
moterystės sakramentas; jo tvarkomi žmonės veisiasi, 
platinas ir pripildo visa žemę. 

Visai žmonijai — vienodai reikalingi septyni sak- 
ramentai, bet ne visi — kiekvienam žmogui.  Mote- 
rystės ir kunigystės sakramentus tegali priimti tokie 
žmonės, kurie i tuos luomus jaučia savyje pašaukimą. 
Be paskutinio šv. aliejumi patepimo ir sutvirtinimo gali 

sielą išganyti, kas neturi progos jų priimti; bet kas ga- 
lėdamas, iš apsileidimo jų nepriimių, prastotų Dievo ma- 
lones, labai naudingas sielos išganymui.  Atgailos sa- 
kramentas yra gyvai reikalingas visiems, įpuolusiems į 
sunkią nuodėmę: „Jei nedarysite atgailos, visi... pražū- 
site“ (Luk. 13, 3). 

Nors be Švenčiausiojo Sakramento nekalti kūdikiai 
gali išganymą gauti, tačiau užaugusieji turi priimti lą 
dangišką peną bent vieną kartą metuose apie šv. Vely- 
kas ir mirimo valandoje, kad gyvi būtų per amžius. Iš- 
ganytojas aiškiai pasakė: „Jei nevalgysite žmogaus Sū- 
naus kūno ir negersite Jo kraujo, neturėsite savyje gy- 
venimo: kas valgo mano kūną ir geria mano kraują, tas 
turi amžinąji gyvenimą; ir aš jį prikelsiu paskutinėje 
dienoje“ (Jon. 6, 55). Be krikšto gi niekas negali būti 
išganytas. „Jei kas neatgims iš vandens ir Šventosios 
Dvasios, tas negalės įeiti į Dievo Karalystę“, — sako 
Kristus (Jon. 3, 5). 

Matote dabar, kad tie septyni sakramentai visai pa- 
tenkina kiekvieną reikalą, kaip atskiro žmogaus, taip ir 
visos žmonijos. Gražiai tą dalyką išreiškė Šventasis 
Raštas, sakydamas: „Išmintis pasistatė sau namus ir nu- 
sikalė septynis šulus“ (Priež. 9, 1). Kristus įsteigė Baž- 
nyčią ir joje istatė septynis sakramentus, tarytum stul- 
pus, be kurių jo Bažnyčia negali stovėti. 

III.  Sakramentais, arba regimais ženklais, Jėzaus 
Kristaus įstatytais, žmonės gauna Dievo malones. Baž- 
nyčia nuo senų senovės iškeikė tuos, kurie, kaip tūli 
klaidatikiai, sako. būk sakramentai esą tik Dievo ma- 
lonės ženklai, pačios gi malonės žmonėms nesuteikią. 
būk tai tik tuščios apeigos. Visi septyni sakramentai 
vra Dievo malonių šaltiniai, tik ne iš visų plaukia vie- 
nodos malonės. 2 

Krikšto ir atgailos sakramentai teikia mums pa- 
švenčiamąją Dievo malonę. Nekrikštytas žmogus netu- 
ri savyje Dievo malonės; kai tik esti pakrikštytas, gau- 
na pašvenčiamą malonę, šventas darosi Viešpaties akyse. 
kol jos nepraranda per sunkią nuodėmę. Bet, kai tik 
grįžta iš tikros širdies prie Dievo ir gauna mirtingosios 
Auodėmės atleidimą atgailos sakramente, vėl sugrįžta 

pas ji pašvenčiamoji Dieyo malonė. Tuodu sak- 
ramentu vadinasi mirusiųjų dėl to, kad juos pri- 
ima neturintieji pašvenčiamosios malonės, o be jos žmo- 
gus esti dvasiškai miręs, Dievui prapuolęs. 

Kiti penki, būtent: sutvirtinimas, Viešpaties Kū- 
nas ir Kraujas, paskutinis šv. aliejumi patepimas, 
kunigystė ir  moterystė — praminti gyvųjų  sakra- 
mentais, nes juos tegalime priimti, turėdami jau savyje 
pašvenčiamąją Dievo malonę, būdami dvasiškai gyvi. 
Šitie sakramentai tik padidina mumyse pašvenčiamąją 
malonę, kurią gavome šventu krikštu, ar atgavome at- 
gailodami. 

Be to, sakramentai. ar tai gyvųjų, ar mirusiųjų —- 
teikia dar vadinamąją sakramentinę sustiprinamąją ma- 
lonę, tai yra, ypatinga pagalbą atsiekti tam tikslui, ku- 
riam koksai sakramentas yra įstatytas, lengviau atlikti 
toms priedermėms, kokias kursai sakramentas uždeda. 
Gerai tat darote, dažniau eidami šv. sakramentų, nes 
vienais atgaunate pašvenčiamąją Dievo malonę, kitais ją 
padauginate savyje, o visais įgyjate gausių sakramenti- 
nių sustiprinamųjų malonių, be galo reikalingų kasdie- 
niniame gyvenime; kad nenupultumėt kovoje su išgany- 
mo priešininkais. 

Keturi sakramentai gyvenime galima imti, kiek sy- 
kių esti reikalas; taip, Švenčiausiojo Sakramento ir at- 
gailos galite kuo dažniausiai eiti. Paskutinį šv. aliejumi 
patepimą turite priimti kiekvienoje pavojingoje ligoje: 
kartais ir moterystės sakramentas imamas ne sykį: vy- 
rui ar moteriai mirus, našlys ar našlė gali kitą imtis, 
kaip sako šv. Povilas: „Jei negali susilaikyti, teeina mo- 
terystėn“ (I Kor. 7, 9). 

Tiktai krikštas, sutvirtinimas ir kunigystė vieną 
kartą per gyvenimą tegalima imti; šitie sakramentai 
ispaudžia žmogaus sielon neišdildomą žymę, kuri pasi- 
liks amžinai. 'Tapai pakrikštytas. ar sutvirtintas, — žy- 
mės tos nebeišdildysi, nors išsižadėtum tikėjimo, kaip 
atpuolėlis Julijonas. Priėmei kunigystės sakramentą, — 
„esi kunigas per amžius“ (Ps. 109); net mirus, tos žy- 
mės palaimintiems bus didesnei garbei, prakeiktiesiems 
prisidės prie didesnio paniekinimo. 

Sakramentai veikia savo galia. Kaip šaltinio van- 
duo gauna privalumų iš žemės sluoksnių, iš kurių jisai 
trykšta, taip ir sakramentai turi savyje dieviškos galios, | 
nes jie teka iš pradurto Kristaus šono.  Sakramentuos2 
nuostabiai veikia dangus ir žemė, Dievo ir žmogaus va- 
lia, Kristaus pasigailėjimas ir sutrinta mūsų širdis. 

Sakramentų malonių gavimas visai nepriklauso 
nuo to, kas juos teikia. Nė kiek nekenkia, ar sėjėjas 
švaria ranka sėja grūdus, ar purvina; jei tik žemė bus 
gerai įdirbta, jeigu Dievas duos rasos ir šilimos, — ja- 
vai gerai derės. Šv. Povilas sakosi: „Aš sodinau, Apolis 
laistė, bet Dievas davė augimą; taigi, ne tas, kurs so- 
dina, yra šis tas, ir ne kurs laisto, bet kursai duoda au- 
gimą, — Dievas... Mes juk esame Dievo padėjėjai; jūs 
esate Dievo dirva“ (I Kor. 3, 6—9). Nieko nereiškia, ar 
kunigas, teikiąs šv. sakramentus, yra šventas, doras, ar 
nusidėjėlis; jei tik padarys visa, ko reikia Kristaus įsa- 
kymu, o priimantis bus tinkamai prisiruošęs, — gaus 
Dievo malones. 

I trobą neieis nė šviesa, net ir šilima, jei turėsite 
uždarytas langines: taip ir jūsų širdin nepaklius dangiš- 
ga šviesa ir šilima, jei bus iš jūsų pusės kokia nors kliū- 
tis. Sakramentai veikia sulig imančiųjų prisiruošimu. 
nelyginant. kaip ugnis, dėstis. kokios malkos: sausos, 
drėgnos ar šlapios. Kurs visai neprisiruošęs eina šv. 
sakramentų, visai negauna malonių, dar apsunkina sa- 
ve šventvagystės nuodėme. 

„Kaip bendrakeleiviai, mes jus raginame  neimti 
Dievo malonės veltui“ (II Kor. 6. 1); ypač jus, kurie 
dažniau einate šv. sakramentų, bet darote tai iš įpro- 
čio, mažai tesirūpindami savo gyvenimo  pataisymu. 
„Sakramentai, — sako šv. Augustinas, — tiems, kurie 
juos geram apverčia, palengvina išganymą; tiems gi, 
kurie juos blogai vartoja, — prisideda prie paskandini- 
mo“. Su šventais dalykais, šventai turite apseiti; juo 
verčiau šv. sakramentus imsite, tuo gausesnes malones 
gausite. 

Dabar, mieli Klausytojai, žinosite, kas yra sakra- 
mentai, arba regimi ženklai, Jėzaus Kristaus įstatyti, 
Dievo malonėms įgyti. "Vai septyni gausūs malonių šal- 
tiniai, kuriuos Kristus paliko savo Bažnyčioje dėl mūsų 
išganymo. "Tik mokėkite ir norėkite, kaip reikiant, nau- 
dotis tais išganymo šaltiniais. Atminkite, ko žmonės ne- 
daro, kad palaikytų, ar atgautų kūno sveikatą: vartoji 
brangius vaistus, eina pasivaikščiotų, lanko tolimas 
maudyklas... Ko nesigriebia moterys kūno gražybei pa- 
laikyti?! Kiek išleidžia pinigų sau papuošti gražiais 
rūbais? - Kiek laiko jaunuomenė perstovinėja prieš veid- 
rodį, besigėrėdama savo išvaizda?.. 

Krikščionys! Žinokite, jog sielos sveikata ir gražybė 
viršyja verte šituos kūno privalumus. Todėl bent tiek 
pastangų dėkite savo sielos reikalams, kiek rūpinatės 
kūnu. Bent syki dienoje pažvelgkite sąžinės veidrodin, 
ar jūsų sielos skaistybė nesutepta nuodėmių suodžiomis. 
Sielos nekaltybė yra svarbiausias žmogaus reikalas. Ją 
galite lengvai palaikyti šv. sakramentų malonėmis. Tik 
su džiaugsmu semkitės vandens iš Gelbėtojo šaltinių. 
Dažnai prauskite juo savo sielas; sveiki, skaistūs gyven- 
site šiame pasaulyje, laimingi būsite aname per amžių 
amžius. Amen. 


Šv. Krikštas. 


„Jei kas neatgims iš vandens ir 
Šventosios Dvasios, tas negalės 
įeiti į Dievo karalystę“ (Jon. 
13, 5). 


Septyni — šventi sakramentai; pirmutinis ir reika- 
lingiausias yra krikštas. Adomui nupuolus, be krikš- 
to nė vienas jo ainių negali būti išganytas. Iš negryno 
šaltinio teka netyras vanduo; iš blogos sėklos auga su 
gedęs augmuo; iš ligotų gimdytojų gema nesveiki vai- 
kai; taip iš nusidėjusių pirmųjų tėvų ateiname šin pa- 
saulin gimtojoj nuodėmėj, tarytum apmirę, be dvasiškos 
gyvasties. Aiškiai tai pažymi Šventasis Raštas: „Kaip 
per vieną žmogų nuodėmė įėjo į pasaulį ir per nuodėmę 
mirtis, ir taip mirtis perėjo ant visų žmonių, kadangi vi- 
si jame nusidėjo“ (Rom. 5, 12). Todėl Kristus ir sako: 
„Jei kas neatgims iš vandens ir Šventosios Dvasios, tas 
negalės ieiti į Dievo karalystę“. 

Atgimimas įvyksta šventame krikšte, anot apaštalo 
šv. Povilo betariant: „Šventosios Dvasios atgimimo ir 
atnaujinimo apiplovimu; jis jos išliejo į mus apsčiai per 
mūsų Išganytoją, Jėzų Kristų, kad mes, nuteisinti Jo malo- 
ne, būtumėm sulig viltimi amžinojo gyvenimo tėvainiai“ 
(Tit. 3, 5—7). Todėl ir šv. Bazilius krikštą vadina var- 
tais, vedančiais į Dievo namus. Apie I. reikalingiausį 
krikšto sakramentą ir II. kokias jis imantiems teikia 
malones, šiandien jums sakysiu. 

I: Dar pagonai, kaip Egipto gyventojai, Romėnai 
ir Graikai, nuo senų-senovės vartojo vandenį savo sie- 
loms valyti, kad įtiktų savo dievaičiams. Ir žydams buvo 
įsakyti įvairūs apsiplovimai nuo kai kurių nusidė- 

jimų. Patį krikštą Dievas žmonėms skelbė, tebesant dar 
Senajam Įstatymui. per pranašą Ezekielį: „Išpilsiu ant 
jūsų gryną vandenį ir tapsite apvalyti nuo visų jūsų ne- 
dorybių... Duosiu jums naują širdį ir naują dvasią... ir 
būsite mano žmonės. Aš gi būsiu jūsų Dievas“ (36, 25 — 
28). 

Visi Senojo Įstatymo  patriarkai, pranašai ir kiti 
dori žmonės laukė to krikšto, ir tas jų karštas troškimas, 
suvienytas su meile Dievo ir noru daryti visa, ką Vieš- 
pats sielų išganymui isakė, apvalė juos iš nuodėmių, nes 
pas Dievą noras reiškia tą patį, kaip ir darbas, kai jo ne- 
gali žmogus padaryti. Taip-pat kankinio mirtis už šv. 
Kristaus mokslą, vadinama kraujo krikštu. kurs tačiau 
šiandien retai tepasitaiko. 

Bet mūsų laikais, paplitus netikėjimui, krikščionių 
tarpe randasi nekrikštytų; todėl įgauna reikšmės troš- 
kimo krikštas; toks nekrikštytas gerų norų žmogus, bent 
pakliuvęs mirties pavojun, reikia gelbėti dangui; krikš- 
čionys draugai privalo sužadinti jame krikšto troškimą, 
jei negali priimti krikšto sulig kirkščionių apeigomis. 
Žinokite. jog nė vienas žmogus, suėjęs į protą, neturė- 
jęs laimės priimti krikšto, negali kitaip išganymo gauti. 
kaip tik per krikšto troškimą. 

Jau šv. Jonas, Kristaus pirmtakūnas, ruošdamas į 
tikrąji krikštą, — „krikštyjo žmones atgailos krikštu ir 
sakė, kad tikėtų į tą, kurs turėjo paskui jį ateiti, tai yra 
į Jėzų“ (Ap. D. 19, 4j. Jonas stačiai sakėsi: „Aš, tiesa, 
krikštyju jus vandenimi atgailai, bet kurs turi po manęs 
ateiti yra galingesnis už mane; jo kurpių aš nesu vertas 
nešti; jis krikštys jus Šventąja Dvasia“ (Mat. 3, 11). 

Istatė Išganytojas krikšto sakramentą greičiausiai 
tada, kada patsai tapo šv. Jono pakrikštytas Jordono 
upėje. Kristus, anot šv. Tėvų betariant, ne dėl to priėmė 
krikštą, kad jo pats būtų buvęs reikalingas, bet kad tuo 
pašvęstų vandeni, kad jam suteiktų galios nuplauti žmo- 
nių sielas: Užtat. įsteigęs krikštą, įsakė apaštalams: 
„Eikite tat ir mokykite visas tautas,  krikštydami jas 
vardan. Tėvo ir Sūnaus ir Šventosios Dvasios“ (Mat. 28. 
19). „Kas tikės ir bus pakrikštytas, tas bus išganytas; 
kas gi netikės, —- bus pasmerktas“ (Mor. 16. 16). „Jei 

kas neatgims iš vandens ir Šventosios Dvasios, tas ne- 
galės įeiti į Dievo karalystę“. 

Kristaus įsakymą uoliai vykdė apaštalai, kaip tai 
matome iš jų darbų. Šv. Petras tuojau pradėjo mokyti 
žydus: „„Teapsikrikštyja kiekvienas iš jūsų... nuodėmėms 
atleisti; taip jūs gausite Šventosios Dvasios dovaną... Priė- 
musieji jo žodžius, buvo pakrikštyti“ (Ap. D. 2, 38—41). 
Kada Jerozolimoje žydai pradėjo persekioti  krikščio- 
nis, apaštalai išsiskirstė po visus kraštus; kur tik ėjo, skel- 
bė Kristaus mokslą ir krikštyjo įtikėjusius. Krikštyjo pa- 
tys, leido ir kitiems krikštyti. 

Taip dijakonas — „Pilypas, nuėjęs į Samarijos so- 
stinę, skelbė jiems Kristų... Įtikėję Pilypui, skelbiančiam 
gerą naujieną apie Dievo karalystę, krikštyjosi Jėzaus 
vardan vyrai ir moterys...“ (Ap. D. 8, 5—12). Krikštyjo 
ne tik dvasiškiai; jie reikale leido kiekvienam žmogui 
krikštyti, bijant, kad kas nenumirtų be krikšto. 

Krikštas visiems būtinai reikalingas; Kristus taip su- 
tvarkė, kad jis labai lengva priimti. Prireikus, gali 
kiekvienas žmogus krikštyti; krikštui tereikia vandens, 
kiekvienas, reikale gali pasakyti, kaip Etijopijos kara- 
lienės iždininkas: „Štai vanduo! kas man gina apsikrik- 
štyti?“ (Ap. D. 8, 36). 

Kaip vanduo nesunku visur gauti, taip ir žodžiai, prie 
krikšto vartojami, lengva kiekvienam išmokti. Gana yra 
užpilti vandens ant galvos ir vienkart ištarti: ,,„N, aš tave 
krikštyju vardan Tėvo ir Sūnaus ir Šventosios Dvasios“. 
Iš tų žodžių nieko negalima nei apleisti. nei atmainyti. 
Pilant vandeni, reikia ir žodžiai tarti. Pilti gi vanduo 
reikia taip, kad ne tik plaukai sušlaptų, bet ir kūną pa- 
siektų. Kitaip krikštas nebus geras. 

Ne syki atsitinka, kad gema kūdikis visai silpnas; 
tuokart, nieko nelaukiant, kas moka, turi krikštyti. Jei 
reikale iš vandens kūdikis pakrikštytas ilgiau gyvena, 
reikia jį nuvežti bažnyčion, kad kunigas papildytų krik- 
što apeigas,. Tokiame atvejyje antrą kartą kūdikis ne- 
krikštyjamas. Kilus abejonei, ar gerai buvo iš van- 
dens kas pakrikštytas, — kunigas tekrikštyja su išlyga: 
„N., jei nesi krikštytas, aš tave krikštyju vardan Tėvo i- 
Sūnaus ir Šventosios Dvasios“. 

Didžiausia nelaimė, jei kūdikis miršta be krikšto. 
Nors, anot šv. Augustino ir šv. Tomo betariant, jis nei- 
na pragaran ir tamsybėse nekenčia jokių kančių, jaučia 
šiokią tokią gyvenimo laimę, tačiau negali įeiti dangaus 
karalystėn. Nemaža atsakomybė laukia to, iš keno prie- 
žasties kūdikis nepakrikštytas persiskyrė su šiuo pasau- 
liu. 

Labiausiai jus įspėju, neatsargūs gimdytojai, kurie 
ilgai laikote nekrikštytus kūdikius; ir stiprius vaikus, il- 
sai nelaikydami, vežkite krikštytų; dėl kokių nors menk- 
niekių neturite statyti pavojun žmogaus išganymo.  Ka- 
dangi mažų labai daug miršta, teisingai Kristus įsako: 

„Leiskite mažutėliams eiti pas mane... hes tokių Dievo 
karalystė“ (Mork. 10, 14). 

II. Pakiausykite dar, ką myms šventas krikštas teikia! 
„Krikšto malonė, -— sako šv. Grigalius Nazianzietis, — yra 
kilniausia, didžiausia ir brangiausia iš visų Dievo gerada- 
rybių“.- Kaip lietus apiplauna žemę, vėsina karštį, gai- 
vina sausas vietas, taip pat daro krikšto malonė žmo 

gaus sieloje. 

Kiekvienas kūdikis ateina šin T suteptas gim - 
tąja nuodėme, užaugęs žmogus esti suterštas nusidėji- 
mais, jo paties padarytais: nuo visų tų kalčių apvalo 
žmogų krikšto vanduo. Taip mokė apaštalas šv. Petras, 
kada ragino: „Teapsikrikštyja kiekvienas iš jūsų.. nuo 
dėmėms atleisti“.  „Žiežerka, įkritusi vandenin, netaip 
greitai gęsta, sako šv. Jonas Auksaburnis, — kaip nyksta 
nuodėmė mumyse, kada esame apiplaunami krikšto 
vandeniu“. 

Ne tik nuodėmės atsileidžia per krikštą, bet ir baus- 
mės už jas, kaip amžinosios. taip ir laikinos. Krikšto 
vanduo gesina tą ugni, kurioje bus verksmo ir dantų 
griežimo. Todėl kas tuojau po krikšto miršta, eina tie- 
siai dangun, neregėjęs nė skaistyklos kančių. Neveltui 
Kristus sakė: „I.eiskite eiti mažutėliams pas mane... 
nes tokių- Dievo karalystė“. 

Šventas krikštas, naikindamas mumyse nuodėmę, 
teikia pašvenčiamąją Dievo malonę, kuri daro mus 
šventus. Apaštalas šv. Povilas sako  pakrikštytiems: 
„Jūs esate nuplauti, esate pašventinti, esate nuteisinti 

mūsų Viešpaties Jėzaus Kristaus vardu ir mūsų Dievo 
Dvasia (I Kor. 6, 11). 

Dievas pakrikštyto žmogaus sieloje, tarsi derlingo- 
je dirvoje, pasėja dieviškasias dorybes: tikėjimą, viltį ir 
meitę; žmogų. taip papuoštą, priima už savo sūnų. „Jūs 
juk gavote ne vergystės dvasią. kad jums vėl reiktų bi- 
joti, — sako šv. Povilas. bet gavote įsūnystės dvasią, 
kurioje šaukiame: Abba, Tėve! Pati Dvasia duoda liu- 
dijimą mūsų dvasiai, kad mes esame Dievo vaikai, o jei 


mes esame vaikai, tai ir tėvainiai:  tėvainiai Dievo ir 


bendratėvainiai Kristaus“ (Rom. 8, 15—17). 

Nemanykite. kad Apaštalas taip tik vadina krikš- 
čČionis. Priėmę šv. krikštą. mes ne tik vadinamės Dievo 
sūnumis, bet ir esame; tai užtikrina Šv. Jonas, sakyda- 
mas: .„Veizdėkite, kokią meilę Tėvas mums suteikė, kad 
mes vadinamės Dievo vaikais ir esame“ (I Jon. 3, 1). 
Kaip vargo vaikas, pasisavintas kunigaikščio, gauna ne 
tik jo vardą, bet ir visai teisėtai paveldi jo luomą, taip 
apsikrikštiję igyja Dievo isūnystės teises. 

Tapę Dievo vaikais, per šv. krikštą visi pasidarėte 
Kristaus broliais, —,.kad Jis būtų pirmgimis daugelio bro- 
lių tarpe“ (Rym. 8, 29). Nors esame silpni žmonės, vie- 
nok, apsikrikštiję tampame Dievo žmogaus broliais, su- 
seiname artimon giminystėn,  daromės nariais Bažny- 
čios, to didelio Kūno, kurio neregima Galva yra Kristus. 


„Ar jūs nežinote, — klausia šv. Povilas, — jog jūsų kū-- 


nai yra Kristaus sąnariai?“ (I Kor. 6, 15). „Nes mes 
visi esame pakrikštyti vienoje Dvasioje, kad būtumėm 
vienas kūnas“ (I Kor. 12. 13). 

Per krikštą tampame Šv. Dvasios namais. Kai žmo- 
gus pasikrikštyjęs įgyja dvasios gyvybės, ateina jo šir- 
din, kaip į koki buta, Šv. Dvasia. Tautų apaštalas daž- 
nai primena priėmusiems krikštą šitą tiesą, klausdamas: 
„Ar nežinote, kad jūs esate Dievo Bažnyčia ir Dievo 
Dvasia gyvena jumyse“ (I Kor. 3,16). Tuos apaštalo žo- 
džius dažnai kartoja Šventieji nurodyti  apsikrikštiju- 
siems didelę jų vertę. Šv. Bonaventura sako: „Su pa- 
švenčiamąja malone teikiama Šv. Dvasia; jinai yra to- 
buliausia dovana, kuri taip patobulina sielą, kad tam- 
pa Šv. Dvasios Bažnyčia“. 


SV. KRIKŠTAS. 42 


Trumpai sakant, prie mūsų krikšto įvyksta tas pats 
stebuklas, kurs utsitiko, Kristui priėmus krikštą. Kada 
Jėzus, šv. Jono pakrikštytas, išėjo iš vandens, šit atsi 
vėrė Jam dangus; įis pamatė Dievo Dvasią, nužengian- 
"čią, kaip karvelį. ir nusileidžiančią ant savęs; ir štai 
balsas iš dangaus sakė: „Tas yra mylimasai mano Sū- 
nus, kurį aš pamėgau“ (Mat. 3, 16). 

Kada kūdikio galvą kunigas apipila krikšto vande- 
niu ir ištaria Kristaus žodžius: „,N. aš tave krikštyju 
vardan Tėvo ir Sūnaus ir Šventosios Dvasios“, — dan- 
gus jam atsidaro; Šventoji Dvasia nužengia ant pakrik- 
štyto kūdikio ir apsigyvena jame tarsi bažnyčioje. Tuo- 
met Dievas Tėvas priima kūdikį už savo sūnų ir šaukia 
iš dangaus: „Tasai vra mylimasis mano Sūnus. kurį aš 
pamėgau““. 

Matote, mieli Klausytojai. kokių malonių teikia 
mums šventas krikštas! Žmonės dažnai didžiuojasi aukš- 
ta savo kilme. Per šventą krikštą visi vienodai esate iš- 
aukštinti; tapote, anot šv. Petro betariant, „išrinktoji gi- 
minė, karališkoji kunigystė, šventoji tauta, įgytieji žmo- 
nės, kad skelbtumėt dorybes to, kurs pašaukė jus iš tam- 
sybių į stebėtiną savo šviesą“ (I, 9). 

Todėl ir šaukia šv. Leonas: „„Pažink savo vertę, krik- 
ščionie, jog šventoje atgimimo. maudykloje tapai Dievo 
Sūnus;  negrižk niekad į nuodėmių purvus... Dažnai 
mąstyk, kaip išsiliuosuoti galėtum iš kalėjimo tos vargo 
ir ašarų pakalnės, o būtum nuvestas ir priimtas į laisvės 
ir amžinosios ramybės karalystę“. 

„Iš Dievo gimęs, — anot švento Gregoriaus, — turi 
dieviškai gyventi“. Senovėje gyveno garsus ir narsus ka- 
ralius, Aleksandras Didysis: vieną kartą kovoje pamatė 
jis karį, bėgantį nuo kariaujančių; raitas prišoko prie 
jo ir paklausė: „Kaip vadiniesi?“ — „Aleksandras“, — at- 
sakė paklaustasis. -— „Kaip? tu vadiniesi Aleksandras? 
Arba savo vardą permainyk, arba taip elkis. kaip pri- 
dera turinčiam šitokį gražų vardą...“ 

Mes nuo Kristaus vadinamės krikščionimis; ir mū- 
sų tikėjimo Vadas sako mums, kaip karalius Aleksand- 

ras anam kariui: Krikščionys! arba liaukitės, besivadinę 
krikščionimis, arba taip elkitės, kaip krikščionims pri- 
dera... Bet jūs savo vardo išsižadėti negalite; krikštas 
jūsų nemirtingoje sieloje įspaudė neišdildomą žymę; kar- 
tą pakrikštyti, pasiliksite krikščionys; užtat gyvenkite 
taip, kad tam vardui gėdos nedarytumėt. 

Krikščionis, —-anot drąsaus Tertulijono pasakymo, 
—turi būti antras Kristus: privalo taip elgtis, kad galė- 


tų su šv. Povilu pasakyti: „Esu gyvas, jau tačiau nebe“ 


i 


aš, bet yra gyvas manyje Kristus“ (Gal. 2, 20). Darykite 


taip, kaip Kristus darė! gyvenkite taip, kaip Kristus mo- 
kė! Baigiu to paties Apaštalo žodžiais: „Eikite be papik- 
tinimo'žydams, pagonams ir Dievo Bažnyčiai, kaip iš 
aš visakuo visiems įtinku. neieškodamas, kas man nau- 
dinga, bet kas daugeliui, kad jie būtų išganyti“ (I Kor. 
10, 32). Amen. 


Krikšto apeigos. 


„Aš tave krikštyju vardan 
Tėvo ir Sūnaus ir Šventosios 
Dvasios“. 


Krikštyjant gana užpilti vandens ant kūdikio galvos, 
tariant žodžius: „Aš tave krikštyju vardan Tėvo ir Sū- 
naus ir Šventosios Dvasios“. „Bažnyčia, vienok nuo pat 
seniausių laikų pagražinti tam šv. sakramentui ir dva- 
siškai reginčiųjų naudai prie krikšto vartoja įvairias 
apeigas; jos parodo, T. koks yra žmogus nekrikštytas, II. 
koksai tampa per krikštą ir III. koksai turi pasilikti po 
šv. krikšto. Šiandien jums išaiškinsiu to sakramento 
apeigas: atsidėję paklausykite, išgirsite ne vieną įspė- 
jimą. 

I. Prie krikšto nuo senų senovės yra reikalaujami 
podės, arba krikšto tėvai; jie atneša kūdikį bažnyčion; 
jo vardu prašo kunigą kūdiki pakrikštyti, tikėjimą iš- 
pažįsta, daro Dievui pažadus. „Bažnyčia, rūpestingoji 
motina, — sako šv. Augustinas, — teikia kūdikiui kitų 
žmonių kojas, kad galėtų ateiti, duoda kitų kalbą, kad 
išpažintų tikėjimą“. 

Todėl krikštatėviai būtinai turitę žinoti tikėjimo tie: 
sas, kad mokėtumėt, kunigo klausiami, atsakyti; nete: 
kus gi kūdikiui tikrų tėvų, kad išmokytumėt jį krikš- 
čioniško mokslo ir dvasiško gyvenimo. Įsidėmėkite visi. 
kad podėmis tegalima kviesti katalikai ir tai dori žmo- 
nės, nes to reikalauja sakramento šventumas. Gana 
vieno krikšto tėvo ar krikšto motinos; tik paprotys yra 
prašyti du; daugiau gi, negu porą leisti prie krikšto drau- 
džiama,-kad perdaug nesidaugintų dvasiška giminystė. 

Turite žinoti, kad. einant Bažnyčios įstatymais, 
krikšto tėvai tampa dvasiškos giminės to kūdikio. kuri 

nešė krikštan. Todėl Kažnyčia jiems neleidžia tarp sa- 
'vęs tuoktis. Krikšto duktė užaugusi negali tekėti už sa- 
vo krikšto tėvo, nė užaugęs krikšto sūnus negali vesti sa- 
vo krikšto motinos. Taip pat ir tas, kurs krikštyja, suei-- 
na dvasiškon giminystėn su pakrikštytu kūdikiu. Tai 
turi atsiminti, kas iš vandens krikštyjo silpną kūdikį. 
Grįžkime prie krikšto. 
Podės atneša kūdiki zakristijon, neina bažnyčion, 
tarsi parodydami, kad nekrikštytas dar nepriklauso prie 
Bažnyčios. Kunigas, krikštysiąs užsivelka komžą, užsi- 
deda lelijinę stula — nuliūdimo ženklą, nes kūdikis 
dar tebėra piktos dvasios nelaisvis; klausia kuo vardu 
bus kūdikis? Duodama vardą, Bažnyčia moko, kad per 
krikštą žmogus tampa priimtas į Šventųjų Draugystę. 
Todėl, gimdytojai, neskirkite savo vaikams kokių- 
nors šiaip-jau, nors ir garsių žmonių vardų, ar skirdami 
kokį šiaip-jau gražų vardą. pridėkite dar antrą iš Šven- 
tujų. kad vaikai turėtų danguje sau užtarytojus ir gyve- 
nimo pavyzdžius. Bažnyčia, duodama kokio-nors Šven- 
tojo vardą, tarsi sako kūdikiui: „Štai šventasis, kurio 
vardą priimi, tebūnie tau šventumo pavyzdys; tarnauk 
Dievui taip ištikimai, kaip jis tarnavo. saugokis nuodė- 
mių, ir tu laimingai nueisi dangiškon tėvynėn, kurion esi 


. 


pašauktas“. 

Kunigas klausia kūdiki: „Ko nori iš Dievo Bažny- 
čios?“ — „Tikėjimo!“ — atsako kūdikis podžių lūpomis. 
„Ką tau duoda tikėjimas?“ — „Amžinąjį gyvenimą! 


Bet tikėjimas, kurs duoda laimingąjį amžiną gyvenimą. 
turi būti gyvas, reikštis gerais darbais; todėl įspėja ku- 
nigas: ..Jei nori laimėti amžinąjį gyvenimą, laikykis įsa- 
kymų“. . 

Čia keliais žodžiais primena visų įsakymų turinį, sa- 
kydamas: „Mylėk Viešpati, savo Dievą visa savo širdimi, 
visa savo siela, visu savo protu, ir savo artimą, kaip pat- 
sai save“. Jog veikia mylėti Dievas už vis labiau, arti- 
mas gi — kaip save, tatai buvo pirmas pamokslas, kurį 
girdėjote: o visi kiti, per gyvenimą girdimi, tai tik para- 
ginimas ton pačion Dievo ir artimo meilėn. 

Toliau kunigas tris kartus pučia kvapą kūdikio vei- 
dan, sakydamas: „Pasitrauk nuo jo, piktoji dvasia, ir 

užleisk vietą Šventajai Dvasiai, Palinksmintojai“. Kvėp- 
terėjimas reiškia, kaip lengva šv. krikštu paliuosuoti 
žmogus nuo piktosios dvasios, kuri nupučiama, tarsi 
menka dulkė. 

Pašalinęs piktąją dvasia, kuri kūdikyje tarytum bu. 
vo apsigyvenusi, kunigas daro kryžių, pergalėjimo žen- 
klą, kūdikiui kaktoje ir krūtinėj, tardamas: „Gauk kry- 
žiaus ženklą kaktoje ir ant širdies, įtikėk į dangiškus prie- 
sakus ir papročiais būk toksai, kad jau galėtum tapti Die- 
vo Bažnyčia“. Taip ragina, protu pripažinus ir širdimi 
pamylėjus, laikyti Viešpaties įsakymus kasdieniame gy- 
venime. 

Paskum deda kūdikiui burnon truputį  pašvęstos 
druskos, sakydamas: „Imk išminties druską, tebūnie ji 
tau amžino gyvenimo išmeldimas“.  Žinote, jog druska 
teikia valgiams skanumo ir juos užlaiko nuo puvimo: 
todėl duodama pašvęsta druska kūdikiui, kad jį saugo- 
tų nuo sugedimo, kad iš jo burnos neišeitų joks piktas 
žodis, kad jam būtų gardu, kas Viešpaties yra įsakyta. 

Taręs: „Ramybė tau ir tavo dvasiai“, — kunigas 
įsako piktai dvasiai, kad nedrįstų išplėšti kūdikiui taip 
brangios dovanos: „„Užkeikiu, tave. piktoji dvasia, var- 
dan Tėvo ir Sūnaus ir Šventosios Dvasios, kad pasiša- 
lintum nuo to Dievo tarno... kadangi jį sau Dievas ir 
mūsų Viešpats Jėzus Kristus prie šventos savo malonės, 
palaiminimo ir krikšto šaltinio teikėsi pašaukti“. Da- 
rydamas kryžiaus ženklą kaktoje, kunigas priduria tuos 
žodžius: „Ir šito kryžiaus ženklo, kurį mes jo kaktoje 
darome, tu, prakeiktasis velni, niekad nedrįsk panie- 
kinti“. 

II. Visos tos apeišos esti daromos zakristijoje. Da- 
bar, uždėjęs ant kūdikio stulos galą, kunigas veda įi 
bažnyčion, prie krikštyklos, sakydamas: „Eik Dievo 
Bažnyčion, kad turėtum dali su Jėzum Kristum amži- 
name gyvenime“. Beeidami krikšto tėvai kalba kūdikio 
vardu: „Tikiu Dievą Tėvą“... ir „Tėve mūsų“... Tie daly- 
kai buvo senovėje plačiai aiškinami prieš suteikiant kam 
nors krikštą... 

Seka pilna paslapties apeiga. Evangelijoje skaito- 
me, kad Išganytojas išgydė kurčią nebylį, seile palietęs 

ligotų vietų ir taręs jam: „„Effeta, tai yra, atsiverk; jo 
ausys tuojau atsivėrė, ir jo liežuvio ryšys atsirišo ir jis 
kalbėjo, kaip reikia“ (Mor. 7, 34). Bažnyčia seka Kri- 
staus pavyzdi; prie krikšto kunigas pirštu paliečia kūdi- 
kio ausis ir uoslę, kartoja tuos stebuklingus Kristaus žo- 
džius: „„Atsiverk!“ 

Tas ausų ir uoslės palytėjimas rodo, jog nekrikšty- 
tas žmogus yra dvasiškai miręs, tarytum numirėlis, ne- 
turįs nei girdėjimo, nei pauostymo, nei jokio kito pajauti- 
mo. „„Paliečia kunigas tavo ausis, — sako šv. Ambroziė- 
jus, — kad būtų klusnios dvasiškiems įspėjimams, pa- 
liečia uoslę, kad tau kvepėtų dievobaimingas gyvenimas“. 

Jau kūdikis stovi prie krikštyklos, atgimimo mau- 
dyklos; dar valandėlė, ir bus pakrikštytas. Bet pirmiaus 
jam: reikia parodyti geri savo norai; todėl kunigas klau- 
sia kūdikį: „Ar atsižadi velnio? ir visų jo darbų? ir vi- 
sos jo. puikybės?“ Kūdikiui podžių lūpomis tris kar- 
tus atsakius: „Atsižadu“, kunigas, padažęs šventame 
Aliejuje nykšti, daro juo kryžiaus ženklą krūtinėje ir 
tarpupetėje. 

Senovėje tepdavosi aliejumi kariai prieš mūšį, kad 
būtų liaunesni kovoje su priešininkais. Toji apeiga, prie 
krikšto daroma. reiškia, kad sakramentas duos žmo- 
gui liaunumą kovoje su pikta dvasia, kurios ką tik iš- 
sižadėjo. Kunigas, tepdamas krūtinę ir tarpupetę, tar- 
tum ragina kūdiki širdimi pamylėti, kantriai nešioti ant 
pečiu Viešpaties jungą, nes yra negalima dviem ponam 
tarnauti. 

Kunigas pakeičia lelijinę stuląa balta — linksmybės, 
nekaltybės ženklu; tarytum, iuo parodo, jog tuojau kū. 
dikis taps baltas, nekaltas. Bet dar jį klausia: „Ar tiki 
Dievą Tėvą, Visagali. dangaus ir žemės Sutvėrėją?“ — 
„Tikiu“, — atsako kūdikio vardu podės. „Ar tiki Jė- 
zų Kristų, vienatinį Jo Sūnų, mūsų Viešpatį, gimusį ir 
kentėjusį?“ — „Tikiu“. — „Ar tiki Šventąją Dvasia, 
šventąją visuotinę Bažnyčią. Šventųjų bendravimą, nuo- 
dėmių atleidimą, kūno iš numirusių atsikėlimą ir amži- 
nąji gyvenimą“? — „Tikiu“. 

Mat, kas nori būti krikščionis, tam negana išsižadėt: 
piktosios dvasios ir visų io darbų. — reikia dar iam 

tikėti Dievą, Trejvbėje vieną. ir visas Jo geradarybes 
žmogaus išganymui padarytas, sulig Kristaus žodžių: 
„Kas tikės ir bus pakrikštytas, tas bus išganytas“ 
(Mor. 16. 16). Kūdikis patsai negali dar nei tikėti, nei 
tikėjimo išpažinti; jo vardu daro tai podės; anot šv. Au- 
gustino: „Kaip buvo sužeistas svetima nuodėme, taip 
lampa išgydytas svetimomis lūpomis“. 

Bažnyčia nieko neverčia krikštytis; kiekvienas lais- 
vai turi priimti krikštą ir krikščioniškas priedermes; už- 
tat. kunigas, išklausęs tikėjimo išpažinimo, klausia kū- 
dikį vardu: „Ar nori būti pakrikštytas?“ Tik išgirdęs 
atsakymą: „Noriu“, — pasemia krikšto vandens, iškil- 
mingai švenčiamo Didįjį Šeštadienį ir šeštadienį prieš 
Sekmines, —- pila tris kartus ant galvos, sakydamas ši- 
tuos žodžius: „N, aš tave krikštyju vardan Tėvo ir Sū- 
naus, ir Šventosioš Dvasios“. 

Krikštyjama Švč. Trejybės vardu; nes kaip prie 
žmogaus sutvėrimo prisidėjo visi trys dieviški Asmenys. 
kada tarėsi: „Padarykime žmogų, į mūsų paveikslą ir 
mūsų panašumą“ (Gen. I, 26); taip pat jo  nupuolusio 
pakėlime, dvasiškame atgimdyme dalyvauja Dievas Tė- 
vas, ir Sūnus ir Šventoji Dvasia. 

III. Kūdikis jau pakrikštytas; nuodėmė jam ait- 
leista; dangus jam atsidarė; iš piktos dvasios tarno jis 
tapo Dievo sūnus, šventosios Bažnyčios narys; bet dar 
ne galas apeigų; jos toliau parodo, kokias pareigas krikš- 
čionis pasiima eiti, kokią vertę yra per krikštą įgijęs. 

Pakrikštijęs, kunigas tepa kūdikio maumenį šventu 
kryžmu, tai yra: balsimu, sumaišytu su alyva, vysku- 
po kasmet Didijį Ketvirtadieni švenčiamu. Toji apeiga 
rodo didelę pakrikštyto žmogaus vertę. Nuo senų se- 
novės tepamos galvos pranašų, kunigų ir karalių. 

Per šv. krikštą žmogus tampa tarsi karalius, nes jo 
yra dangaus karalystė; — kunigu, nes, anot šv. Paulio 
betariant: esti pašvestas Viešpaties garbei ir turi nuolai 
save pašvęsti, „kaip gyva, šventą, Dievui tinkamą au- 
ką“ (Rom. 12, 1); darosi pranašu, kurs geru savo gyvė- 
nimu ant žemės turi skelbti amžinąji gyvenimą danguje. 


Vad. sak., 4, 

Todėl apaštalas šv. Petras visiems krikščionims ra- 
šo: „Jūs esate išrinktoji giminė, karališkoji kunigystė, 
šventoji tauta, igytieji žmonės, kad skelbtumėt dorybes 
to, kurs pašaukė jus iš tamsybių į stebėtiną savo šviesą“ 
(Petr: 2, 9). 

Kunigas uždeda kūdikiui baltus marškinėlius; tai 
reiškia nekaltybę, krikštu įgytą, ir įspėja šitaip: „Imk 
baltus marškinėlius, kuriuos nesuteptus nuneši  mūsų- 
Viešpaties, Jėzaus Kristaus, teisman, kad laimėtum am- 
žinąjį gyvenimą“. 

Pagaliau, kunigas duoda pakrikštytam uždegtą žva- 
ke. Tai ženklas, kad, prieš priimant šv. krikštą, buvo 
„tamsybė, dabar gi šviesa Viešpatyje“ (Ep. 5, 8). De- 
ganti žvakė reiškia gyvą mūsų tikėjimą, kurs turi ap- * 
šviesti mūsų gyvenimo takus. kad „elgtumės, kaip švie- 
sos vaikai“ ir kad mūsų širdyse degtų Dievo meilės 
Liepsna. 

Išganytojas ragina: „Tegul jūsų šviesa taip šviečia 
žmonių akivaizdoje, kad, matydami gerus jūsų darbus, 
garbintų jūsų Tėvą. kurs yra danguje“ (Mat. 5, 16). To- 
dėl kunigas, duodamas žvakę, sako: „Imk degančia 
žvakę ir be papeikimo sergėk savo krikštą, laikyk Dievo 
įsakymus, idant. kada Viešpats ateis į gobtuves, galėtum 
ji sutikti drauge su visais Šventaisiais dangiškame rūme, 
laimėtum amžiną gyvenimą ir gyventum per amžių am- 
žius“: — „Eik ramybėje, ir Viešpats tebūnie su tavim“ 


Tokios tai. Mieli Klausytojai, švento krikšto apeigos: 
iš jų galite aiškiai matyti, kad atgimę krikšte negalite 
kitaip išganyti savo sielos, kaip tik tesėdami duotus pa- 
žadus.. Atsižadėjote velnio, visų jo darbų ir visos jo 
puikybės. Ar įvykdėte šitą trejopą prižadėjimą? nė kiek 
netarnaujate piktai dvasiai? nepadarėte nė vienos sun- 
kios nuodėmės?  išlaikėte nesuteptą nekaltybės rūbelį 
krikšte gautą? Kur tau! Tiek sykių peržengėte Dievo 
įsakymus, kurių laikytis apsiėmėte! Pagalvokite. kaip 
sunkiai reiks Dievui atsakyti už tą tris kartus ištartą 
žodi: „Atsižadu“, kurio vienok nelaikote?! 

Per šventą krikštą tapote krikščionys; būkite geri 
krikščionys; darykite, kaip Kristus elgėsi. būdamas ant 
žemės. Turite Kristaus vardą; tegul tat ir jūsų gyveni- 
mas liudyja, kad Kristaus esate. „Kurie yra Kristaus, — 
sako šv. Povilas. — tie prikalė ant kryžiaus savo kūną 
draug su ydomis ir geiduliais“ (Gal..5, 24). „Nes, jei jūs 
kūniškai gyvensite; numirsite: o jei dvasia numarinsite kū- 
no darbus, — būsite gyvi per amžius“ (Rym. 8, 13). 

Amen. 


Sutvirtinimas. 


„Jie buvo tik pakrikštyti... tuo" 
met dėjo ant jų rankas, ir jiė 
gavo Šventąją Dvasią“ (Ap. D. 
S, 16). 


Per krikštą žmogus atgimsta; iš piktos dvasios ver- 
g0 pastoja nekaltų Dievo vaiku; dangus jam atsida- 
ro. Bet yra tolima kelionė dangaus karalystėn: ant ke- 
lio, vedančio dangiškon tėvynėn, stovi daug išganymo 
priešininkų; jie visokiais būdais rūpinasi išvesti žmogų į 
šuntakius ir išplėšti jam nekaltybės rūbą, gautą krikšte. 

Žmogus linksta į visas puses, kaip „vėjo supama 
nendrė“ (Mat. 11, 7); o priešininkai: piktoji dvasia, ne- 
geri žmonės, nedori jo paties geiduliai niekad nenuilsta: 
reikia su jais kariauti nuo pat jaunystės, beveik nuo 
lopšio lig karsto lentos. Anot Jobo: „Žmogaus gyveni- 
mas ant žemės yra kareiviavimas“ (7, 1). Be ypatin- 
gos Dievo malonės toje kovoje sunku silpnam: žmogui 
apsieiti, kaip kariui be ginklo. 

Tą nepaprastą malonę, tą ginklą gintis nuo išgany- 
mo priešininkų suteikia mums Bažnyčia sutvirtinimo 
sakramentu. Jame per vyskupo maldą ir uždėjimą ran- 
kų, gauname Šventąja Dvasią ir tampame tobuli krikš- 
čionys, tvirti tikėjimu; todėl šitas sakramentas vadina- 
mas tikėjimo sutvirtinimu. Apie sutvirtinimo sakramen- 
1ą šiandien jums sakysiu. . 

Klausykite visi atsidėję, nes maža tėra tokių. kurie 
turėtų jo vertės tikrą supratimą; dar mažiau, kurie jį su 
sielos nauda priimtų ir vartotų. Todėl vienuose padi- 
dinti sutvirtinimo pagarbą, kitiems prirengti prie jo verto 
priėmimo, sakysiu, I. kokias malones teikia sutvirtini- 

saas priimantiems; II. kaip reikia prie to sakramento 
prisiruošti; III. kokias priedermes. priėmusiam sutvirti- 
nimas uždeda. 

I. Kad aiškiau pamatytumėt sutvirtinimo teikiamas 
malones, pažiūrėkite i apaštalus. Buvo tai žmonės silp- 
ni, bailūs: Nors karštai mylėjo savo Mokytoją; nors ge- 
rai žinojo, kad tai Dievo Sūnus, iš Dangaus nužengęs 
ant žemės dėl žmonių išganymo, — tačiau Išganytojo 
kančios metu visi pasislėpė; o drąsiausias jų šv. Petras, 
kurs prisiekė su Jėzumi eisiąs kalėjiman, už Jį savo galvą 
guldysiąs, net tris kartus Jo išsigynė. Kristui iš mirties 
atsikėlus, apaštalai bijojo viešai pasirodyti, slapstėsi po 
namus, glūdėjo užsirakinę dėl žydų baimės, kad ir jų 
nenugalabytų, kaip nužudė dievišką jų Mokytoją. 

Bet įvyko Kristaus - prižadėjimas: „Kaip tik 
Šventoji Dvasia ant jūsų ateis, jūs gausite galios, ir bū- 
site man liudytojai Jeruzalėje, visoje Jūdiejojė, Sama- 
rijoje, ir iki žemės pakraščių“ (Ap. D. 1, 8); Sekmi- 
nių dieną nužengė ant jų Šv. Dvasia, pripildė juos sa- 
vo malonių gausumu, — apaštalai visai pasikeitė: paju- 
to savyje drąsos, be baimės išėjo į miesto gatves, pil- 
nas žydų. Petras pirmas prabilo, žydams darė priekaiš- 
tus, jog be jokios Jo kaltės nužudė Dievo Sūnų, Viešpa- 
ties atsiųstąji Mesiją: sakė, negalima esą išganymas gau- 
ti, netikint į Nukryžiuotąjį Kristų; ragino atgailoti, krikš- 
tytis dėl nusidėjimų atleidimo. 

Iš Apaštalų Darbų galima matyti, kaip jie visi, pir- 
ma buvę bailiai, gavę Šventosios Dvasios dovanas, drą- 
siai skelbė žydams Kristaus mokslą. Kada juos žydai“ 
persiokiojo, mušė, plakė rykštėmis, į kalėjimus bruko, 
gąsdino mirtimi, draudė minėti Kristaus vardą, — jie 
be jokios baimės atsakė persekiotojams: „Jūs patys nu- 
tarkite, ar teisinga Dievo akivaizdoje labiau jūsų klausyti, 
kaip Dievo. Nes mes negalime nekalbėti, ką matėme ir 
girdėjome“ (Ap. D. 4, 19). Tokią tai atmainą padarė 
apaštaluoše Šventoji — išminties, proto, patarties, tvir- 
tybės. mokslo, maldingumo, Dievo baimės — Dvasia... 

Apaštalai ne tik patys įsigijo Šventosios Dvasios do- 
vanų, bet dar iš Kristaus gavo galios suteikti jų ir kitiems 
krikščionims. Jeruzolimoje prasidėjo didelis krikščio- 

nių persekiojimas, jų daugelis išsiskirstė po kitus Žydų 
žemės miestus, skelbdami Kristaus mokslą. Tarp kitų 
dijakonas Pilypas, nuėjęs Samarijos miestan, mokė juos“ 
apie Išganytoją. Minios vienširdžiai klausėsi to, kas bu- 
vo Pilypo sakoma; regėdamos dar stebuklus, kuriuos jis 
darė, krikštijos. 

Išgirdę tai apaštalai, iš Jėruzolimos „siuntė pas 
juos Petrą ir Joną; tuodu attėjusiu meldėsi už visus, kad 
gautų Šventąją Dvasią. nes ji dar nebuvo atėjusi nė ant 
vieno iš jų; jie buvo tik pakrikštyti... tuomet dėjo ant jų 
rankas, ir jie gavo Šventąją Dvasią“ (Ap. D. 8, 15—17). 
Kitoje vietoje skaitome, jog, pasikrikštijus Efezo gyven- 
tojains, „Povilui padėjus ant jų rankas, atėjo ant jų Šven- 
toji Dvasia“ (Ap. D. 19, 6). 

Tas uždėjimas rankų ir malda yra sutvirtinimo sa- 
kramentas; jis nuo pat Apaštalų iki mūsų laikų teikia- 
mas krikščionims. kaip tai matome iš Bažnyčios Pada- 
vimų. Tas patšai stebuklas, kurs atsitiko Sekminių die- 
ną, kada Šventoji Dvasia nužengė ant apaštalų; tai. kas 
įvykdavo pirmiems krikščionims, kada per uždėjimą 
rankų ir apaštalu maldas, gaudavo Šventąją Dvasią; tas 
pats beveik stebuklas nuolat atsikartoja neregimu bū- 
du sutvirtinimo sakramente. 

Vyskupui, kaip apaštalų įpėdiniui, uždėjus rankas 
ant sutvirtinamųjų ir pasimeldus, Šventoji Dvasia su sa- 
vo malonių gausybe nužengia ir apsigyvena juose, tarsi 
Bažnyčioje. Todėl ir klausia šv. Povilas sutvirtintuosius: 
„Ar nežinote, kad jūs esate Dievo Bažnyčia ir Dievo 
Dvasia gyvena jumyse?“ (T Kor. 3, 16). 

Kaip apaštalus Šventosios Dvasios atsiuntimas, taip 
ir krikščionis atmainydavo sutvirtinimo sakramentas. 
Šventosios Dvasios sustiprinti jie drąsiai išpažindavo sa- 
vo tikėjimą prieš pagonus; už jį kantriai kentėdavo 
nuožmiausius persekiojimus; niekas jų nepriversdavo iš- 
sižadėti savo tikėjimo; nei grandiniai, nei kalėjimai, nei 
didžiausios kančios: už tikėjimą galvas guldydavo ne 
tik stiprūs vyrai, bet ir silpnos moterys, net maži vaikai: 
visi džiaugdavos. galėsią mirti dėl Kristaus, kurs už juos 
vra miręs. 2 

Kad kai kurie kančių neišturėjo, išsižadėjo tikėji- 
mo, — buvo ne kita priežastis, kaip tik ta, kad nebu- 
vo sutvirtinimo sakramento sustiprinti. Rašoma. jog 
Japonijoje, kruvinai persekiojant krikščionis, nė vienas 
sutvirtintasis neišsižadėjęs Kristaus mokslo, daugybė 
mirusi kankinių mirtimi; kai kas pabūgęs kančių, mir- 
1ies, bet buvęs nepriėmęs to šv. sakramento. 

II. Tiesa, sutvirtinimo sakramentas nėra būtinai 
reikalingas išganymui, kaip šventas krikštas; kūdikiai 
pakrikštyti. jeigu miršta be sutvirtinimo, eina dangun; 
vienok neprivalėtų niekas pasilikti nesutvirtintas. Kas 
iš apsileidimo, ypač iš paniekos. nepriimtu šito sakra- 
mento, be abejo, Dievui nusidėtų, nes tyčiomis išsižadė- 
lų Viešpaties malonių, labai naudingų išganymui. Todėl 
įsako popiežius Urbonas: „Visi tikintieji po krikšto per 
uždėjimą vyskupų rankų turi gauti Šventąją Dvasią, kad 
taptų ištikimi krikščionys“. 

Užtat, jei norite šv. tikėjimo sutvirtinimo, pagun- 
dų pergalėjimo, geruose darbuose stiprybės, rūpinkitės 
vertai priimti sutvirtinimo sakramentą. Gal pasakysite: 
Matome daug sutvirtintų, bet sakramento malonių juo- 
se nepastebime; patys savyje irgi jų nejaučiame. 

Tikrai, mūsų laikais daugeliui krikščionių nereikia 
grandinių, nuožmių kankinimų, kad kas priverstų juos 
išsižadėti švento tikėjimo: ne vienam užtenka baimės 
nustoti geros vietos; "kitam gana pažadėti kokį pelną. 
Nereikia persekiojimų, kalėjimų išvesti žmonėms iš ge- 
70 kelio; gana pasityčiojimų, kad kas nustotų gyvenęs 
pagal tikėjimo tiesas, kad kas liautųsi laikęs Dievo ir 
Bažnyčios įsakymus, kalbėjęs kasdieninius poterius 
šventomis dienomis klausęs šv. Mišių, ėjęs šventų sa- 
kramentų, atlikęs kitas krikščionies priedermes. 

Dėl ko gi šiandien daugelio taip silpnas tikėjimas? 
Ar gi Šventosios Dvasios galia mūsų laikais sumažėjo? 
Ne, Dievo galybė nesusilpnėjo. Ne sutvirtinimo sakra- 
mentas kaltas, bet mes patys. Dažnai taip esti dėl to, 
kad sutvirtinami be reikalingo prisiruošimo, ne- 
verti Šventosios Dvasios.  Nesimato gausių Viešpaties 
malonių daugume, nes, būdami maži vaikai, priima su- 
tvirtinimą, neišmanydami, ką darą; nežinodami kartais 

nė svarbiausių tikybos tiesų, kurias privalo išpažinti, su- 
lig kuriomis turi gyventi. 

Ne veltui vyskupų daugybė įsakė, kad, norintieji“ 
priimti sutvirtinimo sakramentą, — žinotų tikėjimo tie. 
sas; bent per keletą dienų prieš sutvirtinimą kalbėtų po 
septynerius poterius i Šv. Dvasią, ir nors dieną pasnin- 
kautų. Žodžiu sakant, visi turi, kiek galėdami, sekti 
apaštalų pavyzdį, kurie prieš Šventosios Dvasios atsiun 
timą per dešimti dienų „visi pasilikdavo  vienširdžiai 
maldoje“ (Ap. D. 1, 14). 

Jei norite, kad Šventoji Dvasia nužengtų ant jūsu, 
kaip ant apaštalų ir pirmųjų krikščionių, tai turite karš- 
tai trokšti šito sakramento; prieš priimant peržiūrėki- 
te gerai savo sąžine, ar nesate mirtingoje nuodėmėje, ar 
esate Dievo malonėje. Šventasis Raštas aiškiai sako: 
„Nes į piktavalę sielą išmintis neįeina ir negyvena pa- 
vergtame nuodėmėms kūne“ (Išm. 1. 4). 


Todėl, jei pajusite savyje kokią mirtingą nuodėmę, 
jei praradote nekaltybe, krikšte gautą, — pirmiaus ap- 
sivalykite geroje išpažinty, gaukite iš kunigo išrišimą, 
stipriai nutarkite nuo tos dienos ištikimai Dievui tar- 
nauti... Tuomet tik Šventoji Dvasia nužengs ant jūsų ir 
septyneriomis savo dovanomis pripildys dievobaimingo 
žmogaus širdį. 

Jei taip pasiruošęs eisi sutvirtinimo  sakramente, 
kada vyskupas uždės tau ant galvos savo ranką, kada, 
tepdamas kaktą kryžmu, tars: „Ženklinu tave kryžiaus 
ženklu ir tvirtinu tave išganymo kryžmu vardan Tėvo 
ir Sūnaus, ir Šventosios Dvasios. Amen“, — tikėk, jog 
Kristus įvykdys tai, ka per tuos ženklus žadėjo suteikti, 
nes teisingas yra savo pažaduose. 

Nors to nejaustum, tačiau nenusimink,  neabejok, 
kad gausių to sakramento malonių gavai. Nenori Die- 
vas, kad jas matytum, bet kad tikėtum; juk nejauti, 
kaip augi, kasdien vienok eini didyn. Tik sergėkis, kad 
nenustotum didelės malonės. kurią gavai per tą sakra- 
mentą. Tik „nenuliūdink Šventosios Dievo Dvasios, ku- 
ria esi paženklintas atpirkimo dienai“  (Ef. 4, 30); auk 

„išmintimi, metais ir malone pas Dievą ir pas žmones“ 
(Luk: 2, 52). 

III. Kokias priedermes uždeda šitas sakramentas, 
geriausiai parodo sutvirtinimo apeigos ir maldos, kal- 
bamos teikiant sutvirtinimą. Prie sutvirtinimo reika- 
lingi podės: jie padeda savo dešinę ant peties sutvirti- 
namajam. ženklan. kad jie bus jo globėjai, kad gerai 
pildytų krikščioniškąsias priedermes. 

Pirmiausia vyskupas meldžiasi tais žodžiais, atsi- 
grežes į norinčius priimti sutvirtinimą: „Tegul Šventoji 
Dvasia nužengs ant jūsų, ir Visųaukščiausiojo galybė 
teužlaikys jus nuo visokios nuodėmės“. — „Mūsų pa- 
galba varde Viešpaties, kursai sutvėrė dangų ir žemę“, — 
„Viešpatie, išklausyk mane maldos, ir mano balsas te- 
gul pats tave nueina“. 

Paskiaus, ištiesęs rankas ant tų, kuriuos tvirtina, 
vyskupas kalba tą gražią maldą: „Visagalis, amžinasis 
Dieve! kurs teikeis šiuos savo tarnus atgimdyti vande- 
niu ir Šventąja Dvasia; kurs davei jiems visų nuodėmių 
atleidimą, — atsiųsk ant jų iš dangaus Šventąją savo 
Dvasią, Palinksmintoją su septyniomis dovanomis, — 
amen; Dvasią išminties ir proto, — amen; Dvasią pa- 
tarties ir tvirtybės, — amen: Dvasią mokslo ir maldin- 
gumo, —- amen; pripildyk juos tavo baimės Dvasia, ir, 
maloningai pašaukdamas į amžiną gyvenimą, paženk- 
link juos ženklu kryžiaus mūsų Viešpaties, Jėzaus Kri- 
staus, tavo Sūnaus, kursai su Tavimi tos pačios Švento- 
sios Dvasios vienybėje gvvena ir viešpatauja per visus 
amžių amžius“. * 

Taip pasimeldęs, vyskupas kiekvienam atskirai te- 
pa kaktą šventu kryžmu, sakydamas:  „„Ženklinu tave 
kryžiaus ženklu ir tvirtinu tave išganymo kryžmu var 
dan Tėvo ir Sūnaus ir Šventosios Dvasios. Amen“. Kak 
toje, kaipo labiausia regimoj vietoj, vyskupas daro kry- 
žiaus ženklą, kad sutvirtintieji aiškiai visur rodytųsi, esą 
krikščionys, tarsi apaštalai, kurie, gavę Šventąją Dvasią, 
prieš visus žmones išpažino savo tikėjimą į Nukryžiuo- 
tąjį Kristų. Kryžius ženklinamas kryžmu, kurį vysku- 
pas kasmet švenčia Didžiajame Ketvirtadieny; kryžmas 
gardžia savo kvaptimi ragina sutvirtintuosius, kad ne- 

kaltu, doru, dievotu savo gyvenimu būtų, pasak šv. Povi- 
lo: „Dievui geras Kristaus kvapas tų tarpe, kurie išgano- 
mi“ (II Kor. 2, 15). . 

Patepęs kaktą kryžmu, vyskupas truputį paliečia 
sutvirtintojo žandą: tuo rodo sutvirtintam, jog dėl Kri- 
staus, kurio sakramentą priėmė, ir dėl švento Jo tikėji- 
mo reikia būti pisryžusiam kentėti visokius paniekini- 
mus, persekiojimus, smūgius, kaip ir Kristus už mus 
kentėjo; ir kad tikras Išganytojo sekėjas tik per kančias 
gaus išganymą. 3 

Suteikus sutvirtinimo sakramentą visiems norėju-- 
jiems ji priimti, giedama psalmė: „Sutvirtink tai, Die- 
ve, ką padarei mumyse“...  Pagaliaus vyskupas visiems 
teikia palaiminimą tais žodžiais: „Telaimina jus Vieš- 
pats iš aukštybių. „kad regėtumėt per visas jūsų gyveni- 
mo dienas: dangaus laime ir gautumėt amžinąjį gyve- 
nimą“. Niekas neprivalc pasitraukti, negavęs šito vys- 
kupo palaiminimo. 

Sutvirtinimas žmogaus sielon įspaudžia neišdildo 
mą Kristaus kario žymę, tobulo krikščionies paveikslą. 
Kiekvienas turi saugotis, kad jo nesuteptų geidulių ai- 
tros. Garsusis graikų menininkas Zeukis daugiausia už 
visus savo kūrinius vertino dievaičio Adoniso paveikslą. 
Syki jo namuose atsitiko gaisras. Žmonės puolė gel- 
bėti jo turtą. Zeukis sušuko: „Tedega; kas dega! gel- 
bėkite man Adoniso paveikslą!“. 

Taip turi elgtis sutvirtintas krikščionis. Kai pa- 
gundų liepsnos apsiaučia įo dvasios rūmus, kai geidu- 
lių aistros degina jo kūno sąnarius, krikščionis, kaip 
Zeukis, turi šaukti: ,„Kas dega, tedega!“ tik gelbėsiu sa- 
vyje tobulo krikščionies pažymį, Kristaus karžygio sa- 
vumus, saugosiu nemirtingą savo sielą, gyvojo Dievo 
paveikslą. kovosiu su išganymo priešininku,  pakriku- 
siu savo kūnu. 


i 


Išaiškinau jums, Mieli Klausytojai, kas tai yra su- 
lvirtinimo sakramentas, kaip išganingas teikia jis mums 
malones, kokias jis pareigas mums uždeda. Todėl jūs, 
kūrie jau priėmėte šitą sakramentą, visados dėkokite 

Viešpačiui už šventas Jo malones ir savo gyvenimu „ne- 
nuliūdinkite Šventosios Dvasios, kuria esate paženklinti 
atpirkimo dienai“ (Ep. 4, 30). 

Jūs gi, kurie dar nesate sutvirtinti, rūpinkitės, atsi- 
tikus progai, priimti tą sakramentą, sutvirtinti savo 
dvasios pajėgas gausiomis šv. Dvasios malonėmis, kad 
visi, kaipo vieno dangiškojo Tėvo vaikai, naudodamies 
Jo malonėmis ant žemės, galėtumėm danguje su Juo 
gyventi, linksmintis per amžių amžius. Amen. 


Švenčiausis Sakramentas. 


„Nėra kitos, taip didžios tautos, 
kuri turėtų dievus, taip arli savęs, 


kaip mūsų Dievas“ (Deut. 4, 7). 


Visi septyni sakramentai yra šventi; bet trečiasis, 
mūsu Viešpaties Jėzaus Kristaus Kūno ir Kraujo Sa- 
kramentas — visųšvenčiausias. Per kitus sakramentus 
igyjame Dievo malonių; o Švenčiausiuoju Sakramentu 
priimame Pati visų malonių Davėją, Jėzų Kristų, duo- 
nos ir vyno pavidaluose. 

Žinote. kad Švenčiausias Sakramentas yra tikras 
Kūnas ir Kraujas mūsų Viešpaties, Jėzaus Kristaus; ki- 
tais žodžiais sakant. tikite, jog Švč.  Sakramente, yra 
tikrai su siela ir kūnu, kaipo Dievas ir kaipo žmogus, 
tas patsai Dievo Sūnus, kursai su Dievu Tėvu ir Šv. 
Dvasia sutvėrė dangų ir žemę, kurs gimė Betliejaus kū- 
telėje, kurs mokė žmones išganymo kelių, kurs dėl mū- 
sų atpirkimo mirė ant kryžiaus; kurs dabar vėl sėdi 
danguje, Dievo Tėvo dešinėje... 

Dėkokite Viešpačiui už tą tikėjimą, nes be Dievo 
malonės niekas iš žmonių jums jo nebūtų įkvėpęs. „Ne 
kūnas ir kraujas apreiškė“ jums tą paslaptį; ne protas, 
ne žmonės jums ją suteikė, bet „Tėvas, kurs yra dan- 
guje“ (Mat. 16, 17). Aš gi, šiandien sakydamas apie 
Švenčiausio Sakramento įstatymą, I. ne tiek aiškinsiu tą 
nepermanomą žmogaus protui paslaptį, II. kiek steng- 
siuos parodyti, kad jūsų tikėjimas remiasi paties Išga- 
nytojo žodžiais. 

I. Beveik per metus prieš kruviną savo kančią ir 
mirtį ant kryžiaus Kristus vieną kartą stebuklingu bū- 
du privalgydino penkis tūkstančius žmonių penkiais 
duonos raguolėliais ir dviem žuvim, ir dar trupinių at- 

liko dvyliką rėkščių. Žydai, pamatę Jėzaus duosnumą. 
norėjo ji uždėti savo karaliumi. Bet Išganytojas, kurs 
neieškojo žemiškos garbės. pasislėpė nuo jų ir nuke- 
liavo Kafarnaumo miestelin. 

Rytojaus dieną Jį surado žydai; Jėzus tarė jiems: 

„Jūs manęs ieškote ne dėl to, kad matėte stebuklą, bet 
kad valgėte duonos ir buvote pasotinti. Darbuokitės ne 
dėl žūnančio valgio, bet dėl pasiliekančio amžinajam 
gyvenimui, kurio jums duos žmogaus Sūnus... Tuomet jie 
jam tarė: Viešpatie, duok mums visumet tos duonos. 
Jėzus jiems atsakė: Aš esu gyvoji duona, kursai iš 
dangaus nužengiau; kas valgys tos duonos, bus gyvas 
per amžius; duona gi, kurios Aš duosiu, yra mano kū- 
nas“... 
Nesuprasdami, kaip galima būtų valgyti Kristaus 
kūnas, — „žydai murmėjo prieš Jį, kad jis pasakė: Aš 
esu gyvoji duona, kurs iš dangaus nužengiau, ir kalbė- 
jo: Ar gi Jis ne Juozapo Sūnus, Jėzus, kurio mes pažį- 
stame tėvą ir motiną; kaip gi jis sako: Aš iš dangaus 
nužengiau?... Žydai ginčijose tarp savęs. sakydami: 
Kaip jis gali mums duoti valgyti savo Kūną“... 

„Jėzus gi jiems tarė: Iš tikrųjų, iš tikrųjų sakau 
jums: Jei nevalgysite žmogaus Sūnaus Kūno ir neger- 
site Jo Kraujo, neturėsite savyje gyvenimo. Kas valgo 
mano Kūną ir geria mano Kraują, turi amžinąjį gyve- 
nimą; ir Aš ji prikelsiu paskutinėje dienoje; nes mano 
Kūnas tikrai yra valgis ir mano Kraujas tikrai yra gė- 
1imas; kas valgo mano Kūną ir geria mano Kraują. tas 
pasilieka manyje ir Aš jame“... 

Išgirdę tai, net daugelis jo mokinių pradėjo piktin- 
tis ir tarė: „Šitie žodžiai kieti; kas gali jų klausyti? . 
pasitraukė šalin, ir jau nebevaikščiojo su Juo“. Kri- 
stus vienok ir numylėtiems mokiniams nedraudė ap- 
leisti savęs ir, patvirtindamas savo žodžius, tarė „dvyli- 
kai“ apaštalų: „Ar ir jūs norite pasišalinti?“... Jeigu 
ir jums kieta yra ta Mano kalba, galite sau eiti; Aš sa- 
vo žodžių neatšauksiu, nieko neatmainysiu savo moksle. 

„Jam atsakė Simonas Petras: Viešpatie. pas ką mes 
eisime? | Tu turi amžinojo gyvenimo žodžius. Mes įti- 
kėjome ir žinome, kad tu Kristus, Dievo Sūnus“. 

Rasi, priminė sau Petras, jog, jei Kristus galėjo prival- 
gydinti penkis tūkstančius penkiais duonos raguolėliais 
ir dviem žuvim, tai galės duoti savo Kūną valgyti, sa- 
vo Kraują gerti, — „nes nėra dalyko Dievui negalimo“ 
(Luk. 1, 37). sr 

Apsakiau jums beveik ištisai visą kalbą, kurią tu- 
rėjo Kristus apie Švenč. Sakramentą su žydais, moki- 
niais ir apaštalais. kaip tat aprašė apštalas šv. Jonas 
savo Evangelijoje (VI). Matote, jog apie ką žmonės nė 
svajoti negalėjo, ko, Išganytojui sakant, nenorėjo tikė- 
ti, tai Kristus prižadėjo mums duoti, būtent, Švenč. Sa- 
vo Kūną ir Krauja, kaipo dvasios peną. Tą gi savo pa- 
žadėjimą ivykdė dieną prieš mirštant, Didįjį Ketvirta- 
dieni, per paskutinę vakarienę, kurią valgė su apaštalais. 

Švenčiausio Sakramento įstatymą apaštalas šv. Ma- 
tas taip aprašo: „Jiems valgant vakarienę, Jėzus ėmč 
duonos, palaimino ją ir laužė, davė savo mokiniams ir 
tarė: Imkite ir valgykite; tai yra mano Kūnas. Jis ėmė 
ir taurę, dėkojo ir jiems davė, sakydamas: Gerkite iš jos 
visi; nes tai yra mano Kraujas naujosios sandoros, kurs 
bus išlietas už daugelį  nuodėmėms atleisti“ (Mat. 16, 
26—28). 

Ar yra žodžiai, kuriais galima būtų dar aiškiaus 
išreikšti šita paslaptis? Paėmęs Išganytojas duoną, ta- 
rytum, stačiai pasakė: „Imkite ir valgykite“, šitai, ką turiu 
rankose, — „yra mano Kūnas“ tas patsai, „kurs bus už 
jus išduotas“ (T Kor. 11, 24), rytoj bus prikaltas prie 
kryžiaus. Taip pat, ir vyno taurę. paėmęs, tarė: Ger- 
kite iš jos visi, nes tai yra mano Kraujas, kuris bus iš 
lietas ant kryžiaus žmonių nuodėmėms atleisti... 

Rodos. aiškiau nebegalima pasakyti. Užtat ir sa- 
ko šv. Kirilas: „Kristus tarė: Tai yra mano Kūnas, 
kas dris prieštarauti. nes aiškiai pasakė; — tai yra ma 
no kraujas: kas besakys, jog netiesa?... Kad Galiliejos 
Kanoje pavertė vandenį vynu, tikime; tikėkime taipgi. 
jog (Švenčiausiame Sakramente) priimame jo Kūną ir 
Kraują“. Neabejokime, tik su Psalmininku giedokime: 
„Jis padarė savo stebuklų paminklą; Viešpats malonin 
gas ir gailestingas. Jis davė maisto tiems, kurie jo bi- 
jo“ (Ps. 110, 4). 

II. Kristus nepasitenkino, kartą permainęs duoną 
ir vyną į Švenčiausį savo Kūną ir Kraują, bet suteikė 
galios taip pat daryti apaštalams ir jų įpėdiniams: Įstatęs 
Švenčiausį Sakramenta -Išganytojas pasakė jiems: „Tai 
darykite mano atsiminimui“ (Luk. 22, 19). Čia vėl aiš- 
kūs žodžiai! Tarytum būtų pasakeės: Kaip aš paverčiau 
duoną ir vyną savo Kūnu ir Krauju, daviau jums val- 
gyti, taip darykite ir jūs; peresybinkite duoną ir vyną ma- 
no Kūnu ir Krauju, patys valgykite ir duokite kitiems. 

Taip suprato Kristaus paliepimą Jo mokiniai; jie 
dažnai pašvęsdavo Švenčiausį Sakramentą, imdavo pa- 
tys ir dalydavo krikščionims. „Ar gi palaiminimo taurė, 
kurią laiminame, — sakė apaštalas šv. Povilas, — nė- 
ra dalyvavimas Kristaus Kraujuje? ir ar duona, kurią 
laužiame, nėra dalyvavimas Viešpaties Kūne“ (I. Kor. 
10, 16). O kad niekas nevertai nepriimtų Šv. Sakra- 
mento, įspėja tais žodžiais: „Kas nors valgo tą duoną ir 
geria Viešpaties taurę nevertai, tas bus kaltas Viešpaties 
Kūnu ir Krauju. Todėl teištiria žmogus pats save ir 
taip tevalgo tos duonos ir tegeria iš tos taurės. Nes kas 
valgo ir geria nevertai. tas valgo ir geria sau teismą. 
neatskirdamas Viešpaties Kūno“ (I Kor. 11, 27—29),-- 
Švenčiausio Sakramento nuo šiap-jau valgio. 

Kaip kitados apaštalai, taip pat paskiaus ir dabar 


jų įpėdiniai — vyskupai ir kunigai — per šv. Mišias 
atmaino duoną ir vyną į Kristaus Kūną ir Kraują. 
Kaip gali, — klausia šv. Ambroziejus, — duona tapti 


Kristaus Kūnas? Per pašventinimą! Pašventinimas gi 
kokiais ir keno žodžiais daromas? Viešpaties Jėzaus! 
Nes kitaip kalbama (per Mišias), Dievui garbę duodant. 
meldžiantis už žmones... Kuomet gi prieina to, kad 
padarytų Švenč. Sakramentą. jau ne savo žodžius var- 
toja (kunigas), bet Kristaus“. 

Šventindamas kūnigas tą pat veikia, ką darė Kri- 
stus per paskutinę vakarienę. Paima hostiją, daro kry- 
žiaus ženklą ir sako Kristaus vardu: „Tai yra mano Kū- 
nas“. Toje valandoje duona persiesybina (pavirsta) 
Kristaus Kūnu; todėl kunigas, parpuolęs ant kelių. ati- 
duoda tinkamą garbe jau Kristui duonos pavidale; pa- 
kelia aukštyn Ilostiją. rodo žmonėms.  klūpantiems 

prieš taip didį Sakramentą. Paskiau, paėmęs taurę, vy 
ną peresybina Kristaus krauju, sakydamas: „Tai yra 
mano Kraujas“... Vėl priklaupia pats ir aukštyn kelia, 
kad visi atiduotų garbę Kristui, esančiam vyno pavidale/ 

„Duoną prieš pašventinimą, — sako šv. Ambrozie- 
jus, — yra duona, bet kad atėjo pašventinimo laikas, 
ta duona pastojo Jėzaus Kristaus Kūnu galia to paties 
visagalio Žodžio, kurs padarė visus daiktus. 

Prieš sutveriant nebuvo pasaulio, bet Dievas norė- 
jo, tarė, ir viskas pasidarė; taip ant altoriaus prieš pa- 
šventinimą nebuvo Jėzaus Kristaus Kūno, bet visagalis 
Dievas kunigo lūpomis tarė ir pasidarė“. „Jei Dievo Žo- 
dis yra visagalis, — klausia šv. Jonas Damaskietis, — 
jeigu, kai jis pasakė: Tepasidaro šviesa ir pasidarė taip... 
argi tas pats Dievas savo visagalybe negalėtų permainy- 
ti duonos į Kūną, vyno į savo Kraują?“ 

Begu jau Dievas negalėtų įvykdyti to, ką patys Jo 
sutvėrimai padaro? Jei rasą ir drėgmę vynmedis at- 
maino į vyno sultis; jei bitės įvairias sultis ir gėlių žie- 
dus perdirba i medų: jei žmogaus kūnas duoną ir gė- 
ralą paverčia kūnu ir krauju, tai dar labiau Kristus sa- 
vo žodžių galia pajėgia permainyti duoną į savo Kūną, 
vyną į savo Kraują (Albertas Didysis). 

Per Mišias kunigas atskirai švenčia duoną ir vyna 
geresniam atsiminimui Kristaus mirties ant kryžiaus, 
kame brangiausias Išganytojo kraujas iki paskutinio la- 
šo ištekėjo iš švenčiausio Jo Kūno. Bet „Kristus, atsi- 
kėlęs iš numirusių, jau nebmiršta“ (Rym. 6, 9); Jo 
Kraujas negali būti atskirtas nuo gyvo kūno: kame tat 
yra Kūnas, ten yra ir Kraujas; kame Kūnas ir Kraujas, 
ten yra ir siela; Kristus yra visas ar tai duonos, ar vy- 
no pavidale: katrą tik pavidalą imsite, visą Kristų pri- 
imsite; jeigu ir abudu pavidalu imtumėt, ne du, bet vie- 
ną, tą patį Kristų priimtumėt. 

Katalikų Bažnyčia šventą Komuniją žmonėms da- 
lyja tik duonos pavidale; Švenčiausį Sakramentą duo- 
dant vyno pavidale, labai lengva išlieti; kitiems įkyru 
būtų gerti iš tos pačios taurės; kai-kas visai negali vyno 
ragauti. Pats Išganytojas, po savo iš numirusių atsikėli- 

mo, davė šventą Komuniją dviem mokiniam Emause 
tik duonos pavidale (Luk. 24, 30). 

Pasislepia Kristus duonos ir vyno pavidaluose, nes 
regimo Jo kūno negalėtumėm imti; net ir apaštalai ne- 
galėjo išturėti palaiminto Kristaus Kūno šviesybės. Ka- 
da, atsimainius Taboro kalne, — ,Jo veidas žibėjo, 
kaip saulė“, — „mokiniai parpuolė ant savo veido ir 
labai bijojo“ (Mat. 17, 2—6). Išganytojas, kurs sėdi 
danguje, dešinėje Dievo Tėvo Visagalio, slepiasi kiek- 
vienoje  Hostijoje. net mažiausioje Jos dalelėje, visas 
tilpsta menkiausiame vyno lašelyje, tur būt, kad mūsų 
savo didybe negąsdintų. 

Tai tarytum saulė, beveik pusantro milijono kartų 
didesnė už mūsų žemę, šviesdama dangaus platybėje. 
atsispindi ne tik plačiausios jūros vandenyje, bet ir 
kiekviename klanelyje, net mažiausiame rasos lašelyje. 
Padalyk Šv. Hostiją į mažiausius gabalėlius, Jėzus bus vi- 
sas kiekvienoje dalelėje. Pažvelk veidrodin, išvysi vi- 
są savo veidą; sukulk į mažiausius kasnelius, kiekvie- 
noje šukėje atsimuš visas tavo -veidas. 

Šitie ir panašūs palyginimai neišaiškins visai 
tos didžiausios mūsų tikėjimo paslapties. Anot šv. Tomo 
tariant: „Šventoji Hostija — tai didžiausias stebuklas, 
Dievo padarytas“.  Nulenkime tat savo menką protą 
prieš Visagalį Dievą, tikėkime tą nesuprantamą paslap- 
tį, nes mūsų tikėjimas remias aiškiais Kristaus žodžiais, 
o „nėra dalyko negalimo Dievui“. (Luk. 1, 37). 

tą 
2 * 

Toks tai, Mieli Klausytojai, Bažnyčios mokslas apie 
Švenč. Sakramentą, mūsų Viešpaties Jėzaus Kristaus 
tikrąjį Kūną ir Kraują. „Jei prie karsto, kame Jo šven- 
tas Kūnas gulėjo, — sako šv. Jonas Auksaburnis, — an- 
gelai elgėsi su tokiu rimtumu ir baime, kaip prie Jo 
sosto, tai kaipgi mes turime laikytis bažnyčioje, kur Jis 
pats yra gyvas ir į mus žiūri?“... Nelaimė jums, kurie 
nemokate, atėję bažnyčion, elgtis, kaip reikiant, aki- 
vaizdoje Kristaus Švenčiausiame Sakramente: stovite 


Vad. sak. 5. 

abejingi, dairotės pašaliais, šaipotės, kalbatės, nekartą 
net svarbiausioje šv. Mišių vietoje, per pakėlėjimą, ka- 
da Kristus ant altoriaus kūnijasi duonos ir vyno pavi- 
daluose, nepriklaupiate. - 

Mokate gana nusilenkti prieš viršininkus; žinote 
pagerbti vyresnius: o viešpačių Viešpačiui, karalių Ka- 
raliui neatsimenate atiduoti tinkamos garbės. Skundžia- 


si Viešpats, sakydamas: „Jautis pažįsta savo savininką | 


ir asilas savo valdovo prakartę; Izraėlis gi manęs nepa- 
žįsta ir mano tauta neturi išmanymo“ (Iz. 1, 3). Liau- 
kitės Dievą rūstinę, kad nesutiktų jūsų tas baisus prie- 
kaištas. „Atnašaukitė Viešpačiui garbę ir šlovę; garbin- 
kite Viešpatį šventajame Jo prieangyje“ (Ps. 28, 3). Visi 
be jokio stiprumo „prieš taip didį Sakramentą, pul- 
kim prieš Jo veidą šventą; gyvą Dievą tikėdami, Jė- 
zaus Kūną garbindami... Ta Jam šlovė ir garbė bus 
per amžius amžinuosius“. Amen. 


L Ad ik žų do 


Žinių Lilija, Ja klijų I 


mp 


Šv. Komunija. 


„Imkite ir valgykite; tai yra mano 
Kūnas“ (Mat. 26, 26). 


Viešpats Jėzus Kristus nesitenkina tuo, kad, įstatęs 
Švenč. Sakramentą, gyvena mūsų altoriuose; kad tei- 
singai mūsų bažnyčioms galima taikinti apaštalo šv. Jo- 
no žodžiai: „Štai Dievo padangtė su žmonėmis, ir Jis 
gyvens su jais; jie bus Jo tauta, ir pats Dievas bus su 
jais jų Dievas“ (Apr. 21, 3). 

Negana to, kad būna su mumis .,per visas dienas 
iki pasaulio pabaigai“ (Mat. 28, 20); norėdamas dar kuo- 
arčiausiai susivienyti su žmogumi, Švenč. Sakramentą 
šv. Komunijoje paskyrė mums dvasios penu; todėl ir 
kviečia visus prie Dievo stalo: „Ateikite pas mane visš, 
kurie vargstate ir esate apkrauti, ir Aš jus atgaivinsiu“; 
„Imkite ir valgykite; tai yra mano Kūnas“ (Mat. i1, 28). 

Jeigu kas, ligos suspaustas. pas Jį ateiti nebegali, — 
Jis pats, Viešpats ir mūsų Dievas, lanko mūsų butus, 
neaplenkia menkiausio laužo; rodžiai įžengia ten, kur 
žmogus nenoromis eina; jei tik jį su gryna sąžine pri- 
ima, stiprina ligonį ta gyvenimo duona, iš dangaus nu- 
žengiančia, kad ją valgas, gyvas būtų per amžius. 

Jėzus Kristus apreiškė šv. Matildai: „Bitė su tokiu 
uolumu nelekia prie gėlių, iš kurių medų renka, kaip aš 
einu pas tikinčiuosius šv. Komunijoje“. Kadangi Kri- 
stus taip karštai trokšta ieiti mūsų sielon, tai ir mes, be 
abejo, turime kuo dažniausiai priiminėti Jį Švenč. Sa- 
kramente. 

Todėl apie priėmimą Švenč. Sakramento, arba šv. 
Komuniją, šiandien jums sakysiu; būtent: I. kad daž- 
nai imti šv. Komuniją yra išganingas daiktas; II. kad 
kai kurių  išsikalbinėjimai nuo dažnos Komunijos yra 

tušti; III. kad nurodymai, kaip dažnai eiti prie Dievo 
stalo, priklauso nuo dvasiškojo tėvo. 

I. Tiesa, Bažnyčia nutarė, jog visi paaugę katali- 
kai būtinai turi priimti Švenč. Sakramentą dvejuose 
atsitikimuose: bent vieną kartą metuose apie Velykas ir 
mirties pavojuje. Kas ią Bažnyčios įsakymą įvykdo, 
Dievui nenusideda; bet vieną tik sykį metuose eiti prie 
Dievo stalo — permaža. Jau pats įsakymas: „bent vie- 
ną kartą metuose...“ rodo, kad tai yra įsakyta žmonėms. 
nesirūpinantiems savo išganymu, atšalusiems Dievo 
meilėje. 

v. Komunija yra sielos penas. „Kas valgo mano 
Kūną ir geria mano Kraują, tas turi amžinąjį gyveni- 
mą, sako Kristus, —- nes mano Kūnas tikrai yra val- 
gis ir mano Kraujas tikrai yra gėrimas“ (Jon. 6, 55). 
Juk, jei neduosite kūnui maisto, — mirs; taip pat, ne- 
lyginant, siela, palikta per ilgą laiką be šv. Komunijos. 
to dangiškojo peno, nusilpnės, neatsiturės prieš pagun- 
das, įpuls į sunkias nuodėmes, nustos Dievo malonės, 
amžinai pražus. Išganytojas aiškiai sako: „Jei neval- 
gysite Žmogaus Sūnaus kūno ir negersite jo kraujo, ne- 
turėsite savyje gyvenimo“ (Jon. 6, 54). 

„Kūną penime keletą sykių dienoje, sielą gi ar te- 
penėsime vieną kartą per metus?“ — klausia šv. Karo- 
„lis Baromiejus. „Pagalvokite, — sako šv. Tomas, — 
jeigu savo kūną mažoje kelionėje kelis sykius dienoje 
valgydinate, dėl ko gi nelaimingos sielos, besirengian- 
čios tolimon kelionėn, bent kartą mėnesyje tingite pa- 
valgydinti?“ 

„Prie šventos Komunijos eik dažnai, sulig dvasiško 
tėvo patarimu, jei gali, kuodažniausiai, —sako šv. Pran- 
ciškus Salezietis, — o tikėk manim, jog, kaip mūsų kal- 
nai žiemą baltuoja nuo sniego, taip tavo siela per daž- 
ną šv. Komunijos priėmimą apsivalys ir išbals Dievo 
akyse“. 

„Kasdien imti Švenč. Kristaus Kūną labai išganin- 
gas daiktas, — anot šv. Baziliaus, — nes pats Išganyto- 
jas aiškiai mums sako: „Aš esu gyvoji duona, kurs iš 
dangaus nužengiau; kas valgys tos duonos, bus gyvas 
per amžius“, — niekas todėl negali abejoti, jog pasaulio 

Išganytojas trokšta, kad mes Jį kuodažniausiai savo šir- 
din priimtumėm““. : 

Daug yra Šventųjų, kurie eidavo šv. Komunijos kas 
mėnuo, kas savaitė, net ir kasdien, bet nerasi Šventojo. 
kuriam būtų gana buvę vieną kartą metuose prieiti prie 
Dievo Stalo. Todėl ir jūs, kuriems brangus išganymas, 
nesitenkinkite metine šv. Komunija; bet, kiek gulėdami, 
priimkite Švenč. Sakramentą kuodažniausiai. 

Ačiū Dievui, netrūksta maldingų žmonių, kurių ne- 
Teikia raginti į dažnesnę šv. Komuniją; priešingai, ne 
vieną tenka suturėti. Bet yra daugybė tokių, kurie ten- 
kinasi kartą metuose priėję prie šv. Komunijos; 0 tin- 
ginystę ir apsileidimą rūpinasi pateisinti visokias bū- 
dais. Pažvelkite tad, ko verti šitie jų išsikalbinėjimai. 

II. Neturiu laiko, — sako ne vienas, —- duona 

reikia uždirbti sau, pačiai. vaikams; negaliu atsitraukti 
nuo amato, prekybos; negaliu dažniaus eiti bažnyčion, 
"šv. sakramentų... „Morta, Morta, — sako Išganytojas, 
— rūpiniesi ir esi nerami dėl daugelio dalykų. reikia 
gi tik vieno“ — sielos išganymo (Luk. 10, 41). „Ką 
padeda žmogui, nors jis laimėtų visą pasaulį, savo gi 
sielai kęstu nuostolį? arba, ką žmogus duos savo sielai 
atvaduoti?“ (Mat 16. 26). 

Nebūkite tat bailiai susirūpinę ir nesakykite: „Ką 
valgysime, ar ką gersime, ar kuo apsidengsime... Juk jū- 
su (dangiškasis) Tėvas žino, kad visa to jums reikia. Tai- 
gi, ieškokite visųpirma Dievo karalystės ir jos teisybės; 
o visa tai bus jums pridėta“ (Mat. 6, 31 —33). Pa- 
galiau, sakykite patys, kurie taip gražiai šnekate apie 
kasdieninius savo rūpesčius, — kiek laiko gaišinate pa- 
sikieminėjimams, tuštiems pašnekesiams, žaidimams?... 
Mažą jo dalelę pašvęskite sielos reikalams, rasite gana 
laiko dažniaus eiti šv. sakramentų. 

Aš nesu vertas dažniaus artintis prie Dievo Stalo, — 
pasakys kitas. Žinau, kad nesi vertas; juk ir šventas 
žmogus, eidamas prie Švč. Sakramento, kalba: „,„Vieš- 
patie, nesu vertas, kad ieitum į mano širdį“... Todėl, 
rodos, niekas negalėtų niekad imti šv. Komunijos. Kri- 
stus vienok stačiai sako: „Ateikite pas mane visi, kurie 
vargstate ir esate apkrauti, ir Aš jus atgaivinsiu“. „Im- 

kite ir valgykite; tai yra mano kūnas“. Antraip vertus, 
jei tik kartą metuose teisi prie Švenė Sakramento, ar 
būsi vertesnis? „Kurs šiandien, rytoj, kasdien — ne- 
vertas, tas ir už metu nebus vertas“, — sako šv. Ambro- 
ziejus. Kol gyvas gyvensi, nebūsi vertas. 

Gal pasakysi, kad, rečiaus eidamas, geriau prisi- 
ruoši... Tarytum, sakytum: Šalta man, bet nesiartin- 
siu prie ugnies, kol sušilsiu; sergu, bet neisiu pas gy- 
dytoją, kol pagysiu. Kaip ligonis ieško vaistų, klau- 
siasi gydytojo, — taip ir tu eik prie Švenč. Sakramento. 
Daryk tik tai, ko reikalauja Bažnyčia: gerai išpažink 
savo nusidėjimus, nieko neslėpk, o daugiau padarys 
Dievo malonė; Kristus tars žodį, bus išganyta tavo sie- 
la. Todėl ir sako šv. Tomas: ,Geriaus yra dažniaus eiti, 
negu rečiaus“ 


„Eičiau Adžaisi prie Dievo Stalo, — ko kitas, — 
bet bijau: žmonės juoksis, vadins davatka..““ Taip, bi- 
jai žmonių, o ne Dievo: pagalvok, argi žmonių nuo- 
monė daugiau verta. negu Dievo malonė; jei tik žiūrėsi 
to, ką žmonės pasakys, tai niekad nebūsi geras katalikas. 
„Ar jūs nežinote, — klausia šv. Jokūbas, — kad šio pa- 
saulio prietelystė yra Dievo neprietelė? Taigi, kas nors 
norėtų būti šio pasaulio prietelis, tas darosi Dievo ne- 
prietelis“ (Jok. 4, 4). 

Šv. Alfonsas, gana plačiai perkratęs įvairius išsi- 
kalbėjimus nuo dažnos Komunijos, pasiteisiniman: „Ką 
pasakys žmonės, matydami, kad aš taip netobulas einu 
dažnai prie Komunijos!“ — taip atsako: „Jei tavęs kas 
paklaustų, dėl ko taip dažnai eini prie šv. Komunijos, — 
atsakyk, jog yra dvi žmonių rūši, kuriems — reikalinga 
dažna Komunija: tobuli, kad tobulybės keliu žengtų, ir 
netobuli, kad tobuli taptų; stiprūs, kad nenusilpnėtų, ir 
silpni, kad sustiprėtų; ligoniai, kad išgytų, ir sveiki, kad 
nesusirgtų; aš gi, kaipo netobulas, silpnas ir ligonis, — 
labai reikalingas dažnos Komunijos...“ 

O jūs, kurie smerkiate dažną Komuniją, klausykite, 
ką sako šv. Jonas Avilietis: „Kas peikia dažną Komuni- 
ją, dirba darbą šėtono, kurs nekenčia Švenčiausio Sa- 
kramento dėl to. kad iš Jo sielos semiasi sau jėgos ir 

uolumo tobulintis“. „Eikite šv. Komunijos, — ragina 
vyskupas Fenelon'as, — kaip tai darė apaštalai, dalyda- 
mi kasdien pirmiems krikščionims; kaip darė paskui 
Bažnyčios Tėvai. Ką nori, tegul sako tie, kurie viską 
savaip tvarko; valgykite kaip kasdienę duoną, kad gy- 
vendami su Kristumi, Jam gyventumėt“. 

III. Nemanykite, įog dvasiški rašytojai visus be jo- 
kio skirtumo ragina eiti prie Dievo Stalo, kiek kartų kas 
nori. Dažna šv. Komunija — labai naudinga, bet tik 
tiems, kurie tinkamai pasiruošę. Šv. Ambroziejus aiš- 
kiai sako: „Imk kasdien tą valgį, kurs kasdien stiprina; 
bet taip gyvenk, kad kasdien būtum vertas priimti“. Per 
stiprus valgis ligonio ne tik nestiprina, bet dar jam ken- 
kia; net ir sveikas žmogus, jei perdaug ir perdažnai val- 
gys, susirgs. 

Popiežius Inocentas XI sako: „Dažna Komunija turi 
būti palikta išmintingai nuožiūrai nuodėmklausių, kurie 
gali patarti, ką laiko naudingiausiu prie jų išpažinties 
einantiems, žiūrint jų sąžinės grynumo ir vaisių, ku- 
riuos gauna iš dažnos Komunijos“. Todėl  dažniaus 
citi prie Švenčiausio Sakramento priklauso ne nuo jūsų 
noro, bet nuo dvasiško jūsų tėvo sprendimo; jūs rūpinki- 
tės taip gyventi, kad kunigas jus leistų prie Dievo Stalo 
kuodažniausiai. 

Kaip dažnai galima eiti prie  Švenčiausio Sakra- 
mento, sunku vienaip nutarti. Romos Katekizmas sako: 
„Ar labiau patartina kas mėnuo, ar kas savaitė, ar kas 
diena imti Komuniją, negalima nurodyti visiems vieno- 
dos tikros taisyklės. Geriausias duotas šv. Augustino 
dėsnis: — Gyvenk taip, kad tu kasdien galėtum priimti“. 

Jėzaus Kristaus ir Bažnyčios yra toks noras, kad 
visi tikrieji krikščionys kasdien eitų prie Dievo Skobnio. 
kad šv. Komunijoje susijungtų su Dievu, iš čia gautų 
stiprybės geiduliams slopinti, nuplauti lengvoms nuo- 
dėmėms, kurios kasdien atsitinka, ir apsisaugoti nuo di- 
desnių nuodėmių, kurioms yra palanki silpnoji žmogaus 
prigimtis... 

Tą Viešpaties valią gerai suprasdami pirmieji krikš- 
čČionys, kasdien eidavo prie gyvybės ir stiprybės Skobnio. 
„Jie laikėsi apaštalų mokslo. bendro duonos laužymo“ 

(Apd. 2, 42). Taip-pat ir paskesniais amžiais buvo da- 
roma ištikimųjų krikščionių ne be didelės naudos to- 
bulybei ir šventumui, kaip liudyja šv. Tėvai ir Bažnyčios 
rašytojai. 

Paskiaus imta ginčytis dėl prisirengimo, su kokiu 
reikia eiti dažnos ir kasdieninės Komunijos. Vieni už 
kitus didesnes statė sąlygas, kaipo reikalingas. Tais 
ginčais pasiekė to, kad labai maža buvo laikoma vertais 
kasdien imti šv. Komuniją, tenkinantis tuo, kad kiti ko- 
munikuotųs vieną sykį metuose, ar kas mėnuo, dau- 
giausia kas savaitė... 

Tiėms klausimams išrišti buvo nemaža Popiežių 
įsakymų.  Pagaliaus, Pijus X 1905 m. gruodžio 20 d. 
yra nutaręs: Dažna ir kasdieninė Komunija, kaipo la- 
bai pageidaujama Viešpačiui Kristui ir Katalikų Bažny- 
čiai, leidžiama visiems ištikimiesiems krikščionims; nie- 
kas neprivalo būti nuo jos šalinamas, kas yra malonės 
stovyje ir artinasi prie Dievo Skobnio su dievotu ir tik- 
ru noru. 

Tikras gi noras yra tas, kad tie, kurie prie Dievo 
Stalo eina, vadovautųsi ne papročiu, ne tuštybe, ar žmo- 
nių atžvilgiais, bet stengtųsi atatikti Dievo norus, susi- 
jungti arčiau su Juo meile ir tuo dvieviškuoju vaistu gy- 
dytųsi nuo savo silpnybių ir ydų. 

Nors labai pravartu, kad imantys dažnai ir kasdien 
šv. Komuniją būtų laisvi nuo mažų nuodėmių bent su 
aiškiu supratimu daromų, ir prisirišimo prie jų, — ta- 
čiau gana, kad neturėtų mirtingųjų kalčių, nutarę to- 
liau niekad nebenusidėti... 

Nors Naujojo Įstatymo sakramentai savaime veda 
vaisius, tačiaus jie gausiau duoda vaisių, juo didesnis 
esti prisirengimas, juos imant; dėl to reikia rūpintis, kad 
atsidėjus būtų rengiamasi prieš šv. Komuniją ir po Jos 
būtų dėkojama tinkamai kiekvieno žmogaus pajėgoms. 
sąlygoms ir priedermėms. 

Kad dažna ir kasdienė Komunija, su didesne iš- 
mintimi vartojama, gausesnėmis malonėmis būtų apdo- 
vanojama, pridera klaustis nuodėmklausio patarimo. 
Bet nuodėmių klausytojai turi saugotis, kad neatstumtu 

nuo dažnos ar kasdienės Komunijos ko-nors, kurs yra 
Dievo malonėje ir eina prie jos su tikru noru... 

Trumpais žodžiais apie šv. Komuniją galima ši- 
taip pasakyti: Nėra žmogaus, kurs negalėtų kas mėnuo 
eiti prie Dievo Stalo; maža tokių, kuriems būtų drausti- 
na sykį savaitėje priimti Švenč. Sakramentą; nemaža ir 
tokių. kuriems galima leisti kelius sykius savaitėje, net 
ir kasdien eiti šv. Komunijos. 


Ž ak 


Eikte todėl, Mieli Klausytojai, pagal dvasiško savo 
tėvo patarimą, kuodažniausiai prie Švenčiausio Sakra- 
mento; bet saugokitės neverto šv. Komunijos priėmimo. 
„Teištiria žmogus pats save ir taip tevalgo tos duonos... 
Nes kas valgo... nevertai, tas valgo... sau teismą, neat- 
skirdamas Viešpaties Kūno“ (I Kor. 11, 29). Tegul kiek- 
vienas gerai pasiruošia prieš priimant taip šventą Sa- 
kramentą, kad įvyktų Kristaus žodžiai: „„Vertai kas val- 
gys tos duonos, bus gyvas per amžius“ (Jon. 6, 52). 
Amen. 


Šv. Komunijos vaisiai. 


„Aš atėjau, kad. turėtų gyvenimo 
ir apsčiau turėtų“ (Jon. 10, 10). 


Skaitome Šventajame Rašte, kad Jėzus Kristus, bū. 
damas ant žemės: „perėjo, geradarymas visiems“. | 
(Ap. D. 10, 38). Sutikęs aklą. tarė: Būk regis, ir tuojau 
regėjo. Atėjo į Petro namus, išgydė jo giminaitę nuo dru- 
gio. Pas Jairą jo dukterį prikėlė iš mirties. Betanijoje 
Lozorių, keturias dienas gulėjusį karste, prikėlė. Simo- 
no namuose Marijai Magdalenai nusidėjimus atleido... 

Jeigu Kristus, kur tik nuėjo, gausiai dalijo savo ma- 
lones, tai ko mes galime iš Jo viltis, priėmę šv. Komuni- 
ją. Būdamas Švenčiausiame  Sakramente, Jis ne kaip 
svetys ateina į mūsų namus, bet mumyse apsigyvena, 
kaip Patsai kad sakosi: „Kas valgo mano Kūną ir geria 
mano Kraują, tas pasilieka manyje ir aš jame“ (Jon. VI, 
57). „Aš atėjau, kad turėtų gyvenimo ir apsčiau turėtų“. 

Negana to! šv. Komunijoje mes su Kristumi kuoar- 
čiausiai susijungiame: „Jei kas į sutirpintą vašką, —sa- 
ko šv. Kirilius, -- kitą vašką įpila, vienas su antru susi- - 
lieja; taip-pat, tarytum. kas Viešpaties Kūną ir Krauja 
priima, su Juo taip susivienija, kad Kristus— jame, o jis 
yra Kristuje“. ) 

„Mūsų kūnas, — anot šv. Kiprijono, — tampa tarsi 
Jo Kūnas, mūsų kraujas Jo Kraujas taip, kad žmogus, 
priėmęs šv. Komuniją, gali drąsiai sakyti su šv. Povilu: 
„Esu gyvas, tačiau jau nebe aš, bet yra gyvas manyje 
Kristus“ (Gal. 2, 20). 

Iš to taip angšto mūsų susivienijimo su Jėzumi 
pareina visi šv. Komunijos vaisiai. Kristus stačiai sako: 
„Kas pasilieka manyje, ir aš—jame, tas neša daug vai- 
siaus“ (Jon. 15, 5). „Aš atėjau, kad turėtų gyvenimo ir 
apsčiau turėtų“. 

Visuotinio Tridento susirinkimo nutarimu I. šv. Ko- 
munija yra dvasios penas, kurs maitina ir stiprina mūsų 
sielas, ir II. yra vaistas, kurs gydo mus nuo mažų ir ap- 
saugo nuo didelių nuodėmių. Peržiūrėkime šiandien šv. 
Komunijos vaisius. 

I. Katalikų Bažnyčia pirmiausia moko, kad Šven- 
čiausias Sakramentas yra dvasiškas sielos maistas. Paro- 
dyti šitam švent. Komunijos vaisiui, Kristus įstatė Švenč. 
Sakramentą duonos ir vyno pavidaluose. Kas yra šiaip- 
jau penas žmogaus kūnui, tas sielai — Švenčiausias Sak- 
ramentas, dangiškoji duona. - 

Kaip maistas palaiko kūno gyvybę, sveikatą, 
stiprybę, -— taip ir siela savo tvirtybei palaikyti — 
reikalinga maisto, kurs yra šv. Komunija. „Nes — 
anot Išganytojo: Dievo duona ta, kuri duoda gy- 
vybę pasauliui... Šita yra duona, nužengianti iš dangaus. 
kad kas jos valgys, nemirtų; kas valgys tos duonos, bus 
gyvas per amžius“ (Jon. 6. 33, 52). Ir nors kūnas mirs, 
tačiau siela nepražus amžinai, nes Švenč. Sakramentas 
palaikvs joje pašvenčiamąją Dievo malonę, kuria siela 
gyva. 

Juo geresnis valgis, tuo labiaus jisai stiprina; kar- 
tais gana į žmogų pažvelgti, kad atspėtum, jog jis turi, 
kaip sakoma, gerą duoną. Švenč. Sakramentas, toji an- 
gelų duona, vertai priimta, ne tik palaiko žmoguje pa- 
švenčiamąją Dievo malonę, kuria siela gyva, bet dar ją 
daugina. Jei net mažiausias geras darbas, kurį mes dir- 
bame iš Dievo meilės, daugina mumyse pašvenčiamąja 
malonę, kaip turi spindėti mumyse pašvenčiamoji ma- 
lonė, kuomet Kristus, Dievo Sūnus, visokios malonės šal- 
tinis, apsigyvena mumyse? 

Pažvelkite i dangaus žvaigždžių nesuskaitomą dau- 
gybę; visos gražiai mirguliuoja; bet vienos už kitas švie- 
sesnės. Gražios ir skaisčios yrz Viešpaties akyse visos 
sielos. esančios pašvenčiamojoje malonėj; bet Kristus 
visokių malonių davėjas, ateidamas į žmogų šv. Komu- 
nijoje, dar jį neapsakomai pagražina. „Tas kūnas, sako 
šv. Jonas Auksaburnis; gražina sielą, uždega ją ir pa- 
daro spindinčią, kaip auksas, ar ugnis... Kristaus krau- 
jas teikia sielai kilnumą ir gražybe““. 

Siela, vertai priėmusi Švenčiausį Sakramentą, gali- 
ma sakyti: „auga išmintimi... ir malone pas Dievą ir pas 
žmones“ (I/uk. 2, 52); tarpsta joje tikėjimas, viltis ir meilė; 
kas sykis geriaus ji pažįsta Dievą; vis labiau Jame viltį 
deda, kas kartas karščiaus Ji myli, Jam ištikimiau tar- 
nauja; tampa kas kartą paklusnesnė, kantresnė, skai- 
stesnė, tobulesnė, šventesnė... 

Nė vienas sakramentas nesupukšto taip Dievo mei- 
lės ir troškimo Jam pamėgti, kaip Švenčiausiasis Sa- 
kramentas.  Persikelkime mintimis į pirmuosius krikš- 
čionybės amžius ir paklauskime save, iš kur apašialai | 
sėmė tokią meilę, dėl kurios jie visko išsižadėjo, by tik 
Kristų laimėtų (Pil. 3, 8)? Tą meilę, apie kurią įkvėp- 
tas šv. Povilas sakė: „Kristus yra man gyvenimas, ir 
mirtis man vra pelnas“ (Pil. 1, 21)? Dangaus mana 
sukūrė juose tą meilę, kad jau nebe jie buvo gyvi, bet 
gyvas juose buvo Kristus (Gal. 2,20). 

Kas uždegė tokią meilę artimo pirmuose krikščio- 
nyse, kad ju visų buvo „viena širdis ir viena siela“ (Ap. 
D. 4, 32)? Kas juos privertė nebranginti žemės gėry- 
bių, kad jie visa turėjo išvien (Ap. D. 2, 44)? Kas 
pagaliaus jiems įkvėpė dorybių pilnumą, kad iš apašta- 
lų gavo šventųjų vardą? 

Šv. Komunija buvo šaltinis, iš kurio pirmieji krikš- 
čionys sėmėsi sau dvasios gyvenimo malonių; nes, kaip 
skaitome Šv. Rašte: ,„Jie laikėsi apaštalų mokslo ir ben- 
dro duonos laužymo... Kasdien bažnyčioje imdavo valgi 
su džiaugsmu ir neklastinga širdimi“ (Ap. D. 2, 42—46). 

Jei tat norite, kad jūsų sielos spindėtų pašvenčia- 
mąja Dievo malone. kaip brangus akmuo saulės spin- 
duliuose; jei trokštate, kad meilė Dievo ir artimo, kaip 
ugnis, degtų jūsų širdyse; jei rūpinatės visus savo pasi- 
elgimus apvalyti nuo savimeilės priemaišos, kaip karštis 
auksą kad valo. — eikite dažnai prie Dievo Stalo, valgy- 
kite ir gerkite iš visokių malonių šaltinio. 

Šventa Komunija, vertai priimta, daugina taipgi su- 
stiprinamąsias Dievo malones: apšviečia žmogaus protą, 
stiprina jo valią. Kaip užtekanti saulė išblaško nakties 
tamsybes, teikia šviesą ir atgaivina visą gamtą, taip, ne- 
lyginant, Jėzus Kristus, Teisybės Saulė, priimtas Šven- 

čiausiame Sakramente, apšviečia žmogaus protą, kad 
suprastų, matytų, kas yra gera, kas pikta; stiprina jo 
valią, kad gerai darytų, kad saugotųsi pikta. 

Kuomet pranašas Elijas, bėgdamas nuo nuožmios 
karalienės Izabėlės, atėjęs tyran, nuvargęs, badu mirš- 
tąs užmigo, Viešpaties angelas atnešė jam duonos ir pa- 
žadino ji, sakydamas: „Kelkis, valgyk, nes tau lieka to- 
limas kelias“ (III Kar. 19, 8). Pavalgęs Elijas taip su- 
stiprėjo, kad keliavo keturias dešimtis dienų ir naktų 
be poilsio, kol atėjo ligi Horebo kalno. 

Žmogus, kaip Flijas,.pavargsta kelionėje į dangiš- 
ką tėvynę, nebeturi vieko eiti išganymo keliu; tuomet 
Bažnyčia, Dievo siųsta, duoda jam Švenčiausį Sakra- 
mentą, dangišką duoną, sakydama: „Mūsų Viešpa- 
ties, Jėzaus Kristaus Kūnas tegul savo sielą sergi amži- 
najam gyvenimui“. 

II. Visuotinis Tridento susirinkimas vadina šv. Komu- 
niją vaistu, kurs gydo nuo mažų nuodėmių ir saugo nuo 
didelių. Šit antrasis didesnis šv. Komunijos vaisius! 

Kaipgi skaitlingos yra mažos mūsų nuodėmės, kų- 
rios, kaip kokios dulkės, kasdien teršia mūsų sielą? Šv. 
Komunijoje ateina pas mus Kristus, kaip „Dievo Avinė- 
lis, kurs naikina pasaulio nuodėmes“. Toje šv. Komu- 
nijos ypatybėje, šv. Ambroziejus matė priežastį kasdien 
priimti Šv. Sakramentą. „Kasdien aš turiu imti Kristaus 
Kraują, kad kasdien gaučiau nuodėmių atleidimą; ka- 
dangi aš kasdien nusidedu, reikalingas esu kasdien vai- 
sto nuo nuodėmių“. 

Bažnyčia moko, kad gera, vertai priimtoji Komu- 
nija saugo mus ir nuo sunkių nuodėmių. Šv. Pranciš- 
kus Salezietis: -— „Kas dažnai ir maldingai eina prie 
Švenčiausiojo Sakramento, gauna tiek pagalbos ir jėgų, 
kad negeri jausmai ir pikti pageidimai, turintieji savyje 
mirtingus nuodėmių nuodus, nekenkia jo sielai, nes nega- 
limas daiktas, kad valgytų siela gyvenimo duoną ir žūtų 
nuo nuodėmės, kuri yra jo mirtis“. 

Jei manęs paklaustumėt, kaip šv. Komunija saugo 
mus nuo tos didžiausios nelaimės, duočiau tokį atsaky- 
mą: Švč. Sakramentas, padaugindamas mumyse Dievo 
malones, slopina piktus kūno geidulius, teikia galios 


78 ŠV. KOMUNIJOS VAISIAI. 


spirtis prieš sugedusių žmonių ir piktosios dvasios pa- 
gundas, tarsi pavasario saulė, išblaško šalnas ir saugo 
pražydusias jautrias gėles nuo sunaikinimo. 

Švenčiausias Sakramentas primena Kristaus mirtį. 
Šv. Povilas sako: „Kiek kartų jūs valgysite tą duo- 
ną... jūs skelbsite Viešpaties mirtį, iki Jis ateis“ (I Kor. 
11, 26) teisti gyvų ir mirusiųjų; todėl su baime šalinasi 
piktosios dvasios, atminę Kristaus mirtį ant kryžiaus, 
per kurį sutrynė Išganytojas jų galybę. Dažniau todėl 
cikite Komunijos. kuriems piktoji dvasia drumzdžia šir- 
dies ramybę. „Šv. Komunija. — sako šv. Ignacas, — 
suturi šėtono galybę“. „Šv. Komunija tuos, kurie pir- 
ma buvo baikštūs, — anot šv. Jono Auksaburnio, — pa- 
daro liūtus; todėl dreba piktoji dvasia, matydama pa- 
raudonavusias jų lūpas nuo Kristaus kraujo“. 

Šv. Kiprijonas rašo, kad pirmieji krikščionys, kurie 
turėjo iškentėti baisius persekiojimus už tikėjimą, kuo: 
dažniausiai eidavo prie Komunijos; čia įgydavo tiek 
stiprybės, kad ir galvas guldydavo, bet neišsižadėdavo 
tikėjimo; kai kurie net su savimi nešiodavosi Švenčiau- 
sį Sakramentą, kad, reikalui atsitikus, prieš kančias ga- 
lėtų pasistiprinti ta dangiška duona. Todėl ir jūs, kurie 
turite daug iškentėti nuo piktų žmonių, kurie veda jus 
piktan, nori atitraukti nuo Dievo, masina peržengti Jo 
įsakymus, kad lengviau pergalėtumėt jų pagundas, daž- 
niaus eikite prie Dievo Stalo. 

Komunija, vertai priimta, mažina ir piktus kūno 
geidulius. Šv. Pranciškus Salezietis sako: „Daugiau, 
negu dvidešimties metų patyrimas mane kuoaiškiausiai 
įtikino, kaip didelė yra to dieviško Sakramento galy- 
bė atitraukti sieloms nuo pikta, nuo blogų papročių; su- 
tvirtint gerame... by tik ji priimtų su gyvu tikėjimu. 
maldingai ir sų prideramu širdies grynumu“. Todėl ir 
sako šv. Bernardas: ,Jei nejauti savyje tiek smarkaus 
palinkimo į rūstybę. pavydėjimą, paleistuvystę ir į ki- 
tus pageidimus, padėkok už tai Kristaus Kūnui ir Krau- 
jui; tas tatai Sakramentas stiprina (žmogų) ir išgydo pik - 
tas ligas“. 

Švenč. Sakramentas labiausiai gydo nuo paleistu- 
vystės, nes Jis yra, kaip skaitome litanijoje: „išrinktų“ 

jų kviečiai ir vynas, kursai gimdo panas, didžiausia 
skaistybė, tekanti Dievo malonėmis“. Jis, tarytum, šal- 
tas vanduo, vėsina vidujinį karštį. Todėl nenuostabu, kad 
dvasiški rašytojai ragina eiti kuodažniausiai šv. Komu- 
nijos nekaltus, kad skaistybės nenustotų, ir atgailojan- 
čius už paleistuvystę, kad senas žaizdas užgydytų vynu, 
„kursai gimdo panas“. 
2 


Štai, Mieli Klausytojai; trumpai surinkti žymesni 
vaisiai šv. Komunijos, vertai priimtos. Teisingai gali- 
me pasakyti: Duoną iš dangaus Dievas davė mums, tu- 
rinčią savyje visokią saldybę. Pritaikysiu čia šv. Au- 
gustino žodžius, ištartus kitose aplinkybėse: ,„Skubinki- 
mės rinkti dangiškąją manna, nes ji turi savyje toki 
skonį, kokio kas trokšta. Jei nuliūdęs ir prislėgtas esi 
dėl savo nuodėmių, — guodžia tave, sakydama: sutrin- 
tos ir nužemtintos širdies neniekins; jei vertai linksmi- 
nies, — didina tavo linksmybę, sakydama: linksmin- 
kitės Viešpatyje ir džiaukitės, teisingieji; jei esi palin- 
kęs į rūstybę, —— suturės tave, sakydama: mokykitės iš 
manes, nes esu romus ir nuolankios širdies; jeigu esi 
vargšas, — nuramins tave, sakydama: „pakelia pavar- 
gėlį iš dulkių ir iškelia beturtį iš mėšlo“. 

„Jei šiaušiasi tavyje puikybė, — imk tą Sakramentą: 
nusižeminusi Duona padarys tave nuolankų; jei ap- 
nyks tave godulystė, — valgyk dangiškąją duoną: ta 
gausi duona padarys tave duosnų; jei apsiaus tave 
kenksmingas pavydo ar. neapykantos oras, — valgyk 
dangišką duoną: ta meilės duona uždegš tavyje meilę; 
jei esi nesusivaldąs valgyme ir gėrime, — valgyk Kri- 
staus Kūną ir Kraują; tas numarintas Kūnas, girdytas 
tulžim ir uksumi, tave sulaikys susivaldymo ribose; jei 
gundo tave paleistuvystės nuodėmė, — priimk tą Sakra- 
mentą: jis padarvs tave nekaltą, kuklų“ (šv. Kirilius). 
Viešpaties mūsų Jėzaus Kristaus Kūnas ir Kraujas ta- 
vo sielą sergės amžinajam gyvenimui. Amen. 


Prisiruošimas į šv. Komuniją. 


„Teištiria žmogus pats save ir taip 
tevalgo tos duonos“ (I Kor. 11, 28). 


Begaliniai — vaisiai kiekvienos, gerai priimtos šv. 
Komunijos. „Dėl ko vienok esti, kad iš tiekos šv. 
Komunijų katalikai taip maža teturi naudos ir nuolat 
daro tas pačias klaidas?“ -— klausia kardinolas Bona ir 
pats atsako: Tuo kaltas ne valgis, o jį priimančių prisi- 
ruošimas“. Kas džiova serga, nors gerą maistą valgo. 
ne ką jam padeda. ; 

„Ar gali žmogus paslėpti ugnį savo antyje, kad ne- 
degtų jo drabužiai?“ — klausia Salemonas (Pr. 6, 27). 
„Mūsų Dievas yra ryjanti ugnis“ (Žyd. 12, 29). Kristus 
ateina pas mus šv. Komunijoje, kad tą šv. ugnį užkurtų 
mūsų širdyse. „Atėjau į žemę siųsti ugnies, — sako 
Išganytojas, — ir ko gi norėčiau, jei ne to, kad kūren- 
tųsi“ (Luk. 12, 49). 

„Kas per šėtoniškas darbas, — stebisi Vilgelmas Pa- 
ryžietis, — kad tarp didelės liepsnos mūsų sielos pasi- 
lieka šaltos Dievo meilėje!“. Būna tai dėl to, kad mes 
priimti Švenč. Sakramentą prideramai neprisiruošiame. 
Ugnis akies mirksnyje apima sausus medžius, o drėg- 
nus pamažu svilina; taip ir siela. gerai pasiruošusi prie | 
šv, Komunijos, užsidega meilės liepsnomis, 0 neprisi- 
rengusi, kaip reikiant, palieka šalta. 

Šventieji dėl to turėdavo didelę naudą iš ašių šv. 
Komunijų, kad rūpestingai rengdavosi jas priimti; pri- 
imantys Švenč. Sakramentą, tie daugiau malonių gauna, 
kurie geriau pasiruošia. Kad jūsų Komunijos būtų vai- 
singos, šiandien sakysiu, kaip reikia ruoštis į Komuniją. 
Būtent, reikia eiti prie Dievo Stalo: I. su gryna sąžine. 
II. su gyvu tikėjimu, III. didele pagarba ir IV. karšta mei- 

le. „Teištiria pats save žmogus, ir taip tevalgo tos duo- 
nos“. 

I. Pirmaisiais Bažnyčios amžiais, prieš dalinant 
Švenč.  Sakramentą, išeidavo dijakonas ir įspėdavo 
žmones: „Kurie neprisiruošę priimti taip didelės pa- 
slapties, teeina šalin; kiti artinkitės su tikėjimu, pagar- 
ba ir meile!“ Iš to galite matyti, kaip rūpinosi Bažny- 
čia, kad kas, gink Dieve, nevertai nepriimtų Svenč. Sa- 
kramento. 

Šventa Komunija, tai angelų duona, paskirta 
Dievo vaikams, kurios neleista, kaip sako Pats Išgany- 
tojas: „mesti šunims“ (Mor. 7, 27). Užtat  persergi 
apaštalas šv. Povilas: „,Teištiria žmogus pats save, ir 
taip tevalgo tos duonos.. Nes kas valgo... nevertai, tas 
valgo... sau teismą, neatskirdamas Viešpaties Kūno“. 

Kiekvienas, norįs eiti prie Komunijos, „teištiria pats 
save žmogus“, teperkrato savo sąžinę, ar ji laisva nuo 
sunkios nuodėmės. Laisvė nuo mirtingojo nusidėjimo 
tai nekaltybės rūbas, reikalingas norintiems dalyvauti 
nekalčiausio Avinėlio vestuvėse. Kurs be to nekaltybės 
drabužio drįstų prisiartinti prie Dievo stalo, pelnytųsi 
rūščią bausmę. 

Dievas su juo taip pasielgtų, kaip Evangelijoje ap- 
rašytas karalius su žmogum, įėjusiu į karalaičio vestuves 
be iškilmingo rūbo. Paklausęs: „,Prieteliau, kaip čia 
įėjai, neturėdamas vestuvių drabužio?... — tarė kara- 
lius tarnams: Surišę jam rankas ir kojas, išmeskite jį 
laukan, į tamsybes; ten bus verksmo ir dantų grieži- 
mo“ (Mat. 22, 13). 

Jėzus Kristus per paskutinę vakarienę pirma, negu 
“ davė apaštalams šv. Komuniją, mazgojo jų kojas. Šv. 
Petras tarė: „Viešpatie, ne tik mano kojas, bet ir ran- 
kas, ir galvą!“ Sako jam Jėzus: Kas nusiplovęs, nepri- 
valo daugiau, kaip tik kojas nusimazgoti; jis visas ne- 
suteptas“ (Jon. 13, 10). Tuo parodė, kaip. gryna turi 
būti sąžinė to, kas eina prie Švenč. Sakramento. 

Tie Išganytojo žodžiai, — anot šv. Bernardo, — 
reiškia, jog priimti šv. Komunijai su didele nauda nega- 
na būti be sunkių nuodėmių, bet pravartu dar nusiplau- 


Vad. sak., 6. 

ti kojos nuo prilipusių kelyje dulkių, tai yra: būti lais- 
vam nuo žemiškų palinkimų, kurie traukia žmogų nuo 
Dievo, riša pric žemės ir taip mažina šv. Komunijos 
vaisius. 

Todėl, kada cinate prie Švenč. Sakramento, be mir- 
tingojo nusidėjimo, žiūrėkite, ar kartais neturite didelio 
prisirišimo prie kokios nors kasdieninės, mažos nuodė- 
mės. Tiesa, šv. Komunija, priimta su kasdiėniu, nedideliu 
nusidėjimu, nėra šventvagiška; bet neveda taip gausių 
vaisių, kaip imama visai gryna sąžine. 

Buvo Šventųjų, kurie kasdien imdami Švenč. Sa- 
kramentą. kadien eidavo ir išpažinties; žinoma, saky- 
davosi ne sunkius nusidėjimus, nes tokių neturėdavo; 
bet apsivalydavo nuo kasdienių šio gyvenimo dulkių, 
kurių išvengt negalėdavo. Jūs gi už kiekvieną, nors ir 
mažiausią, nuodėmę sužadinkite bent gailestį, žadėki- 
te daugiaus jos saugotis, o jei galite, tai ir išpažinkite. 

Perdaug vienok nebijokite visokių mažmožių, kaip 
antai: nekantrybės, apsileidimo maldoje; šv. Komunija 
dėl to nebus netikusi; bet, jei kas negalėtų nusiraminti, 
geriausia pasiklausti savo dvasios tėvo. Taip tat iš- 
tyrę patys save, jog turite gryną sąžinę, ramiai eikite 
prie Dievo Stalo. „Artinkitės su tikėjimu, pagarba ir“ 
meile“. 

II. Prie šv. Komunijos eikite su gyvu tikėjimu! Ti- 


kėjimas yra visumet reikalingas. „Be tikėjimo, — kaip 
sako šv. Povilas, — negalima patikti Dievui“ (Žyd. 11, 
6). Bet ypač jis — reikalingas, einant prie Dievo Sta- 


lo, kame viskas remiasi tikėjimu. Kūno akimis matai 
duonos pavidalą; tikėjimas gi tau parodys, jog tame 
pavidale vra tas Pats Kristus, Kurs gimė  Betlėjaus 
kūtelėje,  Kurs paskiau mokė žmones, darė stebuk- 
lus, Kurs kentėjo ir mirė ant kryžiaus, Kurs, iš mirties: 
atsikėlęs, įžengė dangun, Kurs iš ten ateis gyvų ir mirųu-- 
siųjų teisti... 

Todėl, artindamies prie Švenč. Sakramento, suža- 
dinkite savyje gyva tikėjimą, kad, žiūrėdami į Šv. Ho- 
stiją, su apaštalu šv. Petru galėtumėt pasakyti: „Tu 
Kristus, gyvojo Dievo Sūnus“ (Mat. 16, 16). Sužadin- 
kite dar stipresni tikėjimą, negu kad matvtumėt savo- 

mis akimis, kad galėtumėt sakyti, kaip karalius šv. Liu- 
dvikas: „Akys mane gali apgauti; tikėjimas gi neapgaus“. 

Mat, kuomet visi Paryžiaus gyventojai skubinosi 
bažnyčion pasižiūrėtų Švenč. Hostijos, kurioje apsireiš- 
kė Kūdikėlis Jėzus, ir kuomet prikalbinėta karalius, 
Šventasis tarė: „Tecina tenai tie visi, kurie abejoja; ma- 
ne tikėjimas moko, kad Jėzus yra Švenčiausiame Sakra- 
mente; taip tai tikiu, tarytum, matyčiau savomis aki- 
mis; pagaliaus, akys mane gali apgauti; tikėjimas gi 
neapgaus“. 

Jeigu būtų sunku tai padaryti, mintimi statyk sau 
priėš akis šv. Tomą, kurs, apaštalams sakantiems, kad 
regėję Kristų iš mirties atsikėlusį, nenorėjo tikėti, kol 
pats išvysiąs jo rankose perdūrimo vietas, neįdėsiąs sa- 
vo rankos i atvertą Jo šoną. Kai Kristus apsireiškė šv. 
Tomui, ir tarė: „Įdėk čia savo pirštą, matyk mano ran- 
kas; ištiesk savo ranką ir įdėk į mano šoną; ir nebūk 
netikėlis, bet tikintis“, apaštalas, labai susigėdinęs savo 
netikėjimo, tarė: „„Mano Viešpats ir mano Dievas“. Jė- 
zus jam tarė: „Kadangi mane matei, Tomai, tu įtikėjai: 
palaiminti, kurie nematė ir įtikėjo“ (Jon. 20, 25—30). 

Nenorėk matyti Kristaus žaizdų, bet, žiūrėdamas i 
Švenč. Sakramentą, parpuolęs ant kelių, su giliausiu ti- 
kėjimu tark: .„Mano Viešpats ir mano Dievas“. Tu ma- 
no Dievas, Kurs mane sutvėrei; tu mano Viešpats, kurs 
mane Švenč. savo Krauju atpirkai; tikiu, jog Tu esi 
Svenč. Sakramente,  išpažistu ir garbinu Tave, kaipo 
Sutvėrėją, Išganytoją ir Teisėją; šit ateini pas manė, 
kad apdovanotum mane gausiomis savo malonėmis... 
Jei sw tokiu gyvu tikėjimu eisite prie šv. Komunijos, — 
Kristus, matydamas tai, pasakys: „Tavo tikėjimas dide- 
lis; tebūna tau, kaip nori“ (Mat. 15, 28). 

III. Artinkitės prie Dievo Stalo „su pagarba“, die- 
vobaimingumu, didžiausiu  nusižeminimu. „Nes Die- 
vas, — kaip sakė apaštalas šv. Petras, — priešinasi pui- 
kiems, nuolankiems gi duoda malonės“ (I. P. 5, 5). Tik 
pagalvokite: Kas jūs esate?  Silpni sutvėrimai, menki 
žemės vabalėliai! Ką gi norite priimti? Dangaus ir 
žemės Karalių. savo Dievą, Kuriam angelai nuolat duoda 
garbę. be paliovos giedodami: „Šventas, Šventas, Šven- 


84 PRISIRUOŠIMAS Į ŠV. KOMUNIJĄ. 


tas Viešpats, Galybių Dievas; pilnas yra dangus ir že- 
mė Jo garbės“. 

Žmogau! pajutęs, jog nevertas esi priimti Švenč: 
Sakramento, su didžiausia pagarba tark: Viešpatie, aš 
taip sunkiomis nuodėmėmis įrūstinau Tave; aš, kurio 
burnoje buvo nuolat apkalbos, keiksmai, negražūs žo- 
džiai; kurio širdyje viešpatauja neapykanta, rūstybė. 
pavydas; kurio rankose — neteisybė, skriaudos, artimo 
prispaudimas; kurio sąnariuose, kaip kirmėlės, vartos: 
pikti pageidimai; aš, taip suteptas, turiu prisiartinti 
prie Tavo Stalo, imti Švenčiausiąji Tavo Kūną ir Kraują 
„Viešpatie, aš nesu vertas, kad tu įeitum į mano širdį. 
bet tark tiktai žodį, o bus išgydyta mano siela“. 


Kad šitaip nusižemintum, daryk taip, kaip elgėsi 
Evangelijoje aprašyti ligoniai — raupsuoti, kurie, jaus- 
dami Kristaus galybę, savo gi menkumą, sutiko Jį su 
didžiausia pagarba, — „sustojo atstu ir, pakėlę balsą. 
sakė: Jėzau, Mokytojau. pasigailėk mūsų“ (Luk. 17, 13). 
Ar, kaip anas raupsuotas, kurs, — „priėjęs, pagarbino 
Jį ir tarė: Viešpatie! jei nori, tu gali padaryti mane ne- 
suteptą“ (Mat. 18, 2). Statykite save vietoje muitininko, 
kurs meldėsi bažnyčioje, — „astu stovėdamas, nedrįso 
nė akių pakelti i dangų, tik mušėsi į krūtinę ir sakė: 
Dieve, būk gailestingas man, nusidėjėliui“ (Luk. 18, 13). 
Iš tiesų sakau jums: Kristus tars žodį. o bus išganytos 
jūsų sielos... 

IV. Pagaliaus, prie Dievo Stalo „artinkitės... su 
meile“. Šv. Tomas Komuniją vadina „Meilės -sakra- 
mentu“. Vien tik iš meilės Išganytojas mums duoda 
savo Kūną ir Kraują; su meile ir mes Švenčiausį Sakra- 
mentą turime priimti. Užtat, eidami prie Komunijos 
supūkštykime kuokarščiausią meilę, sakydami: „Myliu 
Tave, Geriausias Jėzau! Mylių Tave visa širdimi; my 
liu Tave užvis labiaus ir noriu kaskart daugiau mylėti“. 

„Mano vaikeliai! -— įspėja šv. Jonas, meilės apašta- 
las, — nemylėkime žodžiu, nė liežuviu, bet darbu ir tie- 
sa“ (I Jon. 3, 18). Kaip gi pažinti, ar tikrai mylime? 
Iš troškimo, su kokiu geidžiame priimti Švenč. Sakra- 
mentą. Kas labiau trokšta, tas daugiau ir myli. Pagal- 

vokite, kas, eidamas prie Komunijos, iš širdies gali su Psal- 
mininku pasakyti: „Kaip briedis trokšta vandens šilti-' 
nių, taip trokšta mano siela Tavęs, o Dieve!“ (Ps. 41. 
2) „Šventas Jo Kūnas. — sako palaimintas Jonas Avi- 
lietis, — reikia teduoti tiems, kurie jo trokšta“. „Per 
šventą pokilį, — anot Gersono, — vie tik alkani esti pa- 
sotinti“. 

Užtat, artindamies prie Dievo Stalo, su didžiausia 
meile ir širdies karštumu. kalbėkite: ,„Mieliausias Jėzau! 
ateik kuoveikiausiai, ateik, dangaus Avinėli, nes mano 
siela geidžia tavęs; Tų mano širdies malonė ir linksmy-- 
bė; ateik pas savąjį, ateik į mano širdį, nes be Tavęs ne- 
begaliu gyventi; ateik, pažiūrėk, kaip mano siela 
Tavęs laukia, kaip nori Tave priimti. Štai regi, visaga- 
lis Dieve, kaip rengiasi Tau įtikti, taip didžiam Svečiui, 
taip maloniam Karaliui; šit, apsipylusi ašaromis, siunčia 
dangun savo dūsavimus, nekenčia nuodėmių ir trokšta 
grįžti prie Tavęs: šit, pakyrėjusi savo nusidėjimuose, 
puola prie Tavęs, apkabina brangiausias Tavo kojas. 
glaudžiasi prie Tavęs ir iš širdies gilumos šaukia: Ateik, 
grįžk, mano Numylėtasis, mano Malonė, mano Links- 
mybė! ateik, mano saldžiausias Jėzau! tegul Tave pa- 
matau ir priimu, 0 už visą sutvėrimą būsiu laimingesnis. 

a 
* * 


Taip, Mieli Klausytojai, ruoškitės, eidami prie 
Švenč. Sakramento! Tokius jausmus žadinkite savyje 
liz-pat valandos. kol išgirsite varpelio balsą, skelbiantį, 
kad tuoj bus dalinama šv. Komunija. Kuomet gi ku- 
nigas, atsigręžęs į jus, rodys Išganytoją, nors paslėptą 
duonos pavidale, sakydamas: „Štai Dievo Avinėlis, Kur- 
sai naikina pasaulio nuodėmes“... jūs su didžiausiu nu- 
sižeminimu tarkite tris kartus: „Viešpatie, aš nesu ver- 
tas, kad Tu ieitum į mano širdį, bet tark tiktai žodį, o 
bus išganyta mano siela“. Paskui, priėję prie Dievo Sta- 
lo, ramiai laukite, kol kunigas įdės jūsų burnon Šven- 
čiausį Sakramentą.... 

Jei taip, Klausytojai, priimsite šv. Komuniją, toji 
angelų duona jus — „apgins nuo visų priešų, kurie ap- 

gulę veda jus į pikta: ta dangiška dovana užgesins ju- 
'myse piktus kūno geidulius, užlies ugnį nedorų jūsų no- 
rų, suteiks jums kantrybės, Dievo ir artimo meilės, tikro 
nusižeminimo ir kitų dorybių malones; sutvarkys visą jū- 
sų gyvenimą, pririš prie Dievo šiame pasaulyje, o jums 
mirus, nuves į amžinas linksmybes, į dangiškas vestu- 
ves, kur Dievas yra savo išrinktųjų šviesa, penas ir 
linksmybė per amžius“. Amen. 


Padėka, priėmus Švenč. Sakramentą. 


„Kuo aš atsilyginsiu Viešpačiui už 
visa, ką jis yra man suteikęs“ (Ps. 115, 12). 


„ Kai Kristus penkiais duonos kepalėliais pasotino 
penkis tūkstančius žmonių, visi buvo nustebinti taip 
aiškiu stebuklu. Minia, sužavėta Jėzaus duosnumu, no- 
rėjo uždėti Jį savo karaliumi; bet Išganytojas pasišali- 
no. Kada rytojaus dieną vėl jį surado, tarė jiems. Jėzus: 
„Jūs manes ieškote ne kad matėte stebuklų, bet kad 
valgėte duonos ir buvote pasotinti.  Darbuokitės ne dėl 
žūnančio valgio, bet dėi pasiliekančiojo amžinam gyve- 
nimui“ (Jon. 6, 26), turėdamas omenyje šv. Komuniją. 

Kas suskaitys visas nuostabias paslaptis, kurios 
tilpsta Švč. Sakramente? Kas mokės tinkamai įver- 
tinti? „Šv. Eucharistija, sako šv. Tomas Villanvietis, yra 
didžiausias visų stebuklų, kuriuos Kristus yra padaręs; jai 
tinka psalmininko pranašavimo žodžiai: „Padarė savo 
stebuklų paminklą Viešpats maloningas ir gailestingas: 
jis davė maisto tiems, kurie jo bijo“ (Ps. 110, 4). Ar gi 
mes, atsiminę, kad pas mus ateina šv. Komunijoje Die- 
vo Sūnus, nustebę iš baimės nesušuksime: „Išeik nuo 
manęs, Viešpatie, nes aš žmogus nuodėmingas“ (Luk. 
5, 8). 

Bet Išganytojas nori pisilikti mūsų širdyse. Todėl 
mes turime su didžiausia meile ir pagarba Viešpačiui 
padėkoti už malonų mūsų aplankymą. Tai didžiausia 
mūsų pareiga, mums be galo svarbi, labai naudinga. 
Gausūs šv. Komunijos vaisiai priklauso nuo to, kaip mes 
elgiamės, priėmę Švč. Sakramentą. Šiandien pasikalbė- 
sime apie mūsų elgesi po šv. Komunijos; pasakysiu: 
I. apie padėkos reikalą, priėmus Švč. Sakramentą, ir 
1I. kaip turite Dievui dėkoti už ta šventą dovaną. 


85 PADĖKA, PRIĖMUS ŠVČ. SAKRAMENTĄ. 


I. Kai karalius Saliamonas pabaigė statyti bažny- 
čią ir joje pastatė Sandoros Skrynią, iš dangaus nužen- 
gė ugnis ir sunaikino prirengtąsias aukas; Viešpaties 
majestotas pripildė visą bažnyčią; žmonės, išvydę tą 
stebuklą, parpuolė ant veidų ir, garbindami Dievą, dė- 
kinga širdimi šaukė: „Malonus yra Viešpats, nes am- 
žiams patenka jo gailestingumo“ (II Par. 7). 

Didesnis be palyginimo Dievo gerumo stebuklas 
atsitinka prie šv. Komunijos. Kitados Viešpats įėjo 
puikiausion bažnyčion; o dabar apsirenka sau| butą men- 
koje žmogaus širdyje; Saliamono bažnyčią pripildė švie- 
sus debesis, Viešpaties aplankymo ženklas; žmoguje ap- 
sigyvena Jėzus Kristus, dangaus ir žemės Karalius; to- 
dėl turime didesnę, negu žydai, priedermę, dėkoti Jam 
už malonų apsilankymą. 

„Kas, priėmęs Švenčiausį Sakramentą, tuojau be pa- 
dėkos išeina iš bažnyčios, labai nedailiai elgiasi“, — sa- 
ko šv. Jonas Auksaburnis. Jei kas, pakviestas pas koki 
didelį poną, pavalgytų, atsigertų ir, nė galvos nelinkte- 
lėjęs namų šeimininkui, išeitų sau, juk patys pasakytu- 
mėt, kad tai neraguotė. Dar negražiau darote jūs, kurie “ 
atėję prie Dievo Stalo, valgote savo Viešpaties Jėzaus 
Kristaus Kūną ir Kraują ir. pasisotinę tuo dangišku pe- 
nu, kuogreičiausiai išeinate iš bažnyčios, grįžtate prie 
kasdieninių reikalų, nė valandėlės nepasimeldę. 

„Dristų sakyti, — rašo šv. Augustinas, — jog Patsai 
Dievas, nors visagalis, daugiau duoti negalėjo; nors be 
galo išmintingas, daugiau duoti nemokėjo; nors turtin- 
giausias, daugiau ko duoti nebeturėjo“. Ir tu patsai, 
prieš priimant Švenčiausį Sakramentą, sakei: „Viešpa- 
tie, aš nesu vertas, kad tu įeitum į mano širdį“... O 
priėmęs šv. Komuniją, visa tai užmiršti, nė žodžiu ne- 
atsigerinęs Dievui ųž tą šventą dovaną, eini sau. 
 Skaitome Šventajame Rašte, kad Jūdas, priėmęs. 
Švenčiausi Sakramentą, tuojau išėjo iš susirinkimo. 
„Klausykime visi, — sako dėliai to šv. Jonas Auksabur- 
nis, — gal kam pasirodys tai perrūsta,ką pasakysiu; bet; 
žiūrėdamas į daugumos apsileidimą, turiu sakyti: Jūdas, 
pavalgęs paskutinę vakarienę. nepasiliko drauge su ki- 
tais, bet patsai vienas atsikėlė ir išėjo. Jo pavyzdį seka 


PADĖKA, PRIĖMUS ŠVČ. SAKRAMENTĄ. 89 


visi lie, kurie išcina be padėkos“. Nė vienas nenorite 
Jūdo pėdomis eiti; todėl po šv. Komunijos nors valan- 
dėlę pasimelskite, pasilikę bažnyčioje. 

Pirmas bertainis, priėmus Švenč. Sakramentą, Šven- 
tųjų laikomas brangiausiu ir saldžiausiu gyvenime. ,„Po 
šv. Komunijos, sako šv. Alponsas; niekad neprivalome 
apleisti padėkos; maldingi jausmai, kuriuos prie tam 
sužadiname, turi daug didesnę Dievui vertę, negu kiti; 
nes jų vertė padidinta per esimą Kristaus, kurs yra susi- 
vienijęs su siela“. Nurodęs malonės ir palaimos gausybę, 
kuria esti pripildoma dėkinga širdis, Šventasis vaitoda- 
mas priduria: „Kokius malonės turtus praranda tie, ku- 
rie po šv. Komunijos nesirūpina jos maldauti“. 

Nėra maldos Dievui meilesnės ir mums naudinges- 
nės už padėką, priėmus Švenčiausį Sakramentą.  Dau- 
gelis mokytų dvasiškų rašytojų sako, jog, kol esti mu- 
myse Švenčiausio Sakramento pavidalai, tol šv. Komu- 
nija daugina mumyse Dievo malonę, jei tik siela, tin- 
kamai elgdamasi, save į tai priruošia. Popiežius Euge- 
nijus IV stačiai sako, jog, kaip šiaip jau valgis kūną, 
taip ir šv. Komunija sielą stiprina, mažiaus ar daugiau 
sulig tuo. kaip elgiasi Ją priėmusieji. 

Todėl dievobaimingi, šventi žmonės, priėmę Šven- 
čiausį Sakramentą, rūpinasi  kuoilgiausiai pasimelsti 
pasikalbėti su Kristumi, atėjusiu pas juos šventoje Komu- 
nijoje. Palaimintas Jonas Avilietis po Komunijos mels- 
davosi dvi valandi; šv. Aloyzas Gonzaga tris dienas reng- 
davosi prie Komunijos, o tris — dėkodavo Dievui, priėmęs 
Švenčiausi Sakramentą. 

Tėvas Baltazaras Alvarėzas dažnai sakydavo, kad 
turime labai branginti laiką po šv. Komunijos, įsivaiz- 
duodami sau, tarsi girdėtumėm iš Paties Kristaus bur- 
nos tuos žodžius, kuriuos Jis ištarė kitados savo moki- 
niams: „Mane ne visumet turite“ (Mat. 26, 11). 

Šv. Teresė sako: „Jėzus tuomet esti sieloje, kaip 
gailestingumo soste, ir pasiryžęs jai suteikti savo malo- 
nės, tardamas: — Ko nori, kad tau padaryčiau?“ — 
Tarsi sakytų: Siela vargše! Aš atėjau, kad padaryčiau 
tave laimingą; kad suteikčiau tau gausių savo malonių; 
sakyk tiktai, ko nori, -— gausi... 

Ar gi jūs nieko nepaprašysite, nepasikalbėsite su 
savo Svečiu?  Stebitės malonumu karaliaus, kurs lanko 
savo valdinius ir teikiasi su jais kalbėtis; žmogus nedrį- 
sta pasišalinti, kol karalius nori šnekėtis. Nebūkite ne- 
mandagūs! Pasielkite bent taip, kaip žmonės daro, su- 
sitikę su žemės valdovais. 

Štai Kristus. dangaus ir žemės Karalius, ateina pas 
jus šventoje Komunijoje. noromis klausosi jūsų kalbos. 
Argi jūs, netarę nė žodžio, bėgsite prie kasdieninių rei- 
kalu? Ne, jūs neišeisite iš bažnyčios tuojau, priėmę 
Švenčiausi Sakramenią; jūs Kristui padėkosite už Jo ge- 
rumą. pasiskųsite savo vargais, negalėmis, paprašysite 
reikalingų malonių... 

II.  Priėję prie Komunijos, pamažu kelkitės nuo 
Dievo Stalo, nueikite kur nors šalin ir, atsiklaupę taip 
elkitės, tarytum bažnyčioje nieko nebūtų, kaip tik jūs 
ir Kristus. Nėra geras paprotys, kaip tai kai kurie da- 
ro, tuojau po šv. Komunijos melstis iš knygos. Geriau- 
sia praleisti nors keletą valandėlių, besikalbant su Jė- 
zum, kurs yra jūsų širdyse, ir žadinant šventus jausmus. 

Tėvas Segneri sako, jog tinkamiausias sielos jaus- 
mas po Komunijos, tai didelis nusistebėjimas, pagalvo- 
jus, kad karalių Karalių, viešpačių Viešpatį, patį Dievą 
turi savyje!.. Kaip tat atsitiko? Ar tai tiesa? Gal taip tik 
atrodo? Pas mane, menką sutvėrimą, teikėsi ateiti Patsai 
Dievas, mano Sutvėrėjas ir Atpirkėjas!?... 

Kada Švenčiausioji Panelė aplankė šv. Elžbietą, to- 
ji. nustebusi „sušuko didelių balsu.. Iš kur man tai, kad 
mano Viešpaties motina, ateina pas mane?“ (Luk: 1, 43). 
Pas tave, žmogau. šv. Komunijoje ateina ne Marija, bet 
Pats Jėzus Kristus, Kurs sėdi dešinėje Dievo Tėvo Vi- 
sagalio. Todėl stebėdamasis tark: „Iš kur man ta di- 
delė malonė. kad mano Dievas atėjo pas mane“. Ste- 
bėkis su Dovidu: „Viešpatie, kas yra žmogus, kad tu jį 
atsimeni, arba žmogaus sūnus, kad jį lankai?!“ (Ps. 8, 5). 

Norėčiau Tau padėkoti, bet ką pasakysiu aš, men- 
kas sutvėrimas? Koki užmokestį duosiu Dievui už tai, 
kad, apdovanojęs mane daugybe malonių, atidavė man 
Patsai Save? „Kuo aš atsilyginsiu Viešpačiui už visa, 

ką jis yra man suteikęs?“. Matydamas, kad pats ne- 
mokėsi tinkamai padėkoti, tark Marijos žodžiais: ,,Ma- 
no siela garbina Viešpatį ir mano dvasia džiaugiasi Die- 
vuje, mano Išganytojuje. Nes jis pažvelgė į savo tarnai- 
tės žemumą. Štai nuo dabar visos kartos vadins ma- 
ne palaiminta. Nes didžių dalykų padarė man Galin- 
gasis, kurio vardas šventas. Jo gailestingumas nuo 
kartos į kartą tiems, kurie Jo bijo“ (Luk. 1, 46—50). 

Šauk talkon visas savo sielos pajėgas psalmės žodžiais 
„Ateikite, džiaukimės Viešpačiui, linksmai šaukime Die- 
vui, mūsų Gelbėtojui.  Pasitikime Jo veidą šlovinimu 
ir linksmai šaukime Jam psalmėmis; nes Viešpats — di- 
dis Dievas ir didis Karalius ant visų dievų. Nes Jo ran- 
koje visos žemės ribos ir kalnų aukštybės. Nes Jo jū- 
ra, ir Jis padarė ją ir sausumą sutvėrė Jo rankos. Atei- 
kime, pagarbinkime ir parpulkime ir verkime Viešpa- 
ties akivaizdoje, Kursai mus padarė, nes Jis Viešpats. 
mūsų Dievas. o mes Jo žmonės“... (Ps. 94). Sujunk sa- 
vo balsą su angelais, giedančiais be paliovos: „Šventas, 
Šventas, Šventas Galybių Dievas; pilnas yra dangus ir 
žemė Jo garbės“. 

Taip pagarbinęs Dievą, klausk toliau, ko Jis iš ta- 
vęs, žmogau, nori. Kada Sauliui apsireiškė Jėzus, — 
„drebėdamas ir nustebęs, jis paklausė: Viešpatie, ko . 
nori, kad daryčiau?“ (Ap. D. 9, 6). Taip pat ir tu, jaus- 
damas savyje Kristų, klausk:  ,„Viešpatie, ko nori, kad 
daryčiau?“ Savo širdies gilumoje išgirsi atsakymą: ,„Ma- 
no sūnau, duok man savo širdį; ir tesilaiko tavo akys 
mano kelių“ (Pr. 23, 26). „Kurs visas mums atsi- 
davė, — sako šv. Bernardas, — prašo iš mūsų visos šir- 
dies, tai yra: kad mes Jį mylėtumėm“. Užtat sakyk 
giesmės žodžiais: ,„Maloniausias Jėzau, Tu man didžiai 
brangus; tegul mano širdis bus Tau antras dangus“.. 
Atiduodu Tau ne tik širdį, bet kūną ir sielą, mintis, žo- 
džius ir darbus; visa, ka turiu ir kas esu; tegul bus ma- 
loni Tau mano auka... 

Bet gal tavyje viešpatauja nė vienas piktas palin- 
kams: puikybė, godumas, paleistuvavimas, pavydas, rū- 
stumas?... Jei visas atsiduodi Kristui, turi savyje panai- 
kinti visa tai, kas Jam nepatinka. .„Kas po šv. Komu- 

nijos nevaldo liežuvio, — pasakė vieną kartą Kristus šv. 
Gertrūdai, — drįsta šnekėti tuščias, melagingas, šlovę 
plėšančias, begėdiškas kalbas, tas taip elgiasi su Vieš- 
pačiu Dievu, kaip kad akmenį blokštų į savo svetį, kurs 
atėjo į jo namus“. Užtat, atsiduodamas Kristui, žadėk 
Jam nebegrįžti niekad į savo piktųs papročius. 

Kada trys karaliai, pagarbinę Kūdikėlį Jėzų, apdo- 
vanoję Jį auksu, smilkalais ir myra, rengėsi atgal į ke- 
lionę, Dievas liepė jiems grįžti kitais keliais. Ir 
tu, apdovanojęs Kristu gerų pažadėjimų auksu, karštos 


maldos smilkalais, nuodėmių išsižadėjimo myra, — ga- 
lėsi grįžti namo; bet nebevaikščiok savais keliais. ,,Ma- 
"no sūnau, — sako Viešpats, — duok man savo širdį, ir 


tesilaiko tavo akys mano kelių“. Jei ligšiol vaikščiojai 
nuodėmių keliais, dabar eik dorybių takais. 


Užtat pirmiau, negu apleisi bažnyčią, nutark, ko- 
kiais keliais žengsi, kokių vengsi.  Nuspręsk, kaip kal- 
bėsi kasdienines maldas, kaip eisi savo luomo pareigas, 
kaip elgsies su tėvais, vaikais, samdininkais, kaimynais, 
valdininkais, kaip atliksi priedermes valsčiui, valstybei, 
bažnyčiai... Kaip vaikščiosi šventadieniais į bažnyčią, 
klausysi šv. mišių, pamokslų, kaip dažnai eisi šv. sa- 
„kramentų... Kaip saugosies smuklių, girtuoklystės, kaip 
' vengsi šventvakariais negerų sueigų, vakaruškų, šokių, 
nepadorių kalbu, dainų, begėdiškų pasielgimų, plikų 
madų?... Kuriuos skaitysi laikraščius, kurių nė į rankas 
neimsi?... Už ką rinkimuose balsuosi, už Kristų, ar už 
Barabą?... - 

Numanydamas savo silpnybę, nepasitikėdamas sa- 
vo pajėgomis, maldauk: „Brangiausias mano Viešpatie! 
didžiai esu silpnas ir nusikaltęs; dabar mąstau vien tik 
apie Tavo gerybę: bet, po valandos, pagrįžusiam namo, 
prie savo darbų ir vargų. duok kantrybės ir stiprybės, 
kad vėl nesugrįžčiau į nuodėmes. Labai trokštu pasi- 
taisyti; bet jaučiu, Tau mane apleidus, neužteks man 
vieko savo sielai pakelti; taip man jaučiant savo silp- 
numą, girdžiu sieloje linksminanti ir malonųjį Tavo bal- 
są: „Ko geidi, kad tau padaryčiau?“ — ir puolu kniūpš- 
čias po Tavo kojų, šaukdamas: Viešpatie, Viešpatie! pa- 

daryk mane gerą, dorą, drąsiai kovojantį su piktais sa- 
vo palinkimais“... 1 

„Išeinu dabar iš bažnyčios, o mano Jėzau, bet Ta. 
vęs, Jėzau, niekad neapleisiu; būk Tu visados, visame 
ir visur prie manęs ir primink man visados visa gera. 
ką tu man šiandien ir taip dažnai jau parodei; pri- 
mink man ir tai, ką šiandien aš Tau, Viešpatie, pažadė- 
jau; stiprink mane tai vis laikyti ir vykdyti; o Jėzau, pa- 
silik prie manęs ir gelbėk mane visame; "Tau vienam 
noriu nuo šios dienos tarnauti, su Tavimi vaikščioti. 
Tavęs daugiau neberūstinii, Tavyje noriu gyventi ir 


mirti“. 
* 


+ * 


Mieli Klausytojai! jei taip elgsitės, priėmę Švenčiau- 
sį Sakramentą, tai jūsų Komunijos bus ir Dievui malo- 
nios, ir jums patiems išganingos. Nebūkite lengvamin- 
čiai, šalti, abejingi tai kilniausiai dieviškosios meilės 
paslapčiai; bet, priėmę Švenč. Sakramentą, privalote ne- 
užmiršti, kad turite savyje dangaus ir žemės Karalių, vi- 
sokios malonės ir palaimos Davėją; ta mintis privers 
jus taip elgtis, kaip Išganytojui patinka; tuomet patys 
patirsite, kokie malonių turtai suteikiami šv. Komunijos. 
vertai priimtos.  Gaivinkite tas mintis nuo vienos Ko- 
munijos lig kitos; tuokart įvyks Bažnyčios žodžiai, ku- 
riuos kunigas, paduodamas Švenčiaus: Sakramentą. 
kiekvienam sako: „Mūsų Viešpaties, Jėzaus Kristaus 
Kūnas tegul tavo sielą sergi amžinajam gyvenimui“. 
Amen. 


Šventvagiška Komunija. 


„Kas nors valgo tą duoną... 
nevertai, tas bus kaltas Viešpaties 
Kūnu ir Krauju“(I Kor. 11, 27). 


Kad šventa Komunija būtų išganinga, vestų gausių 
vaisių, reikia prie jos gerai prisiruošti, priėmus ją tin- 
kamai elgtis; o kad nebūtų pragaištinga, priimti bent 
su gryna sąžine, laisva nuo mirtingosios nuodėmės. To- 
dėl, kas turėdamas sąžinę suteptą nors vienu sunkiu nu- 
sidėjimu, drįstų eiti prie Dievo Stalo, — priimtų šv. Ko- 
nuniją šventvagiškai. 

Apie tokį sako šv. Povilas: „Kas nors valgo tą duo- 
ną... nevertai, tas bus kalias Viešpaties Kūnu ir Krauju“. 
Ir įspėja tas pats apaštalas: „Teištiria žmogus patsai sa- 
ve, ir taip tevalgo tos duonos... Nes kas valgo... nevertai, 
tas valgo sau teismą... neatskirdamas Viešpaties Kūno“ 
(I Kor. 11, 27—29). 

“ Yra žmonių, kurie tyčiomis, iš baimės ar iš gė- 
dos išpažintyje užslėpę sunkią nuodėmę, ar visai be gai- 
lesčio, ar be jokio noro pasitaisyti atlikę išpažintį, gavę 
šventvagiškai išrišimą, eina prie Dievo Stalo, valgo tą 
Viešpaties duoną nevertai, kalti tampa Viešpaties Kū- 
no ir Kraujo išniekinimu, pelnosi sau rūstų Dievo teis- 
mą. 

Norėčiau visai neminėti šito liūdno dalyko; bet ne- 
retos šventvagiškos Komunijos neleidžia jo nutylėti; 
priešingai, verste verčia sakyti, įspėti, gąsdinti. Todėl 
paklausykite, sakysiu: I. Kaip— baisi nedorybė šventva- 
giška Komunija ir II. kaip baisias užtraukia bausmes. 

I. Aš negaliu rasti tinkamų žodžių, kaip reikiant, 
išreikšti visam šventvagiškos Komunijos  biaurumui: 
paaiškinsiu tai palyginimais. „Ką pasakytum apie tokį 

žmogų, kursai Švenč. Sakramentą drįstų paimti purvi- 
nomis rankomis? -— klausia šv. Augustinas. — Tai būtų 
bedievystė, kurią atsiminus ir ne dievobaiminga širdis 
turi drebėti; tačiau nė joks purvas nėra taip biaurus 
Viešpaties akyse, kaip nuodėmė. Kas, padaręs nusidėji- 
mą, turėdamas negryną sąžinę, drįsta priimti Švenč. Sa- 
kramentą, tarsi spiauna veidan Išganytojui.  mindžioja 
Kristų kojomis ir Jo Kraują lieja“. 

Toksai žmogus, — anot Šventųjų Tėvų betariant, — 
tai antras Judas; nes, einąs šventvagiškai prie Švenčiau- 
sio Sakramento. elgiasi taip-pat, kaip išdavėjas per pas- 
kutinę vakarienę. Kristus tuokart apaštalams tarė: „Iš 
tikrųjų, sakau jums, vienas iš jūsų mane išduos“. Apa- 
štalai, nebepasitikėdami savimi „labai nuliūdę, ėmė 
kiekvienas klausti: Ar gi aš, Viešpatie?“ Ir Judas, nors 
gerai žinojo, kad už tris dešimtis sidabrinių prižadėjo 
žydams Kristų išduoti, tačiau prisiartinęs taipgi tarė: 
„Argi aš, Mokytojau“, išdavėjas? (Mat. 26, 22—25), o 
priėmęs Švenčiausį Sakramentą, nuėjo tiesiai pas žydus. 

Keno širdis nejaučia švento pasibiaurėjimo, žiū- 
rint į tą baisų Judo veidmainiavimą?  Taip-pat veid- 
mainiauja kiekvienas šventvagis, Judo mokinys; nes, ka- 
da kiti žmonės, jausdami save nevertais Švenčiausio Sa- 
kramento, su šventa baime artinasi prie Dievo Stalo, — 
jis drąsiai ima Švenčiausią Išganytojo Kūną ir Kraują 
savo sutepton burnon ir tarsi klausia dar: „Ar gi aš, Mo- 
: kytojau“, išdavėjas, nevertas prie Tavęs prisiartinti, Ta- 
vęs priimti, kaip ir kiti? 

Kurs daro šventvagystę, priimdamas Komuniją, tas 
elgiasi taip-pat, kaip Judas Alyvų darželyje. Kad nesu- 
prastų, pabučiavimu Judas Kristų išdavė žydams; nes 
„buvo davęs jiems ženklą, sakydamas: Kurį pabučiuosiu. 
tai jis, tą nutverkite (Mat. 26, 48). Ir šventvagis apsi- 
meta mylįs, klaupiasi, mušas į krūtinę, tarsi gerbia Kri- 
stų. „O biauri veidmainystė! — šaukia šv. Jonas Auk- 
saburnis, — rodos, duoda Išganytojui garbę; tuo tarpu. 
kiek galėdamas, Jį mirtinai įžeidžia“, užgauna Jam širdį. 
atnaujina Jo skausinus; anot Šv. Tėvų betariant: „Kaltas 
lampa Kristaus žudymu“, kaip anie žydai, kurie Jėzų 
kankino ir Kalvarijos kalne prikalė prie kryžiaus... 

„Taip, be abejonės. — sako Tertulijonas, — priimti 
nevertai Komuniją, ir antrą kartą žudyti Jėzų Kri- 
stų -— nėra jokio skirtumo“. Kitas Bažnyčios rašytojas | 
taip išsireiškė: „Žydai išniekino Jėzaus Nazariečio Kūną. 
kai Jį kalė prie kryžiaus; išniekino Jo Kraują, kada Jį 
ant žemės išliejo, nuožmiai bausdami Tą, Kurį laikė 
bausmės vertu. Jūs darote panašią šventvagystę, kuo- 
met nevertai priimate Kristaus Kūną ir Kraują; jūs tai 
išniekinate ir visa tai darote Jėzui Kristui, tarytum jo ne- 
pažintumėt, nepripažintumėt Jo šventumo ir vertės“ 
(Bossuet). 

Šventvagiai daugiau daro, negu žydai. Tie, kurie 
Kristų nužudė, nežinojo, kad Jėzus Dievo Sūnus. ,,„Nes.— 
anot Šventojo Rašto, — jei jie būtų pažinę, niekumet ne- 
būtų garbės Viešpaties prikalę ant kryžiaus“ (I Kor. 2, 
8). Todėl Išganytojas meldėsi už juos, sakydamas: „„Tė- 
ve! atleisk jiems, nes nežino, ką darą“ (Luk. 23, 34). 
Tuo tarpu katalikai tiki, kad Švenčiausiame Sakramen- 
te yra tikras Kūnas ir Kraujas mūsų Viešpaties Jėzaus 
Kristaus, drįsta vienok nevertai Jį priimti, tapti kalti 
Viešpaties Kūnu ir Krauju. 

Kada Judas per paskutinę vakarienę šventvagiškai 
priėmė Švenčiausi  Sakramentą, Kristus, su didžiausiu 
širdies skausmu tarė apaštalams: „Jūsų vienas yra vel- 
nias“ (Jon. 6, 71). Ar girdžiate, katalikai? Kristus vel- 
niu vadina šventvagį! Šventvagiška  Komunija — tai 
piktosios dvasios darbas. Užtat nenuostabu, kad Šven- 
tieji nieko taip nebijojo, kaip nevertai priimti Švenč. Sa- 
kramentą, nes, anot šv. Jono Auksaburnio, ta nuodėmė 
yra „biauriausia“. 

II. Juo didesnis nusidėjimas, tuo didesnė bausmė iš. 
tiks už jį nusidėjėlį. „Deja, tam žmogui, kurio žmogaus 
Sūnus bus išduotas. — sako Kristus Judui, — geriau 
būtų tam žmogui, jei jis nebūtų gimęs“ (Mat. 26, 24). 
Dar ant žemės begyvenant, Dievas šventvagiui siunčia 
įvairias bausmes, kurias toliau paminėsiu 

Judas pirmas priėmė nevertai Komuniją. Žinote kas 
jam atsitiko? „Pasikoręs pusiau perplyšo, ir visi jo vidu- 
riai išėjo“ (Ap. D. 1, 18). Praėjo kiek metų, krikščionių 
skaičius padidėjo įvairiuose miestuose; Korinte buvo 

negerų žmonių; pasitaikydavo šventvagiškų Komunijų 
Apaštalas šventas Povilas, įspėdamas klystančius, pa- 
rašė du raštu. Viename nurodo, jog daug tarp jų silpnų, 
ligonių, daug žuvo nuožmia mirtim, ir stačiai sako, kad 
visa to priežastis yra šventvagiškos Komunijos. 

Nesakau, jog visos nelaimės, ligos, netikėtos mirtys 
vra Dievo bausmė už nevertas Komunijas; bet, atminęs 
Judo nusižudymą, perskaitęs apaštalo žodžius: „Todėl 
daug jūsų tarpe ligonių ir neįgalinčių ir daugelis užmin- 
ga“ (Kor. 11. 30), paklausęs Šv. Tėvų, kurie sako, Dievas 
tokiomis bausmėmis plakąs už nevertas Komunijas, tu- 
riu su šv. Jonu Auksaburniu įspėti — „saugotis, nes ne- 
maža bausmė laukia tų, kurie nevertai priima“ Švenčiau- 
sį Sakramentą. 

Šv. Povilas rašte. Korintiečiams primena, kad savo 
mokslą jis gavęs iš Viešpaties Jėzaus: „Aš ėmiau iš 
Viešpaties, ką ir jums padaviau“ (I Kor. 11, 23); toliau 
taip rašo: „Kas nors valgo tą duoną... nevertai, tas bus 
kaltas Viešpaties Kūnu ir Krauju“; o kad išvengtų taip 
baisios kaltės, priduria: ,„Teištiria žmogus pats save, ir 
taip tevalgo tos duonos... Nes kas valgo... nevertai, tas 
valgo sau teismą“. 

Girdėjote jau ne sykį tuos apaštalo žodžius, bet ar 
juos gerai suprantate? Nežinau, ar kitais žodžiais aiš- 
kiau galima tas dalykas išreikšti. Šventas Povilas sako: 
Kas nevertai priima Švenč. Sakramentą, valgo sau teis- 
mą: Suvalgo jo sprendimą. Teismo nutarimas, žodžiais 
paskelbtas, galimas atšaukti; ant popierio parašytas, — iš- 
trinti; bet, kada kas teismo sprendimą suvalgo, jis lyg per- 
eina į jo kūną, kraują ir gislas; tada jo nuo to žmogaus 
atskirti nebegalima, tik Dievo gailestingumo stebuklas 
ji tegali panaikinti. 

Štai dar viena šventvagiškosios Komunijos pasekmė, 
kurios prie kitų nuodėmių nemini Šventasis Raštas. 
Judas, nors ir pirmiau nešiojo nuodėmę savo širdyje, 
tarnavo piktai dvasiai. tačiau velnias jame nebuvo dar 
„apsigyvenęs; o kai nevertai priėmė Švenč. Sakramentą, 
piktoji dvasia ji visai pavergė. Aiškiai pastebi tai Evan- 
gelija, kad ..po kąsnelio šetonas įėjo į ji“ (Jon.13, 27). 
Taip ir su šventvagiu esti. 


Vad. sak., 7. 

Dėl šventvagiškos Komunijos pakliūva žmogus į 
velnio valdžią. Dievas atima jam gausesnes savo malo- 
nes; protas apanka, širdis sukietėja, nebejaučia šventva- 
gis sąžinės graužimų. Ne keno nebesuturimas brenda 
kaskart giliaus į naujus nusidėjimus; kame ir kaip pasi- 
baigs ta ilga nedorybių grandinė, kurią pradėjo bloga 
Komunija, vienas Dievas težino. Vienas bedievis taip yra 
išsitaręs: „„Drįsk priimti vieną kartą šventvagiškai Ko- 
muniją, —nebebijosi jau nieko“. 

Kaip stabo ištiktasis nebegali  pasivaldyti, taip ir 
šventvagiui beveik negalimas daiktas pakilti iš savo- 
nedorybių; dėl to tai sako šv. Jeronimas, kad šventvagis, 
dar gyvas būdamas, pragarą su savim nešiojasi, dar ne- 
miręs tartum pradeda būti pragare. "Taip įvyksta šv. 
Povilo žodžiai: Kas nors valgo tą duoną nevertai, tas 
bus kaltas Viešpaties Kūnų ir Krauju. bus vertas rūstaus 
Dievo teismo ir pasmerkimo. 


* * * 
Duok, Dieve! kad nebūtų tarp jūsų nė vieno, kurs 
ta nedorybe būtų kaltas. Bet jei esi, —..atbusk, nusidė- 
jėlį, — šaukiu šv. Pacijono žodžiais, — atbusk, nusigąsk 


teismo, kuri savyje nešioji; šit angelai dreba, virpa Dievo 
Gimdytoja. purtosi Dievas Tėvas, Dievas Sūnus ir Dievas 
Šventoji Dvasia; visas dangus dengiasi gedula, kada ne- 
vertai artinies prie altoriaus. prie Komunijos. Angelai 
dreba, nes išniekini jų duoną; virpa Švenč. Panelė, nes 
žino, kaip gryna turi būti širdis, kuri priima Dievo Sū- 
nų; pyksta Dievas Tėvas, kad niekini mylimiausį Jo Sū- 
nų; pyksta Šventoji Dvasia, kad subiauroji Jos šventyk- 
14; Dievas Sūnus tave teisia ir atmeta, kad drįsti ateiti 
vestuvėsna be iškilmingo rūbo“. | 

Jei yra čia toksai kurs, neverstas būdamas, drįso pri- 
eiti prie Dievo Stalo, Tu patsai, Viešpatie, sutrink sukie- 
tėjusią jo širdį, kad pultu po kojų Išganytojui, Kurio 
Kūną ir Kraują išniekino; kad išpažintų kunigui, Jo vie- 
tininkui, savo nedorybes, kad atgailos ašaromis nuplau- 


tų savo purous... Viešpatie! gelbėk jį, nes geras esi, nes ' | 


begalinis tavo gailestingumas, nes pats pasakei: ,„Ne- 
noriu nusidėjėlio mirties, bet kad atsigrįžtų ir gyvas bū- 
tų per amžius. Amen. 


Šventos Mišios. 


„Nepatinkate jūs man, sako Ga- 
lybių Viešpats, ir aukos iš jūsų ran- 
kos nebepriimsiu; nes nuo saulės už- 
tekėjimo lig nusileidimo... kiekvieno 
je vietoje švenčiama ir aukojama man 
grynoji Auka“ (Mal. 1, 10). 


Visi kilti sakramentai yra tik Dievo malonių 


šaltiniai; Švenčiausias gi — ne tik sakramentas, 
bet ir auka Dievui. „Naujojo Įstatymo auka, — sako 
Lijono vyskupas Irėnas, — yra Švenčiausias Sakra- 


mentas. kurį Kristus įstatė drauge, kaip auką ir sa- 
kramentą“. 

Jau žinote apie Švenčiausį Sakramentą, kaipo gau- 
siausį Dievo malonių šaltinį; toliau jums sakysiu apie 
tą pati sakramentą, kaip auką Dievui dėl Jo permal- 
davimo už mūsų nusidėjimus, išmeldimo iš Jo reika- 
lingų malonių, dėl verto Jo pagarbinimo ir padėkos 
Jam už suteiktas geradarybes. 

Šiandien aplamai pasakysiu, I. kokios buvo Seno- 
jo Įstatymo aukos, II. kokia dabar Auka Naujame Ista- 
tyme. Ją per pranašą Malakiją Dievas paskelbė žy- 
dams: ,„Nepatinkate jūs man, sako Galybių Viešpats, 
ir aukos iš jūsų rankos nebepriimsiu; nes nuo saulės 
užtekėjimo lig nusileidimo... kiekvienoje vietoje šven- 
čiama ir aukojama man grynoji Auka“. 

I. Nuo žilos senovės per visus amžius žmonės jau- 
tėsi kaltais Viešpaties akyse; ieškojo būdų, kuriais ga- 
lėtų atsiteisti už savo kaltes; darė aukas, degino že- 
mės vaisius, žudė galvijus, nekartą net ir žmones. Visa 
tai darė, kad Dievą permaldautų, išmelstų iš Jo rei- 
kalingų malonių, padėkotų už gautas gėrybes, Jį ver- 
tai pagarbintų... Ir lig šios dienos taip pat tebedaromos 

į 
tos pačios aukos tamsių pagonų, kurių dar neapšvietė 
Kristaus mokslas. 

Kaip tai matoma iš aukų Kaino ir Abelio, Jevos ir 
Adomo vaikų, iš pradžios žmonės ką turėdavo, tai Die 
vui aukodavo. Kainas — artojas degino žemės vaisius, 
Abelis, kaipo piemuo, aukojo Dievui avinėlį Bet vė- 
liau žydams, Dievo išriktai giminei, Mozė įsakė, kokios 
turi būti aukos; daugiausia buvo kruvinų; papiaudavo 
jauti, ar avinėlį, ar ožį, ar balandėlį, kraują išpildavo, 
mėsą gi degindavo ant aukuro. Visos tos aukos Salia- 
mono bažnyčioje buvo daromos su didžiausia iškilme. 
Nieko žydai nesigailėjo, kad tik įtiktų Dievui. 

Degindami aukas, paversdami jas pelenais, žydai 
norėdavo parodyti, kad jie Viešpaties akyse nieko ne- 
reiškia, tarsi pelenų sauja; labiausiai kruvinomis au- 
komis, kuriose buvo žudomi galvijai ir jų kraujas lie- 
jamas, tartum rodė Dievui, kad jie patys baustini mir- 
timi, kad pasiryžę, jei reikėtų, savo gyvybę paaukoti. 
Toksai žmonių nusižeminimas aukose, kuriomis „,da- 
roma... nuodėmių atsiminimas“ (Žyd. 10, 3), — Dievui 
patikdavo, net jų Viešpats reikalaudavo, ypač kad jos 
turėjo žydams statyti prie akis būsimą Naujojo Įstatymo 
auką, kurią Jam turėjo padaryti vienatinis Jo Sūnus, Jė- 
zus Kristus. j 

Dažniausiai žydai aukodavo Dievui avinėlius. Prieš 
išeinant iš Egipto, Mozė žydams liepė papiauti avinėlį; 
jo krauju patepti savo namų duris, pati gi avinėlį išsi- 
kepus suvalgyti.  Avinėlio kraujas išgelbėjo žydų pir- 
magimius nuo mirties: angelas žudęs visus Egiptiečių 
pirmagimius, aplenkė butus, kurių durys buvo apšlak- 
stytos avinėlio krauju. Tam atsitikimui atminti Mozės 
buvo isakyta kasmet Velykose valgyti avinėlis; negali- 
ma buvo nė vieno jo kaulo sutrupinti; kepdavo jį 
visą ištiesus ant dviejų vielų, pervertų kryžmais, tar- 
si nukryžiuotą. Šitas velykinis avinėlis turėjo žydams 
statyti prieš akis Dievo Avinėlį, kurs išnaikins pasau- 
lio nusidėjimus, kurs savo krauju ir mirtimi ant kry- 
žiaus išliuosuos žmones iš daug blogesnės nelaisvės, 
negu Esipto. iš piktosios dvasios vergovės ir amžinos 
prapulties. 

Visos Senojo Įstatymo aukos tik tada teturėjo yer- 
tę Viešpaties akyse, kai žydai jas darė su tikėjimu į 
ateisianti Mesiją, Jėzų Kristų. kurio kruviną kančią ir 
mirti jiems primindavo. Pačios jos Dievo permauldauti 
negalėjo. Dar Mikėjas pranašas klausė: „Ką verta au- 
kosiu Viešpačiui? ar gi jam darysiu deginimo auką ir 
veršius metinius? ar gi Viešpats galima permaldauti 
avinų tūkstančiu, ar daugeliu tūkstančių riebių ožių?“ 
(Mik. 6, 6). Šventas gi Povilas žydams stačiai sakė“ 
„Negalima veršių ir ožių krauju atimti nuodėmės“ 
(10, 4). : 

Todėl, kai žydai pamiršo Mesiją, darė aukas vien 
senu įpratimu, pranašas Malakijas paskelbė jiems: „„Ne- 
patinkate jūs man, sako Galybių Viešpats, ir aukos iš 
jūsų rankos nebepriimsiu; nes nuo saulės užtekėjimo lig 
nusileidimo... kiekvienoj vietoj švenčiama ir aukojama 
man grynoji Auka“. Tuomet maldingieji Senojo Įstaty- 
mo žmonės ėmė dūsauti: „Rasokite, dangūs, iš aukšty- 
bių, ir tegul debesys išlyja Teisųjį, tegul atsiveria žemė 
ir teželdo Gelbėtoją“ (Iz. 45, 8), kad sutaikintų žmones 
su Dievu. | 

Pagaliaus atėjo laikas. Dievas Tėvas pasigailėjo 
kaltos žmonių giminės; atsiuntė Tą, „kurs buvo siųsti. 
nas, kurs buvo tautų laukiamas“. „Nes taip Dievas my- 
lėjo pasaulį, jog davė savo viengimį Sūnų, kad kiekvie- 
nas, kurs į Jį tiki, nepražūtų, bet turėtų amžinąji gy- 
venimą. Nes Dievas nesiuntė savo Sūnaus į pasaulį pa- 
saulio teisti, bet kad pasaulis per jį būtų išgelbėtas“ 
(Jon. 3, 15—17). 

Žmonės nusidėjo Dievui per nepaklusnumą; Kri- 
stus, ieidamas i pasaulį, sakė: „Aukos, atnašos tu ne- 
norėjai, bet kūną man prirengei. Deginamosios aukos 
už nuodėmes tau nepatiko. Tuomet aš tariau: Štai aš 
ateinu daryti Tavo. o Dieve, valios“ (Žyd. 10, 5—9). 
Visas Išganytojo gyvenimas ant žemės buvo tarsi nuo. 
latinė auka už žmonių nusidėjimus. „Jis, esme būda- 
mas.. lygus Dievui... patsai save ištuštino, prisiimda- 
mas tarno pavidalą, pasidaręs panašus į žmones ir vir- 
Šujine išvaizda rastas, kaip žmogus. Jis pats save pa- 

sižemino, pasidaręs paklusnus iki mirčiai, mirčiai gi 
kryžiaus“ (Pil. 2, 6—8). 

Dievui permaldauti Kristus už žmonių nuodėmes 
paaukojo savo gyvybę. Kada prie kryžiaus prikaltą, 
žydai pakėlė jį aukštyn, — Išganytojas tris valandas 
kabėjo tarp dangaus ir žemės, tarp kaltų žmonių ir įrū- 
stinto Dievo; iš Jo žaizdų tekėjo Švenčiausias Kraujas, 
kurs nuplovė žmonių nedorybes; nes „be kraujo išlie- 
įimo nėra atleidimo“ (Žyd. 9, 22). Pagaliaus, kada ga- 
na padarė Dievo teisybei, sutaikęs žmones su Viešpa- 
čių, Jėzus mirštančiu balsu tarė: „Atlikta, ir, nulenkęs 
galvą, atidavė dvasią“ (Jon. 19, 30). 

II. Taip „atlikta“ Kristaus auka, kurios laukė . 
žmonės kelis tūkstančius metų, kurią ženklino visos Se- 
nojo Įstatymo aukos; Ji atlikta per Išganytojo mirti 
ant kryžiaus. „Kristaus Kūno ir Kraujo auka, — sa- 
ko šv. Leonas, — dubar atstoja visas įvairias aukas“. 
Mums dabar nebereikia daryti veršių, ožių, avinų au- 
kų, nes atlikta auka Dievo Avinėlio, kurs išnaikino pa- 
saulio nusidėjimus. „Juk mūsų velykinis Avinėlis Kri- 
stus jau paaukotas“ (I Kor. 5, 7). „Jis yra permalda- 
vimas už mūsų nuodėmes; ne tiktai už mūsų, bet ir 
už viso pasaulio“ (I Jon. 2, 2), nes „Kristus numirė už 
visus“ (II Kor. 5, 15). 

Dievo Sūnaus auka Jo mirtim ant kryžiaus nepa- 
sibaigė. Kaip Sename Įstatyme Dievas norėjo, kad įvai- 
-rios aukos nuolat žydams statytų prieš akis būsimą kry- 
žiaus auką, — taip ir Kristus padarė, kad žmonės niekad 
neužmirštų Jo kryžiaus aukos ir naudotųsi jos vaisiais. 
Užtat per paskutinę vakarienę įstatė nepaliaujančią šv. 
mišių auką, kuri primintų žmonėms Jo kruviną kančią 
ir mirti ant kryžiaus. 

Šv. mišių įstatymą Šventasis Raštas šitaip aprašo: 
„Valgant vakarienės, Jėzus ėmė duonos, palaimino ją, 
ir laužė, davė savo mokiniams ir tarė: Imkite ir val- 
gykite; tai yra mano Kūnas. Ėmė ir taurę, dėkojo, ir 
jiems davė. sakydamas: Gerkite iš jos visi; nes tai yra 
mano Kraujas Naujosios Sandoros, kurs bus išlietas už 
daugelį nuodėmėms atleisti“ (Mat. 26, 26— 28). „Tai 
darykite mano atsiminimui“ (Luk. 22. 19). „Nes kiek 

kartų jūs valgysite tą duoną ir gersite tą taurę, jūs 
skelbsite Viešpaties mirtį, iki Jis ateis“ (I Kor. 11, 26). 

Mišių auką pirmi laikė apaštalai. Lig šios dienos 
užsiliko. Romoje šv. Pudencijos bažnyčioje aukuras su 
parašu: „Prie šito altoriaus šv. Petras aukodavo Vieš- 
paties Kūną ir Kraują už gyvus ir mirusius“. Apašta- 
las šv. Povilas sakosi: „Mes turime altorių, nuo kurio 
neturi teisės valgyti tie, kurie tarnauja padangtei“ (Žyd. 
13, 10). Apaštalas šv. Andriejus prokonsului, kurs jam 
liepė dievaičiams aukas daryti, šitaip atsakė: „Aš Visa- 
galiam Dievui, kurs vienas tėra tikras, kasdien aukoju 
ne veršių mėsą, ne ožių kraują, bet prie altoriaus ne- 
kaltą Avinėlį, kurio kūną, nors visi tikintieji žmonės 
valgo, tačiau Avinėlis, kurs buvo paaukotas, visas pa- 
lieka ir gyvas“. 

Po apaštalų šv. mišias laikė vyskupai ir kunigai: 
nes, anot Lijono vyskupo Irėno: „Kristus norėjo, kad 
Jo mokiniai darytų Dievui auką... Paėmė duoną... dė- 
kojo ir tarė: Tai yra mano Kūnas; po to, — vyno tau- 
rę... ir pareiškė, jog tai švenčiausias Jo Kraujas. Tokiu 
būdu išmokė mus daryti Naujo Įstatymo naują auką, ku- 
rią šv. Bažnyčia gavo iš apaštalų ir daro ją Dievui visame 
pasaulyje, kaip tai jau pranašavo Malakijas. Šv. mišios 
bus laikomos per visus amžius, iki pasaulio pabaigos. 
Taip įsakė patsai Kristus: „Kiek kartų jūs valgysite tą 
duoną ir gersite tą taurę. jūs skelbsite Viešpaties mirtį, 
iki Jis ateis gyvų ir mirusiųjų teisti“. 4 Xvr //, At 

Nemanykite, kad šv. mišių auka yra tiktai Kristaus 
mirties atminimas. Nėra tai vien atminimas, bet ir at- 
kartojimas. Kiekvienose šv. mišiosė Kristus aukojasi Die- 
vui Tėvui, kaip Kalvarijos kalne. „Žmogau, — sako 
šv. Jonas Auksaburnis, kuomet matai kunigą, lai- 
kantį šv. mišias. nemanyk, kad jis aukoja tą šv. mišių 
auką, bet tikėk, jog ją daro pats Kristus, prie altoriaus 
esąs, tik neregimas tavomis akimis“. Kunigas atlieka 
tik apeigas, kalba maldas. o pats Kristus Auką daro. 
„Nes priderėjo, kad toks mums būtų vyriausias kuni- 
gas, šventas, nekaltas, nesuteptas, atskirtas nuo nusidė- 
jėlių ir aukštesnis už dangų“ (Žyd. 7, 26). 

Kad tai suprastum, žinck, žmogau, jog visos apei- 
gos yra tik šv. mišių pagražinimus; tai daro kunigas 
savo vardu. Bet, kada prieina šv. mišių esmę, peresy- 
binimą duonos ir vyno į Kristaus Kūną ir Kraują, — 
ne be savo, bet paties Kristaus vardu sako: „Tai yra 
mano Kūnas; tai vyra mano Kraujas“; arba, geriau sa- 
kant, šituos žodžius ištaria patsai Kristus kunigo lūpomis. 
Aiškus dalykas, kad ir švenčiausio kunigo burnoje posakis 
— „tai yra mano Kūnas, tai yra mano Kraujas“, — bū- 
tų melagystė ir piktažodžiavimas. Tais žodžiais pats 
Kristus paverčia duoną ir vyną savo Kūnu ir Krauju, 
aukoja tai Dievui, kaip kad ant kryžiaus aukojosi. 

Kuo būdu Kristaus kančia ir mirtis Mišiose atsi- 
kartoja, — mes silpnu savo protu negalime suprasti. 
„Aš vienas težinau ir tikrai tesuprantu, — apreiškė Kri- 
stus šv. Matildai, — kaip aš kasdien ant altorių save 
aukoju; ne tik tai krikščionis, bet ir Serafinas, net ir vi- 
sos dangaus Galybės negali to gerai permanyti“. „Kiek 
jūrose lašų, kiek saulės spindulių, kiek ant dangaus 
žvaigždžių, kiek ant žemės gėlių, — tiek šv. Mišiose pa- 
slapčių“, — sako šv. Bonaventūra. 

Žinoma, šv. mišiose Kristus nebekenčia, nebelieja 
Kraujo, nebemiršta: bet, rasi, taip gyvai rodo Viešpačiui 
Dievui savo Kūną ir Kraują. savo kančias, žaizdas ir 
mirtį, kad, tarytum, ir dabar kenčia, miršta, kaip kad 
mirė ant kryžiaus. Gražiai apie tai sako vyskupas šv. 
Vilgelmas: ,,„Kada pagalvoju, jog šv. mišiose ant altoriaus 
Viešpats Jėzus aukoja save dangiškajam Tėvui, — ne 
mažesnis mane suima skausmas, kaip kad, stovėdamas 
ant Kalvarijos kalno, žiūrėčiau į Jėzų, prikaltą prie: 
kryžiaus“. 


i 2 


Toksai, Mieli Klausytojai, Bažnyčios mokslas apie: 
šv. mišių auką. Vokietijos Oberammergau miestelyje 
kas dešimti metai vaidinama Kristaus kančia; jos pa- 
sižiūrėti suvažiuoja tūkstančių šimtai net iš tolimiau- 
sių šalių. Pagalvokite, kas dėtųsi tarp žmonių, jei Kri- 
stus bent vieną kartą metuose kur-nors tolimame kraš- 
te regimu būdu nužengtų ant žemės, taip pat, kaip Kal- 


ŠVENTOS MIšIOS. 105 


varijos kalne, duotų save prikalti prie kryžiaus ir tuo- 
met visiems, ten esantiems, suteiktų kokios kas nori 
malonės. Be abejo, kiekvienas visa širdimi trokštų sa 
vomis akimis pamatyti tą reginį; plūstų iš visų šalių 
žmonės i tą stebūklingą vietą; rastųsi ten ateivių iš to- 
limiausių kraštų; susirinktų tenai tokia žmonių daugy- 
bė, kokios niekur neesti... Visi su didžiausiu pamal- 
dumu spaustųsi prie kryžiaus pamatyti Viešpatį, pasi- 
melsti prie Jo ir išmelsti sau reikalingų malonių. 

Supraskite! ne syki metuose, ne tolimame krašte, 
bet kasdien, kiekvienoje bažnyčioje šv. mišiose Kristus 
nužengia iš dangaus ant mūsų altorių ir kartoja kry- 
žiaus auką. "Tiesa, kūno akimis neregime ten Kristaus; 
bet tikėjimas rodo, kad šv. mišios yra ta pati auka, ku- 
rią Kristus kitados padarė Kalvarijos kalne. Nereikia 
tolimos kelionės, kadangi daugiausia bažnyčios arti. Ne- 
reikia ilgai laukti ateinančio Kristaus, nes varpas skel- 
bia, kada prasidės toji Auka. Kaip ant Kalvarijos kal- 
no, taip ir bažnyčioje, per šv. mišias karšta malda gali- 
te išmelsti sau reikalingų malonių, Todėl neapleiskite 
Mišių šventadieniais; kas gali, eikite ir šiokiomis die- 
nomis; tik per Mišias elkitės, tarytum stovėtumėt po 
Kristaus kryžium ant Kalvarijos kalno; būkite tikri, kad 
- susirinksite sau daug nuopelnų amžinajam gyvenimui 
Amen. 


Šv. mišių apeigos. 


(Nuo pradžios lig Kanono). 


„Ateina valanda ir dabar jau yra, 
kuomet tikri garbintojai garbins Tė- 
vą dvasioje ir tiesoje“ (Jon. 4, 23). 


Paskutinėj vakarienėje, įstatydamas šv. mišių au- 
ką, — „Jėzus ėmė duonos, palaimino ją, ir laužė, ir da- 
vė savo mokiniams, ir tarė: Imkite ir valgykite; tai yra 
mano Kūnas. Ir ėmė taurę, dėkojo, ir jiemns davė, sa- 
kydamas: Gerkite iš jos visi; nes tai yra mano Kraujas 
naujosios sandoros, kurs bus išlietas už daugelį nuo- 
dėmėms atleisti“ (Mat. 26, 26—28). „Tai darykite ma- 
no atsiminimui“ (Luk. 22. 19). Tais žodžiais Kristus 
įstatė šv. mišių esmę, jog duona ir vynas paverčiamas 
Jo Kūnu ir Krauju. Isteigimą gi to peresybinimo apei- 
gų, kaip ir kituose  sakramentuose, paliko patiems 
apaštalams ir jų įpėdiniams. 

Kristus, prieš įstatant šv. mišias, nuplovė apašta- 
Jams kojas, turėjo i juos prakalba; įstatęs vėl davė 
jiems ivarių ipsėjimų: atkalbėjo už juos ir už visus ti- 
kinčiuosius iškilmingą maldą ir, užgiedojęs garbės gies- 
mę, pabaigė šv. mišių auką. Taip pat apaštalai ir jų 
įpėdiniai. labiausia Romos Popiežiai, laikydami šv. mi- 
šias, prie tikros aukos pridėjo visokių apeigų, maldų 
ir Šventojo Rašto ištraukų. Taip ilgainiui atsirado da- 
bartinis šv. mišių laikymo būdas. 

Vyskupai, susirinkę Tridente, nutarė, kad šv. mi- 
šių apeigos turi sukelti tikinčiuose dievobaimingus jaus- 
mus ir išreikšti aukos svarbą (Ses. 22, can. V). Dėl to 
kiekvieno kataliko vra šventa priedermė gerai suprasti 
tų maldų ir apeigų reikšmę, kad ateitų valanda, kuo- 
met visi krikščionys, kaipo tikri Dievo garbintojai, gar- 

bins Tėvą dvasioje ir tiesoje. Užtat šiandien aiškin- 
siu jums šv. mišių apeigas; sakysiu I. apie prisirengi- 
mą, TI. mišių ižangą ir III. atnašavimą. 

"I. Kunigas, laikysias Mišias, pasimeldžia zakristi- 
joje apsivelka bažnytiniais rūbais ir, paėmęs taurę, su 
tarnaičių, kurs neša mišiolą, eina prie altoriaus. Pa- 
dėjęs taurę altoriaus viduryje, atidengia mišiolą ir grįž- 
la prie altoriaus laiptų. Čia, pradėdamas mišias, kuni- 
gas žegnojasi: „Vardan Dievo, Tėvo ir Sūnaus, ir Šven- 
tosios Dvasios“: daro tai, prisimindamas sau, kad atna- 
šaus Dievui,  Trejybėje vienam, tą pačią auką, kuria 
Kristus darė ant kryžiaus; dėl to ir per visas Mišias kry- 
žiaus ženklas nuolat vartojamas. 

Persižegnojes kunigas sako: „Eisiu prie Dievo al- 
toriaus“. Tarytum stebėtųsi: Ar gi man, menkam žmo- 
gui, eiti prie Viešpaties altoriaus.  Mišioms tarnaująs, 
tarsi bijodamas, kad baimė nesuturėtų kunigo nuo šv. 
mišių laikymo, rodos, ragina jį žmonių vardu, kurie no- 
ri Mišių klausyti: — Taip, eisi „prie Dievo (gero, malo- 
naus), kurs linksmina mano jaunystę“. Tada kunigas 
pakarčiui su tarnaičiu kalba Psalmę, kuria išreiškia sa- 
vo troškimą eiti prie altoriaus, atnašauti Dievui auką; 
dar kartą sako: „Eisiu prie Dievo altoriaus, prie Die- 
vo“, šaukiasi Jo žodžiais: ,„Mūsų pagalba varde Vieš- 
paties“ galingojo, — „kursai sutvėrė dangų ir žemę“. 

Bet, jausdamas save nevertu laikyti šv. mišias, že- 
mai nusilenkęs kunigas išpažįsta savo nusidėjimus, kal- 
bėdamas išpažintį:  „Išpažįstu Visagalinčiam Dievui... 
nes sunkiai nusidėjau mintimi, žodžiu ir darbu. Mano 
kaltybė! mano kaltybė! visųdidžiausia mano kaltybė!..“ 
Mušasi tris kartus į krūtinę, gailėdamasis už nuodėmes 
ir prašo Švenčiausią Mariją Paną, visus Šventuosius ir 
esančius bažnyčioje žmones, vadindamas juos broliais, 
melstis už jį. Žmonės tuojau vykdo kunigo prašymą. 
melsdamiesi su tarnaičiu: „Tegul pasigailės tavęs visa- 
galis Dievas ir, atleidęs tavo nuodėmes, tenuves tave į 
amžinąji gyvenimą“. 

Sulig šv. Jokūbo patarimu: „Išpažinkite kits kitam 
savo nuodėmes ir melskitės vieni už kitus, kad būtu- 
mėt išgelbėti“ (5, 16), kai tiktai kunigas atsako — 

„Amen — o, kad taip būtų!“ — tuojau žmonės kalba 
visuotinę išpažinti, gailisi už savo nusidėjimus, prašo 
dangaus Šventuosius ir kuniga užtarimo pas Dievą. Ku. 
nigas, užtardamas žmones, meldžiasi: „Tegul pasigailės 
jūsų visagalis Dievas ir, atleidęs jūsų nuodėmes, tenu- 
ves jus į amžinąjį gyvenimą“. Žmonės atsako — 
„Amen“. Tada, sujungdamas ir save, kunigas tęsia: 
„Mūsų nusidėjimų atleidimą, išrišimą ir dovanojimą te- 
suteiks mums visagalis ir gailestingas Viešpats“. 

Žmonės meldžiasi už kunigą, kunigas už žmones, 
visi gailisi už savo nuodėmes. Su pamėgimu žiūri Vieš- 
pats į minią, kuri mušasi į krūtinę. Todėl kunigas su | 
viltimi sako: „Dieve, Tu atsigręžęs atgaivinsi mus“ — 
„Ir tavo žmonės džiaugsis Tavimi“. Dar atkalbėjęs ke- 
letą eilučių pakarčiui su tarnaujančių, kunigas eina prie 
altoriaus, melsdamos:  .„Pašalink nuo mūsų, meldžia- 
masai Viešpatie, mūsų nedorybes, kad prie Šventųjų 
Švento (altoriaus) gryna sąžine  prisiartinti  būtumėm 
verti. Per Kristų, mūsų Viešpatį“. Priėjęs altorių, ku- 
nigas bučiuoja tą vietą, kur įdėtos Šventųjų relikvijos, 
dar syki meldžia Viešpati nuodėmių atleidimo per už- 
tarimą Šventujų, kurių čia yra relikvijos, ir visų Šventųjų. 

II. Taip prisiruošęs, eina kunigas prie mišiolo; skaito 
kelias paimtas iš Švento Rašto eilutes, kurios Įžanga 
vadinasi; atkalbėjes ją, pakarčiui su tarnaujančiu, sa- 
ko tris kartus „Kyrie eleison“, ir tris sykius „„Christe 
eleison“, ir dar tris kartus „Kyrie eleison“. Yra tai grai- 
kiški žodžiai, reiškią trejopą meldimą pasigailėjimo: 
„Viešpatie, pasigailėk! Kristau, pasigailėk, Viešpatie pa- 
sigailėk!“ Nors visos mišios laikomos lotynų kalba, 
tačiau Bažnyčia savo maldose vartoja keletą žodžių 
graikišku, net žvdiškų, parodyti, kad Kristus į šv. savo 
tikėjimą kviečia visus, neišskiriant nė vienos tautos. 

Po „Kyrie“ kunigas altoriaus viduryje, pakeldamas 
rankas aukštyn, gieda, kartais balsiai skaito giesmę, ku- 
rios pirmus žodžius yra giedoję angelai, sveikindami 
Kristų, gimusi Betlėjuje, — „Gloria in excelsis Deo!“ — 
„Garbė Dievui aukštybėse ir ant žemės ramybė gerosios 
valios žmonėms...“ Baigęs „Gloria“, kunigas atsigręžia i 
žmones, ištiesia rankas, tarsi visus norėtų apkabinti. vėl 

ant krūtinės jas sudeda, parodyti, kad linkėjimas iš 
širdies paeina, — gieda, bent sako: ,„Dominus vobiscum“ 
— Viešpats tebūna su jumis, kad galėtumėt gerai šv. 
mišių klausyti;  tarnaująs žmonių vardu atsako: „Et 
cum spiritu tuo“ — ir su tavo dvasia tebūna Viešpats, 
kad vertai šv. mišias atlaikytum. 

Dabar kunigas grįžta prie mišiolo, kur ištiesda- 
mas ir vėl jungdamas, tarytum visus į vieną vietą no- 
rėdamas sutraukti, sako ar gieda: „„Oremus“, tai yra: 
„melskimės“.  Paraginęs visus drauge su juo melstis, 
pats gieda ar skaito vieną. kartais daugiau, maldelių; 
baigia jas žodžiais: „Per mūsų Viešpatį Jėzų Kristų...“ 
Šaukiasi Jėzaus, kaipo tarpininko tarp Dievo ir žmonių, 
nes pats pasakė: „Ko tik prašysite Tėvą mano vardu. 
jis jums duos“ (Jon. 16, 23). Žmonės atsako — „Amen“ 
— tegul taip būna, tegul tavo malda, kurią Dievui nu- 
siuntei per Jėzų Kristų, Jo Sūnų, mūsų Viešpatį, bus 
išklausyta. 

Po maldų kunigas skaito ar gieda Raštą, tai yra, 
ištrauką iš Šventojo Rašto, dažniatsiai iš šv. Povilo 
laiškų, kur yra visokių žmonėms įspėjimų:  „,„Kiekvie- 
nas įkvėptas Raštas yra naudingas mokyti, sudrausti: 
pataisyti, auklėti teisybėje“ (II Tim. 3. 16). Ypač tam 
tinka rinktinės šv. vietos. Užtat Rašto skaitymui pasi- 
baigus, tarnaująs atsako: „Deo gratias!“ — ačiū Dievui 
už taip gražų pamokymą. 

Dabar kunigas skaito keletą Psalmių eilučių; eina 
į altoriaus vidurį. kur, žemai nusilenkęs, tam tikrą mal- 
dą kalbėdamas: „Apvalyk mano širdį ir mano lūpas. 
visagalis Dieve... kad vertai galėčiau skelbti šventąją 
Tavo Evangeliją...“ ruošiasi daryti tai, ką yra įsakęs 
Kristus: „Eikite tat ir mokykite visas tautas, laikyti vi- 
sa, ką tik esu jums įsakęs“ (Mat. 28, 19). Paskiau ei- 
na kiton altoriaus pusėn, kur tuo tarpu tarnas perneša 
mišiolą. 

Priėjęs mišiolą, kunigas sveikina žmones žodžiais: 
„Dominus vobiscum“ — Viešpats tebūna su jumis, kad 
gerai klausytumėt Evangelijos. Žmonės stojasi atiduo 
ti Dievo žodžiams pagarbos.  Pradėdamas Evangeliją. 

kunigas nykščiu daro mažą kryželį mišiole, kur užra- 
šyti Evangelijos žodžiai, paskui ant savo kaktos, lūpų ir 
krūtinės paženklinti, kad kataliko mintys, žodžiai ir šir- 
dies jausmai turi sutikti su šventos Evangelijos mokslu. 
Baigęs Fvangeliją, kunigas ją bučiuoja, rodydamas mei- 
lę Viešpaties žodžiams. Tarnaująs mišioms sako: „Laus 
Tibi, Christe“ — Garbė tau, Kristau, už pamokslą. 

Paskaitęs ar atgiedojęs iš Evangelijos Kristaus 
mokslo dalelę, kunigas grįžta į altoriaus vidurį, išpažį- 
sta tikėjimą į visas tiesas, kurias skelbia Kristaus Baž- 
nyčia, sakydamas: „Credo in unum Deum... — „Tikiu į 
vieną Dievą...“ Tardamas apie Dievo Sūnų, kad — 
„Isikūnijo per Šventąją Dvasią iš Panos Marijos ir ta- 
po žmogus“ — kunigas priklaupia Įsikūnijimo paslap- 
čiai pagerbti. Tikėjimo išpažinimu baigiasi pirmoji mi- 
šių dalis, arba šv. Aukos įžanga. 

III. Pačios mišios prasideda duonos ir vyno auko- 
jimu. Kunigas atsigręžia į žmones, > sveikina juos žo- 
džiais — „Dominus vobiscum — Viešpats su jumis“ 
tebūnie; ragina bendrai maldai, sakydamas ar giedoda- 
mas „Oremus -— melskimės“; skaito maldelę „„Offeto- 
rium — atnašavimu“ vadinamą; nurėdo taurę, pakelia 
aukštyn ant patenos hostiją ir meldžiasi: „Priimk, Šven- 
tasis Tėve, Visagalis Amžinasis Dieve, šitą gryną Hosti- 
ją, kurią aš, nevertas Tavo tarnas, aukoju Tau, gyvam 
ir tikram savo Dievui už nesuskaitomus savo nusidėji- 
mus, nusižengimus ir apsileidimus, už visus aplinkui 
stovinčius ir už visus krikščionis, gyvus ir numirusius, 
kad ji man ir jiems prisidėtų prie išganymo amžiname 
gyvenime“. 

Taip meldžiasi kunigas, aukodamas Hostiją, kad ją 
pašvestą Dievas priimtų savo garbei, žmonių išganymui. 
Tebesant Senajam Įstatymui, kada vyriausias kuni- 
gas ištiesdavo rankas ant aukų, jo padėjėjai pūsdavo 
trimitus; 0 žmonės. parpuolę ant veido, melsdavosi. 
Taip pat dabar tarnaujas mišioms skambina varpeliais, 
skelbia žmonėms aukojimą, kad visi melstųsi, drauge su 
kunigu atnašautų duoną ir vyna, kurie neužilgo pavirs 
Kristaus Kūnu ir Krauju. 

Po Hostijos aukojimo, kunigas tą pati daro su tau- 
re. Tpylęs jon vyno ir keletą lašų vandens, nes taip Kri 
stus darė per paskutinę vakarienę; pakėlęs aukštyn, sa- 
vo ir žmonių vardu meldžiasi: ,,Aukojame Tau, Viešpa- 
tie, išganingą taurę, maldaudami Tavo malonybę, kad 
ji, kaip gardus kvapas, kiltų aukštyn dieviškosios Ta- 
vo Didžiagalybės akivaizdon mūsų ir viso pasaulio iš- 
ganymui“. 

Dabar kunigas, žemai pasilenkęs ir padėjęs ran- 
kas ant altoriaus, visų vardu šaukiasi: „Dvasia nusiže- 
minusius ir širdimi susigraudinusius priimk mus, Vieš- 
patie; ir tegul bus padaryta šiandien mūsų auka taip, 
kad patiktų Tau, Viešpatie Dievel“. Toliau, pakelda- 
mas aukštyn rankas ir akis, kviečia Dievą, melsdamas: 
„Ateik, Pašvęstojau, visagalis amžinasis Dieve, ir pa- 
laimink (čia žegnoja Hostija ir taurę) šitą auką, prireng- 
tą Šventam Tavo Vardui“. 

Kunigas eina altoriaus šonan, plauna rankas, kal- 
bėdamas psalmę: „Aš mazgoju su nekaltaisiais savo 
rankas ir laikaus prie Tavo altoriaus, Viešpatie... Nepra- 
žudyk, Dieve, mano sielos su bedieviais..., kurių ranko- 
se vyra neteisybių“... „Tas rankų plovimas, — aiškina 
šv. Cirilius Jeruzolimietis, — primena mums, jog turi- 
me būti laisvi nuo nuodėmių, nes rankos ženklina dar- 
bus; plauti rankas reiškia — apvalyti savo darbus“. 


„Pagrižęs altoriaus vidurin, kunigas žemai nusilen- 
kia ir meldžiasi: „Priimk, Šventoji Trejybe, auką, kurią 
mes Tau aukojame atsiminimui kančios, prisikėlimo, iš 
numirusių ir dangun įžengimo Jėzaus Kristaus, mūsų 
Viešpaties; ir pagerbimui palaimintosios Marijos, visa- 
dos Panos, palaiminto Jono Krikštytojo, šventų apašta- 
lų Petro ir Povilo ir visų Šventųjų, kad ji prisidėtų prie 
jų garbės, o mūsų išganymo, ir kad teiktųsi mus už- 
tarti danguje tie, kurių atminimą darome ant žemės“... 

Kunigas. atsigręžęs i žmones, ragina: „Orate, frat- 
TeSI“... Melskitės, broliai, kad mano ir jūsų auka ma- 
loni būtu Dievui, Tėvui visagaliam“... Žmonės per tar- 
naujančius atsako: ,„(Tepriima Viešpats auką iš tavo ran- 
kų savo vardo garbei ir šlovei, taipgi mūsų ir visos 

šventos savo Bažnyčios naudai“. Kunigas, atsakęs: 


„Amen“ -— o, kad tai būtų!“ tylomis skaito vieną ar 
kelias maldeles, kurias baigia balsu: „Per omnia saecu- 
"la saeculorum — per visus amžių amžius“. Žmonės 


atsako: „Amen“, tarsi patvirtindami tai, ko kunigas ty- 
lomis prašė. 

Prasideda prefacija, tai yra, įžanga į svarbiausią 
mišių dali. Dar kartą kunigas sveikina žmones: ,„Do- 
minus vobiscum -— Viešpats su jumis“ tebūna!  Žmo- 
nės atsako: „Et cum spiritu tuo“ — tebūna ir su tavo 
dvasia“. — Kunigas: „Sursum corda“ — pakelkite. 
širdis aukštyn!“ —- Žmonės: „,„Habemus ad Dominum — 
Turime pakeltas i Viešpatį“. Kunigas aiškina, dėl ko 
reikia širdies jausmus pakelti, sakydamas: „Gratias aga- 
mus Domino Deo nostro — dėkokime Viešpačiui, mū- 
sų Dievui!“ Žmonės atsako: .„Dignum et justum est — 
verta ir teisinga“. Pažadinimui prie Dievo garbės kuni- 
gas, iškėlęs rankas, balsiai skaito ar a „Vere dig- 
num et iustum est, aeguum et salutare“. 

„Tikrai verta ir teisinga, reikalinga ir  išganinga yra, 
kad mes visados ir visur Tau, šventasis Viešpatie, visa- 
galis Tėve. amžinasis Dieve,  dėkotumėm per Kristų, 
mūsu Viešpatį; per Jį tavo didžiagalybę giria angelai. 
aukština viešpatystės ir garbina stiprybės,  aukština 
bendru džiaugsmu, šlovina dangus, dangiškos galybės ir 
serafinai; kad prie jų ir mūsų balsus prileisti lieptum, 
meldžiame nužemintu išpažinimu, sakydami: „Šventas, 
Šventas, Šventas Viešpats, kareivijų Dievas! Pilnas yra 
dangus- ir žemė Tavo garbės! Hosanna (garbė)aukšty- 
bėse! Palaimintas, kur ateina Viešpaties vardu! Hosan- 
na aukštybėse!“  Tarnaująs antrą sykį skambina var- 
peliu, ragindamas visus širdies gilumoje atiduoti Die- 
vui tinkamą garbę 


* 


Mieli Klausytojai! matote, kaip gražias maldas 
* kalba kunigas per šv. mišias. Ar visados tik jūs privalo- 
mai elgiatės? Girdėdami kunigo balsą: „„Sursum corda 
—pakelkite širdis aukštyn!“, ar turite pakeltas į Viešpa- 

tį, kaip tai tarnaująs mišioms jūsų vardu atsako. Jeigu 
per Mišias jūsų širdys užimtos žemiškais reikalais, pri- 
linka jums Kristaus žodžiai, ištarti farisiejams: „Aš ger- 
biu savo Tėvą, jūs gi darote man negarbę“ (Jon. 9, 49). 
Tuo pačiu metu, kai Aš už jus aukoju save dangiš- 
kajam Tėvui, jūs blogu savo elgesiu bažnyčioje nieki- 
nate Mane. Kad jūsų tas priekaištas nesutiktų, kiek sy- 
kių peržengsite bažnyčios slenkstį, pašalinkite iš galvos 
bereikalingas, tuščias mintis ir elkitės, kad mišių klau- 
symas būtų ir Dievui malonus , ir jums  išganingas. 
Amen. 


Vad. sak, 8 


Šv. Mišių apeigos. 


(Nuo Kanono iki galo). 


„Ateina valanda ir dabar jau 
+7a, kuomet tikri garbintojai gar- 
bins "Tėvą dvasioje ir tiesoje“ 
(Jon. 4, 23), 


Mes gyvename tuo laiku, apie kurį Kristus sakė 
samarietei: „Ateina valanda ir dabar jau yra, kuomėt 
tikri garbintojai garbins Tėvą dvasioje ir tiesoje“. Bai- 
giasi antras tūkstantis metų nuo tos valandos, kada Išga- 
nytojas, mirdamas ant kryžiaus, padarė Dievui auką be 
galo šventą, kiekvienose Mišiose ją kartoja ir kartos iki 
pasaulio pabaigos. Tik visa nelaimė, kad mes apsiprato- 
me su šv. mišių auka nebedaro ji mums reikiamo įspū- 
džio. š 

Jei turėtumem gyvą tikėjimą, lengai įsivaizduotu- 
mėm, kad per šv. mišias angelų būriai nužengia iš dan- 
gaus prie altoriaus, puola prieš Kristų Švenč. Sakra- 
mente ant savo veidų ir garbina Jį, kaip tai, Prefacijai 
pasibaigus, giedama: „Šventas, Šventas, Šventas Vieš- 
pats Kareivijų Dievas! Pilnas yra dangus ir žemė Jo- 
garbės. Palaimintas, kurs ateina Viešpaties vardu...“. 

Kad ir mes tinkamai Dievą šv. mišiose garbintu- 
mėm, pažinkime jųjų apeigas. Jau peržiūrėjome nuo 
pradžios lig Kanono; šiandie pažinkime apeigas nuo I. 
Kanono pradžios iki II. Mišių galo. Tiktai gerai supra- 
te visą mišių aukos kilnumą,  sulauksim valandos, 
nors jinai ir dabar jau yra, kuomet tikri garbintojai 
garbins Tėvą dvasioje ir tiesoje. 

I. Kanonas tai graikiškas žodis; reiškia taisykle, su- 
lig kuria duona ir vynas paverčiami Kristaus Kūnu ir 
Krauju... Toje mišių dalyje kunigas daugiausia laiko 
pakeltas rankas, tarytum iš savęs darytų kryžių, pri- 
minti, kad Kristus per kruviną savo kančią ir mirtį ant 

kryžiaus atvadavo pasaulį, kad šv. mišios yra kryžiaus 
aukos atkartojimas nors ir nekruvinu būdu. 

Kanono pradžioje kunigas ištiesia rankas aukštyn, 
tarsi Dievą kviesdamas iš dangaus, ir tuojau žemai pa- 
silenkęs kalba šitą maldą: „Tave tad, maloniausias 
"Tėve, per Jėzų Kristų, Tavo Sūnų, mūsų Viešpatį nu- 
sižeminę prašome ir meldžiame (čia bučiuoja altorių), 
kad teiktumeis priimti ir palaiminti (tris kartus žegnoja 
hostiją ir taurę) šitas + dovanas, šitas + atnašas, šitas 
šventas, grynas + aukas, kurias pirmiausia Tau auko- 
jame už šventą Tavo Katalikų Bažnyčią, kad teiktumeis 
ją laikyti ramybėje, saugoti, vieningą laikyti ir valdyti 
visame pasaulyje drauge su savo tarnu, mūsų Popiežiu- 
mi N., mūsų vyskupu N. ir su visais tikrais katalikiš- 
kojo ir apaštališkojo tikėjimo išpažintojais“. 

„Atsimink, Viešpatie, savo tarnus ir tarnaites...“ Čia 
kunigas truputį apsistoja ir meldžiasi už tuos, už ku- 
riuos šv. mišias laiko ir kuriuos ypač trokšta turėti Mi- 
šių malonių  dalininkais. Toliau šitaip meldžiasi: At- 
mink, Viešpatie... „ir visus aplinkui stovinčius, kurių 
tikėjimas Tau pažįstamas ir žinomas pamaldumas; už 
kuriuos Tau aukojame, ar kurie Tau aukoja šią garbės 
auką už save ir už visus saviškius; už savo sielų atpir- 
kimą, už savo išganymo ir laimės viltį; ir daro pasiža- 
dėjimus Tau amžinajam, gyvam ir tikram Dievui“. 

Kad ta malda už kariaujančią Bažnyčią būtų ge- 
riau išklausyta, kunigas šaukiasi užtarimo besilinksmi- 
nančios Bažnyčios danguje, ypatingai Dievo Gimdyto- 
jos, dvylikos apaštalų ir kai kurių šventų kankinių, ir 
visų Šventųjų, sakydamas:  Gerbdami atminimą, pir- 
miausia garbingos, visuomet Panos, Marijos, Dievo ir 
mūsų Viešpaties Kristaus Gimdytojos, taipogi šv. apaš- 
talų, kankinių ir visų tavo Šventųjų, prašome, per jų 
nuopelnus ir maldas suteik, kad visame būtumėm su- 
stiprinti Tavo globos pagalba... 


Toliau kunigas ištiesia rankas ant hostijos ir taurės 
ir meldžiasi: „Šią tat mūsų ir visos savo šeimos tarny- 
stės Auką, meldžiamasis, Viešpatie, permaldautas pri- 
imk; o mūsų dienas ramiai sau tvarkyk, iš amžinos pra- 

pulties mus išgelbėk ir prie savo išrinktųjų būrio liepk 
priskirti. Per Kristų, mūsų Viešpatį...“ 

Pagaliaus,. artinasi valanda, kurioje duona ir vy- 
nas parverčiami Kristaus Kūnu ir Krauju. Prieš peresy- 
binimą kunigas daro ant hostijos ir taurės penkis kry- 
želius priminti penkioms Kristaus žaizdoms. Su didžiau- 
sia pagarba ima į rankas hostiją, kaip tai darė Kristus 
per paskutinę vakarienę, sakydamas: „,Kurs iš vakaro 
prieš savo kančią ėmė duoną į šventas ir garbingas sa- 
vo rankas ir. pakėlęs akis dangun, į Tave, Dievą, visa- 
galį savo Tėvą, tau dėkodamas + palaimino, laužė ir. 
davė mokiniams, tardamas: Imkite ir valgykite jos visi. 
Nes tai yra mano Kūnas“. Kristaus žodžių galia duona 
virsta Kristaus Kūnu. Kunigas klaupiasi pagarbinti 
Kristui, esančiam ant altoriaus Šv. Hotijoje; kelia Ją 
aukštyn, kad visi matytų ir duotų garbę Švenčiausiai 
Sakramentui. I 14 pagarbą ragina visus mišioms tar- 
naująs, skambindamas varpeliu. 

Paguldęs ant korporalo Kristų duonos pavidale, ku- 
nigas sako toliau: „Panaši, pavalgius vakarienės, im- 
damas ir šitą šviesią taurę į šventas ir garbingas savo 
rankas, vėl tau dėkodamas į laimino ir davė savo mo- 
kiniams, sakydamas: Imkite ir gerkite iš jo visi. Nes tai 
yra taurė mano Kraujo Naujosios ir amžinosios Sando- 
ros, tikėjimo paslaptis, kuris už jus ir už daugelį bus 
išlietas nuodėmėms atleisti“. Čia vynas virsta Švenčiau- 
siu Kristaus Krauju. Kunigas, taręs: „tai, kiek kartų 
darysite, darysite man atsiminti“, — parpuola vėl ant 
kelių, atsikėlęs iškelia taurę aukštyn, rodo žmonėms, 
klūpantiems prieš taip didį Sakramentą. 

Pastatęs ant altoriaus taurę, kunigas tarsi klausy- 
damas Kristaus įsakymo: „tai. kiek kartų darysite, da- 
rysite man atsiminti“, — rankas ištiesęs, kalba: „Todėl, 
Viešpatie, mes tavo tarnai ir šventi tavo žmonės, atsi 
mindami to paties Kristaus, tavo Sūnaus, mūsų Viešpa- 
ties ne tik palaimintą kančią, iš numirusių atsikėlimą, 
bet ir garbingą dangun įžengimą, — aukojami šviesiai 
tavo Didžiagalybei iš tavo duotų dovanų gryną + Hosti- 
ją, šventą + Hostiją, nekaltą + Hostiją; šventą amžino- 

jo gyvenimo + Duoną ir pastovaus išganymo + Taurę“. 

„Į jas teikis maloniu ir linksmu veidu pažvelgti ir 
priimtinomis laikyti, kaip teikeis priimti savo tarno tei- 
singojo Ablio dovanas ir mūsų patrijarko Abraomo au- 
ką, kuvią tau aukojo aukščiausias tavo kunigas Melki- 
zedekas, šventą auką, nekaltą Hostiją“. 

Kunigas, žemai pasilenkęs ir padėjęs rankas ant 
altoriaus. kalba: „„Nusižeminę meldžiame tave, visagalis 
Dieve: liepk tai švento savo angelo rankomis nunešti pas 
aukštą savo altorių, po dieviškos savo Didžiagalybės 
akių, — kad visi, kurie prie šio altoriaus priimsime 
Švenčiausį tavo Sūnaus + Kūną ir + Kraują, visokia dan- 
gaus palaima ir malone būtumėm pripildyti. Per tą 
Patį Kristų, mūsų Viešpatį“. 

Čia kunigas atsimena sielas, skaistykloje kenčiančias, 
labiausiai tas, už kurias Mišias laiko, sakydamas: „At- 
mink taipgi, Viešpatie. savc tarnus ir tarnaites, kurie 
pirma mūsų nuėjo su tikėjimo ženklu ir ilsisi ramybės 
miegu; jiems, Viešpatie, ir visiems Kristuje mirusiems 
suteik, meldžiamasis. atilsio, šviesos ir ramybės vietą. 
Per tą pati Kristų, mūsų Viešpatį“. 

Paprašęs Dievo pasigailėjimo sieloms, skaistykloje 
kenčiančioms, meldžiasi kunigas už gyvus; bet, jausda- 
mas savo nevertumą, mušas į krūtinę, prisipažįsta esąs 
nusidėjėlis ir balsu sako, kad visi girdėtų: „„Nobis guo- 
gue peccatoribus....“ -— „Ir mums nusidėjėliams, tavo 
tarnams, tavo gailestingumo gausybėje viltį dedantiems, 
teikis duoti nors kokią dalį ir draugystę su šventais sa- 
vo apaštalais; kankiniais... ir visais savo Šventaisiais, į 
kurių bendravimą, ne kaipo nuopelnų teisėjas, bet kaip 
atleidimo davėjas, Meldžiamasis, įleisk. Per Kristų, mū- 
sų Viešpatį“. 

„Per Jį, Viešpatie, visados visas tas malones gami- 
ni, + pašventi, + gaivini, + laimini ir teiki mums“. Čia 
kunigas, paėmęs Švenčiausią Hostiją. ja žegnoja taurę, 
kilsteli truputi aukštyn, sakydamas: „Per + Jį, ir + su 
Juo, ir + Jame yra tau, Dievui, visagaliam Tėvui, + Šven- 
tosios + Dvasios, vienybėje visokia garbė ir šlovė. Per vi- 
sus amžių amžius. Amen“. Čia baigiasi kanonas. 

II. Nuo tos vietos kunigas pradeda ruoštis ; 
Šv. Komuniją. Pirmiausia kalba „Pater noster — 
Tėve, mūsu!...“ Toji malda, kurios patsai Kristus 
išmokė, yra geriausias  prisiruošimas prieš  pri- 
imant Jo Kūną ir Kraują. Paskutinį Viešpaties maldos 
prašymą „bet gelbėk mus nuo pikta“ — kalba tarnau- 
jąs mišioms, kunigas gi, atsakęs — Amen, — o, kad taip 
būtų, plačiau maldauja vaduoti mus iš viso pikta. 

„Gelbėk mus, meldžiamasai Viešpatie, iš viso pik- 
ta buvusio, dabartinio ir būsimo, ir per užtarimą palai- 
mintos ir garbingos, visuomet Panos, Dievo Gimdytojos, 
Marijos, su palaimintais tavo apaštalais Petru ir Povilu, 
taipgi Andriejum ir visais Šventaisiais, duok, malonin- 
gasis, ramybę mūsų dienose, kad, tavo gailestingumG 
pagalba sušelpti, ir nuo nuodėmės visados laisvi būtu- 
mėm ir nuo visokio neramumo apsaugoti. Per tą mū- 
sų Viešpatį, Jėzų Kruistų, tavo Sūnų, kursai su tavimi 
gyvena ir karaliauja Šventosios Dvasios vienybėje Die- 
VAS: 4 

Baigia kunigas, sakydamas ar giedodamas: „Per 
omnia saecula saecūlorum — Per visus amžių amžius“. 
Čia kunigas, tarsi Kristus per paskutinę vakarienę, lau- 
žia Švenč. Hostiją į tris dalis; vieną paėmęs, daro su ja 
tris kryžius ant taurės, sakydamas, ar giedodamas: „Pax 
Domini sit semper vobiscum — Viešpaties ramybė te- 
būna visados su jumis“, ir tą Hostijos dalį deda taurėn, 
melsdamas: „Šis sumaišymas ir pašventinimas mūsu 
Viešpaties, Jėzaus Kristaus Kūno ir Kraujo tebūna mums 
priimantiems amžinajam gyvenimui“. . 

Dabar kunigas, mušdamasis krūtinėn, kalba: ;,„Die- 
vo Avinėli. Kursai naikini pasaulio nuodėmes, pasigai- 
lėk mūsų! Dievo Avinėli, Kursai naikini pasaulio nuo- 
dėmes, pasigailėk mūsų! Dievo Avinėli, Kursai naikini 
pasaulio nuodėmes, duok mums ramybę!“ Kalba dar 
tris maldas, paskirtas prisirengti prie Šv. Komunijos: 
„Viešpatie, Jėzau Kristau... išvaduok mane per šį Šven- 
čiausį savo Kūną ir Kraują iš visų mano neteisybių ir 
visų blogybių; padėk man visados laikytis tavo įsaky- 
mų ir neleisk man niekumet nuo tavęs atsiskirti... 

Taip prisiruošęs Komunijai, kunigas priklaupdamas 
sako: „Dangiškąją duoną imsiu ir šauksiuosi Viešpaties 
vardo“.  Paėmęs Švenč.. Hostiją su patena, dar tris kar- 
14us mušasi į krūtinę, sakydamas: „Viešpatie, aš nesu 
vertas, kad tu įeitum į mano širdį, bet tark tiktai žodį, 
o bus išgydyta mano siela“. Dabar žegnojasi Švenč. 
Hostija ir kalba: „Mūsų Viešpaties Jėzaus Kristaus Kū- 
nas mano sielą tegul sergi amžinajam gyvenimui“. 

Priėmęs Komuniją duonos pavidale, kunigas suren- 
„ka patena galėjusius pasilikti ant korporalo ŠV Hosti- 
jos trupinėlius, subraukia juos taurėn, ir sako: „Kuo 
atsilyginsiu Viešpačiui už visa, ką jis man yra sutei- 
kęs? — Išganymo Taurę imsiu ir šauksiuosi Viešpaties 
vardo; garbindamas šauksiuosi Viešpaties ir būsių iš- 
gelbėtas nuo savo priešų“. Dabar kunigas žegnojasi 
taure ir, taręs: „Mūsu Viešpaties, Jėzaus Kristaus Krau- 
jas mano sielą tegu sergi amžinajam gyvenimui“, — 
priima Švenčiausį Sakramentą vyno pavidale. 

Kad taurėje nepasiliktų nė mažiausias Švenč. 
Kraujo lašelis, kunigas išplauna ją.vynu, tardamas: „Ką 
burnon priėmiau, tebūnie priimta gryna širdimi, o lai- 
kinoji dovana tevirsta man amžinaisiais vaistais“. 
Pagaliau plauna vynu ir vandeniu pirštus, kuriais 
čiupinėjo Švenč. Sakramentą; geria tai, kalbėdamas: 
„Viešpatie! tavo Kūnas, kurį priėmiau, ir Kraujas, kurį 
gėriau, tegul susijungia su mano širdim, ir padaryk, kad 
nepasiliktų nedorybių dėmės manyje, kurį atgaivino 
gryni ir šventi Sakramentai, Viešpatie, kursai gyveni ir 
karaliauji per amžių amžius“. Kunigas rėdo taurę tais 
pačiais rūbais, kaip buvo apdengta, pradedant Mišias; 
tuo tarpu tarnaująs perkelia mišiolą kiton altoriaus pu- 
sėn. 

Po Komunijos kunigas skaito iš knygos maldelę, 
komunija vadinamą, nes joje dėkojama Dievui už Švenč. 
Kristaus Kūną ir Kraują, kuriuos ką tik priėmė. Pas- 
kKiau, pabučiavęs altorių ir atsigręžęs, sveikina žmones 
žodžiais: „Dominus vobiscum — Viešpats su jumis“ te- 
būna; grįžta vėl prie mišiolo ir, atskaitęs ar atgiedojęs 
vieną, ar daugiau, maldelių, dėkodamas Dievui už ma- 
1ones, gautas per Mišias, uždengia knygą, eina į alto- 

riaus vidurį; paskutinį kartą sveikina žmones paprastu: 
„Dominus vobiscum“ ir paskelbia: „Ite Missa est —- 
Eikite, mišios pasibaigė!“ Tarnas visų vardu atsako: 
„Deo gratias — Dievui dėku!“ 

Kunigas, žemai pasilenkęs, galutinai aukoja Švenč. 
Trejybei atlaikytas mišias, kalbėdamas: „Tegul patin- 
ka tau, Švenčiausia Trejybe, mano tarnystės paklusnu- 
mas, ir suteik, kač zuka, kurią nevertas aš tavo Didžia- 
gaiybės akivaizdoje padariau, būtų Tau maloni, o man 
ir visiems, už kuriuos aš ją aukojau, tau pasigailint, bū- 
tų išganinga. Per Kristų, mūsų Viešpatį“.  Pagaliaus 
Švč. Trejybės vardu kunigas duoda visiems palaimini- - 
mą: „Telaimina jus visagalis Dievas: Tėvas, Sūnus ir 
Šventoji Dvasia“ ir, atskaitęs šv. Jono Evangelijos pra- 
džią, grįžta zakristijon. 


; 2 


Štai, Mieli Klausytojai, kaip pilnos gilios prasmės 
yra šv. mišių apeigos; kaip gražias maldas per mišias 
Dievui siunčia kunigas vardan krikščionių, kurių jis yra 
tarytum atstovas. "Todėl Šv. Mišiose neužimkite savo 
minčit. kokiomis nors ilgomis inaldomis, kurias dažnai 
kalbate vien tik iš papročio.  Rūpinkitės verčiau savo 
maldas per Mišias jungti su kunigo maldomis. Žiūrėki- 
te į altorių, kaip į Kalvarijos kalną, kur Kristus karto- 
ja kančios Auką, kurią sykį atliko, mirdamas ant kry- 
žiaus. Jeigu įsigilinsite į šv. mišių apeigas, atsiras rei- 
kalingas maldingumas: mišių klausymas bus jums iš- 
ganingas, o Dievui malonus. Amen. 


Šv. Mišios- garbės ir padėkos Auka. 


„Tau atnašausiu garbės Hostiją“ 
(Es: 15,17), 

„Aš imsiu išganymo taurę ir šauk- 

siuos į Viešpaties vardą“ (Ps. 115, 13). 


Įvairios buvo daromos Dievui aukos, tebesant Se- 
najam Įstatymui. Iš pradžios kas ką turėjo, tai Dievui 
aukojo. Ablis, būdamas piemuo, atnašavo avinėlį; Kai- 
nas — artojas, žemės vaisius. Melkizedėkas aukojo duo- 
ną ir vyną. Paskiau Moizė žydams įsakė aukoti galvi- 
jus ir žemės vaisius; jie Saliamono bažnyčioje .kasdien 
ypač šventėse vykdydavo tą Moizės įsakymą su didžiau- 
sia iškilme... Visa darydavo, kad pagarbintų visagalį 
Dievą, kaipo Aukščiausį Valdovą, nuo Kurio viskas pri- 
klauso, kad padėkotų Jam už teikiamas žmonėms gera- 
darybes, kad išmelstų iš Jo reikalingų malonių ir per- 
maldautų Ji už nusidėjimus. 

Kad tos visos aukos buvo neužtektinos, sakė žy- 
dams dar pranašas Mikėjas, klausdamas: „Ką verta 
Viešpačiui aukosiu?... ar gi Jam duosiu deginimo auką 
ir metinius veršius? Ar gi Viešpats galima permauldauti 
avinų tūkstančių, ar daugeliu tūkstančių riebių ožių?“ 
(Mik. 6, 6). Jų tos aukos buvo Dievo kenčiamos lig 
laiko, tarsi šešėliai būsimos Naujosios Sandoros aukos: 
šv. mišioms atsiradus, turėjo pranykti, kaip dingsta 
klaidžios nakties tamsybės, užtekėjus saulei. ) 

Senojo Įstatymo aukos išnyko — „Kristaus Kūno 
ir Kraujo auka dabar atstoja visas įvairias aukas“ (šv. 
Leonas). Todėl, mūsų laikais, ar norint Dievą permal- 
dauti už savo nusidėjimus. ar išmelsti iš Jo reikalingų 
malonių, ar Jam padėkoti už gautas geradarybes, ar 
vertai Jį pagarbinti. — geriausiai galima ta švenčiausia 

mišių auka. Paklausykite, šiandien jums sakysiu apie 
šv. mišias, I. kaipo garbės ir II. padėkos auką. 


I. Viską Dievas sutvėrė savo garbei; anot Psalmės 
betariant: dangus ir žemė skelbia Jo šlovę. Angelai 
nuo amžių garbina Dievą, be paliovos giedodami: „Šven- 
tas, Šventas, Šventas Viešpats Galybių Dievas; pilnas 
yra dangus ir žemė Jo garbės“. Ir iš protingo žmogaus, 
sutverto Dievo paveikslo ir panašumo, pridera Jam gar- 
bė. Tiesa, galima Dievas garbinti mintimis, žodžiais ir 
darbais, — net ir tokiais būtinais daiktais, be kurių ir 
apsieiti negalime, kaip valgymas ir gėrimas. Užtat ra- 
gina šv. Povilas, sakydamas: „Taigi, ar valgote, ar ge- 
riate, ar ką kita darote, visa darykite Dievo garbei“ 
(I Kor. 10, 31). Bet geriausiai galima Dievas pagerbti 
aukomis;  vienatinis jų tikslas Dievo garbė. Kas kita 
dažniausia daroma kitais sumetimais; tik retkarčiais 
prie to mes aimename Dievo garbę. Auka gi neturi ki- 
to tikslo, kaip tik Dievo garbinimą; kam kitam aukos 
net daryti negalima. 


Šv. Augustinas sako, žmonės, norėdami pagerbti 
kitus žmones, vartoja tuos pačius ženklus, kuriais ir 
Dievą garbiną; bet esą negirdėta, kad žmonės, nors ir 
laukiniai, darytų aukas žmonėms. Taip, giedame Su- 
plikacijose: „Šventas Dieve“.:. ir Popiežių, kaipo Kri- 
staus ant žemės vietininką, vadiname dėl pagarbos Šven- 
tuoju Tėvu. Žvakes žibiname bažnyčioje Dievo garbei, 
bet nekartą esti daromos procesijos su žvakėmis ir gar- 
siems žmonės pagerbti. Žmonės ant kelių meldžiasi Die- 
vui, bet klaupia ir prieš vyskupus, karalius, net šiaip. 
jau žmonėms puola po kojų. Tik aukos vienam Die- 
vui tepridera. Kai apaštalas šv. Povilas Listroje stebuk- 
lingai išgydė raišą gimusi, to miesto gyventojai-pago- 
nai manė, kad jų dievai, tapę panašūs į žmones, nužen- 
gė pas juos, o dievaičio Jupiterio kunigas, kurs buvo 
priemiestyje, atvedė jaučius ir norėjo daryti auką; šv. 
Povilui paaiškinus, kad jis toks pat žmogus, kaip ir vi- 
si, tik skelbiąs jiems tikrąjį Dievą, dangaus ir žemės Su- 
tvėrėją, — pagonai nuliūdę grįžo su aukomis atgal (Ap: 
D.Ž14 12): 

Ir jūs, norėdami vertai Dievą pagarbinti, gerbkite 
aukomis, kurios Jam vienam teskiriamos. Bet ką ver- 
ta Viešpačiui aukosite? Kur jūs rasite tokią auką, kuri 
tinkama būtų Dievo didybei? Ar gi aukosite, kaip se- 
novės žydai, deginamąsias aukas ir metinius veršius? 
Pranašas Izajas sako, hors visus Libano kalno medžius 
iškirstumėm, sukrautumėm didelį laužą ir nors ant jo 
sudėtumėm visus gyvulius ir padarytumėm auką, — toji 
auka esą dar nebūtų tinkama Dievo Didžiagalybei; nors 
visas brangias perlas ištrauktumėm iš jūrų gelmės, nors 
visubrangiazsius akmenis, visas pasaulio gėrybes su- 
krautumėm vienon vieton ir Dievui atnašautumėm, dar 
nebūtų auka, Dievo verta, nes visa tai Paties Dievo su- 
tverti daiktai. 

Todėl Senajame Įstatyme nebuvo tokios aukos; vi- 
sos, drauge paimtos, negalėjo vertai Dievo pagarbinti. 
Tačiau ko nebuvo senovėje, turime tai Naujame Įstaty- 
me, būtent: šv. mišių auką; joje Dievui aukojama ne 
galvijų, — veršių, ožių, avinų kraujas, bet „garbės Ho-' 
stiją, išganymo taurė“ — tikras mūsų Viešpaties Jėzaus 
Kristaus Kūnas ir Kraujas. Kitaip sakant, Šv, Mišiose 
aukojasi Dievui patsai Jėzus Kristus duonos ir vyno pa- 
vidaluose. Kokia gi auka gali būti Dievui brangesnė už 
Jo viengimio Sūnaus, apie Kurį patsai pasakė: „Šitas my- 
limasis mano Sūnus, Kuriame aš turiu daug sau pamė- 
gimo“ (Mat. 17, 5). 

Pažvelkite dar. kokiu būdu laikoma Švenč. mišių 
auka. Jau žmonės, norėdami kitus pagerbti, žeminasi, 
nusiima kepurę, nulenkia galvą, kartais net ant kelių 
puola; tuo reiškia savo menkumą, jų gi didybę. Ir Die- 
„vas nori. kad nusižeminimu Jį garbintumėm: „Didelė 
yra Dievo galybė, — sako Šventasis Raštas, — o nusi- 
žeminusių esti pagarbintas“ (Ekl. 3, 4). Tas tai nusi- 
žeminimas matomas švent. mišiose. Mūsų Viešpats Jė- 
zus Kristus, lygus visame Tėvui, taip nusižemina per šv. 
mišias, kad, rodos. daugiau nebegali Savęs pažeminti. 

Kunigui tarus Kristaus žodžius: „Tai yra mano Kū- 
nas; tai yra mano Kraujas“, — Tas garbės Karalius nu 
žengia iš dangaus ant altoriaus ir įsikūnija duonoje ir 
vyne; Dievo Sūnus susijungia su duonos ir vyno pavi- 

dalais; duona ir vynas virsta Kristaus Kūnu ir Krauju; 
nebesimato juose nei Jo dievystės, nei žmogystės; Kri- 
stus, dangaus ir žemės Karalius, peresybinimu taip save 
nužemina, kad beveik visai išnyksta; Betliejuje gimda- 
mas buvo nors i kūdikį panašus; čia pavirsta, rodos. 
duonos kąsneliu: Tas, Kurs sėdi danguje dešinėje Die- 
vo Tėvo visagalio, glūdi ant altoriaus menkame plotkely. 

„Didelė yra Dievo galybė, o nusižeminusių esti pa- 
garbintas“. Užtat ir sakoma, kad per vienas šv. mišias 
Dievas daugiau garbės turįs, negu per gerus visų žmonių 
darbus. Todėl šv. Ignacas šv. mišias „„Dievo garbe“ va- 
dina. Ir kunigas, laikydamas šv. mišias, daro su pa- 
švęsta Hostija kryžiaus ženklus ant taurės ir sako: Per 
+ Jį, ir + su Juo, ir + Jame yra iau, Dievui, Tėvui T vi- 
sagaliam Šventosios + Dvasios vienybėje visokia garbė ir 
k 

„Garbė, kurią teikiame Dievui. —sako Šv. Augu- 
i ais — yra svarbiausia mūsų priedermė, nes yra pri- 
valomos Jam padėkos išreiškimas“. Šventošios mišios 
vra ne tik garbės, bet ir padėkos auka už gautas malo.- 
nes. Lengviau yra suskaityti dangaus žvaigždės, jūros 
smėliai, negu begalinės Dievo geradarybės. 

„Jis mus padarė, o ne mes patys save, — mes esa- 
me Jo žmonės“ (Ps. 99). sutverti Dievo paveikslu ir pa- 
našumu, apdovanoti šviesiu protu, laisva valia, nemir- 
tinga siela. Jis išlaiko mūsų gyvybę, teikia maisto ir ap- 
darą; trumpais žodžiais, anot šv. Jokūbo betariant: 
„Kiekvienas geras davinys ir kiekviena tobula dovana 
vra iš aukštybių, nužengia nuo Šviesybių Tėvo“ (1, 17). 
Todėl ir klausia šv. Povilas: „Ką turi, ko nesi gavęs“ 
(I Kor. 4, 7). iš Dievo? 

Isivaizduokite, kaip dėkotumėt gydytojui, kurs jums 
sugrąžintų sudarkytą sveikatą, pailgintų gyvenimą, kaip 
tai nuolat daro Dievas! Jis kiekvienam davė, ne tik ko- 
jas, rankas, akis, bet visas kūno ir sielos ypatybes; pa- 
darė jį mažką mažesnį už angelus, garbe ir šlove apvai- 
nikavo ir pastatė jį ant savo rankų darbų; visa pavergė 
po jo kojomis (Ps. 8). Todėl teisingai visi turime Jam 
iš širdies dėkoti. 

Bet „kokį Jam. duosime užmokestį, — klausiu To- 
bijo žodžiais, — arba, kas gali būti verta Jo gerada- 
rysčių?“ (10, 2). „Kuo atsilyginsime Viešpačiui už vi- 
sa, ką jis mums yra suteikęs?“ jeigu nenorime būti ne- 
dėkingi? „Ateikite, džiaukimės Viešpačiui, linksmai 
šaukime Dievui, šlovinimu ir... psalmėmis...  Ateikime, 
pagarbinkime, ir parpulkime ir verkime Viešpaties aki- 
vaizdoje, kurs mus padarė“... Ar jau to užteks? Ne! 
visa to bus maža!... ,,Nes Jis Viešpats, mūsų Dievas; o 
mes Jos ganyklos tauta ir jo rankų avys“ (Ps. 94, 1—7). 

Atiduokime Jam visus savo turtus, Jam dėkodami. 
savo sveikatą, net gyvybę aukokime Jam! ar daug tai 
reikš? Tai visa yra Jo, mums suteiktos geradarybės; 
atiduotumėm tik tai, ką iš Jo paties gavome! Taip ne- 
galime dar atsimokėti; vis dar už gerą širdį Jam tinka 
mai nepadėkosime! Nors tikėjimas, širdis ir protas lie- 
pia būtinai Dievui dėkoti, tačiau mūsų menkumas daro 
mus nedėkingus! 

Nenusiminkite! Dievas begaline meile ne tik sutei- 
kė mums įvairių malonių, bet ir davė geriausį būdą Jam 
tinkamai padėkoti, kad mes neatrodytumėm nedėkingi. 
Turime šv. mišias, padėkos auką. Kaip kitados per pa 
skutinę vakarienę, įstatydamas šv. mišias, taip ir dabar 
kiekvienose mišiose patsai Kristus „dėkoja“ dangiškam 
savo Tėvui už mus. Nors visos dangaus dvasios ir vi- 
si žmonės dėkotų Dievui nuolat per amžius, nepadėko- 
tų tiek, kiek gauna Dievas iš savo Sūnaus per vienerias 
mišias; nes Kristaus padėka yra begalinės vertės ir vir- 
šyja visus Angelų ir Šventųjų dėkojimus. 

Gerai tai supratc Pranašas, kad į klausimą: „Kuo 
atsilyginsiu Viešpačiui už visa, ką jis man yra sutei- 
kęs?“ — šitaip atsako: „Išganymo taurę imsiu ir šauk- 
siuos i Viešpaties vardą“; tai yra: šventas mišias aukosiu. 
Kada kunigas laiko mišias, tarytum sako Dievui, o žmo- 
nės su juo drauge: „Visagalis Dieve, amžinasis Tėve, be 
galo didis, be galo geras! Žinome, jog priklauso Tau 
padėka, nes visa, kas mes esame, ką turime — yra Ta- 
vo; mūsų skola didelė, begalinė; už tai, kaip užmokestį 
„ aukojame Tau, kas yra visųbrangiausia danguje ir ant 

žemės: tikrą mūsų Viešpaties Jėzaus Kristaus, mieliau- 
siojo Tavo Sūnaus Kūną ir Kraują; nors tavo gerada- 
rybės, mums suteiktos, yra didelės, bet ir mūsų atsily- 
ginimas yra gausus, mūsų padėka tobula, užtektina... 

Laimingi kunigai. — pasakys nė vienas dievobai- 
mingas klausytojas, — kad gali laikyti šv. mišias, ku- 
riose Dievas daugiau padėkos gauna, negu per gerus vi- 
so pasaulio darbus. Tikrai, jei yra ko pavydėti kuni- 
gams, — tai tos laimės, kad gali šv. mišias laikyti. Bet 
jūsų paguodai turiu pasakyti, kad, be kunigo, šv. mišių 
atnašavime dalyvauja visi esą bažnyčioje. Šv. mišiose 
Kristus kiekvienam atšiduoda, kad Jį galėtų drauge su 
kunigu aukoti dangiškam Tėvui. Dėl to tai apaštalas 
šv. Petras visus krikščionis vadina „karališka kunigy- 
ste“ (2, 9). 

Kad taip yra, galite spręsti iš maldų, kurias kuni- 
gas mišiose visų vardu kalba: ,„Aukojame Tau, Viešpatie, 
išganingą taurę“... „Priimk, Šventoji Trejybe, auką, ku- 
rią mes Tau aukojame“. .„Melskitės, broliai, kad mano 
ir jūsų auka maloni būtų Dievui, Tėvui visagaliam““. 
„Atsimink, Viešpatie... visus aplinkui stovinčius... kurie 
Tau aukoja šią garbės auką“... Tuojau po pakėlimo, 
kunigas meldžiasi: „Viešpatie, mes tavo tarnai ir šventi 
tavo žmonės... aukojame šviesiai Tavo Didžiagalybei iš 
Tavo duotų dovanų gryną Hostiją, šventą Hostiją, ne- 
kaltą Hostiją; šventą amžinojo gyvenimo duoną ir nuo- 
latinio išganymo taurę“. 

Matote, kad visi, dievotai klausą šv. mišių, drauge 
su kunigu aukoja Dievui šv. mišių auką; ir taip visi da- 
lyvauja Dievo garbinime ir padėkoje, kurią, tiesą sa- 
kant, teikia Dievui Tėvui Pats Jėzus Kristus. Nes per 
Jį, ir su Juo ir Jame yra Dievui, visagaliam Tėvui, Šven- 
tosios Dvasios vienybėj visokia garbė ir šlovė. Per visus. 
amžių amžius. 

E 


pi = 


Mieli Klausytojai! dabar žinosite, kad niekas negali 
dejuoti: „Kuo atsilyginsiu Viešpačiui už visa, ką Jis man 
vra suteikęs“. Kristus Mišiose atsiduoda visiems, kad 

kiekvienas savo vardu aukotų Dievui tą šventą dovaną. 
„Mokykis iš to, -— sako mokytas Marijonas Skotas, — 
jog nereikia tau rūpintis, jei dėl vargingo neturto negali 
užsakyti Šv. Mišių nei savo, nei savo prietelių gyvų, ar 
mirusių naudai; nes Šv. Mišias, kurių klausai, kunigas 
aukoja ta mintimi, kad Viešpats teiktųsi duoti tos au- 
kos vaisių tau pačiam ir tau brangiems asmenims, su- k 
lig tavo maldingumu ir prašymo didumu“. Tik pašvęsk 

tą trumpą valandą Dievo garbei ir padėkai, pamatysi 
kuomet nors. kad laikas, dievotai praleistas per Šv. Mi- 
šias, daug atsvers ant Dievo teisybės svarstyklių. Amen. 


Šv. Mišios permaldavimo ir išmeldimo Auka. 


„Turėk... kantrybės ir aš visa tau 
užmokėsiu“ Mat. 18, 26). Aš jį per- 
maldausiu dovanomis... rasi, jis ma- 
nęs pasigailės“ (Gim. 32, 20). 


Nelaimingas buvo žmonių padėjimas, tebesant Se- 
najam Įstatymui: jie neturėjo kuo permaldauti užrūstin- 
to Dievo teisybės. Tikėjosi numaldysią Jį aukomis. Bet 
kokios tuokart buvo aukos! Argi galima Viešpats per- 
maldauti tūkstančiu avinų, ar daugeliu tūkstančių riebių 
ožių?“ (Mikėjas, 6, 7). „Negalima atimti ožių ir veršių 
krauju nuodėmės“ (Žyd. 10, 4). Reikėjo grynesnės, šven- 
tesnės, Dievo vertos aukos. Tik patsai Dievo Sūnus, pri- 
siėmės visos žmonių giminės nusidėjimus, kaip Auka, 
tarsi Dievo Avinėlis, Kursai naikina pasaulio nuodėmes, 
per savo mirtį ant kryžiaus sutaikė Dievą su žmonėmis. 

Bet Kristus, būdamas Dievas, gerai matė visus tuos 
nusidėjimus, kuriais žmonės paskiau Dievą rūstins, pel- 
nysis bausmę; todėl nepasitenkino vienatine Kryžiaus 
Auka, bet įstatė šv. mišias; apie jas Tridento visuotinoji 
santaryba nusprendė, kad „toji Auka yra tikrai permal- 
davimas už mūsų nuodėmes; ne tiktai už mūsų, bet taip 
pat ir už viso pasaulio“ (I Jon. 2, 2). Permaldautas 
Viešpatis teikia naujų malonių. "Taip šv. mišios esti 
drauge ir išmeldimo auka. Šiandien jums sakysiu apie 
šv. mišias I. permaldavimo ir II. išmeldimo auką. 

I. Atsiminkite, kas atsitiko nupuolusiems angelams 
danguje ir pirmiesiems žmonėms rojuje.  Prisiminkite 1 
tvaną, Sodomos ir Gomoros sudeginimą ir kitas nesu- 
skaitomas bausmes, kuriomis Dievas baudė nusidėjėlius, 
— suprasite, kas yra nuodėmės Viešpaties akyse, jei 
taip rūsčiai plaka už jas tas gailestingiausias Tėvas. Ap- 

svarstykite, kiek patys nuodėmių nuo-pat mažatvės pa- 
darėte; suskaitykite, jei galite, kieka nuodėmių dien į 
dieną žmonės Dievą rūstina: mūsų laikais žmonių ne- 
dorybės gal jau perviršijo Sodomos ir Gomoros palei- 
stuvystes. Rodos. įrūstintas Dievas turėtų vėl gailėtis. 
žmones sutvėręs. davęs jiems laisvą valią, turėtų atverti 
dangaus skliautus ir išnaikinti visus tvanu, ar siųsti ug- 
nį, kad nubaustu, kaip paleistuvingus Sodomiečius ir Go- 
moriečius. Žmonės vienok gyvena ir nepaliauja nusidėję. 
Argi Dievo teisybė atsimainė? Kas dabar sutūri užrūstin- 
to Dievo rykštę? 

Šventieji Tėvai stačiai sako: Dievas seniai būtų iš- 
naikinęs nuodėmingą žmoniją, kad ne auka Kristaus. 
Kurs „yra permaldavimas už mūsų nuodėmes; ne tiktai 
už mūsų, bet taip-pat ir už viso pasaulio“. Kaip Ablio 
kraujas šaukėsi dangaus keršto, taip Kristaus kraujas 
Mišiose šaukia dangun pasigailėjimo. Nuolat žmonės 
Dievą rūstina, be paliovos daroma ir ta permaldavimo 
Auka. Nėra valandos. kurioje kur-nors pasaulyje ne- 
šviestų saulė: čia naktis, kitur diena; čia saulė teka, ki- 
tur leidžiasi. Taip-pat nerasi valandos, kuomet kur-nors 
nebūtų laikomos šv. mišios. Priešingai: „nuo saulės už- 
tekėjimo lig nusileidimo... kiekvienoje vietoje švenčiama 


ir aukojama. — kaip sako Pranašas, — grynoji auka“ 
(Mal. 1, 10). Kasdien visame pasaulyje laikoma apie 
350 tūkstančių mišių, kas valanda — net keturiolika 


tūkstančių su viršum. Kiekvienose mišiose Kristus, už- 
tardamas žmones. sako dangiškam savo Tėvui, kaip ki- 
tados nuo kryžiaus: „Tėve! atleisk jiems, nes nežino, 
ką darą“ (I.uk. 22, 34). „Už juos aš pašvenčiau pats 
save, kad ir jie būtų pašventinti tiesoje“ (Jon. 17, 29). 

Pasakysiu čia vieną atsitikimą, kurs daugiau jums 
paaiškins sakomąjį dalyką, negu mano žodžiai. Vieną 
kartą Portugalijos admirolui Albuguergue, plaukant po 
Indijos vandenyną, pakilusi audra; ką tik jis daręs gel- 
bėdamasis, vis ėję perniek: buvęs tikras, kad paskęsiąs. 
Štai tarp kitų žmonių, pamatęs admirolas garlaivyje ne: 
kaltą, mažą kūdiki; paėmęs ji ant rankų ir, pakėlęs 
aukštyn, pradėjęs melstis: „Didis Dieve! nors mes visi 
Vad. sak. 9. 

nusidėjėliai, verti Tavo rūstybės, tačiau šitas kūdikėlis 
nekaltas ir meilus Tau: dėl to vaikelio pasigailėk mūsų 
ir gelbėk mus“. Netikėtai vėjas nutilęs, vilnys sumažė- 
jusios ir laivas išsigelbėjęs. 

Iš to įvykio galite numanyti, kokią vertę turi ku- 
nigo malda Mišiose, kada pakelia aukštyn Švenčiausią 
Hostiją, tą Dievo Avinėlį, Kursai naikina pasaulio nusi- 
dėjimus. Tada kunigas tarytum sako: „Dangiškasis Tė- 
ve! mes įrūsiinome Tave ir verti bausmės; bet nežiūrėk 
į mūsų nedorybes, o veizėk į nekaltybę savo Sūnaus, ku- 
ri Tau aukojame; dovanok mums dėl savo Sūnaus, 
Kurs už mus kentėjo ir Kraują liejo; pasigailėk mūsų, 
nebausk mūsų, bet būk mums gailestingas“... Jeigu dėl 
nekalto kūdikio išgelbėjo Dievas daugybę žmonių nuo 
paskendimo, tai dar labiau pasigailės žmonių dėl myli- 
miausio savo Sūnaus. Kurs „yra permauldaujamas už 
mūsų nuodėmes; ne tiktai už mūsų, bet taip pat už viso 
pasaulio“. 

Kaip žmonės duodasi permaldaujami odinis 
taip-pat ir Dievas galima numaldyti šv. mišiomis. Kai 
patriarkas Jokūbas grįžo namo, kelyje sužinojo, kad- 
brolis Ezavas eina prieš ji su didele kariuomene; nusi- 
gandęs nežinojo, kas daryti. Pagaliaus tarė: „Aš jį per- 
maldausiu dovanomis, kurios eina pirma, o paskui jį 
išvysiu; rasi, jis manęs pasigailės“ (Gim. 32, 20). Su- 
manymas pasisekė; nes, Ezavui prisiartinus, Jokūbas. 
žemai nusilenkė ir su ašaromis abudu pasibučiavo. 

Ar yra tarp jūsų toksai, kuriam sąžinė neprikaišio- 
tų visokių nusidėjimų? Kasdien nusidedate, nuolat, tar- | 
si, mėginate Dievo kantrybę. Todėl, sekdami Jokūbą, 
dažnai darykite nutarimą: Permaldausiu Dievą dovano- 
mis; tiesa, duosiu Jam vis tą pačia dovaną; bet jinai 
bus Viešpačiui  visuhrangiausia; eisiu  kuodažniausiai 
bažnyčion ir, žemai nusilenkęs, pasigailėjęs už savo nuo- 
dėmes, klausysiu šv. mišių; duosiu Dievui tą šventą do- 
vaną ir, tikiuos, Dievas bus gailestingas, atleis kaltes. 
Vienam nusidėjėliui, klausančiam šv. mišių, Kristus 
taręs: „Imk mane ir duok už save“. Todėl per Mišias 
-Aukokite Dievui mieliausio Jo Sūnaus Kūną ir Krauja:. 

nors: jūsų nusidėjimai būtų visųdidžiausi, tačiau nenų- 
siminkite: permaldausite Dievą dovanomis. 

Tačiau žinokite; šv. mišių auka, nors permaldauja 
Dievo rūstybę, pati nuodėmių neatleidžia, negrąžina pra- 
rastos pašvenčiamosios Dievo malonės. Yra tam atgai- 
los sakramentas, reikale bent tobulas gailestis. Per Mi- 
šias nusidėjėlis išmeldžia tik reikalingų pasitaisymui ma- 
loniu ir „tikros atgailos dovaną“ (Trid. 12, 3); išprašo 
taipgi visokių maloniu, kaip sielos, taip ir kūno reika- 
luose. Dėl to šv. mišios yra ne tik permaldavimo, bet ir 
išmeldimo auka. Pasiklausykite dar apie tai! 

II. Kai Jokūbas, užsivilkęs Ezavo rūbus, prašė tė- 
vą palaiminimo, tarė jam Izaokas: „Balsas, kurį gir- 
džiu. yra mano sūnaus Jokūbo, bet rankos, kurias palie- 
čiu, yra Ezavo rankos“. o pajutęs Ezavo rūbų kvaptį. 
palaimino Jokūbą. .„Apsivilkite, — sako šv. Povilas, — 
Viešpačiu Jėzumi Kristumi“ (Rym. 13, 14). Savo mel- 
dimus junkite su Kristaus nuopelnais; Dievas tars: 
Girdžiu, tiesa. nusidėjėlių balsą, bet  kvaptis, kurią 
jaučiu, yra mano Sūnaus nuopelnų kvapas; ir, -atsimi- 
nęs brangiausio savo Sūnaus nuopelnus, suteiks jums 
prašomųjų malonių. Geriausiai tai galima padaryti 
šv. Mišiose. 

Išganytojas pasakė: „Ko tik prašysite Tėvo mano 
vardu, jis jums duos“ (Jon. 16, 23). Be abejonės, Dievas 
nepaliks neišklausytu mūsų maldų per Mišias, kuomet, 
anot šv. Kiprijono: „Mūsų maldoms pritaria Kristaus 
malda“. Jei kuomet, tai Mišiose „mes turime pas Tėvą 
užtarėją Jėzų Kristų teisujį“ (I Jon. 2, 1). „Todėl Jis 
ir gali išgelbėti tuos, kurie artinasi per Jį į Dievą, nes 
vra visuomet gyvas, kad mus užtartų. Nes priderėjo, 
kad toks mums būtų vyriausias kunigas — šventas, 
nekaltas, nesuteptas, atskirtas nuo nusidėjėlių ir aukš- 
tesnis už dangų“ (Žyd. 7, 25—27). Dėl to ir sako šv. 
Jonas Auksaburnis: „Ko per Mišias neišmelsi, vargiai 
kitumet gausi“. š 

Tiesa. pačios Mišios. kaip jau minėjau, neatleidžia 
sunkių nusidėjimų, bet suteikia mums atgailos malonę. 
Kada už kokį nors nusidėjėlį laikomos šv. mišios, ar jis 
patsai dievotai jų klauso, gailestingas Dievas apšviečia 

jo protą, kad suprastų savo pavojų, pajudina širdį gai- 
lėtis ir atgailoti. Vienu žodžiu per Mišias tas pats įvyk- 
sta, kas atsitiko, Kristui mirštant ant kryžiaus. Apie 
tai šv. Lukas taip rašo: „Visa minia tų, kurie drauge bu- 
vo prie to reginio ir matė, kas darėsi, grįžo mušdamies 
sau i krūtinę“ (Luk. 23, 48), gailėdamies už savo nedo- 
rybes. 

Tiek apie nusidėjėlius. Teisingi žmonės per Mišias 
gauna kasdieninių nuodėmių atleidimą. Šv. Augustinas 
sako, jog vienu „Tėve mūsų!“ nuo širdies sukalbėtu, 
galima gauti visų vienos dienos mažų kalčių atleidimas. 
Tuo labiau per mišias dovanojama daugiau mažų nusi-. 
dėjimų, negu dienoje padarome. 

Šv. Mišios yra taip-pat geriausias įrankis sutrum- 
pinti ar atlikti laikinai už nusidėjimus bausmei. Atgai- 
los sakramentas atleidžia nuodėmes ir amžiną pragaro 
bausmę; laikina gi skaistyklos bausmė galima sumažin- 
ti, net visai atlikti gerais darbais. Bet nei malda, nei. 
pasninkas, nei išmalda nėra taip gerai tam tikę, kaip 
šv. mišių auka; per ją patsai Kristus ganapadaro Dievo 
teisybei už mūsų kaltes. 

Šv. Gregorius pasakoja šitokį atsitikimą. Vienas 
žmogus buvo priešų suimtas, išvežtas į tolimus kraštus, 
paverstas vergu ir įdėtas į geležinius pančius, negalėjo 
duoti jokios žinios apie save. Jo žmona kas savaitė užim- 
davo mišias jo intencija. Kiekvieną savaitę tam tikru 
laiku nelaisviui buvo nuimami pančiai. Pagaliau, atga- 
vo laisvę, sugrįžo namo. Pasipasakojo ne tik apie savo 
kančias, bet ir apie laikinus palengvinimus. Pasirodė, 
kad tai buvo dienos ir valandos, kuriomis buvo laikomos 
šv. mišios“. 

Pritaikykime šitą įvykį sieloms,  skaistykloje ken- 
čiančioms; negalima joms geriau padėti, kaip šv. mišiomis. 
Kada Išganytojas mirė ant kryžiaus, palaiminta jo siela 
nužengė į tamsybes paguosti ten buvusiųjų, pranešti 
joms linksmos naujienos, kad veikiai bus iš ten paleistos 
ir nuvestos į amžiną šviesybę. Beveik atsikartoja tas 
pats šv. mišiose. „Akies mirksnyje, — sako šv. Jonas 
Auksaburnis, — kai tik mišios atlaikomos,  skubinasi 
dangaus angelai skaistyklos kalėjiman ir jį atidaro“ 

„Šv. mišias atlaikius, daug sielų išeina iš skaistyklos“, — 
tikrina šv. Jeronimas. 

Kiekvienos mišios, gerai išklausytos, padidina dan- 

giškosios garbės laipsnį. Kaip lipas kopėčiomis, kiek- 
vienu žingsniu - aukščiau pasikelia; taip-pat dievotai 
klausąs mišių, kaskart per vieną laipsnį pakyla arčiau 
. dangaus; juo arčiau esti Dievo, tuo aiškiau Jį pažįsta, 
tuo karščiau Jį myli, tuo gausiau žmogui Dievas atsi- 
lygins amžina garbe dangaus karalystėje. 

Bet dar ant žemės žmonės iš Dievo per mišias gau- 

na laikiną palaimą. „Kas šv. mišių maldingai išklausė, 
tas turės tą dieną visuose daiktuose pasisekimą“, — sa- 
ko šv. Jonas Auksaburnis. Gal esate skaite, kad už 
"šv. Dzidoriu, kol jis šv. mišių klausydavęs, ardave an- 
gelai. Pasakojama vėl. kad vieną kartą Portugalijos 
karaliui tarnas apskundęs savo draugą, karalienės tar- 
ną. Karalius, nuėjęs plytinėn ir įsakęs: „Rytoj aš jums 
atsiųsiu vieną jaunikaitį, kurį, kai tik jis paklaus: — 
ar jūs įvykdėte karaliaus įsakymą? — meskite tuojau 
krosnin““. . 

Rytojaus dieną, nieko nežinodamas, ėjęs apskųsta- 
sis į plytinę su minėtu klausimu; bet, išgirdęs varpą, 
skambinantį mišioms, užėjęs bažnyčion išklausyti šv. 
mišių. Tuo tarpu smalsus skundėjas patsai nukeliavęs 
plytinėn ir su pasididžiavimu paklausęs: „Ar jūs įvyk- 
dėte karaliaus isakymą?“ Ir, kaip matai, atsidūręs kros- 
nyje. Štai, kaip šv. mišių klausymas išgelbėjo net nuo 
mirties. ; 

Negalimas yra daiktas suskaityti visos malonės, ku- 
rias gauname per šv. mišias. Atkartosiu tik šv. Laury- 
no žodžius: „„Nei koksai liežuvis nesuskaitys visų malo- 
niu, kurias igyjame per mišias; šv. mišios nusidėjėlį tai- 
kina su Dievu; teisų daro dar teisingesnį; mažina kaltes; 
daugina dorybes, pakelia p PaSiužna, palaiko silpnus; 


gydo ligonius“. 
+ 


o J J 
Žinant, mieli klausytojai, kaip reikalinga ir naudinga 
klausyti šv. mišiu, negalima suprasti, kaip krikščionis, 
kuriam sąžinė prikiša visokius nusidėjimus, gali apsieiti 


134. ŠV. MIŠIOS — PERMALDAVIMO IR IŠMELDIMO AUKA. 


be mišių savaitę, mėnesi. net daugiau. Įsivaizduokite. 
kad kur-nors netoli turtingas ir be galo gailestingas po- 
nas paskelbia, užmokėsiąs visas skolas tų, kurie ateisią. 
jo paprašysią. ir dar apdovanosiąs visokiomis gėrybė- 
mis, ko kam reikėsią. 

Nereikia sakyti. kas darytųsi visoje apylinkėje, ypač 
to geradario rūmuose: Bet ką pasakytumėt apie tokį 
kvaišą, kurs lig ausų paskendęs skolose,  nesinaudotų 
šita proga, tik stovėdamas prieš savo, jau aprašytus už 
skolas namus, šypsotųsi, žiūrėdamas į besiskubinančius 
pas minėtąji gerą poną? Pavadintumėt jį tinginiu, kvai- 
liu; ir, nors paskutinę jo sermėgą už skolas parduotų. 
tačiau, rodos. jo nesigailėtumėt. - 

Bet žemiškuose reikaluose tokių žmonių nerasite; tik 
sielos dalykuose yra daug apsileidėlių. Nėra tarp jūsų | 
tokio, kurs dėl savo praeitu ir dabarlinių nusidėjimų ne- 
būtų Dievo kaltininkas, kurs galėtų pasakyti, kad jau 
išmokėjęs skolas Dievo teisybei ir nieko iš Jo neberei- 
kalingas. Juk keletu poterių, trumpomis maldomis, ku- 
rias atgailai kunigas uždavė, nepadarei gana Dievui už 
visas savo nuodėmes. 

Štai vra vienas labai turtingas ir gailestingas Vieš- 
pats, Kurs visiems duoda tiek, kiek kam reikia užsimo- 
kėti Dievo teisybei. Tas Viešpats yra Kristus, Kurs mi- 
šiose atiduoda kiekvienam nesuskaitomus savo kančios 
ir mirties nuopelnus, kad iš jų išmokėtų Dievui skolas. 
Čia nieko kita nereikia, tik kad ateitum bažnyčion ir 
dievotai šv. mišių klausytum. 

Eikite todėl kuodažniausiai bažnyčion mišių; ten, 
parpuolę ant kelių, maldaukite: Dieve, — „turėk kantry- 
bės, ir aš visa tau užmokėsiu“. Atiduosiu net daugiau. 
negu kaltas! Šit aukosiu tau mieliausio tavo Sūnaus 
Kūną ir Kraują; ta dovana yra didesnė už visas mano 
skolas. 

Negali būti abejonės, kad toji Auka bus Dievui ma- 
loni: dėl jos atleis Viešpats jums kaltes, sumažins baus- 
mę. suteiks reikalingų malonių. Baigiu šv. Povilo žo- 
džiais: „Artinkimės su pasitikėjimu į malonės Sostą, kad 
gautumėm pasigailėjimo ir rastumėm malonę pagalbai“ 
(Žyd. 4, 16). Amen. 


Šv. Mišių klausymas. . 


„Jūsų kuklumas tebūna žinomas visiems 
žmonėms; Viešpats yra arti“ (Pil. 4, 5). 


Kas yra žmoguje širdis, tai šv. mišios Katalikų Baž- 
nyčioje, Kristaus Kūne. Kaip širdies uždavinys varinėti 
kraują į visus kūno sąnarius, ir juos gaivinti, taip-pat 
Kristaus įstatytos šv. mišios, kad jos ant kryžiaus išlieto 
išganymo kraujo nuopelnus dalytų visiems Bažnyčios 
nariams ir palaikytų juose dvasios gyvenimą sulig mi- 
šių aukos intencija ir žmonių pamaldumu. 

Šv. Mišios yra tai neišsemiamas Kristaus nuopelnų 
šaltinis, visiems atviras: iš jo kiekvienas gali tiek sem- 
tis malonių ir palaimos, kiek nori. Ne visi vienok vie- 
nodai tais Išganytojo nuopelnais naudojasi. Didžiau- 
sią jų dalį gauna tie, už kuriuos šv. mišios laikomos, ar 
tai gyvi, ar numirę, jei tik pagalbos reikalauja. Savo 
dalį gauna lie, kurie šv. mišias užėmė, ir tai, nežiūrint, 
ar esti per mišias bažnyčioje, ar ne. Naudojasi Kri- 
staus nuopelnais kunigas, laikąs mišias, ir visi, kurie šv. 
mišių dievotai klauso, mažiau ar daugiau sulig savo 
maldingumu. 

Pagaliau, neatlaikomos nė vienos mišios, kuriomis 
nesinaudotų visi katalikai, nes kunigas jas aukoja už 
visus, esančius bažnyčioje, ir už visus tikrus krikščionis, 
gyvus ir numirusius, kad visiems prisidėtų prie išgany- 
mo amžiname gyvenime. Teisingai sako Tomas Kem- 
pietis: „Kada kunigas laiko mišias, Dievą garbina. 
linksmina dangaus angelus, stato Bažnyčią, gyviems 
padeda, mirusiems atilsį teikia ir patsai pastoja viso ge- 
ro dalininkas“ (Kr. Sek. kn. 4, 5). 

Tuo tarpu daugelis klauso šv. mišių, o negauna jo- 
kių nuopelnų; esti tai dėl to, kad nemoka per šv. mi- 
šias, kaip reikiant, elgtis. Todėl svarbu išaiškinti klau- 
simas, kaip krikščionis privalo šv. mišių klausyti. Šian- 

dien jums pasakysiu, I. kodėl šv. mišios ne visiems atneša 
vienodus vaisius, ir II, kas reikia daryti, kad šv. mišių 
klausymas visiems būtų išganingas. Visados, ypač 
klausant šv. mišių, — „jūsų kuklumas tebūna žinomas 
- visiems žmonėms; Viešpats yra arti“. 

I. Kristui mirštant ant kryžiaus, labai didelė žmo- 
nių minia buvo Kalvarijos kalne. Vieni tuomet gavo 
daug visokių malonių, mažesnių ar didesnių sulig nu- 
sipelnymu. Kiti jokių malonių neįsigijo. Daugiausia 
gi buvo tokių, kurie tik savo nuodėmių skaičių padau- 
gino. 

Kurie Kristaus kenčiančio gailėjos, gavo dide- 
lių malonių.  Galvažudžiui,  prikaltam prie kryžiaus, 
prašančiam: „Viešpatie! atsimink mane, kuomet įeisi 
į savo karalystę“, — mirštąs Jėzus tarė: „Iš tikrųjų sa- 
kau tau: šiandien tu būsi su manim rojuje“ (Luk. 23, 43). 

„Šimtininkas ir kurie su juo buvo sergėdami Jėzų, * 
išvydę žemės drebėjimą ir tai, kas darėsi, labai nusi- 
gando ir sakė: "Tikrai, šitas buvo Dievo Sūnus“ (Mat. 
27, 54); jie itikėjo į Kristaus dievystę ir perėjo tikran 
tikėjiman. 

Apaštalas šv. Jonas gavo Mariją už Motiną; Mari- 
jai gi Kristus atidavė šv. Joną, numylėtą savo mokinį, 
kaipo sūnų, sakydamas: „Štai tavo Sūnus... štai tavo 
Motina“ (Jon. 19, 26). 

Marija Magdalena ir kitos dievobaimingos mote- 
riškės, kurios verkšleno po kryžium, įgijo malonę iš- 
tvermės gerame iki galui ir paliko šventos. Nes „kas 
bus ištvermingas iki galui, tas bus išgelbėtas“ (Mt. 10, 
22). 

Be“ šitos mažos saujelės dievotų žmonių, kuriuos 
„ Kristus kruvina kančia ir mirtim ant kryžiaus sugrau- 
dino, — kiti. vien smalsumo vedami, atėjo pasižiopsotu 
ant Kalvarijos kalno, grižo jokių malonių negavę. 

Daug buvo ir tokių, kurie kuriuo-nors būdu prisi- 
dėjo prie Kristaus kančios, ar tai kryžiuodami, ar tai 
Nukryžiuotą išjuokdami, ar bent kitų nedoram darbui 
pritardami... Tie visi negana to, kad Išganytojo mirtim 

nepasinaudojo, kad jokių malonių neįsigijo, — bet dar 
savo nedorybių skaičių padidino. 

Kas atsitiko Kristui mirštant ant kryžiaus, tas pats 
kartojasi per šv. mišias. Jei galėtumėm matyti širdis 
tų, kurie yra bažnyčioje prie tos nekruvinos aukos, pa- 
dalytumėm juos į tris skyrius: Kristaus šalininkų, abe- 
jingų ir Jo priešininkų... 

Pamatytumėm, kad kai-kurie ateina mišių klausyti 
paskendę nuodėmėse; kadangi jie seka pavyzdį muiti- 
ninko, kuris įėjęs bažnyčion — „atstu stovėdamas ne- 
drįso nė akių pakelti į dangų, tik mušės į krūtinę ir sa- 
kė: Dieve, būk gailestingas man nusidėjėliui“ (Luk. 18, 
13), — sakau jums: grįžta namo nuteisinti.  Pamatylu- 
mėm, kad kai-kurie teisingi gauna pašvenčiamosios ir 
kitų Dievo malonių padauginimą. Tuos visus po kry- 
žiumi atstovavo anas mažas būrelis, prie kurio priskai- 
čiau Švenč. Panele, apaštalą šv. Joną, šv. Mariją Mag- 
daleną, šimtininką ir įtikėjusi galvažudį... 

Jei galėtumėm regėti žmonių širdies paslaptis, ma- 
tytumėm toliau, jog kiti kokie ateina bažnyčion, tokie ir 
grįžta, jokios atmainos nepatyrę. Prie jų priklauso tie, 
kurie bažnyčioje per šv. mišias esti kūnu, o siela ir min- 
timis, Dievas žino, kur klajoja; kurie kuo kitu esti už- 
siėmę, tik ne Dievo garbe ir ne sielos reikalais; kurie 
nieko nemato, negirdi, kas daroma prie altoriaus... To- 
kiems šv. mišių klausymas jokios naudos neatneša; nors 
jie buvo priėję gausų Dievo malonių šaltinį, tačiau jų 
sau visai nesisėmė, ar sėmė su kiauru indu. 

Prie trečiojo skyriaus, tai yra Kristaus kankintojų 
ir išjuokėjų, dabar priskaitomi visi tie, kurie nepado- 
riai per šv. mišias elgiasi, kitus piktina, kliudo mel- 
stis, žvalgosi pakraštėmis, šaiposi, kalbasi, ar kokiomis 
negeromis mintimis užsiima. Jiems šv. mišių klausy- 
mas ne tik kad jokios naudos neduoda, bet dar labiau 
jų sąžinę apsunkina; šv. mišios, Dievo malonių šaltinis, 
jiems pastoja nuodėmių versme ir didesnės bausmės 
priežastimi... 

Mažas buvo būrelis Kalvarijos kalne tų, kurie iš 
Kristaus gavo gausių malonių.  Taip-pat nėra didelis 

skaičius tų, kuriems Šv. Mišių klausymas neša didesnę 
ar mažesnę naudą. Visas pragaras darbuojasi, jų skai- 
čiui sumažinti. Mirandola pasakoja, nesą niekad maty- 
ta, kad pagonai prie savų aukų būtų kuomet nors buvę 
be pagarbos, ar piktintų kitus savo elgesiu. Darant ne- 
tikras aukas, kurios nieko žmonėms nepadeda, nema- 
tanti piktoji dvasia reikalo gundyti. 

Kadangi šv. mišių auka daug gera daro klausan- 
tiems, velnias, kaip įmanydamas, darbuojasi, kad suma- 
žintų jos vaisius. Vieniems pakiša mintis apie kasdieni- 
nius reikalus, kitiems pastato šaly kaimyną, kurs kalba. 
šaipos ir melstis kliudo: tos akis nukreipia į kokią žmo- 
gystą, kuria ji užsiima; tai siunčia miegą, kad snaudu- 
Tiuotų; ir taip toliau be galo... 

Todėl žmonės, nors stovi prie-pat  neišsemiamo 
Dievo malonių šaltinio, visiems atviro, iš kurio kas kiek 
nori, tiek gali semtis, tačiaus kartais nieko nepelno, ne- 
kartą gi dar labiau apsunkina savo sąžinę. Tokiais nu- 
siskundžia Viešpats: „Du blogumu padarė mano žmo- 
nės; mane apleido, gyvojo vandens šaltinį, o išsikasė 
sau šaltinius užgriuvusius, kurie negali sulaikyti van- 
dens“ (Jer. 2, 13). 

II. Kas reikia daryti, paklaus ne vienas, kad šv. 
mišių klausymas būtų išganingas. Ką turite per Mišias 
daryti, visi gerai žinote; tik nelaimė, kad ne visi, kaip 
Teikiant. elgiatės... „Jūsų kuklumas tebūna žinomas vi- 
siems žmonėms, Viešpats yra arti“... 

Pirmiausia Mišiose sužadinkite savyje gyvą tikėji- 
mą. Jei tiktai kūno akimis žiūrėsite į altorių, — nieko 
be kunigo ir įo daromų apeigų, neregėsite. Gyvas gi ti- 
kėjimas pasakys jums, kad, išejus kunigui prie alto- 
Tiaus, prasideda nesuprantama Jėzaus Kristaus kančios 
ir mirties paslaptis. 

Užtat isivaizduokite sau, tarytum esate prie Kalva- 
Tijos kalno ir žiūrite į Kristaus kruviną kančią ir mirtį. 
Juk ant altoriaus tas pats Išganytojas, kurs kabėjo 
ant kryžiaus, kaipo Dievo Avinėlis, Kursai naikina pa- 
saulio nusidėjimus. Jei su gyvu tikėjimu klausysite 
šv. mišių, tai rasis reikalinga pagarba. Klausysite jų 

„dievobaimingai ir prideramai“, kaip tat įsako Bažny- 
čios įsakymas. 

Nemanykite, kad per Mišias reikia daugiau sukal- 
bėti poterių ar perskaityti maldų. Galite skaityti mišių 
maldas ar kurias kitas; galite kalbėti ražančių. Bet nors 
nesukalbėtumėt ištisų poterių, tik žiūrėdami altoriun 
apmąstytumėt Kristaus kančios ir mirties paslaptis; | 
gaivintumėt savo širdyje jausmus meilės, pagarbos, pa- 
dėkos; bent, atsiminę savo nusidėjimus, žadintumėt sa- 
vyje gailestį už juos. nutartumėt pasitaisyti... žinokite. 
jog toks elgesys šv. mišiose būtų geriausia malda. 

Šv. Ignaco ir šv. Pranciškaus Ksavero gyvenimų 
aprašyme skaitome šitokį atsitikimą. Kada tie Šventieji 
grįžę Ispanijon iš tolimos kelionės ryšeliais nešini, pri- 
ėjęs juos tūlas vaikinas ir meldęs duoti jam panešti jų 
ryšelius. Ilgai Šventieji nenorėję sutikti, bet ant galo 
davęsis permaldauti. Vaikinas keliavęs su jais, nešdamas 
jų naštą. Kasdien Šventieji, be paprastų maldų, po 
valandą pašvęsdavę meditacijai, kurioje dalyvaudavęs 
ir tas vaikinas, beklūpas užpakalyje. 

Šventiesiems įdomu buvę žinoti, ką tas vaikinas 
mąstąs, kuomet jie klūpo visą valandą, jokių maldų 
nekalbėdami, nei žodžio netardami. Neiškentę ir paklau- 
sę ji: „Pasakyk mums, vaike, ką tu darai, ištisą valandą 
su mumis beklūpodamas?“  Maldingas jaunikaitis atsa- 
kęs, kaip jis tuomet galvojas: „Mano Dieve! tie žmonės 
yra mokyti, šventi; aš bemokslis; jie moka su tavimi 
dailiai pasikalbėti; aš gi nežinau nė ką tau pasakyti: 
todėl noriu nešioti jųjų mintis dangun, kaip jų ryšelius 
nešioju žemėje“... 

Taip-pat ir jūs Mišiose galite mąstyti: Mano Dieve' 
aš esu menkas sutvėrimas; nežinau, kaip į tave atsiliep- 
ti, kaip tave pagarbinti; todėl noriu dabar tau pasakyti 
tai, ką sako tau nuo altoriaus vienatinis tavo Sūnus, ką 
taria tau jo tarnas, kunigas... „Mūsų nusidėjimų atleidi- 
mą išrišimą ir dovanojimą tesuteikia mums visagalis 
ir gailestingas Viešpats“. 

Svarbiausiose vienok mišių dalyse reikia pertrauk- 
ti savo maldas, ar apmastymus ir atkreipti akis į tai, 
kas darosi prie altoriaus. Tam tuomet ir skambinama 

varpeliais. Per atnašavimą, kada kunigas Dievui auko- 
ja duoną ir vyną, jūs irgi aukokite drauge su kunigu, 
kurs kalba visu vardu: „Aukojame Tau, Viešpatie. 
išganingą taurę, maldaudami Tavo malonės, kad ji 
kaip gardus kvapas, kiltų aukštyn Tavo dieviškosios 
Didžiagalybės akivaizdon mūsų ir viso pasaulio išgany- 
mui“. 

Plutarkas, rašydamas apie "Temistoklį, pasakoja 
šitokį atsitikimą. Kai  Temistoklis, ištremtas iš tėvynės, 
atėjęs valstybėn karaliaus Akmėdo, su kuriuo pirmiau 
kariavo, — bijojęs: Akmėdas galįs jo savo karalystėje 
nelaikyti, net nugiežti apmaudą. Ta baimė buvusi ne 
tuščia: užtat, norėdamas įrūstintą karalių permaldauti, 
paėmęs ant savo rankų karaliaus sūnų ir nuėjęs pas 
karalių. 

Stojęs karaliaus akivaizdoje taręs: „„Didis karaliau! 
stoviu prieš tave su baime ir su viltimi; su baime, nes 
atmenu, kiek pikta, kaipo buvęs priešas, tau esu padaręs; 
su viltimi, nes manau, kad karališkoji tavo didenybė 
labiau atsižvegs į meile to sūnaus, kurį rankose turiu, 
neg į buvusio priešo nedorybę“. Pamatęs tai tėvas taip 
susigraudinęs, kad ne tik dovanojęs Temistokliui, prašan- 
čiam sūnaus vardų. bet ir susibičiuliavęs su juo. 

Per pakilėjimą, kada kunigas, kaip Temistoklis, pa- 
kelia Dievo Sūnų, duonos ir vyno pavidaluose, ir jūs 
parpuolę ant kelių, prieš taip Didi Sakramentą, bent 
dvasia kelkite aukštyn tą Dievo Avinėlį, Kursai naikina 
pasaulio nusidėjimus, taiko nusidėjėlius su Viešpačiu, ir | 
tarkite: Dieve, pasigailėk manęs nusidėjėlio, nežiūrėk į 
mano nedorybę, bet i nekaltybę savo Sūnaus, Kurį tau 
drauge su savo meldimais atnašauju... 

Šv. Komunijos metu rūpinkitės, jei turite gryną są- 
žinę, priimti nors dvasišką Komuniją, sužadinkite troš- 
kimą susijungti su Kristumi. Pirmieji krikščionys kas- 
dien priimdavo Švenč. Sakramentą; dabar nebėra tokių 
žmonių, ar bent labai maža; kurie vienok jaučiatės lais- 
vi nuo sunkių nuodėmių, stenkitės nors dvasia vienytis 
su Kristumi Švenč. Sakramente. 

Dar vienas ispėjimas! Nuo senovės buvo papro- 
tys klūpomis klausyti šv. mišių; todėl ir jūs klūpokite per 

mišias, jei ne per ištisas, bent nuo pakilėjimo iki Komuni 
jos. Atlaiduose kartais vienu metu laikomos kelerios mišios; 
tenka matyti, kaip žmonės tai stojasi, tai klaupia, tai 
žegnojas. ar mušas į krūtinę; nuo vieno altoriaus eina 
prie antro, kur kitas kunigas išeina su mišiomis; vienų 
nebaigę, kitų klausyti pradeda... 

Tai negeras paprotys; kelerių vienu kartu klausyda- 
mi, nė vienų ištisų neišklausote. Kurių mišių klausyti 
pradedate, tas ir baikite; ne tik iš tų mišių gausite visą 
naudą, kurios verti būsite, bet ir iš kitų; nes kiekvienas 
kunigas, aukodamas meldžiasi: „Priimk, Šventasis Tė. 
ve, visagalis amžinasis Dieve, šitą gryną Hostiją, Kurią 
aš nevertas tavo tarnas, aukoju tau, gyvam ir tikram 
mano Dievui už nesuskaitomus savo nusidėjimus, nusi- 
žengimus ir apsileidimus, už visus aplinkui stovinčius 
ir už visus tikrus krikščionis, gyvus ir numirusius, kad 
ji man ir jiems prisidėtų prie išganymo amžiname gy- 
venime““. i 

2 


Matote, Mieli Klausytojai, kaip reikia klausyti šv. 
mišių. kad iš jų turėtumėte naudos. Įsidėmėkite, kad 
šv. mišios yra neišsemiamas šaltinis įvairiausių Dievo 
malonių. kuriu kiekvienas galite gauti, kiek esate reika- 
lingi. Bet dievobaimingu šv. mišių klausymu turite jų 
„pelnytis. Jei taip, kaip sakiau, šv. mišių klausysite, ati- 
duosite Dievui tinkamą garbę, permaldausite Jį už savo 
nusidėjimus, padėkosite Jam už gautas geradarybes, iš- 
melsite iš Jo reikalingų malonių. Vienu žodžiu, galėsite 
turėti stiprią viltį. kad ia savo Viešpatį, Kurį mišiose re- 
gite duonos ir vyno pavidaluose, kada nors pamatysite 
akis į aki. Amen. 


Atgailos Sakramentas. 


„Jei nedarysite atgailos, visi...  pra- 
žūsite“ (Luk. 13, 5). 


„Žmogaus gyvenimas ant žemės yra kareiviavimas“ 
(Job. 7, 1). Kariai, kad ir gerai ginkluoti, kovoje sužei- 
džiami, net esti užmušami. Taip ir krikščionys, Kristaus 
kariai, pakrikštyti, net sutvirtinti tikėjime, kada, paaugę 
stoja karan su išganymo priešais, dėl įgimtos žmogui 
silpnybės ne kartą nupuola, net mirtinai sužeidžia ne- 
mirtingą savo sielą. 

Visi gerai žinote, kaip silpnas yra žmogaus prigimi- 
mas. Niekas apie save negali pasakyti: Gryna yra ma- 
no širdis, laisvas esu nuo nuodėmių. Net apaštalas 
šventas Jonas sako: ,.Jei sakytumėt, kad neturime nuo- 
dėmės, mes patys save suvedžiojame, ir nėra mumyse 
tiesos“ (I Jon. 1, 8). Jeigu ir teisingas žmogus, kaip 
liudyja Šventasis Raštas, septynis sykius dienoje nupuo- 
la, tai ka besakyti apie šiaip-jau žmones! Ne vienas ga- 
lėtų su karalium Dovydu aimanuoti: „Mano nusikalti- 
mai perviršyja mano galvą ir slėgia mane kaip, sunki na--. 
šta“ (Ps. 37, 5). 

Bet kaip pasiteisinti prieš Dieva iš tų nedorybių? 
Krikšto kitą kartą priimti nebegalime. Jeigu kitaip ne- 
galima būtų gauti nuodėmių atleidimo, tai nelaimingas 
žmogus, atsitolinęs nuo Dievo, nuėjęs plačiu keliu, ve- 
dančiu prapultin, turėtų amžinai žūti. Numanė Kristus 
tą žmogaus nelaime: todėl įstatė atgailos sakramentą 
nuodėmėms atleisti. po krikšto padarytoms. Liepė vi- 
siems juo naudotis, sakydamas: „Jei atgailos nedarysite, 
visi... pražūsite“. 

Lis šiol išaiškinau tris pirmuosius sakramentus; to- 
liau sakysiu jums apie ketvirtąjį, atgailos sakramentą. 
Šiandien gi aplamai pasakysiu, kad I, Bažnyčia turi ga- 

lią nuodėmėms atleisti, kad II, jas atleidžia tik per išpa- 
žintį, kad III. išpažinties galia yra neribota. Klausykite! 

I. Brangiaušias mūsų Išganytojas, atėjo iš dangaus 
ant žemės, anot Šventojo Rašto betariant: „Ieškoti ir 
gelbėti, kas buvo pražuvę“ (Luk. 19, 10), nuodėmėse 
paskendę. Ne vienam, kaip Magdalenai, parpuolusiai po 
Jo kojų; Zakiejui. pasižadėjusiam: „Jei kuo nuskriau- 
džiau ką nors, grąžinu keturgubai“ (Luk. 19,8); galva- 
žudžiui, ant kryžiaus maldavusiam: „Viešpatie, atsimink 
mane, kuomet įeisi į savo karalystę“ (Luk. 23, 42), — 
patsai Kristus nuodėmes atleido. Bet, parodęs žmonėms 
išganymo kelią, turėjo grįžti dangun pas savo Tėvą; tą 
galią nuodėmėms atleisti suteikė apaštalams, savo vie- 
tininkams ant žemės, o per apaštalus ir jųjų įpėdiniams, 
vyskupams ir kunigams. 

Taip vieną kartą Kristus tarė apaštalams: „Iš tikrų 
jų sakau jums: ką tik surišite žemėje, bus surišta ir 
danguje; ir ką trk atrišite žemėje, bus atrišta ir danguje“ 
(Mat. 18, 18). Rodos, aiškūs žodžiai. Kitą sykį, prieš 
žengdamas dangun vėl pasakė apaštalams: „Kaip Tėvas 
- mane siuntė, taip ir aš jus siunčiu; tai pasakęs, jis kvėpė 
į juos ir jiems tarė: Imkite Šventąją Dvasią. Kam nuo- 
dėmes atleisite, tam jos atleistos ir kam sulaikysite, jos 
(bus) sulaikytos“ (Jon. 20, 21—23). „Štai, aš esu su jumis 
per visas dienas iki pasaulio pabaigai“ (Mat. 28, 20). 
Vėl aiškūs žodžiai; tarsi būtų pasakęs apaštalams: Ku- 
riems jūs nusidėjimus atleisite ant žemės, jiems ir aš at- 

Dabar suprasite, dėl ko, Kristui dangun įžengus, 
apaštalai sakydavo: „Taigi, mes einame pasiuntinių pa- 
reigas Kristaus vietoje lyg kad Dievas ragintų per mus; 
mes maldaujame Kristaus vardu: susiderinkite su Dievu!“ 
(II Kor. 5. 20). Toji galia nuodėmėms atleisti, apašta- 
lams suteikta, su jųjų mirtimi neišnyko. Kristus žinojo, 
kad ji bus reikalinga visiems laikams. Nors numanė, 
kad apaštalai mirs, tačiau tarė jiems: „Štai, aš esu su 
jumis per visas dienas iki pasaulio pabaigai“. Tais žo- 
džiais Išganytojas leido apaštalams, suteiktą jiems galią 
perkelti ant savo įpėdinių vyskupu. 

Todėl apaštalai rinkosi sau padėjėjus ir įpėdinius. 
Judo vieton išrinko šv. Motiejų; taip papildė dvylikos 
apaštalų skaičių. Šventasis Raštas sako, jog Apaštalai 
meldėsi — „kad imtų vietą šitos tarnystės ir apaštaly- 
stės, nuo kurios atpuolė Judas... ir jis buvo priskaitytas 
prie vienuolikos apaštalų“ (Ap. D. 1, 25). Paskui apa- 
štalai paskyrė vyskupais šv. Povilą ir Barnabą, nes kaip 
liudyja Šventasis Raštas: „Šventoji Dvasia jiems tarė: 
Išskirkite man Saulių ir Barnabą darbui, kuriam aš juos 
pavadinau. Tuomet jie pasninkavo, medėsi, dėjo ant jų 
rankas. juos išleido“ (Ap. D. 13, 2) žmonių gelbėti nuo 
nusidėjimų. , 

Suteike išrinktiesiems tą pačią galią, kurią patys 
gavo iš Kristaus, apaštalai leido jiems tą nuodėmėms at- 
leisti galią perleisti savo įpėdiniams, vyskupams ir jųjų 
padėjėjams, kunigams. Šv. Povilas, dar tebegyvenant 
kitiems apaštalams, pats šventė vyskupus ir kunigus. Ti- 
tui, Kretos salos vyskupui, jo paties įšvęstam, įsakė: 
„Tuo tikslu aš palikau tave Kretoje, kad... įstatytumei 
miestuose kunigus (1, 5). Taip tat, pradėjus apašta- 
lais iki mūsų laikų vyskupai, apaštalų įpėdiniai, galią 
nuodėmes atleisti suteikia kitiems vyskupams ir kuni- 
gams. 

Kaip tuokart apaštalai, taip dabar jų įpėdiniai, vys- 
kupai — „pasninkavę, pasimeldę ir uždėję ant jų ran- 
kas“, — taria švenčiamiems kunigams: „Imkite Šven- 
tąją Dvasią, kam nuodėmes atleisite, jos bus atleistos; 
ir kam  sulaikysite, tam jos bus sulaikytos“. Taip 
tai tęsiasi Kristaus pasižadėjimas: „Štai, aš esu su jumis 
per visas dienas iki pasaulio pabaigai“. 

Todėl kunigas, duodamas išrišimą, meldžiasi: „Te- 
gul pasigailės tavęs visagalis Dievas ir, atleidęs tavo nuo- 
dėmes, tenuves tave į amžinąjį gyvenimą... Tavo nuodė- 
mių atleidimą, išrišimą ir dovanojimą tesuteiks tau visa- 
galis ir gailestingas Viešpats“. Pagaliaus, nusidėjėliui sa- 
ko: „Mūsų Viešpats Jėzus Kristus teišriša tave, ir aš Jo 
galia tave išrišu... i; tavo nuodėmių vardan Tėvo ir Sūnaus 
ir Šventosios Dvasios...“ (Čia tarsiu šv. Povilo žodžiais: 
„Tegul žmonės žiūri į mus, kaip į Kristaus tarnus ir Die- 
vo paslapčių teikėjus (I Kor. 4, 1). 

II. Kristus sakė apaštalams: „Kam nuodėmes ailei- 
site, tam jos atleistos ir kam sulaikysite, jos (bus) sulai- 
kytos“. Šitais žodžiais Išganytojas uždėjo  dvasiškiją 
žmonių teisėjais sąžinės dalykuose; vieniems liepė nusi- 
kyti; galios gi matyti žmogaus širdies paslaptis Kristus 
kunigams nedavė. Todėl, kad teisingai galėtų. nuspręsti, 
ką išklausinėti; o kiekvienas, norįs gauti nuodėmių at- 
leidimą, turi jas išpažinti. 

Ką jūs patys pasakytumėt apie tokį teisėją, kurs 
nieko neklausdamas, viena išteisintų, kitą pasmerktų? 
Kaip geras teisėjas, taip ir kunigas, pirmiau, negu ką 
išriš, ar kam neduos išrišimo, — privalo išklausyti nu- 
sidėjėlio, peržiūrėti visas aplinkybes, sumažinančias ar 
padidinančias kaltę; kitoniškai bausti, kurs pirmą sy- 
kį padarė tą nuodėmę; kitaip elgtis su tuo, kurs nuolat 
ją daro; didesnę bausmę uždėti už sunkius nusidėjimus, 
lengvesnę — už mažus apsileidimus. Nusidėjėlis gi, kad. 
kunigas galėtų, kaip reikiant, viską nutarti, turi atvirai 
prisipažinti, kitaip sakant, savo nusidėjimus išpažinti. 

Tiesa, Kristus stačiai neįsakė išpažinties eiti; bet ir 
nereikėjo to sakyti, nes išpažinti nusidėjimai žydams 
buvo žinomas paprotys; ji Kristus tik sakramentu pa- 
darė. Viešpaties Išminčius mini šitą paprotį, kada sa- 
ko: „Nesigėdyk išpažinti savo nuodėmių“ (Ekl. 4, 31). 
O kuomet šv. Jonas Krikštytojas, ruošdamas žydus prie 
Kristaus, pradėjo skelbti atgaila, — „pas jį ėjo Jeruza- 
lė, visa Jūdėja ir visa pajordanės šalis... ir išpažino sa- 
vo nuodėmes“ (Mat. 3, 5). "Todėl, visiems išpažįstant 
savo nuodėmes, gana buvo pasakyti apaštalams: „Kam 
nuodėmes atleisite, tam jos atleistos; kam sulaikysite; 
tam jos bus sulaikytos“. 

Apaštalai taip ir suprato Kristaus žodžius, kitaip 
negalį nusidėjėliams nuodėmių atleisti, kaip tik per iš- 
pažintį. Apaštalas šv. Jokūbas stačiai liepia išpažinti 
nuodėmes: „Išpažinkite... savo nuodėmes“ (5, 16). Apaš- 
talas šv. Jonas ragina, sakydamas: ..Jei išpažįstame sa- 
vo nuodėmes, Jis (Dievas) yra ištikimas ir teisingas, - 
kad mums atleistų mūsų nuodėmes ir apvalytų mus nuo 
Vad. sak. 10. 

kiekvienos neteisybės“ (I Jon. 1, 9). Ne kitaip supratc 
ir krikščionys Išganytojo valią. Šv. Lukas aprašo Apaš- 
talų Darbuose, kad pas Apaštalus — „daug tikinčiųjų 
ateidavo, išpažindavo... ką buvo padarę“ (19, 18). 

Skaitykite seniausius Bažnyčios raštus, peržiūrėki- 
le devyniolikos šimtmečių istoriją, — rasite, kad nuo 
Apaštalų laikų per visus amžius iki šiai dienai tikintieji 
visados išpažindavo kunigams savo nusidėjimus. Ne 
žmogaus tai darbas; ne kunigų, ne vyskupų, ne Popie- 
piežių tai prasimanymas, kaip kartais paisto gudragal- 
viai, bet paties Dievo-Žmogaus, Kurs tarė Apaštalams: 
„Imkite Šventąją Dvasią. Kam nuodėmes atleisite, tam 
jos atleistos; ir kam sulaikysite, jos (bus) sulaikytos““. 
Kunigai taip pat, kaip ir visi katalikai, vieni kitiems iš- 
pažista savo nuodėmes. Pagaliaus, išpažinčių klausy- 
mas, — tai viena sunkiausių kunigystės priedermė; sa- 
vo valia kunigai niekad nebūtų prisiėmę taip įkyrios 
naštos... į 

Kai kas sako, būk popiežius Innocentas III įvedęs 
išpažintį. Tiesa. popiežius Innocentas III 1215 metais 
isūkė visiems katalikams bent vieną kartą metuose eiti 
išpažinties ir priimti Švenčiausį Sakramentą apie Vely- 
kas... Bet tai buvo liepta tinginiams, apsileidusiems ti- 
kybos dalykuose, kurie buvo perstoję išpažinties vaikš- 
čioti; tuo tarpu, kad uolūs krikščionys dažnai eidavo šv. 
sakramentų. Jeigu to visuotinio papročio nebūtų buve, 
tai kaip tat atsitiko, kad visi paklausė. Nerasi tokių 
žmonių, kurie ramiai būtų priėmę tą nemalonų jungą, 
nuo kurio buvo laisvi jų tėvai, bočiai, prabočiai... 

Kad žmonėms, kurie visai negirdėjo išpažinties, kas 
nors būtų įsakęs išpažinti kunigams ne tik savo viešus 
darbus, žodžius. bet ir slapčiausias mintis, — be abejo, 
būtų ėmę prieštarauti: Iš kur paėmei tą naują prasima- 
nymą? Mūsų tėvai, bočiai, prabočiai buvo taip pat 
krikščionys; jie vienok neidavo išpažinties! Tokio pa- 
sipriešinimo niekur nerandame paminėto, nors istorija 
užrašė visus svarbesnius žmonių gyvenime atsitikimus. 
Tik tiek žinome, kad visumet visi žmonės ramiai eida- 
vo išpažinties. Ne kito keno čia, kaip tik Išganytojo 
darbas, Kurs įsakė Apaštalams: „Kam atleisite nuodė- 

mės, tam jos atleistos; ir kam sulaikysite, jos (bus) su- 
laikytos“. 

Gal ne vienas smalsus paklaus, kam Kristus taip su- 
tvarkė, kad tik per išpažintį tegalima gauti nuodėmių 
atleidimas? Tiesa, Kristus galėjo ir kitaip padaryti, kad 
ir neišpažinus nuodėmių, kunigas galėtų išrišti; bet Jam 
taip sutvarkyti patiko, kad žmogus būtų nubaustas ir 
drauge sulaikytas nuo tolimesnių nusidėjimų. Nenori 
žmogus klausyti Dievo, peržengia Jo įsakymus; jei nori 
išsiteisinti, turi patsai save apsiskųsti prieš lygų sau 
žmogu, klausyti jo įspėjimų, atsiduoti jo valiai; tai la- 
bai žmogui nemalonu. 

Todėl pats atsiminimas, jog tos ar kitos nuodėmės 
reikės išpažinti, sutūri žmogų nuo daugybės nusidėji- 
mų, moko žmogų būti atsargesniam, taip lengvai nebenu- 
sidėti. Nemaža vėl yra slaptų prasikaltimų, kurių ne- 
gali uždrausti nei karaliai savo valdiniams, nei tėvai 
vaikams, nei šeimininkai samdininkams. Žemiškai vy- 
riausybei gali kaltininkas išsimeluoti, pasiteisinti. Išpa- 
žintyje vsai kas kita; čia su nieku nepasislėpsi; jei nori 
būti išteisintas, išpažink slapčiausias kaltes, gailėkis už 
jas, žadėk pasitaisyti, atsilygink Dievo teisybei, gana- 
padaryk ir žmonėms, jeigu ką nuskriaudei. 

Toki tvarka, kad tik išpažintyje nuodėmės teatlei- 
džiamos, yra Dievo malonė. Nors ir žinotumėm, kad 
atgailojančiam žmogui Dievas nuodėmes atleidžia, ta- | 
čiau nebūtumėm tikri, ar mūsų atgaila pakankama; to- 
dėl vis būtumėm neramūs; dėl atleistų nusidėjimų ne- 
būtumėm be baimės. Bet kai per išpažintį atidengia- 
me kunigui, Kristaus vietininkui, savo širdies paslaptis: 
kuomet išreiškiame jam ne tik savo darbus, žodžius, bet 
ir slapčiausias mintis. atsiduodame jo valiai; kada ku- 
nigas, nematydamas jokios priežasties, dėl kurios nega- 
lėtų nusidėjimų atleisti, pareiškia nusidėjėliui: „Aš tave 
išrišu iš tavo nuodėmių vardan Tėvo ir Sūnaus, ir Šven- 
tosios Dvasios“, — tuokart žmogus visai nusiramina. Tas 
kunigo balsas skamba, kaip anie Kristaus žodžiai, tarti 
ligoniui: .„Pasitikėk, sūnau, tavo nuodėmės tau atleistos“ - 
(Mat. 9, 2). 

III: Dievas nenori nusidėjėlio pražūties, bet nori, 
kad grįžtųsi ir gyventų gerai. Todėl galią nuodėmėms 
atleisti suteikė Bažnyčiai neribotą nei nuodėmių didu- 
mu, nei jųjų skaičiumi. Kristus tarė apaštalams: „Iš 
tikrųjų sakau jums... ką tik atrišite žemėje, bus atrišta 
ir danguje“. Nėra taip didelio nusidėjimo, taip sunkios 
nedorybės, kurios Bažnyčia negalėtų atleisti. 

„Tebūna nuodėmės, — sako šv. Ambroziejus, — 
nežinau, kaip didelės ir biaurios, šv. Bažnyčia, gailestin- 
ga motina, niekam neuždaro savo širdies; yra tokia Kri- 
staus valia ir įsakymas, kad ir didžiausias nusidėjėlis, 
gautų malonę, jei tik visa širdimi gailisi ir išpažįsta nu- 
sidėjimus“. Sakau tai nuraminti nusiminusiems dėl di- 
dumo ir daugumo savo nusidėjimų. Nenusminkite! nors 
jūsų nuodėmių skaičius perviršytų galvos plaukų skai- 
čių, — Dievas gailestingas dovanos jums, jei tikrai at- 


gailosite. Čia tikrai galime atkartoti šv. Povilo žodžius: 


„Taigi, dabar nebėra jokio pasmerkimo tiems, kurie 
vyra Jėzuje Kristuje“ (Rym. 8, 1). 

Už sunkias nuodėmes Dievas baudžia amžinomis 
kančiomis pragare. „Duokite tat vertingų atgailos 
vaisių... nes kirvis jau pridėtas prie medžių šak- 
nies; taigi, kiekvienas medis, kurs neduoda gero vai- 
siaus, bus iškirstas ir į ugnį įmestas“ (Luk. 3, 8), „Ten 
bus verksmo ir dantų griežimo“ (Luk. 13, 28). Išpa- 
žintis naikina tą bausmę. „Atsiminkite pragarą, — šau- 
kia vienas Bažnyčios Tėvas, — atsiminkite pragarą, iš- 
pažintis jį gesina!“. Taip tikrai, išpažintis užlieja pra- 


garo liepsnas; kada nusidėjėlis suigraudinęs klūpo prie 


klausyklos, o kunigas, iškėlęs ranką, sako: „Aš tave'iš- 
rišu iš tavo nuodėmių...“ toje valandoje Dievas iš- 
trina paskandinimo sprendimą, dovanoja pragaro 
bausmę, ir žmogus iš piktos dvasios kalinio vėl pastoja 
Dievo sūnumi, atgaudamas pašvenčiamąją malonę. 
Kai sūnus-palaidūnas, blogai gyvendamas, išaikvo- 
jęs turtus, gautus iš tėvo, pusplikis ir pusbadis sugrį- 
žo namo ir tarė: „Tėve, aš nusidėjau dangui ir tau! jau 
nebesu vertas vadintis tavo sūnumi; laikyk mane, kaip 
vieną savo samdininkų...“ tėvas, gailestingumo suju- 
dintas, pribėgęs puolė jam ant kaklo ir pabučiavo jį; o 


"4 


ATGAILOS SAKRAMENTAS. 149 


savo tarnams tarė: „Greitai išneškite gražiausį drabu- 
žį, apvilkite jį; duokite jam žiedą ant rankos ir kurpes 
ant jo kojų; atveskite penėtą veršį ir papiaukite; valgy- 
kime ir pokyliaukime, nes šitas mano sūnus buvo nu- 
mires ir atgijo; buvo pražuvęs ir atsirado; Taigi, jie 
pradėjo pokyliauti“ (Luk. 15, 19—24). Štai tikras at- 
gailojančio nusidėjėlio ir Dievo gailestingumo vaizdas 
atgailos sakramente. „Sakau jums, — moko Kristus, 
— taip bus džiaugsmo danguje dėl vieno nusidėjėlio, 
darančio atgailą, daugiau, nekaip dėl devynių dešimtų 
devynių teisiųjų, kurie neprivalo atgailos“ (Luk. 15, 7), 

Negana to, atgaila grąžina dar visus prarastus tur- 
tus. Sunki nuodėmė, tai tarsi galvažudys-plėšikas, kurs 
mirtinai žmogų sužeidžia, išplėšia visus gerais darbais 
igytus ir sutaupytus dvasiškus turtus, arba nuopelnus 
amžinam gyvenimui. Atgailos sakramentas grąžina nu- 
sidėjėliui visa, ką buvo praradęs, tarsi pavasario saulė, 
kuri atgaivina apmirusius žiemoje želmenis ir suteikia 
jiems pernykštį grožį. Sirijos etmonas, liepiant prana- 
šui Eliziejui, nusiplovė Jordano vandenyje ir tuojau iš- 
gijo nuo raupsų; kūnas, prieš tai biaurus, tapo dailus, 
kaip kūdikio. Panašiai esti su nusidėjėliu; atgailos sa- 
kramentu žmogus apvalo savo sielą nuo visokių purvų, 
atgauna pašvenčiamąją Dievo malonę, visus prarastus 
savo nuopelnus; taip darosi vėl malonus, gražus Vieš- 
paties akyse. 

Be to, atgailos sakramentas teikia ypatingą malo- 
nę dievotai gyventi; po gerai atliktos išpažinties mes 
tampame geresni, uolesni Dievo tarnystėje; lengviau 
pergalime pagundas, stropiau kovojame su piktais pa- 
linkimais. Tos sakramentinės malonės sušelptas žmo- 
gus gali su apaštalu šv. Povilu sakyti: „Visa galiu ta- 
me, kurs pastiprina mane“ (Pil. 4. 13). Tą tai ir ki- 
tus atgailos vaisius gerai apmąsčius, tikrai galima pa- 
sidžiaugti: „Taigi dabar nebėra jokio pasmerkimo tiems, 
kurie yra Jėzuje Kristuje“. 

+ 

Vieną kartą užbėgo kelią Kristui dešimtis raupsuo- 
tų ir šaukė: „Jėzau Mokytojau, pasigailėk mūsų! Pa- 
matęs juos, jis tarė: Eikite, pasirodykite kunigams; ir 
atsitiko, kad beeidami pasveiko“ (Luk. 17, 14). Raupsai 
tai žmogaus, subiauroto nuodėmėmis, vaizdas. Kaip 
tuokart, taip ir dabar, Išganytojas siunčia visus sergan- 
čius sielos raupsais: „Eikite, pasirodykite kunigams“ ir 
būsite apvalyti. Eikite todėl noromis atgailos sakra- 
mento. 

Klausykite, ką sako šv. Tomas Villanovietis: „Jei 
„ Viešpats Jėzus galią nuodėmėms atleisti būtų suteikęs 
tik Popiežiui, — visi turėtumėm į pat Romą keliauti ir 
maldauti šitos malonės; jeigut Jo gerumas mums visur 
duoda kunigų, tai nenorėkite išpažinties niekinti“. Kaip 
ligos suspausti, einate pas gydytoją, taip pajutę sielos 
nesveikatą, ieškokite dvasiškų vaistų atgailos sakra- 
mente. Visumet atminkite Išganytojo žodžius: „Jei ne- 
darysite atgailos, visi... pražūsite“. Amen. 


Sąžinės sąskaita. 


„Ką padarei?“ (Prad. 4, 10). 


Krikštu Dievas atleidžia mums gimtąją nuodėmę 
veltui, nes ji ne mūsų pačių padaryta. Bet tuos nusi- 
dėjimus, kuriuos patys gera valia, laisvu pamėgimu po 
krikšto darome, per atgailos sakramentą teatleidžia tik 
tiems, kuric gailisi blogai pasielgę, prisipažįsta kaltais ir 
atsilygina už savo kaltes. 

Kadangi geras gailestis už nuodėmes visumet jun- 
giasi su tvirtu noru daugiau nebenusidėti, o prieš išpa- 
žintį turime suskaityti savo nusidėjimus, — atgailos sa- 
kramentas susideda iš penkių dalių: nuodėmių atsimi- 
nimo, gailesčio už jas, tvirto pasižadėjimo daugiau ne- 
benusidėti, nuodėmių išpažinimo ir už jas atsilyginimo. 

Kaip gydytojas ligos nepažinęs neišgydys, taip ir 
nusidėjėlis. negalės nei apgailėti savo nuodėmių, nei 
tvirtai pasižadės pasitaisyti, nei tinkamai išpažins, jei- 
gu jų gerai nepažins. Prieš pradedant ligonis gydyti, 
xeikia atspėti liga; taip-pat išgydyti sergančiai žmogaus 
sielai pirmiausia reikia surasti josios liga, peržiūrėti jos 
žaizdos, pažinti silpnybės. „Gydymo pradžia, — sako 
Seneka, — savo silpnybių pažinimas“. 

“ Todėl atgailos sakramentas, per kurį žmogaus siela, 
taip sakyti, atgyja, prasideda nuodėmių  atsiminimu. 
Apie tą tatai pirmąja atgailos dalį šiandien jums sa- 
kysiu. Parodysiu, I. kaip reikalinga yra sąžinės sąskai- 
ta, II. kaip ji reikia daryti, III. pridėsiu dar kelius žo- 
džius, kaip ji sau palengvinti. 

I. Padaryti sąžinės sąskaitai nieko kita nereikia, 
kaip tik atsiminti, suskaityti visi savo nusidėjimai to 
laiko, iš kurio rengiamės išpažinties eiti. Išpažintyje 
turime pasirodyti tokie, kokie iš tikrųjų esame.  To- 
dėl reikia rūpestingai peržiūrėti visos savo nuodėmės:. 
anintys, žodžiai, darbai ir apsileidimai... 

Darydami sąžinės sąskaitą, pažįstame save pačius. 
savo silpnybes, piktus palinkimus; pamatome, kaip veid- 
rodyje, kiek apleidome gera, kiek pikta padarėme. Visa 
tai apskaitę suprantame, kad ne taip gyvename, kaip 
Dievas isakė, kaip sąžinės balsas liepia. 

Pripažinęs gi save kaltais ne tik Dievo, bet ir sa- 
vo paties akyse, kiekvienas priverstas bus muštis į krū- 
tinę ir išpažinti: „„Perdaug nusidėjau mintimi, žodžiu 
ir darbu. Mano kaltybė! mano kaltybė! mano visųdi- 
džiausia kaltybė!““  Susipratęs kaltininkas elgsis, kaip 
muitininkas, kuris, įėjęs bažnyčion, iš tolo stovėjo, ne- 
norėjo net akių pakelti į dangų, tik mušėsi į krūtinę ir“ 
sakė: „Dieve, būk gailestingas man nusidėjėliui“ (Luk. 
18, 13). 

Pažinęs savo nusidėjimus, kiekvienas turės susigė- 
sti, kaip sūnus palaidūnas ir tarti Dievui: „Tėve! aš nu- 
sidėjau dangui ir Tau; jau nebesu vertas vadintis Tavo 
sūnumi; laikyk mane, kaip vieną savo  samdininkų“ 
(Luk. 11, 18). Išpažintis turi parodyti norą daugiau ne-- 
benusidėti, pataisyti savo gyvenimą. Tai vėl negalima, 
neatsiminus nuodėmių. Negali pasitaisyti nepažinęs sa- 
vo piktų palinkimų, progų, stumiančių jį piktan, kurios 
ne kartą ji perbloškė. 

Suprato tai jau mokyti pagonai; užtat savęs paties 
pažinimą, sąžinės sąskaitą laikė reikalingiausiu dalyku, 
kad žmogus galėtų pasitaisyti ir prisiartinti prie Dievo. 
Tuo tarpu, kiek randama krikščionių, kurie užsiėmę kas- 
dieniniais reikalais, nesirūpina pažinti savęs, savo nuo- 
dėmių, peržiūrėti sąžinės! Jie nemato savo klaidų, ne- 
laiko jų nuodėmėmis, jų nesigaili, neišsižada, neišpažį- 
sta; bet, jose paskendę iki kaklui, ramiai gyvena; sa- 
kosi neturį ko išpažinti: nieko nepavogę, neužmušę... 

Žmogus, kuriam stinga savęs pažinimo, tai Senojo 
Įstatymo parisiejas, kurs net bažnyčioje taip meldėsi: 
„Ačiu tau, Dieve, kad aš nesu toks, kaip kiti žmonės, 
žmogžudžiai, neteisūs, paleistuviai, net ir kaip šis mui- 
tininkas; aš du sykiu savaitėje pasninkauju ir duodu 
dešimtinę viso, ką turiu (Luk. 18, 11). Jis neranda, ką 
turėtų apgailėti, temato gerus savo darbus, kuriais gi- 
riasi; panašus į kvailį, kuriam Apreiškimo knyga priki- 

ša: „Sakai, aš esu turtingas ir nieko neprivalau, o neži- 
nai, kad tu esi nelaimingas ir apgailėtinas beturtis, ak- 
las ir plikas“ (3, 17). 

Tokie retai cina šv. sakramentų, atlieka išpažinti 
vien tik iš papročio, nežiūrėdami, ar bus gera. Taip at- 
sitinka, kad atlikę išpažintį tampa didesni nusidėjėliai 
Dievo akyse, negu prieš išpažintį. Todėl tai ragina Baž- 
nvčia visus atlikti sąžinės sąskaitą rūpestingai. Visuoti- 
nis Trideto susirinkimas sako: Nusidėjėlis turi išpažinti 
visas sunkias nuodėmes, pirma rūpestingai iškvotęs sa- 
ve, apžiūrėjęs visas savo sąžinės kertes ir užkampius 
(S. 14, 6.18): 

Bet, ir norint, netaip lengva gerai padaryti sąžinės 
sąskaita. Kaip mūsų veidas savo paties akyse gražesnis 
atrodo, negu yra iš tikrųjų. — taip ir savoji sąžinė. 
Džiova sergąs apgaudinėja save lig paskutinės valandos, 
manydamas, jog jis dar nėra taip jau silpnas. Taip kiek- 
vienas žmogus, prigimties užkrėstas didystės liga, laiko 
save geresniu, nekaip yra. 

„Mūsų akys gerai mato kitus daiktus, — sako šv. 
Bazilius, o savęs pačiu neregi; panašiai esti su mūsų sie- 
la; ji greitai pastebi kitų klaidas, savas gi neveikiai“. Ki- 
tų akyse krislą matome, o savose nė rąsto neregime. No- 
romis peikiame kitus už mažmožius, o save stengiamės 
išteisinti blogesniuose pasielgimuose. 

Jeigu kas mus įspėja, padėkos vieton  pykstame, 
rūstaujame; todėl ir kiti nustoja mums į akis tiesą sakę. 
Taip tai suvedžiojame patys save; apgaudinėja mus ir 
kiti žmonės, — nebesakant apie velnią, melagystės tėvą, 
kurs, anot šv. Petro betariant: „Aplink eina... ieškoda- 
mas, ką prarytų“ (I Petr. 5, 8). 

Kristus visus persergi: „Budėkite ir melskitės, kad 
neipultumėt į pagundą“ (Mor. 14, 38). Niekas gerai ne- 
peržiūrės savo sąžinės; nepažins, kaip reikiant, patsai 
savęs be Dievo pagalbos. Savęs paties pažinimas, — 
sako šv. Pranciškus Salezietis. — yra Dievo dovana, ku- 
ri galima įgyti malda“. Todėl, kaip kiekvienas svarbes- 
nis reikalas, taip ypač sąžinės sąskaita pradėti reikia 
malda. 

Ii. Jeigu, — kaip sako šv. Povilas, — nesame sa- 
vaime tinkami „ką nors manyti, lyg iš savęs, bet mū- 
sų tinkamumas yra iš Dievo“ (II Kor. 3, 5), — tai są- 


žinės sąskaitą darydami, Dievą maldaukite apšviesti jū- 
sų protą, kad galėtumėt gerai pažinti visus savo nusidė. 
jimus. „Kada saulė įeina trobon, — sako šv. Bonaven- 
turas, — tuojau pasimato tūkstančiai dulkelių, kurios 
buvo neregimos; taip-pat pamato siela mažiausius savo 
netobulumus, kai tik apšviečia ją Šv. Dvasia“. 

Pirmiausia melskis: „Geriausias Dieve! dangiška 
savo šviesybe apšviesk protą ir visas mano širdies pa- 
slaptis, kad gerai pažinčiau visus savo nusidėjimus““... 
Paskui statyk save akivaizdoje: visažinančio Dievo, teisin- 
giausio Teisėjo, tarytum stovėtum Viešpaties teisme; per- 
kratinėk savo gyvenimą, tarsi paties Dievo klausiamas. 
kaip kitados Kainas, užmušęs brolį: „„Ką padarei?!“ 

Atsimink, kada paskutinį kartą buvai išpažinties, 
ir ar jinai buvo gera? Ar tinkamai ruošeisi į ją? Ar tu- 
rėjai pakankamą gailestį už nusidėjimus? Ar tikrai no- 
rėjai iš jų pasitaisyti? Ar neslėpei tyčia kokios nors 
sunkios nuodėmės? 

Jeigu kartais nebūtum turėjęs gailesčio, ar tvirto 
noro daugiau tų nuodėmių nebepadaryti; ar, nelaimė, 
tyčiomis užslėpęs, ar nuo seniau slėptos sunkios nuodė- 
mės neišpažinęs, ar dėl apsileidimo sąžinės sąskaitoje 
„ sunkių nuodėmių skaičių sumažinęs, — žinok, jog išpa- 
žintis buvo netikra, jog nė viena nuodėmė tau neatsilei- 
do. 

Tokiame atvejyje atsimink. kada paskutinė tavo iš- 
pažintis buvo gera, nes nuo to laiko turi suskaityti visus 
savo nusidėjimus, visus iš nauja sakytus ir nesakytus 
išpažinti, taip atitaisyti negeras išpažintis. Jei kokią 
nors nuodėmę netyčia užmiršai, — išpažintis buvo gera; 
tik pamirštąją nuodėmę dabar pasakyk. 

Toliau atsimink, ar atlikai uždėtą atgailą ir kunigo 
liepimus, kaip buvo sakyta? Gal neatsilyginai Dievui ar 
artimui? Gal neatkalbėjai įsakytų maldų? Gal neat- 
lyginai skriaudos, artimui padarytos, šlovės nuplėštos 
nesugrąžinai?., 

Taip apsižiūrėjęs. ar viskas gerai buvo padaryta 
paskutinėje išpažinty, toliau atsimink sau visus savo 
nusidėjimus, po paskutinės išpažinties padarytus; o kad 
užlaikytumei kokią-nors- tvarką, viską geriau atsimin- 
lum, peržiūrėk iš eilės dešimtį Dievo ir penkis Bažnyčios 
įsakymus... 

Gerai įsižiūrėk, ar kurio-nors jų nesulaužei, ar tai 
mintimis, kaip/tai: paleistuvingomis; ar tai žodžiais, kaip 
va: piktažodžiavimais, keiksmais,  nepadoriomis kalbo- 
mis, melagyste, apkalbomis; ar tai darbais, kaip antai: 
muštynėmis. paleistuvyste, vagystėmis, skriaudomis, gir- 
tuokliavimais; ar pagaliaus — apsileidimu: nekalbėda- 
mas kasdieninių poterių, šventomis dienomis neidamas į 
bažnyčią, tėvų negerbdamas, nelaikydamas pasninkų... 

Atsimink sau, kiek galėdamas, įvairių nuodėmių 
rūšis. Peržiūrėk septynias didžiąsias nuodėmes: puiky- 
bę, godulystę, paleistuvystę, apsirijimą, pavydėjimą, rū- 
stybę, tingėjimą. Žiūrėk, ar kokia tų nuodėmių neapsun- 
kina tavo sąžinės. Apžiūrėk puikybę, kuri plačiai vieš- 
patauja žmonėse. Žiūrėk, ar ne godus kasdieniame gyve- 
nime, gal vargšui gailiesi pašalpos. Gal iš pavydo kar- 
tais mėlinuoji? Klausk savęs, ar dėl rūstybės nuolat ne- 
zirzi, kaip širšė? Atsimink, ar nesvaiginai sau galvos 
rūgštele, ar pilku skystimėliu? Pasiklausk sąžinės, kaip 
atlikai kasdienes priedermes, gal tik ūjamas, kaip kokis 
paskutinis tinginys, lyg baudžiavą ėjai? 

Peržiūrėk dar savo luomo pareigas, atsimindamas, 
kuo buvai susirūpinęs? kokius darbus dirbai? kokiose 
vietose buvai? namie, lauke, kelionėje, bažnyčioje, vals- 
čiuje, mokykloje?... Su kokiais žmonėmis turėjai reikalų? 
Gal kitus nuodėmėn pastūmei? liepei blogai daryti? pri- 
kalbėjai? Gal padėjai kam piktai pasielgti?... 

Suskaityvk, kiek kartų kurią nuodėmę padarei! Ką 
nuodėmių skaičius, — būtinai turi suskaityti, kiek sykių 
kokią sunkią nuodėmę padarei. Patsai supranti, kad ne vis- 
tiek pasakyti: buvau girtas, arba pasigėriau du, penkis, 
dešimti, ar daugiau kartų. Todėl niekad nesakyk išpažin- 
ty: kartais Mišių neišklausiau, kartais paleistuvingas kal- 
bas kalbėjau... Bent kunigo.-paklaustas neatsakyk, kas 

užplus ant seilės, bet gerai pagalvok, kiek sykių taip at- 
sitiko. 

Jei tikrai negali atsiminti, kiek kartų esi kurią nuo- 
dėmę padaręs, — pasakyk bent, kiek sykių maždaug tat 
atsitiko mėnesy, ar savaitėje, ar per dieną. Jei toliau ne- 
beatsimeni, — paimk paskutinę prieš išpažintį savaitę, 
ar dieną: Suskaityk, kiek sykių ta nuodėmė atsitiko per 
tą laiką; jeigu vienodai gyveni, — galima bus suskaityti, 
kiek bent maž-daug tų nuodėmių tu turi. 

Nuodėmių savybės tik tos tereikia minėti, kurios 
nuodėmių rūšį atmaino, visai kitą vardą nuodėmei duo- 
da, ar iš mažos kaltės padaro didelę. Nuodėmės 
prieš šeštąjį Dievo įsakymą visumet esti sunkios; 
bet kas kita vyro paleistuvystė, padaryta su mergaite, 
kas kita—-su moterimi, ar su našle, kas kita—su gimine. 
Kitoniškas yra vagystės nusidėjimas, kada paimsi sveti- 
mą daiktą; visai kitoks šventvagystės,— pavogus iš baž- 
nyčios Dievo garbei pašvęstą daiktą. 

Necienoda, vagystės nuodėmė, ar paimsi penkis litus, 
ar penkias dešimtis, ar penkis šimtus. Pagaliaus sun- 
kesnė bus nuodėmė, pavogus paskutinį vargšo litą, negu 
turtingojo didesnę pinigų sumą. Labai neapkęsti žmo- 
gaus — didelė nuodėmė, neapkęsti tėvų — dar didesnė, 
neapkęsti gi Dievo — begalinė kaltė... Tokios aplinkybės 
reikia tėmyti, darant sąžinės sąskaitą. Kadangi tai sun- 
koka suvokti, geriausia pasakyti, kaip nuodėmė įvyko. 

Kad žmonės galėtų geriau atsiminti savo nusidėji- 
mus, maldaknygėse yra surašytos įvairios nuodėmės; bet 
jūs niekad nesitenkinkite, perskaitę iš knygelės sąžinės 
sąskaitą. Genys margas, žmogaus gyvenimas dar mar- 
gesnis! Kur čia visa surašysi, ką gali žmogus padaryti. 
Pirma pats apmąstyk, o paskiau iš knygos papildyk savo 
sąžinės sąskaitą, kad ko-nors neužmirštum. 

III. Geriausia palengvinti šitas dalykas, — kasdien 
perkratinėjant savo sąžinę. Katonas kasdien klausdavo 
save: ką per dieną yra daręs, kas ir kaip reikėjo daryti? 
Sekstijus pats save tyrinėjo prieš atsigulant, ar prieštara- 
vo piktam, ar šiek-tiek pasitaisė? 

Seneka sakosi apie save: Atėjus nakčiai, kada už- 
gesinu šviesą, kol visi nutilsta, tuomet tyrinėju save ir 

peržiūrinėju visą dieną; pats esu savęs skundėjas, pats 
liudytojas, patsai teisėjas; pareiškiu sau visa, droviuosi 
patsai savęs, ispėju ir baudžiu save, sakydamas: Matai. 
Seneka, kaip apsirikai; Žigirės, kad daugiau taip nebe- 
darytum. 

Pitagoras savo mokiniams įsakydavo, kaipo didžiau- 
sią priedermę, kasdien klausti save: Ką padariau? kaip 
esu padaręs ir kas dar lieka daryti? Apmąsčius, džiaug- 
tis geru padarymu ir gailėtis už piktus darbus. Taip elg- 
davosi žymesni pagonai, ypač garsesni mokytojai. 

Krikščionys! nesiduokite savęs aplenkti pagonams; 
ir jūs kasdien "darykite sąžinės sąskaitą. Šv. Jonas Auk- 
saburnis, aiškindamas Psalmės žodžius: „Savo lovose ža- 
dinkite gailestį“, — pataria visiems Kristaus mokiniams 
vakare prieš užmiegant daryti sąžinės sąskaitą. 

„Tegul tavo sąžinė bus knyga, kurioje užrašysi savo 
nuodėmes. Atėjus atilsio valandai, pirmiau, negu akis 
užmerksi, paimk iš užančio savo sąžinės knygą ir skaityk 
joje tos dienos mintis, žodžius ir darbus... Tark savo 
sielai: vėl pergyvenome vieną dieną, ką padarėme joje 
gera ar pikta? Jei ką gera padarei, — padėkok Dievui; 
jeigu kuo nusidėjai, — pasižadėk daugiau nebedaryti: 
ašaromis išreikšk gailesti, maldauk Dievą Žotanajimo, 
Tik paskiau duok atilsį kūnui“. 

Šv. Epremas įspėja visus: „Kaip pirklys kas I akijas 
apskaito savo pirklybos stovį, taip ir tu, krikščioni, grižk 
vakare savo širdies kambarėlin ir klausk savęs: Ar šian- 
dien kuo nors neužrūstinau Dievo? Ar nekalbėjau tuš- 
čių žodžių! ar nekalbėjau blogai apie artimą ir t.t. Ir 
jei rasi, kad viename ar kitame dalyke prasižengei, pasi- 
gailėk iš širdies ir nutark pataisyti gyvenimą“. 

Kasdienė sąžinės sąskaita tuo yra naudinga, kad su- 
turi mus nuo nuodėmių ir padeda pasitaisyti. Jei plau- 
kiąs tuojau išpila vandeni, įsisunkusį laivan ir užlipdo 
plyšius, — laivas nenuskęs; taip apsaugojame sielą nuo 
pąskendimo nusidėjimuose, jei visados kasdienes nuodė- 
mes išieškome per sąžinės sąskaitą ir atsiradusias skyles 
užtaisome tvirtu pažadėjimu daugiau to nebedaryti (šv. 
Augustinas). Čia esti panašiai, kaip su pirkliais: jeigu 

jie užrašinėja kasdien pelną ar nuostolį, — neįpuola taip 
lengvai į dideles skolas (Kiprijonas). 

Žmogus, darąs kasdien sąžinės sąskaitą, ne tik išven- 
gia didelių nupuolimų, bet dar pasitaiso. Mokiniai daž- 
niau stropiai klausinėjami, veikiai pasitaiso,  bežiūrint 
pirmyn pažengia. Taip-pat ir mes, kasdien darydami 
sąžinės sąskaitą, matysime, kaip tą dieną Dievui tarna- 
vome, kokius nupuolimus turėjome, ko turime gailėtis, iš 
ko pasitaisyti, ko vengti; pažinsime savo priešą, jo kilpas, 
šalinsimės jų, pasitaisysime. Taip gyvendami visumet 
išpažinties eisime gerai, mirtis neprisirengusių neužklups; 
nebūsime rūsčiai teisti, kaip Šventasis Raštas tikrina: 
„Jei mes patys save teistumėm, mes tikrai nebūtumėm 
teisiami“ (I Kor. 11, 31). 

Tiesa, kasdienis sąžinės perkratinėjimas nėra įsaky- 
tas. Čia galiu pavartoti apaštalo žodžius: „Neturiu Vieš- 
paties isakymo, tačiau duodu patarimą“ (I Kor. 7, 25). 
Jei suprasite, kiek naudos atneša toks kasdienis dvasios 
mankštinimas, neniekinkite šito patarimo.  Darysite tat 
ypač, kad tam nereikia ilgo laiko ir darbo. 

Tam siivartokile kelias minutes, skiriamas vakari- 
nėms jūsų maldoms. Savęs pažinimas yra labai svarbi 
kasdienių jūsų maldų dalis; ji brangi Viešpaties akyse 
dorybė; ji gydo žaizdas, kurios per dieną ištiko mus; ji 
stiprina valią prieš priešininkų pagundą; ji padeda kitą 
dieną geriau praleisti. Budėkite ir melskitės, kad neį- 
puliumėt į pagundą. 

* 
2 2 


Mieli Klausytojai, perkratinėkite savo sąžinę kuodaž- 
niausiai! Kai tik rasite joje kokį nors sunkų nusidėji- 
mą, eikite išpažinties, kaip sunkiai susirgę skubinatės . 
prie gydytojo. Darykite sąžinės sąskaitą rūpestingai vi- 
sumet, ypač išpažinties eidami, kad piktoji dvasia Dievo 
teisme neprimintų įums daugybės per išpažintį apleistų 
nusidėjimų jūsų didesnei gėdai ir amžinai prapulčiai. 

Kiekvienas žmogus turi prisipažinti, esąs nusidėjėlis; 
nes, kaip sakosi apaštalas: „„Mes visi prasikalstame dau- 
geliu dalykų“ (Jok. 3, 2). Nėra prasikaltėliui kito išga- 

nymo kelio, kaip tik atgailos sakramentas, o pirmas tame 
kelyje žingsnis yra sąžinės sąskaita. Kuomet nupuolęs 
Dovydas atsipeikėjo ir peržiūrėjo savo sąžinę, tarė: „Aš 
pažįstu savo nedorybes ir mano nuodėmės visumet ma- 
no akivaizdoje“ (Ps. 50). Žmogau! sekei karalių nuo- 
dėmėse, sek jį atgailojantį. Statyk sau prieš akis savo 
nuodėmes ir apmąstyk jas. 

Spręsk apie savo nuodėmes ne sulig pasaulio ir sa- 
vimeilės dėsniais, kurie suklaidins tavo sąžinę, bet pagal 
Dievo ir šv. Bažnyčios įsakymus. Tau sako šv. Augusti- 
nas: „Tu patsai, žmogau, rūsčiai teisk save, kad Dievo 
teismas tau būtų švelnesnis. Nebrauk švelniai paviršiu- 
mi, bet siek vidun; pasinerk į patį savo širdies gilumą 
ir viską rūpestingai peržiūrėk“. Baigiu to paties Šventojo 
žodžiais: „Pažink savo nuodėmes, o Viešpats dovanos 
jas tau“. Amen. 


Gailestis. 


„Dieve, Tu nepaniekinsi sutrintos ir 
nužemintos širdies“ (Ps. 50, 19). 


Peržiūrėjęs sąžinę, suprasi, kaip sunkiai Dievui nu- 
sidėjai, kad iš mylimo Viešpaties vaiko tapai piktos dva- 
sios tarnas, vertas amžino paskandinimo. Pamatęs taip 
baisią savo padėti, ką gi toliau darysi? Ar tarsi su Kainu: 
„Mano neteisybė yra perdaug didi, kad aš galėčiau už- 
sipelnyti atleidimą“ (Gim. IV, 13). Apsaugok, Dieve, 
nuo tokios nelaimės, nusiminimo! 

Verčiau šaukis Viešpaties atgailojančio Dovido žo- 
džiais: „„Pasigailėk manęs, Dieve, dėl savo didžio gaile- 
stingumo; ir dėl savo pasigailėjimo daugybės išdildyk 
mano piktadarystę. Visai numazgok nuo manęs mano 
prasikaltimą, ir apvalyk mane nuo mano nuodėmės; nes 
aš pažįstu savo piktadarystę ir mano nuodėmė yra nuo- 
lat mano akivaizdoje. Aš nusidėjau Tau vienam ir pada-- 
riau pikta tavo akivaizdoje“ (Ps. 50). Kitaip sakant, su- 
skaitęs savo nusidėjimus, už juos gailėkis, nes be gailes- 
čio negalimas daiktas gauti nuodėmių atleidimo. 

Daug yra žmonių, kurie rūpinasi gerai peržiūrėti 
sąžinę, išpažinti visus nusidėjimus, pasakyti net tokias 
smulkmenas, ko ir minėti nėra reikalo; tuo tarpu gaile- 
stis už nuodėmes jiems mažai terūpi. Galite kuogeriau- 
siai perkratinėti sąžinę, pasakyti kunigui visus mažmo- 
žius; jei tik nesigailėsite už savo nuodėmes, — negausite 
jų atleidimo, nors kiekvieną sykį matysite, kaip kunigas 
duoda išrišimą. . 

Kadangi taip reikalingas yra gailestis, jog nuo jo 
pareina sielos išganymas, kiekvienas turite žinoti, kas 
tai yra gailestis, ir koks jis turi būti, kad permaldautų 
nuodėmėmis irūstintąjį Dievą. Paklausykite, šiandien sa- 
kysiu apie antrąją atgailos sakramento dalį, būtent; apie 

gailesti, pasakysiu, I. kad ne kiekvienas gailestis nuteisi- 
na žmogų Viešpaties akyse; II. dėl ko ir kaip turime gai- 
lėtis. 

I. Nemanykite, jog gailintis už nuodėmes gana yra 
iš maldaknygės atskaityti be jokios minties gailesčio ak- 
tai; kad užtenka muštis į krūtinę, tariant: „Dieve, būk 
gailestingas man nusidėjėliui!““ Galite kumščia kuostip- 
riausiai muštis į krūtinę, lūpomis ištarti kuograudingiau- 
sius žodžius; jei tik širdis tam nepritars, jeigu ji snaus 
abejinga, — toksai gailestis išviršinis, ne iš širdies kyląs, 
neturės jokios vertės Viešpaties akyse, nes, anot Šventojo 
Rašto betariant: Sutrintos ir nužemintos širdies Dievas 
nepaniekins. 

Kaip iš kokios versmės, — sako Viešpats: „Iš šir- 
dies išeina piktos mintys, žmogžudystės, svetimoterystės, 
paleistuvystės, vagystės, neteisingi liudijimai, piktžo- 
džiavimai“ (Mat. 15, 19) ir kitos nedorybės; o kūno są- 
nariai esti tiktai priemonės, kuriomis širdis daro nuodė- 
mes. Ne ranka vagia, bet širdis, geidžianti svetimo daik- 
to; ne lūpos, ne liežuvis nepadoriai šneka, bet širdis, pa- 
linkusi piktan — „nes, — anot Kristaus, — burna kalba 
iš gausumo širdies“ (Mat. 12, 34). Todėl ir gailėtis turi 
ne kumstis, kuriuo mušies į krūtinę; ne lūpos, kuriomis 
tari: „Dieve, būk gailestingas man nusidėjėliui“, — o šir- 
dis, kaipo viso pikta versmė, turi biaurėtis savo nedory- 
bėmis: paleistuvyste, vagyste, keiksmais, apkalbomis, gir- 
iuoklyste... Dėl to Bažnyčia moko, kad gailestis už nuo- 
dėmes yra tai širdies skausmas, kyląs iš nuodėmių nea- 
pykantos. 

Žinote visi gerai, kaip skauda širdį, atsitikus ko- 
kiai nors nelaimei. Kas jau turėjo nelaimę nustoti gim- 
dytojų, vaikų, ar kitų kokių brangių asmenų, tas 
žino, kaip ilgai negalėjo nusiramint; kartais praeina ke- 
letas metų, — gana jie atsiminti, širdį skausmas, kaip 
replėmis suspaudžia, akys paplūsta ašaromis... Žodžiu 
sakant, juo didesnis atsitiko smūgis, labiau gailimės, tuo 
ilgiau tat atmename. Ką besakyti apie gailestį, padarius 
nuodėmes; jomis nustojame Dievo, geriausiojo mūsų 
Tėvo; prarandame amžina, begalinę laimę dangaus ka- 
ralystėje, pražudome nelaimingą savo sielą... 

Vad sak. 11. 

Todėl gailestis už nusidėjimus turi būti visųdi- 
džiausias; už nuodėmes turime labiau gailėtis, negu kad 
mus ištikus didžiausiai nelaimei, negu kad nustojus vi- 
sa, ką turime pasaulyje mieliausio: tėvų, vaikų, drau- 
gų, turtų, sveikatos... Jeigu tokio didelio gailesčio ne- 
jaučiame, — tai ženklas, kad nesuprantame savo nelai- 
mės. kad nemylime Dievo visa savo širdimi. Kristus 
aiškiai sako: „„Kas myli tėvą, ar motiną labiau, nekaip 
mane, tas manęs nevertas; ir kas myli sūnų, ar dukterį 
labiau nekaip mane, tas manęs nevertas“ (Mt. 10, 11). 

Nemanykite vienok, jog, jei kas to širdies skaus- 
mo nejaučia, nepareiškia jo kokiu nors išviršiniu ženk- 
lu, graudingais žodžiais, dūsavimais, ašaromis, — to 
gailestis nėra visųdidžiausias.  Gailestis už nusidėjimus 
turi reikštis ne tiek ašaromis, dejavimais, aimanavi- 
mais; remtis ne jausmais, bet supratimu, kad atsitiko 
nelaimė, kad taip gyventi bloga, kad reikia taisy- 
tis. Nepeikiu dūsavimų ir gailių ašarų; jeigu jos išeina 
iš sutrintos širdies, — yra Dievui mielos; bet ne visu- 
met ašaros esti didelio gailesčio ženklas; gali būti gai- 
lestis be ašarų ir ašaros be gailesčio. 

Nė vienas žmogus prie klausyklos ašaromis apsipi- 
la dėlia: savo jausmingumo, bet neturi reikalingo gai- 
lesčio, nes beveik nežino, ko verkia; kai tik ašaros iš- 
džiūsta, — pamiršta, ko verkė, vėl tą patį daro, ko ne- 
va gailėjosi. Kiti gi, nors nieku nepareiškia savo gai- 
lesčio, tačiau, matyt, didžiai gailėjosi, kad liovėsi blo- 
gai darę. Dėl to ne tiek verkite, dūsaukite, aimanuoki- 
te, gailėdamies už nuodėmes, kiek įsigilinkite, ką pada- 
rėte, ko per tai nustojote, ką nusipelnėte, kaip atitaisius 
nelaimę. kaip jos toliau išvengus. 

Kiekviena nuodėmė Dievą rūstina, todėl už visas, 
bent sunkiąsias, nė vienos neišskiriant, reikia gailėtis. 
Gailestis turi būti visuotinis. Aiškiai to reikalauja patsai 
Dievas:  „„Atgailokite už visas jūsų nedorybes“ (Ezek. 
18, 13). „Grįškite prie manęs visa jūsų širdimi“ (Joel. 
2, 12). „Nevienas negali tarnauti dviem valdovam; nes 
arba jis vieno nekęs, ir kitą mylės, arba vieno laikysis 
ir kitą niekins; negalite Dievui tarnauti ir mamonai“. 
teisybei ir melui, dorybei ir nusidėjimui“ (Mat. 6, 24). 

Lengvai tai galima suprasti; rodos, kitaip ir būti 
negali; žmonių vienok gyvenime nekartą esti kitaip. Vi- 
si sakote: Dovanok man, Viešpatie, išpažįstu visus savo 
nusidėjimus: neužlaikiau pasninkų, šventomis dienomis 
Mišių neklausiau, buvau girtas, keikiau, neapkenčiau 
artimo... gailiuęsi už visa tai. "Tuo tarpu daug kas vi- 
sai nenori susitaikyti su artimu, ar nenori persiskirti su 
kokiu nors asmenimi, kurs ji veda į pikta. 

Žinokite visi: Nuodėmė, už kurią nesigailite, kurios 
išsižadėti nenorite, nors ją ir išpažįstate, negali būti at- 
leista. „„Nuodėmė, — sako šv. Grigorius, — kuri tau 
patinka, nors ją išpažintum, yra neatleidžiama“. Ne tik 
ką: tie visi nusidėjimai, už kuriuos gailiesi, kurių išsi- 
žadi, jeigu tik už vieną sunkią nuodėmę nesigailėtum, 
jos neišsižadėtum, nebus atleisti per išpažintį. Negali 
Dievas būti draugas to žmogaus, kuris viename dalyke 
klauso, kitame gi niekina šventą Jo valią. Šventajame 
Rašte aiškiai pasakyta: „Kas nors laikytų visą Įstatymą. 
prasikalstų gi vienu dalyku, tas yra kaltas visais“ (Jok 
2,10). Nes elgiasi prieš valią Viešpaties, kurs liepia vi- 
sa laikyti. Bet nors „geriau yra gailėtis už kiekviena 
nuodėmę atskirai“ (Rym. kat.) tačiau gana bendrai 
sužadinti gailestis už visus nusidėjimus. 

Kiekvienam žmogui įgimta gailėtis, blogai pada- 
rius; bet ne visų gailestis yra geras. Daug kas gailisi 
ne dėl Dievo, tik dėl žmonių akių, kitaip sakant, savęs 
gailisi. Kol žmonės nežino, drąsiai paleistuvauja; bet 
kai tik jų paleistuvavimas išėjo aikštėn, verkimams, deja- 
vimams, aimanavimams nėra galo; eina išpažinties, gai- 
lisi, bet savęs. Kitas gėrė. kol turėjo; kada viską pra- 
gėrė, dar girtą kas primušė, — gailisi, žada nebegerti, 
nors nebeturi iš ko; jeigu tiktai kur gautų, — vėl ger- 
tų. Tas apsivogė, gailisi; bet dėl to, kad jį pagavo, pa- 
davė teisman; gailisi, kad reikės už tai atsakyti; jeigu 
nebūtų nutvėrę, būtų dar vogęs... Toks įgimtas, žemiš- 
kas gailestis, nors didžiausias, jokios vertės neturi Vieš- 
paties akyse. 


II. Girdėdami, kad ir toks gailestis blogas ir tas 
negeras, gal neramiai paklausite: dėl ko ir kaip reikia 

gailėtis? Klausykite! Reikia gailėtis ne dėl savęs, ne 
dėl žmonių akių, bet dėl Dievo! Kas dėl Dievo gailisi, 
tas nežiūri, ką žmonės apie ji pasakys; jis gailisi vien 
dėl to, kad įrūstino Dievą, geriausį savo Tėvą, vertą be- 
galinės meilės; tas ne žmonių gėdyjasi, bet Dievo, ku- 
riam savo nuodėmėmis nusidėjo; tas su atgailojančiu 
Dovydu prisipažista: „Aš nusidėjau tau vienam ir pa- 
dariau pikta tavo akivaizdoje... Nugrįžk savo veidą nuo 
mano nuodėmių ir išdildyk visas mano piktadarystes... 
Neatstumk manęs nuo savo veido ir neatsiimk iš manęs 
šventosios savo Dvasios.  Sugrąžink man džiaugsmą... 
ir mano liežuvis su džiaugsmu aukštins tavo teisybę“ 
(Ps. 50). 

Tikro gailesčio pavyzdį duoda mums Marija Mag- 
dalena; ji, sužinojusi Kristų esant farisiejo Simono na- 
muose, nuėjo pas Išganytojaą,  parpuolė Jam po kojų, 
aplaistė ias ašaromis, šluostė savo plaukais, bučiuoda- 
ma jas; visai nežiūrėjo, ką pasakys apie tai žmonės; 
jai terūpėjo, ką mano apie ją Kristus... Todėl Jėzus 
tarė farisiejui, kurs tuo piktinosi: „„Atleidžiama jai daug 
nuodėmių, nes ji daug mylėjo“ (Luk. 7, 47). Šit at- 
gailojančios nusidėjėlės gailestis; yra tai didelė, karšta 
Dievo meilė. 

Bet kaip yra įvairi meilė, taip ir tikrasis gailestis 
nevienodas. Kitoniška meilė, kuria myli sūnus tėva; 
kita, kuria tarnas myli šeimininką. Sūnus tėvą myli 
dėl to, kad jam gerai lenkia; gerai gi tėvui velyja todė!. 
kad jį myli. Tarnas gi myli šeimininką dėl to, kad jam 
pas ji gera, kad jam be jo būtų bloga... Kaip meilė 
viena didesnė, kita mažesnė, taip pat ir gailestis esti 
geresnis. arba tobulas, ir mažesnis — netobulas. 

Kurs Dievą mažiau temyli, gailisi ne tiek dėl Jo 
meilės, kiek dėl baimės; gailisi, tiesa, už nuodėmes, bet 
ne tiek, kad jomis Dievui nusidėjo, kiek dėl to, kad nu- 
stojo dangaus karalystės, o nusipelnė pragarą. Jei ir 
toksai netobulas gailestis priverčia nusidėjėlį šauktis 
Dievo, maldauti atleidimo, neapkęsti savo nuodėmių, — 
per išpažinti nuteisina žmogų. Taip, pavyzdžiui, jau- 
čiasi kas kaltas: žinodamas, kaip rūsčiai Dievas bau 

džia už nuodėmes, kaip už vieną nusidėjimą daugybę 
angelų iš dangaus nutrėmė pragaran, — baimės per- 
imtas, kad jis už savo nedorybes yra didesnės bausmės 
vertas, gailis, išpažįsta savo kaltes, maldauja, kad visa- 
galis Viešpats pasigailėtų silpno žmogaus, gauna nuo- 
dėmių atleidimą, atgauna prarastą Dievo malonę, nors 
ir ne tobulai gailėjosi. 

Kas Dievą tobulai myli, tas, gailėdamasis už nuo- 
dėmes, nežiūri, ko per jas nustojo, kokią bausmę nusi- 
pelnė; jis tik ant saves pyksta, jog drįso taip gerą Die- 
vą irūstinti; nekenčia nuodėmių, kuriomis Dievui nusi- 
dėjo; kremtasi, taip negražiai su dangiškuoju Tėvu 
pasielgęs... Gražiai išreiškia tobulą gailestį senovės 
giesmė, — Dieve, gėrybių Šaltini, pilnasis“ — šitais žo- 
džiais: „Nors ir nebūtų bausmės už kaltybes, vienok 
gailėčiaus dėl Tavo gerybės; nes Tu meilingas... nestu- 
mi nė vieno; maloniai žmogų priglaudi kiekvieną. Dėl 
to už visas kaltes mano gailiuos, kad Tave, Dieve, di- 
džiau už vis myliu“. 

Nors einant išpažinties gana netobulo gailesčio, ta- 
čiau rūpinkitės visados sužadinti savyje tobulą, kuodi- 
džiausį gailestį, Juo gailestis yra didesnis, tuo daugiau 
atsileidžia laikinos bausmės; ir gali būti gailestis taip 
didelis, kad ne tik nuodėmės, bet ir visos bausmės už 
jas iškarto gali būti atleistos; jei tuojau po tokio gailes- 
čio nusidėjėlis mirtų, kaip tas galvažudys ant kryžiaus, 
išgirstų Kristaus žodžius: „Iš tikrųjų sakau tau; šian- 
dien tu būsi su manim rojuje“ (Luk. 23, 43). 

Negana to; tobulas gailestis, išeinąs iš karštos Die- 
vo meilės, išteisina žmogų be išpažinties; jeigu tik jis 
nori nuodėmes išpažinti, bet nebegali, o gailisi, kiek iš- 
manydamas, kiek tik begalėdamas, su meile šaukiasi 
Viešpaties, atsileidžia jam nuodėmės... Kiek tai esti atsi- 
tikimų netikėto ir staigaus mirimo be kunigo. Esti vėl 
kartais ligonių be žado. nebegalinčių išpažinti. Tokiuo- 
se atvejuose tik tobulas gailestis tegali žmogų iš prapul- 
ties išgelbėti. . 

Nors ligos suspaustas, nusidėjėli, nė liežuvio nebe- 
galėtum apversti burnoje, tačiau, jeigu bent mintimi 

šauksiesi: ,„Gailiuosi, mano Dieve, už visus savo nusi- 
dėjimus, kuriuos atmenu ir kurių nebeatmenu; gailiuos 
iš gilumos savo širdies, jog aš pikčiausias sutvėrimas sa- 
vo nusidėjimais uždaviau širdį tau, dangiškajam Tė- 
vui; gailiuos dėl Tavo meilės, mano Dieve; tu tik, gai- 
lestingiausias Tėve, pasigailėk manęs; aš gi labiau ta- 
ve mylėsiu ir garbinsiu tavo gerybę“... turėk viltį, bus 
atleisti tau tavo nusidėjimai. | 

Todėl tobulą gailestį žadinkite savyje ne tik išpa- 
žinties eidami, bet visados, kada turėsite nelaimę, įpuli 
sunkion,  mirtingon nuodėmėn, o tuojau išpažinti jos 
negalėsite. Staiga mirtis gali visados ištikti.  „„Budė- 
kite tat, nes nežinote dienos, nei valandos“ (Mat. 25, 13). 
Teisingai Viešpaties išminčius sako: „Žmogus nežino 
savo galo; bet, kaip žuvys, sugaunamos meškere ir kaip 
paukščiai pagaunami žabangomis, taip sugaunami žmo- 
nės nelaimės laiku, kuomet jis juos ūmai užklumpa“ 
(Ekl. 9, 12). 

Bet nemanykite, kad yra lengva sužadinti tobu- 
las gailestis. Tikrai tobulas gailestis už nuodėmes tai 
Dievo dovana, kurios ilgai reikia melsti. Todėl dažnai 
maldaukite patį Dievą, kad Jis šaltas jūsų širdis uždegtu 
savo meilės ugnimi, iš kurios išeina tobulas gailestis. 
Jeigu su gailesčiu grišite prie Dievo, gailestingas Tėvas 
priims sūnus-palaidūnus.  Sutrintos ir nužemintos šir- 
dies Dievas nepaniekins. 


Mieli Klausytojai! Šiandien pamatėte kaip reikalin- 
gas yra gailestis ir kurios jo ypatybės. Jei manęs pa- 
klaustumėt, kaip reikia sužadinti savyje didesnis ir, 
kiek galima, tobulesnis gailestis, tai duosiu šitokį pata- 
rimą. Iš pradžios sielos akimis pažvelkite pragaran. 
bent šventyklon. Iš pragaro bausmių suprasite, kokia 
nedorybė yra nuodėmė Švenč. Viešpaties akyse; iš skai- 
styklos kančių bus aišku, kad ir maža nuodėmė viršyja vi- 
sas laikines nelaimes... ; 

Tuomet pakelkite akis į kryžių. Tas pažvelgimas 
pamokys jus, kad nuodėmė, nežiūrint bausmių, yra baisi 

piktybė, kurią tik Dievo Sūnus tenuplovė savo krauju. 
. Tas pažvelgimas primins jums  neapsakomą Kristaus 
meilę ir sužadins jūsų širdyje padarytų nuodėmių nea- 
pykantą. Taip save prirengę pamažėli kalbėkite gailes- 
-čio aktus, apmąstydami kiekvieną žodį; tarkite sutrinta 
ir nužeminta širdimi, bet su meile ir pasitikėjimu: „Die- 
ve! būk gailestingas man nusidėjėliui“ (Luk. 18, 13). 

Dabar gi, pagalvokite, kaip lig šiol gailėjotės už 
nuodėmes, išpažinties eidami? Atsiminkite sau praeitas 
išpažintis, kokios jos buvo? Jeigu be gailesčio, tai kas iš 
jų?! Jei gailėjotės, koksai buvo tas gailestis? Ar gailėjo- 
tės, kaip Magdalena, parpuolusi po Kristaus kojų? kaip 
galvažudys mirštąs ant kryžiaus? Ar gailėjotės nors 
tiek, kiek gailitės kokį nuostolį turėję? Ar sukalbėjote 
nors keletą poterių prieš išpažintį, maldaudami tikrojo 
gailesčio? 

Gal tik, tris kartus sudavę krūtinėn be jokios min- 
ties, skubinotės grūstis prie  klausyklos, kad greičiau 
atliktumėt išpažintį, mažai  tesirūpindami  gailesčiu? 
Supratę šiandien, kad bc gailesčio negali nuodėmės bū- 
1i atleistos, pataisykite išpažintis, atliktas be tikro gailes- 
čio! Rūpinkitės ateityje, kiek kartų eisite išpažinties, ža- 
dinti savyje gailestį kuodidžiausį, nes tiktai sutrintos ir 
nužemintos širdies Dievas nepaniekins. Amen. 


Pasižadėjimas nebenusidėti. 


„Tu nusidėjai, daugiau tai nebedaryk““ 
(Ekl. 31, 1). 


Neabejoju, kad, girdėdamas apie gailesčio reikalin- 
gumą, kiekvienas atsiduso, tardamas: „„Gailiuosi, mano 
Dieve, už visus mano nusidėjimus; gailiuos, kad tave, 
geriausį savo Tėva, taip sunkiai įrūstinau...“ Bet, jei tik 
tam kartui pasigailėję, vėl tuojau sugrįžote į tas pačias 
nuodėmes, tai nedaug vertas buvo tas jūsų gailestis. 

Anot šv. Augustino tariant, „Kas mušas į krūtinę, 
o nepataiso gyvenimo, tas tik giliau įmuša nuodėmes į 
savo sielą. Nepadės vaitojimai, jei nusidėti nepaliausi; 
nieko negelbės,  maldavus nuodėmių dovanojimo, jei 
grįšime į tas pačias nedorybes“. Gailestis už nuodėmes 
turi jungtis su noru pasitaisyti, su pasižadėjimu daugiau 
Dievui nebenusidėti. 

Juk įrūstinus tėvą, negana parodyti savo gailestis; 
reikia dar žadėti daugiau to nebedaryti. Jeigu vaikas, 
nusidėjęs tėvui, pasakytų: .,Dovanok, tėte! gailiuosi savo 
pikto pasielgimo, bet tikrai negaliu prižadėti, kad toliau 
taip nebedarysiu: nežinau, ar be to galėsiu apsieiti!..“ 
Patys pasakytumėt, kad jis nevertas dovanojimo. 

Tuo labiau Dievas, nors  gailestingiausias Tėvas, 
kuriam yra žinomos mūsų širdies paslaptys, neatleis nie- 
kam nuodėmių, kai neturės tvirto noro pasitaisyti, dau- 
giau Jam nebenusidėti. Todėl ir klausia kunigas kiekvie- 
ną per išpažinti: „Ar žadi pasitaisyti?“ Tik gavęs atsaky- 
mą: „Žadu!“ —teduoda išrišimą. Paklausykite šiandien 
apie pasižadėjimą, nebenusidėti arba trečiąją atgailos 
sakramento dalį; sakysiu, I. koksai turi būti pažadėjimas 
nebenusidėti, ir II. kaip reikia jis įvykdyti. 

Iš Apsiriktumėt, jei manytumėt, kad, paklausus ku- 
nigui apie norą pasitaisyti, gana yra lūpomis ištarti: 

„žadu“, mažai tegalvojant apic pasitaisymą. Pažadėjimas | 
nebenusidėti — tai tikras noras ne tik nebegrįišti į ką tik 
apleistas nuodėmes, bet ir tvirta valia daugiau Dievo 
neberūstinti. Užtat, išpažinties eidami, turite gyvai įsi- 
kalti sau galvon šitą mintį, kad taip gyventi, kaip ligšiol, 
toliau negalima; tvirtai nutarkite grištis iš blogo kelio įr tą 
savo pasižadėjimą, nežiūrint jokių kliūčių, vykdykite. 

Kaip pažadėjimas pasitaisyti turi gyvenime reikštis, 
gražiai nurodo apaštalas šv. Povilas, sakydamas: „Atsi- 
naujinkite jūsų išmanymo dvasia ir  apsivilkite nauju 
žmogumi, kurs sutvertas pagal Dievą teisybėje ir tiesos 
šventume. Todėl, atmesdami melą, kalbėkite kiekvie- 
nas savo artimų tiesą.. Kurs vogė — tegul jau nebeva- 
gia; teužsiima velyk darbu, dirbdamas savo rankomis. 
kas gera, kad turėtų ko suteikti kenčiančiam skurdą. 
Joki pikta kalba, teneišeina iš jūsų burnos... Visoks kar- 
tumas, rūstybė, narsas, šauksmas ir piktažodžiavimas te- 
būna pašalintas nuo jūsų su visokiu piktumu. Būkite kits 
kitam maloningi, gailestingi. kits kitam dovanokite, kaip ir 
Dievas dovanojo jums Kristuje“ (Ep. 4, 23—32). 

„Paleistuvystė ir betkoks susitepimas, ar godulystė 
tenebūna nė minima jūsų tarpe, kaip pritinka šventie- 
siems; nei begėdystė, nei paikos šnekos, nei juokavimai, 
kas nepritinka... Neapsigerkite vynu, kuriame yra ištvir- 
kimas; būkite pilni Šventosios Dvasios... Moterys tebū- 
na pasidavusios savo vyrams, kaip Viešpačiui... Vyrai, 
mylėkite savo moteris... kaip savo kūnus. Kas myli sa- 
vo moterį, tas pats save myli... Kiekvienas tegul myli 
savo moterį, kaip pats save, moteris gi tegul bijo savo 
vyro“ (Ep. 5). ž 

„Vaikai, klausykite savo  gimdytojų  Viešpatyje... 
Jūs, tėvai, neerzinkite savo vaikų, bet auklėkite juos 
drausme ir Viešpaties perspėjimu. Vergai, klausykite 
kūno valdovų... tarnaudami ne dėl akių; lyg kad žmo- 
nėms įtikdami; bet, kaip Kristaus tarnai, nuoširdžiai vy- 
kindami Dievo valią. Tarnaukite gera valia, kaip Vieš- 
pačiui, ne žmonėms... Jūs, valdovai, darykite jiems tą 
pat, susilaikydami nuo grasinimų; žinokite, kad ir jų ir 
jūsų Viešpats yra danguje, ir Jis nežiūri asmens. Paga- 

liaus. broliai, tvirtėkite Viešpatyje ir Jo stiprumo jėga; 
apsivilkite Dievo šarvais, kad galėtumėt drąsiai stoti 
prieš velnio žabangus“ (Ep. 6, 1—11). 

Šit, kaip reikia suprasti žodžiai, ištariami per kiek- 
vieną išpažintį: „„Prižadu pasitaisyti“. Todėl kas po iš- 
pažinties nė kiek nesirūpina savęs pergalėti, — tuojau vėl 
grįžta į tuos pačius nusidėjimus, juos daro taip pat daž- 
nai, kaip ir pirmiau, — yra tai ženklas, kad neturėjo 
tvirto noro pasitaisyti, kad jo išpažintis buvo negera. Ne- 
galimas yra daiktas, kad ką tik pažadėjęs nebenusidėti, 
nuėjęs nuo klausyklos, pagrįžęs namo, visai užmirštų, ką 
buvo žadėjęs, ir bristų į senovės purvus, kuriuose lig šiol 
mirko. Nelyginant, ir batus nusišveitę, labiau saugomės 
purvyno; jeigu tikrai kas apvalė sielą atgailos sakramen- 
tu, — pasisaugos nors kiek laiko nuodėmių purvo. 

Jeigu tat šiandien pasižadėjai negerti, o rytoj vėl 
girtas, o gal kartais ir tą pačią dieną; šiandien nutarei 
skriaudas atlyginti, o paskiau dar didesnes darai; iš- 
pažinty, rodos, išsižadėjai savo paleistuvystės, o netru- 
kęs vėl į ją sugrįžai, kaip šuo prie savo vėmalų; o gal 
jau nuo keleto metų mirksti tose pačiose sutrose, rasi, 
jau tau pačiam nusibodo vis ta patį sakytis per išpa- 
žintį, nuolat žadėti nebenusidėti, niekad nepasitaisant... 
ko vertas toksai tavo pažadėjimas? „Kas šiandien da- 
ro nuodėmę. kurios vakar išsižadėjo, tas niekina Die- 
vo teisybę ir gailestingumą“. 

Nenusigąskite, bailūs žmones, kurie, nors tvirtai ža- 
date taisytis, tačiau dėl savo silpnybės vėl nupuolate. 
Jei po išpažinties vėl Dievui nusidedate,  nemanykite, 
kad neturėjote tvirto noro pasitaisyti, kad jūsų išpa- 
žintis nebuvo gera. Žinote, kaip silpna žmogaus pri- 
gimtis, kaip valia palinkusi piktan. kad ir norint beveik 
negalima išvengti kasdienių dulkių, kartais net labai 
nesusitepus. 

Išpažintyje tikrai norite pasitaisyti, bet paskiau dėl 
silpnybės savo prižadėjimo neįvykdote. Juk apaštalas 
šv. Petras iškilmingai Kristui žadėjo:,, Viešpatie, aš esu 
pasiryžęs eiti su Tavim į kalėjimą ir mirti“ (Luk. 22, 
83). — „Aš guldysiu savo gyvybę už Tave“ ,(Luk. 13, 

37). — „Nors man reiktų ir mirti draug su tavim, aš 
tavęs neišsiginsiu“ (Mat. 26, 35). Kas, tai girdėdamas, 
galėjo numanyti, kad, po kiek laiko, pamiršęs tai, ką bu- 
vo žadėjęs, išsižadės mylimo savo Mokytojo; vienok taip 
atsitiko. 

Ne jus gąsdintį noriu, bet tai sakau tiems, kurių 
blogi darbai kyla ne tiek iš silpnybės, kiek iš tinginy- 
stės, apsileidimo, net pasileidimo; kurie savo gyveni- 
mo pataisymu, nuodėmių saugojimusi ir aplinkybių, į 
jas vedančių, savo piktų palinkimų pergalėjimu mažai, 
net kartais visai nesirūpina; kurie savo dvasiškame ap- 
akime samprotauja, kad, jei tik savo nusidėjimus kuni- 
gui pasakys, ir baigtas reikalas. „Kas taip elgiasi, — 
sako šv. Jonas Auksaburnis, tas tyčiojasi ir apsimeta 
atgailojančiu“. 

II. Kad po išpažintiės pasitaisytumėt, atmainytu- 
mėt savo gyvenimą, taptumėt nauji žmonės, turite sau- 
gotis ne tik pačių nuodėmių, bet ir visa to, kas į jas 
veda. „,„Tik tas, — anot šv. Dzidoriaus betariant, — tik- 
rai nedorybių atsižada, kurs išsižada visokių blogų ap- 
linkybių“. Juk, jei tik i purvus įbrisi, — susipurvinsi: 
taip pat, jeigu nesisaugosi aplinkybių, kuriose jau nebe- 
kartą nupuolei, — be abejo, vėl nusidėsi Dievui. „Kas 
mėgsta pavojų, tas jame pražus, — sako Šventoji Dva- 
sia (Ecl. 3, 27). 

Juk patsai prisipažįsti: kad ne tas ir tas asmuo, 
kad ne tas susirinkimas, kad ne tie namai, kad ne tas 
bendravimasis, kad ne ta prakeikta girtuoklystė... nebū- 
čiau nupuolęs, keikęs, nepadoriai kalbėjęs, paleistuva- 
vęs... O „kas sako, kad jokios aplinkybės ir priežastys 
nedarančios jam jokios įtakos, tas, — anot šv. Bona- 
ventūro betariant, — jau prarado viską ir jau daugiau 
nebeturi nieko, ko dar galėtų nustoti“. 

Ne veltui Kristus sako: „Jei tavo dešinė akis tave 
piktina, išlupk ją ir mesk šalin nuo savęs... Ir jei tavo 
dešinė ranka tave piktina, nukirsk ją ir mesk šalin nuo 
savęs; nes tau geriau, kad vienas tavo sąnarys žūtų, 
kaip kad visas tavo kūnas būtų įmestas į pragarą“ (Mat. 
5, 30). Tik įsidėmėkite, kaip stačiai liepia Išganytojas: 

Jei ranka piktina tave, — nesako: sutūrėk, pririšk ją; 
bet nukirsk ją, mesk šalin nuo savęs. Jei akis piktina, 
— neliepia nežiūrėti, užsimerkti, bet ją išlupus, mesti ša- 
lin nuo savęs. 

Tie Kristaus žodžiai šitaip reikia suprasti. Jei ko- 
kia nors žmogysta būtų brangi tau, kaip akis; jeigu tik 
ji tave piktina, veda blogan, išsižadėk jos, atitolink ją 
nuo savęs, ar pats jos šalinkis; nes geriau tau be jos 
įeiti dangun, negu drauge su ja būti paskandintam pra- 
gare. Jei kokios sueigos, vakaruškos yra tau taip mie- 
los, kaip dešinė ranka; bet, jeigu tenai tenka regėti ne- 
padorių apsiėjimų, klausytis bedieviškų, begėdiškų, ne- 
gražių kalbų..., tai turi visa tai mesti; nes geriau yra 
be tų nedorybiu save išganyti, negu, jose dalyvaujant. 
amžinai save pražudyti. 

Jeigu dėl kokios nors svarbios priežasties negalė- 
tum atitolinti nuo savęs piktinančios žmogystos, ar ap- 
leisti pavojingos vietos, — tuokart taip atsargiai gyvenk 
tuose namuose, tarytum juose būtų kokia nors limpanti 
liga; taip elkis su ta žmogysta, kaip su sergančiu rau- 
pais: Žinai, kaip atsargūs žmonės su raupuotais: bijo 
į juos net pažvelgti, jų paliesti; gal matei, kaip at- 
sargiai elgiamasi tuose namuose, kur siaučia šiltinės, ar 
kokios kitos limpančios ligos. Tas atsargumas tai pa- 
vyzdys, kaip reikia saugoti sielos sveikatą nuo nusidėji- 
mų, kurie ją žudo. Nors daug dėl tos priežasties turė- 
tum iškęsti, — niekas. Atsimink Išganytojo įspėjimą: 
„Nebijokite tų, kurie užmuša kūną, sielos gi negali už- 
mušti; velyk bijokite to, kurs gali sielą ir kūną nugramz- 
dinti į pragarą“ (Mat. 10, 28). 

Ką sakiau apie aplinkybes, vedančias į nuodėmę, 
beveik tą pati pridera pasakyti apie piktus įpročius ir - 
palinkimus. Jie tuo pavojingesni, kad visados esti mu- 
myse. Kas turi gerą norą pasitaisyti, tas, be abejo, ka- 
riaus su savo piktais palinkimais, kad nepadarytų tų 
nuodėmių, kuriomis lig šiol Dievą rūstino, ir rūpinsis 
isigyti priešingų toms nuodėmėms dorybių. O kas žada 
pasitaisyti, nesirūpindamas naikinti piktų savo įpročių, 
— panašus yra į žmogų, kurs nukerta piktažolės aug- 

lius, bet neišrauna šaknų, iš kurių vėl ji veisiasi... 

Todėl, einant išpažinties, negana tarti: „Viešpatie, 
įrūstinau tave, pasigailėk manęs nusidėjėlio, dovanok 
man tą kartą, daugiau to nebedarysiu, žadu nebenusi- 
dėti...“ Bet turite pagalvoti, kokiu būdu save pergalė- 
site, kaip ateityje išvengsite atleistų nuodėmių. „Taigi, 
žiūrėkite, broliai, kaip atsargiai turite elgtis; ne kaip ne- 
„išmintingi, bet kaip išmintingi, gerai naudokitės laiku, 
nes dienos vyra piktos“ (Ep. 5, 15). Jeigu kunigas 
duoda kokius patarimus, turite prie jų taikintis, kad tik 
nesugrįžtumėt į piktus savo įpročius. 

Kaip žmogus ne iš karto pasileidžia, taip ne ūmai 
ir pasitaisys iš visų savo palinkimų. Kas išsyk norė- 
tų viską padaryti, tas nieko nenuveiks. Juk lipdamas 
į kalną, vienu kartu, jei neši kelis akmenis, — priilsęs 
nė vieno gali neužnešti; 0 po vieną gali sunešti visą krū- 
vą. Kad būtų lengviau pasitaisyti, aplamai žadėkite 
saugotis, kiek galėdami, visų, labiausiai mirtingųjų nuo- 
dėmiu, ir visa darykite, kad į jas nebesugrįžtumėt; bet 
smarkiausiai kovokite su vienu kokiu nors piktu įpročiu. 

„Mes visi prasikalstame daugeliu dalykų“ (Jok. 
3, 2); bet tarp visų nuodėmių viena kokia nors yra tarsi 
kitų šaknis. Pakirsk šaknis, — apvys ir šakos. Viename 
žmoguje labiau reiškiasi puikybė, kitame rūstumas, tre- 
čiame paleistuvavimas, kituose vėl pavydas, ar liežuva- 
vimas, ar melavimas... Jeigu jauti savyje daugel negerų 
papročių, rūpinkis juos pergalėti skyrium vieną po kito, 
kurin dažniau ir lengviau įpuoli. 

Puikius kantriai tekenčia niekinimus; palinkęs į 
piktumą, keiksmus, tegul. įpuolęs rūstybėn, rūpinasi 
tylėti. Jeigu tai būtų sunku, tekalba kokią maldelę, su- 
lig Kristaus patarimu: „Budėkite ir melskitės, kad ne- 
įpultumėt į pagundą“ (Mat. 26, 41). Kas papratęs daug 
plepėti, dažnai šlovę plėšia, sako neteisybę... turi kas- 
dien iš ryto nutarti saugotis to; per dieną privalo val- 
dyti liežuvį; vakare prieš gulsiant suskaityti, kiek sy- 
kių savo nutarimą sulaužė; uždėti sau kokią bausmę. 

Antrą dieną įau bus kiek lengviau liežuvis prikąsti; 
trečią dar mažiau bus tokių nusižengimų; per mėnesį. 

antrą, trečią. kasdien taip darydamas, atprasi nuo mela- 
gysčių, ar šlovės plėšimų, ar liežuvavimų... Pergalėjęs taip 
vieną piktą įprotį, griebkis kito. Tokiu pat būdu pa- 
veiksi antrą, trečią ir pamažu mesi paleistuvystę, gir- 
tybę, ar kitus piktus darbus. „Jei per metus po vieną 
palinkimą išnaikintumėt, — sako Tomas Kempietis, — 
veikiai tobuli būtumėt“. 

Jeigu iš karto nesisektų darbas, — nenustok dirbęs. 
nenuleisk rankų; žinok, kad nelengvas darbas vesti dva- 
siškoji kova. Nors nesykį nupulsi, — nenusimink; tuo 
labiau save ragink į tas dvasiškas lavybas Šventojo žo- 
džiais: „Galėjo tos, galėjo tie, dėl ko ne tu, Augustinai!“ 
Dvasiškoje kovoje tik tas nenugali priešo, kas nenori. 

Plutarkas, Graikų filosofas, rašo pats apie save, bu- 
vęs labai palinkęs į piktumą ir gėrimą. Su abiem tais 
palinkimais kovojęs šitokiu būdu: „Iš pradžios tvirta: 
nutariau tik per vieną dieną nesupykti; tai man pasise- 
kė; visą dieną neužsirūstinau; tas pergalėjimas taip ma 
ne padrąsino, kad pridėdavau dvi, paskiau tris dienas. 
taip kaskart daugiau, kol priėjau savaitės, toliau mėne. 
sio; galop jau niekad nė karto nebesupykau.  Atsipra- 
tinti nuo girtybės, gėriau kasdien mažiau ir paskiau 
priėjau to, kad jau niekad saiko nebeperėmiau“. 

Štai, kokias priemones vartoja dideli žmonės, kad 
pasitaisytu. Taip ir mes kariaukime, ne kaip orą plak- 
dami, bet bauskime savo kūną. kad nebūtumėm peikti- 
ni (I Kor. 9, 26). Kas tikrai nori pasitaisyti, tam ir 
Dievas padeda. „Visa galiu Tame, kurs stiprina ma- 
ne“, — sakosi šv. Povilas (Pil. 4, 13). Užtat „„Tegul be- 
dievis pameta savo kelią ir neteisusis savo mintis, ir te- 
grįžta į Viešpatį: o jis jo pasigailės, ir į mūsų Dievą, nes 
jis labai pasiryžęs dovanoti“ (Iz. 55, 7). 


* ik 


Šiandien įsitikinote, kad nusidėjėlis privalo turėti 
tvirtą norą nebenusidėti, pasitaisyti. Todėl visados prieš 
išpažinti nutarkite visų nuodėmių, ypač sunkiųjų, sau- 
gotis, ir vartoti tikrus būdus, kad tas nutarimas būtų 
patvarus ir sėkmingas. Atnaujinkite jį kasdien ir ža- 

dėkite Viešpačiui sekti svarbų Jo patarimą: ,„„Budėkite 
ir melskitės, kad neįpultumėt į pagundą“ (Mat. 26, 41). 
Budėkite, kad išganymo priešininkai vėl jūsų neįstumtų 
į nuodėmes. Su budėjimu vienykite maldą, kad pats 
Viešpats savo malone sustiprintų silpną jūsų valią. Kas 
teisingai seks tuos patarimus, tas, nežiūrėdamas savo 
silpnybės, galės pasįguosdamas sakyti: „Viešpats, mano 
šviesybė ir mano  išganymas, ko gi aš bijosiu?“ (Ps. 
26, 1). „Visa galiu tame, kur mane stiprina“ (Pil. 4, 13). 

Baigdamas pamokslą, klausiu visus ir kiekvieną 
skyrium, ar turėjote kiekvienoje išpažintyje tvirtą norą 
pasitaisyti? Ar nuoširdžiai žadėjote daugiau nebenusi- 
dėti? Kaip vykdėte tai, ką buvote žadėję? Ir, jei pama- 
tysite, kad ne visai, kaip reikiant, tame dalyke lig šiol 
elgėtės, susitvarkykite; nutarkite šiandien, jog kiek kar- 
tų toliau eisite išpažinties, sužadinsite savyje tvirtą norą 
pasitaisyti; o tą gerą savo prižadėjimą, kiek galėdami, 
rūpinkitės taip vykdyti, kaip šiandien kad girdėjote. At- 
minkite, ką sako Išganytojas: „Kas bus ištvermingas iki 
galui, tas bus išgelbėtas“ (Mat. 24, 13). Amen. 


Išpažintis. 


„Jei išpažįstame savo nuodėmes. 
Jis (Dievas) yra ištikimas ir teisin- 
gas, kad mums atleistų mūsų nuodė 
mes“ (1 Jon. 1, 9). 


Tokia jau yra žmogaus prigimtis: kada žmogus pri- 
sipažista, ką nors pikta padaręs, lengviau darosi širdžiai. 
Sūnus-palaidūnas, — kaip Evangelija rašo, — tol ne- 
nusiramino, kol sugrįžęs namo parpuolė tėvui po kojų 
ir išpažino: „Tėve, nusidėjau dangui ir tau; jau nebesu 
vertas vadintis tavo sūnumi“ (Luk. 15, 21). Vėl iš ant- 
ros pusės, kiti žmonės irgi labai vertina prisipažinimą 
ir jau vien už tai daug dovanoja; rūsčiau gi baudžia tuos, 
kurie ginasi, blogai padarę. 

Kaip žmonės, taip pat, nelyginant, ir Dievas rei- 
kalauja nuodėmių išpažinimo ir tedovanoja tiems, ku- 
rie atvirai prisipažįsta prie savo kalčių. „Jei išpažįsta- 
me savo nuodėmes, — sako apaštalas šv. Jonas, — Jis 
yra ištikimas ir teisingas, kad mums atleistų mūsų 
nuodėmes ir apvalytų mus nuo kiekvienos neteisybės“. 
Taip tat ir žmonės ir Dievas brangina išpažintį, kaipo 
' priemonę nusiteisinti, nusiraminti. 

Nors geriausiai su visomis smulkmenomis suskai- 
tytumėm savo nusidėjimus; nors kuodidžiausiai gailė- 
tumės, kuotvirčiausiai  pažadėtumėm pasitaisyti; nors 
aštriausią darytumėm už juos atgailą, tačiau nieko ne- 
padėtų, jei galėdami nuodėmių neišpažintumėm.  Išpa- 
žintis yra ketvirtoji atgailos sakramento dalis; be jos nėra 
nuodėmių atleidimo. Šiandien sakysiu, I. kad reikia bū- 
tinai viskas išpažinti, II. kad išpažintyje nereikia nie- 
ko slėpti. Klausykite! 

I. Šv. Jonas Auksaburnis sako: Yra išpažinčių, ku- 
Tios padeda išganyti sielą ir kurios ją pražudo; tai Šven- 

tasis aiškina palyginimu: vaistas, nors būtų ir geriau- 
sias, jei tik ji priimsi ne taip, kaip įsakyta, ne tik svei- 
katai nieko nepadės. bet dar pakenks; taip pat išpažin- 
tis, kad ir tikriausias vaistas nuo visų sielos ligų, jei- 
gu esti nevisuotinė, neatvira, neaiški, tai ne tik sielos 
neatgaivina, bet dar labiau ją susirgdina. 

Išpažintis turi būti visuotinė. Turite būtinai išpa- 
žinti visas sunkias nuodėmes. .,„Ką nuodėmės kasdie- 
ninės, per kurias neprarandame Dievo malonės, į ku- 
rias dažnai ipuolame, — nors yra geras ir naudingas 
daiktas jos išpažinti, kaip tai matome iš dievotų žmo- 
nių pavyzdžių, tačiau galima be kaltės jų nesakyti 
per išpažintį; jos gali būti atleistos daugeliu kitų bū- 
dų“ (Trid.). Bet nekartą ne tikšiaip-jau žmogui, bet ir 
kunigui sunku esti atskirti maža nuo sunkios nuodė- 
mės; užtai dėl sąžinės ramybės yra patariama visos 
nuodėmės išpažinti; abejojant gi, ar ta nuodėmė dide- 
lė ar maža, — reikia ji sakyti, kaip ir kiekviena mirtin- 
goji nuodėmė su skaitliuni. išreiškiant įos rūšis su vi- 
somis aplinkybėmis, kurios atmaino nuodėmės vardą, 
ar iš mažos kaltės padaro didėlę. 

Geriausia išpažinkite taip, kaip nuodėmė buvo pa- 
daryta, kaip atsimenate, gerai perkrate sąžinę. Tuo 
tarpu daug yra žmonių, kurie šitaip išpažįsta:  Nelai- 
kiau Dievo ir Bažnyčios isakymų. Žinok tu, žmogus, 
kuriuos jis įsakymus peržengė? Arba vėl:  Sulaužiau 
III, V, VIII Dievo įsakymą!... Kur čia beatspėsi, ar 
šventą dieną dirbo, ar neklausė Šv. Mišių, ar mušėsi, ar 
keikė, ar melavo, ar šmeižė, ar apkalbėjo?... Nusidėjau 
septyniomis didžiosiomis nuodėmėmis, turėjau visokių 
minčių, negerai kalbėjau, blogai dariau... Kaip iš to 
suprasi, kokios buvo tos mintys; ar puikios, ar begėdiš- 
kos, ar įtariančios artimą? Kaip suvoksi, ką jis kalbė- 
jo, kaip darė?... Dėgtinę gėriau! O, kad girtas buvo — 
tyli. Buvau vakaruškose! Nors ten klausės negražių kal- 
bų, motė biauriausių apsėjimų, apie tai vienok nė žo- 
delio neprideda. 4 

Spręskite patys, ar gali toki bendra išpažintis žmo- 
gų nuteisinti? Jei ateitum pas gydytoją ir sakytum; 

Duok man vaistų, esu ligonis! Argi netartų daktaras: 
Pasisakyk pirma, kokia liga sergi, ar skauda tau kojas, 
ar rankas, ar galvą? Vaistų prašai, o ligos nepasisa- 
kai! Kaip gydytojui turi aiškiai išpasakoti ligą, parody- 
ti žaizdą, taip pat ir sielos gydytojui-kunigui reikia vis- 
kas išpažinti. Daktaras negali duoti vaistų, gerai ne- 
permanęs ligos; ir kunigas neprivalo išrišimo duoti, kol 
jam neišpasakosi visa-ko, kaip reikiant. 

Ne vienas mano, kunigas turįs pats išklausinėti vi- 
sas aplinkybes. Ar gi kunigas gali žinoti, kas keno s4- 
žinėje dedasi? Jis dažnai nežino, kas esi, kokio luomo, 
kokias pareigas eini; tai kaip gi jis tau primins visas 
nuodėmes? Ir priežodis sako: Genys margas, žmogaus. 
gyvenimas dar margesnis. "Todėl tik patsai tegali visa 
reikiamai suskaityti, ką padarei. Kunigui ir laiko nė 
ra kiekvienam iš panagės viską iškrapštyti; vienais il-- 
gai užsiims, kiti neprieis. Patys visas nuodėmes išpažin- 
ti rūpinkitės, ką tik pikta esate padarę. 

Išpažintis turi būti nužeminta, kad nusidėjėlis, kaip- 
kaltininkas apsiskųstų save. Nuodėmės iš puikybės ky- 
la, nes žmogus nenori Dievo klausyti; todėl nuodėmių 
atleidimas priklauso nuo žmogaus nusižeminimo. Taip 
atgailojo palaidūnas, kurs save laikė nebevertu vadintis 
sūnumi; taip sielvartavo muitininkas, kurs dėl didelio 
nusižeminimo „nedrįso nė akių pakelti į dangų, tik mu- 
šėsi i krūtinę ir sakė: Dieve, būk gailestingas man, nu- 
sidėjėliui!“ Už tat sugrįžo namo nuteisintis. ,„Nes kiek- 
vienas, kurs save aukština, bus pažemintas; ir kas save: 
žemina, bus išaukštintas“ (Luk. 18, 9—14). Kas ne- 
jaučia išpažinty nusižeminimo, nuodėmes pasakoja, 
kaip kokią pasaką, to išpažintis Dievui nepatinka. 

Išpažinkite savo nuodėmes, o ne gerus darbus. Ne: 
vienas ateina prie klausyklos ir giriasi: Aš sauguosi vi- 
sa pikta, vaikščioju bažnyčion, klausau Mišių, kalbu 
kasdien poterius, laikau pasninkus, nieko nenuskau- 
džiau, negyvenu, kaip kiti, vagys, girtuokliai, paleistu- 
vai... Kuo Dievui nusidėjo, nė žodelio nesako. Kas taip 
išpažįsta, yra panašus į farisiejų, kurs, atėjęs Jeruzoli- 
mos bažnyčion ir pamatęs muitininką, su nusižemini- 

mu atgailojantį, šitaip tarė: „Dėkui tau, Dieve, kad aš ne 
toks, kaip kiti žmonės: plėšikai, neteisūs, svetimoteriai 
taip pat ir kaip šitas muitininkas; aš pasninkoju du kar- 
tu savaitėje, duodu dešimtines viso, ką turiu“. Kaip 
manote, ar nusiteisino Viešpaties akyse? Išdidžią fari- 
siejaus išpažintį Dievas atmetė. Muitininkas nuėjo į sa- 
vo namus nuteisintas, farisiejus — ne; nes kiekvienas, 
kurs save aukština, bus pažemintas. 


Išpažinkite nuodėmes be teisinimosi!  Neverskite 
'" išpažinty. kaltės ant kitų; skųskite save, ne kitus. Yra 
tokių, kurie daugiau išpažįsta svetimas, negu savas 
nuodėmes. Taip išpažįstant nuodėmes, skundžiasi vy- 
ras pačia, kad pikčiurna, ilgaliežuvė... pati vyru, kad 
keiksnys, girtuoklis... tėvai vaikais, kad neklauso... sam- 
dininkai šeimininkais, kad neteisūs, prispaudėjai... Sa- 
vo išpažinkite nuodėmes, ne kitų! kai jie ateis, — pa- 
sisakys savąsias; o taip išpažindami, plėšiate kitiems tik 
šlove kunigo akyse; vienas nuodėmes išpažįstate, kitas 
darote. Jeigu negalima būtų išpažinty apsieiti, kitų ne- 
atsisiekus, -— saugokitės minėti vardus, pavardes, vie- 
tas... Kunigas išpažinty neprivalo žinoti, kur, kam. tat 
atsitiko; sakykite taip, kad kunigas nesuprastų, apie ko- 
kią žmogystą kalbate. 

Iš antros pusės išpažintis turi būti aiški. ,,„Atidenk 
be baimės dvasiškam savo tėvui visa, ką turi slapčiau- 
sia; leisk jam pažinti savo širdies gelmę taip, kaip gy- 
dytojui parodytum slapčias savo žaizdas“ — sako šv. 
Grigalius Nissenietis. Kaip ligonis rūpinasi kuoaiškiau- 
siai pasakyti savo ligą, kad tik išsigydytų; taip ir tu da- 
ryk, eidamas išpažinties; atidenk sąžinės paslaptis, kad 
kunigas, sielos gydytojas. galėtų gerai pažinti jos ligą ir 
patarti tinkamus vaistus. „Visa, kas tik tau guli ant 
širdies, — sako šv. Bernardas, — išpažink atvirai ir tei- 
singai“.  Gink, Dieve, niekad išpažinty neslėpk jokios 
sunkios nuodėmės. 

II. Nesakysiu apie tai, kad per išpažintį atsitinka 
be kaltės apleisti kokia nors didelė nuodėmė. Jei nety- 
čiomis užmiršai nuodėmę. — išpažintis gera, nuodėmės 
atsileidžia; tik atminus, pamiršta nuodėmė reikia pasa- 

kyti kitoje išpažintyje. Sakysiu apie tuos, kurie, ar tai 
iš gėdos, ar iš baimės tyčia slepia sunkias nuodėmes, ar 
pusiau  teprisipažįsta kaltais. „Ką padės, — klausia 
šv. Bernardas, — nuodėmių dalis išpažinti, o kitos už- 
slėpti? tarsi per pus apsivalyti, o kita pusė palikti su- 
tepta? Ar gi Dievui ne viskas yra žinoma? Kaip tat? 
atkakliai norite slėpti prieš ta, kurs Dievo vietą užima 
taip dideliame Sakramente?“ | 

Žinokite, jog negalima tyčia slėpti nė vieno sunkaus 
nusidėjimo;: nors jis būtų biauriausias, turite taip jį pa- 
sakyti, kad kunigas suprastų; vieną sunkią nuodėmę 
paslėpsite, nė kitos nuodėmės, kurias išpažinsite, nebus 
atleistos; tokia šventvagiška išpažintis dar labiau suter- 
šia žmogaus sąžinę. Kartą paslėpę vieną sunkią nuo- 


dėme, paskiau nors viską sakytumėt per kelerius metus, ,. 


nė viena nuodėmė nebus dovanota; kiek sykių gausite 
išrišimą, kiek kartų priimsite šv. Komuniją, tiek nau- 
jų šventvagysčių padarysite, kol prisipažinsite kunigui 
slėpę, kol nepasisakysite-slėptosios nuodėmės ir visų kitų, 
jau sakytų, nuo paskutinės geros išpažinties. 

Numanau, kad kartais nelengva prisipažinti pric 
sunkių nuodėmių, pasakyti kitam ne tik darbus ir žo- 
džius, bet ir slapčiausias mintis. Bet ką padarysi, kad 
tokia Dievo valia, kad teatleidžia nuodėmes tiems, ku- 
rie jas išpažista. Jeigu būtų pareikalavęs Viešpats vie- 
šos išpažinties prieš visus žmones, ir tuomet, norint iš- 
ganymą gauti, nebūtų kas kita daryti, reikėtų nuodė- 
mės viešai pasisakyti. Dabar gi Dievas tereikalauja, kad 
prisipažintum tik vienam žmogui, kurs Jo vietą užima. 
kurs niekam negali pasakyti, ką išpažinty girdėjo. Pats 
Dievas išpažinties paslaptį saugoja. Yra buvę atsitiki- - 
mų, kad kunigas pasimetė, proto nustojo; nebuvo vie- 
nok atsitikimo, kad būtų pasakes, ką per išpažinti yra 
girdėjęs. 

Tr ko čia hijotis ar gėdytis? Gal jau visas kaimas, 
net apylinkė žino tavo nuodėmes? Didelis čia daiktas 
jos pasakyti ant ausies vienam kunigui. „Kristus ne an- 
gelams, ne arkangelams, o žmogui davė kunigišką ga- 
lią“, -— sako šv. Jonas Auksaburnis. ,„Kodėl droviesi sa- 

vo nuodėmes išpažinti tam, kurs taip pat yra nusidėjė- 
lis?“ — klausia šv. Augustinas. Kunigas gerai numa- 
no, kad gali silpnas žmogus nupulti.  Nemanyk, pasa- 
kysiąs jam kokius: nors nežinomus, negirdėtus daiktus. 
Ką tik pasakytum, jam nebus naujiena; jis nebesykį tai 
yra girdėjęs. Kunigas nesistebės tavo nuodėmių didy- 
be, nes tam ir sėdi klausykloje, kad nuodėmių klausytų. 

Ką manys apie mane , kunigas. jei visa pasisaky- 
siu? Kaip tik pamanys tai, kad esi geras žmogus, kad 
nori nusiteisinti. pasitaisyti; džiaugsis, matydamas, kad 
gerai išpažįsti visus savo nusidėjimus. „Kunigas, — 
anot šv. Vincento Ferero, — yra panašus į žvejį, kurs 
tuo linksmesnis, kuo didesnės žuvys įlenda tinklan““. 
Viena žmogysta, išpažinusi šv. Pranciškui Saleziečiui la- 
bai biaurias nuodėmes, paklausė: „Ką dabar apie ma- 
ne manote?“ — „Manau, kad esi šventas, — atsakė 
Šventasis, — nes taip teišpažįsta tik šventi“. Kunigas 
netiek mąsto, kaip kas nusidėjo, kiek apie tai, kaip jis 
pataisyti, kaip nupuolusį pakelti. 

Kunigas rūstus, už kiekvieną nuodėmę barasi! Ar- 
gi norėtum, kad tave pagirtų? bent nesakytų nieko už 
tai, kas verta papeikimo? Nors ir barasi, tačiau tai da- 
ro dėl tavo gera, kad pasitaisytum. Pagaliaus, jei tas 


kunigas per aštrus, — pasirink sau lėtesnį; bijaisi, ar 
droviesi to kunigo, — eik prie kito; šitas pažįstamas, pa- 
siieškok nepažįstamo; tas atrodo tau per jaunas; rask 
sau vyresnį; nenori — prie savųjų kunigų, — eik prie 
svetimų; negali nueiti kiton parapijon, — palauk, at- 


važiuos į atlaidus svetimi; tuokart galėsi, kokį tik norė- 
si, pasirinkti... Jeigu negalėtum savęs pergalėti, netu- 
rėtum drąsos išpažinti, norėtum ką-nors slėpti, — geriau 
neik išpažinties; tik melskis ir prašyk Dievą, kad Jis 
Patsai padėtų nugalėti tavo niekų baimę. 

Gal manai nuodėmę, dabar slėptą, vėliau išpažinti? 
Žinok, kad paskiau bus sunkiau; turėsi prisipažinti slė- 
pes tą nuodėmę, atnaujinti visas šventvagiškas išpažin- 
tis, pasakyti vienu kartu visus, sakytus ir "nesakytus nu- 
sidėjimus. Dabar neturi drąsos, iš kur gi tuomet jos 
tiek imsi? Priešingai, pamažu priprasi prie šventva- 
gysčių, — „širdis sukietės, kaip akmuo, surembės, kaip 

kalvio priekalas“ (Job. 12, 15); brisi vis kas kartas gi- 
lyn į nuodėmes, krausi-dėsi nedorybę ant nedorybės, ir 
taip gal jau nebeišpažinsi nė mirimo valandoje. 

Pirmiausia, gali netikėtai numirti. Ar neištinka stai- 
gi mirtis žmonių sveikų, jaunų? „Žmogus nežino 'savo 
galo, — sako Viešpaties Išminčius, — bet kaip žuvys 
sugaunamos meškere ir kaip paukščiai pagaunami ža- 
bangais, taip sugaunami žmonės nelaimės laiku, kuo- 
met jis juos ūmai užklumpa“ (Ekl. 9, 12). Ar galėsi 
tuokart išpažintį atlikti? Ar suteiks Dievas tau tą ma- 
lonę, kurią per gyvenimą niekinai? „Deja tau, — sako 
Šv. Raštas, — kurs niekini, argi ir tu nebūsi paniekin 
tas“ (Iz. 33, 1). „Kadangi paniekinote visus mano pa. 
tarimus ir nieku vertėte mano pabarimus, tai ir aš juok- 
siuos jums žūnant ir tyčiosiuos, kada jums ateis tai. 
ko bijote“ (Pr. 1, 25). „Ieškosite manęs, ir nerasite“ 
(Jon. 7, 34). „Ir mirsite savo nuodėmėse“ (Jon. 8, 21). 
„Dievas neleidžia tyčiotis iš savęs“ (Gal. 6, 7). 

Nors ir su kunigu mirtum, ar begalėsi visa pasaky- 
ti? Ligos, skausmų suspaustas, ar pajėgsi bent apgrai- 
bomis surinkti viso gyvenimo nuodėmes? Ar užteks drą- 
sos išpažinti, kada pikta dvasia visokiais būdais rūpin- 
sis paskutinėje valandoje nebeišleisti aukos, kurią tiek 
laiko savo rankose turėjo? Kiek tokių atsitikimų, kad 
ir mirštamame patale žmogus slepia nuodėmes! Šv. An- 
tanas, Florencijos arkivyskupas, apsakoja šitokį atsiti- 
kimą. Viena moteriškė, kartą paslėpusi išpažinty sun- 
kią nuodėmę, paskiau kiek sykių išpažinties ėjusi, vis 
norėjusi pasisakyti, bet kaskart didesnės baimės suim- 
ta, neišpažinusi; pagaliaus tas pats atsitikę ir mirimo va- 
landoje; mirdama ji baisiai sušukusi: „Esu paskandy- 
ta, nes nuo pat jaunystės vieną sunkią nuodėmę užty- 
lėjau“. 

Baisus atsitikimas! Ir su tavimi taip pat gali atsi- 
tikti! Taip visus savo nusidėjimus gali nusinešti karstan, 
su jais atsidurti pragaro dugne, su jais atsikelti teismo 
dieną viso pasaulio akivaizdoje. ,,Kas drovisi dabar sa- 
vo nuodėmes išpažinti, — sako šv. Jonas Auksaburnis, 
-— teismo dieną ne prieš vieną-du, bet prieš visą pasau- 

lį bus sugėdytas“. Bijai dabar prisipažinti vienam žmo- 
gui; neatmeni, kad ateis laikas, kada teks stoti žmonių 
akivaizdoje; tuokart tavo nedorybes pamatys visi, tada 
kaimynas kaimynu stebėsis. 
: „Nėra nieko taip slaptaus, kas tada nebūtų apreikš- 
ta, — sako šv. Ambroziejus, — ko nenorime pasisakyti 
žmonėms, sėdintiems Mozės soste (klausykloje), tai vi- 
so pasaulio akivaizdoje išeis aikštėn...“ Jei tat norite 
amžiname užmiršime palikti visas nedorybes, — sku- 
binkitės tuojau su nužeminta širdim išpažinti jas kuni- 
gams; tas tik yra būdas išlaikyti visados jas paslapty- 
je“. Todėl raginu su šv. Klemensu: „Kol esame šiame 
pasaulyje, -— gręžkimės nuo pikta visa savo širdimi... 
kad gautumėm iš Viešpaties išganymą, kol nepraėjo at- 
gailos laikas; nes kai šį pasaulį apleisime, — nebegalė- 
sime nei išpažinti, nei atgailoti“. 

+ 


Mieli Klausytojai! neatidėdami tolesniam laikui, 
šiandien dar peržiūrėkite visas savo išpažintis, ar jos bu- 
vo geros, ar viską išpažinote sulig nuodėmių rūšimi, 
skaičiumi ir su visomis reikalingomis išpažinti aplinky- 
bėmis? Jei kada nors nė visa, kaip reikiant, išpažino- 
te, meskite šalin tuščią baimę, ar gėdą, nusižeminę, su 
atvira širdimi eikite kuogreičiausiai prie klausyklos, sa- 
kydami su atgailojančiu  Dovydu: „Išpažinsiu Viešpa- 
čiui prieš save savo neteisybę“ (Ps. 31, 5); prisipažin- 
kite kunigui, pataisykite savo negeras išpažintis. Jei kar- 
tais būtų persunku, beveik negalima išpažinti kokios 
nors nuodėmės, tai bent priminkite nuodėmklausiui, turį 
dar ką tai pasisakyti, bet negali tinkamai išreikšti; ku- 
nigas paklausimais pašalins sunkenybę. Atliksi gerą iš-. 
pažinti, Dievas dovanos visas šventvagystes. Įtikina mus 
apaštalas šv. Jonas. sakydamas: „Jei išpažįstame savo 
nuodėmes, Jis yra ištikimas ir teisingas, kad mums at- 
leistų nuodėmes ir apvalytų mus nuo kiekvienos netei- 
sybės“. Amen. 


Baimė dėl išpažintų nuodėmių. 


„Dieve, būk gailestingas man, nu 
sidėjėliui“ (Luk. 18, 13). 


Tais žodžiais maldauja nusidėjėlis Dievą pasigailė- 
ti, kuomet kunigas duoda išrišimą, sakydamas: „Aš ta- 
ve išrišu iš tavo nuodėmių vardan Tėvo ir Sūnaus ir 
Šventosios Dvasios“. Bet randasi nusidėjėlių tarpe ma- 
žos vilties žmonių, kurie perdaug kvaršina sau galvą dėl 
savo nuodėmių: norėtų susitaikyti su Dievui, bet abejo- 
ja tuo, ar Viešpats Dievas jiems atleis nuodėmes; yra ir 
tokių, kurie jau senai sugrįžo prie Dievo ir savo nuodė- 
mes atvirai išpažino, bet, atsiminę praeities nupuoli- 
mus, krūpčioja dėl savo išganymo; vis klausia savęs, ar 
Dievas patvirtins kunigo duotą išrišimą. 

Taigi, visiems bailiems sakau -šiandien: Tikėkite 
Viešpaties Jėzaus mokslu; jei tik iš tikrųjų grįšite prie 
Dievo, tikrai išpažinsite savo nuodėmes ir nutarsite do- 
rai gyventi, neprivalote nerimauti dėl praeitų savo nuo- 
dėmių, nes nuodėmės,  išpažintos su gailesčiu ir tvirtu 
nutarimu pasitaisyti, nors būtų buvusios skaitlingos ir 
sunkios, neišplėš jums išganymo ir neatskirs nuo dan- 
gaus karalystės. Apie tai šiandien sakysiu, I. rangin- 
damas nusidėjėlius atgailon, o II. ramindamas bailiuosius. 

I. Jei Dievas taip neapkęstų nusidėjėlius, kaip — 
nuodėmes, jeigu Viešpats nupuolusį žmogų tuojau baus- 
tų, jei tą nusidėjėlį stumtų nuo savęs, kuomet jis arti- 
nasi atsiprašyti, jei reikalautų pilno atsilyginimo, jeigu, net 
dovanojęs, rodytų nusidėjėliui prie kiekvienos progos savo 
nepalankumą, tai galėtumėm  krūpčioti dėl savo sielos 
išganymo. Bet mūsų laimei Viešpals Dievas nėra rū- 
stus Teisėjas, o geriausias mūsų Tėvas. Dievas myli net 
nusidėjėlius, laukia jų pasitaisymo, grįžtančius į gerą 

kelią maloniai sutinka, ir atleistas kaltes užmiršta. To- 
kia šviesa nušviečia mums Šventasis Raštas Viešpaties 
gerumą ir gailestingumą. Dievas labai nekenčia nuodė- 
mių, bet nenustoja globojęs nusidėjėlių, net, galima sa- 
kyti, kad Viešpats Dievas daugiau rodo savo gerumo nu- 
sidėjėliui, kurio, kaip sūnaus palaidūno, buvo nustojęs, 
negu teisingam, nereikalaujančiam atgailos. 


Iš to išeina, kad nors žmogus turėtų sunkias ir skait- 
lingas nuodėmes, tai dar neprivalo nusiminti dėl sielos 
išganymo. Jeigu tik turi tvirtą nora grįžti prie Dievo, 
leista jam laukti didesnio pasigailėjimo, negu tam, kurs 
neturi didelių nuodėmių, o tai dėl to, kad yra nusidė- 
jęs ir daugiau gailestingumo reikalingas. Viešpats 
Jėzus atgailos sakramente įsteigė ligoninę visoms sielos 
“ligoms. Ja gali naudotis kiekvienas, kurs serga. Niekas 
neprivalo ir negali kankintis ta mintimi, kad jo ten ne- 
priims, nes jo nuodėmės esančios skaitlingos ir didelės. 
Priešingai, juo didesnis yra nusidėjėlis, tuo didesnę turi 
teise atgailos sakramento malonių ir jam veikiau, negu 
kam kitam, leista šauktis: Dieve, būk gailestingas man 
nusidėjėliui! Viešpatie! atleisk man sunkias mano kal- 
tes; paliuosuok mane iš nelaimės, kuri kankina mano 
sielą; priimk mane į savo malonę; kadangi esu nelaimin- 
giausias žmogus ir didžiausias nusidėjėlis, manyje ge- 
riausia bus matomas didelis Tavo gerumas ir pasigailė- 
jimas. 

Jei tik nusidėjėlis turi tikrą norą grįžti prie Dievo, 
nė valandėlės neturi abejoti, kad Viešpats priims jį at- 
gal į savo malonę. Kam gi šauktų Dievas nusidėjėli 
prie savęs. kam taip ilgai ir kantriai jo lauktų grįžtant, 
jei nenorėtų jame apreikšti savo pasigailėjimo. Pasa- 
kyk, kokiu tikslu kvaršina Dievas kaltininką sąžinės 
graužimais nekartą ilgus metus? Gal tam, kad jį pra- 
žudytų? Ne! Tie sąžinės priekaištai, kuriuos jaučia 
nusidėjėlis, ta Dievo kantrybė, yra tai, tarsi, maldavi- 
mas, kad nusidėjėlis grįžtų. Tais sąžinės graužimais 
Dievas tartum sako kaltininkui: Nelaimingasis žmogau, 
susiprask; grįšk prie manęs, aš tave priglausiu, nes ne- 
noriu tavo prapulties. Kad nusidėjėlis nesidrovėtų dė! 

savo nuodėmių didybės, Viešpats, tartum, užbėgdamas 
už akių, išvardyja, kaip skaitome pas Izaiją pranašą, tą 
nuodėmę, tartum sakytų: Aš žinau, ką tu padarei; bet, 
nežiūrėdamas to, grįšk, nesidrovėk, aš tave priimsiu... Ar 
visa tai, ką čia pasakiau, nereiškia, kad Viešpats nori 
nusidėjėliui atleisti? Tas nuolatinis šaukimas negali nie- 
ko kito reikšti, kaip tik tai, kad nusidėjėlis grįžtų prie 


Dievo; nes, jei Viešpats nenorėtų dovanoti, tai nelauktų .. 


taip ilgai, tai neispėtų, negrąsintų. 

Tiesa, Viešpats Dievas, kuomet nebepadeda paragi- 
nimai, kada nusidėjėliai neklauso malonių Jo pakvieti- 
mų, pradeda grasinti ugnimi, prakeikimu, kurių pilnas 
Šv. Raštas; bet šitie visi grasinimai privalo mus įtikinti, 
kad Viešpats nenori žudyti nusidėjėlių, nes, kas nori 
prapulties, tas negrasina. Įsivaizduokite sau tokį atsi- 
tikimą: kovoje išmuša karys savo priešui iš rankų gink- 
lą ir užsimoja savo kardu; visi, tai matą, bus tos nuo- 
monės, kad už valandėlės priešas žus; bet, jei tas karys 
vietoj kirsti pradėtų kardu mojuoti, šaukdamas, tai pa- 
sakytų, kad jis neužmuš priešo, nes, jei norėtų žudyti, 
tai nemojuotų kardu taip ilgai ir balsiai nerėkautų. Pa- 
našios mintys kyla, žiūrint į Dievo besielgimą su nusi- 
dėjėliu. Viešpats Dievas turi visuomet nusidėjėlį savo 
galioje; bet, jei, nežiūrint to, tik dejuoja, tik jam pri- 
kaišioja nedėkingumą. tik jam grasina bausmėmis ant 
žemės ir pragare, tai tie grasinimai niekas kitas, kaip 
tik mojavimas kardu; tie grasinimai nereiškia, kad Vieš- 
pats atmeta nusidėjėli, nori jo prapulties; priešingai, tie 
grasinimai reiškia. kad Viešpats atideda bausmę, kad 
sulaiko savo rūstybę. kad palieka nusidėjėliui atgailos 
laiką, kad Dievas šaukia ir spiria sugrįžti; tai reiškia, jog 
Viešpats užsirūstinęs, bet yra gailestingas Tėvas. 

Tarp žmonių atsitinka, kad, kuomet apsileidėlis sū- 
nus nusidės, tėvas pradeda ieškoti rykštės ir smarkiai 
bartis.  Nusigandes vaikas sprunka ir slepiasi po lova. 
bet taip neatsargiai, kad kojų galai matosi. Tėvas ma- 
to, bet, šaukdamas, neva ieško kaltininko po visas ker- 
tes. Tuo tarpu sūnus visas dreba, susipranta pikta pa- 
daręs, gailisi savo pasielgimo ir mąsto vien, kaip čia 
permaldavus užrūstintą tėvą. Pamastykite, ar tas tė- 

vas iš tikrųjų nori lupti sūnų? Jis nori tik, kad sūnus 
pravirkių ir pasitaisytų. Taip pat elgiasi ir dangaus Tė- 
vas su nusidėjėliais. Girdėdami tuos grasinimus, kuriais 
Viešpats Dievas gąsdina nusidėjėlius, galime pamanyti, 
kad Viešpats Dievas iš tikrųjų nori juos pražudyti; tuo 
tarpu Dievas nori juose sužadinti šventą baimę, o per tai 
palenkti juos prie gailesio, pasitaisymo. 

Taip vra Dievas pasidlgęs tuojau po pirmosios Ado- 
mo ir Ievos nuodėmės. Adomai, Adomai, kur esi? šau- 
kia Dievas, o balsas, kuriame galima buvo jausti rūsty- 
bę, skambėjo po visą rojų. Apie toki Dievo pasielgimą 
šitaip sako šv. Jonas Auksaburnis: „Kaip tai, Dieve! ar- 
gi nematai, kad Adomas ir Jeva pasislėpė nupuolę? Ar- 
gi neregi jų pasislėpusių krūmuose? Jeigu žinai, kas 
atsitiko, ir matai juos, tai kam klausi, kur jie?“ Taip, 
Dievas visa žinojo ir matė juos; bet, to nežiūrint, ilgai 
šaukė: ,„Adomai, kur esi?“ kol Adomas išėjo iš kerų ir 
prisipažino esąs kaltas. To tad gailesio ir tos atgailos, 
to prisipažinimo norėjo Dievas; o tai dėl to, kad vietoje 
skelbus amžino pasmerkimo sprendimą, galėtų juos pa- 
guosti būsimo išganymo viltimi. 

II. Iš to, ką lig šiol pasakiau, galima padaryti ši- 
tokia išvada: Jei Viešpats Dievas taip ištroškęs laukia 
nusidėjėlio grįžtant ir su tokiu džiaugsmu priima grįž- 
tantį, tai visi atgailojantys privalo būti ramūs dėl tų 
nuodėmių, kurias pametė ir kurias su gailesčiu išpaži- 
no. Jei tat nusikratėte nuodėmių ir dabar dievotai gyve- 
nate, tai būkite įsitikinę, jog Viešpats Dievas jums nuo- 
dėmes atleido ir jas užmiršo. Ar manote, jog Dievui da- 
rote malonumą, kai nuolat klausiate: Ar mums Dievas 
tas senas nuodėmes atleido? Gal manote, kad tokia be 
pamato baimė ir nepasitikėjimas yra gera ir nuopelnin- 
ga? Toji nepamatuota baimė Dievui nemaloni. Kas ki- 
ta, kuomet kas nusižemina prieš Dievą; kas kita, kada 
kas nuliūdęs bijo dėl tos priežasties. kad nėra tikras iš- 
ganymo.  Nesipūsti, nesididžiuoti, nusižeminti Viešpa- 
ties akivaizdoje, tai graži dorybė: bet po tikros išpa- 
žinties ir po gyvenimo pataisymo nuolat krūpčioti dėl 
senų nuodėmių ir abejoti savo išganymu, tai tiek pat 
reiškia, kaip nusidėti Šven. Dvasiai. 

Jums visiems yra žinomas sūnaus vėjavaikio paly- 
ginimas. Žinokite, kad tas sūnus, išleidęs tėvo duotąją 
dalį, pakliuvęs skurdan, pradėjo gailėtis ir pagaliaus 
nutarė grįžti pas tėvą ir jį permaldauti. Kuomet dar 
toli buvo nuo namų, pamatė jį tėvas ir susigraudinęs 
nelaukė, kol sūnus prisiartins; bet pats išėjo sutikti. Sū- 
nus tarė: „Tėve! nusidėjau dangui ir tau; jau neb'esu 


vertas vadintis tavo sūnumi. "Tačiau tėvas tarė: Greit | 


išneškite gražiausį drabuži ir apvilkite jį; duokite jam 
žiedą ant rankos ir kurpes ant kojų; atveskite nupenė- 
tą veršį, papiaukite; valgykime ir pokyliaukime, nes ši- 
tas mano sūnus buvo miręs ir atgijo, buvo pražuvęs ir 
atsirado“ (Luk. 15, 21). 


Paminėjęs svarbiausią to palyginimo vietą, klausiu 


jus, ką pasakytumėt, jei tas vėjavaikis sūnus , vietoje 
linksmintis su tėvu ir su kitais, nuliūstų, pradėtų neri- 
mauti, dejuoti; tėvas jam nedovanosiąs, jam būsią blo- 
gai?... Ar manote, kad toks pasielgimas ir tokios kal- 
bos galėtų patikti tėvui, kurs su tokia linksmybe ir iš- 
kilme jį priėmė? Ar pasitikėjimo stoka nenuliūdins ge- 
ro tėvo? Mano sūnau, tartų tėvas, ko liūdi, nerimau- 
ji dėl savo ateities, kuomet nesu davęs jokios tam prie- 
žasties? Aš su draugais linksminuosi tavo sugrįžimu, tu 
esi nuliūdęs ir tuo nuliūdimu rodai, kad manimi nepa- 
sitiki. Argi aš tai nusipelniau? Jei neturėčiau tau šir- 
dies, tai nebūčiau ėjęs tavęs sutiktų, nebūčiau taip 
linksmai priėmęs, nebūčiau aprėdęs tavęs naujais rū- 
bais, nebūčiau patiekęs jokio pokylio, bet būčiau išvijęs. 
kur akys veda, kur kojos neša. 

Kaip ans tėvas į savo sūnų, taip galėtų Dievas sa- 
kyti bailiai sielai: „Tu, žmogau, buvai vėjavaikis, kuo- 
met nusidėdavai; bet nuo tos valandos, kai sugrįžai prie 
manes, esi vėl geras vaikas.“ Teisingai gailėjęs už nuo- 
dėmes, nes jomis įžeidei geriausi tėvą; gerai darai, kad 
ir dabar, po išpažinties, sužadini gailestį; bet privilai 
pasitikėti, kad Viešpats Dievas jau tau seniai dovanojo. 
Juk tas dangaus tėvas su linksmybe priėmė tave, aprėdė 
tave pašvenčiamosios malonės rūbu, patiekė tau iškil- 
mingą pokyli, kuriame davė tau šv. Komunijoje Viešpa- 

ties Jėzaus Kūną ir Kraują; -visas dangus linksminosi 
tada, kada, prityręs daug pikta, susisielojęs, grįžai prie 
Jo; džiaugėsi angelai, kad metei tarnystę pas piktąją 
dvasią; grįžai pas dangiškąji Tėvą. Dievas Šventajame 
Rašte užtikrino tave, kad užmirš visas tavo nuodėmes, 
jei tu su gailesčiu išpažinsi; tu taip senai esi padaręs: 
viską išpažinai, dabar gyveni dorai, tai yra: saugais ne 
tik sunkių nuodėmių, bęt ir mažų, kiek galėdamas. 

Jei ir dabar krupčioji, atsiminęs senas savo nuodė- 
mes, jeigu abejoji apie savo išganymą, tai pasakysiu 
tau, kad tu tokiu savo nepasitikėjimu gailestingiausiam 
Dievui darai skriaudą ir neteisybę. Bažnyčios Tėvai 
tvirtina, kad ir tuomet neprivalome perdaug liūdėti, nu- 
stoti pasitikėjimo, jei dėl įgimtos silpnybės įpuolame į 
nuodėmes ir ydas. Kaip tai, sako Šventieji Tėvai, ar tu, 
žmogau, manai, kad esi angelas ir jau danguje, kur 
nusidėti nebegalima? "Tu esi dar ant žemės, esi varg- 
šas, silpnas, žmogus; ir toji aplinkybė, kad, nežiūrint 
griežto pažadėjimo, nesi apdraustas nuo nupuolimo, pri- 
valo palaikyti tavyje nusižeminimą. Net ir teisingiausi ' 
Dievo tarnai, kurie dabar jau džiaugiasi dangaus laime. 
negali pasigirti, kad, ant žemės gyvendami, buvę laisvi 
nuo nuodėmių ir ydų. „Jei sakytumėm, kad neturime 
nuodėmės, mes patys save suvedžiojame, ir nėra mu- 
myse tiesos“ (I Jon. 1, 8). 

Gal kas pasakys, ar pamanys sau: Kaip gi aš nepri- 
valėčiau sielvartauti dėl savo praeito gyvenimo, kuomet 
net šv. Petras, išgirdęs gaidžiagiestį, kiekvieną sykį 
graudžiai verkė, kada šv. Magdalena ir kiti atgailotojai 
ir atgailotojos, atsiminę savo nuodėmes, visados apsi- 
ašarodavo. Juk šv. Aloyzas, kurs savo gyvenime nebu- 
vo padaręs sunkios nuodėmės, tiek sykių dejavo, kiek 
sykių atsiminė mažus nusižengimus, kuriuos padarė kū- 
dikystėje; aš, ilgus metus sunkiomis ir skaitlingomis nuo- 
dėmėmis Dievą rūstinęs, turėčiau būti ramus, privalė- 
čiau linksmintis? 

Paklausyk, žmogau, dar kartą, ką tau pasakysiu: 
Kas kita yra gailėtis už nuodėmes, apverkti senas savo 
kaltes, o kas kita — nupulti dvasia dėl senų nupuoli- 
mų, nustoti vilties išganymo. Jei manytum apie gai- 

lestį, tai gali apgailėti savo nuodėmes, kaip šv. Petras ir 
kiti Šventieji, net po išpažinties iki karsto lentos; bet dėl 
to nuolatinio gailesčio turi kilti tavo sieloje saldi viltis, 
kad Viešpats Dievas atleido tau nuodėmes. "Tiesa, kad 
šv. Petras, Magdalena ir kiti Šventieji apverkė savo nuo-, 
dėmes per visą gyvenimą, bet nebuvo tai baimės ir nc 

ramybės ašaros, tai nebuvo be vilties ašaros. Priešingai, 
tos jų ašaros buvo saldesnės ir malonesnės už visus šio 
pasaulio juokus ir linksmybes. Tai buvo šventos aša- 
ros, kurias ištreškia tikra Dievo meilė ir tvirtas pasiti- 
kėjimas, kad iiems gailestingas Dievas atleido taip daug 


1r taip didelių nuodėmių. 
2 


Todėl kiekvienas, žmogau, gailėkis už savo nuodė 
mes ir apverk jas, bet drauge džiaukis išganymo vilti- 
mi. Eik toliau dorybės keliu, kuriuo dabar žengi; pavesk 
save ir savo išganymą Dievo gerumui ir sakyk: Gaile- 
stingasis mano Dieve! brangiausias mano Išganytojau! 
Jei tavo pasigailėjimas nebūtų taip didelis, tai man ne- 
liktų nieko kita, kaip nusiminimas gyvenime, o pasmer- 
kimas po mirties; bet tavo gerumas tai padarė, kad 
verksmas virsta linksmybe. Gailiuosi, kad tave, taip 
gerą, kantrų Dievą nesykį įrūstinau; dėl to nusižeminu 
prieš tave, prižadu, kad nuo šios dienos per visą gyveni- 
mą tau ištikimai tarnausiu ir už visa labiau tave my- 
lėsiu.  Atsiduodu visame kame tavo gerumui ir pasigai- 
lėjimui; turiu tvirtą viltį, kad suteiksi man nuodėmių at- 
leidimą ir amžiną garbe danguje. Dieve, būk gailestin- 
gas man, nusidėjėliui. Amen. 


"PrTY 


Viso gyvenimo išpažintis. 


„Nebūk be baimės dėl atleistos nuo- 
dėmės“ (Ekl. 5, 5). 


„Jei sakytumėm, kad neturime nuodėmės, mes pa- 
tys save suvedžiojame, ir nėra mumyse tiesos“ (I Jon 
1, 8). Kad Dievui ne kartą  nusidėjome, tai visi gerai 
žinome. Ne vienas gali net su atgailojančiu Dovidu pri- 
sipažinti: Mano nuodėmės  perviršijo galvos plaukų 
skaitlių ir kaip sunki našta prislėgė mane. Visi esame 
nusidėję, bet ar nusiteisinome Dievo akyse? Ar Vieš- 
pats mums nuodėmes atleido per mūsų išpažintis, nie- 
kas tikrai nepasakys. 

Kunigas, tiesa, kiek sykių išpažinties ėjome, kiek- 
vieną kartą sakė: „Aš tave išrišu iš tavo nuodėmių“... 
Bet ar tuos kunigo žodžius patvirtino visažinąs teisin- 
giausias Dievas, nežinau. Neveltui įspėja Šventasis Raš- 
tas: „Nebūk be baimės dėl atleistos nuodėmės“. Vie- 
naip žmogus i save žiūri, kitaip į jį Dievas veizi. To- 
dėl apaštalas šv. Povilas dejuoja: „Nors aš nieko ne- 
prisijaučiu, bet ne dėlto esu nuteisintas; mano teisėjas 
yra Viešpats“ (I Kor. 4, 4). 

Kas gi tat reikia daryti, kad užtikrintumėm sau 
nuodėmių atleidimą, kad neprarastumėm išganymo? 
Reikia kartais atlikti iš viso gyvenimo išpažintis: dar 
kartą persakyti kunigui visos savo gyvenimo nuodėmės. 
Apie viso gyvenimo išpažintį šiandien jums sakysiu; pa- 
rodysiu, I. kad kai-kuriems tokia išpažintis būtinai 
reikalinga, II. kad visiems, net ir teisingiems žmonėms 
viso gyvenimo išpažintis labai naudinga. Klausykite! 

I. Kai sakau, jog išpažintis iš viso gyvenimo reika- 
linga, nemanykite, kad visiems reikia visi savo gyveni- 
mo nusidėjimai dar kartą išpažinti. Kas per savo gy- 
venimą visas nuodėmes, bent sunkias, kokias tik at 

minė, su tikru gailesčiu, su tvirtu noru pasitaisyti ku- 
nigui pasisako, nors iš silpnybės nupuola, tačiau tuūo- 
jau vėl atgailoja, piktus savo įpročius stengiasi perga- 
lėti, skriaudas padarytas atlygina, kaltes artimui nuo 
širdies atleidžia, — tokiems viso gyvenimo išpažintis nė- 
ra būtinai reikalinga. Tokie turi padėti viltį Dievo gaile- 
stingume, kad geros išpažintys nuodėmes jiems atleido. 
Tokiems, kaip pataria Šv. Tėvai ir dvasiški mokytojai, 
labiau reikią rūpintis ateitimi, gerus savo nutarimus 
įvykdyti, negu praeitais nusidėjimais save kvaršinti. 

Tik tiems būtinai reikalinga išpažintis iš viso gyve- 
nimo, kurių atskiros išpažintys dėl kokios nors prieža- 
sties buvo negeros. Kaip tai, paklaus ne vienas, argi 
mano išpažintys gali būti blogos? Aš žinau, ko reikia. 
kad išpažintis būtų gera; pridera, perkračius sąžinę, nuo- 


širdžiai gailėtis už nuodėmes ir tvirtai prižadėti pasitai- 


syti; aš visados gailėjaus ir žadėjau daugiau nebenusi- 
dėti; reikia išpažinti visi nusidėjimai; aš išpažinau; rei- 
kia gauti kunigo išrišimas; vsuomet aš jį gavau; po iš- 
pažinties atgailą, kunigo uždėtą, atlikau... Kogi daugiau 
bereikia? Ar dar ko trūksta? 

Jeigu tikrai taip padarei, kaip sakai, — išpažintys 
visos buvo geros, ir nėra būtino reikalo viso gyvenimo 
išpažinties atlikti. Bet atmink, kad gerai reikia pada- 
ryti sąžinės sąskaita, ne apgraibomis, ne paviršutiniai; 
bet privalu apžiūrėti visas sąžinės kertes ir užkampius; 
reikia prisiminti visi dideli nusidėjimai 'su visomis ap- 
linkybėmis, kurios nuodėmei duoda kitą pavadinimą, bent 
jos sunkumą žymiai padidina, iš mažos kaltės padaro 
didelę, ir išpažinti sunkieji nusikaltimai su skaičiumi. 


O kas už vis svarbiausia, visai tai pasisakyti su tik- | 


ru gailesčiu, kylančiu, jei ne iš Dievo meilės, tai nors iš 
baimės dėl išganymo praradimo. "Tik sutrintos ir nu- 
žemintos širdies Dievas neniekins. Gailestis visuotinis dil- 
do visas nuodėmes, kurias išpažįsti, net ir tas, kurių iš- 
pažinty negali atsiminti; bet be tikro gailesčio nė viena 
nuodėmė neatleidžiama; be gailesčio išpažintis atlikta 
yra negera; ji reikia pataisyti, pakartoti, atnaujinti. 
Kiek vėl yra negerų išpažinčių dėliai stokos noro 
pasitaisyti! Prižadėjimas pasitaisyti buvo neganėtinas, 

kada kunigui įsakius: persiskirk su ta žmogysta, liaukis 
tai daręs, pamesk artimąją nuodėmės progą, — tu ne- 
paklausei; tik lūpomis ištarei žodį: „prižadu“, o iš šir- 
dies pikto prisirišimo prie kokio-nors nusidėjimo neiš- 
metei. Klausė tave kunigas: Ar pažadi atleisti artimui 
kaltes, jam nekeršyti, svetimą daiktą, šlovę nuplėštą su- 
grąžinti? Žadėjai, tiesa, bet nenoromis; o gal tik dėl 
to, kad to kunigas reikalavo, kad tik gautum išrišimą; 
pasisekė žmogus apgauti, bet Dievo neapvilsi. 

Dėkime viliį Viešpaties gerume, kad mažas išpažin- 
ties ydas gailesiingai dovanos; bet už tokius trūkumus, 
kaip nepilnas nuodėmių atsiminimas, netikras gailestis, 
mažas noras nebenusidėti, kas daro išpažintis negeras, 
žinoma, rūsčiai nubaus. Kas išpažinty be savo kaltės 
pamiršo, neišpažino kokios nors nuodėmės, jei turėjo vi- 
suotini gailestį, — gali būti ramus; kas vienok iš bai- 
mės ar iš gėdos tyčiomis užslėpė sunkią nuodėmę, tas 
nelaimingas. Tam nėra kito vaisto, kaip tik viso gyve- 
„nimo išpažintis. 

Galima viltis, kad geriausias Dievas žmogui, norin- 
čiam kuogeriausiai nusiteisinti, jei kartais per nesupra- 
timą sunkiau save apskundė, negu kaltas, tą perdėjimą 
dovanos, bet neatleis tam, kurs, gerai žinodamas, tyčia 
mažina nusidėjimų skaičių, ar tik šitaip save apskun- 
džia: galėjo tai būti; rasi, tai padariau... Tam Dievas 
atleis, kurs pačias nuodėmes išpažįsta, bet kai-kurių ap- 
linkybių, padidinančių jų sunkumą, per nežinojimą ne- 
pamini; bet neišsiteisins tas, kurs gerai tai numano, vie- 
nok jas nutyli, savo kaltę sumažina, iš mirtingųjų 0 
daro kasdienines nuodėmes. 

Sakau tai ir tiems, kurie dar mažatvėje kokią nors 
sunkią nuodėmę padarė, kurią paskiau, nors atminda- 
vo, tačiau niekad jos nesakė, aiškindamies tuo, kad ma- 
ži buvę, nežinoję, ką darą... Jei tikrai nesupratote, ką 
darėte, tai ir nuodėmės nebuvo; niekas, -kad neišpa- 
žinote; bet jeigu to nebūtumėt darę tėvų akyse, jeigu 
lai darydami  slėpėtės nuo vyresniųjų, jau ir tuomet 
jums sąžinė rodė, kad taip daryti bloga; sąžinės balso 
nepaklausius, buvo nuodėmė, kuri priderėjo išpažinti. 
Tai nepadarius, išpažintys — negeros. 

Vad. sak., 13. 

Jei kada, tai vėl jaunystėje, daug esti negerų išpa- 
žinčių, nes tuokart daugiausia tai dėl vaikiškos bai- 
mės, tai dėl kvailos gėdos ne vieno daikto nepasakoma, 
kaip reikiant; ar vėl einama išpažinties vien iš papro- 
čio, liepiant tėvams, viršininkams. Ar gi nereikia to- 
kių išpažinčių pataisyti, maldauti su atgailojančiu Do- 
vidu: „Mano jaunystės prasikaltimų ir mano nežinių 
neatmink, o Viešpatie!“ (Ps 24, 7). 


Dar čia įspėju tuos, kurie tyčiomis ieškojo tokio 


kunigo, kurs jų piktvotes tarytum užlipdė, o pūlių iš 
jų neištrėškė; kurias gana buvo paviršam apgraibyti; 
kuris tenkinosi aptikęs vieną, kitą nuodėmę... Jums 
reikia, kaip priguli, atlikti išpažintis iš viso gyvenimo; 
ką padės tolesnes nuodėmes išpažinti, kuomet dar dau- 
gybė praeitų neatleista; kam bedauginti šventvagystes?7 

Visiems sakau, kurie tik jaučiate, kad jūsų praei- 


tos išpažintys visos, ar kelios, ar nors viena dėliai mi- 


nėtų ar kokių kitų priežasčių buvo šventvagiška, — 
jums būtinai reikalinga viso gyvenimo išpažintis; 
bent nuo to meto, kuomet pirmą sykį atlikote išpažintį 
negerai. Jums gi, kuriems sąžinė šventvagysčių neiš- 
mėtinėja, nors nėra būtinai reikalinga, tačiau labai ji 
visiems naudinga. 

II. Daug laiko reikėtų išvardyti visai naudai, kurią 
turi žmonės iš viso gyvenimo išpažinties. Šv. Pranciš- 
kus Šalezietis sako: „Ji palengvina pažinti savo sielą, 


pripildo mus išganinga drova dėl praeito mūsų gyveni-- 


mo, sužadina nusistebėjimą Viešpaties gailestingu- 
mu, Kurs taip ilgai, kantriai laukia mūsų pasitaisymo; 


paliuosuoja mus nuo neramumo ir sukelia mumyse ge- 
rus norus ir nutarimus“. Aš tik tris dalykus plačiau 
paminėsiu: viso gyvenimo išpažintis nuramina są- 


žinę, sutvirtina žmogų geruose pasiryžimuose ir užtik- 
rina išganymą. 

Nusidėjėlis, kol nuodėmėse mirksta, esti neramus; 
sąžinės balsas jam neduoda ramybės; nuodėmės, tarsi 
kandys, širdį nuolat graužia; dieną ir naktį primena žmo- 
gui jo nupuolimus. Net užmigęs turi baisius sapnus, 
kurie atsibudus visą dieną stovi atmintyje; jei patiria 
kokios linksmybės, tai neilgam; ir tai, lūpos šaiposi. 

viduje gi sąžinė apniukusi.  Dovidas, nupuolęs į nuodė- 
mes, dejavo: „Mano nuodėmė nuolat mano akivaizdoje“ 
(Ps. 50, 5). „Nėra ramybės mano kauluose dėliai ma- 
no nuodėmių“ (Ps. 37, 5). 

Geriau negalima nutildyti sąžinės priekaištų, kaip 
atliekant viso gyvenimo išpažintį Kai tik tai padary- 
si, — tuojau širdis nusiramins, baimė pranyks, taip 
lengva pasidarys, tartum kas akmenį nuverstų nuo krū- 
tinės. Nereikia to ilgai įrodinėti; ne vienas nusidėjėlis 
gerai tai žino iš savo paties patyrimo ir sako su Dovidu: 
„Girk, mano siela, Viešpatį ir neužmiršk visų jo gera- 
darysčių. Jis dovanojo visus tavo prasikaltimus... Jis 
nesirūstina nuolat ir negrūmoja per amžius. Jis nesi- 
elgė su mumis, kaip buvo vertos mūsų nuodėmės ir ne- 
atsilygino mums, kaip užsipelnėme savo prasikaltimais“ 
(Ps. 102, 2—10). 

Ne tik nusidėjėliai, kartais ir dievobaimingi žmo- 
nės kenčia sąžinės graužimus, abejodami savo praeito- 
mis išpažintimis, ar jos buvo geros ar visa, kaip rei- 
kiant, suskaitė, ar išpažino su tikru gailesčiu ir tvirtu 
noru daugiau to nebedaryti, ar jų atgailą Dievas pri- 
ėmė? Ar kartais net iš pusės kunigų, kurių per gy- 
venimą tiek perėjo nebuvo kokios kliūties gerai išpažin- 
čiai, vertam išrišimui? Tokios ir toms lygios abejonės, 
nors dažnai bereikalingai, nekarta baisiai privargina 
bailius žmones ir dievotoms sieloms atima širdies ra- 
mybę. Tiems abejojimams pašalinti, sielos ramybei at- 
gauti yra geriausia priemonė išpažintis iš viso gyveni- 
mo pagal kunigo patarimą. 

Tokia išpažintis ir šituo atžvilgiu yra labai naudin- 
ga, kad žmoguje sustiprina gerus norus, nes suteikia 
daug malonių. Elgeta juo aiškiau išreiškia savo netur- 
tą, tuo daugiau sužadina pasigailėjimo ir gausiau gau- 
na išmaldos; taip ir nusidėjėlis tuo daugiau Dievą sujau- 
dina, juo labiau save nužemina, parodydamas visą savo 
gyvenimo skurdą.  Nebesakant apie malonės veikimą, 
pats žmogus. atminęs, kad visuotinėje išpažinty nutarė 
atmainyti savo gyvenimą, pagundų apnyktas, argi netars: 
Eik šalin, prakeikta pagunda! nutariau visai kitaip gy- 
venti, vengti nuodėmių; kaip aš galiu dabar benusidėti?! 

Aš išsinėriau iš senojo kailio, numečiau savo išna- 
ras, vėl užsivilkau nekaltybės rūbą; kaip aš jį begaliu 
sutepti?! Aš apiploviau savo sielą širdingomis atgailos 
ašaromis, av gi aš vėl ją biaurosiu?! "Taip tikrai kal- 
bės „Žmogus, kurs viso gyvenimo išpažinty nusiteisino 
prieš Dievą. Daugeliui kam išpažintis iš viso gyvenimo 
yra buvusi atmainos pradžia, pirmieji „tobulybės žings- 
niai. Todėl patariama tokia išpažintis ypač svarbesnė- 
se gyvenimo valandose, prieš pirmą Komuniją, permai- 
nant jaunas dienas, prieš sutuoktuves, pavojingoje ligoje. 

Nėra, man rodos, tarp jūsų tokio, kurs paskutinė- 
je valandoj nenorėtų kuogeriausiai nusiteisinti prieš 
Dievą, kad užtikrintų sau sielos išganymą. Bet ar kiek- 
vienam tai pasiseks padaryti? Visi žinome, kad mirsi- 
me; bet nežinome, kuomet, kur, kaip? Ar ūmai, neti- 
kėtai, gal ilgos ligos prikankinti? Ar su pilnu, šviesin 
protu, o gal visai be sąmonės? Kiek tai staigių miri- 
mų atsitinka, kad netenka net šauktis Dievo, į krūtinę 
susimušti, atsidūsti už nuodėmes! Argi negali su mu- 
mis taip atsitikti? Niekas nežinote, ar sulauksite vaka- 
ro, ar sveiki sugrišitė namo iš bažnyčios? Kas šventė 
giedame: „Nuo staigios ir netikėtos mirties saugok mus, 
Viešpatie!“ 

Bet, jeigu ir su visa nuomone mirsime, ar galėsime 
tuomet viso gyvenimo išpažintį atlikti? Kiek reikia nuo- 
vokos, kad peržiūrėtumėm visas praeitas išpažintis, vi- 
so gyvenimo mintis, žodžius ir darbus prisimintumėm, 
peržiūrėtumėm priedermes luomo, kuriame gyvenome, 
pakartotumėm tūkstančius dalykų, kuriuos per kitas iš- 
pažintis gal be skaičiaus, be reikalingų aplinkybių pa- 
minėjome, ar kartais visai, kaipo mažmožius, nutylėjo- 
me? Kaip sunku bus į viską tokiame sumišime atkreip- 
ti domę! Pati liga, skausmai, sopuliai daro žmogų ne- 
rangų tam išganingam darbui. Todėl geriau pa- 
darys tas, kurs, nelaukdamas paskutinės valandos, iš 
anksto prisirengs prie mirties per viso gyvenimo išpa- 
žintį, taip rūpinsis, kiek nuo jo pareina, užtikrinti sau 
sielos išganymą. 

Matote, Mieli Klausytojai, kaip vieniems viso gy- 
venimo išpažintis būtinai reikalinga, kitiems gi, be ga- 
lo naudinga. Ji nusidėjėlius sutaikina su Dievu visiems 
nuramina sąžinę, sutvirtina juose gerus norus ir užtik- 
rina išganymą. Turite dabar gana laiko, kad permal- 
dautumėt Dievą, kad atgautumėt per nuodėmes pra- 
rastą Dievo malonę, — sielą išganytumėt. Naudokitės 
tuo šventu įrankiu, koks yra išpažintis iš viso gyvenimo. 
Sakau kiekvienam: „Nesivėlink grįžti į Viešpatį ir ne- 
atidėliok iš dienos į dieną, nes ūmai ateis Jo rūstybė ir 
pagiežos metu sunaikins tave“ (Ekl. 5, 8). Nuo to tegul 
tave saugo gailestingas Dievas. Amen. 


Atsilyginimas. 


„Duokite vertingų atgailos vaisių“ 
(Mat. 3, 8). 


Dievas — be galo gailestingas; gera išpažintimi atlei- 
džia žmonėms visus, nors didžiausius, nusidėjimus; do- 
vanoja kaltiems amžiną pragaro bausmę, kurią jais už- 
sitraukė. Bet Jojo teisybė reikalauja, kad žmogus visai 
nepaliktų be jokios bausmės už savo kaltes. Užtat ir 
sako kardinolas Luzerne: „Kada nuodėmės mums esti 
atleistos ir išrišimas paliuosuoja nuo amžinos bausmės, 
— reikia dar vienok iškentėti bausmė ar būsimame gy- 
venime skaistyklos  kančiose, ar šiame gyvenime per 
atsilyginimą. Tokiu būdu susitaiko Dievo gailestingumas 
su Jojo teisybe; gailestingumas dovanoja nusidėjėliui. 
grąžina jam malonę, sutaiko su Dievu; teisybė reikalau- 
ja, kad žmogus atsilygintų. kiek pats išgali, už padary- 
tą įžeidimą; gailestingumas tenkinasi laikina bausme 
vietoje amžinų kančių, kurias nusidėjėlis užsitraukė: 
teisybė reikalauja, kad toji bausmė būtų atlikta“. . 

Dievas čia daro, kaip išmintingas karalius, kurs 
mirti pasmerktam piktadariui dovanoja tą didžiausią 
bausmę, pasitenkina ilgesniu ar trumpesniu kalėjimu, ar 
paskiria ji prie sunkių darbų kasyklosna. Taip elgiasi 
Viešpats dėl to, kad žmogus kentėdamas šiek-tiek su- 
prastų, kokia tai nedorybė yra nuodėmė, kad nusidėji- 
mų niekais nelaikytų, kad. jei ne iš Dievo meilės, tai 
bent iš baimės nuodėmių saugotųs ir Viešpaties daugiau 
neberūstintų. Todėl kunigas, Dievo vardu atleidęs žmo- 
gui nusidėjimus, uždeda už juos tam tikrą bausmę, at- 
gailą, kurią kiekvienas turi atlikti. Apie atsilyginimą, 
tai yra. penktą atgailos sakramento dalį, šiandien jums 
sakysiu.  Parodysiu, I. kokios esti atgailos, II. o kokios 
turi būti. Klausykite ir „duokite vertingų atgailos vai- 

I. Nekartą tenka girdėti sakant, tas ir tas kunigas 
uždedąs dideles atgailas.  Neaimena tokie, kad mūsų 
laikų dabartinė atgaila, nors ji būtų sunkiasia, tačiau 
yra labai lengva, sulyginus ją su tomis, kurias turėjo 
daryti pirmųjų amžių krikščionys. Jų atgaila tęsdavo- 
si ne dieną, ne savaitę, bet kartais ištisus mėnesius, net 
ir metus, o nekartą ir lig gyvos galvos. 

Taip, už viešą piktažodžiavimą kaltasis turėdavo 
stovėti septynis sekmadienius prieš bažnyčios duris, pa- 
skutinį kartą be apavo su virve ant kaklo; be to, sep- 
tynias pėtnyčias sausai pasninkavo; kol tos bausmės 
neatlikdavo, negalėdavo įeiti bažnyčion; jeigu numir- 
davo, nelaidodavo jo pašvęstoje vietoje. Už kreivą 
priesaiką reikėdavo pasninkauti keturias dešimtis dienų. 
Kas į burtininką ėjo, turėjo pasninkauti penkerius me- 
tus. Už sunkų darbą šventomis dienomis pasninkauda- 
vo tris dienas. : 

Keikęs tėvus, pasninkaudavo keturiasdešimtis die. 
nų; jeigu kas ant jų ranką pakėlė, — septynerius me- 
tus. Už paleistuvystę atgailodavo per trejus metus, už 
svetimoterystę — dešimtį metų; jeigu daugiau kartų tai 
atsitikdavo, būdavo uždedama bausmė lig mirties. Už 
mažą vagystę — atgailos vieni metai, žinoma, sugrąži- 
nus paimtą daiktą. Šmeižęs, apkalbėjęs sausai pasnin- 
kaudavo per septynias dienas. Kas per Mišias bažny- 
čioj kalbėjosi, gaudavo dešimtį dienų pasninkauti. Už 
pasninko sulaužymą turėjo sausai pasninkauti septynias 
dienas; jeigu tai atsitiko gavėnioje, tokio tais metais ne- 
leisdavo prie velykinės šventos Komunijos ir Velykų 
šventėse neduodavo jam mėsos. -Už girtybę turėdavo 
atgailoti penkioliką dienų; kas kitą nugirdė — atgailo- 
jo septynias dienas... 

Tokias ir į tai panašias bausmes atlikti turėdavo 
senovės krikščionys, visi be jokio skirtumo, ar tai seni; 
ar jauni, ar turtingi, ar vargšai, ar šiap-jau žmonės, ar 
mokyti. Nekartą reikėdavo daryti atgaila prieš gaunant 
išrišimą; kas nenorėdavo paskirtos bausmės atlikti, bu- 
vo atskiriamas nuo Bažnyčios. Ji bevelijo, sulig Apaš- 
talo žodžiais: „Paduoti tokį šėtonui, kad kūnas žūtų, 
kad dvasia būtų išgelbėta mūsų Viešpaties, Jėzaus Kri- 


200 ATSILYGINIMAS. 


staus, dienoje“ (I Kor. 5, 5). Atskirdavo kai-kuriam 
laikui nuo Bažnyčios, kad, išsigandęs bausmės, atgai- 
lotų ir būtų išganytas. Katalikų bažnyčia, kaip gera 
motina, šv. krikštu pagimdžiusi vaikus, uoliai mokė 
juos išgauymo kelių, sergėjo nuo pikta, bet ir rūsčiai 
baudė už jų sauvalią. 


Senovės krikščionys turėjo gyvą tikėjimą, tvirtą vil- 
tį, karštą meilę, — noromis priimdavo ir atlikdavo nors 
sunkiausią bausmę, kad tik atsilygintų ant žemės įrū- 
stinto Dievo teisybei, o numirę įeitų dangun. Žinojo ge- 
rai šv. Povilo žodžius: ..Viešpats teis savo tautą... baisu 
yra įpulti į gyvojo Dievo rankas“ (Žyd. 10, 31). Dabar 
žmonėse apmirė tikėjimas, susilpnėjo viltis, atšalo mei- 
lė, — retas tesutiktų atlikti tokias atgailas, kaip kad se- 
niau krikščionys darydavo. Todėl Bažnyčia nebeužde- 
da toms „palūžusioms nendrėms“ (Mat. 12, 20) ir už 
dideles nuodėmes sunkių atgailų; velyja teatliekančius 
mažą bausmę skaistyklon siųsti, negu nedarančius, gink 
Dieve, sunkios atgailos amžinai pražudyti. Nes kas vi- 
sai nenori atgailoti, nevertas išrišimo; kas gi užduotos 
atgailos neatlieka, — vėl Dievui nusideda. 


Bažnyčia susyk neatmainė tų sunkių senovės baus- 
mių, tik ilgainiui dėl žmonių silpnybės priėjo pamažu 
tos mažos atgailos, kokią dabar kunigai uždeda. Žino- 
kite-vienok, jog Dievo teisybė nepasikeitė, kad, kaip se- 
niau, taip ir dabar reikalauja ir visados reikalaus už 
nuodėmes pilno atsilyginimo. Jeigu ant žemės neuž- 
mokėsi Dievui savo skolų, pirmiau, ar paskiau rūsčiai 
nubaus skaistykloje, — „Iš tiesų aš sakau tau, tu neiš- 
eisi iš ten, kolei neatiduosi paskutinio skatiko“ (Mat. 
5, 26). 


Bet pagalvokite patys, ar galima Dievui atsilyginti 
keletu poterių, kokia viena-kita litanija, rožančiaus da- 
limi, ar stacijomis, ką kunigai dažniausiai uždėda už 
nuodėmes, nekartą biauresnes už Magdelenos? Tokia 
mažutė atgaila, kunigo isakyta, yra niekai prieš tą baus- 
mę, kurią nuodėmėmis užsitraukiate. "Todėl, jei norite 
išvengti skaistyklos kančių, — „duokite vertingų atgai- 
los vaisių“. 

II. Patys sakykite, argi nepridera padariusiam sun- 
kią nuodėmę tinkamai save nubausti, anot šv. Jono žo- 
džių... „Kiek... buvo gėriuose, tiek... duokite kančios“ 
(Apr. 18, 7). Todėl dievobaimingi žmonės, kurie turėjo 
nelaimę Dievui nusidėti, sunkiai atgailojo. Dovidas, 
ipuolęs į svetimoterystę, negalėjo savęs numaldyti; kaip 
patsai sakosi: „Nuo mano vaitojimo balso mano kaulai 
prilipo prie mano kūno... nes aš valgau pelenus, kaip 
duoną, ir maišau gėrimą su verksmu“ (Ps. 101, 6—10). 
Pagaliaus, visas jo gyvenimas buvo nuolatinis maldavi- 
mas: ,„Pasigailėk manęs, Dieve, dėl savo didžio gailes- 
tingumo“ (Ps. 50, 3). 

Šv. Petras, išsigynęs Kristaus, visą savo gyvenimą 
atgailojo; šv. Klemensas, jo mokinys. sako: „Kiek sykių 
Petras išgirsdavęs gaidį giedant, tiek kartų parpuldavęs 
ant žemės ir graudžiai verkdavęs; dėliai dažno raudojimo 
pasidariusios ant įo skruostų dvi vagos, kuriomis ašaros 
tekėjusios per veidą“. Šv. Jeronimas atgailą  Paulinos, 
vienos Romietės. kuri niekad sunkiai Dievui nenusidė- 
jusi, šitaip aprašo: ,,„Kuomet ja įspėdavau, kad mažiau 
verktų. pasigailėtų savo akių, — paprastai ji atsakyda- 
vo: Reikia biauroti ašaromis tas veidas, kurį dažnai da- 
binau pudromis, reikia varginti tas kūnas, kurs ragavo 
daug mėgasčių; ilgi juokai reikia atsverti verksmu, švel- 
nūs šilkai — pakeisti ašutiniais rūbais; kaip kitumet 
rūpinaus pamėgti žmonėms, taip šiandien trokštu patik- 
ti Dievui“. j 

Jei negalite sekti šitų gražių pavyzdžių, tai nors, 
kiek galėdami. rūpinkitės Dievui atsilyginti už savo nu- 
sidėjimus. Pirmiausia, atgailą, kunigo uždėtą, taip at- 
likite, kaip buvo isokyta. Kas negalėtų jos išpildyti, —- 
turi melsti kunigą, kad atmainytų, kitą duotų. Bet, at- 
like bausmę, tuo nesitenkinkite. „„Jauskite savo nelaimę, 
sako šv. Jokūbas, — gedėkite ir raudokite; jūsų juokas 
tepavirsta verksmu ir džiaugsmas nuliūdimu;  nusiže- 
minkite Viešpaties akivaizdoje ir Jis išaukštins jus“ 
(Jok. 4, 9). Jei būtum kam kaltas šimtu litų, atida- 
vęs 25, dar nesi laisvas nuo skolos; privalai rūpintis iš- 
mokėti lis paskutinio cento. "Taip-pat ir Dievui, sugrą- 
žinęs skolų dali, kunigui įsakius, turi likusią pats 

atsilyginti kokiomis nors maldomis, pasninkais, iš- 
maldomis; nes, kaip skaitome Šventajame Rašte: „Mal. 
da su pasninku ir išmalda geresnis dalykas, negu krauti 
aukso turtus“ (Tob. 12, 8). 

Dažniausiai nusidedame Dievui puikybe, artimui 
meilės stoka, sau perdaug lepindamies. Malda malši- 
name Dievo rūstybę; išmalda reiškiasi artimo meilė: 
pasninkas vargina išlepintą mūsų kūną. Todėl kiek sy- 
kių atsimenate savo nuodėmes, sukalbėkite kokią-nors 
trumpą maldelę; kada galėsite, pasninkaukite; kiek kar- 
tų atsitiks proga pamatyti vargšas, sušelpkite išmalda. 
Kiekvieną ragina Šventasis Raštas: „Iš savo lobio duok 
išmaldos, ir nenukreipk savo veido nė nuo vieno betur- 
čio; nes taip atsitiks, kad ir nuo tavęs nebus nukreiptas 
Viešpaties veidas; kaip galėsi, taip būk gailestingas; jei 
turėsi daug, — duok apsčiai; jeigu turėsi mažai, noriai 
rūpinkis suteikti... nes išmalda išliuosuoja nuo visokios 
nuodėmės ir nuo mirties, ir neleis sielai eiti į tamsybes; 
išmalda bus visiems ją duodantiems didis pasitikėjimas 
aukščiausiojo Dievo akivaizdoje“ (Tob. 4, 7—12). 

Yra dar vienas būdas išsimokėti Dievui skolos. 
„Taip didelis Dievo gerumas mums, — sako Tridento 
visuotinė vyskupų santaryba, — jog ne tik atgaila, ku- 
rią mums uždeda kunigas, ar užsidedame sau patys, bet 
ir laikina bausmė, kūrią siunčia mums Viešpats, galima: 
Dievui per Jėzų Kristų atsilyginti, jei kantriai ją kenčia- 
me“ „Kiekvienai dienai gana jos vargo“, — sako Išga- 
nytojas (Mat. 6. 34). Ar norime, ar nenorime, — turi- 
me kentėti ligas, skausmus, brangių mums asmenų mir- 
tį, neturtą, vargą, nelaimes, persekiojimus. Teisingai 
žemė vadinama Bažnyčios maldose „ašarų pakalne“. 

Jei kantriai, pasiduodami Viešpaties valiai tai ken- 


čiame, — Dievui atsilyginamė už nusidėjimus, išsimo- 
kame skolas, susirenkame daug nuopelnų, padidiname 
garbės laipsnį danguje. „Nes, — anot šv. Povilo, — 


mūsų dabartinis vargas, kurs yra trumpas ir lengvas, ga- 
mina mumyse kilniausią, amžina, visą  perviršijančią 
šlovę“ (II Kor. 4, 17). Dabar mes to negalime suprasti, 
dažnai nenoromis nešiojame kryželius, kurie mus slėgia, 
net murmame ant Dievo; bet ateis laikas, kada suprasi- 

me, kaip sako šv. Povilas: „Kad šio laiko kentėjimai ne- 
gali lygintis su būsimąja garbe, kuri bus mumyse ap- 
reikšta“ (Rym. 8, 18). 

Gerai tai numanė šv. Augustinas, kurs net meldė 
Dievą kryželių, sakydamas: „Viešpatie, dabar mane 
plak, bausk, mėgink, by tik dovanosi amžinatvėje“. Mes, 
silpni žmonės, galime prašyti nelaimių atitolinimo; bet. 
jei Dievui patiktų mums uždėti kokį-nors kryželį, — ne- 
šiokime kantriai; visuose nelaiminguose atsitikimuose 
sakykime su nukryžiuotu galvažudžiu: „Gauname tai, ko 
mūsų darbai verti“ (Luk. 23, 41). Sekime Šventuosius, 
savo nelaimes, vargus, kančias junkime su kančiomis 
Kristaus — „sopulių vyro, paklusnaus iki mirties, o mir- 
ties kryžiaus“. „Jei tik drauge kentėsime, tai drauge 
būsime ir pagarbinti“ (Rom. 8, 17). 

iš 


* * 


Dabar, Mieli Klausytojai, žinosite, kas tai atsilygini- 
mas ir koks jis turi būti, kad Dievui būtų malonus ir 
jums išganingas. Naudokitės Dievo gailestingumu, kad, 
kuomet ateis teisybės laikas, nereiktų dejuoti, aimanuoti. 
„Duokite vertingų atgailos vaisių“. Ir tai žinokite, ką 
sako šv. Pimenas: „Geriausia už nuodėmes atgaila yra 
daugiau niekados nebenusidėti“. 

Malonu vra regėti jus, kaip šventomis dienomis, 
ypač per atlaidus, apgulate klausyklas, būriais einate at- 
gailos sakramento, kad permaldautumėt įrūstintą Vieš- 
pati, prisiartintumėt prie Dievo Stalo, susijungtumėt su 
Juo šventoje Komunijoje ir gyventumėt vienybėje... Bet 
skausmas širdį spaudžia, matant tuos pačius, kurie 
ką tik ašarojo už savo nusidėjimus, vėl, kartais net tą 
pačią dieną, Dievą rūstinančius. Jūsų lūpos dar gal ne- 
nudžiūvo nuo mūsų Viešpaties, Jėzaus Kristaus, Kūno 
ir Kraujo; jūs vėl jas tepate nepadoriomis kalbomis, 
piktažodžiavimais, keiksmais, biauria girtuoklyste... Žo- 
džiu sakant, grįštate vėl į senovės purvus. 

Tokiems žmonėms atsitinka, kaip anam Evangeli- 
joje aprašytam: „,Nešvarioji dvasia, išėjusi iš žmogaus. 
vaikščioja sausose vietose, ieškodama atilsio; neradus, ji 
sako: Grišiu į savo namus, iš kur išėjau; atėjus ji ran- 

da juos iššluotus ir papuoštus; tuomet ji eina, pasiima 
su savim kitas septynias dvasias, piktesnes už save, ir, 
įėjusios jos gyvena tenai; ir taip paskui darosi tam žmo- 
gui blogiau, nekaip pirma“ (Luk. 11, 24—26). Saugo- 
kitės tokios nelaimės! Kad jums tai neatsitiktų, niekad 
neužmirškite Kristaus žodžių, kuriuos taria kunigas 
kiekvienam, davęs išrišimą, belsdamas į klausyklą: „Eik 
ir daugiau nebenusidėk“ (Jon. 8, 11). Amen. 


Sugrįžimas į nuodėmes. 


„Eik ir daugiau nebenusidėk“ 
(Jon. 6, 11). 


Taip tarė Kristus, išteisinęs paleistuvingą moteriš- 
kę, kurią nuožmūs parisiejai norėjo nubausti mirtimi. 


„Eik ir daugiau nebenusidėk“, — taria kunigas kiek- 
vienam nusidėjėliui, Kristaus vardu atleidęs nuodėmes. 
„Eik ir daugiau nebenusidėk“, — sako išpažinčių klau- 


sytojai, davę išrišimą,  įspėdami nuteisintą nusidėjėlį. 
kad liautųsi blogai daręs. . 

Kokiu keliu nuėjo moteriškė, Kristaus išteisinta, ne- 
rašo Evangelija; padavimai skelbia, kad ji, nusigandusi 
bausmės, kuria jai grasinta, liovėsi paleistuvavusi ir la- 
bai sunkią darė atgailą. Tuo tarpu, kur šiandien rasi 
žmogų, kurs iš kunigo gavęs išrišimą, persergėtas Kri- 
staus žodžiais: „Eik ir daugiau nebenusidėk“, — pa- 
klausytų; kurs daugiau nebegrįžtų į savo nuodėmes. Visi, 
ką tik išpažįsta savo nuodėmes, kaip matai, ir vėl į jas 
grįžta: dar neatsilygina už atleistuosius nusidėjimus, jau 
vėl juos daro; taip savo gyvenimą pina iš nuodėmių ir 
išpažinčių. 

Nesakau apie sugrįžimą į mažas, kasdienines nuodė- 
mes, kurių, kaip dulkių, negalima išvengti; omenyje tu- 
riu atkritimą į sunkius nusidėjimus, kurių priežastis ne 
įgimta žmogui silpnybė, o pasileidimas. Čia sakau apie 
tuos žmones, kurie, pasigailėję už paleistuvystę, vėl pa- 
leistuvauja; pasižadėję mesti vagystę, dar skriaudos pa- 
darytos neatlygino, vėl vagia; kurie išpažinę girtuoklystę, 
vėl girtuokliauja... Kas buvo prieš keletą-kelioliką me- 
tų, — kartojama šiandien; O ne vienas kaskart giliau 
brenda purvuosna, pagaliau visai paskęsta sugedimo tva- 
ne. Ir taip darosi tam žmogui blogiau, nekaip pirma“ 
(Luk. 11, 26). Kad išvengtumėt šitos nelaimės, šiandien 

jums sakysiu, I. kaip yra pavojinga grįžti nuolat į nuo- 
dėmes ir II. kaip atkritimo josna reikia saugotis. 

I. Žinau, kad, norint dorai, pagal Dievo įsakymus 
gyventi, reikia patirti sunkenybių. Masina seni paprati- 
mai, atsiliepia pikti geiduliai; be kovos su jais negalimas 
daiktas apseiti. Bet, jei sunku susiturtėti  nenupuolus, 
dar sunkiau, jiems pasidavus, pakilti. Kaip žaizdos iš- 
gydytos, vėl atnaujintos, sunkiau gydomos; kaip atkri- 
tus ligon, mirties pavojus daug didesnis, taip, atkritus į 
nuodėmes, gresia didesnis pražuvimo pavojus: žmogus 
eina kaskart silpnyn. pikti palinkimai stipryn, įsigali 
blogi papročiai; Dievas gi nebetaip stipriai šelpia, nes 
žmogus niekais apvertė daug Jojo malonių. 


Sakykite patys, ar galėsite laukti taip-pat gausios 
Dievo pagalbos, kaip ir pirma, kadangi tiek sykių savo 
pažadų neįvykdėte. Žodis — tai šventas daiktas. Juk 
tiktai dėl to Dievas atleido jums nuodėmes, kad su gai- 
lesčiu jas išpažinote ir žadėjote daugiau Jo neberūstinti; 
tačiau nė kiek nesirūpinote ištesėti Dievui duotą žodį! 
Ar geri žmonės taip daro? Kada prižadėję nesiliaunate 
blogai darę, pikčiau elgiatės su Dievu, negu su žmonė- 
mis; nelaužote jiems viešai duotojo žodžio; patys nieku 
laikote tokį žmogų, kurs savo prižadų nevykdo. 


Nesilaikydami savo žodžių: ,„Prižadu pasitaisyti“ — * 
atkrisdami vėl į nuodėmes, tampate kalti baisiu nedėkin- 
gumu. Išpažinties ateinate, kaip sūnus-palaidūnas, pra- 
„radę visa, ką tik iš Dievo buvote gavę; artinatės prie 
klausyklos, jausdami savo kaltybę; su gailesčiu tarėte 
kunigui: „Tėve, aš nusidėjau dangui ir tau! jau nebesu 
vertas vadintis tavo sūnumi; laikyk mane, kaip vieną 
savo samdininkų“, — Dievas priėmė jūsų atgailą. „Iš- 
neškite, — tarė, — gražiausį drabužį ir apvilkite jį; duo- 
kite jam žiedą ant rankos“ (Luk. 15, 18—22). Sugrąžino 
Viešpats prarastą nekaltybės rūbą; susižiedavo, tikėda- 
mas, kad daugiau pikta nebedarysite.  Dovanojo 
kartą, kelinią, kelioliktą; įspėjo, grasino, bet vel- 
tui; eina metai po metų, — jūs kaip blogai elgėtės, taip 
tebesielgiate.  Spręskite patys, ar Dievas, tiek sykių ap- 
viltas, norės visados jums atleisti? ar pagaliaus jūsų vi- 

sai neapleis? ar nuolat nusidėdami  neišstatote savęs 
pavojui pražūti amžinai? 

Nedrįsčiau taip aš sakyti, jeigu neturėčiau Šventojo 
Rašto žodžių, apie žmones, grįžtančius į nuodėmes: „„Ge- 
riau jiems buvo nepažinti teisybės kelio, kaip pažinus 
trauktis atgal nuo to šventojo įsakymo, kurs jiems yra 
duotas“ (II Petr. 2, 21). Apaštalas šv. Povilas vėl sako: 
„Negalimas dalykas, kad tie, kurie buvo vieną sykį ap- 
šviesti ir paragavo dangaus dovanos, kurie pasidarė 
Šventosios Dvasios dalininkai, paragavo taip-pat ge- 
ro Dievo žodžio ir būsimojo amžiaus jėgų, ir tačiau nu- 
puolė, — vėl būtų atnaujinti atgailai... Nes žemė, gerianti 
dažnai krintantį ant savęs lietų ir gaminanti... erškėčių 
ir usnių. ji yra atmesta, artima prakeikimo ir jos ga- 
las — sudeginimas“ (Žyd. 6, 4—8). 

"Viskas Dievo sutvarkyta, žiūrint saiko, skaičiaus ir 
svarumo, kaip sako Šventasis Raštas (Išm. 11, 21). Vieš- 
pats taipgi nutarė, lig kol kęs-mūsų nusidėjimus. ,Tu- 
rime priimti, kaipo nepajudinamą tiesą, — sako šv. Au- 
gustinas, — kad Dievas kantriai kenčia kiekvieną nusi- 
dėjėlį, kol jo nuodėmių saikas neprisipildys; o kai tat 
įvyksta, tuojau ateina bausmė ir tuomet nebegalima vil- 
tis dovanojimo“. Todėl negalimas daiktas, kad kas ne- 
baustas peržengtų Dievo nutartą nuodėmių svarumą ir 
skaičių: Dievas neduos iš savęs juoktis. 

Šventajame Rašte randame daug tos tiesos įrody- 
mų; paminėsiu vieną už kitus aiškesnį. Žydai, išvesti 
iš Aigypto vergovės. tyruose daug sykių Dievui nusidė- 
jo: tai maištą kėlė, tai įpuolė nusiminiman, tai garbino 
stabus. Viešpats bausdavo kai-kuriuos kaltininkus, o 
kitiems dovanodavo. Pagaliaus, jau prisiartinę prie Ža- 
dėtosios . žemės, vėl pradėjo Dievui murmėti, kam juos 
išvedęs iš Aigypto... Tada Viešpats rūsčiai tarė Mozei: 
Lig kol piktžodžiaus man tie žmonės? išžudysiu juos 
maru aliai vieną.  Moizei karštai juos užtarus, Dievas 
padarė vieną išimtį: Visiems, kurie gimė, išėjus žydams 
iš Aigypto, nutarė atleisti kaltes; kitiems gi nebedovano- 
jo. 


Ar žinote, dėl ko taip nevienodai Viešpats pasielgė? 
Dėl to, kad paskutinieji įrūstino Dievo dešimtą kartą. 

„Visi žmonės, kurie matė mano didenybę ir stebuklus, 
kuriuos padariau Aigypte ir tyrumoje, ir gundė mane 
jau dešimtį sykių ir neklausė mano balso, neišvys že- 
mės, apie kurią prisiekiau jų tėvams“  (Num. 14). Štai, 
kaip skaitė Viešpats žydų nuodėmes; kas įrūstino Jį de 
šimtį sykių, tas neįėjo Žadėton žemėn, savo kaulus pa- 
guldė tyruose. Kur atsidūrė jų sielos, težino gerasis 
Dievas. 

Kad tuos nelaimingus būtų kas įspėjęs po devintos 
nuodėmės: Gana, liaukitės, daugiau nebenusidėkite, nes 
jau Dievas nebedovanos!.. Bet kas galėjo tai žinoti: ne 
visos nuodėmės vienodos, ne visų žmonių nusidėjimų 
skaičius vienoks, ne su visais Dievas vienaip elgiasi; vie- 
niems daugiau, kitiems mažiau tedovanoja; žydams de- 
šimtį sykių kaltes atleido, tuo tarpų su Damasko, Ga- 
zos ir Edono gyventojais daug rūsčiau pasielgė: dėl tri- 
jų-keturių nupuolimų juos baudė ugnimi, kaip liudyja 
pranašas Amosas (1, 3—11). 

Labai gali būti. kad jūsų ne vienas jau pripildė 
savo nuodėmių saiką. Iš kur žinote, kad tai ne pasku- 
tinį kartą Dievas sulig savo nutarimais jums nuodėmes 
aileido? Kas gali jus užtikrinti, kad ne taip yra? Gal 
turite kokį nors, kad ir neaiškų. ženklą?... Ne! "Todėl 
turite bijoti bausmės, nes gailestingas Dievas jums ne 
dešimtį, kaip žydams, bet dvidešimti, penkiasdešimtis, 
gal šimtą sykių dovanojo! Drebėkite prieš pavojų, kurs 
jums gresia. Gal tos nuodėmės, kurias pirmiausia pa- 
darysite, nebegausite atleidimo. Tiesa, eisite išpažinties, 
kaip ėję; bet grįždami nuolat į tas pačias nuodėmes, iš- 
'"pažinsite jas be tvirto noro pasitaisyti, atliksite išpažintį 
nevertai, vietoj permaldavę Dievą, dar labiau jį įrūstin- 
site, „ir numirsite savo nuodėmėje“ (Jon. 8, 21). 

Atminkite gerai, nesakau, būk žmogus, apdovano- 
tas laisva valia, negalėtų pakilti, kol gyvena.  Bažny- 
čia moko, kad kiekvienas nusidėjėlis net paskutinėje gy- 
venimo valandoje gali atgailoti. Aš-tik sakau, jog, kas 
peržengs Dievo nutartą nuodėmių skaičių, šiaip ar taip, 
bus nubaustas.  Nebsuteiks jam Viešpats: taip gausių 
malonių; be jų žmogus negalės išganymo gauti. Tiesa, 
Dievas nė vieno visai neapleidžia; ir didžiausias nusi- 

dėjėlis gauna šviesos iš aukšto; bet jos spinduliai, kaip 
žiemos saulė, nors šviečia, bet ledo netirpdina. Todėl 
negaiškite pasitaisyti! Amžinos laimės negalite išstatyti 
pavojui dėl kokių ten trumpų mėgasčių. Turite save 
suvaldyti!  Kariaukite dėl savo sielos! kaip sako Vieš- 
paties Išminčius (Ekli. 4, 33). 

II. Neabejoju, kad įsitikinote, kaip pavojingas daik- 
tas grįžti nuodėmėn, kaip reikalinga ištvermė gerame. 
Numano tai neprotingi sutvėrimai. Paukštis, išsprukęs 
iš žabangų, nebegrįš į jas; žvėris, pajutęs sląstus, šali- 
nasi; arklys, kur kartą suknupo, varomas nebenori eiti. 
Argi protingas žmogus, užsimerkęs eitų prapultin? Ap- 
saugok, Dieve, nuo tokio apakimo! Todėl, nusiteisinęs 
per išpažintį, nutark tvirtai daugiau į nuodėmes nebe- 
grįžti. Gavęs išrišimą, „eik ir daugiau nebenusidėk“. 

Ligos vien tik noru neišgydysi be tam tikrų vaistų: 
taip ir noras pasitaisyti bus bergždžias, jei nevartosime 
tų įrankių, kurie gali mus suturėti nuo nupuolimo. Šv. 
Jonas. Auksaburnis duoda patarimą, už kuri nerasi, ro- 
dos, geresnio; būtent, pataria saugotis ne tik progų, ve: 
dančių nuodėmėsna, ne tik valdyti savo piktus palin- 
kimus, bet ir vengti, mažiausios aplinkybės, kuri mus. 
nors iš tolo, gali nuodėmėn pastumti. ,,Tikriausias bū- 
das pasitaisyti, tai vengimas ne tik nuodėmės, bet ir to. 
kas mums rodos abejinga ir nekenksminga, jei mus į 
nuodėmę vilioja“. Nenori nepadoriai kalbėti, — sau- 
gokis perdidelių juokavimų; jei nori būti padorus, — 
venk ir pažvelgimo truputi nepadoraus; jeigu nori pasi- 
taisyti iš girtuoklystės, tai šalinkis nuo gausiai apstaty- 
tų stalų, o iš namų visai prašalink gėralus... 

Gal pasakysite, kad jau perdaug iš jūsų reikalauja- 
ma, kad taip elgiantis nebemalonus būtų gyvenimas, 
kad taip gyventi negalite... Negalite, nes nenorite; jei 
ir labai būtum ištroškęs, o stovėtų gardus gėralas, bet 
užnuodytas, ar drįstum gerti? Anaiptol, bijotum ir pa- 
uostyti! Jeigu dėl kūno gyvybės susiturėtum nuo to- 
kio gėralo, tai dar labiau dėl sielos sveikatos turi susi- 
laikyti nuo to, kas jai gali kenkti. Dažnai darėte daik- 

tus, priešingus Viešpaties valiai; nebus perdaug, jei 
kartais dėl Dievo meilės ir savo pačių naudos atsisa- 
kysite nuo leistų dalykų, kurie tūlose aplinkybėse gali 
būti pavojingi.  Atsigrįžęs nusidėjėlis turi atsižymėti di- 
desniu uolumu, negu kad kol buvo nekaltas. Užtat 
nemanykite, kad perdaug iš jūsų norima, kai pataria- 
ma kartais išsižadėti leistų mėgasčių, kadangi pirmiau 
darėte tiek uždraustų daiktų; neperdaug jus varginama, 
kuomet isakoma saugotis kai-kurių tolimesnių nuodėmių 
progų. 

Priduriu, kad tat įkalbinėjama ne dėl jūsų vargi- 
nimo, bet dėl geresnio susivaldymo; dėl jūsų pačių nau- 
dos. Daug sunkiau žmogui suvaržyti sukilusius geidu- 
lius, kuriems pirmiau pasiduodavo, negu saugotis visa 
tai, kas juos gali sužadinti. Šv. Jonas Auksaburnis, aiš- 
kindamas Kristaus žodžius: „Jūs girdėjote, kad senie-- 
siems pasakyta: Nesvetimoteriauk. Aš gi jums sakau: 
Kiekvienas, kurs žiūri į moteriškę, kad jos geistų, jau 
su ja svetimoteriavo savo širdyje“ (Mat, 5, 27), duoda 
klausimą, kurs turi rūpėti visiems, mėgstantiems žval- 
gytis į kitos lyties asmenis. „Dėl ko tai, — klausia 
ventasis, —- Išganytojas, patvirtindamas Senąjį Įstaty- 
mą, taip rūsčiai yra pasmerkęs nepadorius pažvelgimus? 
Ar gi neužteko uždrausti svetimoterystės ir visokių pa- 
leistuvingų poelgių? Kam rūpėjo Kristui pasižvalgymai, 
kurie juk niekam nekenkią? 

Į tuos klausimus šv. Jonas Auksaburnis taip atsa- 
ko: Kristus dėl io taip padaręs, kad mums palengvintų 
susivaldyti; jeigu būtų leisti pažvelgimai, po jų galvoje 
paliktų atsiminimas regėtos gražybės; iš čia kiltų noras 
turėti tą gražią žmogystą, kiltų pikti geiduliai, masiną 
paleistuvystėn ar svetimoterystėn, kurią, progai pasitai- 


kius, padarytumėm... Ar gi ne lengviau suturėti akys, ' 


negu numalšinti sukilusieji pageidimai. Pažvelgimų 
lengvai gali kiekvienas išsisaugoti, užtenka nuleisti akys 
žemyn, gana nusigręžti šalin. Jau nebetaip lengva su- 
valdyti jausmai, kurie paskui pažvelgimus eina; čia jau 
reikia didelės pajėgos. Daug lengviau nekišti ugnies 
prie šiaudų, negu jie užgesinti, kuomet jie apsiausti 
liepsnų, ištikus gaisrui. ,„Dėl to, — sako šv. Jonas Auksa- 

kai 

burnis, — Kristus metė pasmerkimo žodžius ant to, kurs 
žiūri gašliom akim į moteriškę, kad mus tuo lengviau 
išgelbėtų“. 


Dejuoja ne vienas, jam esą be galo sunku būti ne- 
nupuolus, nors ir pakilęs iš nuodėmių. Dėl to jums taip 
sunku pasitaisvti, kad neturite drąsos atsakyti savo kū- 
nui mažiausio mėgasčio, kad sėbraujate su žmogysto- 
mis, visai nustojusiomis dorovės, kad jūsų kalbos pil- 
nos negražių žodžių, kad kiekvienas jūsų darbas, kas 
žingsnis --— yra paraginimas į paleistuvystę... Jeigu no- 
rite susilaikyti nuo paleistuvystės, kurion stumte stumia 
jus nesuvaldomos aistros, — nepasiduokite joms nie- 
kame; jei tiktai nusileisite joms nors mažmožiuose, — 
netrukus turėsite patenkinti jas didesniuose dalykuose... 
Ką čia sakiau jums apie paleistuvystę, tai reikia taikyti 
kiekvienai nuodėmei, kurion esate palinkę... 

Kam duoti paukščiams gamtos sparnai? Gal tam, 
kad išspruktų iš tinklų, juosna pakliuvę? Kad juos ap- 
lenktų!  Išvengti sląstų jiems lengva, bet patekus iš- 
lįsti beveik negalimas daiktas, nors plastena sparnais. 
Anot šv. Jono betariant, pritinka tai ir mums. Kaip 
sparnai tarnauja paukščiams, kad iš tolo sląstų lenktų- 
si, taip-pat ir mums geri nutarimai, dvasiškos lavybos 
reikalingos, kad nepakliūtumėm į žabangas, pastatytas 
išganymo priešų. Jeigu jose ikliūsime, sunku bus išsi- 
painioti; gal, nežiūrint visokių bandymų, liksime nelais- 
viai. Tegul tat nuo šios dienos mūsų elgesio taisyklė bus 
tas aukso patarimas: iš tolo vengti gudriai užstatytų ža-- 
bangų, saugotis ir mažų nupuolimo progų; tik taip elg- 
damiesi, nesugrįšime nuodėmėn. „Kas vengia kilpų, tam 
nėra pavojaus“, — sako Priežodžių knyga (11, 15). 


2 * 


Mieli Klausytojai! Parodžiau šiandien jums iš vie- 
nos pusės, kaip pavojingas yra daiktas nuolat grįšti po 
išpažinties į tas pačias nuodėmes; iš antros, kaip turite 
sergėtis, kad nenupultumėt. Kovokite su savo silpnybė- 
mis; pakilę per šv. išpažintį, rūpinkitės, kiek galėdami, 
nebeatkristi; liaukitės svyravę tai vienon, tai kiton pu- 
sėn; meskite, šlubave tai dešine, tai kaire koja. Bijo- 

kite, kad ir jūsų saikas nebūtų perpiltas, Meskite vaikš- 
čioję klaidingais keliais. 

Jeigu iš savo pusės padarysite visa, ką galite, — 
galėsite pilnai viltis Dievo pagalbos. Nors ištvermė ge- 
rame iki galui yra ypatinga Dievo malonė, kurios nie- 
ku negalima pelnytis, tačiau geras Dievas ir ją malo- 
ningai suteiks. Tos malonės sušelpti, dievobaimingai 
gyvensite ant žemės, būdami tikri savo išganymo, nes 
Pats Išganytojas pasakė: .„Kas bus ištvermingas iki ga- 
lui, tas bus išgelbėtas“ (Mat. 24, 13). Amen. 


Atgailos atidėliojimas. 


„Nesivėlink grįžtis į Viešpatį ir ne 
atidėliok iš dienos į dieną, nes ūmai 
ateis Jo rūstybė ir pagiežos metu 
sunaikins tave“ (Eceli. 5, 8). 


Bažnyčia nesiliauja šaukusi žmones atgailon, gyve- 
nimą pataisyti; nežiūrint vienok tų persergėjimų, ne visi 
skubinasi taisytis. Niekas bet-gi nemano, kad koks yra, 
toks ir mirs; kiekvienas sau žada, kad šiada-tada geriau 
pradės elgtis, susitvarkys; tik atidėlioja tai diena nuo 
dienos. Net didžiausias nusidėjėlis nesako sau: Aš jau 
visuomet būsiu toks ir eisiu pragaran; bet mano, vis 
dėlto kada-nors pasitaisysiąs, tik nesiskubina tvarkytis. 
Žmogu. atidėliojantį atgaila, įspėja Šventasis Raštas ši- 
tais žodžiais: ,„Nesivėlink grįžtis į Viešpatį ir neatdėliok 
iš dienos i dieną, nes ūmai ateis Jo rūstybė ir pagie- 
žos metu sunaikins tave“. 

Negalima dejuoti, kad mūsų žmonės išpažinties nei- 
tų; žiūrint į būriais atgailojančius, matant juose gai- 
lestį už nusidėjimus, neabejotinas daiktas, kad jų daug 
kas norėtų visa širdimi grįžtis į Dievą; bet, numanau, 
daug esant ir apsileidėlių; jie, nors atlieka išpažintį, ta- 
čiau vieni tik iš papročio; jie svyruoja, nežinodami, ar 
tuojau pradėti pasitaisymą; gal atidėti atgailą tolimes- 

niam laikui: jie mano, dar būsiant progų galutinai šauk- 
tis Dievo, bent mirimo valandoje. Taip bėga jų gyveni- 
mas, ateina mirtis, užklumpa juos neprisiruošusius ir 
pražudo. 

Kad nieko neištiktų šitokia nelaimė, šiandien saky“ 
siu, kaip yra pavojingas atgailos atidėliojimas; išdėsty- 
siu šitas tiesas, kad I. atidėliojant atgailą iš dienos į 
dieną, išstatote amžiną savo gyvenimą dideliam pavo- 
jui; kad II. atidėdami atgailą iki mirimo valandai, tik- 
rai pražūsite. Klausykite ramūs; aš jūsų negąsdinsiu, 
tik su jumis rimtai pasikalbėsiu apie tą svarbų dalyką. 

I. Nė viename reikale nesame taip apsileidę, kaip 
išganymo dalykuose. Pasakykite, kas iš jūsų norės il- 
gai būti gyvybės pavojuje, galėdamas tuojau išsigelbėti? 
Ar ligonis, galįs išsigydyti nuo skaudžios, pavojingos li 
gos, atidės gydymąsi tolimesniam laikui? Tuo tarpu sie- 
los gydymą, atgailą, pasitaisymą diena nuo dienos ati- 
dėliojame, nors tuo išstatome savo išganymą pavojui 
amžinai prarasti.. 

Tiesa, Dievas nenori nusidėjėlio prapulties, bet gei- 
džia, kad grižtųs ir išganytų savo sielą; todėl, atgailos 
nesulaukdamas, įspėja: „„Nesivėlink grįžti į Viešpatį ir 
neatidėliok iš dienos į dieną, nes ūmai ateis Jo rūsty- 
bė ir pagiežos metu sunaikins tave“. Kada persergėji- 
mų neklauso, grasina: „Kadangi paniekinote visus ma- 
no patarimus ir nieku vertėte mano pabarimus, tai ir 
aš juoksiuos jums žūnant ir tyčiuosiuos, kada jums ateis 
tai, ko bijote“ (Pr. 1, 25). „Ieškosite manęs ir mirsite 
nuodėmėje“ (Jon. 8, 21). Nemažas turi būti pavojus 
atidėlioti atgaila. kad Viešpats Dievas taip baisiai gąs- 
dina. 

Bet šalin atidėję Šventąji Raštą, kur tie Viešpaties 
grasinimai surašyti. pažvelgsime į tai protu.  Pasakyki- 
te patys, sugrįžti prie Dievo, pataisyti savo gyvenimas, 
ar sunkus, ar lengvas yra daiktas? Jei lengvas, kodėl 
tuojau nemetate savc nuodėmių? Jeigu sunkųs dalykas, 
kam atidėliojate toliau, dabar turėdami patogų metą? 
kodėl atidedate tolesniam laikui tai, kas būtinai reikės 
daryti, o nežinote, ar atidėję, galėsite padaryti. „Štai 
dabar malonės metas, štai dabar išganymo diena“ (II 

(Kor. 6, 2). „Todėl meskime šalin tamsybės darbus ir 
apsivilkime šviesos šarvais! Kaip dieną, elkimės pado- 
riai, nepasiduodami apsirijimams ir girtuokliavimams, 
paleistuvavimui ir begėdystei, barniui ir pavydui, bet 
apsivilkime Viešpačiu Jėzumi Kristumi ir nesirūpinkite 
kūno geiduliams patenkinti“ (Rom. 13; 12— 14). 

Klausykite, ką sako šv. Augustinas: „Prižadėjo Die- 
vas, kad galime Jį atgaila permaldauti; tai yra tikras ir 
neabejotinas daiktas; bet niekad to nepasakė, kad atidė- 
liodami pasitaisymą diena nuo dienos, turėsime patogų 
atgailai laiką; nes ką gi reiškia atgailos atidėliojimas? 
Tai reiškia, kad niekad nenorime atgailoti, kad skiriame 
ir žadame sau laiką, kurio gal niekad nebus; siūlome 
sau tai, kas tikrai gali apvilti; atidėlioti atgaila yra tai 
liepti Dievui, kad mums duotų tokias malones, kokių 
norime ir tada, kada mes norime; atidėlioti atgaila tai 
reiškia liepti Dievui palaukti, užsikišti ausis Dievo) balsui, 
visas jo malones ir geradarybes niekinti, Dievui piktažo- 
džiauti; nes toksai kurs atgailą ir savo pasitaisymą vis 
atidėlioja. kad ir ne žodžiais, bet elgesiu sako: Nors Tu, 
Viešpatie, lauki mano pasitaisymo, vienok aš dabar pa: 
sitaisyti nenoriu; nedarysiu atgailos tada, kada Tu nori, 
bet kuomet man patiks!... Ar gi nereiškia tai priešta- 
rauti Dievui, ar nėra tai Dievo gerybės didelis paniekini- 
mas ir aiškus mūsų išganymui pavojus?! 

Dievas kantriai laukia tavęs atgailojant, o tu atidė- 
lioji nuo dienos iki dienos; taip niekini Dievo gailestin- 
gumą ir kantrybę. Ar gi tu dėl to nedoras, kad Vieš- 
pats yra geras? Ar Jo kantrumas turi tave pražuviman 
vesti? Sakais, grišiąs prie Dievo paskiau! Dėl ko ne 
tuojau? — klausia šv. Augustinas. Kas tau dabar ne- 
leidžia to padaryti? Gal darbai, rūpesčiai, pragyveni- 
mas, šeimyna, vaikai? Bet išganymo reikalas didžiau- 
sias ir svarbiausias. „Ką padeda žmogui, — sako Iš- 
ganytojas, — jei jis laimėtų visą pasaulį, savo gi sielai kę- 
stų nuostolį? arba, ką žmogus duos savo sielai atvaduoti?“ 
(Mat. 16, 26). Jei žemiški reikalai kliudo susitaikyti su 
Dievu, tai kur liko protas, kad dėl laikinų mažmožių, ku- 
rie, kaip muilo burbulai, supliukš, žudai save amžinai?.. 

Žadi vėliau taisytis! Ar tai padoru pasiimti sau 
geresnę gyvenimo dalį, naudotis svietu, kol tenka viekų, 
maudytis mėgasčiuose, skinti sau jaunystės žiedus, o 
Dievui skirti senatvės pageltusius lapus; sau nusigriebti 
smetoną, Dievui išrūgas palikti?... Dabar nenori taisy- 
tis! Kažin, ar paskiau norėsi? Ar žinai, kas tai yra 
grištis į Dievą? Turėsi atmainyti savo gyvenimą, sau- 
valingą, puikų, paleistuvingą į šventą, nusižeminusį, su- 
tvarkytą; grįštis į Dievą, reiškia pamilti vien tik Vieš- 
patį ta širdimi, kuri pamėgo uždraustus daiktus; grįštis 
į Dievą yra tai nuslopinti piktus savo geidulius; o kuo 
statinė prirūgusi, tuo ir dvokia. ,,Jaunikaitis, įpratęs į 
savo kelią, ir pasenęs nuo jo neatsitraukia“ (R. 22, 6). 

Todėl, kad ir norėtum paskiau taisytis, gal nebega- 
lėsi. Kaip vanduo, stovis vietoje, genda, taip ir atidedąs 
atgailą tolesniam laikui, piktuose savo papročiuose, sen- 
sta, kaskart į didesnius nusidėjimus įpuola,  pagaliaus 
prieina to, kad niekad nebenusikrato nedorybių.  Nuo- 
dėmės tai pinigai, paimti su palūkanomis, kurių, jei vei- 
kiai negrąžini, kaskart didesnė bus skola. Žinote, kaip 
sunku skola išmokėti su nuošiničiais? taip-pat neleng- 
va mokėti skola Dievui, nusiteisinti, pasitaisyti. Priežo- 
džių knygoje skaitome: „Bedievį pagauna jo paties ne- 
teisybės ir jis suvaržomas savo nuodėmių virvėmis; jis 
mirs, nes nepriėmė drausmės ir apsigaus dėliai savo pai- 
kumo daugybės“ (5, 22). Baisūs žodžiai: Nusidėjimai 
sunarplioja nusidėjėlį tarsi retežiais, kaip voratinkliai 
musę, kuri tuo greičiau galą gauna, kuo labiau tamposi. 
Todėl susipraskite, nelaukite, kol būsite nuodėmių su- 
rišti; tuojau taisykitės, kelkitės nuodėmėse gulėję, neati- 
dėliokite rytojui; šiandien darykite, ką turite veikti, kad 
mirtis jūsų neužkluptų nusidėjimuose, kad nepriėmę nu- 
statytos drausmės, neapsigautumėt dėl savo paikumo. 

II. Nesakau, kad nusidėjėlis mirimo valandoje ne- 
galėtų gauti nuodėmių atleidimo, jeigu visa širdimi gai- 
lėtusi; bet pareiškiu, jog tuomet atgaila retai esti gera. 
Štai, ką sako mokytas Dun-Skotas: „Nėra visai negali- 
mas daiktas paskutinėje gyvenimo valandoje sužadinti 
tikras gailestis, bet tai labai sunkus daiktas, atsižvelgus 
kaip į žmogų, taip ir į Dievą“. Žmogus sukietėja nusi 

dėjimuose, o Dievas isirūstina. Klausykite, ką mano šv. 
Jeronimas: Vos vienas iš šimto žmonių, turėjusių blogą 
gyvenimą, gaunąs mirdamas nuodėmių atleidimą. Šv. 
Bernardas sakosi: „Perskaičiau visą Šventąjį Raštą nuo 
pradžios, tai yra, per penkis tūkstančius metų ir toliau, 
o nė vieno neradau, kurs gyvenimo pabaigoje, atgailoda- 
mas, būtų gavęs išganymą, išskyrus galvažudį, mirusį 
ant kryžiaus; esti taip dėl teisingo Dievo teismo, kad 
užmiršta save mirdamas nusidėjėlis, kurs gyvendamas. 
buvo pamiršęs Viešpatį“. 

Yra žmonių, kurie, atidėliodami pasitaisymą, sako- 
si: Kada liga paguldys mirštamajame patale, kuomet pa- 
jusiu artimą mirtį, tuokart biaurėsiuos savo nedorybė- 
mis, atliksiu viso gyvenimo išpažintį, priimsiu šv. sakra- 
mentus... Gražūs pasižadėjimai, geri nutarimai, tik ne- 
tikri. Viešpaties Išminčius sako: „Žmogus nežino savo 
galo; bet, kaip žuvys sugaunamos meškere ir kaip paukš- 
čiai pagaunami žabangais, taip sugaunami žmonės ne- 
laimės laiku, kuomet jis juos ūmai užklumpa“ (Ekl. 9, 
12). Pagalvokite: nė vienas nežinote mirties nei dienos, 
nei valandos. Niekas nežinote, ar sulauksite vakaro, ar 
iš bažnyčios išeisite gyvi, o gal jūsų kai ką išneš; ar aš 
žinau, ar baigsiu savo pamokslą... Kadangi prieš mirš- 
tant žadi pasitaisyti, — ar žinai, kokia liga mirsi. Ta li- 
ga gali tau nuomonę atimti, net ir ūmai išplėšti gyvy- 
bę... Nors būtum stipriausias, juk gali staiga mirti; stip- 
rūs dažniau, anot Hipokrito, netikėtai miršta. Todėl ne- 
atidėk atgailos, bijok rūsčios Dievo teisybės, kad tavęs 
neįmestų pragaran. 

Antraip vertus, nors ir staiga nemirtum, gal neži- 
nai, kas tai vra mirtis? Mirimas tai skausmingas sielos 
ir kūno persiskyrimas! Sakyk, ar galėsi tuomet atgailo- 
ti? Kada tau sopėjo dantis, apie nieką negalėjai galvoti! 
Kaip gi mąstysi apie išganymą, kada neapsakomi skaus- 
mai perims visus tavo kūno sąnarius, kada gįslos išsi- 
temps, kaip smuiko stygos? Ar gi tai galimas daiktas, 
kad žmogus, kurs per visą gyvenimą nesirūpino savo iš- 
ganymu, skausmų suspaustas, silpnybės suimtas, galėtų, 
kaip reikiant, širdį prie Dievo pakelti? Ar galimas daik- 
tas. kad tas, kuriam kraujas atauš, kūnas stings, liežu- 

vis tirps, širdis alps, užsidegtų Dievo meilė, kuri jame 
atšąlo? 

Nesakyk, jog mirštant užteks atsidusti, galva link. 
terėti, akys aukštyn pakelti; kunigas duos išrišimą, nors 
nė žodžio negalėsiu ištarti... Toki atgaila — tai pasku- 
tinis įrankis! Ar manai, kad kiekvienas išrišimas, duo- 
tas mirštančiam, atleidžia jam nusidėjimus?  Atleidžia- 
mos nuodėmės, jei mirštąs turi tikrą gailestį, jei nieko 
netrūksta vertam priėmimui atgailos sakramento. Bet 
ar turėsi tikrą gailestį, tvirtą norą taisytis, kada per gy- 
venimą būsi pripratęs nedorybes, tarsi vandenį, gerti. Ar 
manai, kad ūmai persimainys tavo pažiūros, kad staiga 
biaurėsies tuo, kas tau taip labai pamėgo. Reikės ypa- 
tingos Dievo malonės! Bet ar ją Dievas suteiks tam, 
kurs per visą gyvenimą niekais ją laikė? 


Gal pasakysi: Dievas daug kam tą malonę suteikė, 
kad mirštąs darė atgailą... Rasi, ne vienam suteikė, bet 
ne visiems. Galėjo suteikti tavo tėvui, motinai, broliui, 
seseriai; bet ar gali tikrai viltis, kad ir tau suteiks? Atsi- 
mink atsitikimą su Manasu ir jo. sūnumi Amonu. Tėvas 
Manasas, viešpataudamas penkiasdešimtis penkerius me- 
tus, juos praleido bedievystėje ir stabmeldystėie; vienok 
Dievo gailestingumo pajudintas, atgailojo ir laimingai 
pabaigė savo dienas: jo sūnus Amonas taip samprotavo: 
mano tėvas, padaręs tiek daug nedorybių, atgailojo tik 
gyvenimo pabaigoje; taip ir aš padarysiu. Kas gi atsi- 
tiko? Nugi, anirais viešpatavimo metais pavaldinių nu- 
žudytas, nelaimingai žuvo. Taip ir tau gali atsitikti! 


Aš daugel pažinau, — pasakysi, — panašių į ma- 
ne; buvau net prie kelių mirimo; duok, Dieve, man taip 
su šiuo pasauliu persiskirti!... Matei vieną-kitą; bet ar 
taip ir su tavimi bus? Pagaliaus, ką gi matei prie ju 
mirties, kokius atgailos ženklus? Gal mušės į krūtinę, 
kėlė akis dangun, prižadėjimus darė?... Ar žinai, dėl 
ko taip elgėsi? Gal maldavo gyvenimo pailginimo, gal 
iš baimės mirties? Įsivaizduokite kaltininką, pasmerktą 
mirti: verkia, meldžia dovanoti, žada taisytis... Ar kas 
juo tiki, kad tai daro iš meilės tų, kuriuos nuskriaudė, 
ar iš tikro noro pasitaisyti? 


218 ATGAILOS ATIDĖLIOJIMAS. 


Šv. Jeronimas juokias iš atgailos, atidėtos iki miri- 
mo valandai, taip sakydamas: ,,Ko verta toki atgaila. 
kurią kas daro vien tik dėl to, kad mato savo gyvenimo 
galą!“ Nori nustoti Dievą rūstinęs, kada jau nebegali 
nusidėti! „Ne tu, — sako šv. Augustinas, — apleidi nuo- 
dėmes, o nuodėmės apleidžia tave“. Todėl neapsirik, nu- 
sidėjėli! Nes. nors mirdamas gailėtumeis už nusidėji- 
mus, ko bus vertas tas gailestis? Bus jis panašus į gai- 
lestį Antiiocho, kurs liūdėjo. skriaudęs žydus, bet dėl to, 
kad jį gyvą kirmėlės graužė. Gal nuliūsi, Dievą tiek sy- 
kių rūstinęs; bet privers baimė mirties, pragaro baus- 
mės... Jei to visa nebijotum, gal ir nesigailėtum už savo 
kaltes? 

„Neklyskite Dievas neleidžia tyčiotis iš savęs“, —- 
sako apaštalas šv. Povilas (Gal. 6, 7). Atidėliojančius 
atgailą Viešpats tuo baudžia. kad sulaiko gausesnes savo 
malones; Jis niekam neatima būtinos pagalbos; bet įpra- 
tusiam, sukietėjusiam nusidėjėliui reikia gausesnės ma- 
lonės; be jos negalės grįžti į Dievą visa savo širdimi. 
„Kas nenorėjo gerai daryti tada, kada galėjo, — sako 
šv. Augustinas. — negalės tuomet, kuomet norės“. Už- 
tat dabar rūpinkis bendradarbiauti su Dievo malone, kol 
sveikas, kol turi laiko; nelauk mirimo valandos, nes gali 
būti per vėlu. Koks gyvenimas, tokia dažniausiai mirtis. 

* 
* * 


Dabar žinosite, Klausytojai, kad atidėlioti pasitai- 
symas visados yra pavojingas daiktas, kad atidėti atgai- 
la lig mirties yra didžiausias pavojus amžinai pražūti. 
Nėra tai tuščias gąsdinimas. Šventasis Raštas stačiai sa- 
ko: „Kas mėgsta pavojų, tas jame pražus“ (Eceli, 3, 
27). Kam tat yra brangus išganymas, tas tuojau tegul 
šiandien dar pasirūpina savo gyvenimo pataisymu. Da- 
bar patogus metas, dabar išganymo laikas. Nepriešta- 
rauk Dievui, kada lengvai gali Jį permaldauti. Nežinai, 
kol tave Dievo gailestingumas kantriai kęs. Todėl, šian- 
dien, jei Viešpaties balsą išgirsi, nesukietink savo šir- 
dies: „„Nesivėlink grižti į Viešpatį ir neatidėliok iš dienos 
į dieną, nes ūmai ateis Jo rūstybė ir pagiežos metu su- 

naikins tave“. Saugokis tos nelaimės pats, tai ir Dievas 
tave saugos. Amen. 


Atlaidai. 


„Tau. aš duosiu dangaus karaly- 
stės raktus... ir ką tu atriši žemėje, 
bus atrišta ir danguje“ (Mat. 16, 19). 


Neapsakomas Dievo gailestingumas! Dovanoja žmo- 
nėms nuodėmes dėl atgailos. „„Atleidžiama per išpažintį 
amžinoji bausmė; palieka vienok laikina, ilgesnė ar 
trumpesnė sulig nuodėmių sunkumu ir nusidėjėlio nusi- 
teikimu; ir toji laikina bausmė atlikti reikia šiame, ar 
būsimame gyvenime“ (Trid.). 

Darydami atgailą, uždėtą kunigo, ir kurią mes sau 
patys užsidedame, daug galime atsilyginti Dievo teisy- 
bei; bet užsimokėti visos skolos iki paskutiniam skati- 
kui patiems ar tai dėliai nuodėmių daugybės, ar dėl 
įgimtos žmogui silpnybės, ar tai dėl trumpo gyvenimo, 
labai sunku, kartais net ir negalima... | 

Todėl ir čia gailestingas Dievas, matydamas gerus 
mūsų norus. kuriais atgailojame, ne kartą dėl Jėzaus 
Kristaus ir Šventųjų nuopelnų, tenkinasi trumpomis mū- 
sų maldomis, pasninkais, išmaldomis ir kitais gerais 
darbais, atleidžia dalį, kartais ir visą laikiną bausmę, 
kuri po išpažinties dar lieka; kitaip sakant, suteikia 
mums atlaidus. į 

Visi nuolat apie atlaidus kalbate; kiekvienas rūpi- 
nasi kuodaugiausiai jų gauti; o maža kas tikrai tesu- 
pranta, kas tie atlaidai. Todėl šiandien jums apie at- 
laidus sakysiu; paaiškinsiu: I. kas atlaidai yra, II. kaip 
įvairiais laikais Bažnyčia juos teikdavo, III. keleriopi at- 
laidai ir IV. kaip jie galima igyti. Klausykite! 

I. „Kaip viename kūne turime daug sąnarių, visi 
gi sąnariai turi ne tą patį veikimą, taip ir mes daugelis 
esame vienas kūnas Kristuje“, — sako šv. Povilas (Rym. 

12, 4). Žmogaus kūne vieni sąnariai kitais rūpinasi (I 
Kor. 12. 25); akys žiūri ne tik kad neišsidurtų, bet ir 
kad galvos neprasimuštų, kojų neužsigautų; kojos visą 
kūną nešioja; rankos uždirba maistą pilvui; labiausiai 
galva visus sąnarius aprūpina; taip-pat ir Katalikų Baž- 
nyčioje, Kristaus kūne, vienų narių, dangaus Šventųjų, 
ypač Kristaus nuopelnai, eina naudai kitų narių, ar tai 
kariaujančių ant žemės, ar kenčiančių skaistykloje. 

Visi krikščionys-katalikai — tai viena didelė šeima, 
kurios galva vra Kristus. Toje Kristaus šeimoje daugel 
buvo Šventųjų, kurie nors ne kartą sunkiai Dievui mu- 
sidėjo, tačiau savo nuolatine atgaila pergausiai Viešpa- 
Čiui atsilygino; daugiau jie atgailojo, negu nusidėjo; dau- 
giau surinko nuopelnų, negu turėjo kalčių. Buvo ir to- 
kių Šventuju. kurie savo gyvenime, nors mažas nuodė- 
mes tepadarė. darė vienok aštriausią ilgametę atgailą 
kuri jiems nebuvo reikalinga. Ę 

Prie tos šeimos priklauso visų Šventųjų Karalienė. 
Švenčiausia Marija Pana, Kuri vargingame savo gyveni- 
me jokio nusidėjimo nepadarė, net laisva buvo nuo vi- 
siems įgimtosios nuodėmės; o kentėjo, labiausiai, kuo- 
met vienatinis Jos Sūnus kankinta ir prie kryžiaus pri- 
kalta. Kristaus kančia, kaipo Dievo-Žmogaus, buvo be- 
galinės vertės. Vienas Jo Kraujo lašas, — anot šv. Tė- 
vų, — galėjo nuplausti visas pasaulio nedorybes; tuo 
tarpu Jis išliejo Švenčiausį savo Kraują dėl žmonių at- 
pirkimo iki paskutiniam lašui... 

Todėl bedugnė nuopelnų Jėzaus Kristaus — „Kan- 
čių Vyro“, daug dvasiškų turtų Jo „Sopulingosios Mo- 
tinos“ ir nemaža gerų darbų kitų Šventųjų atliko. — jiems 
nereikalingų. Kaip vienam žmogui mirūs, jo tūrtai pa- 
lieka visai šeimai, taip-pat visi tie dideli daugaus gyven- 
tojų nuopelnai, kuriuos ka tik minėjau, paliko visai krikš- 
čionių šeimai; taip atsirado neišsemiamas katalikų Baž- 
nyčios turtų šaltinis, kurį valdo Šventasis Tėvas, Popie- 
žius, Bažnyčios Galva. 

„Kristus, — anot popiežiaus Klemenso VI, — pali- 
ko savo nuopelnus ne tam, kad jie būtų žemėn užkasti, 
bet tam, kad šv. Petras ir jo įpėdiniai dalytų juos žmo- 
nėms jų išganymui“. Gavus išpažinty nuodėmių atlei- 

dimą, negalima dar įeiti dangun, neužsimokėjus Dievui 
skolų lig paskutinio pinigėlio; Kristus suteikė Petrui ga- 
lios pašalinti visas kliūtis, neleidžiančias žmogaus į dan- 
gų, kuomet jam tarė: „Tau aš duosiu dangaus karaly- 
stės raktus... ir ką tu atriši žemėje, bus atrišta ir dan- 
guje“. 

Geroje šeimoje, kada kas įpuola į skolas ir nebegali 
atsiteisti, visa giminė, susidėjusi, kiek kas galėdamas, 
gelbsti nelaimingąjį; taip-pat Katalikų Bažnyčioje, Kri- 
staus giminėje, turtingieji nariai savo nuopelnais gali už- 
mokėti Dievui skolas už savo brolius vargstančius. Po 
piežius, šv. Petro įpėdinis, Kristaus ant žemės vietinin- 
kas, suteikia jiems atlaidus, atleidžia visą laikiną baus- 
mę, ar bent jos dalį. 

Aiškiau sakant: Jėzaus Kristaus, Jo Motinos ir dan- 
gaus Šventųjų nuopelnais užmokamos Dievui skolos už 
tuos, kurie patys nepajėgia išsimokėti. Kristus tą savo 
vietininko žygį patvirtina, nes Patsai pasakė: „Ką tu at- 
riši žemėje, bus atrišta ir danguje“. Supraskite dabar, 
jog atlaidai nėra bažnytinė iškilmė, kurion suvažiuoja 
daugel kunigų ir žmonių minios, kad „nėra tai nuodė- 
mių atleidimas. bet dovanojimas visos, ar bent dalies, at- 
gailos“ (Gerson). Žinokite, jog neinate į atlaidus, bet 
vykstate į bažnytines iškilmes, kad gautumėt atlaidus. 

TI. Galia teikti atlaidus, atleisti visą, bent atgailos 
dalį, Bažnyčia naudojosi nuo-pat Kristaus laikų.  Pir- 
mais amžiais, kaip esu sakęs, Bažnyčia uždėdavo už 
nuodėmes sunkias atgailas; jos tęsdavos ilgą laiką, kar- 
tais net kelerius metus. Tokiu būdu Bažnyčia norėdavo 
ne tik prideramai nubausti nusidėjėlius, bet ir pataisyti, 
atvesti juos į gerą kelią. Kai žmogus, atsidėjęs atgailo- 
damas, parodydavo, kad jis pasitaisė, Bažnyčia ne kartą 
dovanodavo atgailos likučius ar sutrumpindavo jos lai- 
ką. Skaitome Šventajame Rašte: apaštalas šv. Povilas at- 
leido atgailos dalį vienam Korintiečiui, atgailojusiam už 
savo paleistuvystę (II Kor. 2. 10). 

Dažniausiai buvo dovanojama, kada nusidėjėlį už- 
tardavo koksai-nors dievobaimingas žmogus, ypač daug 
kentėjęs už Kristaus mokslą. Taip dėl kankinio nuopel 
nų atleisdavo nusidėjėliui atgailos dalį; kitaip sakant 

kankinys savo kančių nuopelnus tarsi perleisdavo atgai- 
lojančiam kaltininkui. „Nes, — anot Romos Katekiz- 
mo, — tie, kurie yra Dievo malonėje, gali užmokėti už 
kitus tai, kuo Viešpačiui buvo kalti; daroma tai, kaip 
kad susikalbėję vienas kito naštą neštų“. Tiesa, turėtų 
atsilyginti tas, kas pikta padarė; bet gali tai pristžBi 
kitas, nekaltas. 

Vėliau, kada pasikeitė laikai, žmonių tikėjimas at- 
šalo, Bažnyčia nebegalėjo nusidėjėliams uždėti sunkios 
atgailos; ji tenkinosi trumpomis maldomis, reikalavo 
daugiau gailestingų darbų vargšų, našlaičių naudai. Kad 
žmonės ir tomis mažomis atgailomis galėtų atlyginti Die- 
vo teisybei, už gailestingus jų darbus Bažnyčia suteik- 
davo gausių atlaidų; tai, ko stigo jų atgailai, papildyda- 
vo Jėzaus Kristaus ir Jo Šventųjų nuopelnais. Tokiu 
būdu Bažnyčia nepalikdavo neatlygintos Dievo teisybės; 
tik, ką vieniems dovanodavo, tai užmokėdavo kitų nuo- 
pelnais. 

Anais laikais Bažnyčia labiausiai reikalaudavo išmal- 
dų, nes žmonės buvo be galo godūs, prisirišę prie turtų. 
Iš sudėtų aukų buvo šelpiami vargšai, statomi ligonbu- 
čiai, bažnyčios. Taip buvo pastatydinta Romoje šv. Pet- 
ro, didžiausia visame pasaulyje, bažnyčia, kurioje tel- 
pa septynios dešimtys penki tūkstančiai žmonių. Iš to- 
kių- -pat išmaldų tapo Saksonijoje per Elba pastatytas 4 
tas, žmonėms labai reikalingas... 

Nemanykit, kad Bažnyčia, kaip neišmanėliai tau- 
zyja, parduodavo už pinigus nuodėmių atleidimą, bent 
atlaidus. Nei nuodėmių atleidimo, nei atlaidų niekad 
niekas negaudavo be išpažinties, be kunigo išrišimo, be 
kokios nors atgailos. Išmaldos davimas buvo tik viena iš 
sąlygu, atlaidams įgyti; bet atlaidai nebuvo parduodami. 
Pinigu davimas yra nemaža taipgi atgaila. Juk žinote, 
kiek prakaito reikia išlieti, kol šiek-tiek žmogus užsidir- 
bi; o sutaupęs, atiduok labdarybės reikalams. 

Jau X-me šimtmetyje popiežiai suteikė atlaidus už 
nuvažiavimą Jeruzolimon. už aplankymą šventų vietų, 
kur Kristus gyveno, kentėjo ir mirė; darė tai dėl to, kad 
sužadintų žmonėse gyvesnį tikėjimą, kad, atsiminę Kri- 
staus kančias už žmonių nedorybes, liautusi blogai darę. 

Kai Šventoji Žemė pakliuvo Turkų rankosna, — popie- 
žius Urbonas II 1095 m. paskelbė atlaidus eisiantiems 
jos vaduoti, net ir tiems. kurie dės aukas kariuomenės 
išlaikymui. 

Kada- Šventoji Žemė pasiliko Turkų valdžioje, ir jie 
kliudydavo krikščionims lankyti Šventas Vietas, popie- 
žiai leido įsteigti Kryžiaus Kelius, arba Kalvarijas, įvai- 
riose vietose, kaip antai, mūsų krašte: Vilniuje, Žemaiti- 
joje, suteikdami atlaidus už, jų lankymą. Dar palengvin- 
ti atlaidų gavimą už kryžiaus kelių vaikščiojimą ilgai- 
niui tapo įvestos kiekvienoje bažnyčioje stacijos; einan- 
tiems jas popiežiai suteikė pilnuosius atlaidus. 

1300 m. popiežius Bonifacas VIII suteikė visuotinus 
atlaidus tiems, kurie atvyks Romon ir aplankys per 15 
dienų šv. Petro ir Povilo bažnyčias. Buvo tai pirmas, 
vadinamasis jubiliejus, kurį švęsti buvo nutarta kas šim- 
tas metų. Ilgainiui tą laiką popiežiai sutrumpino lig 
25 metų; bet isakė lankyti keturias bažnyčias: Švč. Pa- 
nos Marijos, šv. Petro, šv. Povilo, ir šv. Jono Laterane 

Žmonių nedaugelis tegali nukeliauti Romon; vėliau 
popiežiai leido tuos jubiliejaus atlaidus gauti vietoje, kiek- 
vienoje bažnyčioje. įvykdžius tam tikras sąlygas. Be to, 
jubiliejaus metu popiežiai teikia kitų palengvinimų: kiek- 
vienas kunigas išriša iš tokių nuodėmių, kurias paprastai 
tegali atleisti vyskupas, net kartais patsai šv. Tėvas. 

Nesykį tenka girdėti, dabar esą perdaug visokių ju- 
biliejų. Kokią naudą turi žmonės iš jubiliejų, spręsti ga- 
lima iš laisvamanio D'Alemberto žodžių, kurs apie 1775 
m. jubiliejų sako: „Jis revoliuciją suvėlino dvidešimčia 
metų“. Voltaire gi: „Dar toks jubiliejus, — ir po filo- 
sofijai“. Pas mus paskutinis jubiliejus buvo naudingas 
tuo, kad per jį buvo pataisyta labai daug šventvagiškų 
išpažinčių. 

Mūsų laikais Bažnyčia labai lengvai teikia atlaidus, 
ypač už kai-kurias maldeles, gerus darbus, šv. sakramen- 
tų ėmimą, įsirašymą į brolijas: Škaplierių, Rožančiaus, 
blaivybės ir kitas. Daro tai paraginti prie uolesnės mal- 
dos, pasitaisymo, tobulesnio gyvenimo. Bažnyčia elgia- 
si, kaip gudrus gydytojas, kurs, kad prikalbėtų kūdiki 
priimti karčius vaistus, juos sumaišo su saldumynais 

III. Iš to, ką pasakiau, galėjote patėmyti, kad at- 
laidai yra ne vienodi. Sulig Bažnyčios mokslu, atlaidai 
yra dvejopi, daliniai ir pilniejii Kai knygoje rasite pa- 
rašyta, kad Šventasis Tėvas už tai ir už tai suteikė pil- 
nuosius atlaidus. — žinokite: Jei tuos atlaidus gausite, 
bus pilnai jums atleista visa laikinoji bausmė, kurios 
neatlikote už atleistąsias per išpažintį nuodėmes. Jeigu 
ne visos bausmės atleidimą gauname, o tik mažesnės ar 
didesnės jos dalies, tuokart esti atlaidai daliniai. 

Kas apeina stacijas, gauna pilnus atlaidus. Už kal- 
bėjimą per ištisą mėnesį kasdien rytą, per pietus ir va- 
rė „Viešpaties Angelas apreiškė Panai Marijai“ yra su. 
teikti pilni atlaidai; už atskirą tos maldelės sukalbėji- 
mą — daliniai 300 dienų. Švenčiausios Panelės litanijos 
skaitymas apdovanotas 300 dienų atlaidais. Kiek sykių 
kas atskaito tikėjimo, vilties ir meilės aktus, gauna tiek 
kartų 7 metų ir 40 dienų atlaidus. Ė 

Gavę kokius-nors dalinius atlaidus, kaip antai, 300 


dienų, nemanykite, jog už tai nereikės jums tiek dienų |. 


kentėti skaistykloje. Atminkite, kad pirmais Bažnyčios 
amžiais krikščionys už nuodėmes labai sunkias daryda- 
vo atgailas. ne kartą ištisais metais. Per 300 dienų atlai- 
dus atleidžiama tiek laikinosios bausmės, kiek Dievas jos 
dovanodavo seniau už atgailą, darytą per 300 dienų. O 
kiek skaistyklos kančių dovanos Viešpats už tokius at- 
laidus, tai niekas nežino, nė pati Bažnyčia, kuri atlaidus 
suteikė. 

Nors šv. Tėvai-popiežiai yra suteikę jau daug įvai- 
rių, didelių atlaidu, nors ir dar daugel suteiks iki pasaulio 
pabaigai, tačiau dvasiški Bažnyčios turtai neišseks. Šven- 
tųju. Švenčiausios Panelės, ypač Jėzaus Kristaus, nuo- 
pelnai yra begaliniai. Vienok perdaug dideli, kaip va: 
kelių, keliolikos, net kelių dešimčių tūkstančių metų at- 
laidai, kartais platinami su visokiais paveikslėliais, yra 
netikri; jie niekad Bažnyčios nebuvo suteikti. 

Žinokite ir tai, jog atlaidus pagal Bažnyčios mokslą 
galite pelnytis ne tik sau, bet ir sieloms, kenčiančioms 
skaistykloje. Kaip dangaus Šventųjų ir Kristaus nuo- 
pelnus savo gailestingumu Dievas teikiasi priimti už mū- 
sų kaltes, taip-pat tuos atlaidus, kurių mes išsižadame ir 

pavedame numirėliams. — gali Viešpats priimti už jų 
skolas. Nes sielos priklauso prie tos didelės krikščio- 
nių šeimos, kurios galva yra Kristus. „Tuo nė vienas 
krikščionis negali abejoti, nes Apaštalų Tikybos Išpaži- 
nime Šventųjų bendravimą išpažįstame“ (Romos katek.). 

IV. Paklausykite dar keleto žodžių apie sąlygas, ku- 
Tios reikia išlaikyti atlaidams gauti. Pirmiausia reikia 
norėti. Nėra būtino reikalo, darant ką-nors gera, tarti 
sau: „Noriu sukalbėti šitą maldelę, išmaldą duoti, atlik- 
ti išpažintį, priimti Švenč. Sakramentą, kad įgyčiau tuos, 
ar kitus atlaidus“. Gana turėti bendras noras. Šv. Leo- 
mardas pataria tikintiems, kad kasdien prie rytmetinių 
poterių sužadintų norą gauti visus atlaidus, suteiktus už 
tuos gerus darbus, kuriuos jie darys tą dieną. Sekite 
tą Šventojo patarimą, — pelnysite atlaidų daugybę. 

Kita sąlyga: Turime būti pašvenčiamoje Dievo ma- 
lonėje; turint sunkią, mirtingąją nuodėmę, jokių atlaidų 
gauti negalima. Kaip apmiręs kūno sąnarys nebesinau- 
doja kito sąnario pagalba, taip-pat sugedęs per mirtin- 
gąją nuodėmę Šventųjų bendravimo narys negali naudo- 
tis kitų narių turtais. Negali būti atleista laikinoji bau- 
smė tam, kurs tebėra vertas amžinosios. 

Netaip vėl yra lengva gauti pilnieji atlaidai. Norįs 
juos gauti, nors ir neturi sunkios nuodėmės, būtinai pri- 
valo išpažinti atlikti, gailėtis nuoširdžiai už visus savo 
nusidėjimus, karštai trokšti savo gyvenimo pataisymo, 
išsižadėti visokio palinkimo į žemiškus daiktus ir priimti 
Švenčiausiąji Sakramentą. 

Todėl atlaidų dienomis į paskirtas bažnyčias suva- 
žiuoja daugiau kunigų, kad kuodaugiausia žmonių galė- 
tų išpažintį atlikti, priimti šv. Komuniją. Vienok išpa- 
žinties galima prieiti aštuonių dienų tarpe prieš atlaidus, 
o net per visą jujų oktavą ir priimti Švenčiausias Sa-- 
kramentas galima diena prieš atlaidus, ar per aštuonias 
dienas po buvusių atlaidų. 

Kas, aplinkybių netrukdomas, išpažinties eina bent 
du sykiu mėnesyje, o prie Komunijos bent penkis kartus 
savaitėje, — gali gauti visus, nors ir pilnuosius atlaidus, 
kurie tik pasitaiko, be išpažinties, žinoma, jei tuo tarpu 
nepadarė sunkios nuodėmės, 

Vad. sak., 15. 

Užtat, davatkos, atlaidų dieną, nesigrūskite pirmos 
prie klausyklos; jūs vakar, užvakar išpažinties ir prie 
Komunijos esate buvusios; per atlaidus užleiskite kitus, 
kurie kitaip negali atlaidų gauti; nevarginkite vėl be 
reikalo ir kunigų, kuriems ir be jūsų tuomet gana darbo. 

Norint gauti pilnuosius atlaidus, reikia dar pasimel- 
sti sulig Bažnyčios intencija: sukalbėti bent penkeri po- 
teriai, meldžiant šv. Bažnyčios išaukštinimo, mūsų tikė- 
jimo plėtojimosi,  santaikos tarp krikščionių valdovų, 
vienu žodžiu, melstis su ta mintimi, kurią turėjo Šven- 
tasis Tėvas, suteikdamas atlaidus. = 

Tokios tai yra paprastos sąlygos, kurios būtinai rei- 
kia įvykdyti atlaidams gauti. Jeigu kartais esti kokios- 
nors kitos, kaip va: pasninkas, išmalda, bažnyčių lan- 
kymas... turime ir jas išlaikyti taip, kaip popiežiaus įsa- 
kyta. , 

* 
+ * 


Iš tų sąlygų matote, mieli Klausytojai, kad popiežiai, 
suteikdami atlaidus, nieko visai nepaliuosuoja nuo at- 
gailos. Jokių atlaidų gauti negalima be valios atgailoti, 
atsilyginti Dievo teisybei. Atlaidai yra tarsi paraginimas 
atgailon. Kaip darbdavys, brangiau mokėdamas už dar- 
bą, daro tai ne dėl to, kad atkutęs darbininkas liautųsi 
dirbęs, bet kad jis uoliau darbuotųsi, taip ir Bažnyčia, 
prikergdama prie kai-kuriu maldų ir gerų darbų aitlai- 
dus, labiau ragina visus atgailoti. 

Kiek kartų Bažnyčia skelbia kokius atlaidus, tiek sy- 
kių šaukia visus atgailon: „Štai dabar malonės metas, 
štai dabar išganymo diena!“ (II Kor. 2, 6). „Darykite 
atgailą, nes arti dangaus karalystė... Duokite tat vertingų 
atgailos vaisių“ (Mat. 3, 2—8). Atmenate, kaip jubilie- 
jaus metu vyskupo buvo įsakyta suplikacijose giedoti 
net tris kartus: „Mus į tikrąją atgailą atvesti teikis, mel- 
džiam Tave, Viešpatie!“ 

Atgailokite, kaip galėdami; rūpinkitės atlaidų gauti 
kuodaugiausia, kad kaip-nors atmokėtumėt savo dideles 
skolas Dievo teisybei.  Neniekinkite atlaidų, bet uoliai 
dabar jais naudokitės, kad paskiau nereiktų  dejuoti. 

aimanuoti. Klausykite, ką sako apaštalas šv. Povilas: 
„Todėl neišteisinamas esi, kiekvienas žmogau!... Ar gi 
tu... manai, kad tu išvengsi Dievo teismo?.. Ar tu nie- 
kini Jo gerumo, kantrumo ir neskubumo turtus? Ar tu 
nežinai, kad Dievo gerumas veda tave į atgailą? Savo 
sukietėjimu ir atgailos nedarančia širdimi, tu daugini sau 
rūstybę rūstybės ir teisingo Dievo teismo apsireiškimo 
dienai: jis atsilygins kiekvienam, žiūrėdamas jo darbų“ 
(Rym. 2, 1—6). Amen. 


Paskutinis patepimas.. 


„Serga kas tarp jūsų, tepavadinie 
Bažnyčios kunigus, ir jie tegul meldžiasi 
ant jo, patepdami jį aliejumi Viešpaties 
vardan; tikėjimo malda išgelbės ligonį, ir 
Viešpats pakels ji; o jei yra nuodėmėse, 
bus jam atleistos“ (Jok. 5, 15). 


Mūsų Viešpats Jėzus Kristus, būdamas ant žemės — 
„perėjo geradarydamas ir gydydamas visus“ (Ap. D. 
10, 38). Visus nelaiminguosius meiliai glaudė prie sa- 
vęs, ypač atsidėjęs gydė ligonis. Jis, persiskirdamas su 
šiuo pasauliu, svarbiausius žmogaus reikalus aprūpino 
šv. sakramentais; nepamiršo ir paskutinės, baisiausios 
laikiname gyvenime, mirimo valandos, nuo kurios pri- 
klauso laimingas ar nelaimingas amžinasai gyvenimas. 

Kai ligonis atsigula mirštamąjame patale, kada iš 
žmonių jau nebegali gauti jokios pagalbos, o ligoš ir 
skausmų suspaustas vaitoja: „Mano Dieve, mano Dieve, 
kam mane apleidai?!“ (Mor. 15, 34), — Bažnyčia, vyk- 
dydama Kristaus valią, neša jam pagalbą paskutinio 
Patepimo sakramentu. "Tiktai, kaip sako apaštalas šv. 
Jokūbas: „Serga kas tarp jūsų, tepavadinie Bažnyčios ku- 
nigus, ir jie tegul meldžiasi ant jo, patepdami jį aliejumi 
Viešpaties vardan; tikėjimo malda išgelbės ligonį, ir Vieš- 
pats pakels jį: o jei yra nuodėmėse, bus jam atleistos“. 

Apie tą patepimo sakramentą šiandien jums iš eilės 
sakysiu; parodysiu, kurias malones suteikia ligoniui pa- 
skutinis šv. aliejumi patepimas; būtent, I. grąžina kūno 
sveikatą, jei tai naudinga sielai; II. lengvina ligonio skaus- 
mus ir III. atleidžia nuodėmes, kurių ligonis išpažinti ne- 
begali. Klausykite visi atsidėję, nes retai kas jūsų teturi 
reikalingą paskutinio šv. aliejumi patepimo supratimą. 


sios“ adiasi ia ai a Ad 

T. Tegul Dievas visus jus geroje sveikatoje kuoil- 
giausiai laiko! Jeigu vienok jūsų kas-nors sunkiai su- 
sirgtų ir būtų mirimo pavojuje, numanau, jis nieko sau 
taip netrokštų, kaip tik veikiau pagyti, ar nors laimin- 
gos amžinasties. Rasi, prie ligonio pakviesite gydytoja; 
bet gal ir tas traukys pečiais, nebegalėdamas nieko pa- 
dėti. Nenusiminkite! Kristaus Bažnyčia, kuri buvo jūsų 
globėja nuo lopšio, neapleis jūsų lig karsto lentos. Ir 
ligoje duos jums reikalingų vaistų. Tik klausykite, ką 
sako šv. Jokūbas: „Serga kas tarp jūsų, tepavadinie 
Bažnyčios kunigus, ir jie tegul meldžiasi ant jo, patepda- 
mi jį aliejum Viešpaties vardan; tikėjimo malda išgelbės 
ligonį“. 

Štai pirmoji paskutinio šv. aliejumi patepimo sakra- 
mento malonė. Pakviestas kunigas meldžiasi, patepda- 
mas šv. aliejumi Viešpaties vardan, ir tikėjimo malda 
gelbsti, gydo ligonį. "Tame nėra nieko ypatinga. Jei 
Kristus, būdamas ant žemės, gydė ligonis, jeigu Jo pa- 
likti apaštalai paskiau Kristaus vardu darė stebuklus, 
gydydami maldaujančius sveikatos, tai dėl ko gi dabar 
neišklausytų Dievas kunigo maldos, kurią Bažnyčia lie- 
pia Viešpaties vardu kalbėti, teikiant ligoniui šitą Sa- 
kramentą. - 

„Viešpatie Dieve, — meldžiasi kunigas, suteikęs 
paskutinį patepimą, — kursai per savo apaštalą Jokūbą 
sakei: „Serga kas tarp jūsų, tepavadinie Bažnyčios ku- 
nigus ir jie tegul meldžiasi ant jo, patepdami jį aliejumi 
Viešpaties vardan; tikėjimo malda išgelbės ligonį, ir 
Viešpats pakels ji; ir jei yra nuodėmėse, bus jam atlei- 
stos“ — gydyk, meldžiamas, mūsų Išganytojau, Švėnto- 
sios Dvasios malone šito ligonio silpnybę, išgydyk jo 
žaizdas, atleisk nuodėmes, taipogi visus sielos ir kūno 
skausmus nuo jo pašalink ir pilną sveikatą gailestingai 
sugrąžink, kad tavo gailestingumo sustiprintas sugrįžtų 
prie pirmykščių priedermių“... 

Garsus gydytojas Tissot“'as, nors protestantas, daž- 
nai mėgdavęs apsakoti šitokį atsitikimą, stebėdamasis 
paskutinio šv. aliejumi patepimo galia. Gydęs jis vieną 
jauną moteriškę, kuri, nujausdama besiartinantį savo 
galą, buvusi labai nusiminusi; tas ją dar labiau baigęs; 

pagaliaus buvęs pakviestas kunigas; beveik mirštanti 
priėmusi paskutinį šv. aliejum patepimą; po to visai nu- 
siraminusi. Ant rytojaus, atėjęs gydytojas, radęs ją 
daug geresnę ir, neilgai trukus, pagijusi... 

Ne vienatinis tas atsitikimas išgyti, priėmus pasku- 
tinius sakramentus. Kai žmogus visai nusiramina, tuo- 
kart ir vaistai geriau veikia. Gal nerasi kunigo, kurs ne- 
būtų matęs, jog ligonis, kartais jau gydytojų apleistas, 
priėmęs paskutinį patepimą, pasijuto geriau ir visai iš- 
gijo! Gal ne vieną panašų atsitikimą jūs patys žinote. 
Todėl nesuprantu, iš kur tarp katalikų galėjo rastis baisi 
nuomonė, kad paskutinio patepimo sakramentas mirtį 
priartinąs, jog, kas ji priimąs, turįs būtinai mirti. 

Bažnyčia stačiai moko, jog tas sakramentas grąžina 
kūno sveikatą — „jeigu tai naudinga sielos išganymui“. 
' Kai Dievas mato, kad žmogus, ilgiau gyvendamas, dėl 
naujų nuodėmių gali pražudyti savo sielą, dabar nusitei- 
sinusį, pašaukia ji pas save; juk ne malonė, o bausmė 
būtų šitokiuose  atsitikimuose gyvenimo  pailginimas. 
Kad ne visados pagyja ligonis, kaltas ir žmogus: neprii- 
ma to sakramento su gyvu tikėjimu, tvirta viltimi, pasi- 
duodamas Dievo valiai. Kartais pašaukia kunigą, kada 
jau ligonyje maža tėra gyvybės, kuomet jau reikia beveik 
iš numirusių prikelti. Pagaliaus, žmogus yra mirtingas; 
kada-nors turi mirti; nuo to nėra vaisto: nuo mirtelės nė- 
ra žolelės! į 

Kam-nors susirgus, dažnai giminės nesigaili rūpes: 
čio, lėšų, kuogreičiausiai pakviesti gydytojui. Labai rei- 
kalingas daiktas šauktis gydytojo, kad vaistais gelbėtų li- 
gonį. Bet reikia nepamiršti kunigo, dvasiško gydytojo, 
kurį liepia kviestis apaštalas šv. Jokūbas, sakydamas: 
„Serga kas tarp jūsų. tepavadinie Bažnyčios kunigus, ir 
jie tegul meldžiasi ant jo, patepdami jį aliejum Viešpa- 
ties vardan; tikėjimo malda išgelbės ligonį, ir Viešpats 
pakels jį“... 


II. Nors kūno sveikatą ne visados grąžina šv. alie- 
jumi patepimas, tačiau neabejotinas daiktas, kad ligonis 
gauna tuo sakramentu skausmų palengvinimą, bent nuo- 
stabią sopuliuose kantrybę ir atsidavimą Viešpaties va- 

liai. Šitą paskutinio patepimo malonę šv. Jokūbas iš- 
reiškė tais žodžiais: „Viešpats pakels jį“, palengvins jam 
kentėti skausmus. 

Baisi mirimo valanda! Juk ir sveikam, atsiminus 
ją, baugu darosi: ką besakyti apie tokią padėtį, kada ligo- 
nis nustoja pajėgų, kad jaučia besiartinantį savo galą. 
kada viena koja tarytum stovi jau aname pasaulyje, kada 
kartas nuo karto, kaip žaibas, suplieskia mintis apie tei- 
singą Dievo teismą, kurs atiduos kiekvienam, žiūrėdamas 
jo darbų, kada sąžinė, nekartą ilgai miegojusi, atbunda, 
kada viso gyvenimo nuodėmės, kaip koks kalnas, stojasi 
akyse ir, rodos, savo sunkumu prislėgs jį... Visa tai be ga- 
1o žmogu kankina ir taip jau ligos, skausmų, sopulių sus- 
paustą. Tokioje valandoje reikia ypatingos Dievo malo- 
nės, kad ligonis nenusimintų. 

/ Tiesą pasakius, ne tiek baisi pati mirtis, persiskyri- 
mas dvasios su kūnu, kiek neramumas, kas bus, mirus, 
kur dėsis siela? Tai baimei pašalinti — kunigas išklauso 
ligonio išpažinties, duoda išrišimą, patepa šv. aliejumi 
penkis kūno. pojūčius, kurie paprastai esti tarsi nuodėmių 
priemonės, akis, ausis, lūpas, rankas, kojas; maldauja: 
„Per tą šventą patepimą ir geriausį savo gailestingumą, 
1egul atleidžia tau Viešpats, ką tik regėjimu, girdėjimu. 
pauostymu, paragavimu, palytėjimu, eisena nusidėjai“,— 
teikia pilnuosius atlaidus; duoda ligoniui Švenčiausį Sak- 
ramentą, sakydamas: „Imk kelionei maistą, Kristaus 
Kūną ir Kraują, kurs tesergi tave nuo pikto priešo ir te- 
nuveda į amžinąjį gyvenimą“. 


Visa tai nuramina žmogų, įkvepia je jam viltį, pasitikė- 
jimą Dievo gailestingumu, sumažina mirties baimę, kar- 
tais ją padaro net pageidaujamą; ne vienas, tarytum sto- 
vėdamas amžinasties prieangyje, nekantriai laukia dan- 
gaus skliautų atsidarant, geidžia jau apleisti žemę, aša- 
rų pakalnę, — „trokšta mirti, — kaip sako šv. Povilas, 
—ir būti su Kristumi“ (Pil. 1, 23). Taip tai paskutinis šv. 
aliejumi patepimas mažina skausmus, priduoda sopuliuo- 
se kantrybės; ir žmogus, persiskirdamas su šiuo pasauliu, 
jeigu kalbėti nebegali — mintyje, rasi, kartoja šv. Jeroni- 
mo žodžius: „„Nežinojau. kad taip saldu mirti“. 

" Kitaip ir būti negali: Nerami sąžinė net ir sveiką žmo- 
gų labai prikankina, neduoda ramumo, naktį neleidžia 
sumerkti akių. Nutildžius tą nuožmų kirminą, per pasku- 
tinius Sakramentus, ir silpniausias kūnas turi pajusti 
palengvinimą. Taip įvyksta šv. Jokūbo žodžiai: „Viešpats 
pakels jį“, palengvins jam ligoje, o jei yra nuodėmėse. 
bus jam aitleistos. 

III. Pasakvsiu dar apie trečią paskutinio patepimo 
sakramento malonę, kurią mini Apaštalas tais žodžiais: 
„O jei yra nuodėmėse, bus jam atleistos“. Tiesa, nuodė- 
mėms atleisti Kristaus yra įstatytas atgailos sakramentas; 
užtat kunigas, prieš suteikiant paskutinį šv. aliejumi 
patepimą, klauso ligonio išpažinties. Bet kiek! esti atsitiki- 
mų, kada ligonis, ligos suspaustas, nebegali, kaip reikiant, 
suskaityti savo nusidėjimų, kartais visai nebegali kalbė- 
ti, nors ir norėtų nuodėmes išpažinti? Ar dėl to jis nustos 
Dievo gailestingumo? 

Teapsaugo Viešpats kiekvieną ligonį nuo tokios min - 
ties! Tokiose aplinkybėse, kai žmogus išpažinties atlikti 
nebegali, turi gelbėti save tobulu gailesčiu; bet ir jis yra 
sunku sužadinti. O per paskutinį šv. aliejumi patepimą 
visos nuodėmės esti atleidžiamos, jei tik ligonis, kiek 
galėdamas, gailisi, turi bent kokį, kad ir netobulą, gailes- 
tį. Taip tai ligonis, išpažinties atlikti nebegalįs — „„jei 
yra nuodėmėse, bus jam atleistos“. 

Atgailos sakramentu nuodėmės atleidžiamos, bet 
pasilieka nusidėjimų pasekos. Kas sunkiai sirgo, — žino. 
kiek laiko žmogus būna silpnas po ligos, kaip reikia sau- 
gotis, kad neatkristų atgal. Štai ligos vaisiai! Jūs, kurie 
ilgiau gulėjote, paleistuvystės, girtuoklystės, neapykan- 
tos nuodėmėse... nors išpažinote jas kunigui, gavote išri- 
šimą, žinote, kaip buvote paskiau silpni, kaip labai palin- 
kę į senus papročius, kaip sunku buvo pergalėti pagun- 
dos, kad vėl neinbristumėt į senovės purvus. Kiekviena, 
labiausiai mirtingoji nuodėmė, tai tarsi piktažolė su 
didelėmis šaknimis, giliai įleistomis į žmogaus širdį. 
Nukirsk stiebą, — šaknys vėl išleis naujas atažalas. 

Geriausias vaistas nuo tų nuodėmių pasėkų yra pas- 
kutinis šv. aliejumi patepimas. Kada žmogus jį vertai 
priima, pikti palinkimai mažėja, valia sustiprėja, ji drą- 

siau kovoja ir lengviau nugali piktosios dvasios pagundas. 
Velnias, jei visumet, ano šv. Petro žodžių: „aplink eina 
kaip kriokiąs liūtas, ieškodamas, ką prarytų“ (I Petr. 5, 
8), tai labiausia mirimo valandoje, nuo kurios pareina 
nelaimingoji ar laimingoji amžinastis; tada su dvejopu 
įnirtimu ligonį puola, rūpinas neišleisti jo iš savo rankų 
vpač tos sielos, kuri jam ilgai tarnavo. Patys kūno są- 
nariai, per kuriuos paprastai gundo piktan, priėmus pas- 
kutinį šv. aliejumi patepimą, baisūs darosi piktajai dva- 
siai, nes pažymėti kryžiumi — Kristaus pergalėjimo žen- 
klu. 


* a 


Toks tai, mieli Klausytojai, Bažnyčios mokslas apie 
paskutini «šv. aliejumi patepimą.  Numanysite dabar, 
kiek malonių, ar tai sielos, ar tai kūno žmogus nustoja, 
kada ligos suspaustas neima to šv. sakramento. Suprasi- 
te, kaip naudingas, o kartais ir būtinai reikalingas pasku- 
tinis aliejumi patepimas ypač tiems, kurie staiga nustoja 
žado, nebegali nuodėmių išpažinti. 

Tokiame atsitikime, jei ligonis nesužadintų savyje 
tobulo gailesčio, — turėtų eiti prapultin. Tas gi sakra- 
mentas esti ligoniui didelė pagalba, nes per tą šventą 
patepimą ir geriausį savo gailestingumą Viešpats jam 
atleidžia, kuo tiktai jis nusidėjo. Todėl „serga kas tarp 
jūsu, tepavadinie Bažnyčios kunigus, ir jie tegul meldžia- 
si ant jo, patepdami jį aliejumi Viešpaties vardan; ti- 
kėjimo malda pagelbės ligonį, ir Viešpats pakels jį, o 
jei yra nuodėmėse, — bus jam atleistos“. 

Giedame suplikacijoje: „Nuo staigios ir netikėtos 
mirties, saugok mus, Viešpatie!“ Tuo tarpu, jei ką-nors 
Dievas aplanko sunkia liga, nustoja ligonis žado, svei- 
kieji dėl tinginystės, ar tai nesupratimo sakote: Kam 
kunigą bevarginti, kad ligonis nebešneka? Taip žmogus 
miršta be šv. paskutinio patepimo sakramento. Sakyki- 
te, ar ne vistiek-pat, kaip kad jis numirtų staigia mirti- 
mi? Ant keno, jei ne ant jūsų sąžinės puls atsakymas 
už jo sielą, jei ligonis buvo nuodėmėse ir jos nebuvo jam 


:, atleistos. ' 

Ne kartą klausiate patį sergantį, ar jam reikia kuni- 
go? Ligonis nenusimano; sako, palauksiąs iki rytojaus; 
jei nepasidarysią geriau, tuomet parvešią; tuo tarpu ryt 
dienos nesulaukia, miršta be kunigo; ir stovi per am- 
žius metrikų knygose parašyta: „Mirė tas ir tas, neaprū- 
pintas šv. sakramentais; paliko tokią pačią, tokius ir to- 
kius vaikus...“ kurie jam neatidavė paskutinio patarna- 
vimo, kaip pridera katalikams. Kas ir nenorėtų prisi- 
imti kunigo, namiškių priedermė prikalbėti ligonis, kad 
nesiskirtų su šiuo pasauliu, nesustiprintas sakramentų 
malonėmis. 

Jūs, sveiki, rūpinkitės ligoniais; bet ir savęs nepa- 
mirškite. Maldaukite Dievo laimingo mirimo, bet ir do- 
ru gyvenimu pelnykitės gerą mirtį, nes, anot priežodžio: 
„Koksai gyvenimas, toks ir mirimas“. Kiek kartų išgir- 
site kitą sergant, paklauskite save: Ką daryčiau, jeigu 
būčiau ligonis? Ar galėčiau ramiai mirti? Kur ding- 
čiau, jei be sakramentų staiga reikėtų stoti Dievo teis- 
man? „Būdėkite tat, nes nežinote nei dienos, nei valan- 
dos“ (Mat. 25, 13); tik tie „palaiminti numirusieji, kurie 
miršta Viešpatyje“ (Apr. 14, 13). Amen. 


Kunigystė. 


„Tegul žmonės žiūri į mus, 
kaip į Kristaus tarnus ir Dievo 
paslapčių teikėjus“. (I Kor. 4, 1). 


Brangiausias mūsų Išganytojas per paskutinius tre- 
jus metus savo gyvenimo žemėje mokė žmones išgany- 
mo kelių ir teikė jiems visokių, kaip dvasios, taip ir kū- 
no gėrybių. Pagaliau kruvina savo kančia ir mirtimi 
ant kryžiaus pergausiai atlygino įrūstinto Viešpaties tei- 
sybei už nusidėjėlių kaltes, nupelnė nusikaltusiems Jo- 
jo malones; įsteigė šv. sakramentus, Dievo malonių šal- 
tinius. 

Kitų sakramentų skaičiuje įstatė kunigystę; ja iš- 
rinkti žmonės gauna galios mokyti kitus, teikti jiems sa- 
kramentus, dalyti žmonėms nupelnytas Kristaus malo- 
nes. Užtat ir sako apaštalas šv. Povilas: „Tegul žmonės 
žiūri į mus, kaip į Kristaus tarnus ir Dievo paslapčių teikė- 
jus“. Kad visi, kaip reikiant, suprastumėt kunigystės sa- 
kramentą, šiandien sakysiu jums I. apie kunigystės įstei- 
gimą, II. jos vertę ir III. apie žmonių kunigams prie“. 
dermes. , 

I. Kaip geras tėvas, persiskirdamas su mažais savo 
vaikais, paskiria jiems globėjus, taip ir Kristus „Geras 
Ganytojas“, — žengdamas dangun, apleisdamas numylė- 
1as savo aveles, už kurias kentėjo, kraują liejo, net gal- 
vą paguldė, -— joms toliau prižiūrėti paliko ant žemės 
savo vietininkus, apaštalus. Pats juos išrinko, trejus me- 
tus laikė prie savęs, įkvėpė jiems dievišką savo mokslą, 
liepė ji toliau platinti, suteikė jiems tą pačią galią, ko- 
kią pats turėjo. ; 

Taip, prieš savo kančią per paskutinę vakarienę vi- 
sagaliu savo žodžiu pavertė duoną ir vyną savo Kūnu ir 
Krauju, įstatė Švč. Sakramentą ir šv. mišias; o sakyda- 
mas apaštalams: „Tai darykite mano atsiminimui“ (Luk. 

22, 19), davė jiems galios paversti duoną ir vyną Kri- 
staus Kūnu ir Krauju, laikyti šv. mišias. Toliau, jau po 
savo iš numirusių atsikėlimo Kristus, apsireiškęs apašta- 
lams: „Kvėpė į juos ir jiems tarė: Imkite Šventąją Dva- 
sią: kam nuodėmes atleisite, tam jos atleistos, ir kam 
sulaikysite, jos sulaikytos“ (Jon. 20, 22). 

Šitais žodžiais suteikė Kristus apaštalams galios 
žmonėms atleisti nuodėmes.  Pagaliaus, prieš pat savo 
žengimą dangun apaštalus įgaliojo mokyti žmones, teikti 
šv. sakramentus, sakydamas: ,„Man duota visa valdžia 


danguje ir žemėje. Eikite tat ir mokykite visas tautas, . 


krikštydami juos vardan Tėvo ir Sūnaus ir Šventosios 
Dvasios, ir mokydami juos laikyti visa, ką tik esu jums 
įsakęs. Tr štai aš esu su jumis per visas dienas iki pa- 
saulio pabaigai“ (Mat. 28, 18—20). 

Aiškus tat daiktas: Apaštalai, kaip sako šv. Povilas: 
„Kristaus vietoje pasiuntinių pareigas“ ėjo, Išganytojui 
dangun įžengus (II Kor. 5, 20). Kadangi dieviškasis Mo- 
kytojas apaštalams pranešė jų mirti (Jon. 16, 2), o dva- 
siškija žmonių išganymui reikalinga yra visados, leido 
Kristus apaštalams savo vietoje palikti kitus dvasiškius: 
vyskupus ir kunigus. Užtat tuojau po Išganytojo dan- 
gun įžengimo Judo vieton apaštalai išrinko šv. Motiejų, 
pavadinę ji dvyliktuoju apaštalu. 

Skaitome Šventajame Rašte, apaštalai meldėsi: 
„Kad imtų vietą šitos tarnystės ir apaštalystės nuo ku- 
rios atpuolė Judas, kad eitų į savąją vietą... ir jis (Mo- 
tiejus) buvo priskaitytas prie vienuolikos apaštalų“. (Ap. 
D. 1, 26). Vėliau apaštalai įšventino vyskupais Antijo- 


kijos mieste šv. Povilą ir Barnabą. Apaštalams tarnau-. 


jant Viešpačiui, — „Šventoji Dvasia jiems tarė: išskirki- 
te man Saulių ir Barnabą darbui, kuriam Aš juos pava- 


dinau; tuomet jie pasninkojo, meldėsi, dėjo ant jų ran-. 


kas ir juos išleido“ skelbti Evangeliją (Ap. D. 13, 2). 
Išsiskirstę po visa pasaulį, apaštalai matė, patys vi- 
sų žmonių neišmokysią; dėl to eidami per miestus, kur 


tik žmonių saujelę patraukė prie Kristaus mokslo, šven- ' 


tė jiems vyskupus ar kunigus. Skaitome Apaštalų Dar- 
buose. kad, eidami per įvairius kraštus, skelbė Evangeli- 
ją; kur tik įtikėjo daugiau žmonių, steigė parapijas — 


LŽ 

„Pastatė jiems kiekvienoje bažnyčioje kunigų“ —- patys 
keliavo toliau mokyti žmones (Ap. D. 14, 22). Apašta- 
las šv. Povilas, sukvietęs Miletan iš Efezo ir apylinkės 
„bažnyčios vyresniuosius“, juos šitaip įspėjo:  ,„Žiūrė- 
kite patys savęs ir viso būrio, kuriame Šventoji Dvasia 
pastatė jus vyskupais valdyti Dievo Bažnyčios“ (20, 28). 

Apaštalai stengėsi taipgi, kad, jiems dar tebegyve- 
nant, jų pašvęstieji vyskupai kitus švęstų. Savo moki- 
niui Titui, Kretos salos vyskupui, rašė šv. Povilas: 
„Tuo tikslu aš palikau tave Kretoje... kad įstatytumei 
miestuose vyresniuosius“ (I Tit. 1, 5); Ezefo gi vyskupui 
Timotiejui taip įsakė: „Nelaikyk nieku tavyje esančios 
malonės, kuri tau duota... kunigų rankų uždėjimu“ 
(I Tim. 4, 14); vienok toliau priduria: „Rankų niekam 
veikiai neuždėk. ir nedalyvauk svetimose nuodėmėse““ 
(I Tim. 5, 22). 2 

Taip, laikui slenkant, vieni vyskupai šventė kitus, 
kiti trečius, treti ketvirtus ir taip toliau. "Taip nuo-pat 
Kristaus laikų nepertraukta eile eina viena po kitos kar- 
tos vyskupų ir kunigų, ir eis per visus amžius. Tokiu 
būdu vyksta Kristaus žodžiai, tarti apaštalams: „Štai 
Aš esu su jumis per visas dienas iki pasaulio pabaigai“. 

II. „Rankų niekam veikiai neuždėk“, — įsakė apa- 
štalas šv. Povilas vyskupui Timotiejui. Bažnyčia, ži- 
nodama, kaip didelės ir sunkios yra kunigystės prieder- 
mės, kuri to sakramento vertė, niekad ūmai niekam jo 
nesuteikdavo. Tam tikslui vyskupų priežiūroje, yra 
įsteigtos tam tikros mokyklos, vadinamosios seminari- 
jos; jose jaunikaičiai, klierikai, per kelerius metus ruo- 
šias į kunigus, bando savo pašaukimą, lavinasi doriškai, 
igyja tam tikrą, reikalingą kunigams mokslą, rengiasi 
Dievui ir žmonėms tarnauti. 

Bažnyčia kunigystėn veda net per septynis laips- 
nius. Iš pradžios vyskupas klierikui duoda vadinamą- 
ją tonsūrą; prakerpa pakaušyje karūnėlę; per, tai jį at- 
skiria nuo pasaulinių žmonių ir priskiria prie dvasiški- 
jos. Toliau suteikia keturis mažesniuosius šventimus. 
paskirdamas jam ivairias pareigas bažnyčioje ir prie al- 
toriaus, kunigui mišias laikant. Keturių mažesniųjų 
šventimų klieriko Bažnyčia dar nesuriša valios ant vi- 

sados; jeigu pasijunta nepašauktas esąs kunigystėn, — 
gali pasimesti. Bet kai klierikas priima  padijakonio 
šventimą, suvaržo save apžadais lig gyvos galvos. 
Padijakonis vyskupo švenčiamas dijakonu, tai yra kuni- 
go pagelbininku šventuose darbuose. . 


Gal kada-nors vasarą per atlaidus teko matyti, kaip. 
įvairių laipsnių klierikai, tam tikrais rūbais apsirėdę, 
iškilmingai tarnauja kunigui mišiose; tada jie atlieka 
Bažnyčios jiems paskirtą darbą. Be to, gal matėte dva- 
siški, kurs nelaiko šv. mišių, neklauso išpažinties, bet 
sako pamokslus, dalyja Švenč. Sakramentą, krikštyja su 
stula, permesta per kairiąji petį, surišta po dešinės paža- 


sties; rasi nežinojote, kas jis per vienas: — tai dijako- 
nas. Tokius dijakonus, „gero liudijimo, Šventosios Dva- 
sios ir išminties pilnus vyrus“, — kaip skaitome Šven- 


tajame Rašte, šventė apaštalai sau padėti (Ap. D. 6, 3): 
tarp jų garsiausias buvo šv. Steponas, pirmas už Kristų 
kankinys.  Dijakonai, pašvęsti kunigais, gauna galios 
atleisti žmonėms nuodėmes, šv. mišias laikyti. 


Pagalvokite gerai! Kunigas gali žmonėms atleisti 
nuodėmes. Kaip Kristus kitados apaštalams, taip da- 
bar vyskupas švenčiamam kunigui sako: „Imk Šventą- 
ją Dvasią, kam nuodėmes atleisi, tam jos atleistos, ir 
kam sulaikysi, jos sulaikytos“. Rodos, čia nieko ypatin- 
ga; bet pagalvokite giliau! Vieną kartą Kristus tarė tū- 
lam žmogui: „Pasitikėk, sūnau, tavo nuodėmės tau at- 
leidžiamos“ (Mat. 9, 2); žydai piktinosi, manydami Kri- 
stų piktažodžiaujant, nes vienas Dievas tegalįs nuodė- 
mes atleisti. Supraskite! Tą galią, priklausančią vie- 
nam Dievui, Kristus teikia kunigams.  Nusidėjote Die- 
vui, pakliuvote piktosios dvasios vergovėn; kas jus ne- 
laimingus išlaisvins, kas permaldaus įrūstintą Dievo tei- 
sybę?  Šaukitės dangaus Šventųjų, net pačios Dievo 
Gimdytojos, ir tai nieko nepadės! Pulkite prie kunigo, 
išpažinkite jam savo nusidėjimus su gailesčiu, noru pa- 
sitaisyti! Kunigas tars: „Aš tave išrišu iš tavo nuodė- 
mių vardan Tėvo ir Sūnaus ir Šventosios Dvasios“, — 
būsi paliuosuotas nuo savo nors didžiausių nedorybių. 
liksi teisus Viešpaties akyse. 

Didesnės galios, vodos, ir būti nebegali. Bet klau. 
sykite: Kunigas gali šv. mišias laikyti! Švenčiamam ku- 
nigui, vyskupas paduoda pateną ir kieliką, sakydamas: 
„Imk galios laikyti mišias už gyvus ir mirusius“. Kuni- 
gas daro kasdien tai, ką Kristus padarė per paskutinę 
Vakarienę. Todėl ir sako vienas alkas „Kunigas 
yra tai antras Kristus“. Per mišias kunigas paima duo- 
ną ir vyną, taria Visagalio Kristaus žodžius: „Tai yra 
Mano Kūnas; tai yra Mano Kraujas“, — duona ir vynas 
virsta Viešpaties Jėzaus Kristaus tikru Kūnu ir Krauju. 
Gana ištarti tie paslaptingi žodžiai, pasidaro neapsako- 
mas stebuklas; Dievo Sūnus, sėdis Dievo Tėvo Vi- 
sagalio dėšinėje, tarsi klausydamas kunigo,  nužengia 
iš dangaus ant altoriaus. „Žodis tampa kūnu ir gyvena 
tarp mūsų“. Kartą tik gimė Kristus Betliejaus kūtelėje: 
o mūsų bažnyčiose tiek sykių atsikartoja Išganytojo įsi- 
kūnijimo paslaptis, kiek kartų kunigas laiko šv. mišias. 
Kiek sykių kunigas ištaria tuos paslaptingus Išganytojo 
žodžius: „Tai yra Mano Kūnas, tai yra Mano Kraujas“, 
tiek kartų Visagalis atsiduoda kunigui, silpnam žmogui, 
kurs ką nori, tai su juo daro: „ima pats ir dalyja ki- 
tiems“. 

„Kaip gi vertas garbės kunigo pašaukimas, — sa- 
ko šv. Augustinas, — kunigo rankose kartojasi Dievo 
Sūnaus Isikūnijimo paslaptis!“ Užtat nėra ko stebėtis 
šv. Pranciškum Asyžiečiu, kurs, būdamas dijakonu, bi- 
jojo švęstis kunigu ir sakydavo: „Jei sutikčiau drauge 
kunigą ir angelą, pirmiau atiduočiau garbę kunigui, pas- 
kiau pagerbčiau angelą“. Gražiai pasakė ciesorius Ba- 
zilius savo sūnui Leonui: „Gerbk Bažnyčią, kaip moti- 
ną, dvasiškius, kaip tėvus; nes garbė, kurią kunigui ati- 
duodi, tenka Dievui. Kadangi tu nori, kad dėl tavęs gerb- 
tų ir tavo ministerius, tai teisingas daiktas, kad ir tu dėl 
Dievo gerbtum ir pagarboje laikytum kunigus“. Klausy- 
kite šitų žodžių visi, mokykitės vertinti kunigus. „Te- 
gul žmonės žiūri į mus, kaip į Eiatjus tarnus ir Dievo 
paslapčių teikėjus“. 


III. Liesdamas žmonių - pareigas kunigams, neieš- 
kosiu sau tuščios garbės, nė savo luomui pagyrimo. 

Noriu tik parodyti, kas dvasiškijai vertai priklauso nuo 
žmonių. Dievas įsakė gerbti tėvus, kurie jums davė 
gyvybę, jus peni, dengia. Dar labiau turite gerbti dva- 
siškuosius tėvus.  Gimdytojai pagimdė jus pasauliui; 
kunigas atgimdė juos krikštu, Dievui, peni jus angelų 
duona, Švenč. Sakramentu, nupuolusius pakelia per at- 
gailos sakramentą, dengia nuo Dievo rūstybės savo mal- 
domis, kasdien kalbėdamas poterius apie pusantros va- 
landos ir tai už visus; kai ką liga paguldo, kunigas neša 
paskutinę paguodą kiekvienoje valandoje, ar naktį, ar 
dieną, nežiūrėdamas, ar lyja, ar sninga, ar šilta, ar šalta; 
nekartą patsai krinta, kaipo limpančių ligų auka. Ne 
vienas kunigas gali su gryna sąžine pasakyti, kaip apaš- 
talas šv. Povilas: „Visiems visa pasidariau, kad visus 
išgelbėčiau“ (I Kor. 9, 22). „Geras kunigas, — anot pra- 
našo Malakijo betariant, — yra Dievo galybių angelas“ - 
(2, 7). Tikrai, neperdėjus galima pasakyti, kad kunigas 
esti angelas-sargas, kurs sergi jus nuo lopšio lig karsto 
lentos, dar ir anapus kapo savo maldose ir šv. Mišiose 
numirusius atmena. 

Dabar spręskite patys, ar gi neverta gerbti, mylėti 
kunigų vien tik dėl tų geradarybių, kurias gaunate per 
juos iš Dievo. Užtat ir sako šv. Povilas: „,Meldžiame 
jus, broliai, pripažinti tuos, kurie darbuojasi jūsų tarpe; 
jie yra jūsų vyresnieji Viešpatyje ir duoda jums įspėji- 
mu. Laikykite juos didesnėje meilėje dėl jų darbo; gy- 
venkite su jais taikoje... drauskite neramiuosius“ (Tes. 
5, 12—14). „Kunigai, kurie yra geri viršininkai, tebūna 
laikomi vertais dvigubos pagarbos, ypač tie, kurie dar- 
buojasi žodžiu ir mokinimu“ (I Tim. 5, 17). Ne tik ką, 
gerbkite ir tokį kunigą, kurs patsai savęs nemoka gerbti. 

Nelaimė kunigui, kurs, užuot buvęs, anot Šv. Rašto, 
„Žemės druska... pasaulio šviesa“ (Mat. 5, 13), kartais 
esti „užsigavimo akmuo ir papiktinimo uola“ (I Petr. 
2, 8). Bet, deja, ir jums, kurie per akinius ieškote dė- 
mių ant kunigo sutono, kurie, pamatęs silpnybę, kurios, 
kaip žmogus, gal išvengti negalėjo, šlovę plėšiate, ap- 
kalbinėjate. Čia pravers paminėti pirmojo krikščionies 
ciesoriaus Konstantino žodžiai: „Jei pamatyčiau puolusį 
kunigą, pridengčiau jį karališku savo rūbu“. Ir jūs ne- 

darykite, kaip Kamas, kurs išjuokė girtą gulintį savo 
tėvą; bet verčiau sekite Semą ir Jafetą, kurie jį uždengė. 
Ir jūs, pamatę savo dvasiškąjį tėvą, netaip kartais besi- 
elgiantį, kaip jo pašaukimas reikalauja, netaukškite-ne- 
pliaukškite visam pasauliui, geriau pasimelskite, kad 
pats Dievas ji savo malone suturėtų nuo pikta. Jeigu 
nė vienam žmogui neleista šlovės plėšti, dar labiau — 
savo dvasiškiems tėvams; jiems Kristus pasakė: „Kas 
jus niekina, — mane niekina“ (Luk. 10, 16). 

Neginčyju, yra negerų kunigų; bet dėl vieno — ant- 
ro... blogo kunigo neniekinkite visos dvasiškijos. Gra- 
žiai rašo šv. Augustinas: „Adomo šeimoje buvo Kai- 
nas, kurs brolį nužudė; Nojaus giminėje buvo Kamas, 
kursai tėvą išjuokė; Dovido šeimynoje Absalonas maištą 
sukėlė prieš tėvą; net ir Kristaus apaštalų skaičiuje bu- 
Judas-išdavėjas. Kas vienok drįs niekinti patrijarkus. 
apaštalus dėl to, kad atsirado tarp jų nevertų“. Užtat 
nesekite mūsų neva pirmeivių rašytojų, kurie, aprašę 
vieną-kitą kokį-nors negirtiną, kartais dar iškreiptą, 
perdėtąjį atsitikimą, triūkšmingai šaukia: „Štai mūsų 
kunigai, tai mūsų dvasiškija!“ 

Kas nepažįsta Lietuvos kunigų, gyvenantys užsie- 
nyje, skaitydami kai kuriuos lietuvių laikraščius, Die- 
vas žino. ką gali manyti apie lietuvius kunigus. Nege- 
ras vieno pasielgimas įpuola tariamiems pirmeiviams 
akysna, tuo tarpu nemato daugybės gražių, dorų pavyz- 
džių. Dėl ko, žinodami vieną nupuolusią mergaitę, vie- 
ną brangininką gydytoją, vieną sukčių advokatą, vieną 
girtuoklį inžinierių... nešaukia: Štai lietuvaitės. mergaitės! 
Ot lietuviai gydytojai, šit Lietuvos advokatai, inžinie- 
riai!... Juk kunigas toks-pat žmogus, kaip ir kiti. Kas 
ypatinga, kad geri žmonės kitų nešmeižia; teršimas tai 
piktų žmonių darbas. Išganytojas sako: „Neteiskite, kad 
nebūtumėt teisiami, nes kokiu teismu teisiate, tokiu ir 
būsite teisiami... Kam gi tu matai savo brolio akyje 
krislą, ir nematai rąsto savo akyje? Veidmainy, pirma 
išmesk rąstą iš savo akies, o paskui matysi, kaip išmesti 
krislą aš tavo brolio akies“. (Mat. 7, 1—5). 

Ne tik gerbti, reikia dar kunigų klausyti. Kristus 
stačiai pasakė: „Kas jūsų klauso. tas manęs klauso“ 
Vad. sak., 16. 

"(Luk. 10. 16). Kunigai skelbia ne savo prasimanymus; 
bet paliktą Išganytojo mokslą. „Mes einame pasiunti- 
nių priedermes, Kristaus vietoje, lyg kad Dievas ragintų 
per mus; mes maldaujame Kristaus vardu: susiderinki- 
te su Dievu“ (II Kor. 5, 20). Su širdies skausmu reikia 
pripažinti, kad mūsu laikais jau nebetaip klausoma ku- 
nigų. Šiandien tikrai įvyksta, ką kitados yra pranaša- 
ves apaštalas šv. Povilas: „Ateis laikas, kad jie nepakęs 
sveiko mokslo, bet eidami savo troškimais, surinks sau 
mokytojų krūvą, kaip jiems ausys niežti, ir nusigrišis 
nuo tiesos; grišis gi prie pasakų“ (II Tim. 4, 2—4). 

Tegul koksai-nors neprašytas mokytojas, atsistojęs 
ant statinės, pasakys pamokslėlį, skelbs nebūtus daiktus, 
beveik visi klausys. jam pritars. Kunigas dėsto šven- 
tas tikėjimo ir dorovės tiesas, nė vienas pasako: Jis taip 
turi sakyti, kitaip ir negali būti; o jei ką-nors rūsčiau 
įspės: girtuoklį, paleistuvi ar ką kitą, blogai gyvenantį, 
tai supyks ir, jei nedrįs pasakyti. tai bent manys: Kas. 
jam darbo, kiekvienas už save atsakys prieš Dievą; ži- 
nau, ką darąs; aš irgi turiu protą, įspėjimų nereikalau- 
ju; kitas dar mėgina keršyti drąsuoliui-kunigui, tarsi tas 
beprotis, puoląs gydytoją, tartum skęstąs šuo, griebiąs 
už rankos tam, kuris jį nori gelbėti. 

Kunigas, nežiūrint to, turi sakyti, jei ką pikta ma- 
to. Šventasis Raštas jam aiškiai įsako: ,„Kentėk, kaip ge- 
ras Kristaus Jėzaus kareivis“ (II Tim. 2, 3). „Skelbk 
žodį, nesiliauk laiku ir nelaiku; įrodinėk, ragink, bark 
visu kantrumu ir mokinimu... Tu būk budrus, kentėk vi- 
sokius vargus, dirbk evangelisto darbą, eik savo tarnystę“ 
(II Tim. 4, 2—5). „Tai kalbėk, ragink ir bark visu 
rimtumu; nė vienas teneverčia tavęs nieku“ (Tit. 21 15). 
Skauda kunigui širdį, kad jį niekina. kad geriausius jo: 
norus neteisingai aiškina, kad jo darbas neduoda laukia- 
mų vaisių... Bet tai nesumažins jo pasiryžimo; priešin- 
gai, dar didesniu karštumu jis griebsis darbo... 

Paklausykite vienok šv. Povilo. kurs meldžia visus: 
„Klausykite savo vyresniųjų ir būkite jiems pasidavę; 
nes jie būdi, kaip tie, kurie duos apyskaitą už jūsų sie- 
las, kad jie tai darytų su džiaugsmu ir nedūsaudami, nes 
tai nebūtų jums naudinga“ (Žyd. 13, 17). Klausykite net 

ir tų kunigų, kurie dėl savo silpnybės patys nedaro, ką 
kitiems įsako, nes ir jie viešai Kristaus mokslą skelbia. 
Čia galima pritaikint Kristaus žodžiai, ištarti apie farizie- 
jus: „Visa ką tik jie jums sako, laikykite ir darykite; 
bet nesielkite, kaip jie elgiasi; nes jie sako ir nedaro“ 
(Mat. 23, 3). 

Pagaliaus reikia žmonėms melstis už kunigus. „Pa- 
galiau, broliai, melskitės už mus, kad Dievo žodis skly- 
stų ir būtų garbinamas, kaip ir pas jus; kad ir mes bū- 
tumėm paliuosuoti nuo įkyrių ir piktų žmonių; nes ne 
visi turi tikėjimą“ (II Tes. 3, 1). Visi reikalingi (Dievo 
malonės, labiausia kunigai. Savo maldomis palengvin- 
kite jiems tą sunkią naštą, išmelskite jiems pamaldumą, 
uolumą, ištvermę, kad savo pareigas galėtų vertai eiti 
savo ir pavestų jų globai sielų naudai, — nes anie būdi, 
kaipo duosiantieji apyskaitą už jus, kad tai jie darytų 
su džiaugsmu ir nedūsaudami. „Broliai, melskitės už 
mus, kad Dievo žodis klystų ir būtų garbinamas!“. 


2 


* * 


Baigiu apaštalo šv. Povilo žodžiais: .„Maldauju jus, 
broliai, per mūsų Viešpatį, Jėzų Kristų ir per Šventosios 
Dvasios meilę padėti man įūsų maldomis už mane pas 
Dievą... kad mano patarnavimo atnaša patiktų... šven- 
tiesiems, kad aš Dievo valia ateičiau su džiaugsmu pas 
jus ir su jumis atsigaivinčiau. Ramybės gi Dievas te- 
būnie su jumis visais. Amen“. 

) (Rym. 14, 30—233). 


Moterystė. 


Moterystė yra didelis sakramen- 
tas (Ep. 5, 32). 

Nuostabus daiktas! Žmonės, imdami kitus sakra- 
mentus, ypač kunigystę, atsargiai elgias ir ilgą laiką sa- 
ve mėgina.  Moterystės gi luoman eina galvatrūkčiais. 
Jeigu kur, tai čia reikia didelio atsargumo; čia kiekvie- 
nos klaidos yra baisios pasekmės. Moterystėje didesnės 
esti, negu kitur sunkenybės, kurioms nugalėti reikia ypa- 
tingos Dievo malonės, 

Užtat šv. Povilas apie moterystę dažnai sakė tiems, 
kurie rengiasi tan luoman, ir tiems, kurie jame jau gy- 
vena. Šventosios Dvasios įkvėpimu apaštalas žinojo, 
kad nuo gero moterystės išlaikymo priklauso visų žmo- 
nių gerovė. Žmonija susideda iš šeimų; jei geros bus 
šeimynos, — bus tvarka namuose, kaimuose, miestuose, 
valstybėse ir visame pasaulyje. 

Todėl moterystė — yra didelis sakramentas, ypač 
Kristaus įsteigtoje Bažnyčioje. Mokslas apie tą septintąjį 
sakramentą didelės yra vertės. Ypač dabar apie tai sa- 
kyti reikia, nes pakrikimas veržiasi šeimos židinin, nedo- 
rovė palietė šv. moterystės sakramentą. Paklausykite, 
šiandien jums sakysiu I apie moterystės savybes ir II 
apie josios pareigas. 


I. Viešpats Dievas, sutvėręs Adomą, pamatė, kad 


„negera žmogui būti vienam“ (Gen. 2, 18); todėl sutvėrė 
„panašią i jį“, moteriškę Jevą. Adomas, pamatęs gyve- 


nimo draugę, tarė: „Šitai dabar kaulas iš mano kaulų ir. 


kūnas iš mano kūno... Todėliai žmogus paliks savo tėvą 
ir motiną ir glausis prie savo moters, ir bus du viename 
kūne“ (Prad. 2, 23). Palaimino juos Dievas ir tarė: 


„Veiskitės ir dauginkitės ir pripildykite žemę“ (Gim. 1. 


28). Tokiu būdu patsai Dievas žmonijos pradžioje įstei-- 


gė moterystę. sujungė dvi lyti žmonių giminei platinti. 


MOTERYSTĖ. 245 


Bet jau pirmoji žmonių pora savo nepaklusnumu 
užsitraukė sau ir visiems savo ainiams Dievo prakei- 
kimą. Sugedę žmonės ilgainiui nebemokėjo išlaikyti 
moterystės tame nekaltume, kaip Dievo buvo įvesta. Jau 
Lamech'as, nuožmaus Kaino ainis, veda dvi moteri, ar- 
do nustatytą Viešpaties sutvarkymą, kurs vienam vyrui 
paskyrė tiktai vieną moteri: Nuo Lamech'o paplito pa- 
protys vieną žmoną mesti, vesti kitą, turėti net keletą 
pačių. 

Šitokiu būdu, moteris, gyvenimo draugė, tapo vyro 
vergė, kurią jis sulig savo noru mainydavo, parduodavo, 
pirkdavo, kitam“atimdavo... Taip būdavo pasaulyje ne 
tik tarp laukinių žmonių, bet ir pas apšviestas tautas. 
Persiskyrimas vyro su pačia buvo paprastas daiktas; mo- 
teriškė, turinti per visą gyvenimą vieną vyrą, buvo rete- 
nybė. „Rodos, — kaip sako Seneka, — geriausios Ro- 
mos ponios skaitydavo savo metus ne pagal konsulių, 
bet pagal skaičių savo vyrų; jos eidavo už vyro, kad per- 
siskirtų, persiskirdavo, kad vėl ištekėtų“. 

Taip žemai nupuolus moterystei, nebebuvo kam rū- 
pintis vaikais. Romoj buvo paprotys: gimusį kūdikį 
padėdavo po tėvo kojų; jei tėvas jį paimdavo, tai reikš- 
davo, kad tą kūdikį tėvas pripažįsta savu; jeigu nusi- 
greždavo, — išmesdavo kūdikį gatvėn, kur badu mirda- 
vo. Jei kartais atsirasdavo gailestingas žmogus, kurs, jį 
paėmęs, augindavo, tai turėdavo vergą, su kuriuo, kaip 
tinkamas, galėjo elgtis. Kiti žeisdavo vaikus ir siųsda- 
vo tuos paliegėlius elgėtautų; mušdavo be pasigailėjimo 
tą, kurs mažai išmaldos tesurinkdavo... Baisus buvo 
žmonių sugedimas, labiausia pagonų, kurie buvo už- 
miršę tikrąjį Dievą. 

Stabmeldžių pavyzdi sekdavo kartais ir žydai, Die- 
vo išrinktoji giminė. Net Mozė „,dėl jų širdies kietumo“ bu- 
vo leidęs žydams, davus atsiskyrimo raštą vienai moteriai, 
kitą vesti, o persiskyrusiai tekėti už kito vyro. Tokiose gy- 
venimo sąlygose praslinko keli tūkstančiai metų. Pagaliaus 
atėjo kiti laikai; pažadėtasis Rojuje žmonių Atpirkėjas 

- atnaujino žemės veidą. Gydydamas žmonijos ligas, iš- 

gydė ir jų šaltinį, moterystę; nes, anot šv. Povilo beta- 
riant: „jei šaknis šventa, tai ir šakos“ (Rym. 11, 16). 

Pažemintą moterystę Kristus ištraukė iš paleistuvy- 
stės purvų ir sugrąžino jai pirmykštę nekaltybę. Nega- 
na to, dar ją išaukštino, suteikė jai garbę, kurios netu- 
rėjo Senajame Įstatyme; padarė moterystę Naujojo Įsta- 
tymo sakramentu. Kaip sako šv. Povilas: ,„Moterystė 
yra didelis sakramentas... Kristaus Bažnyčioje“. Tas 
sakramentas sužadėtiesiems teikia gausių malonių, 
reikalingų taikiam moterystės sugyvenimui, atlikti sun- 
kioms moterystės pareigoms, nes, anot Šventojo Rašto: 
vyras ir moteris turi būti „du vienas kūnas“, niekad ne- 
persiskirti. 

Syki farisiejai, gundydami Kristų, paklausė: ,,Ar 
valia žmogui paleisti savo pačią dėl kokios nors prie- 
žasties?. Atsakydamas, Jis jiems tarė: „Ar neskaitėte, 
kad tas, kurs pradžioje sutvėrė žmogų, padarė juos 
kaipo vyrą ir moteri, ir tarė: Todėliai žmogus paliks tė- 
vą ir motiną ir laikysis savo pačios, ir du bus vienas 
kūnas... Ką tat Dievas sujungė, žmogus teneperskiria... 
Mozė leido jums savo pačią dėl jūsų širdies kietumo 
paleisti; pradžioje gi taip nebuvo. Taigi, aš jums sa- 
kau: Kas nors paleidžia savo pačią ir kitą veda, sveti- 
moteriauja; ir kas paleistąją veda, svetimoteriauja“ (Mat. 
19, 3—10). „Tr jei pati skiriasi nuo savo vyro ir už 
kito išteka, svetimoteriauja“ (Mar. 10, 12). 

Kristaus žodžiai taip aiškūs, kad jokios abejonės 
būti negali. Todėl apaštalas šv. Povilas, turėdamas taip 
statų Išganytojo įsakymą, nuo savęs apie moterystę pa- 
sakyti nė žodžio nenori: „Tiems, kurie yra surišti mo- 
teryste, įsakau ne aš, bet Viešpats, kad moteris nesi- 
skirtų nuo vyro;... o jei atsiskirtų, kad pasiliktų nete- 
kėjusi, ar susitaikytų su savo vyru. Taip pat vyras te- 
nepaleidžia savo pačios“ (I Kor. 7, 10). Šitame Kri- 
staus įstatyme, nėra jokios išimties: „Žmogus paliks 
tėvą ir motiną, ir laikysis savo pačios, ir du būs vienas 
kūnas.... Ką tat Dievas sujungė, žmogus teneperskiria!“ 

Taip moterystę suprato pirmieji krikščionys; taip 
mokė Šventieji Tėvai. „Jei būtų Dievas pavelijęs pa- 
leisti pačią, — sako šv. Jonas Auksaburnis, — būtų 

sutvėręs vienam vyrui daugiau moterų; dabar gi patsai 
sutvėrimas rodo, kad vienas tik vyras su viena moterimi 
gyventi privalo ir niekad negali persiskirti“. „Dar am- 
žių pradžioje, kada žmogus tapo sutvertas, — anot šv. 
Augustino betariant, — buvo užmegstas ryšys tarp vyro 
ir moters tvirtas, nesutraukomas, atsileidžiąs tik su mir- 
timi. Panašiai kaip siela tik per mirtį skiriasi nuo kū- 
no, taip ir tas ryšys be mirties negali būti nutrauktas“. 
Perskirti vyrą su moterimi tegali tik karsto lenta. Net 
Bažnyčia, kuri gali paliuosuoti nuo iškilmingiausių ap- 
žadų, kuriai duota galia viską surišti ar atrišti, jei rei- 
kia paleisti moterystės ryšį, — pati turi surištas rankas, 
nes, kaip sako popiežius Leonas XIII: „Atrišti motery- 
stės ryšys... nė keno nėra galioje“. 

Ta tiesa, kad moterystė neperskiriama, įsisiurbė 
į katalikų kraują ir gislas; už ją kentėjo Bažnyčia per- 
sekiojimus; jos šventumą net aplaistė krauju; su ta tiesa 
Katalikų Bažnyčia niekad nepersiskyrė ir nesiskirs. To- 
dėl niekad niekam Bažnyčia neleido skirtis su viena pa- 
čia. prie jos gyvos galvos vesti kitą. Taip mėgino Gen- 
rikas VIII, Anglijos karalius, pasimesti su savo žmona 
Katre, paimti Oną Bolein'iukę ir meldė popiežių Klemen- 
są VII tai pavelyti. Nors karalius buvo daug patarna- 
wvęs Katalikų Bažnyčiai, tačiau popiežius jam neleido to 
padaryti; net, kai Genrikas nuožmiausiai pradėjo perse- 
kioti katalikus, net kai protestantų tikybą įvedė Angli- 
jon, — popiežius liko nepajudintas; Klemensas patsai 
nieko negalėjo padaryti; Dievo įstatymo neturėjo teisės 
atmainyti. Kristus stačiai pasakė: ,„Ką Dievas sujungė. 
žmogus teneperskiria“. 

Sakau visa tai dėl to, kad mūsų laiku, daugeliui 
atsitraukiant nuo Kristaus mokslo, grįžta pagonų papro- 
čiai. -Randasi tokių, kurie norėtų suardyti moterystę, pa- 
daryti ją paprasta sutartim, daroma pas pasaulinį valdi- 
„ninką, ne pas kunigą, kad susiėjęs moterystėn vėl ga- 
lėtų persiskirti. Mūsų amžių krikštyti pagonai reikalau- 
ja pasaulinių sutuoktuvių. įvestų jau kai-kuriuose kra- 
štuose. Katalikų Bažnyčia negali pripažinti šitokios mo- 
terystės.  Moterystė pas katalikus  neperskiriamas sa- 
kramentas. Tik tokia moterystė gali išlaikyti visuome- 

nės dorą, gina moters garbę, leidžia gerai išauklėti vai- 
kus. Matome, kad kur tik įvestos civilinės jungtuvės, 
tuojau žymiai dauginasi pasimetusių skaičius, žymiai 
puola dorovė, žymiai kyla paleistuvystė... 

Katalikų moterystė tėra teisėta, tik susituokiant pas 
katalikų kunigą. Kitaip sujungta moterystė nėra sakra- 
mentas, o konkubinatas. Bažnyčia, mėginančius neka- 
talikiškai tuoktis baudžia dvasinėmis bausmėmis: 
Juos atskiria nuo tikinčiųjų vienybės; iš jų gimę vaikai 
vyra Bažnyčios akyse paleistuvystės vaisius; jų moterystės 
nelaiko teisėta; jiems neleidžia imti kitų sakramentų; juos 
laiko viešais nusidėjėliais; nes jie viešai pamynė po kojų 
Kristaus įsakymus; jiems mirus, Bažnyčia neskambina 
varpais; jų nelaidoja pašvęstoje vietoje... Skaudžios yra 
nekatalikiškų jungtuvių pasekmės. 

Bažnyčia, saugodama moterystės šventumą, leidžia 
tam tikrus įstatymus, kuriuos visi katalikai turi laikyti. 
Bažnyčia įvedė kai-kurias moterystės kliūtis. Taip, drau- 
džia moterystę tarp giminių lig trečios kartos, dėl to kad 
gimdytojų-giminių vaikai dažnai išsigimsta, esti ligoti, 

„net silpnapročiai... Draudžia moterystę su kitos tikybos 
asmenimis, kadangi vargiai gali būti sutikimas ir meilė 
tarp tų, kurie nesutinka tikybos dalykuose; sunku ir vai- 
kai gerai išauklėti, įkvėpti jiems tvirtą tikėjimą, jeigu vie- 
naip tiki tėvas, kitaip motina. Toms ir kitoms kliūtims su- 
sekti, apsaugoti nuo užvylimų, Bažnyčia įsakė prieš su-- 
tuoktuves skelbti užsakus; reikalinga, kad krikščionys 
eitų moterystėn, visiems žinant, su Bažnyčios palaimini- 
u... Tokios tai moterystės ypatybės! 


II. Peržiūrėkime toliau moterystės pareigas!  Mo- 
terystės tikslą ir svarbiausią priedermę patsai vardas 
parodo. Moterystė šitaip vadinama, kadangi teka mer- 
gaitė, kad būtų moterė, arba motina. Moterystė, mat. 
įstatyta pirmiausiai žmonių giminei praplatinti. Todėl 
aiškų, kad gimdytojai, sulaukę didesnės šeimynėlės, ją 
turi laikyti Dievo palaiminimu, jąja didžiuotis ir džiaug- 
tis. Tuo tarpu pas mus kitaip esti: Gimdytojai labai 
nuliūsta, matydami besidauginant vaikų skaičių; o kas 
dar blogiau, kokiu-nors būdu naujos kartos daugėjimo 

vengia, visokiais prasimanymais vaikų gimdymą kliudo, 
kartais jau  dygstančią gyvybę žudo ir darosi kalti 
žmogžudyste. "Tai baisi nedorybė prieš Dievą ir žmoni- 
ją! Gausinga šeima yra visuomenės, tautos ir valstybės 
pagrindas. Didžiosios tautos žuvo, kai jose daugiau ėmė 
mirti, negu gimė. 

Apaštalas šv. Povilas sako: „,„Moteriškė... bus išga- 
nyta vaikų gimdymu“ (I Tim. 2, 15). Todėl, vyrai, bū- 
kite tėvai! Pačios, būkite motinos! Laikykite Viešpa- 
ties įsakymą: „„Veiskitės ir dauginkitės ir pripildykite že- 
mę!“ Žiūrėkite į žydus, ar jie bijo skaitlingos šeimos? 
Tai dėl ko gi jūs, krikščionys, turėtumėt jos vengti!? 
„Žvilgterėkite į dangaus sparnuočius: jie nei sėja, nei 
piauna, nei į kluonus krauna, ir dangiškasis jūsų Tėvas 
juos maitina. Argi jūs nedaug daugiau verti, kaip jie?.. 
Ir kam jūs bailiai rūpinatės drabužiu. Įsižiūrėkite į 
lauko lelijas, kaip jos auga; jos nesidarbuoja ir neverpia; 
tačiau aš sakau jums, kad ir Salemonas visoje savo gar- 
bėje nebuvo taip apsivilkęs, kaip viena jųjų. Taigi, jei 
Dievas taip apvelka lauko žolę, kuri šiandien yra, 0 ry- 
toj metama i krosnį, kaip gi labiau jus, žmones menko 
tikėjimo: Nebūkite tat bailiai nesirūpinkite ir nesaky- 
kite: Ką valgysime, ar ką gersime, ar kuom apsirengsi- 
me?.. nes jūsų Tėvas žino, kad visa to jums reikia. Tai- 
gi ieškosite visupirma Dievo karalystės ir Jos teisybės, 
ir visa tai bus jums pridėta“. (Mat. 6, 26—33). 

Lig laiko gyventi, o žūti amžinai, tai nebus laimė, 
tik bausmė.  Gimusiam kūnu, bet mirusiam dvasia, 
galima būtų taikinti Kristaus žodžiai: „Geriau būtų 
tam žmogui, jei jis nebūtų gimęs“ (Mat. 26, 24). Žino- 
kite, gimdytojai, negana vaikai pagimdyti; vaikus veda 
ir gyvuliai: paklusnune, net kitose dorybėse išauklėja 
vaikus kartais ir pagonai. Jūs turite vaikus išauginti 
naudingais žmonijos nariais, gerais Dievo tarnais. Jums 
paveda Viešpats tuos mažus sutvėrimus, tarytum saky- 
damas: „Imk šitą vaiką ir augink jį man; aš tau užmo- 
kėsiu“ (Ex. 2, 9). Bet už blogą jų išauklėjimą turėsite at- 
sakyti teismo dienoje. Todėl, gimdytojai, mokykite vai- 
kus dorai gyventi, saugokite juos nuo visa, kas juos ga- 
li sugadinti; patys niėko tokio nekalbėkite ir nedarykite, 

kuo galėtų vaikai pasipiktinti; krypstančius į šalį — 
drauskite. „Jūs, tėvai, — kaip apaštalas įsako... — auk- 
lėkite juos drausme ir Viešpaties perspėjimu“ (Ep. 6, 4). 

Kad galėtumėt šitą priedermę. kaip reikiant, atlikti — 
turite, gimdytojai, patys gražiai, meilėje, vienybėje, su- 
tarime gyventi. Šita meilė, kuri visų kitų pareigų yra 
pamatas, turi būti ne bet koksai širdies jausmas, bet 
ypatingas, tyras, nekaltas, šventas, kaip jį aprašo šv. Po- 
vilas: „Meilė yra kantri, maloninga; meilė nepavydi, ne- 
sielgia  sauvalingai, nesipučia; ji yra nesididžiuojanti, 
neieško, kas jos yra, nesierzina, neįtaria piktume, ne- 
sidžiaugia neteisybe, džiaugiasi gi tiesa, visa nukenčia, 
visa tiki, visako viliasi, visa pakelia, meilė niekumet 
nepaliauja“ (I Kor. 13, 4—8). 

„Vyrai, — sako las pats apaštalas, — mylėkite sa- 
vo moteris, kaip ir Kristus mylėjo Bažnyčią ir patsai 
save davė už ją... Vyrai turi mylėti savo žmonas, kaipo 
savo kūnus. Kas myli savo moterį, tas pats save myli. 
Nes niekas niekumet nelaikė savo kūno neapykantoje; 
bet peni jį ir globi, kaip ir Kristus Bažnyčią... Todėl 
žmogus paliks savo tėvą ir motiną ir laikysis savo mo- 
ters, ir du bus vienas kūnas... Taigi, ir jūs visi, kiekvie- 
nas temyli savo moteri, kaip pats save“ (Ep. 5, 25—33). 

„Moterys tebūna pasidavusios savo vyrams, kaip 
Viešpačiui; nes vyras moters galva, kaip Kristus yra 
Bažnyčios galva... Bet kaip Bažnyčia yra pasidavusi 
Kristui, taip ir moterys tebūna visame pasidavusios sa- 
vo vyrams“ (Ep. 5. 22—24) išmintingos, skaisčios, blai- 
vios, geros šeimininkės, maloningos,  paklusnios savo 
vyrams, kad nebūtu piktžodžiaujama Dievo žodžiui (Tit. 
2, 4). „Moteriškė tesimokinie tylomis su visu pasidavi- 
mu; mokyti gi moteriškei aš neleidžiu, nė viešpatauti 
vyrui; ji turi laikytis tyliai“ (Tim. 2, 12). 

Kur to susiklausymo nėra, kur pati nori vyrą valdyti, 
ten naikinama namuose ramybė, sėjami nesutikimai, bar- 
niai, keiksmai... ,„Žinokite,—sako šv. Monika savo pažįsta- 
moms, klausiančioms, kaip ji galinti sugyventi su tokiu 
pikčiurna vyru, —žinokite, kad ne tiek jūsų vyrų rūstumas 
kelia vaidus, kiek jūsų pačių neišmintis ir nekantrumas; 
nes dažnai pasitaiko, kad savo rūsčia kalba ir šiurkščiu 

atsakymu pačios erzinate ir rūstinate juos,  pildamos 
ant ugnies alyvos. Aš gi, kada pamatau savo patį labai 
supykusi, nesakau jam nieko tokio, kuo galėčiau jį už- 
gauti; kenčiu ir apsimetu daug ko negirdinti; tuo tarpu 
meldžiu Dievą už ji; taip jo rūstybę malšinu ir per tai 
sutinkame gvvenime.. "Todėl, jei taip elgsitės su vyrais, 
neabejoju, kad išvengsite visų vaidų, barnių ir turėsite 
meiliūs vyrus“. 

Bet moterys neturi būti pasidavusios vyrams, kaip 
kokios vergės; ir vyrai privalo būti nuolaidūs! „Tu esi 
ne ponas, bet pals, — sako šv. Ambroziejus, — turi tu 
ne tarnaite, bet pačią: Dievas nori, kad tu jai nerody- 
tum savo galios“. Gražų pavyzdį visiems vyrams rodo 
Sokratas, senovės galvočius, kursai turėjo be galo pik- 
tą pačią, Ksantipą. Kuomet užsipuldavusi ant jo žodžiais. 
jis, kaip patsai sakosi, leisdavęs tai per galvą; jam vis 
tiek būdavę, ar ji barantisi, ar ratai terškią... Vieną kar- 
tą jis tarpduryje mokė savo mokinius; pati ant jo vi- 
saip plūdo pro langa iš antro namų aukšto. Sokratas 
apsimetė negirdis; Ksantipa dar labiau supykusi, apipy- 
lė jį vandeniu. „Aš žinojau, — tarė Sokratas, — kad 
po tokio griausmo staiga užeina lietus“, ir šaipydamasis 
nuėjo šalin. Žinoma, kiekvienas, kaip vyras, taip ir 
moteris, turi savų ydų; užtat: .„Nešiokite kits kito naš- 
tas ir taip įvykinsite Kristaus įstatymą“ (Gal. 6, 2). 

Dar paminėsiu vieną moterystės pareigą, būtent 
pagalbą sielos ir kūno reikaluose. Vyrai, kaipo šeimy- 
nos galvos, stipresni, turi uždirbti, sutaupyti turtų pa- 
čios išlaikymui ir prideramam vaikų išauklėjimui. Bai- 
su atsiminti toks vyras, kurs ką uždirba, tą pravalgo, 
prageria,  nežiūrėdamas šeimos reikalų.  Girtuoklystė 
baisi kiekvienam žmogui, o labiausiai vedusiam. Nes 
kuomet jis dykinėja, slaugosi pasmukliais, jo pati kriok- 
dama turi dirbti, kad kaip-nors vaikus papenėjus, ap- 
dengus. Gerai sako šv. Povilas: „Jei kas nesirūpina sa- 
vaisiais ir ypač namiškiais, tas išsigynė tikėjimo ir yra 
piktesnis už netikintį“ (I Tim. 5, 8). 

Antraip vertus, nedaugiau verta ir ta pati, kuri pa- 
ties sunkiai uždirbtą skatiką menkniekiams, savo ir vai- 
kų parėdams aikvoja: kurios visas rūpestis — pasipū- 

tus, apsirėdžius, kaip lėlytei, prieš veidrodį gražiuotis! 
Klausykite, ka sako tas-pats apaštalas: „Aš noriu, kad... 
moterys puoštųsi padoriais apdarais su drova ir susilai- 
kymu, ne susuktais plaukais, ar auksu, ar perlomis, ar 
brangiais rūbais, bet gerais darbais, kaip pridera mo- 
terims, kurios turi laikytis pamaldumo“ (I Tim. 2, 8— 


10). Kada vyrai, prakaituodami, duoną pelno, kuomet 


jie „neša dienos naštą ir karštį“ (Mat. 22, 12), — nepri- 
valote ir jūs, moterėlės, dykinėti, nieko nedirbdamos, 
leisti laiką tuštiems pašnekėsiams, viešnios vietoje sėdėti 
už stalo rankas susidėjus, nuo stalo iki durų, nuo durų 
ligi stalo bastytis... Nelaimingi tie vyrai, kurie, sugrįžę 
po sunkaus darbo, dėl žmonų apsileidimo namie neranda 
tvarkos, ramybės, poilsio. Todėl nenuostabu, kad ne 
vienas, išėjęs, nenoromis namo grįžta, smuklėje sau pa- 
guodos ieško. 

Vienas antram padėkite ne tik laikinuose dalykuo- 
se, bet ir amžinuose. Apie tai labai mažai tegalvoja 
žmonės. Vyras, by-tik pati gera šeimininkė, po namus 
apsiruošia; -prižiūri vaikus, — patenkintas, daugiau nie- 
ko nenori. Pati džiaugiasi, kad vyras darbininkas, daug 
uždirba, taupia; bet ar eina krikščionies pareigas, jai tai 
nedaug terūpi. Argi tai teisinga?  Raginate vienas ant- 
rą darban, o leidžiate tinginėti Dievo tarnystėje; net ne: 
ginate vienas antram peržengti Dievo ir Bažnyčios įsa- 
kymus, laužyti pasninkus, nevaikščioti bažnyčion, neat- 
likti velykinės, nekalbėti kasdienių poterių... Jeigu Vieš- 
pats ,.Dievas atskirai davė įsakymą kiekvienam apie ar- 
timą“ (Ekl. 18, 12), tai kas jums artimesnis už tą žmo- 
gų, su kuriuo esate „du vienas kūnas“. Mylite vienas 
antrą, niekad nenorėtumėt atsiskirti, galite būti perskir- 
ti amžius. 

Vienas mylimo žmogaus žodis ne kartą gali daug 
padaryti.  ,„„Netikintis vyras pašventintas yra tikinčios 
moteriškės, ir netikinti moteriškė yra pašventinta tikin- 
čio vyro“, — sako šv. Povilas (I Kor. 7, 14). „Du ti- 
kinčiu susivienyja' po vienu jungu, — sako Tertulijonas... 
drauge meldžiasi... drauge pasninkauja... vienas antrą 
pamoko, įspėja... drauge būna bažnyčioje, drauge eina 
prie atgailos sakramento... drauge prie Dievo Stalo. Ne- 

perskiriami nelaimėse, persekiojimuose ir pagundose; 
niekame vienas nuo kito nesislepia, niekame vienas ant 
ro nesisaugoja... jog lanko ligonius, šelpia vargšus, daro 
aukas; jų laisvos širdys ir lūpos vieną giesmę gieda Vieš- 
pačiui; veizi Kristus i tai, klauso ir linksminasi; tokiems 
Jisai siunčia ramybę“. 
* 
* * 


Matote, mieli- Klausytojai, kaip gražios, šventos, bet 
ir sunkios moterystės priedermės! Sunkus tas jungas. 
kurio nusigando Kristaus mokiniai, kada sakė: „Jei toks 
vyro su moterimi dalykas, tai neverta vesti“ (Mat. 19, 
10). Todėl jūs, kurie dar esate laisvi, elkitės išmintin- 
gai, kai vesite ar tekėsite; atsargiai rinkitės sau porą iš 
daugybės. Tarną samdote mėnesiams ar metams ir tai pa- 
sirenkate; šimtą sykiu labiau turite rinkti, vesdami ar te- 
kėdamos visam gyvenimui. 

Nežiūrėkite gražumo, nes tai greitai praeina; ligos 
akies mirksnyje gali sunaikinti gražybę. Anot Sventojo 
Rašto betariant: „Apgaulingas meilingumas ir tuščia 
grožė, moteriškė, kuri bijo Viešpaties, turi būti giriama“ 
(Priež. 31. 30). Neieškokite turtų! „Namai ir turtai duo- 
dami gimdytojų, gudri gi moteris ypatinga paties Vieš- 
paties dovana“ (Priež. 14). Todėl, ieškodami sau poros. 
karštai melskitės Eleazaro žodžiais: „Parodyk man, Vieš- 
patie, kurią išrinkai man už pačią“. 

Kuomet apsirinksite ir nutarsite, kad tu būsi jos, ji 
bus tavo, — nemanykite, kad jums tuokart daugiau lei- 
sta, negu kitiems: priešingai, turite saugotis visa to, kas 
jūsų nekaltybę gali sužeisti. Nelaimė tiems, kurie, tikė- 
damies susidėti, prieš vestuves gyvena, tarytum būtų 
sutuokti. Štai, ką pasakė angelas Tobijui: „Tie, kurie 
eina moterystėn taip, kad atstumia nuo savęs ir iš savo 
minčių Dievą ir pasiduoda savo geiduliui taip, kaip ark- 
lys ir mulas, neturintys proto, ant tų piktoji dvasia turi 
valdžią“ (Tob. 6, 17). 

Todėl Bažnyčia, rūpestingoji Motina, įsako prieš ve- 
stuves visiems kuogeriausiai išpažintį atlikti, varyti pik- 
tą dvasią nuo savęs ir iš savo širdies, jungtis su Kristumi 

šv. Komunijoje. Stoję gi prieš altorių su gryna sąžine — 
maldaukite Dievą, nes jūs šventųjų vaikai, ir negalite 
susivienyti, kaip pagonai, kurie nežino Dievo“ (Tob. 8, 
4). Palaimins jus Viešpats, gausia savo malone paleng- 
vins tą sunkų jungą, kuri dedate ant savo pečių. Jun- 
kitės „tiktai Viešpatyje“. Amen. 


/ 


Mišrios moterystės. 


„Mėteriškė... tegul teka, už ko nori, 
tiktai Viešpatyje“ (I Kor. 7, 39). 


Tertulijonas, žinomas Bažnyčios rašytojas, apie apa- 
štalo šv. Povilo žodžius taip sako: „Tik tas teka Viešpa- 
tyje, kas susjiungia tikroje Kristaus bažnyčioje, patvirti- 
nant ir laiminant dangui“. Katalikų Bažnyčia draudžia 
moterystes, laiko jas netikromis, kurias katalikai su kita- 
tikiais ima ne savo bažnyčioje, nes tokių mišrių mote- 
rysčių nelaimina kunigas, nepatvirtina dangus.  Norė- 
čiau sakyti apie mišrias moterystes; tuo labiau reikia 
dabar apie tai sakyti, juo dažniaus yra laužomas tas Baž- 
nyčios uždraudimas, 

Seniau tarp katalikų ir kitatikių krikščionių mote- 
rystės buvo retenybė; buvo tai gyvo tikėjimo laikai; Baž- 
nyčios įstatymus žmonės laikė ne tik širdyje, bet ir vie- 
šame gyvenime. Bet ilgainiui, net ir sodiečių tarpe ra- 
dosi apsileidimas tikybos dalykuose; mišrios moterystės 
karkart dažniau pasitaiko. Jums įspėti, nurodyti Baž- 
nyčios įstatymus, liečiančius mišrias moterystes, bus šios 
dienos pamokslo tikslas. Sakyšiu, I. kodėl Bažnyčia drau- 
džia mišrias moterystes, II. ir kokiomis sąlygomis — 
kartais jas leidžia. 

I. Katilikų tikėjimas yra didžiausias turtas, išgany- 
mo pamatas, neišsemiamas paguodos šaltinis, šviesi mū- 
sų vilties žvaigždė. "Tą turtą nepaliestą išlaikyti žmonė- 
se, — apsaugoti nuo gręsiančių pavojų yra pirmutinė ir 
švenčiausia Bažnyčios pareiga. Bažnyčia mato, kad miš- 
riose moterystėse katalikams yra didelis tikėjimo pavo- 
jus, draudžia savo vaikams jungtis moterystės ryšiais su 
nekatalikais. Žinomas yra daiktas, nuolat bendraujant 
su kitaip įsitikinusiais žmonėmis, lengva persiimti sveti- 
momis nuomonėmis, drauge su mylimu asmeniu pamv- 
lėti jo klaidas, užsikrėsti likybinėmis jo pažiūromis. 

„Meilė apakina“ sako priežodis. Dėl numylėto žmo- 
gaus katalikas vyras. ar moteris, pamažėli gali palinkti 
prie tos nuomonės, kad kiekviena tikyba esanti lygiai ge- 
Ta; pradės save raminti tuo, kad visos tikybos garbinan- 
čios tą patį Dievą; mokslas, kad be Bažnyčios nėra išga- 
nymo, bus jau per griežtas; kalbose apie tikybą susilai- 
kys nuo savo Bažnyčios gynimo; priekaištų, katalikų ti- 
kybai daromų, klausys be prieštaravimų dalim iš baimės 
įžeisti, dalinai iš perdidelės kantrybės... Taip gaivinamas 
tikybinis atšalimas, taip nyksta tikėjimo tvirtumas, prisi- 
rišimas prie Bažnyčios, jos mokslo ir papročių. 

Panašiai esti su tikybos priedermių atlikimu. Tegu 
sau katalikiškoji pusė turėtų tikybos laisvę, iš kitos pu- 
sės nesutiktų jokių kliūčių tikybos pareigoms eiti; vis 
dėlto pats tikėjimo skirtumas yra tam tikri pančiai, kurie 
varžo kitą pusę. Jei ne atsižvelgimas į kitą pusę, tai — į 
vietą, užimamą jos visuomenėje, jos gimines, ar kitos 
sąlygos, kuriose gyvena, bus nemažos kliūtys kiekvieną 
sykį sekti širdies palinkimą, melstis, imti šv. sakramen- 
tus, klausyti šv. mišių... Aš čia paminėjau laimingesnį at- 
sitikimą, kai kitaip tikinti pusė aiškiai nekliudo tikybos 
dalykų. 

Paimkite šitokį atsitikimą, kada nekatalikiška pusė 
katalikiškajai tikybos pareigų ėjime daro  sunkenybių, 
ar tai parodydama, kad jai tai nepatinka, jei kita pusė 
katalikiškai elgiasi, ar tai pajuokdama, piktžodžiaudama, 
grasindama... Kas bus tuokart, jei nekatalikiška pusė 
laiko beveik nereikalingu daiktu šventomis dienomis eiti 
bažnyčion, ėmime šv. sakramentų matys dvasiškijos įsi- 
kišimą į šeimos gyvenimą, pasninkai išrodys juokų dar- 
bas; katalikiški raštai, laikraščiai, paveikslai, pašvęsti da- 
lykai bus nemėgiami namuose?.. Ar tuomet katalikiškoji 
pusė neapsileis tikybos pareigose, ar neatšals pačiame ti- 
kėjime. ar dėl reikalingos vienybės neatsisakys nuo sa- 
vo įsitikinimų. net gal pereis kiton tikybon?... 

Kitas mišrių moterysčių blogas vaisius tas, kad be- 
veik negalimas geras katalikiškas auklėjimas vaikų. Aš 
tik paminėsiu tuos atsitikimus, kada mišrios moterystės 
visi vaikai, bent jų dalis per apsileidimą katalikiškosios 
pusės auklėjama svetimoje tikyboje. Negalima gerbti 

tokios katalikės, ar kataliko, kurs savo vaikus ramia są- 
žine atiduoda kitai tikybai, kurią jis laiko klaidinga. Ka- 
talikas, kurs atsisako duoti savo vaikams katalikišką iš- 
auklėjimą, kurs nesirūpina jų išganymu, kurs apleidžia 
švenčiausią savo pareigą, tas beveik atsisako nuo savo 
Bažnyčios ir nustoja buvęs katalikas; jam tinka apaštalo 
šv. Povilo žodžiai: .,Jei kas nesirūpina savaisiais ir ypač 
namiškiais, tas išsigynė tikėjimo ir yra piktesnis už ne- 
tikintį“ (I Tim. 5, 8). Bet peržiūrėkime tik tas mišrias 
moterystes, kuriose vaikai bus katalikiškai mokomi. Ar 
manote, kad čia nėra jokio pavojaus ir visa gražiausioje 
tvarkoje? 

Esti atsitikimų, kada iš nekatalikiškos pusės ne tik 
nedaroma jokių kliūčių katalikiškam vaikų auklėjimui. 
bet dar daugiau rūpinamasi tuo reikalu, negu apsileidu- 
sios katalikiškos pusės. Yra tokių laimingų išimčių! 
Bet kaip paprastai yra tvarkomas vaikų auklėjimas? Ti- 
kyba pripažįstama gero vaikų auklėjimo pamatu ir abu 
gimdytojai turi vienodai elgtis, auklėdami vaikus. Mišrio- 
se moterystėse trūksta šitų dviejų sąlygų: prie tikybos 
įvairumo nėra vienodumo vaikų auklėjime; viena pusė 
privalėtų ar atsisakyti nuo tikybinių savo pažiūrų, ar pa- 
vesti vaikų auklėjimą kitai pusei; tuo tarpu abu gim- 
dytoju turi tą pareigą, nes abiem priklauso vaikai. 

Tokiose moterystėse trūksta ir gero pvyzdžio, kas 
auklėjime svarbiausias dalykas. Nors gimdytojai būtų do- 
riausi, abiejų tikybų pavyzdys negali būti pavadintas 
geru; Kas dedasi kūdikio sieloje, kugiųėt jis mato, kad 
naip žegnojasi, kitas kitaip, kad abu aido niekad ne- 
lanko bažnyčios, kad nevienodai elgiasi tikybos papro- 
čiuose, kad tėvas abejutis, net niekina tai, ką motina sa- 
ko ir daro? Koks nusivylimas randasi tikybinėse pažiū- 
rose taip auklėjamo vaiko? Kaip meilė motinos, ar tėvo 
turi kovoti su pripažinta tikėjimo tiesa? "Todėl ir gyve- 
nimas rodo, kad mišrių moterysčių vaikai jei ne be ti- 
kybos, tai dažniausia bent abejučiai tikybos dalykuose. 

Dar blogiaus yra, jei nekatalikiškoji pusė prikalbi- 
nėjimais rūpinasi vaikus patraukti prie savo tikybos, ar 
negerbimu, pajuokimais katalikų tikybos ir papročių 
Vad. sak, 17. 

stengiasi vaikuose sumažinti prisirišimą prie jų tikybos. 
Tada, ką viena pusė padarys, kita suardys. O kas bus 
su vaikais tada, jei, pavyzdžiui, katalikė motina be laiko 
mirtų, o kitatikis tėvas nesirūpintų katalikišku vaikų auk- 
lėjimu? Jei jis vestų kitą moterį — ne katalikę ir ta 
padės vaikus atitraukti nuo Katalikų Bažnyčios? Ar, mi- 
rus abiem gimdytojam, dar neišauklėti vaikai paliktų 
ne katalikų globoje? Tos visos galimybės privalėtų su- 
laikyti katalikus nuo mišrios moterystės, jei katalikiš- 
kas susipratimas nėra dar visai išnykęs. 


Jei norite dar išgirsti priežasčių, dėl kurių Bažny- 
čia draudžia mišrias moterystes, tai žinokite, kad var- 
giai gali būti sutikimas ir meilė tarp tų, kurie nesutin- 
kal tikybos dalykuose. Kaip gali būti tikra vienybė mo- 
terystėje, kur nėra jos svarbiausiame dalyke, kaip tiky- 
ba, kur apie tikybą negalima nė kalbėti, nesukėlus ne- 
susipratimų? Skirtumas tikybos klausimuose turi tarp 
vyro ir moters padaryti didelį tarpą, kurį gali kai ku- 
riam laikui peršokti kūno meilė, bet jo neužpildys. Ten 
nebus šventos dvasių vienybės, minčių ir pažiūrų vieno- 
dumo svarbiausiuose žmogaus gyvenimo klausimuose; 
todėl nebus nė tikros laimės. Yra ir bus tiesa, kad net 
tų, kurie mišrioje moterystėje, rodos, laimingai gyvena, 
laimė yra nepilna dėl tikybos nevienodumo. Tas gi lai- 
mės trūkumas veda ne sykį prie pasimetimo. 


Turiu pasakyti, kad kitose tikybose pripažįstamas 
persiskyrimas vyro ir moters; todėl katalikas, ar kata- 
likė mišrioje moterystėje neturi teisių lygybės. Kuomet 
katalikiškoji pusė yra visados surišta ir prie gyvos gal- 
vos kitos pusės, nors atsiskirtų, nieku būdu negali eiti 
kitąsyk moterystėn. nekatalikiškoji pusė, sulig savo ti- 
kybos įstatymais. gali pasimesti ir antru kartu vesti, ar 
tekėti. Gana tam tikros, dažnai net ir prasimanytos, 
išsvajotos priežasties, kad galėtų pasimesti. Kartą pa- 
simetus, nors antrąsyk susijungtų moterystės ryšiais, 
katalikiškoji pusė nieko prieš tai daryti negali, ji surišta 
lig pat karsto lentos ir pati viena palikta savo likimui... 
Argi tai ne teisių nelygybė, kuri randasi katalikams 
mišriose moterystėse? Jei nebūtų ir kitų svarbių prie- 

žasčių drausti mišrioms moterystėms, užtektų šitos vie- 
nos, kad katalikai saugotųsi suvaržyti ave tokios nely- 
gios moterystės ryšiais. 

II. Iš to, ką lig šiol apie mišrias moterystes girdė- 
jote, matote, kodėl Katalikų Bažnyčia priešinga tokioms 
moterystėms. Jei, to nežiūrint, kartais leidžia eiti miš- 
rion moterystėn, daro tai su sopančia širdimi,  dides- 
nėms blogybėms išvengti ir tai tik tam tikromis sąly- 
gomis, kurių jaunavedžiai turi sąžiningai laikytis. Ka- 
dangi kartais duodama dispensa mišrioms moterystėms, 
manoma, kad jos nėra taip jau peiktinos, kaip įkalbinė- 
jama. Tokia nuomonė yra visai nepamatuota. Taip 
sprendžiant, galima būtų irgi sakyti: Jei Bažnyčia tam 
tikrose sąlygose leidžia kaikam  šventadieniais dirbti, 
tai tose dienose sunkus darbas nesąs draudžiamas visiems. 

Mišrios moterystės Bažnyčios akyse pasilieka, kaip 
buvusios,  peiktinos, net ir tuomet, kuomet ji kaikam 
leidžia. Tik reikalo spiriama daro ji tą nuolaidą, kada 
bijo, kad, neleidus eiti mišrion moterystėn, gali atsitikti 
atpuolimas nuo tikėjimo, doros po kojų pamynimas, ar 
kitas koks išganymo pavojus. Bažnyčia tuokart leidžia 
mažesnę blogybę. kad apsaugotų nuo didesnės; Jai da- 
roma tokiuose atvejuose prievarta; elgiasi taip ne jos 
geri vaikai. nes spiria Bažnyčią kęsti tokius moterystės 
ryšius, kuriuos Ji dėl girdėtų priežasčių privalo peikti, 
drausti... 

Reikia nepamiršti. kad Bažnyčia kenčia mišrias mo- 
terystes ne tik dėl svarbių priežasčių, bet ir teduoda lei- 
dimą tam tikromis sąlygomis, kurios mišrių moterysčių 
blogumus, kiek tai galima, pašalina, mažina. "Tos bū- 
tinos sąlygos, kurias Bažnyčia stato jaunavedžiams, yra 
trys: 1) kad mišrioje moterystėje katalikiškoji pusė ne- 
kliudoma galėtų gyventi pagal savo tikybą, 2) kad ji rū- 
pintųsi malda ir geru pavyzdžiu  nekatalikiškąją pusę 
atvesti tikron tikybon ir 3) kad visi abiejų lyčių vaikai, 
kurių mišrioje moterystėje viliamasi susilaukti, bus auk- 
lėjami katalikų tikyboje. Abiem pusėm, kurios nori eiti 
mišrion moterystėn, aiškiai nepasižadėjus laikytis šitų 
trijų sąlygų, Bažnyčia niekad neduoda leidimo ir nė vie- 
nas kunigas neturi teisės sujungti tokių jaunavedžių. 

Apsvarstykite geriau tas sąlygas, turėsite pripažinti, kad 
kitaip ir būti negali. 

Pirmoji sąlyga taip skamba: Katalikiškoji pusė ne- 
privalo sutikti kliūčių gyventi pagal savo tikybą. Ko 
čia Bažnyčia reikalauja savo nariams, būtent, laisvės 
pildyti savo tikybos priedermes, yra savaime taip su- 
prantamas dalykas, kad apie tai ilgai kalbėti neverta. 
Kiekvienas protingas žmogus, net griežtas Bažnyčios 
priešininkas, turi pripažinti šitos sąlygos teisingumą. 
Bažnyčia nebūtų rūpestinga, maloni Motina, jei sutiktų. 
kad nors vienas jos vaikas atsidurtų tokiose sąlygose. 
kuriose negalėtų pildyti savo tikybos, naudotis jos ma- 
lonių šaltiniais: Ji reikalaudama, kad katalikiškai pu- 
sei mišrioje moterystėje būtų leista be kliūčių eiti tikybi- 
nes pareigas, nenori nieko kito, kaip tik to, kas tei- 
singa. Užtat mišrių moterysčių jungtuvės privalo būti, 
sulig katalikiškais Bažnyčios įstatymais, atliktos prie 
katalikų kunigo, nes kitur susijungti katalikiškai pusei 
ginama.  Svetimoje bažnyčioje padarytos jungtuvės lai- 
komos netikromis. 

Daugiaus abejotina išrodo nekatalikams antroji są- 
lyga, kurios įvykdymo reikalauja Bažnyčia iš katalikiš- 
kosios pusės mišriose moterystėse, kad ji rūpinsis neka- 
talikišką pusę patraukti prie tikro tikėjimo. Jei tai tu- 
rėtų įvykti prievarta, teisingai galima būtų papeikti, net 
pasmerkti. Bažnyčia nieko panašaus anaiptol nereika- 
lauja. Ji nori, kad katalikiškoji pusė įtikintų nekatali- 
kiškąją pusę, labiausia gi malda ir geru tikrai katalikiš- 
ko gyvenimo pavyzdžiu rūpintųsi privesti prie tiesos pa- 
žinimo. Ta sąlyga primenama tik jai priedermė, 
kurią ji turi savaime, nors jos Bažnyčia ir nestaty- 
tų. Kas įsitikinęs, kad tas, kurs jam ant žemės — 
artimiausias, kurio tikroji laimė guli jam ant širdies, 
eina klaidingu keliu. argi savaime neturėtų  priedermės 
visa daryti, kad tik ji atvestų prie tiesos pažinimo. 
Jis nemylėtų. būtų abejutis, jei to nedarytų. Todėl pri- 


Bet daugiausia kitatikiai piktinasi trečiąja sąlyga, 
Bažnyčios statoma mišrioms moterystėms, kad visi abie- - 

jų lyčių vaikai būtų auklėjami katalikų tikyboje. Baž- 
nyčia iš tos priežasties dažnai kaltinama žiaurumu, ne- 
atsižiūrėjimu į kitatikių gimdytojų jausmus. Bet klau- 
siu jus, argi galėtų Katalikų Bažnyčia nuo tos sąlygos 
atsisakyti? Ji laiko save Kristaus įsteigta, vienatinė tik- 
ra Bažnyčia, per kurią galima išganymas gauti; todėl, 
kitaip elgdamasi mišrių moterysčių klausime, turėtų pri- 
pažinti, kad kiekvienas savo tikyboje gali būt lygiai iš- 
ganytas. Bažnyčia, sutikdama, kad mišriu moterysčių 
vaikai galėtų būti auklėjami klaidingoje tikyboje, prieš- 
tarautų Kristaus, savo įsteigėjo valiai naikinti klaidas ir 
platinti dieviškojo mokslo tiesą; kitaip besielgdama Baž- 
nyčia platintų kitatikius, mažintų — savųjų skaičių ir 
prisidėtų prie savo nykimo. 

Stačiai gėda būtų katalikui, kurs, įsitikinęs savo ti- 
kybos neklaidingumu, atiduotų auklėti savo vaikus, kurie 
yra visųbrangiausias jo turtas, klaidingoje tikyboje ir nė- 
kiek nesirūpintų jų išganymu, amžina jų laime, tuo tar- 
pu kad rūpestingai darbuojasi dėl jų laikinės gerovės. 
O norima įkalbėti Bažnyčiai, kad ji sutiktų ir leistų kata- 
likų vaikus krikštyti svetimoje bažnyčioje, auklėti klai- 
dingoje tikyboje. Niekad ji su tuo negali sutikti. '"Tei- 
singai sako popiežius Pius VIII: „Katalikai, kurie su ne- 
katalikais taip eina motęerystėn, kad save, ar laukiamus 
vaikus stato suvedžiojimo pavojun, nusižengia ne tik 
Bažnyčios įstatymams, bet ir labai sunkiai nusideda pri- 
gimties ir Dievo įsakymui; iš čia suprantama, kad mes 
būtumėm kalti sunkiausia nedorybe ir Bažnyčios akyse, 
jei mes tokiose moterystėse leistiumėm ką nors, per ką 
jos, jei ne žodžiais, tai darbais būtų pripažintos geromis“. 

Gal kas pasakys: Kitatikių bažnyčia iš savo pusės 
galėtų taipgi statyti tokias pat sąlygas; ir jei abidvi pu- 
sės griežtai jų laikytųsi, niekad nebūtų mišrių moterys- 
čių... Kitatikiams yra lengviau nusileisti; jie dažnai ma- . 
no, kad visos tikybos lygiai yra geros; katalikų tikyba yra 
pilnesnė: ką jie turi savoje, ta randa ir katalikų tikybo- 
je; taigi, jie nieko nenustoja, likdami katalikais; priešin- 
gai, jie gauna gausiau Dievo malonių, kurių turi Katalikų 
Bažnyčia, palengvina sau išganymą. Katalikas, kurs 
sutiktų savo vaikus auklėti nekatalikiškai, sunkiai nu- 

sidėtų, nes atimtų vaikams išganymo priemones ir pa- 
sunkintų kelią dangun. 

Jei nebūtų tokių moterysčių, Katalikų Bažnyčia tik 
pasidžiaugtų; jeigu ir nekatalikų bažnyčia peikia miš- 
rias moterystes ir grasina bausmėmis tiems, kurie eina 
moterystėn, nesirūpindami auklėti vaikų savo tikyboje. 
tai negali skųstis Katalikų Bažnyčia, kad ji reik4- 
lauja vaikų auklėjimo katalikų tikyboje. Būtų gera, kad 
abidvi pusės prieš eidamos moterystėn nenusileistų dėl 
vaikų auklėjimo; tada nebūtų visai mišrių moterysčių: 
Katalikų Bažnyčia jaustųsi laiminga, kad nereikia nie- 
kam duoti leidimo; ji nori, kad jos vaikai saugotųs to- 
kiu moterysčių: ji nenustos mišrias moterystes peikusi. 

Tokios tai yra trys sąlygos, kuriomis kartais leidžia 
Bažnyčia mišrias moterystes. Jei tų sąlygų paskiau ne- 
silaikoma, moterystė pasilieka tikra, bet katalikiškoji pu- 
sė, kuri laužo duotuosius savo pasižadėjimus, sunkiai 
Dievui nusideda ir neprivalo būti leidžiama prie šv. sa- 
kramentų, kol apgailės savo kaltę ir atitaisys, kiek ga- 
lėdama, savo klaidą. Dar blogiaus esti su ta katalike, 
ar kataliku. kurs eina mišrion moterystėn be Bažnyčios 
leidimo ir jungiasi pas nekatalikus. Tokia moterystė — 
netikra ir katalikiškoji pusė po tokių jungtuvių priverstą 
gyventi „laisvoje meilėje“. Ji negali gauti nuodėmių at- 
leidimo, kol nepasiines taip gyvenusi, ar bent savo to- 
kios netikros moterystės nepataisys Katalikų Bažnyčioje. 

2 

Mieli Klausytojai! Toks yra Bažnyčios mokslas apie 
mišrias moterystes. Mes, kaipo Bažnyčios tarnai, turi- 
me priedermę tikintiems kartas nuo karto priminti, kaip 
jie turi elgtis mišrių moterysčių klausime. Mes turime 
ginti Bažnyčios teises. apsaugoti sielų išganymą, kiek tai 
nuo mūsų priklauso. Aš savo pasakiau; darykite jūs, 
kas jums pridera. Sekite tuos įspėjimus, kuriuos šian- 
dien išgirdote, ir būkite tikri, kad tai išeis jūsų palaimai. 
„Moteriškė... tegul teka už ko nori, tiktai Viešpatyje“. 
Amen. 


Sakramentalijos. 


„Palaimintas teesie Dievas ir mūsų 
Viešpaties Jėzaus Kristaus Tėvas, kurs 
mus palaimino visokiu dvasišku palaimi- 
nimu... kad būtumėm... šventi“ (Ep. 1, 31). 


Tais žodžiais garbina šv. Povilas dvasiškų malonių 
ir palaiminimų gausybę, kurią mes gauname dėl Jėzaus 
Kristaus nuopelnų. Kas besuskaitys visas tas geradė- 
jystes, teikiamas žmonijai per atpirkimą? Juk, anot 
apaštalo Jokūbo betariant: „Kiekvienas geriausias da- 
vinys, kiekviena tobula dovana yra iš aukštybių“ (I; 17). 
Jos kaip lietus sausas vietas gaivina mūsų sielą ir kūną. 
Bažnyčia, pastatyta Dievo paslapčių prižiūrėtoja, dalyja 
mums jas pilnomis reškučiomis. 

Sakramentuose mes turime neišsenkamus šaltinius, 
iš kurių gausiai semiamės reikalingų malonių; juose 
tilpsta svarbiausias dvasiškas Dievo palaiminimas, tei- 
kiamas mūsų sielai, pašvenčiamoji malonė, bent žy- 
mus jos padauginimas. Be sakramentų yra dar visa 
eilė palaimos įrankių, kuriuos įsteigė duota sau galia 
Bažnyčia savo vaikų sielos ir kūno gerovei. Yra tai 
sakramentalijos. I. Kas jos, II. kokia jų pradžia, III. ką 
jos mums teikia, šiandien jums papasakosiu. 

I. Mūsų Išganytojas Viešpats Jėzus Kristus įstatė 
bažnyčioje septynis sakramentus, per kuriuos visų am- 
žių ir vietų tikintys gauna malones, reikalingas išgany- 
mui. Bažnyčia nori dar net kasdienį krikščionies gyveni- 
mą ir darbus laikyti Dievo globoje ir palaimoje. Tai da- 
ro ji per sakramentalijas. 

Sakramentalijos yra tokie Bažnyčios pašvęsti, 
ar tik palaiminti daiktai, per kuriuos gaunama Dievo 
pagalba laikinei ir amžinai žmogaus laimei įgyti. Jau 
pats vardas rodo, kad jos turi šį tą bendra/su sakramen- 


264 SAKRAMENTALIJOS 


tais; jos panašios į sakramentus tuo, kad ir sakramenta- 
lijos yra regimas ženklas neregimų Dievo malonių. Ne- 
žiūrint šito panašumo, tarp jų yra didžiausias skirtumas. 

Sakramentai įstatyti paties Kristaus, sakramentalijas 
įsteigė pati Bažnyčia; sakramentai teikia pašvenčiamąją 
Dievo malonę, sakramentalijos-tik sustiprinamąją; sak- 
ramentai teikia malones savaime, bytik nedaroma jokių 
kliūčių, per sakramentalijas meldžiamas Dievas malonės; 
sakramentai yra išganymui reikalingi, sakramentalijos— 
tik naudingos. . 

Sakramentalijos yra dviejų rūšių; pašventimai ir 
palaiminimai; jos turi dvejopa ir tikslą, būtent: Bažnyčia 
išrenka tam tikrus asmenis, vietas, daiktus, pašvenčia juos 
vien tik Dievo garbei ir gina jais naudotis kasdieniams 
žmoniu reikalams; ar duoda pašvęstus, ar palaimin- 
tus dalykus dievotai vartoti žmonėms, kad per juos išmels- 
tų sau Dievo palaiminimą. i 

Prie pirmos sakramentalijų rūšies priklauso popie- 
žiaus, vyskupo, vienuolių ir klierikų šventimas. Asmenų 
pašventimas daromas vyskupų; daiktų pašventinimas at- 
liekamas kartais kunigu. kartais vyskupų. Vyskupai šven- 
čia bažnyčias, altorius, klierikus, varpus, šv. aliejus di- 
diji ketvirtadienį. Ką pašvenčia vyskupo ranka, "tas 
pasilieka Bažnyčios žinioje ir tarnauja išimtinai Dievui 
garbinti. 

Vyskupas gali pavesti kaikuriuos pašventimus kuni- 
gams; jiems priklauso švęsti visi tie dalykai, kurie turi 
artimesnį ryšį su metinių iškilmių pamaldomis, kaip an- 
tai: pašventimas vandens, žvakių, pelenų, verbų ir t.t. Ku- 
nigai švenčia taip-pat visa, ką tikintys vartoja savo kas- 
dienėse pamaldose, būtent: kryžius, paveikslus, medali- 
kėlius, škaplierius, rožančius... 

Kas sekmadienis kunigas švenčia vandenį, prieš su- 
mą pašlaksto žmones, kad būtų Viešpaties akyse šventi, 
nesutepti, baltesni už sniegą. Kuriuose namuose viešpa- 
tauja tikra katalikiška dvasia, ten rasite indelį su švęstu 
vandeniu, juo šlakstosi save geri katalikai, bent rytais kel- 
damies iš miego, vakare guldami. Didįjį šeštadienį bei 
Sekminių vigilijoje kunigas švenčia krikšto vandenį, kad 

kas atsigims iš to vandens ir Šventosios Dvasios įeitų dar: 
gaus karalystėn... 

Per grabnyčias šventina žvakes, minėdamas kūdikėli 
Jėzų, kurį atneštą tą dieną Jeruzolimo bažnyčion, Simo- 
nas pagarbino, kaip „šviesą pagonams apšviesti“ (Luk. 
2, 32). Pelenėje švenčia kunigas pelenus, padarytus iš 
sudegintų pernykščių verbų; jais barsto žmonių galvas, 
primindamas kiekvienam mirtį: „Atmink, žmogau, jog 
esi dulkės ir dulkėmis virsi...“ Velykų rytą pašvenčia val- 
gius, kuriuos žmonės valgo iš gausios Viešpaties ap- 
vaizdos... 

Greta tų, kurios kasmet tam tikromidg dienomis šven- 
čiamos., yra daugybė kitų sakramentalijų, kurias Bažny- 
čia kiekviename reikale švenčia ir laimina. Pasistatys 
katalikas naujus namus. pirma, negu pradės juose gy- 
venti, pakvies kunigą jų pašventintų, nes žino, kad „jei 
Viešpats nepastatys namų, veltui darbavosi tie, kurie juos 
statė“. Nepapuos geras katalikas savo namų paveiks- 
lais, ar kryželiu,,pirma jų nepašventinęs... 

Pastatys kur nors grįžkelėje naują kryžių, parveža 
kunigą pašvęstų, šventai tikėdamas, kad ant kryžiaus 
kentėjęs ir miręs Kristus laimins žemiškus jo takus, at- 
simindamas, kad „nei kurs sodina yra šis tas ir nei kurs 
laisto, bet kurs duoda augimą, Dievas“ (I Kor. 3, 7)... 

Įsirašo vaikas,į škaplierius, rožančių, bet niekad ne- 
vartos nepašvęstų. Išvažiuoja duktė ar sūnus į tolimus 
kraštus, susirūpinusi -motina kabina jiems ani kaklo 
pašvęstą Marijos medalikėlį, ragindama melstis į Švenč. 
Panelę, nes negirdėta nuo amžių, kad kas, puldamas jos 
globon, maldaudamas jos pagalbos, būtų likęs apleistas. 

II. Girdėjote, kas yra sakramentalijos: dar paklau- 
sykite apie jų pradžią. Sakramentalijos yra seni Baž- 
nyčios papročiai, pašvęsti paties Dievo pavyzdžiu, kaip 
Sename, taip Naujame Įstatyme. Sutvėręs pasaulį, lai- 
mino Dievas visus padarus, ypač žmogų. Senojo Įsta- 
tymo kunigams įsakė Dievas laiminti žmones ir pasiža- 
dėjo, patvirtinsiąs jų laiminimą  (Num. VI, 23). Pas- 
kiau liepė, kad būtų pašvenčiami visi dalykai, reika- 
lingi Senojo Istatymo pamaldoms (Lev. 8). 

Naujame įstatyme Kristus laimino duoną ir žuvį, 
norėdamas pavalgydinti minias (Mor. 8, 7). Kitą syki 
laimino jis mažus vaikus, kuriuos atnešė pas jį maldin- 
2. motinos. Per paskutinę vakarienę, įstatydamas 

venčiausiąjį Sakramentą. laimino duoną ir vyną 
(Mat. 26, 26), ir pirm grįžtant pas dangiškąjį savo Tė- 
vą, suteikė apaštalams savo palaiminimą. Kristus įsa- 
kė savo mokiniams laiminti kiekvienus namus, kuriuos 
jie aplankys, tais žodžiais: „Ramybė tiems namams“ 
(Mat. 10, 12). 

Bažnyčia tat, įvesdama pašventimus ir palaimini- 
mus, arba sakramentalijas ir jas vartodama, prisitaiky- 
dama prie tikinčiųjų reikalų, sekė ir tebeseka Dievo pa- 
vyzdį Senajame Įstatyme ir Jėzaus Kristaus įsakymus, 
kurs begyvendamas ant žemės ir pats laimino, ir apašta- 
lams isakė laiminti. Dabar supraskite, kad sakramen- 
talijos anaiptol nėra kokie tai burtai, kaip ne sykį sako- 
ma, bet Bažnyčios papročiai, paremti paties Dievo pa- 
vyzdžiu ir įsakymais. 

Aišku, kad sakramentalijos neturi nieko bendra su 
burtais, prasiplatinusiais žmonių tarpe, kurie neva turį 
apsaugoti nuo piktos dvasios, priepuolių ir ligų... Sūtin- 
ku, kad kartais ir sakramentalijos, pašvęsti dalykai, var- 
tojami burtams, bet kalta čia ne Bažnyčia, tik žmonių 
tamsumas, o dar dažniau tikėjimo stoka; nes kur trūk- 
sta tikėjimo, ten atsiranda vaisinga dirva visokiems bur- 
tams, tuštiems prasimanymams. 

Kartais tikima, kad, laikant prie savęs tam tikrus 
popiergalius su tam tikrais parašais, ar kitus kokius 
dalykus, apsisaugoma nuo netikėtos mirties, ar kitų 
kokių nelaimių.  Nesiduokite savęs apgaudinėti. Nieko 
panašaus Bažnyčia nėra įstačiusi; nėra jiems suteikusi 
savo palaiminimo. Panašūs prasimanymai kyla iš žmo- 
nių tamsumo ir tarnauja piktam. 

Mes tikintys turime Bažnyčios įstatytose sakramen- 
talijose gausų šaltinį malonių, reikalingų savo laikinei 
ir amžinai laimei, ir neturime reikalo griebtis nuodėmin- 
gų burtų. Palikime juos tiems, kurie savo netikėjimu 
niekina Bažnyčios palaiminimus, o patys atsiduoda nie- 

kingiems burtams. Yra gyvenimo patikrintas daiktas: 
ten, kur įsivyruoja netikėjimas, platinas ir burtai... 

Kur nyksta pasitikėjimas Dievu, geriausiu mūsų Tė- 
vu, kursai suskaito mūsų galvos plaukus ir nė vienas jų 
nenukrinta be šventos Jo valios, ten randasi pasitikėji- 
mas bet kokiais mažmožiais, niekingais ženklais, trum- 
pai sakant, burtais. "Tie patys žmonės, kurie biaurisi 
pašvęstu vandeniu ir tyčiojasi iš panašių Bažnyčios pa- 
pročių, esti nekartą vergai ivairių burtų, kuriuos vartoja 
su baime ir atsargumu, vertu pajuokimo... 

Visai kitaip elgiasi tikintys katalikai. Jie vartoja 
švęstą vandenį, prašo kunigą palaiminti naujus namus, 
nešioja pašvęstą medalikėlį; bet nepasitiki tuom aklai, 
nemato jame neklaidingos apsaugos nuo nelaimių; jie 
pasitiki Bažnyčios palaiminimu bei malda ir žino, kad 
tie dalykai nieko nepadės, jeigu jie nepasitikės Dievu, 
nepasiduos šventai Jo valiai ir savo doru gyvenimu ne- 
sirūpins būti verti Viešpaties palaiminimo. 

Sakramentalijos nėra burtai, kaip ir kiekviena mal- 
da; kas jas niekina, niekina patį Kristų,, kurs savo Baž- 
nyčiai davė galios ir įsakymą švęsti, laiminti.  Dievotas 
sakramentalijų vartojimas nesti be naudos, bet yra ge- 
ras irankis sielos ir kūno reikaluose pastatyti save Die- 
vo globoj. Pakalbėkime dar apie sakramentalijų vai- 
singumą. 

III. Dieviškasis Išganytojas yra pasakęs: „Jei ko 
prašysite manęs mano vardu, tai aš padarysiu“ (Jon. 14, 
14). Jei tat Viešpats išklauso maldos atskirų krikščio- 
nių, tai dar labiaus išgirs Bažnyčios balsą, kuomet ji, 
teikdama sakramentalijas, meldžia už tikinčiuosius Jo 
vardu ir įsakymu. O kaip galingas yra tos mūsų Mo- 
tinos užtarimas, kaip gausus Jos palaiminimas, tai pa- 
tvirtina amžių prityrimas;: turime gana pavyzdžių. 

Senojo Įstatymo patriarkų palaiminimas buvo taip 
svarbus, kad Ezavas verkdamas, aimanuodamas prašė 
Izaoko palaiminimo, ir kad išminčius apie tėvo palai- 
minimą, sako, jis „vaikams statąs namus“ (Sir. 3, 
11). Argi nebūtų vaisingesnis mūsų motinos Bažnyčios, 
Kristaus sužadėtinės. palaiminimas, kuomet ji meldžiasi 
už jų laikinę ir amžiną laimę, teikdama žmonėms sakra- 

mentalijas? Kas gi tai yra, kurs sakramentalijose Baž- 
nyčios vardu teikia mums malonių? Tai ne vienas ku- 
nigas, kurs ištiesęs ranką laimina! 

Su juo meldžiasi drauge visi ant žemės gyvenantys 
tikri krikščionys; jie Šventųjų draugystėje sudaro di- 
delę malonių bendruomenę, kurių atskiros maldos, kaip 
lašai, susilieja vienan maldos upelin; meldžiasi su juo 
taipgi amžinoje laimėje besilinksminantys Šventieji dan- 
guje; meldžiasi su juo dangaus ir žemės karalienė Ma- 
rija ir pats Jėzus Kristus. Sulig Viešpaties žodžiais: „„Ka- 
me du, ar trys susirinkę mano vardan, ten aš esu jų tar- 
pe“ (Mat. 18, 20); išklausys Dievas visuotinės Bažnyčios 
maldos, kuri nuo žemės ir iš dangaus aukštybės tūkstan- 
čių-milijonų balsais skamba Viešpaties ausyse. L 

Tai moko pats Kristus, tikrindamas, kad sakramen- 
talijos teikia palaiminimą ir pagalbą. Siųsdamas savo 
mokinius skelbti dangaus karalystės, sakė jiems: „Įeida- 
mi i namus, pasveikinkite juos, sakydami: Ramybė te- 
esie šitiems namams; ir jei tie namai bus verti, jūsų 
ramybė ateis ant jų (visos malonės, kurių tiems na- 
mams linkėjote); jeigu gi nebus verti, jūsų ramybė su: 
griš pas jus“ (Mat. 10, 12). | 

Tuose Išganytojo žodžiuose matone ne tik įrodymą, 
kad Bažnyčios palaiminimai yra vaisingi, bet ir pamo- 
kymą, kokiomis sąlygomis per sakramentalijas galite 
gauti Dievo malonę. Viešpats pasakė: „Jeigu tie namai 
bus verti, jūsų ramybė ateis ant jų“. Krikščionis turi 
save padaryti vertą Dievo malonės ir palaiminimo. Baž- 
nyčia įspėja, kad pašalintumėt kliūtis, apvalytumėt šir- 
dis iš nuodėmių, sakramentalijas vartotumėt su pasiti- 
kėjimu ir pilnu atsidavimu Viešpaties valiai. 

Iš tikrųjų. ar begali būti kas naudingesnis, kaip ka- 
talikų Bažnyčios veikimas per sakramentalijas. Ji, kaip 
mylinti motina, ima žmogų savo globon nuo pat 
atsiradimo kūdikio šiame pasaulyje ir neapleidžia jo nė 
vienam akies mirksniui. Negana to, kad svarbiausiose 
gyvenimo valandose teikia šv. sakramentus, kurie jį ap- 
valo iš nuodėmių, ji pašvenčia, bet dar seka jį kiekvie- 
name žingsnyje, žemdirbį laukuose, amatininką prie 
varstoto, darbininką dirbtuvėje; ir kas tik su įo dar- 

bu turi artimesni ryšį, visa tai Bažnyčia laimina, pa- 
švenčia; net ant jo lavono ištiesia Bažnyčią laiminančią 
savo ranką, pašlaksto jį švęstu vandeniu ir neleidžia į 
duobę, pirma jos nepašventinus. 

Ką kitados apie Kristų sakė: „Perėjo geradaryda- 
mas“ (Ap. D. 10, 38), tą patį turime atkartoti apie Jo 
Bažnyčią: „Eina, geradarydama, laimindama visus nuo 
lopšio lis karsto lentos“. Bet kaip žmonės atsako tam 
Bažnyčios labdaringam veikimui? Ar nėra krikščionių, 
kurie Bažnyčios sakramentalijomis mažai tesrūpina, 
net visai jas niekais laiko? Yra tokių, kurie iš jų ty- 
čiojas, juokiasi! Tokiems pritinka Šv. Rašto žodžiai: 
„Šitie piktžodžiauja visam, ko tik nežino; o ką nors jie 
žino įsgimtu būdu, kaip nebyliai galvijai. tuo jie pagenda“ 
(Jud. 1, 10). 

Nekatalikiškų nuomonių pasekmės greit apsireiškia. 
Nuo to laiko, kai daugelyje šeimų isiskverbė paprotys 
niekinti Bažnyčios palaiminimus ir pašventimus, pavyz- 
džiui: tyčiotis iš pašvęstų dalykų vartojimo, niekais lai- 
kyti pašvęstus paveikslus, medalikėlius, žvakes, o tikrų 
katalikų pasitikėjimą sakramentalijomis vadinti burtais, 
nuo tų šeimų kaskart labiau atsitolino Dievo palaimini- 
mas, katalikiškas gyvenimas pranyko ir įsivyravo neti- 
kėjimo dvasia, dingo namų ramybė. 

Kokie viso vaisiai? Vaisiai — labai kartūs! Ramy- 
bė, brangiausias kiekvienos šeimos turtas, dingo; meilė ir 
ištikimybė teliko vien atminimuose; tvarka ir susiklau- 
symas — svajonėse; - nepasitenkinimas ir ginčai radosi 
visuose visuomenės luomuose.. Visa tai veda savaime 
prie išardos doros gyvenimo bei žemiškos gerovės, o ne- 
laimingas tos suirutės aukas stumte stumia laikinės ir am- 
žinosios prapulties bedugnėn. 

* 
Ž * 

Mieli Klausytojai! Saugokitės nekatalikiškos dva- 
sios, kur tik vien ją pastebėsite. Kaip geri Bažnyčios 
vaikai, rodžiai glauskitės prie dvasiškos savo motinos, kad 
per ją gautumėt gausiai Dievo malonių. Kaip tikri krikš- 
čionys, gerbkime Bažnyčios sakramentalijas, kaipo Vieš- 

paties palaimos įrankius. Ką Kristus per savo kraują 
nupelnė, ką Bažnyčia per savo palaiminimus ir pašven- 
timus mums teikia, yra didelės vertės, nors nežinau, kaip 
mažos išrodytų. Kiekviena, net ir menkiausia Dievo 
malonė, yra begalinės vertės. 

Vartokime sakramentalijas uoliai ir dievotai, kur 
tik pasitaikys progos. Dėkokime Dievui, geriausiam sa- 
vo Tėvui, ir Bažnyčiai, rūpestingai mūsų motinai, už vi- 
sas geradarystes ir palaiminimus. Pritarkime visados 
ir visame apaštalo žodžiams: , Palaimintas teesie Dievas 
ir mūsų Viešpaties, Jėzaus Kristaus, Tėvas, kurs mus pa- 
laimino visokiu dvasiniu palaiminimu... kad būtumėm... 
šventi“. Amen. 


Malda. 


„Prašykite, ir bus jums duota“ 
(Mat. 7, 7). 


Kaip be vandens trokšta žuvis, kaip be rasos vysta 
žolė, taip žmogaus siela skursta be Dievo malonės. Nuo- 
lat reikalinga mums Viešpaties malonė.  Sakramentų, 
malonių šaltinių, retai teiname. Reikalingas tad yra 
mums kitas įrankis Dievo malonėms įgyti, būtent, mal- 
da. Todėl Kristus sako: „Prašykite, ir bus jums duota“. 
„Visumet reikia melstis ir nepailsti“ (Luk. 19, 1). Ir 
apaštalas šv. Povilas ragina: „Nuolat melskitės“ (Tes. 
5, 17): 

Ne tiktai krikščionys, turį aiškų Kristaus įsakymą, 
meldžiasi; bet ir pagonai, sekdami vien tik prigimties. 
jausmus, ištiesia rankas į Tą, Kurį laiko visų sutvertų 
daiktų valdovu. Kiekvienas aukštas protas, kiekviena 
dora širdis jaučia savo silpnybę, mato maldos reikalin- 
gumą. Žmogus, nemėgiąs melstis, tai sugedęs sutvėrimas, 
tai netikėlis; nedaug tarp jūsų tokių tėra. 

„ Jūs visi meldžiatės; tik nelaimė, ne visi mokate, 
kaip reikiant, melstis. Dažnai meldžiatės, o prašomų- 
jų malonių negaunate. Anot apaštalo šv. Jokūbo be- 
tariant: ,„Prašote ir negaunate, nes negerai prašote“ (4, 3). 
Kad jūsų maldos Dievui būtų malonios ir jums išga- 
ningos, pasiklausykite šiandien, I. kas tai yra malda, 
it II. kaip reikia melstis. 

I. „Jei Dievui tik lūpų užteka garbės; žemaičiai, 
kaip žvaigždės. danguje žibės; jų balsas padanges ap- 
lėks: ar gieda Rožančių, ar šv. Antaną, ar valandas apie 
Švenčiausiąją Paną, jų nieks, ištiesų, neužrėks. Bet 
maldai ir širdį jie turi ne šaltą, ledais tik paviršiumis 
laiko apkaltą; ji tirpsta per „Šventas Dieve“... Ji tirpsta 
ir Vilniuj tarp Vartų Ašmens, šventoj  Kalvarijoj ir kur 
ant akmens Panelė graudi Šilave. Bet visą širdies jų 
suprasi jautrumą tada tik, kad „Pulkim ant kelių“ 

per sumą užtraukia bažnyčia visa; kad dreba net sienos 
nuo balso ir griausmo, o griešninkams ašaros veržias iš 
skausmo ir krinta, kaip Dievo rasa“ (Jaunoji Lietuva). 


Malda gali būti dvejopa. Galite melstis, pakeldami 
savo proto mintis ir širdies jausmus į Dievą, neišreikš- 
dami ju. ar apvilkdami tais žodžiais. Jei mąstydami 
apie Dievo didenybę, nusižeminsite; jei apmąstydami 
geradarybes, žmonėms Jo suteiktas, pajusite dėkingu- 
mą; jeigu atminę savo nuodėmes, nupuolimus ir juos 
sustatę su Dievo teisybe, nusigąsite; o pažvelgę į Jo ge- 
rumą ir gailestingumą, pažadinsite savyje viltį, — bus 
tai malda vidujinė. lotyniškai meditacija, mūsiškai sa- 
kant, apmąstymas. Ir tas meldimosi būdas yra maldos 
esmė.  Patsai Kristus pasakė: „Dievas yra Dvasia; ir 
Jo garbintojams reikia garbinti dvasioje ir tiesoje“ 
(Jon. 4, 24). 

Bet vienos vidujės maldos neužtenka. Žmogus su- 
dėtas iš sielos ir kūno; todėl kūnu ir siela turi Dievą 
garbinti. Siela taip angštai susijusi su kūnu, kad negali 
persiskirti, kol žmogus gyvas; taip pat beveik negalimas 
daiktas, kad sielos mintys, ypač stipresni jausmai, nesi- 
reikštų viršujais ženklais: priklaupimu, rankų sudėjimu, 
mušimusi krūtinėn, dūsavimais, labiausia gi žodžiais — 
„„Nes, — anot Išganytojo, — burna kalba iš širdies pil- 
numo“ (Mat. 21, 34). Negana to, viršujė malda padidina 
viduję; juk, giedant dievobaimingas giesmes, siela giliau 
permerkiama  dievotais jausmais ir smarkiau veržiasi 
prie Viešpaties. 

„Dievas, tiesa, nereikalingas tų viršųjų ženklų, nes 
Jam regima žmogaus siela; tik žmogus jais paragina sa- 
ve ir kitus į geresnę maldą“ — sako šv. Augustinas. Vir- 
šujai ženklai yra būdas padidinti vidujam dievotumui; 
galima jų nevartoti, jeigu jie kartais gadina vidujus jaus- 
mus.  Nuvargęs, ar sergas, ar kelyje, — gali melstis, ei- 
damas, stovėdamas, sėdėdamas, net gulėdamas, jeigu tik 
žinai, kad taip geriau pasimelsi. ,,„Nevargink savęs, — 
sako šv. Teresė, — perdaug ilgu klupojimu, nes iš to ky- 
la minties išsiblaškymas; užtenka, jei tik dvasia klūpo 
prieš Dievą su prideramu dievobaimingumu““. 

Vieni viršujai ženklai, be dvasios pakėlimo, neturi 
nė jokios vertės, net negali vadintis malda. Taip, jei kal- 
bėdami poterius, skaitydami maldaknyges, giedodami 
giesmes, ištarsite žodžius be supratimo, su žodžiais ne- 
jungsite širdies jausmų, — būsite, nelyginant, kaip kal- 
bančios šarkos, tarsi špokai, kurie taria žodžius, nesu- 
prasdami jų prasmės. "Tokia viršujė malda, tai meldi- 
mosi pamėgdžiojimas, - 

Ką kitados Išganytojas prikaišiojo farisiejams, visai 
galima taikyti tokiems maldininkams:  „„Veidmainiai! 
gerai apie jus pranašavo Izaijas, sakydamas: „Ši tauta 
gerbia mane lūpomis; jų gi širdis toli nuo manęs.“ (Mat. 
15, 8). Jūs meldžiatės, nuolat prašote Dievą, kad išklau- 
sytų jūsų maldos, o dažnai patys nežinote, ko prašote. 
Užtat nesistebėkite, kad iš tokios maldos neturite jokios 
naudos ir Dievui nesti iokios garbės; nenustebkite, kad 
norėdami Viešpati permaldauti, dar labiau Ji rūstinate. 

II.. Tai kaip gi reikia melstis, paklaus ne vienas, 
kad mūsų maldos būtų Dievui malonios ir mums išga- 
ningos? Norint, kad malda nebūtų bergždžia, bet atvertų 
neišsemiamą Dievo malonių šaltinį, melstis privalote 
dievobaimingai.  Žinote patys, su kokia baime, dome 
tariate kiekvieną žodį, kada tenka kalbėtis su dideliu 
ponu; be abejo, sus didesniu dievobaimingumu turite šne- 
kėtis su viešpačių Viešpačiu maldoje. Todėl, — kaip šv. 
Tomas Akvinietis moko, — pirmiausia žodžius, kuriuos 
melsdamiesi tariate, ištarkite aiškiai, jų netrumpindami, 
nesiskubindami, nešvepliuodami; antra, mąstykite, ką 
tie žodžiai reiškia, ir sulig jų reikšme žadinkite savyje 
dievobaimingus jausmus; trečia, su tais žodžiais ir jaus- 
mais stačiai kreipkitės 1 Dievą, Kuriam meldžiatės. 

Melskitės su nusižeminimu; nes, anot Šventojo Raš- 
to: Malda „žeminančio savę pereina per debesis“ (Ekl. 
35, 21); Apaštalas šv. Jonas štačiai sako: . „Dievas prie- 
šinasi puikiems, nuolankiems gi duoda malonę“ (4, 6). 
Tikrai, iš vienos Kristaus apysakos žinome, kad išdidaus 
farisiejo malda buvo atmesta; nusižeminusio gi muitinin- 
ko, kuris nedrįso nei akių pakelti dangun, tik mušėsi į 
krūtinę, maldaudamas: „Dieve. būk gailestingas man nusi- 
dėjėliui“. (Luk. 28, 13), — liko maloningai išklausyta. 
Vad. sak., 18. , 

Patys pripažisite nusižemižnimo reikalą maldoje, kada 
iš vienos pusės įsivaizduosite sau Dievo didenybę, prieš 
kurią dreba dangaus galybės, iš antros pagalvokite apie 
savo silpnybę.  Melskitės bent su tokiu nusižeminimu, 
su kokiu prašote viršininkus sau reikalingų daiktų! 

Maldose reikalingas dar pasitikėjimas, jog Dievas 
mūsų maldos išklausys ir mums suteiks tai, ko prašome. 
Šv. Jokūbas sako: „Jei kam jūsų trūksta... tegul prašo 
Dievą, kurs duoda visiems apsčiai ir neprikaišioja ir... 
bus jam duota; tegul prašo su tikėjimu nė kiek neabejo- 
damas; nes kas abejoja, yra panašus į jūros bangą, kuri 
vėjo judinama ir varinėjama; taigi, toks žmogus tenema- 
no, kad jis gaus ką nors iš Viešpaties; tai dvejojantis 
žmogus ir nepastovus visuose savo keliuose“ (1, 5—8). 

Meldžiantis su pasitikėjimu, reikia vienok atsiduoti 
Dievo valiai; ypač prašant laikinų malonių, palikti Jo 
išminčiai išklausyti mus, kuomet ir kaip Jam patiks. 
Gražų to pasidavimo pavyzdį mums rodo pats Išganyto- 
jas, kurs prieš savo kruviną kančią taip meldėsi: „Tėve, 
jei nori, atimk šitą taurę šalin nuo manęs. Tačiau te- 
būna ne mano valia, bet tavo“ (Luk. 22, 42). 

Mes, santykyje su Dievu, esame tarsi maži vaikai; 
jie kartais užsispyrę tėvą su ašaromis prašo pažaisti net 
aštraus peilio: mes meldžiame ne kartą tokių daiktų, ku 
rie nieko mums nepadėtų, bet dar kenktų. Kai mes mel- 
džiamės, gal ne karią Dievas taria: „,„Nežinote, ko prašo- 
te“ (Mor. 10, 38). Taip Kristus atsakė Zebedieju moti- 
nai, savo tuštybėje prašančiai, kad jos vieną sūnų paso- 
dintų savo dešinėje, antrą kairėje. 

Dažnai ir jūs nežinote. ko prašote. ,„Nebūkite tat bai- 
liai susirūpinę ir nesakykite: Ką valgysime, ar ką gersime, 
ar kuo apsidengsime?... Juk jūsų Tėvas žino, kad visa to 
jums reikia. Taigi, ieškokite visų pirma Dievo karaly- 
stės ir Jos teisybės; ir visa kita bus jums pridėta“. (Mat. 
6,31—33). Galite prašyti nors ir laikinų gėrybių; tokios 
maldos pavyzdį duoda pati Bažnyčia, kada sausroje mal- 
dauja lietaus, kada rengia procesijas, kryžiaus dienomis iš- 
melsti laukams gausių vaisių, kada laiko Mišias už ligo- 

Nesykį atsilinka, Dievas tuojau neduoda prašomųjų 
malonių, mėgindamas mūsų tikėjimą ir kantrybę; todėl 
reikia melstis su ištverme. Kristus, mokydamas žmo- 
nes, kaip turi melstis, pasakė šitoki palyginimą: „Jei 
kas iš jūsų turės prietelį. eina pas ji vidunaktį ir jam 
sako: Prieteliau, paskolink man tris duonos kepalus, nes 
vienas prietelis atėjo pas mane iš kelio, ir aš neturiu ko 
jam padėti; jei anas, atsakydamas iš vidaus, tartų: Ne- 
būk man įkyrus, durys jau užrakintos ir mano vaikai 
yra su manim atsigulę; aš negaliu keltis ir tau duoti; 
jei jis nesiliaus beldęs, sakau jums, jei anas atsikėlęs 
neduos jam dėl to, kad iis jo prietelis, tačiau jis atsi- 
kels dėl jo įkyrumo ir duos jam, kiek tik jam reikia. Tai 
ir aš sakau jums: Prašykite, ir bus jums duota; ieško- 
kite ir rasite; belskite ir bus jums atidaryta“ (Luk. 11, 
5—9). Iš to palyginimo matote, kad savo maldose rei- 
kia Dievui būti beveik nuobodiems, jog „visuomet rei- 
kia melstis ir nepailsti“. kaip sako šv. Povilas. 

III. Kad malda geriau sektųsi, reikia prideramai pri- 
sirengti. Šventoji Dvasia ragina: „Pirm maldos, prirenk 
savo sielą ir nebūk, kaip žmogus, kurs gundo Dievą“ 
(Sir. 18, 23). Prieš pradedami melstis, pagalvokite, ką 
darysite; gyvai statykitės save Viešpaties akivaizdoje, su 
kuriuo kalbėsite, kurs jūsų klausys; melsdamies, šalin- 
kite nuo savęs netinkančias maldai mintis ir jausmus. 

Vienas menininkas taip yra nupiešęs besimeldžianti 
po kryžiumi žmogų: nuo jo vieną liniją nuvedė kūtėn, 
kitą — spinton su pinigais, trečią — prie tarnų, ketvir- 
lą — prie vaikų; vos viena visųlaibiausia vedė prie Nu- 
kryžiuotojo kojų. Taip tat meldžiasi žmogus, kurs mal- 
doje nešalina nuo savęs bereikalingų minčių ir jausmų. 

Gera malda yra menas, kurin reikia pratintis. Vai- 
nikuotas giesmininkas Dovydas išreikšdavo savo įaus- 
mus jautriomis arfos stygomis. Kiekvienas žmogus gali 
mokytis maldos dėsnių iš muzikos. Muzikalinis instrumen- 
tas reikalauja skambaus aido; taip, nelyginant, ir malda, 
privalo skambėti danguje; o keno žemiškų minč ų surdina, 
slegia sielos stygas, to maldos rezonansas trukdomas. 

Prieš pradėdamas, smuikininkas įtempia sustingusias 
stygas. Taip meldėjas prieš malda privalo įtempti savo 

sielos ir kūno jėgas, kad malda būtų armoninga. Pil- 
nas pagarbos viršujis žmogaus elgesys yra geras įrankis 
sukauptai dvasiai palaikyti. 

Muzikas armoningai derina stigas vienas su kitomis. 
Taip ir maldos metu neprivalo nė viena sielos stiga, — 
koks geidulys, susikrimtimas, nuliūdimas, ar be saiko 
linksmumas, — perdaug atsiliepti. Kitaip, visa domė 
nukreipiama gadinantin stygos tonan. 

Kas nenoromis ar tingėdamas vedžioja pagrin- 
dinį toną, tas greit nustoja malonumo griežti. O. kas 
nuolat be minties kartoja nustatytas maldas, niekad 
nesimeldžia su džiaugsmu; todėl jam greit nusibosta 
melstis. 

Pradedantis išsyk rūpestingai griežia vien iš gaidų. 
Taip jis įsigyja pamažėli tam tikrą akordų skaičių; taip 
ilgainiui pratinasi paleisti vaizduotę ir komponuoti; sa- 
vistoviai pagriežti, 

Tas, kurs išsyk dievotai maitina savo sielą nustaiy- 
tomis maldomis ar iš maldagknygės, ar atmintinai, pri- 
sisavina sau tam tikrą gausumą dievotų minčių ir jaus- 
mų; iš jų paskiau gali pats pinti gražiausias maldas. 

Taip tat prieina pamažėli apmąstymą ir mokėjime 
savistoviai Dievą pagarbinti, Jam padėkoti, Jojo atsipra- 
šyti, melsti Jo naujų malonių, randa sau linksmybės, pa- 
guodos, jėgos... 

Melstis reikia nesiskubinant: paskuba stumia kur ki- 
tur ir kliudo ramų dabarties apmąstymą. Pagalvok, 
kiek skubėdamas sutaupysi laiko: minutę — kitą... Kur te- 
nueisi per tiek laiko ir ką tepadarysi? . 

Kas patsai vienas meldžiasi, gali pastebėti, jog pus- 
balsė malda padeda šusitelkti; nes maldos žodžių tari- 
mas ir girdėjimas palaiko domę; bet ir tyli malda, ne- 
tariant žodžių, neleidžia nutolti nuo jos turinio... 

“ Melstis malonumas padidinamas, jei pasimeldęs 
žmogus Dievui nors trumpai, nuoširdžiai dėkoja už tuos 
malonius akimirksnius ir nutaria dievotai melstis prie ki- 
tos progos. 

Senovės krikščionių obalsis: „„Melskis ir dirbk“ turi 
taip pat reikšmės ir mūsų laikams. Malda yra darbas. 
o darbas yra malda; darbas ir malda, sulig Viešpaties 

valia, turi jungtis su vienas antru; jie vienas antrą pa- 
laiko. 

Malda ir darbas kyla iš to paties šaltinio, iš antgani- 
tinės dievotumo dvasios, kuri per viršujų daiktų uždan- 
gą mato visuresantį Dievą. Siela, rankos ir lūpos jun- 
giasi, kad „visame būtų pagarbintas Dievas“ (I Petr. 
4, 11). 


i 


Klausytojai! Iš to, ką pasakiau apie maldą, galite 
matyti, koki gerą įrankį turite; gal tik nemokėjote, kaip 
reikiant, juo naudotis. Ne kartą dejuojate, ainanuojate 
ant savo nelaimiu, o nepagalvojate, kad lengvai galite 
jų nusikratyti, kad gana tik dievobaimingai, su nusiže- 
minimu, pasitikėjimu ir ištverme Dievas maldauti. 

Jeigu koksai vargšas įgytų karaliaus malonę. kad 
kiekviename reikale galėtų tiesiai jo šauktis, — būtų lai- 
mingas. Bet valdovai, nors ir norėtų, negali visų patys 
išklausyti, negali kiekvieną valandą priimti pas save 
prašančiųjų. 

Kitaip esti su mūsų prašymais, siunčiamais į Die- 
vą. Karalių karalius, dangaus ir žemės Viešpats kitaip 
su mumis elgiasi. Kiekvienoje vietoje. dieną ir naktį mes 
galim Jį prieiti. Jis mums negina tiesiai Jo šauktis; prie- 
šingai, net liepia. . 

Jei neduoda tuojau, ko prašome, — daro tai gal dėi 
to, kad išmoktumėm ištvermingai melstis; jei mažai te- 
duoda, rasi. todėl, kad mes dažiau prašytumėm; jeigu 
neduoda laikinų gėrybių, tur būt, dėl to, kad gausiau 
apdovanotų  amžinomis... Bet gera malda nepasiliks 
bergždžia. Tik reikaluose melskitės. ,,Melskite, ir bus 
jums duota“: Amen. 


Maldos reikalas 


„Iš tikrųjų sakau jums: ko tik pra- 
šysite Tėvo mano vardu, duos jums“ 
(Jon. 16, 23). 


Tie Kristaus žodžiai, išreiškią didelę maldos galią, 
turi suteikti mums daug paguodos: malda galime gauti 
iš Dievo, ko tik prašome. Reikėtų tikėti, kad kiekvienas 
krikščionis laiko šventa savo pareiga vartoti taip gerą 
įranki Dievo malonei bei palaimai įgyti. Reikėtų tuo labiau 
šito laukti, kadangi jo pritaikymas tereikalauja visai ma- 
žo vargo. Iš tikrųjų, to reikėtų laukti. 

Vienok, to nežiūrint, randasi nemaža krikščionių, 
kurie mažiausius reikalus laiko svarbesniais už maldą, 
žmonės, kurie ja nepasitiki, net ginčyja maldos reikalą. 
Esu įsitikinęs, kad nė vienas iš jūsų nesilaiko tokių pa- 
žiūrų; bet iš kitos pusės, nesiginsite, kad ir jums nesykį 
trūksta uolumo maldoje. Apsaugoti jums nuo apsileidimo 
sakysiu apie maldos reikalingumą, būtent, kad malda 
vyra I. būtinas laimės įrankis, II. aiškiai Kristaus įsaky- 
las vartoti. 

I. Teisingai sako Romos Katekizmas, kad tikintys 
visupirma privalo būti mokinami maldos reikalingumo. 
Laikinė ir amžinoji mūsų laimė yra Dievo rankose. Ka- 
dangi Viešpats neturi priedermės ištiesti mums savo ran- 
kos ir teikti mums reikalingą pagalbą, nieko kito nelie- 
ka mums, kaip tik ištverminga malda; Kristus užtikrina: 
„Iš tikrųjų sakau jums: ko tik prašysite Tėvo mano var- 
du, duos jums“. 

Tik pagalvokite! Kuo gyvena visi žmonės? Ar ne 
žemės vaisiais? Tai nesiduos užginčyti. Kaip kunigaikš- 
tis, taip ir elgėta. maitinasi laukų derliumi. Bet tiktai 
Dievas tegali suteikti žemei našumo. Čia visai tinka apaš- 
talo šv. Povilo žodžiai: „Ne tas, kurs sodina, yra šis 
tas, ir ne kurs laisto, bet kursai augimą duoda, Dievas“ 

(I Kor. 3, 7). Tiesa, toli pažengė gamtos mokslas, bet 
visais savo prityrimais nepagamins vieno javų grū- 
do; mūsų amžius gali pasigirti ne vienu išradimu, bet 
nesurado jokio įrankio pagaminti laiku lietų, ar giedrą. 
Atsižvelgus į kasdienius mūsų reikalus, turime su psal- 
mininku prisipažinti: „Visų akys turi vilties Tavyje, Vieš- 
patie; ir tu duodi jiems maisto tinkamu laiku“ (114, 15). 

Klausiu toliau: Kas palaiko mūsų sveikatą ir grąži- 
na ją, jei kartais jos nustojame? Ar ap tai padaryti 
gydytojų mokslas be Dievo palaimos? Žinoma, ne! Die- 
"vas suteikė vaistams galios gydyti, kaip Šv. Raštas sako: 
Viešpats turi valdžios ant gyvenimo ir mirties; jis nu- 
veda pas mirties vartus ir atgal atveda (Sop. 16, 13). Ka- 
da visą tautą ištinka netikėti smūgiai, kuomet karo vie- 
sulas siaučia pasaulyje, kas kitas begali padėti, jei ne 
tas, kurs savo visagalybe lemia tautu likimą ir kurs sau- 
go nuo kalavijo kirčio (Job. 5, 20). Todėl vėl turime 
išpažinti: „Visų akys turi vilties Tavyje, Viešpatie“. 

Kad toji mūsų viltis nebūtų bergždžia, privalome 
melstis. Dievas neturi pareigos teikti žmonėms pagal- 
bos neprašomas; bet rodžiai duoda tiems, kurie, jausda- 
mies bejėgiais, nužemintai meldžia. Praskleiskime Šv. 
Raštą; jis patvirtina tą tiesą nesuskaitomais išsireiški- 
mats ir pavyzdžiais. Tas žmogus, kurs ištvermingai mal- 
davo reikalingos duonos, gavo. Išganytojas daro iš to 
palyginimo šitokią išvadą: „Prašykite, ir bus jums duo- 
ta; ieškokite ir rasite; belskite ir bus jums atidaryta“. 
(Luk. 9, 9). Taipogi skaitome, kad Jėzus suteikdavo 
sveikatą tiems, kurie Jo su pasitikėjimu, nusižeminę mal- 
daudavo. 

Kaip kitados, taip ir paskiau, per visus amžius. 
liudijant istorijai, gera malda buvo vienatinis įrankis 
gauti reikale Dievo pagalbai ir palaiminimui. Visados 
ir visur vykdo Viešpats savo prižadėjimą: „Iš tikrųjų 
sakau jums: ko tik prašysite Tėvą mano vardu, duos 
jums“. Visur ir visados įvyksta Viešpaties Išminčiaus žo- 
džiai, kad net galiūnai eina prie pražūties, jei, pasiti- 
kėdami savo jėgomis, apleidžia maldą (Ecus 16, 8). 

Bažnyčia mokina, kad krikščionis, atėjęs į protą, be 
maldos negalis būti išganytas. Yra tikėjimo tiesa, kad 

žmogus be sustiprinamosios Dievo malonės negali gauti 
nuodėmių atleidimo, net nusiteisinęs negali pergalėti pa- 
gundų, susirinkti nuopelnų... Išganytojas sako: ,„Nie- 
kas negali ateiti pas mane, jei Tėvas... jo nepatrauktų“ 
(tai yra: jei Dievas neduos jam sustiprinamosios malo- 
nės) (Jon. 6, 44). Apaštalas šv. Povilas moko: „„Pasi- 
tikėjimą Dievui mes turime per Kristų, ne kad mes bū. 
tumėm savaime tinkami ką nors manyti, lyg iš savęs, bet 
mūsų tinkamumas yra iš Dievo“ (II Kor. 8, 4). „Nes 
Dievas vra tas, kurs daro jumyse ir norėti, ir vykinti, 
kaip įam patinka“ (Pil. 2, 13). 

Dabar priminsiu kitą tiesą: Dievas nori būti mal- 
daujamas malonių. Tiesa, Dievas pirmą malonę teikia 
neprašomas; kartais savo gerumu daro net malonės ste- 
buklus. Bet, neskaitant šitų nepaprastų atsitikimų, pasi- 
lieka tiesa. kad Viešpats tuo daugiau duoda tikintiems 
savo malonių, kuo uoliaus yra prašomas. „Tikras yra 
daiktas, sako šv. Augustinas, kad Dievas duoda kai ku- 
rių malonių, pavyzdžiui: tikėjimo pradžią, ir tiems, ku- 
rie neprašo: bet kitas — tik tiems, kurie maldauja, 
kaip antai, ištvermės iki galui malonę. Tai patvirtina 
Išganytojas parisiejaus ir muitininko palyginimu ir aiš- 
kiais žodžiais: „Prašykite ir gausite“ (Jon. 26, 24). 

Jei tat sustiprinamoji malonė išganymni — būtinai 
reikalinga ir jei malda yra Dievo įstatytas įrankis ma- 
lonėms gauti. argi savaime neaišku, kad malda taipgi 
reikalinga alsiekti amžinam mūsų tikslui? ar nepriva- 
lome pripažinti tiesos šv. Alfonsui Liguory, kurs savo 
knygelę apie maldos reikalą baigia šitais pilnais reikš- 
mės žodžiais: ,„Kas meldžiasi, bus tikrai išganytas; O 
kas nesimeldžia, bus tikrai pasmerktas“. 

Todėl saugokitės, kad jūsų uolumas maldoje neat- 
vėstų. Kas vra gyvybei kvėpavimas, tas dvasios gyve- 
nime malda. Žmogus, kurs apsileidžia maldoje. pame- 
ta kelią, vedantį laukinėn ir amžinon laimėn; jis darosi 
panašus į keleivį, kurs be vadovo tamsią naktį eina ne- 
žinomu, pavojingu taku be žiburio ir pasiklysta. Melski- 
tės ištvermingai, kad malonės šviesa visados apšviestų 
žemiškuosius jūsų takus; melskitės, kad jūsų vadovas, 
angelas sargas, saugotų jus nuo paklydimo ir vestų išgany- 

mo keliu; tiktai taip užtikrinsite sau laikinę ir amžiną 
laimę. 4 

II. Malda, kaipo būtinas laimės įrankis, yra svar- 
bus ir tikras Viešpaties įsakymas. „Malda, teisingai sa- 
ko Katekizmas. yra viena kilniausių mūsų pareigų“. Mal- 
dos priedermė -kyla iš pačios žmogaus prigimties; be 
to, dar aiškiai Išganytojo įsakyta. Kaip senovės rašyto- 
jai pasakoja, pagonai, sekdami vien tik įgimto proto 
šviesą, laikė savo pareiga garbinti savo dievus malda. 
Išminčius Platonas rašo: „Visi, kurie nors biškį turi pro- 
to, didelis ir mažas, prie kiekvienos progos šaukiasi Die- 
vo“. 

Jei tat pagonai, nežiūrint klaidingo supratimo die- 
vybės, laikė savo priederme melstis, tuo labiau malda 
yra privaloma krikščioniui. kurio protas apšviestas ti- 
kėjimo, ir Dievą supranta, kaip reikiant.  Krikščionis 
žino, kad Viešpats Dievas — aukščiausia tobulybė ir 
didžiausia gėrybė. Argi tat jo nepriverstų perpulti ant 
kelių prieš Dievo didenybę ir. perimtom pagarbos ir 
meilės, sušukti: „Šventas. šventas, šventas Viešpals, ga- 
lybių Dievas; pilnas yra dangus ir žemė jo garbės“. 
„Garbė Tėvui ir Sūnui, ir Šventajai Dvasiai...“ 

Krikščionis žino, kad Dievas begaliniu savo šven- 
tumu nekenčia pikta: tai privalo pastūmėti nuodėmin- 
gą žmogų sutrintą ir nužeminta širdimi parpulti po ko- 
jų gailestingiausiam Viešpačiui ir maldauti: „Pasigai- 
lėk manęs. Dieve, dėl savo didžio gailestingumo“ (Ps. 
50, 3). Jis žino, kad nesuskaitomos prigimties ir ma- 
lonės dovanos iš aukštybės nužengia nuo šviesybių Tė- 
vo (Jok. 1. 17). Tai verčia žmogų išreikšti savo meilę 
ir padėką: „Tikrai yra verta ir teisinga, reikalinga ir iš- 
ganinga, kad mes visados ir visur tau, šventasis Viešpatie, 
visagalis Tėve. amžinasis Dieve, dėkotumėm...“ ir kas- 
dien maldauti: „Dieve, ateik man į pagalbą; Viešpatie, 
pasiskubink man padėti“ (Ps. 69, 2). 

Prie to visa pridėkime dar aiškų įsakymą, kurį da- 
vė Išganytojas ar tai dieviškais savo žodžiais, ar tai kil- 
niu savo pavyzdžiu:  „Budėkite ir melskitės“, skamba 
griežtas Viešpaties įspėjimas (Mat. 26, 41); taipogi mo- 
kino Jis palyginimais, jog „reikia visumet melstis ir 

nepailsti“ (Luk. 28, 1). Dieviškojo savo Mokytojo nu- 
rodymu apaštalai nuolat ragino tikinčiuosius melstis. 
Paklausykite tiktai genčių apaštalo, šv. Povilo, kaip 
jis skatino krikščionis maldon: „Nuolat melskitės“ 
(I Tes. 5, 17). „Aš noriu, kad vyrai melstųsi kiekvie- 
noje vietoje, pakeldami nesuteptas rankas“ (I Tim. 2, 
8), „melsdamiesi visą laiką dvasioje visokia malda ir 
prašymu, ir, be to, budėdami, visa ištverme, maldavi- 
me“ (Ep. 6, 18). 

Ne tik žodžiais uždeda maldos pareigą Kristus ir 
apaštalai, bet ir savo pavyzdžiu. Nežiūrint nuolatinio 
darbo žmones mokant, Išganytojas dažnai melsdavos ir 
be pertrūkio turėjo mintis ir širdį pakeltas į dangiškąjį 
savo Tėvą. Jis meldėsi, kaip rašo Evangelija, įvairiuose 
atsitikimuose; mes matome Ji besimeldžiantį prie ste- 
buklingo duonos paskalsinimo, prie Lozoriaus iš numi- 
Tusių prikėlimo, prie paskutinės vakarienės... Mes regi- 
me Jį meldžiantis Alyvų kalne, kur Jis pradėjo kruviną 
savo kančią, ir ant Kalvarijos, kur ją užbaigė. Rytą, ką 
1ik auštant, keldavos jis melstųsi (Mor. 1. 35), ir vėlą 
vakarą, paleidęs minias, eidavo į tuščią vietą vienas pa- 
simelsti (Mat. 14. 23); atsitikdavo net, kad visą nakti pa- 
silikdavo maldoje (Luk. 6, 35). 

Jo pavyzdį sekė apaštalai ir visi krikščionys. Pir- 
miesiems krikščionims Šventasis Raštas duoda liudijimą, 
kad jie buvę ištvermingi maldose (Ap. D. 2, 42). Trum- 
pai tariant, ar tai paskaitome Šventąjį Raštą, ar tai pa- 
žiūrime į Kristaus ir Jo mokinių gyvenimą, niekur ne- 
matome, kad malda būtų vien tik patartas dalykas, prie- 
šingai, viskas rodo, kad tai esminė krikščionies gyveni- 
mo dalis, tikra ir griežtai isakyta priedermė. Kas tad 
mažai, ar visai nesimeldžia, laužo svarbią krikščionies 
pareigą; tuo atžvilgiu privalome pritarti vieno dievoto 
ir mokyto žmogaus išsireiškimui: ,„Kas nesimeldžia, nė- 
ra krikščionis; Oo kas blogai meldžiasi, tas yra netikęs 
krikščionis“ (Leop. Stollberg). 

To nežiūrint, randasi krikščionių, kurie apleidžia 
maldą, net drįsta ginčyti jos vertę ir priedermę. ,„„Mal- 
da, sako jie, vyra bereikalinga, nes Dievas yra visažinan- 
tis; Jis žino be maldos mūsų norus ir savo gerumu yra 

pasiryžęs juos patenkinti“. Toks išvedžiojimas parodo tik 
dalyko nesupratimą.  Besimeldžiantis krikščionis neturi 
tikslo nurodyti Dievui savo norus ir reikalus, bet nori nu- 
sižeminęs parodyti savo visišką nuo Dievo priklausomybę, 
kad be Jo nieko negalįs, ir pareikšti, norįs Dievui dėkoti 
už tas nesuskaitomas geradėjystes, kurias gavo ir kurių 
tikisi gauti. 

Toliau sakoma, būk malda esanti bergždžia, nes 
Viešpaties valia — neatmainoma ir jokia malda negali 
būti ji pakeista... Tr šitas priekaištas — aiškus nesusipra- 
iimas. Kas gali kėsintis pakeisti amžinuosius Vieš- 
paties nutarimus. Tikras krikščionis žino, kad visaži- 
nantis Dievas prieš amžius pramatė visus žmogaus dar- 
bus ir maldas ir prieš amžius nutarė tam tikru laiku 
suteikti malones, atatinkamas mūsų maldas. Užtat, be- 
simelsdamas nemano permainyti amžino Dievo nutari- 
mo, bet meldžiasi, kad būtų vertas gauti dabar tai, ką 
Dievas prieš amžius nutarė jam duoti. 

Dar prikišama, buk mūsų maldos esančios išklau- 
syti negalimos, nelaužant gamtos įstatymų, nes kas kar- 
tą reikalaujančios stebuklingo Dievo įsikišimo į nusta- 
tytą pasaulio tvarką... Čia pamirštama, kad visažinan- 
tis Viešpats prieš amžius žinojo tikinčiųjų maldas ir taip 
savo galybe sutvarkė pasaulį, kad laiku įvyksta tai, ką 
Dievas, atsižvelgęs į mūsų -maldas, nutarė suteikti sulig 
nustatyta pasaulio tvarka. Išklausant maldos, nereikia 
Dievui kas sykis daryti stebuklo; gana tik, kad įvyksta 
tai, ką Viešpaties apvaizda prieš amžius dėl būsimos 
žmogaus maldos nustatė pasaulio sutvarkyme. 


Pagaliaus, kokie ten bebūtų priekaištai, daromi mal- 
dai krikščionių. dar neatsižadėjusių to vardo, klausiu 
aš jus, ar gi tai nėra baisi nedorybė peikti, niekinti tai, 
ką išmintingiausias, teisingiausias, brangiausias mūsų Iš- 
ganytojas, Jėzus Kristus, nurodė, kaip reikalingą išgany- 
mui įrankį, ką Jis uždėjo krikščionims, kaip vieną svar- 
biausių tikybos priedermių? Čia pilnai pritaikomi apaš- 
talo Jūdo žodžiai: „Šitie piktžodžiauja visam, ko tik 
nežino; o ką nors jie žino įgimtu būdu, kaip galvijai, 
tuo jie pagenda“ (1, 10). 


* 

* 2 

Mieli klausytojai: šiandien girdėjote dvi svarbias 
tiesas: „Kas nesimeldžia, tas ne krikščionis“, nes jis ne- 
laiko didelio Kristaus įsakymo. „Kas nesimeldžia, tik- 
rai bus pasmerktas“. nes atstumia nuo savęs būtiną iš- 
ganymo įrankį. "Tas tiesas norėčiau giliai įspausti jūsų 
širdysna, kad, nuolat jas atsimindami, niekad neapsileis- 
tumėt maldoje: Sakau tai, tėviškai susirūpinęs jūsų iš- 
ganymu, nes žinau, koks pavojus kaikuriems gręsia. 

Nekartą nustojate noro melstis, pasiduodate šitam 
jausmui, apsileidžiate prideramose maldose. Taip šąla 
pirmykštis jūsų uolumas, darotės abejučiai, dvasios ap- 
sileidimas diena iš dienos didėja, vesdamas kaskart pra- 
gaištingesnių vaisių. Užtat, kai tik patėmysite savyje 
nenorą melstis, tuojaus jį pergalėkite; slopinkite jį sa- 
vyje, atsiminę saldžius maldos vaisius ir tuos šv. Alfon- 
so žodžius: „Kas meldžiasi, tas tikrai bus išganytas“. 

Amen. 


- Kasdienės maldos. 


„Reikia visumet melstis“ (Luk. 18, 1). 


Tur būt, visi žinote, ką šv. Jeronimas yra parašęs 
apie paskutinius šv. Jono darbus. Apaštalas, jau visai 
pasenęs, liepdavo nunešti save bažnyčion ir sakydavo pa- 
mokslus visados apie artimo meilę. Efeziečiams papra- 
šius pasakyti apie kitas krikščionių pareigas, šv. Jonas 
tarė: „„Vaikeliai, mylėkite vieni kitus, nes tai pirmiausias 
Viešpaties įsakymas; jei tik jį laikysite, bus gana“. 

Taip-pat yra su maldos klausimu. Malda yra taip 
svarbus dalykas, kad neabejodamas galiu pasakyti: To 
išganymas, kurs šitą Viešpaties įsakymą visados laiko, yra 
tikras, nes žinau, kad jis yra dangaus galybių globoje. 
Todėl niekas gal nesistebės, kad aš savo klausytojams 
nuolat primenu maldos reikalą. 

Jau esu sakęs, kas tai yra malda, ir kaip reikia mel- 
stis; esu parodęs maldos reikalą; šiandien norėčiau dar 
atsakyti šitan klausiman, kada krikščionis, be bažny- 
čios pamaldų, privalo melstis, kad vykdytų Kristaus įsa- 
kymą: „Reikia visumet melstis“. Sakysiu apie kasdie- 
nes maldas. 

I. Dieviškasis Mokytojas ragina savo sekėjus, sakyda- 
mas: „Reikia visumet melstis“. To paties reikalauja 
Kristaus apaštalas šv. Povilas: „Nuolat melskitės“ (I Tes. 
5, 17). Čia, rasi, pasakys ne vienas: Mes žmonės varg- 
dieniai; negalime, pametę darbus ir visoki kitą užsi- 
ėmimą, visą laiką melstis... Nebijokite! krikščionybė 
neįsako visą dieną kalbėti vien tik poterius; priešin- 
gai, ji liepia ir darbuotis, sakydama šv. Povilo žo. 
džiais: „Kas nenori dirbti, tegul nevalgo“ (II Tes. 3, 20). 

“ Tais žodžiais: „Reikia visumet melstis“. „Nuolat 
melskitės“, krikščionybė ragina melstis su ištverme, dėl 
pagundų. tinginystės neapleisti maldos; tie žodžiai ska- 
tina jus melstis kuodažniausiai, kiekvienu laiku, kiek 

vienoje vietoje, prie kiekvieno užsiėmimo. Dirbkite, 
bet kiekvieną darbą pradėkite ir baikite su Dievu; pirm 
pradedant dirbti, tarkite bent: Vardan Dievo, Tėvo ir 
Sūnaus, ir Šventosios Dvasios“. 

Bedirbdami nuolat kelkite mintis į Dievą, kaip sa- 
ko šv. Zita: „Tegul bus jūsų rankos prie darbo, širdis 
gi pas Dievą“. Visas savo mintis, žodžius ir darbus 
aukokite didesnei Dievo garbei. „Taigi, ar valgote, ar 
geriate, ar ką kita darote. visa darykite Dievo garbei“ 
(II Kor. 10, 31). Toksai krikščionies gyvenimas, visa- 
dos suvienytas su Dievu. gali tikrai vadintis neper- 
traukta, nuolatinė malda. 

Yra vienok atsitikimų, kuomet, atmetus į šalį vi- 
sus kitus užsiėmimus, reikia pasimelsti, atsidėti vien 
tik maldai; tai rodo mums paties Kristaus pavyzdys. 
Išganytojas, nors labiausiai buvo susivienijęs mintyse 
su dangiškuoju savo Tėvu per visas šio žemiškojo gy- 
venimo dienas, tačiau kartais, pasišalinęs nuo savo mo- 
kinių, ar minios. karštai, ne sykį net per kiaurą naktį 
melsdavos. 

Nekalbant apie šventas dienas, kaip, antai, pride- 
ra pasimelsti kasdien rytmetyje, pikilus iš miego, su- 
kalbėti nors kasdienius poterius, maldauti Dievo tai die- 
nai palaimos. „Išminčius pakelia savo širdį nuolat auš- 
tant prie Viešpaties, kurs jį padarė, ir meldžiasi Aukš- 
čiausiojo akivaizdoje“ (Ekl. 39, 6). Pridera melstis nors 
trumpai vakare, pabaigus dieną, einant gultų Dievui pa- 
dėkoti už visas toje dienoje gautas malones. 

Kad tos rytmetinės ir vakarinės maldos yra labai 
svarbios, tuojau parodysiu. Kiekvieną dieną ir naktį 
mūsų kūno bei sielos likimas yra Dievo rankose. Nuo 
Viešpaties valios priklauso viskas, ar atsikėlęs žmogus | 
išliks sveikas ir gyvas iki vakarui, ar ne; ar vakare už- 
migęs atsikels iš ryto, nes, anot priežodžio: „Miegas — 
mirties brolis“ Viešpaties Išminčius sako: Viešpats turi 
valdžios ant gyvenimo ir mirties; jis nuveda pas mirties 
vartus ir atgal atveda (Išm. 16, 13), 

Nuo Dievo priklauso, ar pasiseks mums kasdienės 
pašaukimo priedermės, ar ne. Šv. Rašto sakoma: „Jei 
Viešpats nestatys namų, veltui darbuojasi tie, kurie juos 

stato“ (Ps. 121, 1). Veltui visas žmogaus trūsas, jei Die- 
vas jo nelaimins. Ypač nuo Dievo pareina kiekviena 
viršprigimtoji malonė; jos dieną ir nakti krikščionis rei- 
kalingas, kad pergalėtų pagundas, laikytu įsakymus, iš- 
vengtų nuodėmių, susirinktų sau nuopelnų amžinam: 
gyvenimui. Apaštalas aiškiai tvirtina, kad visas mūsų 
tinkamumas yra iš Dievo (II Kor. 3, 4), kurs, kaip jam 
patinka, daro mumyse ir norą, ir vykdyti (Pil. 2, 13). 

Bet aš stengiuosi suskaityti visas Dievo malones, tuo 
tarpu kad kiekvienas mūsų akies mirksnis yra Dievo gė- 
radėjystė. „Ką turi, klausiu apaštalo Povilo žodžiais, 
ko nesi gavęs? o jei gavai, ko giriesi, lyg kad nebūtumei 
gavęs?“ (I Kor. 4, 7). Ir turi atsakyti: aš savo nieko 
neturiu; visa, kas esu ir ką tik turiu, kyla tiesiog, ar 
tarpiškai iš gausios Viešpaties apvaizdos. „Kiekvienas 
geras davinys ir kiekviena tobula dovana yra iš aukš- 
tybių, nužengia nuo šviesybių Tėvo“ (Jok. 1, 17). „Die- 
vo malone aš esu tai, kas esu“ (I Kor. 15, 10). 

Dabar klausiu, ar Viešpats privalo mums teikti die- 
ną ir naktį savo malones ir palaimą. Nė vienas išmin- 
tingas. žmogus nedrįs tai tvirtinti. Kas gi daryti kita, 
kaip tik kasdien bent rytais ir vakarais Jį maldauti 
antprigimtų ir gimtųjų malonių, kurių nuolat esame rei- 
kalingi. „Prašykite ir bus jums duota; ieškokite ir ra- 
site;  belskite ir bus „jums atidaryta. Nes kiekvienas, 
kurs prašo, gauna; kas ieško, randa; ir beldžiančiam 
atidaroma“ (Luk. 11. 9). 

Vėl jus klausiu, gal tas dovanas, kurias Dievas jums 
gausiai suteikė praeita naktį ar dieną, nusipelnėte savo 
trūsu? Irgi ne! Mes negalime gerai „ka nors manyti 
lyg iš savęs, bet mūsų tinkamumas yra iš Dievo“. „„Die- 
vas yra tas, kurs daro jumyse ir norėti, ir vykdyti, kaip 
jam patinka“. Ar gi tat pati žmogaus prigimtis nerei- 
kalauja, kad nors rytais ir vakarais už gautąsias gera- 
dėjystes Dievui Aėkotumėm ? 

Taip! santykiai su Dievu reikalauja mūsų kas ry- 
tas, kas vakaras prašyti Dievo pagalbos; kas rytas, kas 
vakaras dėkoti už gautas malones; kas rytas, kas vaka- 
ras maldauti padarytų nuodėmių atleidimo; kas rytas, 
kas.vakaras žadėti pasitaisyti; žadinti savyje gerus no- 

rus gyventi Dievo garbei, žmonių naudai. Taip sako 
* patsai protas; O kaip mokina mus Apreiškimas ? 

Senojo ir Naujojo Įstatymo yra peršamos kasdie- 
nės rytmetinės ir vakarinės maldos. Mozės įsakymu, 
turėjo būti kas rytas ir kas vakaras aukojamas šveni 
„namyje avinėlis (Skait. 38, 4). Taip izraėlitai buvo 
mokinami, pradedant dieną ir naktį, duoti Dievui garbę. 
Ir tai buvo daroma. Viso krašto sinagogose buvo pa- 
protys kalbėti bendrai rytmetines ir vakarines maldas, 
tinkamai Dievą garbinti. 

Šventosios Knygos nurodo, kad nuo: kasdienių mal- 
dų pareina Dievo palaima. Viešpaties Išminčius sako: 
Kas būdi dėl Viešpaties, randa palaiminimo (Eklus. 32, 


18). Savo laimei užtikrinti, Senojo Įstatymo dievoti žmo- | 


nės atsidėję kalbėdavo kasdienės maldas. Kas nežino 
karštų Psalmininko maldų: ,,Aš meldžiuos į tave, Vieš- 
patie, anksti rytą tu išgirsi mano balsą“ (Ps. 5, 4) 
Skaitome apie pranašą Daniėlį, kad jis neapleisdavęs 
savo maldų rytais, per pietus ir vakarais, net ir tuo- 
met, kuomet karalius Darius užgynė jam tai, prasindą, 
mas mirties bausme (Dan. 6, 20). 

Bet pažvelkime į dieviškąji pavyzdį, kurį davė 
mums Išganytojas. Kaip Evangelijos kartkartėmis mi- 
ni, Kristus keldavos auštant ir eidavo ramion vieton 
melstųsi (Mor. 1, 35): Praleidęs diehą darbuose, pasi- 
šalindavo nuo minios pagarbintų savo dangaus Tėvo 
(Mat. 14, 23); kartais praleisdavo visą naktį besimels- 
damas (Luk. 6, 12). Atsiminkite ir tai, kad Išganyto- 
jas nemaldavo iš aukštybės sau pagalbos, kurios buvo 
nereikalingas. bet meldėsi pagarbinti savo Tėvui, o savo 
sekėjams duoti kilnų pavyzdį. 

Paraginti Kristaus pavyzdžiu, Šven. Tėvai įsako ti- 
kintiems kas rytas, kas vakaras, kalbėti maldas, nes to 
reikalaujanti, kaip Dievo, Trejybėje vieno garbė, taip 
mūsų pačių išganymas. Gražiai sako šv. Maksimas Tu- 
rinietis: „Kuomet rytais ir vakarais paukščiai gieda pui- 
kias giesmes. savaip garbindami Sutvėrėją, nejaugi ne- 
sidrovės išmintingas žmogus pradėti, ar užbaigti dieną 
be garbės giesmės“. „Tasai paprotys neprivalo būti 


niekad apleistas. sako šv. Pranciškus Salezas; reiktų | 

atsiminti, kad per rytmetines maldas atmerkiamos akys 
dangaus šviesai, per vakarines — užmerkiamos pragaro 
tamsybei“. AS 

Apreiškimo ir Šv. Tėvų nurodymu rytmetinių ir va- 
karinių maldų apleidimas yra negražus ir pragaištingas 
daiktas. Saugokitės apsileidimo taip svarbiame dalyke. 
Kaip tos kasdienės maldos turi būti atliekamos, nėra 
reikalo daug sakyti. „Pirm maldos prirenk savo širdį, 
ir nebūk, kaip žmogus, kurs gundo Dievą“ (Sir. 18, 23). 
„Nuolat melskitės“, — „meldamiesi visą laiką dvasioje 
visokia malda ir prašymu, ir, be to- budėdami, visa 
ištverme“ (Ep. 6, 18). 

„Aš norėčiau paminėti dar bendras maldas. Labai 
girtinas dievobaimingas namų paprotys, kur savi namiš- 


kiai — tėvai, vaikai ir samdininkai — visi drauge kal- 
ba rytmetinius ir vakarinius poterius. Atskirų žmonių 
malda yra gera, bet dar meilesnė Dievui — bendroji. 


Šv. Tomas sako, negalimas esąs daiktas, kad bendra 
malda neišprašytų to, kas galima išmelsti. Štai bendros 
maldos vertė! 

Kristaus prižadėjimas — aiškus: „Jei du iš jūsų 
susitars ant žemės apie kurį nors dalyką jo melsti, 
bus. jiedviem padaryta mano Tėvo, kurs yra danguje; 
nes kame du ar trys susirinkę mano vardu, ten aš esu 
jų tarpe“ (Mat. 18, 20). Gerai supraskite: jei Kristus 
dviem-trims bendrai  prašantiems prižada tokią palai- 
mą, ką besakyti apie tas maldas, kai dievotų žmonių 
būrelis susirenka ir drauge kalba: „Tėve mūsų“..., „Svei- 
ka Marija“..., „Tikiu į Dievą Tėvą“..., „Garbė Dievui 
Tėvui ir Sūnui, ir Šventajai Dvasiai“... 

„Kame du, ar trys susirinkę mano vardu, ten aš 
esu jų tarpe“. Kas tai yra du susirinkę? Pirmiausia 
vyras su pačia; jie ne tiktai susirinkę, bet ir sujungti 
gražiaus ir skaisčiau mylisi, bendrai meldžiantis. Mote- 
Tzystė tik tada -pražydi visoje pilnumoje ir veda saldžius 
vaisius, kuomet sielos susivienyja dieviškomis savo pu- 
sėmis; tuomet ji galinga, neišardoma. Bendra malda 
tai tarsi labdaringas lietus, krintąs kas vakaras po die- 
nos kaitros; tai balzamas, gydąs smulkias žaizdas... 


Vad., sak., 19. 


290 KASDIENĖS MALDOS. 


„Kame du, trys susrinkę mano vardu“... Su tėvu 
ir motina — jų vaikai. Vaikai niekumet nemokės 
melstis, jei neišmoks ant motinos kelių, paaugę — prie 
tėvo šono. Negana, kad tėvas pasakytų: Vaikeli, eik 
melstis: Reikia, kad — tartų: Vaikeli, eikime melstųsi; 
dar teisingiau: Melskimės drauge! Bendra malda yra 
vaikams mokykla gimdytojų pagarbos. Niekad jie 1a- 
biau negerbs gimdytojų, kaip kada matys juos kas va- 
karą suklaupusius ir nulenkusius galvas prieš Dievą. 

„Kame du, ar trys susirinkę mano vardu“... Kas gi 
tai daro? Su tėvu, su motina, su vaikais dar — namiš- 
kiai. Stipriau prisirištų prie savo šeimininkų, taip 
lengvai neišeitų nuo jų, apsuptų juos didesniu pa- 
- klusnumu. meile, jei darbdaviai drauge melstųsi su sa- 
vo darbininkais, kad samdininkai matytų juos, daran- 
čius sąžinės sąskaitą, su gailesiu besimušančius į krūti- 
„nę, prisipažįstančius prie savo kalčių... Bendra malda 
būtų ramybės ryšys tarp šeimininkų ir samdininkų. 

Ar išvysime vėl kada nors tą malonų reginį šeimy- 
nos, sujungtos bendroje maldoje? Daugiausia nustoja 
čia tėvas.  Apleisdamas kadienes vakarines ir rytmeti- . 
nes maldas, pasišalindamas iš kambario, kada motina 
su vaikais rengiasi klauptis poteriams, atsisako nuo šei- 
mos vadovavimo. 

Jei norime grąžinti tikrąją moterystės dvasią ir - 
grįžti prie senų laikų ramybės, kada žmonės gyveno vie- 
nybėje, sutartyje, privalome grąžinti bendrą maldą prie 
naminio židinio. Reikia, kad vėl po Nukryžiuotojo ko- 
jų suklauptų drauge tėvas, motina, vaikai ir namiškiai. 
Tuomet įvyks Išganytojo pasižadėjimas: „„Kame du, ar 
trys susirinkę mano vardu, ten aš esu jų tarpe“. 

* 


Mieli klausytojai! Nebelieka man nieko kita, kaip 
tik jus paraginti dalyvauti bendrose maldose. Jei tą 
patarimą sektumėt, gerai jums būtų, nes taip atiduo- 
tumėt Viešpačiui prideramą garbę, o sau užtikrintumėt 
Jo malonę ir palaimą. Reikia visumet melstis. ,,„Nuo-- 
lat melskitės“. 

Jei negalite nuolat pakelti minties į dangų, kalbė- 
kite bent rytais ir vakarais kasdienius poterius. Taip 
išpildysit Viešpaties įsakymą. Žiūrint dienos meto, 
kuriuo Bažnyčia ragina melstis, duodu kiekvienam pa- 
tarimą, kurį kitados dievotas Tobijas davė sūnui: „„Vi- 
są laiką šlovink Dievą ir prašyk jį, kad vestų tavo ke- 
lius“ (4, 20). Amen. 


Viešpaties malda. 


„Kuomet jūs meldžiatės, sakykite: 
Tėve mūsų“ (Luk. 11, 2). 


Daug yra visokių maldų, Bažnyčios patvirtintų, ku- 
rias randate maldaknygėse; visos jos geros; bet jų tar- 
pe pirmą vietą užima ir Dievui visųmeilėsnė yra mal- 
da, kurią sudėjo mūsų Viešpats, Jėzus Kristus, kuri 
dėl to vadinasi „Viešpaties malda“. 1 

Vieną kartą, Išganytojui pasimeldus, vienas iš mo- 
kinių paprašė: „Viešpatie! pamokyk mus melstis, kaip 
ir Jonas mokino savo mokinius. Jis jiems tarė: Kuo- 
met meldžiatės, sakykite (Luk. 11, 2): ,Mūsų Tėve, kurs 
esi danguje; tebūnie tavo vardas švenčiamas, teateinie 
tavo karalystė: tebūnie tavo valia, kaip danguje, taip ir 
žemėje. Duok mums šiandien mūsų viršesybinės duo- 
nos; ir atleisk mums mūsų skolas, kaip ir mes aitlei- - 
džiame savo skolininkams; ir nevesk mūsų į pagundą, bet 
gelbėk mus nuo pikta. Amen“. (Mat. 6, 9—13). 

Gavę iš Kristaus, apaštalai patys vartojo tą mal- 
dą ir paliko ją savo mokiniams; tie vėl — kitiems; taip 
„Tėve mūsų“, eidamas iš kartos karton, pasiekė mus: 
mes ją dabar kelis — kelioliką sykių dienoje kartoja- 
me, nes nėra kilnesnės už ją maldos. Trumpa, „Tėve 
mūsų“, malda, bet labai gausus josios turinys: Kas tik 
yra reikalinga sielai ar kūnui, žemiškų ar dvasiškų gė- 
rybių, visa joje tilpsta. 

Galima Dievas kitaip melsti, bet visa tai, ko žo- 
džiais prašome, apimta yra toje trumpoj Viešpaties mal- 
doj. Ne veltui sako Išganytojas: ,Melsdamies, daug ne- 
kalbėkite, kaip pagonai; nes jie tariasi būsią išklausyti, 
jei daug kalba. Taigi, nebūkite į juos panašūs; nes jū- 


sų Tėvas žino, ko jums reikia, pirma, nekaip Jį pra- | 


šote. Taigi, jūs melskitės: Mūsų Tėve, kurs esi dan- 
guje...“ (Mat. 6, 7—9). £ 

Mokate ją kiekvienas atmintinai, dažnai ir kalbate; 
kadangi jinai yra trumpa, tai visi jos žodžiai turi savy- 
je gilią prasmę; todėl kiekvienas jos žodis reikia gerai 
suprasti, kad, mums kalbant „Tėve mūsų“, nepasakytų 
Dievas: „Nežinote, ko prašote“ (Mor. 10, 38). Paklau- 
sykite šiandien jums išaiškinsiu pirmą jos dalį, būtent: 
įžangos žodžius ir tris pirmus prašymus, kuriais sten- 
giamės vertai Dievą pagarbinti. 


I. Žmonės, norėdami ką-nors išprašyti iš didžiūnų, 
pradeda paprastai savo prašymus žodžiais, kurie paro- 
do jų galybę ir garbę: „Šviesiausias, galingiausias Po- 
ne!“ Taip-pat priderėtų mums elgtis, šaukianties su sa- 
vo prašymais į Aukščiausiąjį. Galingiausiąjį karalių Ka- 
ralių, viešpačių Viešpatį, Dievą. Tebėsant Senajam Įsta- 
tymui, visos maldos taip ir prasidėdavo: „Visagalis Vieš- 
patie, dangaus ir žemės Sutvėrėjau...““ arba panašiais 
žodžiais, kurie išreikšdavo Dievo didenybę ir neribotą 
valdžią, o prašantiems įkvėpdavo baimę. Kaip tarnai, 
prasikaltę prieš poną dreba, taip-pat ištremtieji Adomo 
ir Ievos vaikai drebėjo prieš savo Sutvėrėją. 

Tuo tarpu „Viešpaties malda“ prasideda žodžiais: 
„Tėve mūsų, kurs esi danguje“. Ar neperdaug drąsos, 
kad mes, krikščionys, Dievą, pasaulio Sutvėrėją, vadi- 
name Tėvu? Tikrai “sakant, niekas ir iš mūsų nebūtų 
drisęs Jo taip šauktis, jeigu Patsai Kristus nebūtų išmo- 
kęs ir paliepęs vadinti Dieva Tėvu. Todėl Bažnyčia 
Mišiose prieš Viešpaties maldą pridėjo tuos žodžius: 
„Išganingais įsakymais paraginti ir dieviškais įstaty- 
mais išmokyti, drįstame tarti: „Tėve mūsų“... Brangiau- 
sias mūsų Išganytojas, iš begalinės žmonių meilės, nu- 
žengęs iš dangaus ant žemės, norėjo sujungti žmones 
su Dievu ne baimės, bet meilės ryšiais; užtat ir liepė 
Jį vadinti tokiu vardu, kurs gimdo ne baimę, bet mei- 
lę, pasitikėjimą ' ir viltį, kad Dievas, kaipo dangiškasis 
Tėvas, Kurs mus sutvėrė, išlaiko, peni, dengia, mūsų 
maldos išklausys. 

Įsidėmėkite: Kristus neliepė kiekvienam sakyti: 
„mano Tėve“, bet „mūsų Tėve“. Kiekvienas mūsų turi 
ant žemės tėvą, kurį vadina savo tėvu; visi gi žmo- 

nės turi vieną bendrą Tėvą danguje, į Kurį tik Išgany- 
tojas tegalėjo šauktis „mano Tėve“; o mus išmokė sa- 
kyti: „mūsų Tėve“... Tuo parodė, jog Dievas yra visų 
žmonių Tėvas, kad mes visi tarp savęs esame broliai ir 
seserys, vienos didelės šeimos vaikai, kad visus mus pri- 
valo vienyti broliška meilė. Todėl kiekvienas krikščio- 
nis, ištardamas tuos žodžius, „,„mūsų Tėve“, turi atminti, 
kad prieš Dievą nyksta žemiško kilimo skirtumas, kad 
Dievui visi esame lygūs: valdovas ir pavaldinis, moky- 
tas ir bemokslis, turtingas ir vargšas, ponas ir tarnas. 
Gražiai sako Kristaus Apaštalas: „Tikėjimu į Jėzų Kri- 
stų jūs visi esate Dievo vaikai; kurie tik esate pakrikš- 
tyti Kristuje, tie apsivilkote Kristumi; čia nebėra žydo, 
nei graiko; nebėra nei vergo, nei laisvo; nebėra nei vy- 
riškio, nei moteriškės; nes jūs visi esate vienas Kristuje 
Jėzuje“ (Gal. 3, 26—28). 

Dėl to tai kiekvienas krikščionis privalo rūpintis ne 
tik savimi, bet ir kitais, net vieni kitų reikalus turi nu- 
rodyti Dievui. Ta mintis išreikšta visoje Viešpaties mal- 
doje; ,„Kasdienės mūsų duonos duok mums šiandien ir 
atleisk mums mūsų kaltes... nevesk mus į pagundą, bet 
gelbėk mus nuo pikta“. Žinokite, jog visi katalikai, 
būdami vienos didelės giminės nariai, turime vieni ki- 
tus šelpti kaip sielos, taip ir kūno reikaluose, net mel- 
stis, kaip sako apaštalas šv. Jokūbas: „,Melskitės vieni 
už kitus“ (5, 16). Pagalvokite, ištardami šituos žodžius, 
jūs, kuriems artimas visai nerūpi, kurie savo maldose 
težiūrite savų reikalų; supraskite, kad taip elgdamies, 
prieštaraujate Kristaus norui; todėl nesitikėkite, kad 
jūsų maldos būtų išklausytos. 

Liepta mums šauktis žodžiais: „Tėve mūsų, kurs 
esi danguje“... ne dėl to, kad Viešpats nebūtų kaip dan- 
guje, taip ir ant žemės kiekvienoje vietoje; be dėl to, jog 
dangus yra tarsi Dievo garbės sostas, kur Jis viešpatau- 
ja su Šventaisiais, kur Jis laimina savo išrinktuosius; 
nes dangus amžina mūsų tėvynė. Įsakyta šauktis Die- 
vo, Kurs yra danguje, kad, ištardami tuos žodžius, pa- 
keltumėm širdį dangun ir visados atmintumėm, ne dėl 
žemės esą sutverti; toje ašarų pakalnėje tėsą tiktai ke-- 
leiviai, turį pakliūti dangun.  Užat ir ragina šv. Po- 

vilas: „Ieškokite, kas yra aukštai, kame Kristus sėdi 
Dievo dešinėje; pamėkite tai, kas yra aukštai, o ne kas 
žemėje“ (Kol. 3, 1). 

II. Viešpaties maldos įžangoje atsiliepę į dangiškąjį 
savo Tėvą su viltimi, kad Jis tėviškai teiksis savo vaikų 
maldų išklausyti, pradedame „Tėve mūsų“ maldavimus 
tuo, kurs daugiausia tinka Dievui pagarbinti.  Geriems 
vaikams labiausia privalo rūpėti Tėvo garbė ir šlovė; 
todėl ir Viešpaties maldoje pirmiausiai prašome: „„Teesie 
šventas tavo vardas“. 

Ištardami tuos žodžius, neprašome, kad Viešpaties 
vardas įgytų didesnio šventumo; nes, kaip pasai Dievas, 
taip ir šventas Jo vardas yra visųšvenčiausias; Jo šven- 
tumas patsai savyje padidėti negali; dangaus gyventojai 
be paliovos gieda: „Šventas, Šventas, Šventas Viešpats 
galybių Dievas“. 2 ( 

Tuo prašymu: „Teesie šventas tavo vardas“, mel- 
džiame, kad Viešpaties vardas būtų kaskart šventesnis 
- tarp mūsų, kad mes Dievą vis geriau pažintumėm ir 

šventą Jo vardą labiau garbintumėm, kaip tai ragina 
Psalmininkas: ,„Girkite, tarnai, Viešpatį, girkite Viešpa- 
ties vardą; tebūna Viešpaties vardas šlovinamas nuo 
"dabar ir per amžius; nuo saulėtekių iki saulėleidžių (te- 
gul būn) Viešpaties vardas girtinas“ (Ps. 112, 1—3). 

Tais žodžiais: ,,Teesie šventas tavo vardas“, mel- 
džiame, kad ne tik patys garbintumėm Dievą, bet dar 
gražiu savo gvvenimu kitus trauktumėm prie Jo garbės; 
kaip Išganytojas įsako: „Tegul jūsų šviesa taip šviečia 
žmonių akivaizdoje, kad iie, matydami gerus jūsų dar- 
bus, garbintų jūsų Tėvą, Kurs yra danguje“ (Mat. 5, 16). 

Pirmuoju Viešpaties maldos prašymu maldaujame, 
kad nebūtų mūsų tarpe tokių, kurie nors maldoje sako: 

„Teesie šventas tavo vardas“, — darbais Jį niekina, ku- 
Tiais Pats Dievas skundžiasi per Pranašą, sakydamas: 
„Nuolat per visą dieną piktžodžiaunama mano vardui“ 
(Iz::52; 5). 

III. Antras Viešpaties maldos prašymas: ,Teateinie 
tavo karalystė“. Dievas, kaipo dangaus ir žemės Sutvė- 
Tėjas, yra viso pasaulio Karalius, o visi sutvėrimai — 
Jo karalystė. Ant neprotingų sutvėrimų Viešpats kara- 

liauja neatmainomais gamtos įstatymais.  Pažvelkite į 
dangaus skliautus, į nesuskaitomą žvaigždžių daugybę, 
kaip jos rieda sau Dievo paskirtais takais, nė žingsnio 
nenukrypdamos nei dešinėn, nei kairėn. Meskite akim 
į žemę su milijonais įvairiausių gyvų sutvėrimų, — pa- 
matysite varu juos gyvenant taip. kaip Sutvėrėjas įsakė. 
Tik vienam žmogui iš visų sutvėrimų tarpo Dievas da- 
vė šviesų protą, laisvą valią; vienas tik žmogus supran- 
ta, ką darąs, ir tai laisvu pamėgimu vykdo. Tik žmo- 
nėms, kaip Tėvas vaikams, viešpatauja Dievas per savo 
malones; jos apšviečia žmogaus protą, kad suprastų, 
kas gera. kas pikta, stiprina valią, kad gera darytų, pik- 
ta saugotųsi. 

Tą malonės karalystę pirmi žmonės suardė; pakliu- 
- vo piktos dvasios jungan. Vienok... taip Dievas mylė- 
jo pasaulį, kad davė viengimį savo Sūnų, kad kiekvie- 
nas, kurs į Jį tiki, nepražūtų, bet turėtų amžinąjį gy- 
venimą. Nes Dievas nesiuntė savo Sūnaus į pasaulį pa- 
saulio teistų, bet kad pasaulis per Jį būtų išgelbėtas“ 
(Mat. 3, 16). Užtat, kada Išganytojas pasirodė, šv. Jo- 
nas Krikštytojas sakė žmonėms: „Darykite atgailą, nes 
dangaus karalystė arti“ (Mat. 3, 2). 

Kristus, per trejus metus mokė žmones išganymo 
kelių; atvadavo juos iš amžinos prapulties; atnaujino 
suardytą malonės karalystę; nes, kaip patsai sakė: ,„Die- 
vo karalystė tikrai pas jus atėjo“ (Luk. 11, 20). Mes 
įtikėjome Kristaus mokslą, prisidėjome prie Jo karaly- 
stės ant žemės — Bažnyčios; bet ar priklausysime prie 
dangaus karalystės? „Nes daug pašauktų, maža gi iš- 
rinktų“ (Mat. 20, 16). „Nuo Jono Krikštytojo dienų iki 
dabar dangaus karalystė kenčia prievartą ir veržte be- 
siveržiantieji' gauna ją“ (Mat. 11, 12). 

Negana būti pašauktam Dievo karalystėn; doru gy- 
venimu reikia priklausyti prie išrinktųjų; mumyse turi 
Dievas karaliauti. „Nes, — anot šv. Povilo, — Dievo 
karalystė ne valgis ir ne gėrimas, bet teisumas, ramybė 
ir džiaugsmas Šventojoje Dvasioje“ (Rym. 14, 17). To- 
dėl, kad sakome Viešpaties maldoje: „„Teateinie tavo ka- 
ralystė“, — meldžiame, kad Dievas karaliautų mumyse, + 
kol esame ant žemės, kad anapus kapo galėtumėm drau- 

ge su Juo linksmintis dangaus karalystėje; apie ją sako 
apaštalas šv. Povilas: „Ko akis neregėjo, ko ausis negir- 
dėjo, nei į žmogaus širdį neįėjo, Dievas prirengė tiems, 
kurie Jį myli“ (1 IDE 2 9). 


IV. „Ne kiekvienas, kurs man sako: Viešpatie, Vieš- 
patie! įeis į dangaus karalystę, bet kas daro valią ma“ 
no Tėvo, esančio danguje, tas įeis į dangaus karalystę“ 
(Mat. 7, 20). Sunku mūsų valiai, palinkusiai į pikta, 
įvykdyti švenčiausia Dievo valia. "Todėl liepia Kristus 
melstis žodžiais: Teesie tavo valia, kaip danguje, taip 
ir ant žemės“. Dangiškasis Tėve! Suteik malonę, kad 
mes galėtumėm įvykdyti šv. Tavo valią čia žemėje taip 
gerai, kaip taikosi prie jos Šventieji ir Angelai danguje. 

Viešpats Jėzus Kristus ne tik melstis išmokė, bet ir 
davė gražiausį pavyzdį pasidavimo Dievo valiai. Jis Aly- 
vų darželyje, matydamas besiartinančią kruviną kančią 
ir mirtį ant kryžiaus, parpuolęs ant veido, taip meldėsi: 
„Mano Tėve, jei tai galima, tegul praeina pro mane ta 
taurė“, visai vienok  pasiduodamas tėviškai Jo valiai, 
tuojau pridėjo: „Tačiau ne kaip aš noriu, bet kaip Tu“ 
(Mat. 26, 39). 

Kaip Dievui mielas toksai pasidavimas, galite sprę- 
sti nors ir iš to atsitikimo. Tūlame vienuolyne gyvenęs 
vienuolis, kurs savo maldomis gydęs daug ligonių. Vi- 
si stebėjęsis labiausia dėl to, kad jis šventumu žymiai 
nesiskyręs nuo kitų. Viršininkas vieną sykį paklausęs 
Jį, dėl ko Dievas per ji tiek stebuklų darąs. „Aš irgi 
stebiuosi, —- atsakė vienuolis, — dėl ko Dievas mane. 
nusidėjėli žmogų, išrinko ligoniams gydyti; negaliu sa- 
vyje rasti jokios ypatingos dorybės; tik visados rūpinuos 
įvykdyti kuogeriausiai Dievo valią. 

Sirgdamas, meldžiuosi: „Mano Dieve! teesie tavo va- 
lia“; kada, liepiant vyresniems, turėjau apleisti vieną 
vienuolyną, keltis kitan, — mačiau tame Dievo įsakymą; 
dėlto vėl meldžiausi: „teesie tavo valia“. — Ką tu da- 
rei, —- paklausęs viršininkas, — kada nedorėlis padegė 
mūsų vienuolyną?“ — „Tylomis kalbėjau, — taręs vie- 
nuolis, — „Tėve mūsų“...  apsistodamas ypač ant tre- 
čiojo prašymo: „teesie Tavo valia, kaip danguje, taip ir 

ant žemės“. Iš to supratęs viršininkas, jog visiškas atsi- 
davimas Viešpaties valiai paprastą vienuolį padarė Die- 
vui taip mielą ir šventą. 

Todėl ir mes, jei norime Dievui pamėgti, gauti dan- 
gaus karalytę, visuose gyvenimo smūgiuose sakykime ne 
tik lūpomis, bet ir širdimi: „Tėve mūsų, kurs esi dan- 
guje; teesie šventas tavo vardas; teateinie tavo karaly- 
stė; teesie tavo valia, kaip danguje, taip ir ant žemės“ 
Mes žinome, kad be šv. Dievo valios mums nė plau- 
kas nuo galvos nenukris; dėl to visose aplinkybėse, lai- 
mėje ir nelaimėje vienodai pasiduokime Dievui, su ken- 
čiančiu Jobu sakydami: „Kaip Viešpačiui patiko, taip 
ir atsitiko; tebūna pagarbintas Viešpaties vardas“ (I, 21). 

i 
* * 


Išaiškinau pirmą Viešpaties maldos dalį; tuose tri- 
juose prašymuose viskas yra, ko tik Dievas iš mūsų rei- 
kalauja.  Meldžiame, kad Viešpačiui priderama garbė 
būtų visų teikiama, kad Jo, kaipo dangaus ir žemės Ka- 
raliaus, visi žmonės klausytų, vykdydami ant žemės šv. 
Jo valią taip, kaip ji vykdoma danguje. 

Tikrai sakant, šitie prašymai turi tikslo Dievą pa- 
garbinti; tačiau ir mums jų vykdymas duoda didelės nau- 
dos ir ant žemės ir amžinatvėje. Jei Dievas būtų visų, kaip 
reikiant, pažintas ir garbinamas, jeigu karaliautų 
kiekvieno žmogaus širdyje, jei kiekvienas taikytųsi 
prie šventos Jo valios, tai žemė, teisingai vadinama 
šiandien „ašarų pakalnė“, taptų beveik rojumi.  Krikš- 
čionių karalystė, kurioje visi gyventojai džiaugtųsi lai- 
me, būtų pasaulio pagražinimas ir eitų be pavojaus į 
dangiškos tėvynės aukštybę, kur kuomet-nors turi vieš- 
patauti garbėje (šv. Augustinas); tai visiems tesuteikia 
geras Dievas. Amen. 


Viešpaties malda. 


„Jūs taip melskitės: „Tėve mūsų, 
kurs esi danguje“ (Mat. 6, 9). 


„Tėve mūsų“, sako šv. Tomas Akvinietis: yra to- 
buliausia iš visų maldų, nes talpina savyje visa, ko tik 
galime melsti, o drauge parodo, kokioj eilėje privalome 
prašyti. Pirmiausia, ko mes turime maldauti, privalo 
paliesti Dievą. paskutinį mūsų tikslą ir galą, kuriam esa- 
me sutverti; Dievą turime mylėti dėl Jo paties, o save 
mylėti Dievuje: todėl pirmiausia turime prašyti to, kas 
„prisideda prie Dievo garbinimo: Teesie šventas Tava var- 
das; paskiau, kad ir mes jo garbėje dalyvautumėm; Teatei- 
nie tavo karalystė; du įsakymu veda mus į tą tikslą; vienas 
tiesiog, antras — tarpiškai; pirmas tas, kad mes Dievo 
klausytumėm ir Jo valią ištikimai vykdytumėm: Teesie 
Tavo valia, kaip danguje, taip ir ant žemės; antras — 
tas, kad Dievas palaiko mūsų gyvybę: Kasdienės mūsų 
duonos duok mums šiandien... 

„Trijuose tolimesniuose prašymuose meldžiame pa- 
šalinti visa tai, kas mus nuo paskutinio mūsų tikslo gali 
atskirti: o tai yra trys dalykai: nuodėmės, pagundos į 
nuodėmes ir bausmės už nuodėmes. Nuodėmės tiesiog 
skiria mus nuo Dievo: Atleisk mums mūsų kaltes, kaip 
ir mes atleidžiame savo kaltininkams; pagundos į nuo- 
dėmes sulaiko mus nuo Dievo valios vykdymo: Nevesk 
mus į pagundą, tai yra, laikyk toli nuo mūsų pagundas, 
ar duok mums malonę jas nugalėti. Bausmės už nuo- 
dėmes, tai yra, bausmės, kurias nuodėmėmis užsitrau- 
kiame, kliudytų mums pasiekti amžiną laimę, jei Dievas 
nuo to mūsų nepaliuosuotų: bet gelbėk mus nuo pikta“. 

Kaip reikia suprasti trys pirmieji Viešpaties mal- 
dos prašymai. jau žinote; šiandien arčiau pasižiūrėki- 
me antron „Tėve mūsų“ dalin, kuri turi omenyje mūsų 
pačių reikalus: ,„Kasdienės mūsų duonos duok mums 
šiandien; ir atleisk mums mūsų kaltes, kaip ir mes at- 
leidžiame savo kaltininkams; ir nevesk mus į pagundą, 
bet gelbėk mus nuo pikta“. 

I. Iš visų septynių Viešpaties maldos prašymų tik 
vienas — „Kasdienės mūsų duonos duok mums šian- 
dien“, — teatsižiūri laikinų žmogaus gyvenimo reikalų; 
matomai, krikščionys daugiau privalo rūpintis nemirtin- 
ga savo siela, negu kūnu; labiau darbuotis amžinam gy- 
venimui, ne kaip laikinam, sulig Kristaus žodžiais: „Ieš- 
kokite visų pirma Dievo karalystės ir Jos teisybės; 0 vi- 
sa tai bus jums pridėta“ (Mat. 6, 33). 

Tame prašyme: ,„Kasdienės mūsų duonos duok 
mums šiandien“. — tilpsta visi mūsų laikini reikalai. 
Nors gyvasties išlaikymui reikalingas maistas, drabužiai, 
pastogė, tačiau paprastai sakoma, kad vargšas darbuoja- 
si dėl duonos kąsnelio; dėl to ir dangiškąjį savo Tėvą 
teprašome duonos. 

Čia įspėsiu, kad, prašydami Dievą reikalingų daik- 
tų, neturime patys, sudėję rankas, laukti, vien tik iš 
Viešpaties Apvaizdos. Visi esame sutverti darbui; Die- 
vas pirmajam žmogui įsakė: „Savo veido prakaite tu 
valgysi duoną, iki nesugriši į žemę, iš kurios esi paim- 
tas“ (Gim. 3, 19). Mūsų likimas ant žemės — dirbti, 
uždarbiauti. „Jei kas nenori dirbti, tegul ir nevalgo“ 
(II Tes. 3, 10). 

Visi norime valgyti, — visi dirbkime, ar mokytas, 
ar bemokslis, ar turtingas, ar vargšas, ar ūkininkas, ar 
darbininkas, ar amatininkas, ar pirklys, kiekvienas sa- 
vo luome. Tik dirbdami nemanykime, kad tai, ką už- 
dirbame, yra mūsų darbo vaisius, o ne Dievo dovana. 
Juk, anot šv. Povilo: „Ne tas, kurs sodina yra šis tas, ir 
ne kurs laisto, bet kursai duoda augimą, — Dievas (Kor. 
31), 
Juk sveikata, gabumas darbui, ar tai ne Dievo do- 
vana?. Jis sutvėrė galvijus, paukščius, grūdus, vaisius, 
reikalingus mūsų gyvasčiai palaikyti. Dievas jiems da- 
vė nuostabią galią daugintis ir platintis! Ar ne tos pa- 
čios Viešpaties rankos darbas, kuri penkiais duonos ke- 
palėliais ir dviem žuvim papenėjo penkis žmonių tūk- 
stančius. ir dar dvylika rėkščių kąsnių liko? Šitą įvyki 
laikote stebuklu! Pasėtu javų padauginimas tik dėl to 
nestebuklingas, kad kasmet po mūsų akių įvyksta. 

Antraip vertus, mūsų rūpestis ir darbas bus be pa- 
sekmių, jei trūks Dievo palaimos. Tikrai, tegul arto- 
jas išdirba žemę kuogeriausiai, tegul prideramu laiku 
pasės javus, — jei tik Dievas nesušildys žemės, neduos 
iš dangaus reikalingos rasos, niekas neaugs; ar duos 
perdaug lietaus, — viskas prigers; net nupiauti, gerai 
užderėję javai supus lauke; ir suvežtus, į daržines su- 
krautus javus, jei Dievas nesaugos, akies mirksnyje ugnis 
gali pelenais paversti, mus be nieko palikti. 

Svarbų tat pamokymą duoda mums tas ketvirtas 
Viešpaties maldos prašymas: ,,Kasdienės mūsų duonos 
duok mums. šiandien“. Jis pamoko, kad, kaip mes pa- 
tys, taip ir visi daiktai, gyvenimui reikalingi, priklauso 
nuo Dievo, kad reikia nusižeminus prieš Jį maldauti; 
kaip sako apaštalas šv. Povilas: „Atlikę visa, kas jums 
paliepta, sakykite: Esame nenaudingi tarnai; darėme, 
ką turėjome daryti“ (Luk. 17, 10), dabar Tu, Viešpatie, 
„kasdienės mūsų duonos duok mums šiandien“. 

Niekas nesako: „(mano duonos, duok man“, — bet 
„mūsų duonos, duok mums“. Visi esame vieno dan- 
giškojo Tėvo vaikai, visi tarp savęs esame broliai, sese- 
rys; todėl visi ne vien sau, bet ir artimui prašome duo- 
nos. Ne vien sau, artojau, sėji-piauni; bet ir tiems sėji- 
piauni, kurie patys nesėja-nepiauna; sėji-piauni, maistą 
gamini tiems, kurie kuo kitu yra užsiėmę, gamina tau 
kitus gyvenimui reikalingus daiktus, be kurių negalėtum 
nei arti, nei sėti, nei piauti, nei kulti, nei malti. Teisin- 
gai pasakė Apaštalas: ,„Nešiokite kits kito naštas ir taip 
įvykinsite Kristaus istatyma“ (Gal. 6, 2). 

Prašydami: „kasdienės mūsų duonos“, pasisakome 
negeidžią kokių ten skanėstų, saldumynų, bet tik tai, kas 
gyvai reikalinga mūsų gyvybei palaikyti; kaip šv. Povi- 
las įspėja: „Turėdami maisto ir apdaro, tuo tenkinkimės; 
nes tie, kurie nori pralobti, įpuola į pagundymą ir į vel- 
nio žabangus, į daugelį nenaudingų ir žalingų pageidimų, 
paskandinančių žmones į prapultį ir žuvimą. Nes vi- 
sų piktumų šaknis yra godulystė. Kai kurie jai pasi- 
davę, nuklydo nuo tikėjimo“ (Tim. 6, 8—10). 

„ Nedaug žmogui tereikia. Ne tam gyvename, kad 
valgytumėm; bet valgome tam, kad gyventumėm. Ne- 

laimė žmogui, kurs pilvui gyvena, kurs, skaniai valgy- 
damas, brangius rūbus dėvėdamas, patogiai gyvenda- 
mas, nori ant žemės sau rojų pasigaminti. Veikiai pa- 
sibaigs čia jo prabangos. Reikės visa palikti. „Nieko 
neatsinešėme į šį pasaulį, abejonės nėra, kad nieko ne- 
galime ir išsinešti“ (I Tim. 6, 7). Žmogus, „kaip plikas 
išėjo iš savo motinos įsčios, taip grįš ir nieko nepasiims 
su savim iš savo vargo“ (Ecle. 5, 14). 

Sakydami: „kasdienės mūsų duonos duok mums 
šiandien“, — vienai dienai teprašome, kad, kasdien mal- 
daudami, atsimintumėm savo priklausomybę nuo Dievo; 
šiai dienai tik prašome, nes gal rytojaus nebesulauksi- 
me; todėl nieko nebereikės; jei gyvensime, suteiks gausi 
Viešpaties Apvaizda. „Taigi, nebūkite bailiai susirū- 
pinę rytojumi; nes rytdiena pati savimi rūpinsis; kiek- 
vienai dienai gana savo vargo“ (Mat. 6, 34). 

Nesamprotaukite, kad Kristus peikia išmintingą rū- 
pestį rytojumi, taupimą blogesniam laikui. Tais žodžiais 
Išganytojas norėjo tik išmokyti žmones pasikliauti Die- 
vu, tenkintis tuo, ką turi. perdaug nesirūpinti žemiškais 
turtais. Štai Kristaus ilgesni žodžiai: „Nekraukite sau 
turtų žemėje, kame rūdys ir kandys gadina ir kame va- 
gys iškasa ir vagia; bet kraukite sau turtus danguje, ka- 
me nei rūdys, nei kandys negadina ir kame vagys neiš- 
kasa ir nevagia; nes kame tavo turtas, tenį ir tavo širdis... 

„Nebūkite tat bailiai susirūpinę, sakydami: Ką val- 
gysime, ar ką gersime, ar kuo apsidengsime? Nes visų 
tų dalykų labai ieško pagonai. Juk jūsų Tėvas žino, kad 
to visa jums reikia. Taigi, ieškokite visų pirma Dievo 
karalystės ir Jos teisybės; o visa tai bus jums pridėta. 
Taigi, nebūkite bailiai susirūpinę rytojumi; nes rytdie- 
na pati savim rūpinsis; kiekvienai dienai gana jos var- 
go“ (Mat. 6, 19-33). Kitaip sakant, perdaug nesirū- 
pinkite rytojum, tik eikite gerai savo luomo pareigas, 
atsiduokite Viešpaties Apvaizdai, su pasitikėjimu mal- 
daukite: ,„Kasdienės mūsų duonos duok mums šiandien“. 
Labiau rūpinkitės sielos reikalais, nuolat kalbėdami: 
„Atleisk mums mūsų kaltes“... 

II. Jei tik gerai peržiūrėsime savo mintis, žodžius 
ir darbus, — pamatysime, kad ne taip elgėmės, kaip 


, 

Dievas įsakė, kad ne sykį peržengėme Jo įsakymus; todėl 
kalti esame Viešpaties akyse. Jeigu patys ir nieko pik- 
ta savyje nerastumėm, tai nevalia džiaugtis. Ir šv. Po- 
vilas dejuoja: „Nors aš nieko neprisijaučiu, tačiau ne. 
dėl to esu nuteisintas; mano teisėjas yra Viešpats“ (I Kor. 
4,4). Tuo labiau kiekvienas iš mūsų turi dūsauti su at-. 
gailojančiu Dovidu: „Jei tu, Viešpatie, žiūrėsi neteisy- 
bių, Viešpatie! kas išsilaikys?“ (Ps. 129, 3). 

Žinojo Jėzus, brangiausias Išganytojas, tą mūsų ne- 
laimę; todėl kadieniuose poteriuose liepė maldauti: ,,At- 
leisk mums mūsų kaltes“. Kai tariame tuos žodžius 
su gailesčiu, gauname kasdienių nuodėmių atleidimą, ir 
mirtingosios nuodėmės lengviau mums atleidžiamos at- 
gailos sakramentu.  Kuodažniausiai siųskime Dievui 
tą penktąji Viešpaties maldos prašymą: „Atleisk mums 
mūsų kaltes!“ Siųskime ji su viltimi, kad gailestingas 
Dievas atleis mums nors didžiausius  nusidėjimus, jei 
norėsime naudotis Jo malonėmis. „Jei išpažįstame sa- 
vo nuodėmes, Jis yra ištikimas ir teisingas, kad mums 
atleistų mūsų nuodėmes ir apvalytų mus nuo kiekvie-. 
nos neteisybės“ (I Jon. 1, 9). 

Gausime iš Dievo nusidėjimų atleidimą, jeigu ir mes. 
atleisime kitiems, ką mums pikta padarė. Susitaikinki- 
me su artimu, jei norime taikos su Dievu; be to negali- 
me viltis savo kalčių atleidimo. Kristus stačiai sako: 
„Jei jūs atleisite žmonėms jų kaltes, ir jums jūsų dan- 
giškasis Tėvas atleis jūsų nuodėmes; jei gi jūs neatlei- 
site žmonėms, nė jūsų Tėvas jums neatleis jūsų nuodė-. 
mių“ (Mat. 6, 14). Mes lai privalome žinoti; užat Vieš- 
paties maldoje pridedame: „atleisk mums mūsų kaltes, 
kaip ir mes itlaidžiame savo kaltininkams“. 

Isidėmėkite tat visi, kurie, maldaudami Dievo savo. 
kalčių atleidimo, nesigailite artimo, nenorite jam dova- 
noti jo kalčių, norite už kiekvieną mažmožį apmaudą 
nugiežti!  Kalbėdami tuos žodžius, atleiskite, vyrai, pa- 
čioms, tėvai, vaikams, broliai, broliams, kaimynai, kai- 
mynams..., trumpai sakant, dovanokite vieni kitiems! 


“ Be to dovanojimo, kiek sykių ištarsite: „Atleisk mums 


mūsų kaltes, kaip ir mes atleidžiame savo kaltininkams“,, 
tiek sykių meluosite ir nesivilkite Dievą permaldausią. 

Gerai širdin įsidėkite girdėtą penktojo Viešpaties 
maldos prašymo išaiškinimą ir liaukitės veidmainingai 
Dievą maldavę, kad kartais neužsitrauktumėt rūstaus 
Dievo sprendimo: „Aš teisiu tave, netikusis tarne, tavo 
paties burna“ (Luk. 19, 22); kaip tu sakais atleidžiąs ar- 
timui, taip ir aš tau teatleisiu! Pridursiu, kad nėra rei- 
kalo išsižadėti savo skriaudų; nuskriausti galite reika- 
lauti atlyginimo; bet, ieškodami teisybės, negeiskite jam 
pikta, nekerštaukile;  jūs-gi, piktadariai, žinokit, kad 
nors artimo širdis jums atsileis, — Dievas jums lig tol 
neatleis, kol. padarytos skriaudos neatlyginsite. 

III. Vaikas, atsiprašydamas tėvo, prižada pasitai- 
syti; taip ir mes. prašydami: „Atleisk mums mūsų kal- 
1es“, nebenorime Jam daugiau nusidėti. Užtat nebepa- 
sitikėdami savimi, meldžiame Dievą žodžiais: „Ir nevesk 
mus į pagundą“, kad atitolintų nuo mūsų perdaug sun- 
kias pagundas, kad neapleistų mūsų pagundose, bet su- 
teiktų malonės, reikalingos joms nugalėti. 

Nemanykite, kad iš Dievo kyla pagundos. ,,Nė vie- 
nas, — sako apaštalas Jokūbas, — gundomas tegul ne- 
sako, kad jis Dievo gundomas; nes Dievas negali būti 
gundytojas į pikta, ir pats nė vieno negundo“ (1, 13). 
Dievas tik leidžia gundyti žmogų. Nedidelis daiktas ne- 
padaryti nuodėmės, kada niekas negundo; piktos pagun- 
dos ištiria žmogų. „Kaip sidabras išmėginamas ugnyje ir 
auksas krosnyje, taip Viešpats mėgina pagundomis šir- 
+dį“, — sako Šventasis Raštas (Priež. 17, 3). 

Pagundos net stiprina žmogaus dorybes. Miško me- 
"dis, nedaužomas vėjo, negiliai teleidžia šaknis; todėl, 
užėjus vėsulai, ne vienas išverčiamas; o lauke augąs, 
nuolat vėjų linguojamas, šaknimis giliai žemėn įsirausia; 
jam ir didžiausios vėtros nebaisios. Taip ir žmogaus do- 
rybės, pagundų blaškomos, geriau sustiprėja. Ne kartą 
Dievas leidžia pagundoms pergalėti žmogų, kad nubau- 
dus, kam be reikalo išstato save pavojui, ar kad išmo- 
kius atsargumo; bet Patsai niekad nieko negundo. 

Žinokite, jog pagundos dažnai kyla iš piktosios dva- 
sios, kuri nori žmogų patraukti piktan. Prieš ją per- 
sergi šv. Petras: „Būkite blaivūs ir budėkite, nes jūsų 
priešininkas velnias, aplink eina, kaip kriokiąs liūtas, ieš- 

kodamas, ką prarytų; jam  priešinkitės, tvirti tikėjimu“ 
(I Petr. 5, 8). „Būkite pasidavę Dievui; priešinkitės vel- 
niui, ir jis bėgs nuo jūsų“ (Jok. 4, 7). 

Gundo mus ir pasaulis, nedori žmonės, piktosios 
dvasios tarnai. Gražiai sako priežodis: „Ko velnias ne- 
gali padaryti, pasiunčia boba“. Ne tik moterys gundo, 
bet ir visi sugedę žmonės nedoru savo pavyzdžiu, prikal- 
binėjimais, išjuokimais... Todėl Viešpats įspėja visus: „,At- 
sitraukite nuo žmonių bedievių šėtrų ir neprisilieskite, 
kas jiems pridera, kad neįsipainiotumėt į jų nuodėmes“ 
(Num. 26, 26). 

Pagaliau gundo mus savas kūnas. „Kiekvienas yra 
gundomas, — sako šv. Jokūbas, — savojo  pageidimo 
pritrauktas ir priviliotas; paskui, kada pageidimas pra- 
dėjo, jis pagimdo nuodėmę“ (Jok. 1, 14). Mūsų kūnas 
labiau palinkęs į pikta, negu į gera; kūno jautuliai, kaip 
regėjimas, girdėjimas, uostymas, ragavimas ir palytėji- 
mas traukia mus piktan. Todėl ragina Kristus: „„Būdėki- 
te ir melskitės, kad neipuliumėt į pagundą“ (Mat. 26, 41). 
Melskitės „ir nevesk mus į pagundą“, bet ir patys saugo- 
kitės, nes kas myli pavojų, jame pražus. 

Niekas nėra laisvas nuo pagundų; visus gundo pik- 
toji dvasia, nedori žmonės ir sugedęs kūnas. Ne tai blo- 
ga, kad jaučiate pagundas, bet kad joms pasiduodate, su 
jomis nekariaujate. Žinokite, pačią pagundą nesant 
nuodėmingą, net esant nuopelną. ją nugalėjus. „,,Pa- 
laimintas vyras, — sako šv. Jokūbas, — kurs kantriai 
kenčia mėginimą, nes, kuomet bus ištirtas, gaus gyveni- 
mo vainiką, kurį Dievas prižadėjo Jį mylintiems“ (1, 12). 
„Dievas, sako kitas apaštalas, — yra ištikimas; Jis neleis 
jūsų gundyti virš jūsų jėgų; bet dar padarys tokį išėjimą 
iš pagundos, kad galėtumėt ją pakelti“ (I Kor. 10, 13). 
Todėl kiek sykių ištiks mus pagundos, su tikėjimu ir vil- 
timi melskimės: Ir nevesk“ mus į pagundą, bet gelbėk 
mus nuo pikta“. 

IV. Tuo paskutiniu Viešpaties maldos prašymu Kri- 

„stus išmokė mus maldauti Dievą, kad saugotų mus nuo 
visokių nelaimių. Pikta paprastai vadinate vargą, sopu- 
lius, ligą... Tuo tarpu nusidėjimas yra viso pikta versmė; 

jis angelus pavertė piktomis dvasiomis; jis Adomą ir Ievą 
išvarė iš Rojaus; jis pagamino vargą, sopulius, ligas, mir- 
tį... Visos gyvenimo nelaimės tik nuodėmių pasekmės, 
Dievo bausmės už nusidėjimus. Žmonės savo nuodėmė- 
mis veja sau kančių, kuriuo patys save baudžia, plaka. 

Dovidas nusidėjo, Dievas atėmė jam sūnų; miršta 
jums kūdikis, — aimanuojate; nepagalvojate, kad gal 
tai bausmė už jūsų nusižengimus. Kristus, išgydęs ligo- 
nį, sirgusį 38 metus, pasakė jam: „Štai tu pasveikai, jau 
nebenusidėk, kad tau neatsitiktų kas-nors piktesnio“ (Jon. 
5, 14). Ir jūs saugokitės nuodėmės, kaip ugnies; pames- 
kite blogus įpročius, kad jums neatsitiktų kas nors pik- 
tesnio... Kalbėdami: „gelbėk mus nuo pikta“, karštai 
Dievą maldaukite pirmiausia, kad saugotų jus nuo di- 
džiausios nelaimės, nuodėmės. 

Galite melsti atitolinimo ir laikinų nelaimių, jeigu 


"jos nėra mums išganingos. Įvairūs vargai, kančios, smū- 


giai esti ne kartą Dievo gailestingumo įrankis, nes sutu- 
ri mus nuo pikta, padeda išganyti sielą. Ne vienas tur- 
tuose. geroje sveikatoje kartais pamiršta Dievą; Viešpats 
aplanko jį kryželiu, pažadina užsnūdusį sąžinės balsą, 
kad atsimintų, jog viskas yra Dievo rankose. 

Tokiuose atsitikimuose verčiau su šv. Augustinu sa- 
kyti: „Čia plak, čia bausk, by-tik amžinatvėje dovano- 
tum“. Galite, sakau, prašyti vargų, sielvartų pašalinimo 
tais žodžiais: „gelbėk mus nuo pikta“, — bet atsiduokite 
Viešpaties valiai; jei ne žodžiais, bent mintimi pridurkite: 
„Mano Tėve, jei tai galima, tegul ta taurė praeina pro 
mane, tačiau tebūnie ne kaip aš noriu, bet kaip Tu“ (Mat. 


26, 39). 
* 


* * 

Tuo, mieli Klausytojai, baigiu Viešpaties maldos iš- 
aiškinimą.  Supraskite kiekvieną jos žodį, kad kartais, 
jums besimeldžiant, Dievas nepasakytų: ,,Nežinote, ko 
prašote“ (Mor. 10, 38). Kalbėdami „Tėve mūsų“, — 
žadinkite savyje tas mintis, kurios žodžiuose telpa, ir jaus- 
kite, ką kalbate, kad neprikaišiotų Viešpats: „Šita tauta 
garbina mane lūpomis, ių gi širdis toli nuo manęs““ 
(Mat. 15, 8). Ypač taip elgkitės, kaip sakote. 

Tuo tarpu kasdien po keletą kartų meldžiatės: „„Tė- 
ve mūsų, kurs esi danguje, teesie šventas Tavo vardas“, 
o darbais tą Švenč. Dievo vardą  paniekinate per visą 
dieną.  Prašote: „„Teateinie Tavo karalystė“, o norėtu- 
mėt patys karaliauti ant žemės. Meldžiatės: "„Teesie Ta- 
vo valia kaip danguje, taip ir ant žemės“, bet kas- 
dieniame gyvenime tik savo valia tesivadovaujate, lau- 
žote Dievo įsakymus. 

Trokštate, kad Viešpats atleistų jums jūsų kaltes; 
tuo tarpu kaskart labiau jų naštą didinate; nesiliau- 
nate Dievą maldavę atleidimo, patys artimui nieko ne- 
norite dovanoti. Reikalaujate, kad Viešpats jus saugo- 
tų nuo pagundų, o patys jų nevengiate. Šaukiatės pa- 
galbos nuo pikta, bet savaime gilyn brendate, kaip tie 
neprotingi mašalai, lisdami ugnin. 

Sakykite, ar gali Dievas tokios maldos išklausyti, 
kada burna laiminate, savo širdyje keikiate? (Ps. 61, 
5). Darykite, kaip sakote; tik tada jūsų malda bus ir jums 
išganinga ir miela Dievui. Amen. 


Sveika Marija. . 
„Sveika Marija, malonės pilnoji“. 


Po „Tėve mūsu“ katalikai kasdieniuose savo pote- 
riuose kalba: „Sveika Marija“. Po „Viešpaties maldos“ 
neturime gražesnės už tą maldelę, kurią patsai Dievas 
davė žmonėms per arkangelą Gabrielį, šv. Elžbietą ir 
Bažnyčią. 

Kasdien po keletą, kelioliką, net, kalbėdami Ražan- 
čių, po kelias dešimtis sykių kartojate šitą gražų Ange- 
lo pasveikinimą: tik ar mąstote — „koks tai yra tas 
pasveikinimas“ (Luk. 1, 29); ar pagalvojate apie pras- 
me tų žodžių, kuriuos nuolat ištariate! 

Nemanykite, kad tankiu be atidos kartojimu ,„Svei- 
ka Marija!“ patiksite dangaus ir žemės Karalienei. Kad 
ta malda būtų Šv. Panelei maloni, o jums išganinga, 
privalo protas suprasti, širdis jausti, ką lūpos kalba. 

Kad, kalbėdami „Sveika Marija“, nebūtumėt kaip 
„žvangantis varis ir skambančios kanklės“ (I Kor. 13, 
1), išaiškinsiu šiandien jums „angeliškojo Pasveikinimo“ 
mo reikšmę. Tik atsidėję paklausykite ir, ką išgirsite, 
širdin dėkitės! 

I. Nupuolus pirmiems tėvams, Adomui ir Ievai, ne- 
laiminga žmonių giminė per ilgus amžius rgo toje 
ašarų pakalnėje. nesulaukdama dar Rojuje pažadėto Iš- 
ganytojo. Pagaliau, kada prisiartino laikas, kai Visa- 
galis Dievas. pasigailėjęs ištremtų Ievos vaikų, nutarė 
apšviesti „sėdinčius tamsybėje ir mirties ūksmėje“ (Luk. 
1, 79), — buvo siųstas Viešpaties arkangelas Gabrielis 
Nazareto miestelin pas Mariją, Švenčiausią Panelę, ap- 
reikšti, Dievas ją išrinkęs motina gimsiančiam savo Sū- 
nui. - 

„Angelas, atėjęs pas ją, tarė: Sveika, malonės pilnoji, 
Viešpats su tavimi; pagirta tu tarp moterų“ (Luk. 1, 28). 
Būk pasveikinta. Marija, visagalio Dievo,  Kurs mane 
pas tave siuntė pranešti, kad tu Dvasios Šventosios vei- 

kimu pradėsi savo įsčioje ir pagimdysi Aukščiausiojo 
Sūnų, žmonių Atpirkėją. | 

Ne betkokia buvo ir Marija, kurios pasveikintų, pra- 
neštų jai šitą. Viešpaties valią buvo siųstas arkangelas; 
ji buvo „malonės pilna“. Kiekvienam žmogui duota 
yra Dievo malonė sulig saiku (Ep. 4, 7); o Marijai Vi- 
sagalis malonės ribų nepaskyrė, ji buvo malonės pilna — 
be saiko, be galo, be krašto. 

Dovidas, norėdamas statyti bažnyčią, tarė: „Didelis 
yra darbas, nes rengiamas butas ne žmogui, bet Dievui“ 
(I Par. 28, 1). Tr Dievas, aprinkęs savo Sūnui buveinę 
Marijos viduriuose, pripildė ją gausiomis dorybėmis, kad 
su ja susilyginti negali nė viena Šventoji. 

„Kaip saulė šviesesnė už visas žvaigždes, — anot 
„šv. Bernardo, — taip Marijos dorybės kilnesnės už Šven- 
tųjų dorybes“. Užtat ir sako Gabrielis: „Tu radai ma- 
„ir. praminsi Jį vardu — Jėzus“ (Luk. 1, 30). 

Šventasis Raštas, girdamas kai-kuriuos žmones, Die- 
vo išrinktus įvykdyti kokiai-nors pasiuntinybei, papra- 
stai sako: „Viešpats buvo su jais“, ir nurodo ypatin- 
gas malones, kuriomis juos apdovanojo. Su Marija Die- 
vas buvo ypatingai, nes ją tik vieną iš žmonių apsaugo- 
jo nuo visiems įgimtos nuodėmės sutepimo ir pasky- 
rė savo Sūnaus Motina. 

Žinojo visa tai Marija, nes sakėsi: „Didžių dalykų 
padarė man Galingasis, kurio vardas šventas“ (Luk. 1, 
49). Teisingai galėjo Gabriėlis pasakyti Marijai: ne tik- 
tai „Viešpats su tavimi“, bet ir Tavyje, nes esi „aukso 
namai, išrinktasis indas“. kuriame Dievo „Žodis įsikū- 
nijo ir gyveno tarp mūsų“ (Jon. 1, 14). 

„Kaip lelija tarp erškėčių, taip mano prietelė tarp 
dukterų“ Adomo, — sako Viešpats Dievas apie Mariją. 
(Giesm. G. 2, 2). Kiekvienu laiku rasdavosi garsių mer- 
gaičių, moterų, kurios atsižymėjo aukštomis dorybėmis, 
buvo žmonių giriamos. Taip, graži buvo Sorė, Abrao- 

» mo žmona, Ona, dievobaiminga Samuėlio motina, Ru- 
ta — dora, Judita — narsi, Estera — drąsi... 

„Bet nė viena iš jų negali susilyginti su Marija, Kri- 

staus Motina; Jai tik vienai tarė arkangelas: „Pagirta 

tu tarp moterų“, nes per moterį Ievą įvyko žmonių pra- 
pultis, per tave bus išgelbėjimas; užtat būsi garbinama 
visos žmonijos; štai nuo dabar visos kartos vadins tave 
palaiminta (Luk. 1, 48). 

II. Pasižiūrėkite arčiau į tų žodžių kilmę; pamaty- 
site, kad juose telpa dvejopas Marijos pagyrimas: Dievo 
ir žmogaus, dangaus ir žemės. Ką tik arkangelas pa- 
sveikino Mariją, kaipo Dievo Motiną, kaipo pagirtą tarp 
moterų, tuojau ir šv. Elžbieta vartoja šituos žodžius. 

Po Gabrielio pasveikinimo Marija iš Nazareto nu- 
keliavo Chebrono miestelin aplankytų savo giminaitės 
Elžbietos. Kas atsitiko Nazarete, šv. Elžbieta negalėjo 
dar žinoti; tuo tarpu, pamačiusi ateinančią Mariją, suti- 
ko ją tais žodžiais: „Ir iš kur man tai, kad mano Vieš: 
paties Motina ateina pas mane?“ (Luk. 1, 43). 

Kas jai pasakė Įsikūnijimo paslaptį, kad Marija yra 
Dievo Motina? Be abejo, įkvėpimas. Skaitome Šventa- 
jame Rašte: „Elžbieta pasidarė pilna Šventosios Dvasios; 
ji sušuko dideliu balsu ir tarė: Pagirta tu tarp moterų 
ir pagirtas tavo įsčios vaisius“ — Jėzus (Luk. 1, 42). 
Mat, dangus ir žemė, Gabrielis ir Elžbieta eina lenktynė- 
mis, girdami Mariją, išgelbėsiančią per savo Sūnų visą 
žmoniją nuo prapulties. 

Judita, nukirtusi galva Holofernui, mėginusiam pa- 
vergti žydų tautą, sugrįžo Betulijon. Kunigaikštis Ozi- 
jas sveikino ją tais žodžiais: „Tu, dukte, esi Viešpaties 
Aukščiausiojo Dievo palaminta labiau, nekaip vi- 
sos moterys ant žemės“ (Jud. 13, 23). O vyriau- 
siasis kunigas Jeakimas iš Jerozolimos atkeliavo su vi- 
sais kunigais jos pamatytų; kada Judita prie jo išėjo, 
visi ją pagerbė, vienu balsu tardami: „Tu Jeruzalės gar- 
bė, tu Izraėlio linksmybė, tu mūsų tautos šlovė, nes, 
kaip vyras, pasielgei... tu būsi pašlovinta per amžius“ 
(Jud. 15, 9—111. O visa tauta tarė: „Tebūna, tebūna“... 

Daug labiau nusipelnė tą garbę Marija, nes jinai 
išgelbėjo ne vieną tautą, ne iš laikinos vergijos, bet visą 
žmonių giminę iš amžinosios prapulties. Marija sutry- 
nė galvą ne žemės grobuoniui, o pragaro kunigaikščiui; 
ji nusipelnė didžiausią visos žmonijos pagarbą; todėl karš- 
čiaus už žydus privalome šaukti: Pagirta esi tu, Aukš- 

čiausiojo Viešpaties dukte, labiausiai už visas moteris 
ant žemės! Pana garbingoji! Pana šlovingoji! Motina 
stebuklingoji! Tu mūsų linksmybės priežastis! "Tu per 
savo Sūnų mums suteikei tikrą linksmybę, ramybę ir 
laimę; „tu pagirta tarp moterų 7 pagirtas tavo įsčios vai- 
sius“ — Jėzus. 

Visados esti giriamos motinos dėl gerų vaikų; todėl, 
kaip Evangelijoje skaitome, viena moteriškė, pasiklau- 
siusi gražaus Kristaus pamokslo, sušuko: „„Palaiminta 
įsčia, kuri tave nešiojo, ir krūtys, Lurias žindail“ (Luk. 
11, 27). Medį paprastai giriame dėl gerų vaisių; taip ir 
Marija labiausiai giriama dėl Vaisiaus, kurį ji mums 
suteikė, kurį apskelbė Gabrielis Marijai: „Štai pradėsi 
įsčioje ir pagimdysi Sūnų ir praminsi Jį vardu Jėzus. Ji- 
sai bus didis ir vadinsis Aukščiausiojo Sūnumi“ (Luk. 
1, 31); todėl ir Elžbieta, pakartojusi arkangelo žodžius: 
„Pagirta tu tarp moterų“, nuo savęs pridūrė: „ir pagir- 
tas tavo įsčios vaisius“ — Jėzus. 

Ir mes, garbindami Švenč. Panelę, neužmirškime 
niekad atiduoti pagarbos Jėzui. Jis iš mūsų meilės „pats 
save ištuštino, prisiimdamas tarno pavidalą, pasidaręs 
panašus į žmones, ir viršujine išvaizda rastas, kaip žmo- 
gus; Jis patsai save pasižemino, pasidaręs paklusnus iki 
mirčiai. mirčiai gi kryžiaus; todėl ir Dievas išaukštino Jį, 
ir dovanojo Jam vardą, viršesnį už v+sus vardus, kad Jė- 
zaus vardu priklauptų visoks kelias danguje ir žemėje“ 
(Pil. 2, 6—11). Tr per nieką kitą nėra išganymo; nes 
neduota žmonėms kito vardo po dangumi, per kurį 
mes turėtumėm būti išganyti“ (Ap. Darb. 4, 12). 

Dėl to tai Jėzaus vardo šaukitės, kaipo visokių 
malonių šaltinio; nes kas esame, ką turime, — visu 
Jam kalti; šaukitės Jėzaus per užtarimą Marijos, „nusi- 
dėjėlių Užtarytojos“; Jos globai save paveskime sielos 
ir kūno reikaluose per visą gyvenimą, labiausia mirimo 
valandoje; nes ir Bažnyčia įsakė angelo pasveikinimą 
baigti žodžiais: „Šventoji Marija, Dievo Motina, melsk 
už mus nusidėjėlius dabar ir mūsų mirties valandoje““. 
Susipažinkime dar su tos maldelės prasme! 

. III. Pasveikinę Švenčiausiąją Mariją arkangelo Ga- 
briėlio žodžiais, kaipo Dievo Gimdytoja, pagarbinę Ma- 

riją ir Jos Sūnų Jėzų su šv. Elžbieta, prašome toliau 
josios užtarimo: „Šventoji Marija, Dievo Motina, melsk. 
už mus nusidėjėlius dabar ir mūsų mirties valandoje“. 
Čia kas žodis turi labai plačią reikšmę. 

Maža tėra maldų taip trumpų, taip gausių savo 
prasme, kaip ta paskutinė angeliškojo  Pasveikinimo 
dalis; nors ją ne tik rytą ir vakarą, bet dieną ir naktį 
kalbėtumėm, niekad nepritrūktumėm naujų minčių ir 
dievobaimingų jausmų. Sudėjo tą maldelę vyskupai, 
Efezo mieste susirinkę, išniekinti klaidatikio Nestori- 
jaus mokslo. ' 

Penktame šimtmetyje Nestorijus, Konstantinopolio 
patrijarkas, pradėjo skelbti visai naują mokslą, būk 
Marijos nereikią vadinti Dievo Motina. Jis manė Kri- 
stuje du esant asmeniu, dievišką ir žmogišką; Marija 
esanti tik žmogaus motina, nes sutvėrimas Sutvėrėjo 
negalėjęs pagimdyti; todėl Marija neprivalanti vadintis. 
Dievo Motina, nes esanti tiktai Kristaus-Žmogaus motina. 

431 m. sušaukta visuotinė santaryba Efezan; žmonės 
apgulė bažnyčią, kur tarėsi 200 vyskupu; visi nekantriai 
laukė patvirtinimo to šv. tikėjimo, kurį nešiojo savo šir- 
dyse, kuriame išauklėjo visus jų motinos. Šit atsidaro 
bažnyčios durys; ant slenksčio pasirodo vyskupas; jis 
susirinkimo vardu skelbia: Nestorijaus mokslas pa- 
.smerktas, o Bažnyčios mokslas patvirtintas; ne tik ga- 
lima, bet ir reikia Mariją vadinti Dievo Motina dėl die- 
viškojo asmens vienybės Kristuje. 

Žmonės su džiaugsmu priėmė tą santarybos spren- 
dimą, šaukdami: „Tegyvuoja Marija, tegyvuoja didi, 
garbės pilna, Švenčiausia Dievo Gimdytoja!“ Šv. Kiri- 
lius su kitais vyskupais tuokart prie „Angelo Pasveiki- 
nimo“ ir Šv. Elžbietos žodžių pridėjo graudingą malde- 
lę: „Šventoji Marija, Dievo Motina, melsk už mus, nu- 
sidėjėlius, dabar ir mūsų mirties valandoje“. 

„Nusidėjėlis supranta savo nevertumą ir nedrįsta 
palelti akių į Sutvėrėją, nes yra didelis, stebuklingas ir 
šventas; juk dangus ir žemė Jo negali apimti“. Tarp 
dangaus ir žemės, įrūstinto Dievo ir kaltos žmonijos ge- 
riausia tarpininkė yra Dievo Gimdytoja — „gailestin- 
gumo motina, nusidėjėlių užtarytoja“. 


La 

Todėl šaukitės Jos: „Šventoji Marija!“ Tu buvai 
šventa prasidėdama, šventa gimdama, šventa gyvenda- 
ma, šventa mirdama; tu „Dievo Motina“, tu gali visa iš 
Jo išprašyti, Ji „„melsk už mus nusidėjėlius!“ 

Veizėk, mes paleistuviai, girtuokliai, keiksniai, va- 
gys... Tavęs šaukiamės ištremtieji Ievos vaikai, Tavęs 
dūsaujame, vaitodami ir verkdami šioje“ ašarų pakal- 
nėje“, nes mūsų, nusidėjėlių, gali Dievas neišklausyti. 

„Melsk už mus nusidėjėlius dabar“, kol gyvena- 
me ant žemės. nes tiek čia daug vargų, nelaimių, smū- 
giu: todėl melskis už mus, nusidėjėlius, dabar, ypač va- 
landoje, kada reikės skirtis su šiuo pasauliu. 

Ta valanda baisi; nuo jos priklauso mūsų išganymas, 
ar prapultis. Ateis ji veikiau, negu manome. Kada išmuš 
šaltas prakaitas: kai dėl nuodėmių baimės mažės išganymo 
viltis, kuomet piktoji dvasia norės įstumti nusiminiman, 
tuo kart „melsk už mus nusidėjėlius“, Tavo apginiman 
puolančius, Šventoji Dievo gimdytoja! į 

Kada visi. net artimiausieji  nusigręš nuo mūsų, 
negalėdama žiūrėti i mūsų prispaudimą, tu „tada mūsų 
užtarytoja anas savo gailestingąsias akis į mus atgręžk“. 
Toje paskutinėje baisiausioje mirimo  valandoje nuo 
didžiausio pavojaus mus gelbėk. 

„Pana garbingoji ir palaimintojii mūsų Poni, mūsų 
Užtarytoja, mūsų Tarpininkė, su savo Sūnumi mus sutai- 
kyk, savo Sūnui mus pavesk, mieliausiam savo Sūnui 
mus atiduok. Melskis už mus, Šventoji Dievo Gimdytoja, 
kad taptumėm verti Kristaus žadėjimų!“ 

* 
* * 


Štai, Mieli Klausytojai, gausi „Angelo Pasveikinimo““ 
prasmė! Įsidėmėkite tas dievotas mintis ir, kalbėdami 
„Sveika Marija!“... mąstykite — „koks tai yra tas pasvei- 
- kinimas“. Tik atsidėję melsdamies, ir Mariją vertai pa- 
garbinsite ir sau išmelsite Josios užtarymą visame gyve- 
nime, labiausia mirimo valandoje. Juk mirštamajame 
patale, skausmų suspausti: nebedaug melstis begalėsite; 
todėl, kol esate sveiki, šaukitės Marijos! 

Kiek kartų išgirsite bažnyčioje skambinant pote- 
riams: „Viešpaties Angelas“, kiek sykių paimsite į rankas 
Rožančių, kasdien rytą ir vakarą, kiekvienoje laisvoje 
valandoje, bet kuriame reikale, iš širdies gilumos tarkite: 
„Sveika Marija, malonės pilnoji, Viešpats su tavim; tu 

agirta tarp moterų ir pagirtas tavo įsčios vaisius, Jėzus. 
Sventoji Marija, Dievo Motina, melsk už mus nusidėjė- 
lius dabar ir mūsų mirties valandoje. Amen“. 


Rožančius. 


„Pasveikinkite Mariją, kuri daug 
darbavosi jums“ (Rym. 16, 6). 


Apaštalų laikais gyveno Romoje krikščionė, vardu 
Marija, kuri savo turtais daug gero darė tikintiems. Pri- 
pažindamas jos nuopelnus, apaštalas šv. Povilas savo 
rašte Romėnams, išreiškė jai pagarbos žodžius, sakyda- 
mas: „Pasveikinkite Mariją, kuri daug darbavosi jums“. 

Marijos vardas primena mums kitą geradarę, kuri 
dar labiau nusipelnė krikščionių pasveikinimą, pagarbą. 
padėką. Marija, palaimintoji Dievo motina, kitados pa- 
šventė didžiausi savo turtą. dieviškąjį sūnų žmonėms ir 
dabar danguje tarpininkauja tarp Dievo ir žmonių. 

Dėl to šv. Bažnyčia laiko savo pareiga raginti krikš- 
čionis apaštalo žodžiais: ,„Pasveikinkite Mariją, kuri daug 
darbavosi jums“. Tam tikslui Bažnyčia platina maldos 
būdą, vadinamą Rožančiumi; jį kalbėdami, kartkartėmis 
sveikiname dangaus karalienę arkangelo žodžiais: „Sveika 
Marija...“ 

Geriau paraginti jums į Rožančiaus vartojimą, norė- 
čiau pasakyti šiandien apie Rožančiaus I. atsiradimą II. 
jo italpą ir III. jojo vaisius. Sužinoję Rožančiaus svarbą. 
juo kuodažniausiai, — ,„pasveikinsite Mariją, kuri daug 
darbavosi jums“, kartkartėmis kalbėdami: „Sveika Ma- 
rija...“ 

I. Kai Išganytojas suteikė žmonėms „Tėve mūsų“, 
krikščionys ėmė tą gražiausią Viešpaties maldą kalbėti 
kartkartėmis, o skaitė atkalbėtus sykius akmenėliais. 
Paprastai vartodavo tokį maldų skaičių, kurs priminda- 
vo kokią nors tikybos tiesą. Taip nuo senų senovės buvo 
paprotys kalbėti tris „Tėve mūsų“ Švenč. Trejybei pa- 
gerbti, penki „Tėve mūsų“ penkių Kristaus žaizdų garbei. 

Psichologiškoji to elgimosi priežastis yra įgimtas žmo- 
gaus noras tvarkyti savo darbus su mastu, saiku ir skait- 
lium ir gaivinti juos tikybos dvasia. Pamažėli radosi pa- 
protys skaityti kalbamuosius „Tėve mūsų“, nebe akmenė- 
liais, bet medinėmis ripkelėmis. suvertomis ant virvelės, 
kuria susijuojdavo; kadangi tie kamuolėliai buvo daromi 
dažniausiai iš rožių medžio, tai virvelė su poterėliais buvo 
pavadinta Rožančiumi. 

Vienuoliktame šimtmetyje Rožančiaus vartojimas 
buvo gerokai prasiplatinęs; kai kam, kaip antai, šv. Jo- 
no Gvalberto vienuoliams buvo įsakytas. Lig tol Rožan- 
čiuje tebuvo kalbamas tik „Tėve mūsų...“ nuo XII šimt- 
mečio įsivyravo paprotys vienyti su Viešpaties malda 
„Sveika Marija“ ir visas tas maldas skaityti Rožančiumi. 

Dvyliktojo šimtmečio rašytojas Germanus mini vieną 
moteriškę, kuri kasdien kalbėjusi po šešias dešimtis 
„Sveika Marija“ ir kokį ten Albertą, kad jis pagerbti 
Marijai kasdien kartojęs .„Angelo Pasveikinimą“ po šim- 
tą sykių. Buvo tai Rožančiaus pradžia. Tikras Rožan- 
čiaus įsteigėjas dabartinėje išvaizdoje yra šv. Domini- 
kas, sutvarkęs Rožančių XIII šimtmečio pradžioje. 

Tais laikais Prancūzijos pietuose siautė klaidatikiai 
Valdensai ir Albigensai; jų klaidos gresė tikybos ir vi-. 
suomenės tvarkos sunaikinimu; jie plėšė miestus, degino 
bažnyčias, kojomis mindė švenčiausius daiktus, piktžo- 
džiavo Dievui, darė baisiausius žiaurumus, kankino, žudė 
katalikus, liejo kraujo upelius, neklausė nėi vyskupų, nei 
popiežiaus; nežinia buvo, kas bedaryti. 

Popiežius Innocentas III paskelbė kryžiaus karą 
prieš tas bedievių gaujas, bet veltui: išlieta daug kraujo, 
pasibaigė karas, bet nedingo klaidatikiai. Kūną galima 
nužudyti kalaviju, bet dvasios žaizdoms gydyti reikia 
kitokio vaisto. Šv. Dominikas su savo vienuoliais ėmė 
skelbti po miestus ir sodžius pamokslus, mokydamas 
suvedžiotojus ir suvedžiotus. Nežiūrint viso triūso, klai- 
dos kaskart labiau platinos. Nuliūdęs — dėl trejų metų 
darbo nepasisekimo šaukėsi Šventasis į dangaus Kara- 
lienę. 

Pasirodžiusi jam Marija ir tarusi: „Tu žinai, mielas 
mano sūnau, kokius įrankius vartojo Dievas žmonėms 
atpirkti. Pirmas buvo pasveikinimas, kurį ainešė man 
arkangelas; jį sekė maloningas užgimimas ir šventas Jė- 
zaus Kristaus gyvenimas; toliau karti Jo kančia ir mir- 
tis; pagaliaus garbingas atsikėlimas ir dangun žengimas. 

„Taip buvo pasaulis atpirktas ir atidarytas dangus. 
Tos aukštos paslaptys gyvenimo, kančios ir garbės Jė- 
zaus Kristaus vyra mano vainiko rožės; imk jas, sujunk, 
apjuosęs Viešpaties malda ir Angelo pasveikinimu, į kve- 

piantį vainiką ir skelbk mano rožių vainiką paklydė- 
liams; Jis bus jų grįžimo pradžia“. 

Paguostas regėjimu Šventasis išrinko svarbiausius at- 
sitikimus gyvenimo, mirties ir garbės Jėzaus Kristaus, 
supynė juos gražiausiomis Bažnyčios maldomis ir piršo 
žmonėms tą naują maldos būdą. Ką vadiname Rožan- 
čiumi, sakyti nėra reikalo, nes visiems yra žinoma; ver- 
čiaus atkreipkime akis į kilnumą tų maldų ir paslapčių, 
kurios sudaro Rožančių. 

II. Pradėdami kalbėti Rožančių, pirmiausia duodame 


"garbę Dievui, Trejybėje vienam, pašvenčiame Jam savo 


mintis ir žodžius kryžiaus ženklu vardan Dievo, Tėvo ir 
Sūnaus ir Šventosios Dvasios. Toliau kalbame Apaštalų 
Tikybos Išpažinimą, kurį atnešė pasauliui Dievo Sūnus, 
kurį tarp žmonių išplatino Kristaus apaštalai, už kurį 
kankinių milijonai guldė galvas, per kurį visi tikintys iš- 
ganymą gauna. "Tas tikybos išpažinimas, tai tarsi rete- 
žis, kurio vienas galas ant žemės, antrasis gi danguje, 
amžiname gyvenime. 

Kadangi su tikėjimu vienijasi viltis ir meilė, tad pri- 
duriame prie tikybos išpažino prašymą, kad Viešpats pa- 
daugintų tikėjimą, bet ir viltį sustiprintų, ir meilę karš- 
tesniais jausmais uždegtų. Prirengę kelią Viešpaties šir- 
din tikėjimo, vilties ir meilės jausmais, kalbame penkioli- 
ka, bent penkias Rožančiaus paslaptis, kurios kiekviena 
susideda ir vieno „Tėve mūsų“, dešimties „Sveika Mari- 
ja“ ir vieno „Garbė Dievui, Tėvui, ir Sūnui ir Šventajai 
Dvasiai...“ Tai gražiausios maldos, kurias Bažnyčia turi. 

Kuri begali būti brangesnė malda už tą, kurios iš- 
mokė pats Išganytojas. „Tėve mūsų“ įkvėpia krikščio- 
nims pasitikėjimą Dievu, kurs iš aukštybės rūpinasi mū- 
sų, kaip sielos, taip ir kūno reikalais; kurs, kaip geriausias 
Tėvas, savo maldaujančių vaikų septyneriopo  prašy- 
mo neatmes neišklausęs. 

Pagarbinę Dievą „Viešpaties malda“, sveikiname 
Mariją su arkangelu, kaipo malonės pilną,  pagirtą 
tarp moterų; sveikiname ią su šv. Elzbieta, kaipo Dievo 
Sūnaus motiną, ir su šv. Bažnyčia maldaujame tą ste- 
buklingąją Dievo Motiną, kad ji savo maldomis užtartų 
mus pas Dievą gyvus ir mirusius. 

Iš tokių maldų kartojimo skamba garbė Dievui, Tė- 
vui, ir Sūnui ir Šventajai Dvasiai, kaip tai pareiškiame, 
baigdami kiekvieną Rožančiaus paslaptį. Ar begalėjo 
Bažnyčia supinti vainikan gražesnias maldas? Jei gali- 
ma vartojamas maldas palyginti su gėlėmis, tai turime 
pasakyti, kad Rožančiui Bažnyčia parinko keleriopos 
spalvos rožių ir jomis apvainikavo dangaus Karalienės 
galvą. 

Kitą Rožančiaus pusę sudaro paslaptys, kurios visą 
Rožančių dalyja trimis dalimis: linksmą, sopulingą ir 
garbingą. Svarbiausios gyvenimo, mirties ir garbės mūsų 
Viešpaties Jėzaus Kristaus ir palaimintos Jo Motinos pa- 
slaptys teikia Rožančiui ypatingos vertės; apmąstydami jas 
nebesimeldžiame vien lūpomis, žodžiais, bet ir dvasia; taip 
Rožančių pakeliame aukščiausion maldos rūšin, apmąsty- 
man, meditacijon. Pažvelkime, kiek tai didelių paslap- 
čių praeina pro mūsų akis, kalbant Rožančių. 

Linksmose Rožančiaus dalyse atmename Kristaus 
jaunystę: 1) Gabriėlio apreiškime Marijai matome, kaip 
Dievas siunčia savo Sūnų pasaulin ieškot ir išganyti, kas 
buvo pražuvę, 2) regime Švenčiausią Panelę jau motiną, 
lankant šv. Elžbietą; 3) užgimime žiūrime į Kristų kūdi- 
kį, gulintį ėdžiose; 4) paslaptyje matome, kaip Šv. Pa- 
nelė aukoja savo Sūnelį bažnyčioje Dievui; 5) kaip Kri- 
stus paūgėjęs pats eina bažnyčion ir ten pasilieka net 
po švenčių tarp įstatymo žinovų. 

Argi apmąstymas šitų paslapčių nepriduotų Rožan- 
čiaus maldoms gyvybės ir nepakeltų mūsų dvasios prie 
Dievo, kurs taip mylėjo pasaulį, kad davė savo viengimį 
Sūnų; kad kiekvienas, kurs į Ji tiki, nepražūtų, bet gautų 
amžinąji gyvenimą (Jon. III, 16). Kas pasiliks šaltas, 
abejutis, apmąstydamas Dievo Sūnaus  pasišventimą, 
kurs, būdamas lygus Dievui, pats save išnaikino, tapda- 
mas panašus į žmones; kurs pats save pasižemino, pasi- 
daręs paklusnus iki kryžiaus mirčiai (Pl. II, 6—8) ? 

Kokius paveikslus matome sopulingoje Rožančiaus 
dalyje? 1 paslaptyje regime Išganytoją, besimeldžiantį 
Alyvų sode, 2 Jį plakamą be pasigailėjimo, 3 vainikuoja- 
mą erškėčiais, 4 nešantį sunkų kryžių, ir 5 prikaltą prie 
kryžiaus. Kas galėtų apmąstyti šitas sopulingąsias pa- 

slaptis, nepasibiaurėjęs nuodėmėmis, už kurias kentėjo 
ir mirė Kristus? Kas, pažvelgęs į taip išniekintą Kristų, 
nenutars verčiau visa iškentėti, negu jomis Išganytoją vėl 
įžeisti. 

Pažvelkime dar į linksmąsias Rožančiaus paslaptis; 
jos rodo mums Kristų 1) iš numirusių atsikėlusį, 2) žen- 
gianti dangun, 3) atsiunčiantį apaštalams šv. Dvasią, 
4) paimantį Švenčiausią savo Motiną dangun:ir 5) ją ten 
vainikuojantį garbės vainiku. Ir tos paslaptys labai ti- 
kusios sukelti mumyse šventus jausmus ir nutarimus; 
jos sužadina mumyse lūkesti, kada nors patekti ten, kur 
Kristus sėdi Tėvo dešinėje, tuo tarpu gauti Šventosios 
Dvasios dovanų; pagaliaus ragina pasitikėti užtarimu 
"dangaus Karalienės, daug galinčios Panos. 

III. Taip tat sutvarkytą Rožančių skelbė žmonėms 
šv. Domininkas. Jis suvienijo gražiausias Bažnyčios mal- 
das su apmąstymu kilniausių tikybos paslapčių. Todėl 
branginkime Rožančių, nes jis to — vertas savo turiniu. 
Bet Rožančius patartinas dar gausiais savo vaisiais. Dva- 
siški rašytojai garbina Rožančių, kaipo malonių šaltinį. 
Atsitikimai patvirtina tos nuomonės teisingumą. 

Tryliktame šimtmetyje, kuomet kovoje su klaida- 
tikiais nebeužteko žmonių pajėgų, šv. Dominikas šau- 
kės į Mariją, gailestingumo Motiną, kuri jam nurodė 
Rožančių, kaip įrankį prieš  klaidatikius. Pirmiausia 
Tuluzos mieste, klaidatikių lizde, šv. Dominikas ėmė 
skelbti Rožančių. Žmonės negalėjo sutilpti bažnyčioje; 
nuo pat ryto iki vėlaus vakaro minios klausėsi aiškini- 
mo Rožančiaus paslapčių. Visi rašės į Rožančių; kalbėjo 
lūpomis ir širdimi, laistė jį ašaromis... 

Šv. Dominikas su savo vienuoliais ėjo iš miesto 
miestan, iš sodžiaus į sodžių platindamas Rožančių ir da- 
rė stebėtiną permainą; žmonės metė klaidas, grįžo Kri- 
staus Bažnyčion. Ko nenuveikė karai, kalavijas, tai pa- 
darė Rožančius. Trumpu laiku klaidatikių galybė buvo 
sulaužyta. „Taip greit nesugriuvo Jėriko sienos nuo Jo- 
zuės trimitų, kaip nyko nuo Rožančiaus maldos klaida- 
tikių mokslas“, sako šv. Alfonsas Liguoras. 

Garsus klaidatikių pergalėjimas suteikė  Rožančiui 
didelę garbę. Rašėsi Rožančiun ne tik šiaip jau žmo- 

nės, kuriems Rožančius tapo knyga su auksinėmis raidė- 
mis surašytomis tikybos paslaptimis, bet ir popiežiai, 
vyskupai, kunigai, karaliai, kunigaikščiai, miestiečiai, 
nebesakant apie moteris. Visiems Rožančius pasidarė 
krikščionių ženklas, kuri kabinosi sau ant kaklo. Platin- 
ti Rožančiui susitvėrė Brolija, kuri buvo patvirtinta po- 
piežiaus Urbono IV 1261 metais. 

Nuo to laiko ne mažiau, kaip dvidešimts šeši popie- 
žiai suteikė už Rožančiaus kalbėjimą gausesnius atlaidus, 
negu apdovanotos kitos maldos. Vyrai, kurių vardai — 
istorijoje amžini, gerbė Rožančių, jį atsidėję kalbėjo. Pa- 
minėsiu Kepplerį, kurs dažnai kalbėdavo Rožančių; 
Haydną, kurs su Rožančiumi rankose kūrė neužmiršti- 
nas savo melodijas; Karolį V. kurs rūpinosi kasdien at- 
kalbėti bent vieną Rožančiaus dalį... 

Aš noriu dar paminėti vieną garsų mūšį, kurį krikš- 
čionys laimėjo Lepantos užiakyje, 1573 metais. Turkai, 
paėmę Konstantinopolį, buvo baisiausi krikščionių prie- 
šininkai. Jų tikslas buvo pavergti visą Europą savo ti- 
kybai. Pius V, matydamas pavojų visiems krikščionims, 
suvienijo savo, Venecijos ir Ispanijos laivynus ir vado- 
vaujant Don Žuanui pastatė prieš turkus, daug skaitlin- 
gesnius. Bet, kur žmonių jėgos trūko, ten reikėjo šauk- 
tis galybės iš aukšto... 

Popiežius įsakė giedoti po bažnyčias Rožančių, ka- 
reiviams prieiti šv. sakramentų; prieš pradedant mūšį, 
vadovas atsiklaupęs drauge su kariais atkalbėjo Rožan- 
čių ir juo papuošė admirolo vėliavą. Pagaliau spalių 7 
dieną ištiko baisus mūšis. Turkai, pasitikėdami savo 
„skaičiumi puolė krikščionis. Klaidatikiai buvo sumušti: 
nustojo 150 laivų ir 15 tūkstančių žmonių. Marija, gar- 
binama Rožančiumi, sustiprino krikščionių pajėgas. 

Šv. Tėvas Pius V tuo metu buvo užimtas su kardino- 
lais darbais. Nieko nežinodamas apie mūšį, šit keliasi nuo 
kėdės, eina prie lango, žiūri dangun ir taria kardino- 
lams: „Dabar nėra ko bekalbėti apie reikalus, bet reikia 
siųsti dangun padėkos maldą už pergalėjimą, kurį su- 
teikė krikščionių kariuomenei“. Dėkingas Marijai už 
turkų nugalėjimus, įsakė įdėti litanijon žodžius: „„Pastip- 
rintoja krikščionių, melski už mus“. O popiežius Grego- 

rius XIII įvedė Rožančiaus šventę spalių mėnesio pirmą 
sekmadienį. 

Kaip galingas buvo Rožančius istorijos atsitikimuo- 
se, taip nemažiau pasirodė sėkmingas kasdieniniame 
žmonių gyvenime. Neperseniai viename susirinkime 
žmogus, visų gerbiamas, bet apsileidęs tikybos prie- 
dermėse, pasisakė negalįs, nors ir norėtų, tikėti. Ku- 
nigas jam tarė: „Jei neturi tikėjimo, kalbėk Rožan- 
čių“. Po trejų metų gauna kunigas tokio turinio laiš- 
ką: „Jūs atsiminsite, kad prieš trejetą metų viename susi- 
rinkime, kur ir jūs buvote, aš prisipažinau neturįs tikėji- 
mo ir pridėjau, negalįs tikėti; jūs patarėte man kalbėti 
Rožančių; tie jūsų žodžiai, pradžioje visai keisti, pasiliko 
man atmintyje; pamažėli apsipratau su jais ir aš ėmiau 
kalbėti Rožančių; šiandien aš esu tikintis, laimingas ir 
mielu noru atlieku tikybos priedermes“. 

Rožančiaus malda nuo pat atsiradimo stiprino krikš- 
čionis, kaip kūno, taip ir sielos reikaluose, ir vedė klaida- 
tikius į tikrą tikėjimą. Ir šiandien prityrimas rodo, kad 
tikėjimas ir dora žydi ten, kur uoliai kalbamas Rožan- 
čius. Teisingai vadinamas Rožančius tikybinio gyveni- 
mo termometru. Ieonas XIII aplinkraščiu 1883 m. nu- 
„rodė Rožančių, kaipo geriausi daiktą, įvairiuose Bažny- 
čios reikaluose išmelsti pagalbai Marijos, pastiprintojos 
krikščionių. 

2 
i * 

Mieli Klausytojai! Baigdamas pamokslą, norėčiau 
paminėti dar du dalyku: Turėkite visi pašvęstą Rožančių, 
nes tik tokį vartojant, galima gauti atlaidus.  Kalbėkite 
Rožančių atsidėję. be švolumo, kad niekad jūsų nesutik- 
tų priekaištas: "Tie žmonės... mane garbina lūpomis, o 
jų širdys toli nuo manęs (Mat. 15, 8). Raginu Benedik- 
to XIII žodžiais: ,„Garbinkime šv. Dievo Motiną tomis, jai 
taip maloniomis maldomis, uoliai. kad padėtų pergalėti 
mums ir pragarinius priešininkus, kaip ji per Rožančių. 
taip dažnai padėjo nugalėti ir sunaikinti žemės priešinin- 
kus“. Garbinkime Mariją, kuri daug darbavosi mums: 
pritirsime, kad Rožančius yra palaimos šaltinis čia ir am- 
žinatvėje. Amen. 


Vad. sak. 21“ 


Skapleriai. 


„Mano siela linksminsis mano Dievų,, 


nes Jis apvilko mane išgelbėjimo drabu- 
žiais ir apsiautė mane teisybės apvalkalu“ 
(Iz. 61, 10). 


"Šv. Jonas Auksaburnis viename savo pamoksle sa- 
ko, kad odiniai rūbai, kuriais Dievas aprėdė Adomą, bu-- 
vo žmogaus nupuolimo ženklas. Adomas nusidėdamas, 
sudraskė nekaltybės rūbą, nupuolė, susilygino su gyvu- 
liais, tapo, kaip sako Psalmininkas, į juos panašus (48. 
21). Taigi, parodyti to nupuolimo didumui, Viešpats 
Dievas apvilko nupuolusįjį žmogų gyvulio kailiu. Todėl 
teisingai primena Šventasis Daktaras, kad žmonės pasiel- 
gią neišmintingai, kuomet didžiuojąsis savo drabužiais, 
kurie esą nuodėmės ir žmonijos nupuolimo žymė. 

Tai, ką sako Šventasis apie paprastas drapanas, ne- 
tinka šventam Škaplerių rūbui.  Škapleriai yra išganymo: 
drabužiai, teisybės apvalkalas, kurį turi omenyje pranašas 
Izaijas aukščiau minėtuose žodžiuose. Todėl kiekvienas,. 
kurs turi tą laimę priklausyti prie šv. Škaplerių brolijos, 
gali teisingai sakyti su pranašu Izaiju: „Mano siela links- 
minsis mano Dievu, nes jis apvilko mane išgelbėjimo 
drabužiais, ir apsiautė mane teisybės apvalkalu“ (Iz.. 
61, 10). Ištikimai eidamas tos šventos brolijos pareigas, 
kiekvienas gali būti tikras amžinosios laimės; škapleriai 
taps jam išganymo drabužiais, jei bus jam teisybės rūbu, 
jei rėdys tikrąjį Marijos garbintoją. 

Nuo senų senovės pamaldumas į Mariją buvo laiko- 
mas išganymo ženklu, amžinosios laimės viltimi; bet 
drįstu sakyti, kad iš visų garbinimo Marijos apraiškų nė: 
viena neduoda mums tikresnės išganymo vilties už škaple- 
rius; todėl jokie kiti pamaldumo ženklai neprivalo gulėti 
mums ant širdies taip, kaip šv. Škapleriai. Kad žinotu- 
mėt Bažnyčios nuomonę apie Škaplerius, šiandien jums: 

sakysiu apie 1) Škaplerių atsiradimą, 2) jų naudingumą 
ir 8) priedermes, kurias mums uždeda. 


I. Kiekvienu laiku Dievas turėjo ypatingų  garbin- 
tojų; jie nesitenkino paprastu pamaldumu, kasdienėmis 
maldomis, dažnesniais pasninkais. Daugelis, norėdami 
visai pasišvęsti Dievo tarnystei, atsiskirdavo nuo žmonių, 
eidavo tyruosna, slapstydavosi urvuose tarp kalnų ir ten 
"praleisdavo gyvenimą didžiausiuose trūkumuose, besi- 
melsdami, pasninkaudami, besivargindami. 

Pradžioje buvo tat atskiri pasiryžimai;  pamažėli, 
kuomet šitokių žmonių skaičius pradėjo daugintis, atsi- 
rado šventi žmonės, kaip, Antanas, Bazilius... rytuose, 
Augustinas, Benediktas .. vakaruose, kurie surašė taisyk- 
les atsiskyrėlių gyvenimui; jos pavadintos iš lotynų kal- 
bos regulomis, mūsiškai — įstatais. Taip minėti Šventieji 
sutvarkė atsiskyrėlius, vienuolius, įsteigė vienuolynus. 

Atsiskyrėliais gyveno dar Senajame Įstatyme ne vie- 
nas pranašas, kaip Elijas, Eliziejus... Jų pėdomis pasekė 
kai-kurie Kristaus mokiniai, ieškodami patogesnių sąly- 
gų dievotesniam gyvenimui. Po Šventosios Dvasios at- 
siuntimo kai:kas pasitraukė iš žmonių tarpo, Karmelio 
kalne pasistatė koplyčią Marijos garbei, kurią gerai pa- 
žino, pradėjo ten ją garbinti. Dėl broliškosios lygybės pa- 
"sivadino Palaimintosios Marijos broliais Karmelio kalno; 
iš čia pas mus jie liko pavadinti karmelitais; per juos 
tat dangaus Karalienė sūteikė savo  garbintojams šv. 
Škaplerius. 

Girdėjote, nors gal ne visi, kad viduriniais amžiais 
krikščionys ilgai kariavo su turkais dėl atvadavimo 
Šventosios Žemės iš netikėlių rankų; beveik visa Euro- 
pa metėsi ant Azijos. XII amžiuje du Anglijos karžy- 
giai, grįžtantys iš Palestinos, parsivežė su savimi keletą 
vienuolių nuo Karmelio kalno. Netoliese tos vietos, kur 
"jie pasistatė sau vienuolyną, gyveno dievobaimingas at- 
siskyrėlis. Simonas Stock'as, iš garsios giminės, atsida- 
vęs nepaprastiems savęs varginimams: butas jam buvo 
išpuvęs ąžuolas, valgis — žolių šaknys; dvidešimt metų 
lindėjo čia tas ypatingas žmogus, bemąstydamas vien 
tik apie Dievą. 

Vienuolių karmelitų kaiminystė, jų dorybių gar- 
sas, jų vpatingas pamaldumas į Dievo Motiną privertė 
ji mesti savo drevę ir stoti karmelitų  vienuolynan. 
Nuvažiavęs į rytus, kur to vienuolyno lopšys, po šeše- 
rių metų grįžo iš Palestinos Europon ir čia pradėjo pla- 
tinti savąjį vienuolyną. Kaip matai, šitas ypatingas 
žmogus tampa karmelitų viršininku. Pastatytas kar- 
melitų priešakyje palaimintas Simonas daugiau negu 
pirmą visą savo viltį padėjo Švenč. Dievo Gimdytojoje. 

Vieną sykį meldė Mariją globoti jo vienuolyną. 
Švenč. Panelė, apsupta dangaus dvasių, apsireiškė jam 
ir, duodama Škaplerius, kaipo vienuolyno ženklą ir jos 
prižadų žymę, pasakė, kad kiekvienas, kuris mirsiąs, 
turėdamas juos ant saves, niekad nepritirsiąs amžino- 
sios ugnies; tai esąs išganymo ženklas, skidas pavoju- 
je... Popiežius Benediktas XIV pripažino tąji apreiški- 
mą teisingu ir patarė visiems jo laikytis. 

Palaimintas Simonas,  pasiduodamas Marijos ap- 
reiškimui. skelbė visur tą naują Dievo Motinos malonę, 
rodydamas Škaplerius, kuriuos dangaus Karalienė su- 
teikė ne tik karmelitams, bet ir visiems kriščionims. 
Škapleriai daugino Marijos garbintojų skaičių, o ste- 
buklai patvirtino, kaip malonus Marijai tas pamaldu- 
mas. Škapleriai kaskart labiau platinosi žmonių tarpe. 

Sukakus septynioms dešimtims metų, Švenč. Pane- 
lė apsireiškė popiežiui Jonui XXII, įsakė suteikti atlai- 
dų Škaplerių dėvėtojams ir pasakė: „Jei rasis toks, 
kurs turi už nuodėmes atgailoti skaistykloje, aš, kaip 
gailestinga motina, nueisiu ten pirmą šeštadienį po jo 
mirties, paliuosuosiu, kuriuos ten rasiu, ir nuvesiu šven- 
tan kalnan į palaimintą amžinojo gyvenimo buveinę“. 

Kristaus vietininkai ne tik apdovanojo gausiais at- 
laidais Škaplerių broliją, bet ir patys į juos rašėsi, kaip 
antai: Klemensas X, XII, XIII, Benediktai XIII, XIV. 
Juos pasekė Anglijos, Prancūzijos, Įspanijos, Lenkijos 
karaliai ir visų luomų tikintys beveik visame krikščio- 
niškame pasaulyje. "Toks yra Škaplerių atsiradimas. 
Pažiūrėkime toliau, kiek naudos mums duoda Škapleriu 
devėjimas. 

II. Škapleriai yra lai regimas ženklas  neregimų 
malonių, kurias Marija gausiai teikia saviems garbinto- 
jams. Priimdama mus į Karmelio broliją, Marija žada 
mums tris ypatingas malones: apsaugą pavojuose, lai- 
mingą mirimą ir greitą pagalba skaistykloje, nes pati 

pasakė, kad tai skidas pavojuose, išganymo ženklas ir 
greitas paliuosavimas iš skaistyklos. 

Bažnyčios metraščiai pilni stebuklų, padarytų per 
Škaplerius; nėra pavojaus, nuo kurio būtų neapsaugojęs 
tas Marijos globos ženklelis tų, kurie jį nešioja. Kiek li- 
gų išgydė, kiek žmonių išgelbėjo nuo neišvengiamos mir- 
ties? Apleidžiu pavojus, gresiančius žemiškiems mūsų 
reikalams; jie — niekai, sulyginus juos su amžinais da- 
lykais. Piktoji dvasia drauge su negerais kūno geiduliais 
ir nedorais žmonėmis nuolat stato mums sląstus; bet 
veltui, nes Marijos Škapleriai yra mums skidas pavo- 
juose. Kuomet amžinatvė atsidengs prieš "mūsų akis, 
pamatysime, kiek Marija savo tarnams pašalino pagun- 
"dų, kiek jų stiprybę sumažino, kiek sykių, net mums 
nupuolus. apsaugojo mus nuo nusiminimo, pavojinges- 
nio, negu pačios nuodėmės. 

Škapleriai — išganymo ženklas. Marija pasižadėjo 
devinčius Škaplerius išganyti. „Kas mirs, turėdamas 
juos ant savęs, nepritirs - amžinosios ugnies“. Marija 
neleis savo tarnams žūti pragare. Kuomet Švenč. Pa- 
nelė prisiėmė tą priedermę gelbėti mus nuo prapulties, 
tarsi pasakė: „Kol matysiu jus, nešiojant Škaplerius, 
tą ženklą, išskiriantį mylimus mano vaikus, tol rūpin- 
„siuos jumis. Ko tik meldžia Bažnyčia, priimdama jus, 
į Škaplerių broliją, per mano užtarimą bus jums su- 
teikta: gero gyvenimo laikas, proga ir priemonės daryti 
gerai, ištvermė teisybėje. Jei kartais turėtumėt nelai- 
mę nusidėti, aš jūsų neapleisiu; kaip Dievo malonės 
motina. išmelsiu jums taip galingą malonę, kad sutrins 
jūsų širdi tobulu gailesčiū, ar apiplaus atgailos sakra- 
mentu, kad mirdami su šv. Škapleriais amžinai nepra- 
pultumėt“. 

Supraskite šito pažadėjimo reikšmę. Argi visi, ku- 
rie nešioja Škaplerius. bus išganyti, nors mirtų sunkiose 
nuodėmėse? Ne! Bet Švenč. Panelė neleis, kad kas 

nors, devintis Škaplerius, mirtų šitokiame nelaiminga- 
me stovyje. Nors labai būtų didelės žmogaus nuodė- 
mės prieš mirštant, Marija išmels jam išganymo progą, 
koki aiškų įkvėpimą, dangaus šviesą, kuri apšvies nu- 
sidėjėlį, pastums į gailestį; bent šitaip suteiks kalčių do- 
vanojimą.  Užtarytoja nusidėjėlių žmonių milijonus 
saugoja nuo prapulties. 

Šv. Gregorius apsakoja šitokį atsitikimą.  Misijo- 
norius, klausydamas išpažinčių, patėmijęs vieną jauni- 
kaitį, svyruojantį, ar eiti prie jo išpažinties. Misijono- 
rius paklausęs. ar jis noris išpažintį atlikti? — Taip, 
taręs jaunikaitis, bet mano išpažintis ilgai tęsis, bevely- 
čiau išpažinti zakristijoje; čia pradėjo išpažintį abe- 
jodamas, ar Dievas jam beatleisias taip baisias nuodė- 
mes, kurias daręs, aiškiai Dievą niekindamas. Išpažino, 
kad, padaręs biaurias nuodėmes ir šventvagystes, nusi- 
minęs dėl savo išganymo. Bet prieš valandėlę, visai ne- 
tikėtai praeidamas pro bažnyčią, pasijutęs, kad jį kažin 
kokia galia stumte stumianti vidun. 

Peržengęs bažnyčios slenkstį, pajutęs baisius sąži- 
nės graužimus ir norą išpažintį atlikti; o vienok jį suė- 
męs toks neramumas, baimė, kad būčiąs tuojaus išėjęs, 
jeigu jo nebūčiusi laikiusi nežinoma jėga. „Toje valan- 
doje, tu Tėve, pasišaukei mane, ir dabar esu prie tavo 
koju, pats nežinodamas, kaip aš likau čion atvestas“. 
Misijonorius jo paklausė, ar savo gyvenime nedarė ko 
nors Marijos garbei. „Nieko, tarė, jei bent šitai“, ir, pri- 
dėjęs ranką prie krūtinės. parodė škaplierius. „Ak, prie- 
teliau! atsidūso nudžiugęs kunigas: argi nematai, jog 
tų škaplerių ir Karmelitietės Dievo Motinos glo- 
bos dėka gauni malonę: juk esi bažnyčioje, Josios garbei 
pašvęstoje“. Tai girdėdamas, jaunikaitis susigraudinęs, 
išpažinęs viso gyvenimo nuodėmes ir gavęs išrišimą... 

Taip Švenč. Panelė rūpinasi atvesti pas Dievą ir ap- 
saugoti nuo prapulties devinčius Jos škaplerius. Vienok 
tik nešiojimo škaplerių neužtenka išganymui. Ne dėl to, 
sako popiežius Benediktas XIV, kad kas devėjo škaple- 
rius, išvengs pragaro ugnies, bet kad, be to, randasi ja- 
me ir kitu gerų darbų. Nemanau spręsti, bet negaliu 
susilaikyti nuo šitos pastabos: Jei škaplerių devėjimas 

yra išganymo ženklas, ar nepridera bijoti, kad jų meti- 
mas nebūtų prapulties žymė. Todėl visi, kurie turite 
laimę puošti savo krūtinę iuo škaplerių ženkleliu, nesi- 
'skirkite su juo niekad, nešiokite jį per visas gyvenimo die- 
nas, pasiimkite su savim į karstą, kaipo greitą pagal- 
ba skaistyklos kančiose. 

Marija žada mums suteikti pašalpą skaistykloje ir 
sutrumpinti jos kančias. Sulig savo pasižadėjimu, Ji 
aplankys škaplierių brolijos narius toje skausmų vieto- 
je, kur jie moka skolas už savo kaltes. Ar galima da 
leisti, kad tas Jos apsilankymas neatneš jiems paguo- 
dos, palengvinimo. šviesos, ramybės, atilsio? Pati Šv. 
Panelė tai pareiškė: , Kuomet persiskirs su šiuo gyveni- 
mu ir paklius skaistyklon, aš, jų motina, nueisiu ten jų 
paguosti šeštadienį po jų mirties; paliuosuosiu juos iš 
skaistyklos ir nuvesiu dangun“. Tai Marijos žodžiai, už- 
rašyti popiežiaus Jono XIII bulėje, vadinamoje šešta- 
diene, patvirtintoje daugelio kitų popiežių. 

III. Tiek naudos duoda mums Škaplerių devėjimas. 
Ką turime iš savo pusės daryti, kad tų gausių malonių 
neprarastumėm? Būtinos sąlygos, tai užtenka priimti Ška- 
plerius iš kunigo, kurs turi teisės į juos įrašinėti, ir dievo- 
tai juos dėvėti. Nešioti reikia vieną škaplerių dalį ant pe- 
"čių, kaip kryžiaus ženklą, kurį kasdien turime nešti, ki- 
tą dalį ant krūtinės, kaip skidą, atmušti priešininko vi- 
lyčioms. Viena dalis iš užpakalio pamokyti mums, 
kad neprivalome žiūrėti į svetimas klaidas, antroji — 
priešais priminti mums mūsų prasižengimus. 

gyti šeštadienio privilegijai, kaip sako popiežiaus 
Povilo V bulė, reikia laikyti skaistybę, tinkamą kiek- 
vieno pašaukimui, ir kasdien skaityti švenčiausios Panelės 
officium; nuo to ir be svarbios priežasties gali paliuosuoti 
kunigas, turįs tam tikrus įgaliojimus; esant svarbiai 
priežasčiai, gali — kiekvienas nuodėmių klausytojas. 
 Nemokantys skaityti privalo susilaikyti nuo mėsos tre- 

čiadieniais ir šeštadieniais; nuo šitos pareigos gali atleis- 
ti nuodėmklausis. 

Škaplerių brolija viršuje savo puse labai lengva; 
"bet šito negana; reikia dar įsigilinti į jos dvasią; ne tik 
daryti, kas įsakyta. kad būtumėm ištikimi brolijos na- 

riai ir dalyvautumėm jos malonėse, būtent: nešioti 
Škaplerius ir dėvėti juos ant savęs mirimo valandoje, — 
bet. svarbiausia, įvykdyti tuos įspėjimus ir patarimus, 
kuriuos duoda mums tas šventas drabužis. 

Kas tat yra Škapleriai? Tai Nekaltos Panelės rū- 
bai; todėl skelbia mums nekaltybę, nuodėmių vengimą. 
Tai ženklas sutarties, padarytos su Marija, sutarties, ku- 
ri uždeda mums priedermes. Yra tai ženklas tų, kurie 
apsirinko sau Švenč. Panelę motina; todėl ragina mus 
saugotis visa to, kas gali sužeisti jautrią tos Motinos šir- 
dį, skatina mus sekti savo motinos pėdomis: taikintis 
prie šventų jos norų.  Škapleriai, tai išganymo ženklas; 
todėl, juos priimdami, privalome apsidengti skraiste do- 
rybių: meilės Dievo bei artimo, žodžiu sakant, visu 
tuo, kas daro žmones Dievo išrinktaisiais ir šventaisiais. 

Škapleriai tai vėliava, kurią teikia mums Marija. 
„Gyvenimas tai nuolatinis karas su trimis stipriais išgany- 
mo priešininkais: piktąja dvasia, bjauriais kūno geidu- 
liais ir nedorais žmonėmis. Kariai brangina savo vėliavą, 
saugo ją nuo išniekinimo. Gerbkime savąją vėliavą; lai- 
mingi būsime, jei pasirodysime vertais Marijos kariais. 
Bet su širdies skausmu reikia pripažinti, kad nemaža 
karių, kurie tą šventą vėliavos garbę sutepa skaitlingo- 
mis ir sunkiomis nedorybėmis. Nešioja Marijos papartį, 
o savo pasielgimais jį niekina. Ką kita sako devėjami 
Škaplieriai, ką kita jų gyvenimas. 

Nedoriems Škaplerių brolijos nariams, rodos, pritik- 
tų įspėjimas, kurį davė šv. Benediktas Totylos, gotų kara- 
liaus, kariui, karališkai pasirėdžusiam:  „,„Nusivilk tai, 
sūnau, tai ne tavo, ką nešioji; kam apsimeti?“ Taip vasi 
pridera tarti kiekvienam,  nešiojančiam Škaplierius . o 
nedorai gyvenančiam: Nusivilk tą šventą rūbą, jei nenori 
būti šventas. Škapleriai tai nekatylbės rūbas, tau gi pa-. 
virto skraiste, dengiančia paleistuvystę. Škapleriai tai ne- 
kaltų Marijos tarnu ir tarnaičių ženklas, o tu esi vergas. 
ar vergė piktosios dvasios, negražių kūno geidulių ir ne- 
dorų žmonių. Apie tokius galima pasakyti: ką Išganyto- 
jas yra sakęs apie veidmainius ir parisiejus: „Ateina pas 

jus avių rūbuose, o viduje gi yra plėšrieji vilkai“ (Mat. 
6, 15). Spręskite patys, ar šitokia veidmainystė neįžeidžia 
Marijos, ar perdaug nepažemina Jos brolijos? 
Atminkime tai, kad nuraškyta ir sudžiovinta gėlė 
nustoja kvapties ir spalvos. Taip-pat ir Škapleriai, ka- 
bantys ant kietos ir išdžiuvusios širdies, pasidaro tik ge- 
lumbės skiautė, nustoja savo reikšmės bei palaimos. 
Yra jie ant mūsų krūtinės, bet kuomet joje kurenasi 
geidulių židinys, krūpčioja Marijos širdis dėl mūsų išga- 
nymo. Tam, kas kraus nedorybę ant nedorybės, tas iš- 
ganymo ženklas Dievo teisme gali prisidėti prie didesnio 
sugėdinimo, jei per atgaila negrįš prie Dievo, neatitai- 
sys savo gyvenimo. | 
| Tuomet angelas nuplėš tą išganymo ženklą nuo nu- 
sidėjėlio kaklo ir rodydamas Kristui sakys, kaip kitados 
vienas Juozapo brolių Jokūbui: „Žiūrėk, ar tai ne tavo 
sūnaus drabužiai?“ (I Mor. 37). Žiūrėk, aukščiausias 
Teisėjau, juk tai tavo Švenčiausios Motinos rūbelis, kurį 
dėvėjo tas nevertas žmogus... Veltui lauktumėt iš Škap- 
lerių išganymo, jei išganymu nesirūpintumėt; veltui ža- 
dėtumėt sau dangų, jei gyvendami darbuotumėtės vien 
tik pragarui; veltui tikėtumėtės greito paliuosavimo iš 
 skaistyklos, patys atgaila nešveisdami nuodėmių purvų 
„nuo savo sąžinės. 


* * 


Štai, mieli Klausytojai, priedermės, kurias uždeda 
"mums Škaplerių brolija. Nerasi pamaldumo, lengves- 
nio viršuje savo puse; nėra vėl dievotumo, gausesnio sa- 
vo įtalpa.  Matėte, kad nedaug tepadės vien Škaplerių“ 
devėjimas, jei patys nenorėsime savo gyvenimu atatikti . 
„tos brolijos priedermių.  Norėkite atsidėję naudotis ga- 
linga Marijos pagalba gyvenimo kovoje, tada per Škap- 
lerius nusipelnysite išgelbėjimą nuo visokių sielos ir kū- 
no pavojų, ne tik išliuosavimą nuo pragaro bausmės, 
bet ir nuo skaistyklos kančių, ir greitesnį nuvedimą į 
amžinosios laimės rūmus. Amen. 


Kryžiaus Keliai. 


„Saugok, Dieve, kad kuo nors gir- 
čiaus, kaip tik mūsų Viešpaties, Jėzaus 
Kristaus, kryžiumi“ (Gal. 6, 14). 


Nėra tarp krikščionių kilnesnio daikto už šventą 
kryžių. Kiekvienas krikščionis dievobaimingos motinos, 
o prie krikšto kunigo laiminamas kryžiumi. Per sutvir- 
tinimo sakramentą vyskupo ženklinamas kaktoje kry- 
žium ir siunčiamas pasaulin kovoti su išganymo prieši- 
ninkais. 

Kur tik pažvelgsi, visur gyvenime pamatysi kryžių. 
Menkiausiuose krikščionies namuose nerasi kartais jokio 
paveikslo, bet kryžius patogesnėje vietoje stovi, ar kaba. 
Kryžkelėse ne kartą keleiviui parodys kryptį, pavargu- 
siam šio gyvenimo kelionėj nurodys kelią dangun, pri- 
duos stiprybės ir ištvermės. 

Kryžiuje tilpsta visa Evangelija, visas krikščionies 
gyvenimas. Saugok. Dieve, kad aš kuo nors girčiaus, 
kaip lik mūsų Viešpaties Jėzaus Kristaus kryžiumi, per 
kurį man pasaulis yra prikaltas ant kryžiaus ir aš pa- 
sauliui“ meldžiasi apaštalas šv. Povilas. 

Ant kryžiaus Kristus ne tik užmokėjo Dievo teisybei 
skolas už mūsų nuodėmes, bet ir paliko mums kilnų gy- 
venimo pavyzdį. Kas tiktai nenori Kristaus sekti kry- 
žiaus keliu, tas nemoka krikščioniškai kentėti, tas tik 
vardu krikščionis, o niekad nepasieks krikščioniškos to- 
bulybės. 

Kristus, rodydamas kelią dangun, nesakė plačių pa- 
mokslų apie dorą, bet mokė savo gyvenimo pavyzdžiu 
drąsiai sakydamas: „Mokykitės iš manęs, nes aš romus 
ir nuolankios širdies; taip jūs rasite atilsio savo sieloms“ 
(Mat. 11: 29). 

Išganyvotjas mokė doros ypač savo kančia ir mirtim 
„ant kryžiaus. Teisingai sako šv. Petras, apaštalų kuni- 
gaikštis: „Kristus kentėjo už mus, palikdamas jums pa- 

vyzdi, kad sekiotumėt jo pėdomis“ (I P. 2, 21). Užtat 
nuo pat Kristaus laiku atsirado ypatingos pamaldos, va- 
dinamos „kryžiaus keliais“. Šiandien jums pasakysiu 
I. kryžiaus kelių istoriją, II. jų naudingumą ir HI. jų- 
"jų apvaikščiojimo būdą. 

I. Kryžiaus keliais vadiname pamaldas. patvirtintas 
Apaštalų sosto, kuriose apmąstome mūsų Viešpaties Jė- 
zaus Kristaus kančią, būtent, prieš mirštant paskutinę jo 
kelionę Kalvarijos kalnan, kaip tai nuo senų senovės bu- 
vo laikomos. Tikras kryžiaus kelias buvo tai Kristaus 
eisena iš Piloto rūmų, kame buvo nuteistas mirti, per 
Jeruzolimos miestą lig Kalvarijos, kame Išganytojas bu- 
vo nuvestas nešinas kryžium ir mirė prie jo prikaltas. 

Vadovaujami didžiausios pagarbos, apaštalai ir pir- 
mieji krikščionys, be abejo, lankė vietas pašvęstąsias 
Kristaus kančia ir mirtimi. "Toji pati šventųjų vietų pa- 
garba traukė paskiaus į Jeruzolimą iš tolimiausių kraš- 
tų skaitlingas keliauninkų minias, troškusias jas pama- 
tyti, kančios ir mirties vietoje atiduoti Kristui garbę. II- 
gainiui kai-kuriose vietose pastatytos statulos, ar pa- 
veikslai, primenantys įvairias Išganytojo kančios aplin- 
kybes. "Tai pavadinta stotimis, nes čia lankytojai susto- 

"davo dievotai pasižiūrėtų. pamąstytų. 

Viduramžyje Palestiną užkariavo turkai.  Šventų- 
jų vietų lankymas buvo tuokart sunkus ir pavojingas. 
Tuomet popiežiai leido ir kituose kraštuose įrengti kry- 

„žiaus kelių stotis. Pirmieji tų naujų stočių rengėjai bu- 
vo, rodos, Švent. Pranciškaus vienuoliai. Kadangi po- 
piežiai tų vietų lankymą. kaip kad buvo Jeruzolimoje, 
apdovanojo gausiais atlaidais, nenuostabu, kad rūpinta- 
si jas lankyti; o kur tik buvo galima, statyti naujas kry- 
' žiaus kelių stotis. 

Ieškota kelio, vedančio kalnan per upelį; pakeliui sta- 
tvta koplytėlės su paveikslais, ar statulos; kalną pavadin- 
davo Kalvarija; statulos, ar paveikslai rodydavo kaikurius 
Kristaus kančios atsitikimus, kaip juos apsako Evangeli- 
jos ir senovės padavimai. "Taip ilgainiui atsirado įvai- 
riuose kraštuose net miesteliai, nuo kryžiaus kelių sto- 

Čių Kalvarijomis vadinami, kaip antai pas mus Vilniaus, 
ar Žemaičių Kalvarijos. 

Vyskupas Jurgis Tyškevičius Žemaičių Kalvarijoje 
pats paskyrė vietas, kuriose ketino statyti kryžiaus kelių 
koplytėles; pats atskaitė nuo vienos stoties lig kitos žings- 
nius, kad jų būtų tiek, kiek Išganytojas paskutinėje savo 
kelionėje nužengė. Kuomet viskas buvo padaryta, pat- 
sai vyskupas pirmą sykį apvaikščiodamas tuos naujus 
kryžiaus kelius, daugelyje vietų net keliais eidamas, pa- 
barstė atvežta iš Jeruzolimos šventa žeme... 

Vėliau, palengvint atlaidų gavimą už kryžiaus kelių 
apvaikščiojimą. tapo, leidžiant popiežiams, įvestos pana- 
šios stotys kiekvienoje bažnyčioje; ant sienų tam tikrose 
vietose kabinta paveikslai; prie jų pridėta po kryželį; 
tos bažnyčios vietos, kaip ir kabantys paveikslai su kry- 
želiais pavadinta stotimis; už jų apvaikščiojimą popiežiai 
suteikė be daugelio kitų net ir pilnuosius atlaidus. 

Tokių stočių paprastai daroma keturiolika . Šit 
jų trumpas turinys: I stotis: Viešpats Jėzus pasmerktas 
mirti, II — V. Jėzus ima kryžių ant savo pečių, III — 
V. Jėzus pirmą kartą puola po kryžiumi, IV — Jėzus: 
nešdamas kryžių, susitinka savo Motiną, V — Cyrenie- 
tis padeda Viešpačiui nešti kryžių, VI — Veronika nu- 
šluosto Jėzui veidą, VII — Viešpats Jėzus antrą kartą 
puola po kryžiumi, VIII — Jėzus ramina verkiančias 
moteris, TX — Viešpats Jėzus puola trečią kartą po kry- 
žiumi, X — Viešpats Jėzus apnuogintas ir tulžimi pagir- 
dytas, XI — Viešpats Jėzus prikaltas prie kryžiaus, 
XII — Viešpats Jėzus ant kryžiaus miršta, XIII — Vieš- 
pats Jėzus nuimtas nuo kryžiaus ir XIV stotis: Viešpats 
Jėzus paguldytas kape. 


II. Tokia yra kryžiaus kelių keturiolikos stočių ital- 
pa; vaikščiodami juos privalome apmąstyti šituos Kri- 
staus kančios ir mirties atsitikimus. Be šv. mišių ir šv. 
Komunijos nėra pamaldų, kurios geriaus už Kryžiaus ke- 
lius atmintų mums Išganytojo kruviną kančią ir mirtį 
ant kryžiaus. Paraginti krikščionims prie kryžiaus kelių 
vaikščiojimo ir Kristaus kančios apmąastymo daugelis 

popiežių, tarp kitų Klemensas XII ir Benediktas XIV su- 
leikė gausių atlaidų dalyvaujantiems tose pamaldose. 

Ką gi reikia daryti, kad gautumėm atlaidus, suteik- 
tus už kryžiaus kelių apvaikščiojimą? Pirmoji sąly- 
ga — būti pašvenčiamosios malonės stovyje, tai yra: ne- 
turėti sunkios nuodėmės; išpažinties atlikimas ir šv. Ko- 
munijos priėmimas nėra būtinai reikalingas; bet prieš 
pradedant kryžiaus kelius, turime sužadinti gailestį už 
nuodėmes. Prie kiekvienos stoties reikia pamąstyti apie 
Kristaus kančią ir mirtį, nors per trumpą laiką, kaip kas 
moka ir gali; vien tik lūpų maldos neužtenka; ji gauti 
atlaidams net ir nereikalinga. 

Toliaus, apmąstymus reikia daryti prieš tam tikrus 
pašvęstus stočių kryželius; nesvarbu, ar prie jų yra pa- 
veikslai, ar ne; paveikslai tik primena Kristaus kančios 
aplinkybes ir palengvina mums apmąstyma.  Vaikščioti 
kryžiaus kelius be didelio pertrūkio iš eilės nuo pirmo- 
sios stoties iki paskutinės; o jei apeiti negalima, tai bent 
vietoje prieš kiekvieną stoties apmąstymą  parpulti ant 
keliu ir atsistoti. Sąlyga vaikščioti — būtina, jei bent 
kas turėtų tam tikrą stočių kryželį, prieš kurį galima 
stočių pamaldas atlikti. 

Galop, atlaidų gavimas nėra svarbiausias kryžiaus 
kelių vaikščiojimo tikslas. Daug svarbesnė yra dvasios 
nauda, gaunama per Kristaus kančios ir mirties atsimi- 
nimą, tai vidujis žmogaus atsigavimas, pasitaisymas. 
Todėl. kas ir negalėtų atlikti reikalingų sąlygų atlai- 
dams gauti, dėl to vien dar neprivalėtų stočių pamaldų 
apleisti: kad ir negaus atlaidų, bet sustiprės dvasia, su- 
kurs savyje kilnius jausmus ir pasiketinimų židinį, min- 
timis pakils aukštyn, į dangų, pas Dievą... 

Didysis Albertas sako: „Vien tik atsiminimas Kris- 
taus kančios daugiau vertas, negu visų metų penktadie- 
niais duonos ir vandens pasninkas ir plakimas savęs lig 
„kraujų“. O šv. Bernardas nurodo to priežastį šitais žo- 
džiais: „Kas, apmąstydamas Kristaus kančią, galėtų pa- 


silikti tiek nejautrus, kad nesusigraudintų? Kas — tiek 
puikus, kad nenusiramintų? kas — toks ūmus ir pik- 
tas, kad nedovanotų artimui nuoskaudos? kas — taip 


ištroškęs pasilinksminimų, kad nuo jų nesusilaikytų? 

kas — taip sukietėjęs: kad nepajustų gailesčio už nuodė- 
mes?“ į 
Panašiai mano ir šv. Augustinas: „Kas begalės išgy- 
dyti puikybę, godulystę, rūstybę, jeigu ne Dievo Sūnaus 
nusižeminimas, neturtas, kantrybė? Visas šitas dorybes 
rasi, apmąstydamas Viešpaties kančią, drauge su paragi 
nimu Ji sekti tuo keliu“. Stai dėl ko šventieji Tėvai ir dva 
sios gyvenimo mokytojai taip labai brangina kryžiaus ke- 
lių pamaldas; dėl to tai ir popiežiai juos vaikščiojan- 
tiems suteikė gausių atlaidų. 

Bet kokie jausmai kyla mumyse, kuomet einame 
stotis ir Išganytojąa lydime kančių keliu? Ar pasilieka 
mūsų širdys kietos, kaip tų žydų ir pagonų, kankinusių 
Kristų? Ar mes neliūdime su Išganytoju? Ne! tai ne- 
galima tikintiems krikščionims! Mes gailimės nešančio 
sunkų kryžių Kristaus. Savo gailestį, meilę, prisirišimą 
parodykime tuo, kad atsidėję vaikščiojame kryžiaus ke- 
lius. Bet kad tas stočių lankymas nebūtų tuščia eisena, 
duosiu dar keletą persergėjimų, kaip jas turime vaikš- 
čioti. 

III. Šv. Alfonsas Liguorys klausia: „Iš kur tai kyla, 
kad tiek tikinčiųjų abejučiai žiūri į nukryžiuotąjį Viešpa- 
tį Jėzų? Jau daug tai reiškia, kad prisispirs apmąstyti 
Jo mirti Didžiąją Savaitę; bet jų dalyvavimas pamaldo- 
se ir padėkos jausmas yra šaltas, nes į apeigas veizi tar- 
tum į sceną ir atsitikimą, kurs jiems nerūpi. Argi jie 
nežino, gal netiki tuo, ką mums Evangelija sako apie 
Viešpaties kančią? Ir žino, ir tiki, bet apie tai nemąsto! 
Kaip gi tai galima, kad tas, kurs tiki ir apmąsto Viešpa- 
ties kančias, neužsidegtų meile Dievo, kurs už mus ken- 
tėjo ir mirė? Galima būtų klausti toliau, kodėl tieka 
žmoniu, tikinčių ir apmąstančių Viešpaties kančią ir 
mirtį, taip maža teturi naudos sielos išganymui? Tai, be 
abejo, iš čia kyla, kad neapmąsto ir neseka dorybių, ku- 
riomis žibėjo Viešpats Jėzus savo kančios ir kankinimų 
laiku“. ų 
„Kristaus kryžius, sako šv. Augustinas: yra ne tik 
mirštančiojo lova, bet ir sakykla pamokslams? Kryžius 
yra ne tik lova, kurioje Kristus mirė, bet ir sakykla, iš 

kurios Jis mus moko, kaip turime elgtis, ir kame Jį sekti. 
Sekimas Kristaus dorybių. kuriomis Jis atsižymėjo per 
savo kančią ir mirtį, privalo būti svarbiausias tikslas, 
apmąstant Kristaus kančią. Vienok tą dalyką pameta 
iš akių daugelis Kristaus kančios garbintojų.  Daugiau- 
sia sužadina pasigailėjimo jausmų, matydami, ką Vieš- 
pats Jėzus turėjo iškęsti, bet nepasistengs atkreipti do- 
mės į Jo nusižeminimą, kantrybę, švelnumą, meilę ir į 
reikalą sekti tas dorybes. 

Krikščioni! kad nepakliūtum į tą klaidą, kad, kiek 
galėdamas, pasinaudotum Viešpaties Kristaus kančios ir 
mirties apmąstymus paklausyk, ką tame dalyke sako die- 
votas Dievo tarnas, Alfonsas Rodriguez'as: ,,„Apmąstyda- 
mi Viešpaties kančios paslaptis, turime stengtis sužadin- 
ti širdyje norą sekti Kristaus dorybes; 0 daryti reikia 
tai tokiu būdu, kad kiekvieną iš Jo dorybių apmąstytu- 
mėm pamažėli, apsistodami, atsidėję, kad sužadintumėm 
savyje tvirtą valią ir nutarimą ją sekti, taip pat — pasi- 
bjaurėjimą ir.atmetimą priešingų klaidų ir ydų. 

Kuomet, pavyzdžiui, mastysi apie Piloto sprendimą 
Kristų nužudyti ant kryžiaus: apžiūrėk ypač Jėzaus nu- 
sižeminimą, kurs geruoju pasižemino ir neteisingą spren- 
dimą negarbingos mirties tylėdamas priėmė iš pagono 
lūpų.. Jėzaus pavyzdys tegul tave pamokys, kad priva- 
lai niekinti save, kantriai kęsti visas skriaudas, neteisy- 
bes, šmeižimus, net noromis jiems pasiduoti, eidamas 
Kristaus pėdomis. 

„O kad savyje sužadintum tuos jausmus ir nutari- 
mus, prie kiekvienos iš tų paslapčių apsvarstyk ir apmą- 
styk šituos klausimus: Kas yra tas, kurs kenčia? Ken- 
čia nekalčiausias vienatinis visagalio Tėvo Sūnus, Dan- 
gaus ir žemės Viešpats. Kokias vidujes ir viršujes kan- 
čias ir prispaudimus kenčia kūnu ir siela? Kaip ir ko- 
kiu būdu tai kenčia, su kokia kantrybe, nusižeminimu. 
švelnumu, meile pasiduoda išniekinimams ir pasityčioji- 


mams? Už ką kenčia? Už visus žmones, mirusius, gy- 


vus ir gimsiančius, už priešninkus ir kankintojus, atski- 
rai už kiekvieną žmogų. 

“Kas Jį kankina? Štai žydai ir pagonai, kareiviai ir 
budeliai, šetonas ir bedieviai šio pasaulio vaikai, nes dva- 

sia buvo susivieniję su Jėzaus priešininkais ir jiems padė- 
jo kankint Išganytoją. Kam kenčia? Atgailoti už pa- 
saulio nuodėmes, užmokėti kalčių skolas, atlyginti Dievo 
teisybei, sutaikinti mus su dangiškuoju Tėvu, atidaryti 
mums dangaus vartus, padaryti mums dovaną iš savo 
nuopelnų ir suteikti mums jėgų, kad neiškryptumėm iš 
kelio, vedančio išganyman. 

Apmąstant šituos dalykus prie kiekvienos Kristaus 
kančios paslapties, svarbiausia yra sekti Jo dorybes, nes 
tobulybė ir tikras krikščionies gyvenimas tai Kristaus seki- 
mas. Apmąstydamas Kristaus kančią, gyvai statyk sau 
prieš akis Jo pavyzdį, atsidėjęs žiūrėk į Jo dorybes ir 
klausk savęs, ar turi tą dorybę, o gal piktini žmones prie- 
šinga yda. Jei pamatytum savyje tą ydą, nusižemink, 
sužadink savyje tvirtą norą lavintis toje dorybėje. o rau- 
ti su šaknimis prigimią ydą, melsk Dievą, kad tave su- 
šelptų savo malone. 

Tokiu būdu pasinaudosi Viešpaties kančios apmąsty- 
mu ir tapsi panašus į Kristų. Nes, kaip sako palaimintas 
Liudvikas iš Grenados, krikščioniui nėsą didesnės gar- 
bės, nei didesnės šlovės, kaip kad būti panašiam į dieviš- 
ką Mokytoja, bet ne tuo būdu, kaip norėjo su Juo susi- 
lyginti Luciferis, bet būdu, Kristaus nurodytu: „,Daviau 
jums pavyzdį kad, kaip aš jums padariau, taip ir jūs 
darytumėt“ (Jon. 13, 15). 


* 


Mieli Klausytojai: Paraginęs jus vaikščioti kryžiaus 
kelius, noriu norodyti dar vieną būdą sekti kryžių ne- 
šanti Kristų. Mes parodome Jam savo meilę ir padėką 
už kruviną kančią ir mirtį ant kryžiaus ir per tai, kad įvai- 
rius smūgius — kryželius atgailos dvasia krikščioniškai 
kantriai kenčiame. Tas antras būdas, kryžiaus keliais 
eiti ne tik mums patartas, bet ir įsakytas, ncs pats Išga- 
'nytojas sako: „Jei kas nori eiti paskui mane, tegul pats 
savęs išsižada, ytegul ima savo kryžių ir teseka mane“ 
(Mat. 16, 24). Ir kas neneša savo kryžiaus ir neseka ma- 
nęs, negali būti mano mokinys“ (L. 14, 27). „tas ma- 
nes nevertas“ (Mat. 10, 38). 

Tas būdas pagerbti didelį kryžiaus Nešėją, siūlyja 
mums gausų atlyginimą. Šv. Povilas užtikrina, kad, jei 
tik su Kristumi drauge kentėsime, būsime draug ir pagar- 
binti (Rym. 8, 17); o „šią laiko kentėjimai negali lygintis 
su būsimąja garbe, kuri bus mumyse apreikšta“ (Rym. 
S, 18). Amen. 


pava 
£2 2-4 


Kryžiaus ženklas. 


„Vardan Dievo, Tėvo ir Sūnaus ir 
Šventosios Dvasios. Amen“. 


Visas savo maldas katalikai pradeda ir baigia — 
„Vardan Dievo, Tėvo ir Sūnaus ir Šventosios Dvasios“ 
— darydami ant savęs kryžiaus ženklą. Žydams kry- 
žius, — kaip sako apaštalas šv. Povilas, — yra papik- 
tinimas, pagonams paikybė (I Kor. I, 23); nes jie seno- 
vėje didžiausius piktadarius žudydavo  nukryžiuodami. 
Bet krikščionims nuo to laiko, kada Kristus mirė pri- 
kaltas prie kryžiaus, kryžius pasidarė brangiausias atpir- 
kimo ženklas. „Žodis apie kryžių, — anot šv. Povilo, — 
tiems, kurie žūna, tiesa, yra paikybė; bet tiems, kurie 

išganomi, tai yra mums, jis yra Dievo galybė“ (I Kor. 
al) 18): 

Nuo Kristaus mirties krikščionys kryžiais pradėjo 
puošti savo bažnyčias, kapus, namus; kryžius statė prie 
"keliu, laukų; kryžiai ėmė spindėti ant krūtinės užsitar- 
navusių žmonių: popiežių, vyskupų, karalių;  kryželį 
įprato nešioti ant kaklo visi krikščionys. Negana to, 
katalikai net patys save pradėjo ženklinti kryžiaus ženk- 
lu, tardami: „Vardan Dievo, Tėvo ir Sūnaus, ir Švento- 
„sios Dvasios. Amen“. Šv. Jeronimas sako, Viešpats Jė- 
zus, žengdamas dangun, palaiminęs kryžiaus ženklu 
-apaštalus, kurie paskiau kitus išmokę žegnotis. 

Neabejoju, kad visi mokate žegnotis; žinote, kad 
dešinę ranką dedant prie kaktos, reikia sakyti: 
„Vardan Dievo, Tėvo“, prie krūtinės „ir Sūnaus“, 
ant kairio peties „ir Šventosios“, ant dešinio + Dvasios. 
Amen“. Tai žinote visi, tą ženklą nuolat vartojate; bet ar 

visi gerai suprantate, ką tai reiškia, labai abejoju; daž- 
nai matau, kaip žmonės žegnojasi be jokio dievotumo, 
pasuka pirštais apie nosį, larsi muses baidydami. Toks 
elgesys aiškiai liūdyja, kad neturite reikalingo žegnojimo- 
si supratimo. 

Todėl šiandien jums išaikinsiu žegnonę. Tegul nie- 
kas nesako: Tai mažų vaikų dalykas. Šv. Augustinas, 
šv.Jonas Auksaburnis, šv. Jeronimas, šv. Bonaventūra 
šv. Pranciškus Salezietis ir kitos mūsų Bažnyčios žvaigž- 
dės sakydavo nesykį apie tai ne tik šiaip-jau žmonėms, 
bet ir mokytiems. Užtat ir jums pritiks apie kryžiaus 
ženklą pasiklausyti.  Sakysiu, kad I. žegnojimasis yra 
gausi maldelė ir II. drauge trumpas mūsų tikėjimo išpa- 
žinimas. 

I. Šventasis Raštas sako: „Mūsų pagalba vardan 
Viešpaties“ (Ps. 123). „Kiekvienas, kurs šauksis į Vieš- 
paties vardą, taps išgelbėtas“ (Ap. D. 2, 21). Užtat, kada 
žegnojamės — „Vardan Dievo, Tėvo ir Sūnaus ir Šven- 
tosios Dvasios“, Dievo Trejybėje vieno vardu, — išmel- 
džiame sau pagalbos nugalėti sielos ir kūno priešinin- 
kams. Taip įvyksta šv. Povilo pasakymas: „Žodis apie 
kryžių tiems, kurie žūna, tiesa, yra paikybė; bet. tiems, ku- 
rie išganomi, tai yra mums, jis yra Dievo galybė“. Šitie 
atsitikimai geriausiai parodys, kokia kryžiaus galia. 

312 metais ciesorius Konstantinas, eidamas karan 
prieš Maksencijų, pamatė ant dangaus šviesų kryžių su 
parašu: „Šituo ženklu pergalėsi“. Padrąsintas tokio re- 
ginio ciesorius narsiai sutiko savo priešininką ir visiškai 
jį nugalėjo. Konstantinas iškilmingai, visų sveikinamas, 
įėjo Romon; statulai, kuri jo garbei buvo pastatyta, lie- 
pė rankon įdėti Kryžių su parašu: „Šituo išganingu ženk- 
lu paliuosavau jūsų migstą nuo nevidonų“. 

325 metais, kada šv. Alena, Konstantino motina, Kal- 
varijos kalne surado šv. Kryžių, prie kurio Kristus bu- 
vo prikaltas, įvyko toksai stebuklas. Gana buvo pridėti 
šventasis kryžius prie mirtinai sergančios moteriškės, ir 
ligonė staiga pasveiko. 

Šv. Augustinas apsakoja šitokį atsitikimą. Kartago- 
je viena moteris, vardu Innocenta, sirgusi vėžiu; nusto- 

jusi vilties gydytojuose, visą viltį padėjusi Dievuje, Inno- 
centa tikėjosi, atgausianti sveikatą, jei peržegnosiąs ją 
laisvas nuo nuodėmės žmogus. Didįjį Šeštadienį nuėjo 
bažnyčion ir paprašė pirmą pakrikštytą peržegnoti žaiz- 
dą, graužiamą vėžio; kai tik taip buvę padaryta, ligonė pa- 
sveikusi. Gydytojas, sužinojęs, kaip išgijusi, taręs: „Ma- 
niau, kad man pasakysi ką-nors ypatinga“; po valandėlės 
pridūręs: „Kas čia nuostabaus, kad išgydė vėžį Kristus, 
kurs mirusį po keturių dienų prikėlė“. 

Žinome, jog kankiniai kančiose darydavo kryžiaus 
ženklą; ir kartais jokie kankinimai jiems nekenkdavo. 
Prieš šv. Kotryną sukrauna kančios įrankius, kuriuos ji 
žegnoja ir sutrupina. Šv. Martina nuveda amfiteatran; 
išleidžia išalkusį liūtą; žvėris puola; Martina žegnoja; 
liūtas pradeda laižyti jos kojas; pagaliaus jis atsigula po 
jos koju; išleidžia kitą, tas-pats atsitinka; Martina tarp 
liūtų sako pagonams pamokslą, kad rūpintųsi pažinti 
Nukryžiuotąjį Dievą. 

Šv. Benediktą norėdami nunuodyti, padavė jam už- 
nuodyto vyno; bet kai tik Šventasis, kurs turėjo paprotį 
žegnoti visa, ką valgė ir gėrė, peržegnojo vyno taurę, stik- 
las plyšo, vynas išsiliejo. Evangelininkas šv. Jonas išgėrė 
taurę su nuodais peržegnojęs, ir nuodai nieko jam! neken- 
kė. Matote dabar, kaip „žodis apie kryžių tiems, kurie žū- 
na, tiesa, yra paikybė; bet tiems, kurie išganomi, tai yra 
mums, jis vyra Dievo galybė“. 

Labiausiai kryžiaus ženklas gina mus nuo sielos iš- 
ganymo priešininkų. nuo piktos dvasios užpuldinėjimų. 
Velnias bijo kryžiaus, nes per kryžių buvo pergalėtas; 
juk per kryžių Išganytojas išvadavo žmones iš piktosios 
dvasios vergovės. „Kaip šuva bijo lazdos, kuria tapo 
"primuštas, — sako šv. Cirilius, — taip ir piktoji dvasia 
bijo kryžiaus, per kurį Kristus ją nugalėjo“. 

Todėl kiek sykių gundytojas pristos prie jūsų, kiek 
kartų nedori žmonės ar kūno geiduliai trauks jus piktan, 
kai tik jausitės silpni kovoje, tuojau žegnokitės; dvasiško- 
je kovoje tegul jūsų šūkis bus šitie Bažnyčios žodžiai: 
„Šitai Viešpaties kryžius, — bėkite, Kristaus priešai!“ 

Pirmieji krikščionys gerai žinojo tą kryžiaus galią; 

jie nuolat žegnodavosi. Tertulijonas, anų laikų rašyto- 
jas, sakosi: „Ar tai ruošiamės į kelionę, ar einame iš na- 
mų, ar grįštame, ar tai rėdomės, ar nusitaisome, ar tai 
prausiamės, ar už stalo sėdame, ar šviesą deginame, ar 
einame gultų, ar keliamės, ar ką-nors rengiamės dirbti, 
darome ant savęs kryžiaus ženklą“. 

Kaip gražu būtų, kad tas pirmųjų krikščionių pa- 
protys atgytų. Popiežius Pijus IX (28 liep. 1863 m.), pa- 
ragindamas į dažnesnį žegnojimąsi, suteikė 50 dienų at- 
laidų už kiekvieną dievotą persižegnojimą. Kas žegno- 
jasi pašvęstu vandeniu, gauna 100 d. atlaidų (Pijus IX 
kovo 23 d. 1866 m.). Jei tiek malonių per kryžiaus ženk- 
1ą galima gauti sielos ir kūno reikaluose, sekdami pirmų- 
jų krikščionių dievobaimingą paprotį, žegnokimės kuo- 
dažniausiai. 

Žegnokimės bent iš miego pabudę, kad Viešpaties var- 
dan dieną pradėdami laimingai baigtumėm; žegnokimės 
prieš valgant, kad Šventai naudotumėmės tomis dovano- 
mis, kurių Dievas savo gerybe mums teikia; žegnokimės 
pavalgę, ačiu tardami už maistą; žegnokimės pradėdami 
kokį-nors darbą, kad geriau pasisektų; žegnokimės gul- 
dami, dėkodami už visas garadarybes, gautas per dieną, 
drauge prašydami, kad Viešpats ir naktį saugotų mus 
nuo viso pikta. 

Jeigu taip elgsimės, kiekviename svarbesniame atsi- 
tikime sakysime: „Vardan Dievo, -Tėvo ir Sūnaus, ir 
Šventosios Dvasios“, — atiduosime prideramą garbę Šv. 
Trejybei ir įvykdysime apaštalo šv. Povilo, įsakymą: 
„Ar valgote, ar geriate, ar ką kita darote, visa daryki- 
te Dievo garbei“ (I Kor. 10, 31). Taip „kryžiaus žo- 
dis“ bus nuolatinė malda, kuri suteiks mums „Dievo 
galybės“. 

II. Pradžioje pasakiau, kad kryžiaus ženklas yra ne 
tik sekminga maldelė, bet ir trumpas tikėjimo išpaži- 
nimas. Kaip kari, valdininką, mokinį pažįstame sulig 
drabužiu, taip kryžiaus ženklu mes skiriamės nuo kitų 
tikybų žmonių. Juk kas tik mus pamato žegnojantis, 
nors mūsų nepažįsta, tačiau supranta mus esant katali- 
kus. Ir taip, skiriamės kryžiaus ženklu nuo nekrikš- 

čionių, kurie kryžiaus bijo; nuo protestantų, kurie nors 
taria žegnonės žodžius, tačiau nedaro kryžiaus ženklo; 
net nuo stačiatikių, kurie kad ir žegnojasi, bet trimis pirš- 
tais ir daro kreivą kryžių. Taip tatai, žegnodamies iš- 
pažįstame šv. savo tikėjimą. 

Kas dėl baimės ar iš gėdos kitatikių tarpe nesižeg- 
noja, tas nenori pasirodyti kataliku, taip neprisipažįsta 
prie Nukryžiuotojo Kristaus mokslo. Klausykite, ką sa- 
ko Išganytojas: „Taigi, kas tik išpažins mane žmonių 
akivaizdoje, tą ir aš išpažinsiu savo, danguje esančio- 
jo, Tėvo akivaizdoje; kas gi manęs išsigins žmonių aki- 
vaizdoje, užsiginsiu to ir aš savo danguje esančio Tė- 
vo akivaizdoje“ (Mat. 10, 33).+ Todėl įspėja šv. Kiri- 
lius, kad „nesigėdytumėm kiekvienoje vietoje kryžiaus 
ženklu išpažinti Nukryžiuotojo Jėzaus“. 

Ne tiktai kitiems žegnodamiesi pasirodome katali- 
kai esą, bet ir mums patiems kryžiaus ženklas primena 
svarbiausias mūsų tikėjimo tiesas: Švenčiausios Trejy- 
bės, Įsikūnijimo ir Atpirkimo paslaptis. Pirmiausia, tar- 
"dami: — „Vardan Dievo“, prisimename sau, kad yra 
vienas Dievas; 0 žodžiais: „Tėvo ir Sūnaus, ir Švento- 
sios Dvasios“, įvardyjame tris dieviškus Asmenis; tuo bū- 
"du išreiškiame, jog yra Dievas Trejybėje vienas; kitaip 
sakant, išpažįstame, jog yra vienas Dievas trijuose As- 
menyse; primename sau didžiausią krikščioniškojo tikė- 
jimo „Švenčiausios Trejybės“ paslaptį. 

Patsai gi kryžiaus ženklas primena mums kitas mi- 
nėtas paslaptis. Aukštyn keldami ranką, dėdami prie 
kaktos ir nuleisdami ją žemyn ant krūtinės, rodydami 
tarytum į dangų ir į žeme, prisimename sau, jog antras 
Švenč. Trejybės Asmuo, Dievo Sūnus, nužengė iš dan- 
"gaus ant žemės ir įsikūnijo Marijos įsčioje, Šventosios 
Dvasios veikimu tapo žmogumi dėl mūlų išganymo; ki- 
tais žodžiais sakant, išpažistame Dievo Sūnaus Įsikūniji- 
mo paslaptį. 

Toliau, keldami ranką nuo kairiojo peties ant deši- 
nio. darydami ant savęs kryžių, išreiškiame Atpirkimo 
paslaptį, kad Dievo Sūnus, tapęs žmogumi, per kruviną 
kančią ir mirtį ant kryžiaus išliuosavo mus iš piktosios 

dvasios vergovės, tarsi parvedė iš kairės pusės, — anot 
Evangelijos, — prakeiktųjų vietos, į dešinę, Kristaus iš- 
rinktųjų vietą. Išganytojo kančią, ypač didesnes Jo pen- 
kias žaizdas atmena mums penki pirštai, kuriais žegno- 
jamės. 

Štai, kaip gilią prasmę turi tas šventas kryžiaus 
ženklas! Matote, kad žegnojimusi išpažįstame didžiau- 
sias mūsų tikėjimo paslaptis, o per jas ir visa, ką tik 
Dievas, Trejybėje vienas, mums teikės apreikšti ir ti- 
kėjimui duoti. Be išaiškinto, dar yra kitas žegnonės 
būdas. Matote Mišiose, pradėdamas Evangeliją, kuni- 
gas drauge su tarnaičiais dešinės rankos nykščiu daro 
kryžiaus ženklą kaktoje: lūpose ir krūtinėje; tai ir vi- 
siems, klausantiems šv. mišių, daryti pridera. 

Toji apeiga turi šitokią reikšmę: dėl Kristaus mir- 
ties ant kryžiaus rodome protu išsižadėsią visokios iš- 
minties, priešingos Kristaus Evangelijai, lūpomis išpažin- 
sią „Nukryžuotąjį Kristų“ (I Kor. 1, 232), širdimi pa- 
mylėsią Kristaus mokslą, per kurį mums pasaulis yra 
prikaltas ant kryžiaus, ir mes pasauliui (Gal. 6 14): Štai, 
jei tokia dvasia darysime kryžiaus ženklą, — nebus jis 
tuščia, be prasmės apeiga, bet įspėjimas, „jog senasis 
mūsų žmogus yra draug prikaltas ant kryžiaus, kad bū- 
tų sunaikintas nuodėmingas kūnas ir kad mes daugiau 
nebevergautumėm nuodėmei“ (Rym. 6, 6). 

* 


* * 


„Matote, Mieli Klausytojai, kad žegnojimasis yra tai 
trumpas katekizmas, kuriame telpa visas Kristaus moks- 
las. Numanysite dabar, su kokiu dievotumu reikia žeg- 
notis, kad būtų mūsų tikėjimo išpažinimas, ir su kokia 
dome tarti žegnonės žodžius, kad būtų gausi malda. 
Supraskite, kaip brangus mums turi būti šitas kryžiaus 
ženklas. . S 

Jei pasaulionys taip didžiuojasi savo herbais, ku- 
riuos užsipelnė koksai-nors jų pranokėjas, jeigu išpiau- 
sto juos ant žiedų, antspaudų, išraižo balduose... tai dėl 
ko kryžius, tas Kristaus gaminės herbas, atskiriąs Dievo 
Sūnus, Kristaus brolius, dangaus karalystės įpėdinius, ne- 
būtų mūsų garbė ir pasigėrėjimas, 

Tegul didžiausias mūsų namų pagražinimas bus 
šventas kryžius, kad kiekvienas įėjęs matytų, jog čia 
krikščionių, katalikų namai. Nesigėdykime kryžiaus, 
Dievo-Žmogaus krauju pašvęsto; nešiokime jį ant krū- 
tinės; žegnokimės tuo šventu išganymo ženklu. 

„ Duok, Viešpatie, kad kiekvienas iš mūsų taip ma- 
nytų, sakytų ir elgtųsi, kaip apaštalas šv. Povilas: „Sau- 
gok, Dieve, kad aš kuo nors girčiaus, kaip tik mūsų 
Viešpaties, Jėzaus Kristaus, kryžiumi; per jį man pa- 
saulis prikaltas ant kryžiaus ir aš pasauliui“ (Gal. 6, 14). 

Amen — tebūnie taip, kaip mes, krikščionys-ka- 
talikai tikime, kaip elgiamės, kaip atgailojame, kaip mel- 
džiamės. „Vardan Dievo, Tėvo ir Sūnaus, ir Šventosios 
Dvasios . Amen“. 


10. 


14. 


Turinys. 


„ Apie pašvenčiamąją Dievo malonę: Kaip didelė yra toji 


Dievo dovana; kaip turtingus daro mus čia ir amži- 
natvėje; ir kaip jinai įgijama 


„Apie sustiprinamąją Dievo malonę: be sustiprinamosios 


Dievo malonės žmogus nieko negali padaryti savo 
išganymui, o padedamas Dievo malonės gali visa 
nuveikti 


„Apie Dievo malonės inkai liną? Dicvad iaso malonės 


teikia visiems žmonėms; kiekvienas žmogus privalo 
su ja tinkamai darbuotis 


„ Apie septynis Sakramentas: Sakramentai tai — regimi 


ženklai, Jėzaus Kristaus įstatyti, per kuriuos žmo- 
nės įgyja Dievo malones 


„ Apie krikštą: krikštas — E ikalingiaukias sikkasnektėdi 


kokias jis priimantiems suteikia malones 


„Apie krikšto apeigas: jos rodo, koks yra nekrikšty- 


tas žmogus; koksai tampa per krikštą, koks turi pa- 
silikti po krkišto . 


„ Apie sutvirtinimą: kokias aigis sutvirtinimas teikia; 


kaip reikia prie sutvirtinimo prisiruošti; ir kokias 
priedermes uždeda žė ; 


„ Apie Švenčiausį Sakramentą: io Šaktaijėso dštetymas ir 


jo dalijimas remiasi aiškiausiais Kristaus žodžiais 


„ Apie Šv. Komuniją: dažnai eiti prie Švenč. Sakramento 


yra išganingas daiktas; kai-kurių išsikalbinėjimai 
nuo dažnos Komunijos tušti; patarimai, kaip dažnai 
eiti prie Dievo stalo, priklauso nuo dvasiško tėvo 

Apie Šventos Komunijos vaisius: Šv. AA yra dva- 
sios penas ir vaistas Ė . 

Apie prisiruošima prie šv. I ninijos: žeikių eiti prie Die: 
vo stalo su gryna sąžine, gyvu tikėjimu, didele pa- 
garba ir karšta meile 


„Apie padėką, priėmus Švenč. Salrūminijųs reikia Dievai 


dėkoti po priėmimo šv. Rominijos ir kaip turime 
dėkoti |. - 


17 


22 


29 


38 


45 


52 


60 


67 


74 


F 


"rr 


"+ 20200 


„ Apie atsilyginimą: kokios esti atgailos, o kokios“ turi 
„Apie sugrižimą į nuodėmes: kaip (yra pavojinga iš 

„ Apie šventvagišką komuniją: kaip baisi nedorybė švent- 


vagiška komunija' ir kaip baisias užtraukia bausmes 


„ Apie Šv. Mišių Auką: kokios buvo Senojo Įstatymo aukos, 


kokia Naujame Įstatyme Auka 


„ Apie Šv. Mišių apeigas: L“ mišių įžanga ir at- 


našavimas 


„ Apie Šv. Mišių apeigas: nuo Kanono iki gai ir ką jos 


reiškia 


„ Apie Šv. Mišias, kaipo 5 ir  ainos p 
„ Apie Šv. Mišias, kaipo permaldavimo ir išmeldimo auką 
„ Apie Šv. Mišių klausymą: kodėl Šv. Mišios ne visiems 


atneša vienodus vaisius ir kas reikia daryti, kad Šv. 
Mišių klausymas visiems būtų išganingas 


„ Apie atgailos Sakramentą: Baznyčia turi galios atleisti 


nuodėmes; jas atleidžia tik per išpažintį; jos galia 
neribota 


„Apie sąžinės saskaitą: kaip reikalinga sąžinės sąskaita, 


kaip ji reikia daryti p SEA kaip ji sau 
palengvinti š 


„ Apie gailestį: ne kiekvienas Šailėstis nuteisina žušgų Vieš- 


paties akyse, dėl ko ir kaip turime gailėtis 


„Apie norą pasitaisyti: koksai turi būti pasižadėjimas pa- 


sitaisylti, kaip jis reikia įvykdyti . 


„ Apie išpažintį: reikia viskas išpažinti; k nereikia 


nieko slėpti š „2 „4 


„Apie baimę dėl išpažintų Binkis paraginimas nusi- 


dėjėlių atgailon, nuraminimas bailiųjų A 


„ Apie viso gyvenimo išpažintį: kai-kuriems išpažintis viso 


gyvenimo būtinai reikalinga; visiems, net ir teisin- 
giems žmonėms, labai naudinga . 18 
ti 


nuolat i nuodėmes ir kaip atkritimo josna reiki 


saugotis 5 " £ „B“ r „205 ' 
„ Apie atgailos atidėliojimą: kaip, atidėliodami diena nuo 


„dienos atgailą, išstatome savo išganymą dideliam 
pavojui; kaip, atidėliodami aigailą iki mirimo valan- 
dai, tikrai save žudome |||. || | 2 . 

30. Apie atlaidus: kas yra atlaidai, kaip įvairiais laikais 
Bažnyčia juos teikdavo, keleriopi atlaidai ir kaip jie 
galima igyti 
p 31. Apie. paskutinį šv. Aliejumi patepimą: kokias malones 
teikia ligdkiaujė! paskutinio patepimo Sakramentas, 
būtent: kūno sveikatą, jei tai naudinga sielai, leng- 
vina ligonio 'skausmus ir atleidžia nuodėmes, ku- 
|; rių išpažinti nebegali . 
82. Apie kunigystę: Kunigystės sakramento įsteigimas, kuni- 
gystės vertė ir apie žmonių kunigams priedermes . 
33. Apie moterystę. moterystės savybės ir josios pareigos 
34. Apie mišrias moterystes: kodėl Bažnyčia draudžia miš- 
rias moterystes ir KakiDas sąlygomis — kartais 
jas leidžia i i d 
"85. Apie sakramentalijas: kas yra sakramentalijos, kokia jų 
pradžia ir ką jos inums teikia . 
36. Apie maldą: kas tai yra malda, kaip reikia melstis, kaip 
i maldą ruoštis - 2 
37. Apie maldos reikalą: malda yra būtinas laimės įrankis, 


10 aiškiai Kristaus įsakytas vartoti 3 
r. 38. Apie kasdienės maldas: pridera pasimelsti rytais ir vaka- 
"dg r rais | Ę , š 
 Auilė 39. Apie Viešpaties maldą: pirmos „Tėve mūsų“ pusės išaiš- 
kinimas . Ž 2 š 2 ; Ž 
į b 40. 7 ie. Viešpaties aidą: Ie E a keturių „Tėve mūsų“ 
AC prašymų aiškinimas „0 


čių: Rožančiaus atsiradimas, jo italpa, jo vaisiai 


42. Apie Rož 
> I A Škaplerius: Škaplerių atsiradimas, jų naudingumas, 
E iidterinės, kurias mums uždeda . 


nė ženklą: žegnonė labai sėkminga maldelė, 
"draugė drumpas „mūsų tikėjimo išpažinimas 


Lg 41. Apie „Sveika Mariją“: Angeliškojo. Pasveikinimo prasmė 


ryžiaus kelius: Kryžiaus kelių istorija, W. B 
„ apvaikščiojimo būdas ||| 

